
Supracoperta şi coperta colecţiei: VAL MUNTEANU 

STUDIU INTRODUCTIV 

Culegerea de biografii ale împăraţilor romanil, de la 
Hadrianus şi până la Diocleţian!?, reprezintă fără îndoială 
cea mai dezbătută operă istorică nu numai a literaturii 
latine, dar şi a întregii istoriografii antice. 

Aceasta se datorează în primul rând numeroaselor 
informaţii pe care le conţine despre istoria secolelor II şi 
III ale erei noastres, ca şi luminilor pe care le aruncă 
asupra secolului al IV-lea, când a fost compusă“; iar în al 
doilea rând faptului că ea constituie cel mai important, mai 
reuşit şi mai interesant fals al istoriografiei latine. Căci 
indiferent de data exactă la care a fost scrisă colecţia - şi 
aici părerile se înfruntă de peste optzeci de ani - şi poate 
fără ca noi să putem cunoaşte vreodată adevăratul nume al 
autorului, un lucru este cert în stadiul actual al cercetării 


1 Pentru istoricul cercetării şi stadiul el actual vezi expunerile clare şi 
competente ale savantului francez A. Chastaenol, care se află în 
primele rînduri ale „înnoitorilor“ cercetării privind această colecţie (Le 
probleme de l'Histoire Auguste: Etat de la question, în HA-Colloguium 
1963, pp. 43-71, Antiquitas, Reihe 4 (Beiträge zur Historia-Augusta- 
Forschung), Bd. 2, Bonn, 1964, după ce anterior apăruse în „Actes du 
VIl-e Congres de l'Association Guillaume Budé à Aix-en-Provence“, 1-6 
avril 1963, p. 205 urm.; idem, Les recherches sur l'Histoire Auguste de 
1963 a 1969 în „Recherches sur l'Histoire Auguste“, Antiquitas, R. 4, 
Bd. 6, Bonn, 1970, pp. 1-37). 

2 Mai exact 167 de ani (117-284 e.n.). 


3 Dacă pentru secolul al Il-lea sîntem mai bine informaţi, în schimb 
pentru secolul al Ill-lea şi în special pentru marea criză (235-284) 
singura relatare continuă păstrată o reprezintă aceste biografii. De 
aceea, indiferent de părerea de ansamblu, proastă, pe care o are 
istoriografia modernă despre aceste surse, tocmai de ele s-a ocupat şi 
se ocupă foarte mult în ultimele decenii. 

4 Tocmai atmosfera şi ideologia secolului al IV-lea, atît cea generală, 
cît şi cea specifică unor anumite cercuri, care se reflectă în lucrare, au 
format punctul de plecare pentru contestarea cronologiei tradiţionale 
şi totodată au mărit interesul istoricilor moderni pentru lucrare. 


ştiinţifice: opera aceasta a fost scrisă mai târziu” decât 
vrea să dea impresia autorul ei, după cum n-au existat nici 
mai mulţi autori - în ciuda celor şase nume transmise -, ci 
totul a ieşit de sub o singură pană?! 

Dar care sunt datele problemei şi cum au fost ele 
interpretate până acuma? 

Scriptores Historiae Augustael] sau cum i se spune 
mai des în ultimul timp, Historia Augusta$, cuprinde 39 de 
biografii imperiale din intervalul de timp amintit, dintre 
care lipsesc însă Filip Arabul, Decius, Trebonianus Gallus 
şi Volusianus. Drept autori ai vieților descrise sunt indicaţi 
Aelius Sparţianus, Aelius Lampridius, Iulius Capitolinus, 
Vulcacius Gallicanus, Trebellius Pollio şi Flavius Vopiscus. 
Aceşti presupuşi autori lasă să se înţeleagă că şi-au scris 
opera la sfârşitul secolului al III-lea şi începutul celui de al 
IV-lea, prin dedicaţiile şi invocaţiile adresate - chipurile - 
împăraţilor Dioclețian, Constantius I şi Constantin. 

Culegerea aceasta continuă tradiţia începută de 
colecţia de biografii ale lui Suetonius, care la începutul 
secolului al II-lea  redactase biografiile primilor 
doisprezece împărați, de la Caesar la Domitianus. Acestea 
erau împărţite pe rubrici în care erau discutate diferitele 
aspecte fizice şi morale ale personalității descrise, 
activitatea lor publică şi particulară, anecdote şi prevestiri 
ş.a.m.d. 

Sistemul acesta biografic a devenit dominant, fiind 


5 Astăzi - cu excepţia unor „întârziaţi“ ca răposatul A. H. M. Jones sau 
cercetătoarea E. M. Ştaermann şi a unei părţi dintre istoricii italieni - 
nu se mai discută decît noua dată reală, mai apropiată sau mai 
îndepărtată de cea transmisă prin tradiţie, dar nimeni nu încearcă să 
găsească dovezi în sprijinul ultimei. 

6 „Istoria împăraţilor“, cum a intitulat-o umanistul Isaac Casaubon, 
care a şi editat-o în anul 1603, folosind expresia prin care în colecţie, 
în biografia împăratului Tacitus, era desemnată opera marelui istoric 
Tacitus (v. Tac. 10,3). 

B 


caracteristic pentru istoriografia romană ulterioară, axată 
în jurul personalităţii împăratului, care ajunsese simbolul 
statului roman. 

În secolul al IV-lea, când este scrisă HA, odată cu 
accentuarea dictaturii imperiale prin crearea dominatului, 
de la Dioclețian, cezarocentrismul devine şi mai evident. 
De aceea şi rezumatele de istorie romană ale lui Aurelius 
Victor, Eutropius, Festus ca şi Epitome de Caesaribus - cu 
excepţia ultimului mare istoric latin, Ammianus 
Marcellinus - se încadrează în acelaşi tipic şi expun istoria 
imperiului după vieţile împăraţilor, în ordine cronologică. 

HA, care n-a făcut excepţie de la această regulă 
decât prin volumul ei mult mai mare, păcătuieşte printr-un 
nivel foarte scăzut şi am putea spune liniştit că, în 
comparaţie cu rezumatele de istorie romană, valoarea ei 
este invers proporţională cu volumul. Pe de altă parte 
neavând suficient material istoric propriu-zis, ea va 
recurge la cronica scandaloasă şi ceea ce este şi mai rău, 
va plăsmui şi ea la rândul ei noi anecdote şi tot ceea ce 
putea să fie pe gustul cititorilor. Dacă la aceasta se mai 
adaugă şi o anumită tendinţă (cf. infra), rezultatul va fi o 
operă care, cu toată mulţimea informaţiilor, chiar şi atunci 
când nu s-a ştiut că este vorba despre un fals, a fost aspru 
criticată de toţi istoricii moderni. 

Până în anul 1089 nimeni nu s-a îndoit de 
veridicitatea tuturor informaţiilor oferite de această 
culegere - inclusiv a numelui autorilor şi a datei 
compunerii ei - şi în manualele de istorie se repovestea de 
fapt - mai ales pentru marea criză din secolul al III-lea - 
materialul din ea. La această dată savantul german 
Hermann Dessau, unul dintre epigrafiştii importanţi de la 
sfârşitul secolului trecut, care a observat între altele că 
numele proprii romane din culegere seamănă foarte bine 
cu cele cunoscute de la finele secolului al IV-lea, a deschis 


seria celor trei articole” revoluţionare despre data şi 
autorii HA. Pe baza unei analize amănunțite şi pertinente, 
Dessau ajunge la concluzia că un singur autor a compus 
lucrarea în timpul domniei împăratului Teodosiu cel Mare 
(379 - 395 e.n.). Bineînţeles că imediat s-au ridicat 
opozanți „conservatori”, atât în Germania? cât şi în 
străinătate1 1, iar pe de altă parte au apărut şi sprijinitori? 
ai noilor idei, în timp ce marele Mommsen, patriarhul 
necontestat al istoriei romane din ultimele decenii ale 
secolului trecut, a căutat să împace lucrurile printr-o 
poziţie intermediară, de compromis!%. În felul acesta a 
început o dispută ştiinţifică, care nu s-a terminat încă nici 
astăzi, dar în care punctul nou de vedere s-a impus 
definitiv în linii mari, iar istoriografia antică a câştigat mult 
atât în conţinut, cât mai ales ca metodă. În dezbaterile din 
ultimele decenii s-a dezvoltat astfel „cercul de la Bonn” din 
jurul lui Johannes Straub, care a dezvoltat o tehnică a 
studierii izvoarelor (Quellenforschung) de o mare fineţe şi 
precizie, marcând o nouă treaptă în evoluţia istoriografiei 
romane târzii. 

În secolul XX toţi istoricii, mai mari sau mai mici, 
care au atins problemele imperiului roman târziu, au 
trebuit să se pronunţe asupra HA, fie că veneau cu teorii 
proprii, fie că se alăturau unora deja existente. Ba chiar şi 
cei care nu s-au pronunţat public şi făţiş pentru o teză, au 
adoptat de fapt implicit o poziţie, chiar dacă aceasta a 
rămas nemărturisită. 


Je Uber Zeit und Persönlichkeit der SHA, Hermes, XXIV (1889), pp. 
337-392; Uber die SHA, Hermes, XXVII (1892), pp. 561-605 şi Die 
Uberlieferung der SHA, Hermes, XXIX (1894), pp. 393-416. 

8 Cum au fost E. Klebs sau H. Peter, editorul primei ediţii Teubner 
apărută în 1865 şi retipărită în 1884. 

9 In primul rînd O. Seeck. 

101 1 Prin aşa-numita teorie a „diaskeuaştilor“, conform căreia unei 
redactări generale, terminată către 330 - tradiţional deci sub 
Constantin - i-ar fi urmat o reeditare în timpul lui Teodosiu! 


Din marea şi lunga dispută nu vom reţine aici deci t 
marile etape şi curente şi mai ales ultimele desfăşurări 
foarte importante. 

Prima perioadă a dezbaterii, care merge până în anul 
1926 când a apărut cartea!! englezului N. Baynes, mai este 
marcată de o adeziune importantă la teoria lui Dessau, şi 
anume aceea a tânărului Ernst Hohl, viitorul editor al celei 
de-a doua ediţii Teubner, din anul 1927. 

Cartea savantului englez, care deschide etapa 
următoare, plasează compunerea lucrării în timpul 
domniei împăratului Iulian (361 - 363) iar scopul îl vede în 
glorificarea acestuia. Până în anul 1940 această concepţie 
era dominantă, deoarece ei i s-au alăturat atât E. Hohl, cu 
marele său prestigiu de editor, cât şi cunoscuţii specialişti 
ai epocii romane târzii W. Ensslin şi J.R. Palanque. Tot 
acum mai întâlnim conservatori ca Rostovţev şi Kroll, în 
timp ce teza lui Dessau este întărită de A. Alfoldi, E. 
Norden, E. Kornemann şi mai ales de W. Hartke. În schimb 
A. Piganiol încearcă să reia „concilierea” propusă de 
Mommsen. 

Perioada a treia care marchează trecerea spre 
victoria definitivă a adepților lui Dessau, survenită în faza 
contemporană, începe în 1940 cu lucrarea de abilitare a lui 
Hartke!213. Alături de el şi Alfoldi, Straub", S. 


11 The HA, its Date and Purpose, Oxford, 1926; acelaşi punct de 
vedere al autorului îl vom întîlni şi în continuare, pînă la Byzantin 
Studies and other Essays, Londra, 1955, pp. 209-217 şi 357-358. 

12 Geschichte u. Politik im späten Rom, Leipzig, 1940, ale cărei idei 
au fost reluate şi în Römische Kinder kaiser, eine Strukturanalyse 
römischen Denkens und Daseins, Berlin, 1951. 

13 Die Kontorniaten, Budapesta, 1943, pp. 59, 64-65 şi 75; A Conflict 
of Ideas in the Late Roman Empire, Oxford, 1952, pp. 125-127. 

14 Aspetti sociali del quarto secolo, Roma, 1951, pp. 345-370. 

15 Studien zur HA, Berna, 1952 şi Heidnische Geschichtsapologetik in 
der christlichen Spătantike. Untersuchungen über Zeit Und Tendenz 
der HA, Bonn, 1963. 


Mazzarinol8 şi A.  Chastagnol!6 pledează pentru o 
redactare posterioară lui septembrie 394, când a fost 
înfrânt uzurpatorul păgân Eugenius de către împăratul 
creştin Teodosiu cel Mare, cu puţin timp înaintea morţii 
sale. Această platformă comună cunoaşte bineînţeles 
nuanţe cronologice, care intră şi în secolul al V-lea, dar ele 
nu sunt esenţiale pentru marea dispută. Anii de după cel 
de-al doilea război mondial nu se mulţumesc cu declaraţii 
sau observaţii întâmplătoare, ci înregistrează începutul 
unor cercetări amănunțite despre detalii ale lucrării, care 
devin decisive pentru datarea acesteia. 

Tendinţa aceasta se va „instituţionaliza” în anii 
şaizeci sau mai exact în 1962. Acum ia fiinţă „cercul de la 
Bonn” pe baza unui vechi deziderat al lui Mommsen, care 
ceruse un comentariu amănunţit al fiecărui amănunt 
istoric - în comparaţie bineînţeles cu toate celelalte 
cunoştinţe ale noastre din alte izvoare - din biografiile 
împăraţilor. Ideea a fost reluată de Alfoldi şi este realizată 
treptat de Straub. După ce în iunie 

1962 a avut loc o întâlnire organizatorică, iar în 
martie 

1963 o mică sesiune la Padova, din primăvara anului 
1963 au loc regulat colocviile!”, ale căror lucrări apar apoi 
în seria 4 a colecţiei Antiquitas. 

Chiar dacă mai există „izolaţi”, ca cei amintiţi la 
început, sau „nehotărâţi” ca A. Momigliano, poziţiile lor se 
află într-o defensivă fără speranţe. Pe lângă declaraţii 
negative principiale sau contestarea unor noi cercetări 
„inovatoare” ei nu au venit cu niciun studiu care să încerce 
dovedirea tezei lor „conservatoare”, în vreme ce studiile 


16 Notes chronologiques sur HA et le Laterculus de Polemius Silvius, 
Historia, IV (1955), pp. 173-168. 

17 La acestea au participat pînă acum cei treizeci-patruzeci de 
specialişti ai problemei din Germania, Anglia, Italia, Franţa, Elveţia, 
Cehoslovacia şi Ungaria. 


„inovatorilor” - chiar şi în afara colocviilor de la Bonn - 
descoperă noi anacronisme şi indicaţii pentru finele 
secolului al IV-lea. 

Cercetările care s-au efectuat din zilele lui Dessau şi 
până astăzi, în primul rând pentru stabilirea datei exacte a 
compunerii colecţiei, dar şi pentru o mai bună înţelegere a 
materialului prezentat de aceasta, privind veridicitatea şi 
în general valoarea sa istorică, au fost duse pe trei mari 
planuri. Acestea privesc: a) sursele care au fost folosite; b) 
tendinţa sau chiar „ideologia”. 

— Dacă se poate vorbi despre aşa ceva - care a stat 
la baza lucrării şi, în sfârşit c) atitudinea religioasă a 
autorului. 

Primul câmp de investigaţii, care a şi fost atacat de la 
început, formând punctul de plecare al constatării 
anacronismelor, a dat cele mai bune şi mai sigure 
rezultate. Aceasta se datorează şi caracterului mai precis 
şi indiscutabil al unor fapte concrete, care se pot constata 
în două locuri, respectiv în HA şi la modelul folosit de 
aceasta. Aici însă se pot distinge două sectoare: acel al 
autorilor folosiţi de HA, care reprezintă surse în înţelesul 
restrâns, istoriografie, al cuvântului şi acel al realităţilor 
istorice - bineînţeles anacronice 

— Care fiind contemporane sau anterioare autorului, 
au fost transpuse în perioada istorică tratată de biografii. 

Din primul sector fac parte toţi autorii greci şi latini 
de la sfârşitul republicii romane şi până în imperiul roman 
târziu. Printre ei distingem un prim grup, acela al 
scriitorilor de până la Constantin cel Mare, care deşi nu 
contribuie direct la clarificarea cronologiei, fiindcă sunt 
anteriori datei tradiţionale, îşi au valoarea lor pentru 
determinarea modului de lucru al autorului colecţiei şi al 
influențelor literare, ca şi a gradului său de cultură, factori 
care au variat şi ei cu timpul şi n-au rămas toată vremea 
identici. Astfel s-au discutat urmele lăsate de Cicero, 


Sallustius, Marţial, Juvenal, Suetonius, Fronto, Cassius 
Dio, Herodian, Dexippos, Amobius şi Lactantius. 

Un al doilea grup îl formează autorii pierduţi. Alături 
de numeroase nume, probabil fictive!$, pe care autorul 
colecţiei le-a citat, ca să dea mai multă greutate 
afirmațiilor sale, mai ales când erau tendenţioase sau 
chiar, cu totul false, întâlnim şi autori reali, fie că le 
cunoaştem numele, fie că le reconstituim existenţa. Cel 
mai cunoscut dintre primii îl reprezintă Marius Maximus!?. 
Deoarece este citat de 29 de ori, mulţi cercetători îl 
consideră principala sursă a HA până la moartea 
împăratului Elagabal. Alături de acest istoric real, 
istoriografia ultimelor decenii, reprezentată de G. 
Bărbieri?0 şi R. Syme?!, a „creat” un biograf latin 
necunoscut (Ignorus). Acesta ar fi scris după 217 nouă 
biografii ale împăraţilor de la Hadrian la Caracalla, lăsând 
la o parte pe uzurpatori sau pe simplii cezari (Caesares). 
Acesta ar fi fost adevărata sursă principală a intervalului 
respectiv pentru HA, pe care Marius Maximus n-a 
completat-o decât accidental cu diferite bârfe. Insă cea 
mai spectaculoasă, „reconstituire” a unui istoric antic, care 
a avut loc înainte de începerea marii discuţii despre HA, 
declanşată de Dessau, a fost aşa-numita „Istorie imperială 
a lui Enmann” „Enmannsche Kaisergeschichte = EKG), 


18 Cum ar fi - unul dintre multele exemple - Fabius Mar- cellinus (v. 
Probi, 2,7), care ar putea fi o /deformare voită, ca atîtea altele, a lui 
Ammianus Marcellinus. 

19 El pare să fi scris în timpul împăratului Severus Alexander o istorie 
a precedenţilor doisprezece împărați, în continuarea biografiilor lui 
Suetonius (Nerva, Traian, Hadrian, Antoninus Pius, Marcus Aurelius, 
Commodus, Pertinax, Didius Iulianus, Septimius Severus, Caracalla, 
Ma- crinus şi Elagabal). 

202 1 Marius Maximus, Riv. di. Filol., XXXII (1954), pp. 33-66; 262- 
275. 

21 Ignotus, the Good Biographer, HA-Coll., 1966-1967, Bonn, 1968 pp. 
131-153; Not Marius Maximus, Hermes, XCVI (1968), pp. 494-502. 


care reprezintă o sinteză? „ideală” a ştirilor lui Aurelius 
Victor, Eutropius, HA şi Epitome de Cesaribuz. Acest 
presupus model al istoriografiei romane din secolul al IV- 
lea a jucat şi mai joacă un rol important în discuţiile din 
jurul HA, deoarece multe asemănări” dintre aceasta şi alţi 
istorici ai epocii au fost şi mai sunt uneori explicate pe 
baza lui EKG. 

Al treilea grup de scriitori şi cel mai important 
pentru toată discuţia îl reprezintă autorii posteriori datei 
tradiţionale a HA. Când a contestat această datare Dessau 
a invocat şi folosirea lui Aurelius Victor2 ca şi a lui 
Eutropius? de către HA. Cum cele două breviarii? au fost 
scrise în anii 360/1 respectiv 369/70, HA îşi muta astfel 
data compunerii în ultimul sfert al secolului al IV-lea. Deşi 
aceste paralele au fost contestate până în zilele noastre de 
„conservatori”, evidenţa faptelor s-a impus în cele din 
urmă, şi astăzi este aproape unanim acceptată, putând fi 
considerată ca un lucru definitiv câştigat?€. 

Se mai discută şi folosirea lui Festus”, dar în privinţa 


22 Lucrarea lui A. Enmann, care a apărut în 1884, a arătat că la baza 
informaţiilor despre secolul al III-lea ale unor opere istorice din secolul 
al IV-lea, a stat o istorie a împăraţilor romani, ulterior pierdută. 
Analiza minuțioasă şi competentă a autorului a fost acceptată în 
general - cu corecturile lui Hohl - de către istoriografia contemporană. 
23 Printre care şi celebrul pasaj din biografia împăratului Aurelian 
despre evacuarea Daciei, care ne interesează în mod deosebit şi 
despre care va fi vorba mai jos. 

24 In biografia lui Marcus Aurelius (HA 16,3 - 18,2 = Eutr. VIII, 11-14) 
sau pentru evacuarea Daciei sub Aurelian (cf. infra). Ulterior s-a mai 
descoperit şi confuzia unor nume proprii, ca acela al tiranului 
Trebellianus (Eutr. IX, 9,1 în unele ms. = Trig. Tyr. 26) pentru 
uzurpatorul Regalianus din Panonia. 

251 0 Sint rezumatele de istorie romană specifice secolului al IV-lea 
(Aurelius Victor, Eutropius şi Festus). 

26 Vezi recent din nou A. Chastagnol, în Rev. de Philol. XLI (1967), pp. 
85-97. 

27 Acesta întocmise un scurt expozeu despre provinciile romane şi 


sa nu s-a ajuns încă la un acord. 

Deoarece se ştia că spre 390 aristocrația romană 
târzie gusta? atât pe Marius Maximus cât şi pe Juvenal şi 
deoarece primul fusese citat frecvent, dacă nu şi folosit de 
HA, s-au urmărit eventualele urme ale satiricului roman. Şi 
acestea au şi fost găsite, iar ceea ce este mai important, 
ele se bazează pe o ediţie din secolul al IV-lea (după 353), 
însoţită de un comentariu. 

De asemenea se pot recunoaşte? în HA şi urme din 
Hieronymus, un autor care scrie, după cum se ştie, tot la 
sfârşitul secolului al IV-lea. 

La fel se pare că şi Ammianus Marcellinus?’ a fost 
folosit de către HA, aşa cum a atras atenţia asupra acestui 
fapt Straub39 şi căruia de curând Syme i-a consacrat o 
cartes!. 

Pe lângă autorii enumeraţi, s-au mai făcut şi se fac 
încercări de a se găsi ecouri şi ale unor alte posibile 
modele pentru HA, cum ar fi: Panegyrici Latini, Ausonius, 
Prudentius sau Eunapios, dar toate acestea n-au dat încă 
rezultate care să poată oferi un minimum de garanţie 
ştiinţifică. 

Realităţile istorice specifice epocii de după 
Constantin reprezintă şi ele izvoare anacronice pentru HA. 
De aceea şi în direcţia aceasta s-au făcut cercetări, dintre 
care unele trebuie considerate că au dat rezultate sigure, 
infirmând şi ele cronologia tradiţională. 


luptele romanilor cu părţii şi cu perşii. Lucrarea a fost compusă în 
371/2. 

28 Ammianus Marcellinus, XXVIII, 4,14. 

29 B. Schmeidler (Phil. Woch., XLVII, 1927 col. 955-960) comparase 
prologul din Vita sancti Hilarionis de începutul biografiei Vita Probi, 
iar lucrări recente, mai ales ale lui Straub, au arătat şi alte apropieri 
foarte probabile între HA şi lucrările lui Hieronymus. 

30 Cărțile păstrate din Istoriile acestuia au fost publicate, după 
ultimele cercetări, între anii 385-394. 

31 Ammianus and the Historia Augusta, Oxford, 1969. 


În discutarea acestor realii - dintre care nu vom cita 
decât câteva foarte caracteristice şi clare - „tradiţionalişti” 
tot mai puţini la număr încearcă cu disperare, şi câteodată 
fac o adevărată echilibristică dialectică pentru aceasta, să 
explice în cadrul cronologiei transmise elemente care în 
ansamblu nu pot fi toate întâmplătoare, ci reflectă într- 
adevăr sfârşitul secolului al IV-lea sau cel puţin epoca 
posteonstantiniană. 

Astfel vieţile lui Gallienus, Claudius al II-lea Goticul şi 
Aurelian, îl prezintă pe Constantius I Chlorus drept un 
descendent al lui Claudius al II-lea. Or, de vreme ce ele se 
pretind a fi scrise între 293 - 306, iar rudenia presupusă 
nu apare în propaganda constantiniană decât în 310, avem 
un anacronism sigur. 

În viaţa lui Aurelian (13, 1) întâlnim un prefect al 
annonei în Orient, deşi se ştie că această funcţie apare de- 
abia după întemeierea Constantinopolului din 330. 

La fel şi noţiunea de limes (frontieră) şi de limitanei 
(soldaţi grăniceri), care apar de-abia la mijlocul“? secolului 
al IV-lea, este transpusă3* de HA în secolul al III-lea3?. 

În sfârşit, la începutul biografiei lui Aurelian este 
vorba despre trăsura prefectului oraşului“, care este 
indicată prin termenul de iudidale carpentum. Or, cum a 
arătat Chastagnol, o asemenea trăsură oficială n-a fost 
instituită decât de către împăratul Gratian în anii 382 - 
384. 

În ceea ce priveşte tendinţele lucrării, ca să nu 


32 Cod. Theod. XII, 1,56 vorbeşte despre limitanei într-o Constituţie 
imperială din 363. 

33 In Trig. Tyr. 26; Alex. Sev. 58, 4-5; Pese. Nig. 7,7 şi Prob. 14,7. 

34 Acelaşi anacronism îl face şi Festus, cînd vorbeşte de limitanei din 
Dacia Ripensis, cu care Galerius i-ar fi învins pe perşi în 297. 

35 Pe nume Iunius Tiberianus şi care ar fi fost vir illustris sub 
Dioclețian. Dar titlul acesta apare de-abia sub Valen- tinian I şi primul 
prefect cunoscut este din 363-369. 


folosim termenul mai pretenţios de ideologie, care 
corespunde unui sistem mai evident şi mai închegat, chiar 
dacă susţinătorii acestor trăsături - Hartke, Straub, 
Mazzarino şi H. Stern - au teoretizat poate prea mult 
lucrurile, exagerându-le în felul acesta, ele sunt totuşi 
destul de evidente, în cazul unei analize mai amănunțite. 

În primul rând avem de-a face cu aristocrația 
senatorială din Roma, ale cărei interese şi puncte de 
vedere sunt puse în gura împăraţilor din secolele 
anterioare. Tot pe aceeaşi linie se situează şi legăturile de 
rudenie ale unor familii mari** din secolul al IV-lea cu 
împărați celebri din secolul al III-lea. La fel se explică şi 
ostilitatea împotriva militarilor şi a barbarilor, ca şi 
împotriva noii aristocraţii“” din Bizanţ. 

Şi antiteza dintre împărații buni şi răi se explică la 
fel. Ea marchează cele două biografii mai lungi: Elagabal 
împăratul prost şi Alexander Severus cel bun. 

În sfârşit HA manifestă o simpatie deosebită pentru 
uzurpatorii imperiali, cum sunt Avidius Cassius, 
Pescennius Niger, Clodius Albinus sau alţii. Deşi în 
biografiile acestora nu există elemente noi, care să nu 
apară la împărații principali, contemporanis, autorul 
introduce documente false în sprijinul teoriilor sale. 
Pledând pentru meritele uzurpatorilor şi cerând îndurare 
pentru ei, autorul pare să se plaseze după bătălia de la 
Frigidus (septembrie 394), când uzurpatorul păgân 
Eugenius a fost înfrânt. Tot aşa, cum au arătat Hartke, 


36 Astfel Petronii Probi, dintre care Sextus a fost consul în 371, iar fiii 
lui Probinus şi Olybrius, în 395, sînt legaţi de împăratul Probus (24,2- 
3). La fel şi Ceionii Albini sînt puşi în legătură cu Clodius Albinus, iar 
Aureliani cu Aurelisnus. 

37 Cînd la Gallienus 6,9 se spune: nulla vetus familia apud Byzantios 
invenitur, este evidentă ura împotriva noului senat de la 
Constantinopole, oraş care însă a fost întemeiat de- abia la 330. 

381 4 Marcus Aurelius şi Septimius Severus. 


Stern şi Straub, împărații copii sunt considerați’? o pacoste 
pentru stat, datorită consilierilor de care sunt înconjurați. 
Printre aceştia cei mai detestaţi par să fi fost eunucii49, 
dar nici funcţionarii din jurul împăratului nu sunt mai bine 
văzuţi. 

Al treilea domeniu al cercetărilor privind HA a fost 
cel al ambianţei religioase în care a fost elaborată colecţia. 
Pasul hotărâtor în acest domeniu l-a făcut tot Straub, a 
cărui lucrare din anul 1963, mai sus amintită, indică deja 
interpretarea propusă. Acesta vede în HA o apologie a 
păgânismului într-o lume în care oficialitatea era deja 
creştină. Deoarece statul! şi nu numai persoana 
împăratului“! era creştin, propaganda păgână nu se mai 
putea face decât în mod ascuns. Dar pretenţiile autorului 
erau cu totul moderate, acceptând noua credinţă 
biruitoare, dar revendicând toleranţă pentru cei care 
păstraseră vechile concepţii. Era vorba mai ales de 
exprimarea în public, în scris şi oral, a păgânismului. 

Astfel se explică pomenirea „regulei de aur” care 
prevedea“? „ce ţie nu-ţi place, altuia nu face”. In aplicarea 
acestei maxime împăratul ar fi tolerat şi existenţa 
creştinilor. La fel se prezintă şi pretinsa măsură a lui 
Alexander Severus, care ar fi cerut părerea populaţiei“! 
pentru funcţionarii romani numiţi în provincie, după 
obiceiul creştinilor şi al evreilor la alegerea preoţilor. 
împăratul ar fi mers în felul acesta foarte departe în 
toleranța sa şi ar fi adoptat chiar un principiu religios 


39 Vezi Tac. 6,3: Dii avertant principes pueros. 

40 De la Teodosiu cel Mare. 

41 Cum fusese sub Constantin şi urmaşii săi. 

42 Acest principiu, pe care Alexander Severus (51, 7-8) l-ar fi pus să 
fie înscris pe zidurile palatului şi ale monumentelor publice, ar fi fost 
luat de la evrei şi creştini. 

43 2,4 ChTistianos esse passus. 

44s i 45,6-7. 


creştin în viaţa de stat romană! Tot aici trebuie amintită 
intenţia aceluiaşi Alexander“ de a ridica un templu în 
cinstea lui Hristos, ca şi ideea anterioară a lui Hadrian, 
care construise temple fără statui în toate oraşele, 
destinându-le în gândul său tot lui Hristos. 

Toate aceste consideraţii se potrivesc foarte bine 
într-o epocă defensivă pentru păgâni, cum este intervalul 
394 - 398, când după înfrângerea lui Eugenius, fiii 
celebrului Nicomachus Flavianus, exponentul 
păgânismului, au fost siliţi să se convertească la creştinism 
şi au fost înlăturați de la onoruri“*. 

În încheierea discuţiei despre aspectul religios, mai 
trebuie amintită faimoasa scrisoare“” atribuită împăratului 
Hadrian, care ar fi adresat-o cumnatului său Servianus. 
După cum a dovedit-o W. Schmid, este vorba despre un 
fals anacronic, iar patriarhul în cauză era celebrul 
Gămăliei50, aflat în exerciţiul funcţiunii în anii 3904950, 

După ce critica contemporană a ajuns să cunoască 
bine lucrarea cu toate defectele ei, a început să ghicească 
şi falsurile care aparent nu pot fi comparate cu un material 
pertinent, ce ar putea să demaşte impostura, ci doar pe 
baza procedeelor interne folosite de HA; astfel s-a ajuns la 
urmărirea genezei acestor falsuri. În felul acesta uneori se 
poate vedea cum a fost creat un episod fictiv şi din ce izvor 
- oricât de îndepărtat ar fi - s-a format punctul de plecare 
pentru fantezia autorului. Apoi cum şi pe ce căi a ajuns să 
se desfăşoare aceasta? Care a fost natura deformării unui 


45 43,6-7. 

46 Augustin, Civ. Dei. V, 26,1 şi Symmachus, Epist., V, 6. 

47 Qnaclr. Tyr. 8. 

48 HA-Coll. 1964-1965, pp. 153-184. 

49 Pentru conflictul acestuia cu consularul Hesychius avem mărturia 
lui Hieronymus. (Epist. 57,3). 

50 De altfel şi Syme, Ipse iile patriarcha, HA-Coll. 1966-1967, pp. 119- 
130, ajunge la aceeaşi concluzie. 


fapt, în cazul în care acesta a fost real? 

Posibilitatea pe care Alexander Severus a acordat-o 
în anul 223 prefecţilor pretoriului de a deveni clarissimi, 
chiar în timpul exercitării funcţiei lor, s-a transformat”! în 
HA într-o reformă capitală, care face din funcţia amintită 
un apanaj39 al senatului. În realitate aceasta s-a întâmplat 
de-abia în timpul lui Constantin. 

Numele dat de Hieronymus”? femeilor din cercul 
Marcellei - matronarum senatus - devine în biografia lui 
Elagabal (4, 3) senaculum, id est mulierum senatus! 

Lui Alexander Severus i se atribuie6l interzicerea 
îndeletnicirii de proxenet, ceea ce de fapt avea să facă mai 
târziu Filip Arabul. Tot sub acelaşi împărat se vorbeşte de 
existenţa unor solidiw, iar în vremea lui Caracaila apar 
celebrii protectores, care datează în realitate tot din 
secolul al IV-lea. 

Un alt câmp de largă desfăşurare a fanteziei 
autorului a fost acela al numelor proprii, începând chiar cu 
al celor şase autori. Astfel Mummia, Catuli nepus, soţia lui 
Galba (Suet. Galba 3, 4) devine Memmia, Catuli nepus, 
femeia lui Alex. Sev. (20, 3). Alteori sunt create personaje 
noi din două mai „vechi” ca Micea şi Hababa, părinţii 
împăratului Maximin Tracul (1, 5), derivații din adjectivul 
jiii-oşâpPapoi de la Herodian (VI, 8, 1), sau fecioara gotică 
Hunila (Quadr. Tyr. 15, 7), creată din „Gothi Hunis 
Halanisque permixti” (Am. Marc. XXXI, 16, 3). În sfârşit, 
tot aici trebuie puse şi numele proprii din secolul al IV-lea. 
Astfel eunucul Serapammon (Gord. 25, 2) este identic cu 
filosoful citat de Symmachus (Epist. II, 61). 

O problemă care trebuie atinsă atunci când discutăm 
despre HA, fiindcă se referă la un moment important al 
istoriei noastre, o reprezintă evacuarea Daciei de către 


515 3 Alex. Sev. 21, 3-5. 
529 0 Epist. 43, 3. 


romani. Ea cuprinde două aspecte, unul privind 
evenimentul din timpul lui Aurelian, iar al doilea pe cel din 
vremea lui Gallienus. În primul caz, care istoriceşte este 
cert şi cel mai important, avem o relatare explicită a 
faptului, pe când în cel de-al doilea, absenţa unei menţiuni 
reprezintă o indicație importantă şi deci un răspuns 
implicit. 

Dar ce spune textul şi cum trebuie interpretat, mai 
ales că în jurul acestui pasaj s-au dus polemici aprinse şi a 
curs multă cerneală. Pasajul sună în felul urmă 

68 Monedă de aur din sec. IV. 

— Vezi de curând VI. Uiescu, Părăsirea Daciei în 
lumina izvoarelor literare, Studii şi cercetări de istorie 
veche, 22 (1971), 3, pp. 425 - 442. 

tors *55; „Văzând că Iliria este devastată iar Moesia 
ruinată şi nemaisperând să o poată păstra, el a părăsit 
provincia Dacia de dincolo de Dunăre, după ce a retras 
armata şi pe locuitori, iar populaţia pe care a evacuat-o a 
aşezat-o în Moesia, pe care a botezat-o Dacia sa şi care 
acuma desparte cele două Mossii”. 

Pasajul acesta vorbeşte în mod cât se poate de clar şi 
răspicat despre o evacuare totală a populaţiei din Dacia, 
oricât de mult s-a încercat de unii cercetători bine 
intenţionaţi, dar cu o cu totul insuficientă argumentare 
ştiinţifică, să reducă proporţiile operaţiei pe baza textului. 

În primul rând termenul de provinciales înseamnă 
aici locuitorii - deci toţi - din provincii iar nu „funcţionarii 
din provincie”, cum a încercat să-l interpreteze”? D. Marin. 


53s titutam sublato exercitu et provincialibus reliquit, despe- rans 
eam posse rețineri abductosque ex ea populos in Moe 

54 Aut. 39, 7: cum vastatum Illyricum ac Moesiam deperditam 

55s ia conlocavit appellavitque suam Daciam, quae nune duas Moesias 
dividit. 

56 Bul. Inst. fii. rom. „Alexandru Philippide“, X, (1943), Iaşi, pp. 163- 
187; Orizonturi, IV (1952), 1, Stuttgart, pp. 16-20; Rev. Et. Roum. III-IV 


Aceasta se impune din trei motive: a) toate exemplele” din 
HA au acest singur sens general, iar în V. Av. Cas. 7, 2, 
apare chiar turnura militibus et provincialibus; b) redarea 
aceleiaşi realităţi prin noţiunea de populos, în continuare, 
arată - în concepţia autorului, singura care ne interesează 
deocamdată - caracterul de masă al întregii populaţii; c) 
modelul folosit spune şi mai clar acelaşi lucru, aşa încât 
nici HA nu putea exprima altceva! 

Cu aceasta am ajuns la discuţia de la început, privind 
raporturile dintre Eutropius şi HA, locul în cauză fiind deja 
identificat de către Dessau. Textul spune07: „Provincia 
Dacia, pe care Traian a creat-o dincolo de Dunăre, (el) a 
lăsat-o goală (goală la mijloc), deoarece nu mai spera s-o 
păstreze, devreme ce toată Iliria şi Moesia erau devastate, 
iar pe romanii pe care i-a evacuat de pe ogoarele şi din 
oraşele Daciei, i-a aşezat în mijlocul Moesiei şi a botezat 
Dacia acea parte, care acum desparte cele două Mossii”. 

Şi acest pasaj vorbeşte limpede despre o evacuare 
totală. Ea reiese atât din traducerea exactă? a verbului 
intermittere, care până acum era redat de obicei” prin 
simplul „părăsi”, cât şi din urmarea „romanii de pe ogoare 
şi din oraşe”. 

Cu aceasta ne întoarcem la problema raporturilor 
dintre Eutropius şi HA. După Dessau, şi alţi istorici au 
pledat pentru aceeaşi dependenţă, cum au fost Hohl - la 
început -, Alfdidi şi Hartke. Dar curând - după apariţia 


(1957-1960), Paris, pp. 170-219. 

57 C. Lessing, Lexicon Scriptorum Historiae Augustae, Darm- stadt. 
1965. 

58 IX, 15, 1: provinciam Daciam, quam Traianus ultra Danu- viurn 
fecerat, intermisit vastato omni Illyrico et Moesia, desperans earn 
posse rețineri, abductos Romanos ex urbibus et agriş Daciae in media 
Moesia collocavit appellavitque earn Daciam, quae nune duas Moesias 
dividit. 

59 Cu excepţia vechilor traduceri germane de la începutul secolului al 
XIX-lea, probabil neinfluenţate de realităţile istorice evidente. 


teoriei lui Baynes, pe care a îmbrăţişat-o şi Hohl - 
Eutropius trebuia eliminat, fiindcă apariţia sa în anul 
369/70 răsturna redactarea HA sub Iulian, în anii 361 - 
363. Adversarii dependenţei Eutropius - HA explicau 
asemănarea frapantă dintre cele două pasaje prin modelul 
comun reprezentat de EKG. Sursa aceasta comună - 
spuneau ei - a fost atât de exact copiată, atât de HA, cât şi 
de Eutropius, încât s-a ajuns la aceeaşi formulare. Ceea ce 
nu şi-au dat ei seama, însă, este că expresia desperans... 
retineri posse este unică şi nu se mai întâlneşte la alt 
autor. În schimb acelaşi Eutropius o mai foloseşte“ o dată, 
dar într-un pasaj din timpul republicii al cărui model nu 
putea să fie EKG, care tratase numai istoria imperială 
târzie. În felul acesta expresia se dovedeşte a aparţine lui 
Eutropius, care a folosit-o de două ori, iar HA a copiat-o de 
la el, ca şi întreg pasajul. 

De altfel între timp „inovatorii” din domeniul 
cercetărilor despre HA au dovedit dependenţa HA de 
Eutropius, fiindcă ea a fost constatată şi prin alte pasaje, 
iar textul care ne interesează a fost şi el confirmat de 
curând de către Chastagnol“! şi J. Schwartz6?. 

În felul acesta mărturia HA despre o evacuare totală 
a Daciei îşi pierde orice valoare proprie şi nu reflectă decât 
veridicitatea pe care o are modelul său Eutropius. Acesta 
însă reprezintă o tradiţie singulară şi greşită, sau cel puţin 
tendenţioasă, ce a şi fost corectată de tradiţia bună şi 
competentă a lui Iordanes, care restrânge“? - conform 
realităţilor istorice - evacuarea Daciei numai la autorităţi 


607 III, II), 1: Desperans Hannibal Hispanias contra Scipionem 
diutius posse rețineri. 

61 Cf. HA-Coll., 1966-1967, pp. 60-62 şi Rev. Phil. XLI (1967) pp. 92- 
94. 

62 Cf. HA-Coll. 1963, p. 155 şi 1964^1965, pp. 193-194. 

63 Rom. 217, ... evocatis exinde legionibus. 


şi la cei legaţi de ele®*. 

Biografia împăratului Gallienus reprezintă, alături de 
istoricul grec Zosimos®, cel mai explicit izvor despre 
domnia „marelui nedreptăţit” de către istoriografia romană 
filosenatorială. Or, cum la niciunul dintre ei nu este 
menţionată pierderea Daciei în timpul lui Gallienus, 
absenţa acestei relatări devine şi mai semnificativă, mai 
ales dacă ne gândim că portretul împăratului din HA este 
destul de întunecat şi negativ, iar 

PARTEA ÎNTÂI 

HADRIANUS 

de Aelius Sparţianus 

1 Ca origine, împăratul Hadrianusl mai de departe în 
timp se trăgea din neamul picentinilor 2, dar mai de 
aproape era spaniol. El însuşi aminteşte în scrierile 
autobiografice că strămoşii săi născuţi în Hadria%%%, s-au 
stabilit în Italica“ pe vremea Scipionilor. Tatăl lui 
Hadrianus a fost Aelius Hadrianus, supranumit Africanul, 
văr cu împăratul Traian, iar mama sa. Domitia Paulina, era 
originară din Gades6%70. 

A avut ca soră pe Paulina, căsătorită cu Servianus, 
soţie pe Sabina şi strămoş pe Maryllinus, care cel dintâi 
din familia sa a fost senator al poporului roman. 

S-a născut la Roma”! cu 9 zile înainte de calendele lui 


64 Cf. VI. Iliescu. Evocatis legionibus. Zu Jord. Rom. 217, Studii 
Clasice, XIV (1972). 

65 Care a trăit pe la 500, dara folosit, prin intermediul predecesorului 
său pierdut Eunapios, pe contemporanul împăratului Gallienus, - care 
s-a pierdut şi el - Dexjppos. 

66 La 15 ani a revenit în patried şi a intrat curînd 

67î n armată, ocupîndu-se în acea vreme de vînat pînă la 

68e xces. Traian l-a adus înapoi din patrie şi, socotindu-l 

69c a pe fiul său, nu mult după aceea l-a numit decemvir 

70p entru judecarea proceselor10 * şi apoi tribun al legiunii 

71m itianus a fost transferat în Moesia inferioară. Acolo se spune că 


februarie”?, în timpul celui de al şaptelea consulat al lui 
Vespasianus şi cel de al cincilea al lui Titus. La vârsta de 
10 ani, rămânând orfan de tată, a avut ca tutori pe vărul 
său Ulpius Traianus, care mai înainte fusese pretor, iar mai 
târziu a devenit împărat, şi pe Caelius Attianus8, cavaler 
roman. Şi-a însuşit o vastă cultură greacă, pentru care 
avea o înclinaţie spirituală atât de mare, încât unii l-au 
poreclit grecuşorul. 

Germania superioară. Când a murit Nerva s-a grăbit 
să ajungă de aici la Traian, pentru ca să-i comunice el cel 
dintâi acest eveniment. Dar fiindcă soţul surorii sale, 
Servianus13 (care stârnise împotriva lui mânia lui Traian, 
pentru unele cheltuieli şi datorii făcute), a căutat să-l 
împiedice, punând oameni să-i strice pe ascuns trăsura 
pentru a-l întârzia; el şi-a continuat drumul pe jos şi a 
ajuns înaintea omului de încredere al lui Servianus. A 
căpătat simpatia lui Traian şi nu şi-au atins ţinta intrigile 
stârnite cu ajutorul lui Gallus14 împotriva sa de către 
pedagogii copiilor de casă, pe care Traian îi iubea foarte 
mult15. In acest timp, preocupat de sentimentele 
împăratului faţă de el, consultând sorții virgilieni, a primit 
acest răspuns, despre care unii ziceau că-şi are izvorul 
chiar în cărţile sibiline16: 

Cine este acela care aduce ca sacrificiu ramuri din 
măslinul sfânt? Recunosc părul şi barba albă a regelui 
roman, care va întemeia cu legi primul oraş, trimis din 
micul Curi şi dintr-un ţinut sărac într-o mare împărăție, îi 
va urma acestuia...17 

Viitoarea domnie i s-a prezis şi prin răspunsul care i- 
a fost dat la Niceforium18 în templul lui Jupitei Nicefor şi 
pe care-l consemnează în cărţile sale platonicianul 
Apollonius 19 din Siria. În sfârşit, ajutat de Sura20, a 
câştigat şi mai mult prietenia lui Traian şi a luat de soţie, 


un astrolog i-a prezis că va ajunge împărat, 
72a Il-a Adiutrix11. în ultima perioadă a domniei lui Do- 


după cum spune Marius Maximus21, pe nepoata de soră a 
acestuia, mai mult prin stăruința Plotinei, decât prin 
bunăvoința lui Traian. să-i placă vinul, supunându-se 
obiceiurilor lui Traian şi fiind din această pricină încărcat 
cu mari daruri de către împărat. Pe timpul celui de al 
doilea consulat al lui Candidus şi Quadratus a fost ales 
tribun al poporului, în care magistratură şi-a confirmat el 
singur prezicerea puterii de tribun pe viaţă23, fiindcă şi-a 
pierdut pelerina pe care de obicei o foloseau tribunii pe 
timp de ploaie, dar nu şi împărații, de unde şi astăzi 
împărații apar fără pelerină în faţa cetăţenilor romani. În a 
doua expediţie împotriva dacilor, Traian i-a dat comanda 
legiunii I Minervia24 şi l-a luat cu sine. În acest război s-a 
distins prin multe acte de bravură, pentru care Traian i-a 
dăruit o piatră prețioasă de diamant primită de la Nerva, 
acest dar întărindu-i speranţa succesiunii la tron. Pe timpul 
celui de al doilea consulat al lui Suburanus şi Servianus, a 
fost făcut pretor25 şi a primit de la Traian de două ori câte 
două milioane de sesterţi pentru a organiza jocuri publice. 
Trimis apoi ca locotenent imperial în Pannonia inferioară, a 
înăbuşit răscoala sarmaților, a întărit disciplina militară şi 
a chemat la ordine pe administratorii care-şi exercitau fără 
frâu atribuţiile. 

În urma acestor merite a ajuns consul şi în timpul 
acestei magistraturi, i s-a făcut cunoscut de către Sura că 
va fi adoptat de Traian. De atunci prietenii lui Traian au 
încetat de a-l dispreţui şi neglija. Moartea lui Sura l-a 
apropiat şi mai mult de Traian, datorită mai ales 
cuvântărilor pe care le compunea pentru împărat. domnie. 
Consul a două oară cu sprijinul Plotinei, a avut toate 
temeiurile să creadă că va fi adoptat. S-a vorbit mult 
despre el că ar fi corupt pe liberţii lui Traian şi că ar fi 
acordat atenţie deosebită celor cu care acesta petrecea, 
vizitându-i adesea pe vremea când devenise apropiat al 
palatului. 


Cu cinci zile înainte de idele lui august28, pe când 
era locotenent imperial în Siria, a primit scrisoarea de 
înştiinţare că este adoptat; el a cerut ca ziua de adopţiune 
să-i fie sărbătorită anual ca zi de naştere. Cu trei zile 
înainte de aceleaşi ide27 i s-a anunţat moartea lui Traian şi 
atunci a hotărât să-şi sărbătorească şi ziua începutului de 
domnie ca ziua de naştere. 

A circulat zvonul că Traian ar fi avut intenţia să lase 
ca succesor pe Neratius Priscus, nu pe Hadrianus, şi ca 
mulţi prieteni ar fi fost de aceeaşi părere cu el, până acolo, 
încă t, odată i-ar fi spus lui Priscus „îţi încredinţez domnia, 
dacă-mi va veni ziua fatală”. Mulţi spun că Traian s-ar fi 
gândit să moară după exemplul lui Alexandru Macedon, 
fără să-şi lase un anumit succesor, mulţi afirmă că a voit să 
trimită la senat o scrisoare prin care să ceară că, dacă i se 
va întâmpla ceva, senatul să dea un nou conducător 
statului roman, el doar propunând câteva nume din care 
senatul să aleagă pe cel mai bun. S-au făcut şi afirmaţii 
potrivit cărora Hadrianus ar fi fost primit în adopţiune 
printr-o acţiune directă a Plotinei care, după ce a murit 
Traian, a pus pe unul să vorbească în acest sens cu voce 
stinsă ca şi cum ar fi fost împăratul însuşi 28. 

5 Dobândind domnia, îndată a căutat să restabilească 
tradiţia de odinioară şi s-a străduit să păstreze pacea pe 
tot cuprinsul împărăției. Căci în afară de tulburările 
neamurilor pe care le supusese Traian, maurii săvârşeau 
hărţuieli, sarmaţii porneau cu război, britanii nu puteau fi 
ţinuţi în frâu de stăpânirea romană, Egiptul era bântuit de 
răscoale, în sfârşit Libya şi Palestina aveau sentimente 
ostile. De aceea apărăsit tot teritoriul cucerit peste Tigru 
şi Eufrat, urmând, cum zicea el, exemplul lui Cato, care a 
acordat libertatea macedonenilor fiindcă nu-i putea ţine 
sub ascultare29. Văzând că Parthamasiris30, căruia Traian 
îi dăduse tronul părţilor, n-are autoritate în faţa acestora, l- 
a făcut rege peste alte populaţii învecinate. 


A avut atât de mult dorinţa de a conduce cu blândeţe, 
încât în primele zile ale domniei, când a fost sfătuit de 
Attianus prin scrisori să ucidă pe Boebius Macer, prefectul 
oraşului dacă se va împotrivi domniei lui, ca şi pe Laberius 
Maximus şi pe Frugi Crassus, care, bănuiţi că ar vrea 
domnia, erau exilați într-o insulă, nici unuia din aceştia nu 
i-a făcut vreun rău. Pe Crassus l-a ucis fără ordinul său, 
mai târziu, supraveghetorul, fiindcă plecând de pe insulă, 
fusese bănuit că ar unelti tulburări. Soldaţilor, cu prilejul 
începutului de domnie, le-a dublat soldele. Pe Lusius 
Quietus, după ce au fost supuşi mauretanii peste care 
domnea, fiindcă era suspect domniei, l-a dezarmat, dând 
lui Marcius Turbo, care reprimase tulburările din Iudeea 
sarcina de a înăbuşi şi răscoala din Mauretania. 

După aceasta s-a dus în Antiochia să vadă rămăşiţele 
pământeşti ale lui Traian, pe care le aduceau Attianus, 
Plotina şi Matidia. Le-a dat cinstirea cuvenită şi le-a trimis 
pe o corabie la Roma, iar el s-a întors în Antiochia şi a pus 
guvernator al Siriei pe Catilius Severus, întorcându-se apoi 
la Roma prin Illyricum. 

6 A cerut senatului prin scrisori insistente să fie 
decretate onoruri divine lui Traian şi cererea lui a câştigat 
bunăvoința tuturor a, astfel încât senatul a decernat de la 
sine memoriei lui Traian multe onoruri pe care Hadrianns 
nu le ceruse. Într-o scrisoare către senat şi-a cerut iertare 
că n-aşteptase decizia acestuia de numire la domnie, fiind 
salutat prea repede de soldaţi ca împărat, pentru că 
republica31 nu putea să stea fără conducător. Când 
senatul i-a oferit lui triumful care era datorat lui Traian, el 
a refuzat şi a dus el însuşi în carul triumfal portretul lui 
Traian, pentru ca prea bunul împărat nici după moarte să 
nu piardă demnitatea triumfului. Numele de părinte al 
patriei ce i s-a propus l-a amânat şi la început şi după 
aceea, deoarece spunea el şi Augustus abia mai târziu s-a 
socotit demn de acest titlu. A înapoiat Italiei tributul 


coronar32 şi în provincii a micşorat acest dar în urma 
raportului cu grijă întocmit, prin care i s-au adus la 
cunoştinţă greutăţile tezaurului. Când a auzit de răscoala 
sarmaților şi roxolanilor, a trimis înainte armatele, iar el s- 
a dus în Moesia. 

Pe Marcius Turbo, care guvernase ca prefect 
Mauretania, l-a decorat cu panglicile prefecturii şi l-a făcut 
apoi guvernator al Pannoniei şi Daciei. Cu regele 
roxolanilor, care se plângea de micşorarea fondurilor 
alocate, după ce a cunoscut cum stau lucrurile a stabilit 
legături paşnice. 

7 A scăpat de atentatul pe care i-l pregătise Nigrinus 
în timpul unui sacrificiu cu complicitatea lui Lusius şi a 
altora, deşi Hadrianus îi desemnase ca succesor. Din cauza 
acestui atentat au fost ucişi Palma la Tarracenae, Celsus la 
Baiae, Nigrinus la Favenţia şi Lusius pe drum, din ordinul 
senatului, fără voia lui Hadrianus, cum spune el însuşi în 
memoriile sale33. 

De aceea îndată Hadrianus, ca să îndepărteze 
părerea foarte proastă ce se formase despre el, pentru că 
îngăduise să fie ucişi în acelaşi timp patru foşti consuli, a 
încredinţat guvernarea Daciei lui Turbo, acordându-i 
acestuia şi titlul de prefect al Egiptului, ca să aibă mai 
multă autoritate, şi a venit la Roma, unde a făcut 
poporului, el însuşi fiind de faţă, daruri duble de alimente, 
după ce în absenţa sa, se împărţiseră câte trei monede de 
aur de persoană. Scuzându-se şi în senat de faptele care se 
petrecuseră, s-a jurat că nu va pedepsi niciodată pe un 
senator fără să consulte senatul. A fixat şi sarcinile fiscale, 
în aşa fel ca senatorii să nu fie încărcaţi cu aceste sarcini. 

Netrecând cu vederea nimic din ceea ce-i putea 
atrage simpatia poporului, a scutit pe debitorii particulari 
din Roma, din Italia şi chiar din provincii, de sumele mari 
pe restanţe care le datorau fiscului, arzând în forul lui 
Traian registrele de datorii, ca să întărească tuturor şi mai 


mult siguranţa economică. A ordonat să nu mai fie trecute 
în vistieria sa personală bunurile confiscate ale celor 
condamnaţi ci în tezaurul public. Sclavilor şi sclavelor 
subvenţionaţi de Traian cu alimente, le-a mărit raţia. 
Senatorilor care nu scăpătaseră din vina lor le-a completat 
averea după numărul copiilor şi al funcţiei, astfel că cei 
mai mulţi au primit fără întrerupere până la moarte 
subvenţii. În acordarea onorurilor a fost generos nu numai 
cu prietenii ci şi cu mulţi alţii. 

Pe multe femei le-a ajutat cu cele necesare vieţii. A 
dat jocuri de gladiatori timp de şase zile consecutive şi a 
adus de ziua lui de naştere o mie de fiare în circ34. 

8 Celor mai buni dintre senatori le-a dat dreptul de a 
face parte din suita împăratului. N-a îngăduit să i se 
organizeze serbări cu jocuri de circ, în afară de cele în 
cinstea zilei de naştere35, şi a spus adesea în adunări şi în 
senat că va conduce în aşa fel statul, încât să se ştie că 
acesta este un bun al poporului, nu al său personal. 
Fiindcă el fusese consul de trei ori, a făcut pe mai mulţi 
pentru a treia oară consuli şi pe foarte mulţi i-a ridicat la 
cinstea celui de al doilea consulat. A deţinut însă al treilea 
consulat numai patru luni şi a judecat de multe ori procese 
în acest timp. A participat întotdeauna la şedinţele 
regulate ale senatului, fie că se găsea în Roma sau în 
apropiere. A înălţat demnitatea senatului atât de mult, 
făcând greu senatori, încât când l-a făcut pe Attianus din 
prefect al pretoriului senator, acordându-i insignele 
consulare, a spus că n-are nimic mai de preţ să-i poată 
conferi. 

N-a dat voie cavalerilor romani să judece nici cu el 
nici fără el pe senatori; căci era pe acea vreme obiceiul ca 
atunci când împăratul conducea judecarea proceselor să 
cheme în consiliu atât pe senatori, cât şi pe cavaleri şi să 
dea hotărârea prin deliberarea tuturor. A spus chiar 
cuvinte grele împotriva împăraţilor care avuseseră mai 


puţină consideraţie faţă de senatori. Cumnatului său 
Servianus, căruia i-a dat atâta atenţie, încât ieşea din 
cabinetul său să-l întâmpine când venea la el, i-a 
încredinţat pentru a treia oară consulatul, fără ca acesta 
să-l ceară sau să-l roage; nu însă în acelaşi timp cu al său, 
căci Servianus fusese de două ori consul înaintea sa şi nu 
voia să voteze după acesta. 

9 Pe de altă parte a părăsit totuşi multe provincii 
cucerite de Traian şi, spre regretul tuturor, a distrus 
teatrul pe care acesta îl construise în câmpul lui Marte. 
Aceste lucruri erau cu atât mai supărătoare, cu cât despre 
toate pe care le vedea că produc neplăceri spunea că au 
fost ordonate de Traian şi că el trebuie să le execute36. 
Fiindcă nu mai putea suporta autoritatea lui Attianus, 
prefectul său, şi tutorele de odinioară, a căutat să-l 
suprime, dar a renunţat, ca să nu mărească şi mai mult 
antipatia atrasă asupră-şi prin uciderea celor patru foşti 
consuli, a căror executare însă el o socotea o consecinţă a 
sfaturilor pe care le primise de la Attianus. Fiindcă nu 
putea să-i dea acestuia un succesor, căci nu cerea, l-a făcut 
să ceară şi, de îndată ce a cerut, l-a numit în loc pe Turbo, 
înlocuind cu acelaşi prilej şi pe Similus, celălalt prefect, cu 
Septicius Clarus37. 

După ce a îndepărtat astfel de la prefectură pe aceşti 
doi oameni, cărora le datora domnia, a plecat în Campania 
şi a ajutat toate oraşele de aici prin binefaceri şi daruri, 
apropiindu-şi pe cei mai buni prin amabilitatea lui. La 
Roma a vizitat adesea la reşedinţa lor pe pretori şi pe 
consuli, s-a dus la mesele date de prieteni, a vizitat pe cei 
bolnavi de două şi de trei ori pe zi, chiar şi pe unii cavaleri 
sau liberţi. A îmbărbătat prin mângâieri, a ajutat cu sfatul, 
întotdeauna a avut invitaţi la masă, toate le-a făcut în 
sfârşit ca un simplu particular. Soacrei sale i-a organizat 
onoruri deosebite, cu jocuri de gladiatori şi cu alte forme 
de cinstire. 


10 După aceea a plecat în Gallia, unde a ajutat toate 
regiunile prin diferite acte de dărnicie. De aici a trecut în 
Germania şi, deşi dornic mai degrabă de pace decât de 
război, a întărit totuşi armata prin exerciţii militare, ca şi 
cum ar fi fost ameninţat de război, deprinzând-o să suporte 
greutăţile, el însuşi ducând viaţă de militar între soldaţi, 
mâncând cu plăcere de faţă cu toţi alimente obişnuite pe 
timp de campanie, adică slănină, brânză, apă amestecată 
cu oţet în loc de vin, după exemplul lui Scipio Aemilianus şi 
al lui Metellus, ca şi a înaintaşului său Traian, răsplătind 
pe mulţi cu recompense, pe unii cu onoruri, ca ostaşii să 
poată suporta uşor eforturile pe care li le cerea. A 
restabilit disciplina ce slăbise după Caesar Octavianus din 
lipsa de grijă a împăraţilor anteriori, punând ordine în 
diferite funcţii şi cheltuieli. 

N-a îngăduit niciodată să iasă cineva din cazarmă 
fără motiv temeinic, căci acum comandanții nu mai erau 
numiţi după bunul plac al soldaţilor, ci după criterii de 
merit. 

Stimulând pe ceilalţi prin exemplul disciplinei sale, 
mergea cu echipamentul de război câte douăzeci de mile 
pe jos38. A dărâmat din cazărmi sufrageriile, porticele, 
boitele şi chioşcurile. Primea de obicei îmbrăcămintea cea 
mai simplă, avea centura fără butoni de aur, îşi încheia 
mantaua cu o agrafă fără pietre preţioase, abia dacă avea 
minerul sabiei de fildeş. Vizita pe soldaţii bolnavi în 
infirmerii, alegea locul pentru tabără, nu dădea baston de 
centurion decât celor capabili şi cu o bună reputaţie, nu 
făcea pe cineva ofiţer decât dacă era bărbat în toată firea, 
ca să poată îndeplini prin vârstă şi minte sarcinile de ofiţer. 
Nu îngăduia ca un gradat că primească ceva de la soldaţi, 
interzicea orice lux pretutindeni, făcea ajustările cuvenite 
în distribuirea armelor şi a echipamentului. Se interesa şi 
de vârsta soldaţilor, pentru ca să nu fie în armată cineva 
mai tânăr decât îi cerea serviciul militar, sau mai bătrân 


decât cerea omenia, contrar vechiului obicei stătea mai 
mult în cazarmă şi căuta să cunoască întotdeauna pe toţi şi 
să le ştie numărul. 

11 Se străduia să cunoască de aproape depozitele 
armatei cercetând cu atenţie chiar şi veniturile 
provinciilor, pentru ca să poată lua măsuri de completare 
acolo unde lipsea ceva. Inainte de toate însă îşi dădea 
osteneala să nu cumpere nimic nefolositor şi să nu 
consume ceva fără să fie necesar. 

După ce şi-a pregătit ostaşii după exemplul său, a 
trecut în Britania, unde, luând multe măsuri de îndreptare, 
a construit el cel dintâi un zid lung de 80.000 paşi 39, care 
să despartă pe romani de barbari. 

A destituit pe Septicius Clarus, prefectul pretoriului, 
pe Suetonius  Tranquillus40, secretar al cancelariei 
imperiale, şi pe mulţi alţii, fiindcă se purtaseră în timpul 
acesta faţă de Sabina, soţia sa mai familiar decât cerea 
respectul casei imperiale. Şi-ar fi lăsat şi soţia, care era 
aspră şi posacă, dacă ar fi fost, cum zicea el, un simplu 
particular. Era cu grijă nu numai pentru casa sa, ci şi 
pentru a prietenilor. Prin frumentari41 cerceta toate 
lucrurile, chiar şi cele mai ascunse, şi prietenii nu băgau 
de seamă că împăratul le cunoaşte viaţa, dacă atâta timp 
cât el însuşi nu le dovedea aceasta. Este interesant în 
acest sens de arătat un fapt din care se poate vedea cât de 
multe amănunte ştia el despre prieteni. 

O femeie scrisese soţului ei făcându-i imputări că, 
reţinut de plăceri şi de băi, nu vrea să se întoarcă acasă. 
Hadrianus, prin oamenii lui, a aflat despre conţinutul 
scrisorii şi, când acel soţ a venit să-i ceară o favoare, i-a 
reproşat băile şi plăcerile, ceea ce l-a făcut pe soţ să 
întrebe: „Nu cumva soţia mea ţi-a scris şi ţie ceea ce mi-a 
scris şi mie?” 

Curiozitatea aceasta istoricii i-o socotesc un defect, 
la care adaugă dragostea lui pentru bărbaţi şi adulterele 


cu femei măritate, vicii de care se zice că a suferit, 
nerespectând nici încrederea prietenilor. 

12 După ce a făcut ordine în Britannia, a trecut în 
Gallia, unde a aflat cu nelinişte de nişte tulburări iscate în 
Alexandria din cauza boului Apis42 care, găsit după mulţi 
ani, a produs frământări în rândul populaţiei, toţi 
certându-se aprins unde trebuia să-l stabilească pentru 
cult. 

In această vreme a construit o foarte frumoasă 
bazilică în onoarea Plotinei la Nemausus43. S-a dus apoi în 
Hispania şi a iernat la Tarraco, unde a restaurat pe 
cheltuiala lui palatul lui Augustus44. Convocând pe toţi 
hispanii la Tarraco, într-o adunare în legătură cu înrolările 
militare, le-a1 vorbit cu afabilitate şi prudenţă, după cum 
spunea Marius Maximus, dar pe italici, fiindcă erau 
nesupuşi şi  dispreţuitori, i-a  apostrofat cu mare 
vehemenţă. În acest timp a înfruntat în mod onorabil un 
pericol foarte grav. În timp ce se plimba printr-o grădină în 
Tarraco, furios, un sclav de al gazdei sale s-a năpustit cu 
un pumnal asupra lui. Făcându-l inofensiv, l-a predat 
agenţilor care au alergat la el şi, constatându-se că acel 
sclav era nebun, l-a încredinţat medicilor pentru 
tratament, fără să se sperie. Şi pe vremea aceea, ca şi mai 
înainte, în cele mai multe locuri în care barbarii nu sunt 
despărțiți de teritoriul roman prin râuri, ci prin simple 
hotare convenţionale, a făcut, din stâlpii mari înfipţi adânc 
în pământ şi legaţi între ei, garduri asemenea zidurilor. A 
numit un rege peste germani, a înăbuşit răscoala maurilor 
şi a primit mulţumiri publice din partea senatului. 

În aceeaşi vreme un război început de părţi a fost 
îndată înlăturat de Hadrianus prin negocieri. 

13 Din Asia a mers cu corabia printre insule până în 
Achaia, iniţiindu-se în misterele de la Eleusis, după 
exemplul lui Hercule şi al lui Philippus. La Atena a făcut 
multe daruri şi a prezidat jocurile publice ca agonotet. 


Se consemnează observaţia că la ceremoniile 
religioase din Achaia, deşi mulţi aveau cuțite de sacrificii, 
niciunul din însoțitorii lui Hadrianus nu venea înarmaţi. A 
ajuns pe mare în Sicilia, unde s-a urcat pe muntele Aetna, 
ca să vadă răsăritul soarelui, în formă de arc, precum se 
spune, cu culori variate. Apoi a venit la Roma şi de aici a 
trecut în Africa, ajutând cu multe binefaceri provinciile 
africane. 

Aproape că n-a fost altul dintre împărați, care să 
străbată aşa de repede atâtea teritorii. 

Abia revenit din Africa la Roma, a plecat îndată în 
orient trecând prin Atena, unde a inaugurat construcţiile 
pe care le începuse acolo, cum a fost templul dedicat lui 
Jupiter Olimpianul şi un altar pentru sine. La fel, trecând 
prin Asia, a sfinţit temple în numele său. 

A luat de la capadacieni sclavi pentru serviciile 
taberei şi a intrat în legături de prietenie cu regii şi 
guvernatorii ținuturilor. A invitat la el pe Osdroe, regele 
părţilor, eliberându-i acestuia fiica pe care Traian o luase 
ostatecă şi făgăduindu-i tronul care de asemenea îi fusese 
luat. Când l-au vizitat unii regi, astfel s-a purtat cu ei, încât 
cei care n-au voit să vină au regretat, mai ales 
Farasmanes, care îi refuzase cu dispreţ invitaţia. Trecând 
prin provincii, a aplicat pedepse aşa de severe 
guvernatorilor şi intendenţilor vinovaţi de diferite nereguli, 
încât se credea că acuzatorii sunt trimişi de el. 

14 Avea atât de mare ură pe antiochieni, încât a voit 
să separe Syria de Fenicia, ca să nu mai fie numită 
Antiochia metropola atâtor cetăţi. În acea vreme au pornit 
cu război şi iudeii, pentru că li se  interzisese 
circumcizia45. Odată, pe când se găsea urcat în timpul 
nopţii pe muntele Cassius ca să vadă răsăritul soarelui, a 
început o ploaie şi un trăsnet, căzând pe altarul de 
sacrificiu, a lovit animalul de jertfă şi pe sacrificator. 

Străbătând Arabia a venit la Pelusium, unde a 


reconstruit cu şi mai multă măreție mormântul lui 
Pompeius. Pe când mergea cu corabia pe Nil, a pierdut pe 
Antionus46, pe care l-a plâns ca o femeie. Despre acesta 
sunt numeroase versiuni: unii afirmă că a fost un devotat a 
lui Hadrianus, alţii spun ceea ce arăta şi frumuseţea lui pe 
de o parte, iar pe de alta pasiunea condamnabilă a lui 
Hadrianus. Grecii, cu consimţământul lui Hadrianus, l-au 
sanctificat, pretinzând că spiritul lui dădea şi oracole, 
despre care însă se spune că le compunea Hadrianus. Căci 
împăratul a fost un foarte mare iubitor de poezie şi de 
literatură, având pregătire deosebită şi în domeniul 
aritmeticii, geometriei şi picturii. Ştia să declame frumos şi 
să cânte. Se complăcea în voluptăţi erotice şi a compus 
pentru iubitele sale multe versuri. 

Abil mânuitor al armelor, era foarte bun cunoscător 
al artei militare, practicând şi exerciţii de gladiatori47. 

Vesel şi sever, amabil şi grav, pătimaş şi stăpânit, 
zgârcit şi darnic, ascuns şi deschis, sălbatic şi blând, era 
totdeauna schimbător în toate. 

15 Şi-a îmbogăţit prietenii fără ca ei să ceară, iar 
celor care îi cereau nu le refuza nimic. Totuşi, credea ciu 
uşurinţă ce se vorbea rău pe seama prietenilor şi de aceea 
pe cei mai buni dintre ei şi pe cei pe care îi ridicase la cele 
mai înalte onoruri i-a socotit până la urmă duşmani, cum a 
fost cazul cu Attianus, Nepos şi Septicius Clarus. Pe 
Eudaemon, care-i fusese consilier imperial, l-a redus la 
sărăcie; pe Polyaenus şi pe Marcellus i-a făcut să se 
sinucidă, pe Heliodorus l-a atacat prin scrisori 
defăimătoare, a îngăduit ca Titianus să fie judecat şi 
proscris ca vinovat de a aspira la domnie. Pe Umidius 
Quadratus, Catilius Severus şi Turbo i-a persecutat, pe 
Servianus, soţul surorii sale, om în vârstă de 90 de ani l-a 
silit să moară, de teamă să nu-i supravieţuiască. In sfârşit, 
a urmărit pe liberţi şi pe unii militari48. Cu toate că vorbea 
frumos şi scria versuri cu uşurinţă, fiind priceput în toate 


artele, totuşi pe profesorii de toate disciplinele i-a tratat de 
sus, a râs de ei, i-a disprețuit, i-a persecutat, socotindu-se 
mai învăţat decât ei. Pe aceşti profesori şi filosofi i-a atacat 
prin scrieri în versuri sau în proză. Chiar Favorinus49, 
când Hadrianus i-a făcut observaţie asupra folosirii unui 
cuvânt, a trebuit să cedeze, şi, fiindcă prietenii îi reproşau 
că a cedat pe nedrept lui Hadrianus asupra unui cuvânt 
folosit de cei mai buni autori, el le-a răspuns stârnind 
râsul: „Nu mă sfătuiţi bine, prieteni, dacă nu-mi îngăduiţi 
să-l cred mai învăţat decât toţi pe cel ce are în puterea sa 
treizeci de legiuni”. 

16 A fost atât de dornic de glorie, încât şi-a scris 
singur istoria şi a dat-o celor mai culţi dintre liberţii săi, cu 
poruncă s-o publice sub numele lor. Cărţile lui Phlegon50 
se spune că sunt în realitate ale lui Hadrianus, care a scris 
imitând pe Antimachus nişte cărţi foarte greoaie, intitulate 
„Catacannae” 51; Poetului Florus57, care-i scrisese: 

Eu nu vreau să fiu împărat să umblu printre britani, 
să mă ascund printre germani33. 

Să suport iernile scitice. 

I-a răspuns: 

Eu nu vreau să fiu Florus 

Să umblu prin taverne 

Să mă ascund prin cârciumi 

Să suport muşcăturile ţânţarilor sprinteni 

I-a plăcut pe lângă aceasta limba vechilor scrieri; a 
declamat controverse. A preferat lui Cicero pe Cato, lui 
Vergilius pe Ennius, lui Sallustius pe Coelius şi la fel a 
judecat despre Plato în comparaţie cu Homer. Se socotea 
aşa de priceput în astrologie, încât în seara calendelor lui 
ianuarie, scria pe hârtie ce i se putea întâmpla tot anul; 
astfel că, în anul în care a murit, a prezis tot ce avea să 
facă până în ceasul morţii. Dar deşi îi plăcea să critioe cu 
uşurinţă pe muzicanți, pe autorii de tragedii sau comedii, 
pe grămătici, pe vetori şi pe oratori, sâcâindu-i mereu cu 


întrebări răuvoitoare, totuşi le-a acordat diferite onoruri şi 
le-a dăruit tot felul de bunuri tuturor profesorilor. 

Deşi el însuşi făcea pe mulţi din cei ce veneau la el să 
plece trişti, spunea că nu-i place să vadă pe cineva trist54. 
I-au fost foarte apropiaţi filosofii Epictet şi Heliodor şi, ca 
să nu-i numesc pe fiecare dintre toţi grămăticii, vetorii, 
muzicanţii, geometrii, pictorii, astrologii, a prețuit, după 
cum afirmă mulţi istorici, în mod deosebit pe Favorinus. Pe 
învățații care nu i se mai păreau capabili pentru 
profesiunea lor i-a concediat într-o formă onorabilă, 
asigurându-le din belşug existenţa materială. 

17 Pe cei pe care în viaţa sa particulară îi avusese 
duşmani, ca împărat i-a lăsat în pace. Când a ajuns împărat 
i-a spus unuia, care-i fusese duşman de moarte: „Ai 
scăpat”. Celor pe care el însuşi i-a chemat în armată le-a 
dat întotdeauna cai, catâri, îmbrăcăminte, întreţinere şi tot 
echipamentul. Trimitea adesea prietenilor, fără ca ei să se 
aştepte, daruri de Saturnale şi de Sigilare55. De asemenea 
primea cu plăcere darurile lor şi le trimitea la rându-i 
altele. Când dădea mese cu oamenii de cel mai înalt rang, 
pentru a descoperi fraudele bucătarilor, poruncea să i se 
servească mâncărurile de la alte mese, chiar de la cele din 
urmă. Pe toţi regii i-a cucerit prin darurile sale. Mergea 
adesea la băile publice împreună cu toată lumea, dând loc 
la o întâmplare amuzantă care a devenit repede cunoscută. 
Anume, într-o zi, văzând în baie pe un veteran al său, 
cunoscut din armată, cum îşi freca de perete spatele şi 
restul corpului şi întrebându-l de ce pune marmura să-l 
scarpine, el i-a răspuns că face aceasta fiindcă n-are sclav. 
Când a auzit, Hadrianus i-a dat sclavi şi bani de cheltuială. 
În altă zi însă, când mai mulţi bătrâni se frecau de perete 
pentru a provoca dărnicia împăratului, acesta a poruncit 
ca ei să fie chemaţi şi puşi să se frece unul pe altul. 

Căuta să arate o mare dragoste. li plăceau aşa de 
mult călătoriile, încât tot ce citea despre diferite părţi ale 


pământului voia să vadă la faţa locului. Suporta cu atâta 
răbdare frigul şi intemperiile naturii, încât niciodată nu şi- 
a acoperit capul. 

Multor regi le-a acordat o consideraţie deosebită, de 
la mulţi a obţinut pe această cale pacea, unii l-au 
disprețuit, multora le-a făcut mari daruri, dar nici unuia nu 
i-a făcut un dar mare ca acela făcut regelui hiberilor, 
căruia i-a dăruit un elefant şi o cohortă de cincizeci de 
oameni, pe lângă alte daruri măreţe. Fiindcă el însuşi 
primise de la Farasmanos58 foarte multe daruri preţioase, 
între care şi hlamide brodate cu aur, ca să râdă de darurile 
acestuia, a trimis în circ 300 de indivizi certaţi cu justiţia, 
îmbrăcaţi în hlamide de aur. 

18 Când judeca procese, avea în consiliu nu numai 
prieteni şi consilieri de ai săi, ci şi jurisconsulţi, între care 
mai ales pe luventius Celsus, Salvius Iulianus, Neratius 
Priscus şi alţii, numiţi cu aprobarea senatului. A ordonat, 
între altele, ca în niciun oraş să nu fie dărâmate case 
pentru a fi transportat materialul în alt oraş. A dat copiilor 
celor proscrişi a douăsprezecea parte din bunurile 
părinţilor. A respins acuzaţiile de lezarea maiestăţii. N-ai 
accepta moşteniri de la necunoscuţi şi nici de la cunoscuţi, 
dacă aceştia aveau copii. 

În privinţa comorilor, a luat astfel de măsuri, încât 
dacă cineva găsea o comoară pe terenul său devenea 
stăpânul ei, dacă o găsea pe terenul altuia dădea 
stăpânului terenului jumătate din ea, iar dacă o găsea pe 
un teren public o împărțea pe jumătate cu fiscul. A interzis 
uciderea sclavilor de către stăpâni, poruncind ca ei să fie 
judecaţi şi condamnaţi în justiţie, dacă erau vinovaţi. De 
asemenea, a interzis vinderea unui sclav sau a unei sclave, 
fără indicarea motivului, la un proxenet sau la un 
neguţător de gladiatori. 

A poruncit ca cei ce-şi risipeau averea dacă erau 
majori să fie biciuiţi în amfiteatru şi alungaţi. 


A desfiinţat tortura din închisori pentru sclavi şi 
copii. A separat băile pe sexe57. 

A recomandat ca, dacă un stăpân este ucis, să nu fie 
supuşi la tortură toţi sclavii, ci cei care, fiind mai aproape, 
puteau avea cunoştinţă de crimă. 

19 Ca împărat, a fost în Etruria pretor, prin oraşele 
latine dictator, edil şi duumvir, la Neapoli demarch, în 
patria sa quinquennal, în cealaltă patrie a sa, Hadria, tot 
quinquennal, iar la Atena arhonte58. 

Aproape în toate oraşele a clădit câte ceva şi a dat 
jocuri. La Atena a organizat pe stadion o vânătoare de o 
mie de animale sălbatice. 

De la Roma n-a alungat niciun vânător50 sau actor. 
Tot aici, pe lângă alte plăceri nemăsurate, a împărţit în 
onoarea soacrei sale poporului aromate preţioase, iar 
pentru cinstirea memoriei lui Traian a poruncit ca treptele 
teatrului să se stropească cu balsamuri60 şi cu esenţă de 
şofran. A dat în teatru reprezentații cu tot felul de piese 
după obiceiul vechi şi a pus pe actorii teatrului său de 
curte să joace în teatrul public. A adus multe fiare în circ, 
unde adesea şi-au găsit moarte printre ele până la o sută 
de lei. A organizat pentru popor dansuri războinice şi 
spectacole de gladiatori, la care el însuşi asista de multe 
ori. Deşi a înălţat pretutindeni construcţii nenumărate, nu 
şi-a scris numele decât pe templul lui Traian, tatăl său 
adoptiv. La Roma a restaurat Pantheonul, parcurile, 
bazilica lui Neptun, cele mai multe temple, forul lui 
Augustus, băile lui Agrippa, lăsându-le pe toate cu numele 
proprii ale primilor întemeietori. 

A făcut şi cu numele său un pod şi un mormântâl 
lângă Tibru şi un templu zeiţei Bona. De asemenea, a fost 
mutat colosul din locul unde se găseşte în prezent templul 
Romei, monument aşa de mare, că a fost nevoie de 24 de 
elefanţi cu care a fost transportat, în picioare şi sprijinit pe 
dedesubt, după indicaţiile date de arhitectul Decvianus. 


Hadrianus a închinat soarelui această statuie, 
reprezentând pe Nero, căruia îi fusese ridicată inițial, iar 
arhitectul Apollodor a făcut un proiect să se ridice şi în 
cinstea lunii una la fel. 

20 În convorbirile cu oamenii de rând era foarte 
comunicativ, detestând pe cei care, sub motiv că trebuie 
respectată demnitatea imperială, nu-i priveau cu ochi buni 
asemenea plăceri în raporturile sociale. 

La muzeul din Alexandria a pus multe întrebări 
profesorilor şi a răspuns şi el la întrebările ce i s-au pus. 
Marius Maximus spune că Hadrianus a fost o fire crudă şi 
că de aceea a făcut multe lucruri bune, fiindcă se temea să 
nu i se întâmple ca lui Domiţianus. 

Deşi nu-i plăcea să-i apară numele pe lucrări, a numit 
multe oraşe Hadrianopole; între altele Cartagina, o parte a 
Atenei şi un număr nesfârşit de apeducte le-a numit cu 
numele său. El cel dintâi a stabilit un avocat al fiscului. A 
avut o memorie excepţională şi o gândire extraordinar de 
rapidă. Căci singur dicta cuvântările şi răspundea la orice 
întrebare. Era spiritual şi au rămas de la el foarte multe 
glume. Se ştie de pildă că, refuzând ceva unuia cu părul 
cărunt, când acela s-a prezentat a doua oară să-l roage, 
dar cu părul vopsit, i-a răspuns: „Aceasta am refuzat-o şi 
lui tată-tău”. Reţinea fără sclavul nomenclatorâ2 numele 
celor mai mulţi, pe care le auzise o singură dată şi 
împreună cu altele, încât foarte des corecta el pe sclavii 
nomenolatori când spuneau greşit numele. Îşi amintea şi 
de numele veteranilor pe care îi trimisese de mult la vatră. 
Reproducea pe dată din memorie cărţile citite, unele din 
ele multora necunoscute. 

În acelaşi moment scria, dicta, asculta şi vorbea cu 
prietenii. Cunoştea aşa de bine toate socotelile de ordin 
public, cum nu şi-ar fi putut cunoaşte aşa de bine propria 
casă un bun tată de familie. A iubit atât de mult câinii şi 
caii, încât le făcea morminte când mureau. A ordonat să se 


construiască un oraş cu numele Hadrianotherae63 într-un 
loc în care vânase cândva şi ucisese o ursoaică. 

21 În procese cerceta întotdeauna totul cu grijă, până 
ce descoperea adevărul. N-a voit ca liberţii lui să aibă vreo 
influenţă în faţa sa şi nici să se bizuie pe ei publicul, 
imputând prin atitudinea aceasta împăraţilor anteriori 
abuzurile liberţilor. Pedepsea pe toţi liberţii vinovaţi de a 
se fi lăudat că au trecere pe lângă el. În legătură cu 
aceasta a rămas cunoscută o întâmplare care, sub formă 
de glumă, dovedeşte totuşi severitatea lui faţă de sclavi. 
Căci văzând odată pe un sclav al său plimbându-se între 
doi senatori, a trimis pe cineva să-i dea un dos de palmă şi 
să-i spună: „Nu te plimba între cei cărora le poţi fi îndată 
sclav”. 

Dintre mâncăruri, îi plăcea în mod deosebit tetra 
farmaconul184, o mâncare pregătită din carne de fazan, 
uger de scroafă, pulpă de porc şi un fel de plăcintă cu 
carne. Au fost pe vremea lui foamete, molime, cutremure şi 
de toate s-a îngrijit pe cât a putut, multor oraşe venindu-le 
în ajutor. S-a produs şi o revărsare a Tibrului. Multor oraşe 
le-a dat dreptul de cetăţenie latină, pe multe le-a scutit de 
dări. 

În timpul lui nu s-a făcut nicio expediţie militară de 
mare amploare65; de război aproape nici nu s-a vorbit. 

A fost mult iubit de ostaşi pentru grija lui deosebită 
faţă de armată şi pentru dărnicia lui. A fost întotdeauna în 
raporturi de prietenie cu părţii, fiindcă a rechemat de la ei 
pe regele pe care li-l impusese 

Traian. Armenilor, care sub Traian fuseseră conduşi 
de un delegat al împăratului, le-a îngăduit să aibă rege. 
Mesopotamienilor nu le-a cerut tributul la care-i impusese 
Traian. Albanii şi hiberii i-au fost foarte buni prieteni, căci 
regilor acestora le-a trimis daruri, deşi ei refuzaseră să 
vină la e188. Regii bactranilor67 au trimis soli la el, cu 
rugămintea de a le acorda prietenia. 


22 A dat foarte deseori tutori minorilor. A păstrat 
disciplina civilă întocmai ca pe cea militară. A cerut 
senatorilor şi consulilor romani să fie întotdeauna 
îmbrăcaţi în togă atunci când apar în public, exceptând 
doar situaţia când se întorceau de la vreo masă. El însuşi, 
când se găsea în Italia, a ieşit întotdeauna îmbrăcat în 
togă. Primea stând în picioare pe senatorii care veneau la 
el la masă ca invitaţi şi întotdeauna la masă era îmbrăcat 
cu pallium şi ou toga dată peste umăr. 

A fixat prin hotărâre judecătorească cheltuielile 
ospeţelor, întorcându-se din acest punct de vedere la 
vechiul obicei. A interzis să intre în Roma vehiculele cu 
încărcătură mare. N-a îngăduit umblatul călare în oraşe. 
N-a permis decât celor bolnavi să facă baie înainte de ora a 
VIII-a în băile publice. A avut cel dintâi cavaleri romani ca 
secretari particulari şi secretari de cancelarie. 

Pe cei pe care-i vedea săraci fără vina lor, din proprie 
iniţiativă îi ajuta, iar pe cei îmbogăţiţi pe căi necinstite îi 
urmărea cu ura sa. 

S-a îngrijit cu mare atenţie de aşezămintele 
religioase romane; pe cele străine însă le-a disprețuit. A 
îndeplinit oficiul de mare preot. A judecat adesea procese 
la Roma şi în provincii, având alături de consiliul său pe 
consuli şi pe pretori, ca şi pe cei mai buni dintre senatori. 
A asanat lacul Fucinus68. A împărţit întreaga Italie în 
patru regiuni judecătoreşti, numind în fruntea fiecăreia 
câte un fost consul. Când a venit în Africa a plouat şi, din 
această întâmplare, a devenit iubit de africani, fiindcă de 
cinci ani nu plouase. 

23 Cutreierând toate regiunile pământului cu capul 
gol, adesea prin ploi torențiale, a căzut bolnav la pat. 
Ingrijindu-se de succesor, s-a gândit mai întâi la Servianus, 
pe care după aceea, cum am arătat, l-a făcut să se 
sinucidă. Pe Fuscus, fiindcă unele arătări şi preziceri îl 
făcuseră să spere domnia, l-a privit cu multă ură. De 


asemenea a urât pe Platorius Nepos, deşi mai înainte îl 
iubea atât de mult, încât du cându-se să-l viziteze când era 
bolnav, a rămas foarte contrariat, dar nu s-a supărat că n-a 
fost primit, a urât pe Terentius Gentianus, şi pe acesta mai 
vârtos, căci îl vedea de pe atunci iubit de senat, în sfârşit 
pe toţi, la care s-a gândit în legătură cu domnia, i-a urât ca 
pe nişte viitori împărați. Şi-a stăpânit însă toată puterea 
urii sale naturale până în momentul când, în vila sa de la 
Tibur, era aproape să-şi dea sfârşitul din cauza unui acces 
de tuse însoţit de o hemoragie puternică. De atunci nu s-a 
mai stăpânit şi pe Servianus l-a făcut să se sinucidă, 
acuzându-l că râvnise domnia, fiindcă acesta trimisese 
sclavilor palatului mâncare, se aşezase în scaunul 
împărătesc la o vizită şi, bătrân de 90 de ani, trecuse cu 
capul sus prin faţa sentinelelor imperiale. La fel a ucis pe 
mulţi alţii, fie pe faţă, fie prin vicleşuguri; până şi soţia sa 
Sabina când a murit s-a zvonit că a fost otrăvită de 
Hadrianus. 

S-a hotărât în sfârşit să adopte pe Ceionius 
Commodus - ginerele lui Nigrinus conspiratorul de 
odinioară împotriva lui - prezentabil prin frumuseţea sa. 

A adoptat pe Ceionius Commodus Verus împotriva 
voinţei tuturor şi l-a numit Aelius Verus Caesar. 

Cu prilejul adoptării acestuia a dat jocuri de circ şi a 
făcut daruri poporului şi armatei. L-a ridicat la rangul de 
pretor şi l-a trimis guvernator în Pannonia, decernându-i şi 
consulatul cu cheltuielile aferente69. L-a făcut apoi consul 
pentru a doua oară şi, fiindcă-l vedea nu îndeajuns de 
sănătos, spunea adesea: „M-am sprijinit de un perete 
şubred şi am pierdut patru sute de milioane de sesterţi pe 
care i-am dat poporului şi soldaţilor pentru adopţiunea lui 
Commodus”. lar Commodus, din cauza sănătăţii, nici n-a 
putut să aducă mulţumiri în senat pentru adopţiune; 
dimpotrivă, luând un întăritor prea puternic, boala i s-a 
agravat şi i-a adus moartea în timpul somnului chiar la 


calendele lui ianuarie. Din cauza urărilor de anul nou ce se 
făceau în acea zi, Hadrianus a oprit ca el să fie plâns. 

24 După moartea lui Aelius Verus Caesar, Hadrianus, 
văzând că starea sănătăţii sale se înrăutăţeşte din ce în ce 
mai mult, a adoptat pe Arrius Antoninus, numit mai târziu 
Pius, cu condiţia însă ca şi el să adopte pe Annius Verus şi 
pe Marcus Antoninus. Aceştia sunt cei dintâi care au 
guvernat împreună imperiul, purtând amândoi numele de 
Augustus. Antoninus a fost numit Pius, fiindcă ajuta pe 
socrul său neputincios din cauza bătrâneţii înaintate să 
meargă ţinându-l de braţ. Unii spun că acest adaus de 
nume i-a fost dat fiindcă a scăpat pe mulţi senatori de 
cruzimea lui Hadrianus, alţii fiindcă i-a acordat lui 
Hadrianus mari onoruri după moarte. Mulţi au rămas 
nemulţumiţi când a fost adoptat Antoninus - mai ales 
Catilius Severus, prefectul oraşului, care-şi pregătea 
pentru el domnia. Ambiţiile lui Severus au fost descoperite 
şi i-au adus pierderea slujbei, căci a fost înlocuit. 
Hadrianus, cuprins de o supremă silă de viaţă, a poruncit 
unui sclav să-l străpungă ou sabia. Acest lucru s-a aflat şi a 
fost adus la cunoştinţă lui Antoninus care, intrând la el cu 
prefecţii l-a implorat să suporte cu curaj durerile 
inevitabile ale bolii. El, mâniindu-se pe ei, a poruncit să fie 
ucis cel ce i-a divulgat hotărârea. Salvat totuşi de 
Antoninus, şi-a scris îndată testamentul şi a continuat să se 
preocupe de treburile statului. 

Antoninus spunea că ar fi un paricid dacă l-ar lăsa pe 
Hadrianus să se sinucidă. Totuşi, acesta, după ce şi-a scris 
testamentul, a încercat din nou să se sinucidă, dar i-a fost 
smuls pumnalul din mână, ceea ce l-a îndârjit şi mai mult. 
Cerând otravă de la medic, acesta, ca să nu i-o dea, s-a 
sinucis. 

25 În acest timp, a venit o femeie care spunea că 
într-un vis a fost îndemnată să se ducă la Hadrianus să-l 
determine să nu se sinucidă, fiindcă se va face bine; că ea 


nefăcând acest lucru a orbit şi că apoi a primit, din nou 
poruncă să se ducă la Hadrianus să-i sărute genunchii şi 
să-i spună aceleaşi lucruri, fiindcă-şi va recăpăta vederea 
dacă va face aceasta. Ea a îndeplinit porunca din vis şi, 
după ce s-a spălat pe ochi cu apă de la templul de unde 
venise, şi-a recăpătat vederea. 

A venit şi din Pannonia un bărbat orb şi, atingându-se 
de Hadrianus, care avea febră, şi-a recăpătat vederea, iar 
pe Hadrianus l-a părăsit febra, Marius Maximus însă 
aminteşte aceste fapte ca fiind simulate. 

După aceasta Hadrianus s-a reîntors la Baiae, lăsând 
la Roma pe Antoninus să conducă imperiul. Cum nici acolo 
nu se simţea mai bine, a chemat la el pe Antoninus şi a 
încetat din viaţă sub ochii acestuia chiar la Paiae cu şase 
zile înainte de idele lui iulie70. Urât de toţi, a fost 
înmormântat la Puteoli, în vila lui Cicero. Chiar aproape de 
moarte a silit pe Servianus care avea 90 de ani - cum am 
spus mai sus - să moară, ca să nu-i supravieţuiască, şi 
după cum socotea el, să ajungă împărat. De asemenea, a 
condamnat la moarte pentru greşeli uşoare pe mulţi, pe 
care Antoninus după aceea i-a salvat71. 

Se spune că murind a făcut aceste versuri: 

Sufleţel blând şi rătăcitor. 

Oaspe şi prieten al corpului. 

Vei pleca acum în locuri 

Palide, uscate şi pustii 

Şi nu vei mai face glume ca de obicei! 

Astfel de versuri, nu mult mai bune, a făcut şi în 
greceşte. A trăit 62 de ani, 5 luni şi 17 zile. A domnit 21 de 
ani şi 11 luni72. 

26 Era înalt de statură, frumos la înfăţişare, cu părul 
ondulat cu pieptenul, cu barba lăsată mare73, ca să-şi 
acopere nişte cicatrice naturale pe care le avea pe faţă, cu 
corpul robust. Umbla foarte mult pe jos şi călare74 şi 
întotdeauna făcea exerciţii cu arme de atac şi de apărare. 


Mergând adesea la vânătoare, a vânat un leu cu mâna sa. 
La vânat şi-a rupt odată clavicula şi o coastă. Se ducea la 
vânătoare numai ou prietenii75. 

La ospeţe se prezentau întotdeauna, în faţa sa, după 
împrejurare, tragedii, comedii sau atelane78, muzică de 
harpă, lecturi, sau se declamau versuri. Şi-a construit o 
vilă monumentală la Tibur, înscriind pe ea numele cele mai 
vestite ale provinciilor şi locurilor, ca: Liceul, Academia, 
Pritaneul, Canopus, Poecile, Tempe şi, ca să nu uite nimic, 
chiar infernu177. 

Moartea i-a fost precedată de unele semne. La ultima 
aniversare a zilei sale de naştere, pe când făcea urări lui 
Antoninus, toga alunecându-i singură, i-a descoperit capul. 
Inelul, pe care era gravat chipul său, i-a căzut din deget. În 
ajunul aniversării zilei sale de naştere, a venit la senat un 
om urlând şi spunându-i vorbe fără şir. Deşi nimeni nu 
înţelegea cuvintele, Hadrianus s-a înfuriat, părându-i-se că 
i se prevesteşte moartea. În senat, voind să spună: „după 
moartea fiului meu”, a spus: „după moartea mea”. 

În afară de aceasta, a visat că tatăl său i-a dat o 
băutură somniferă, iar altă dată a visat că un leu îl 
strângea de gât. 

După ce a murit, s-au spus împotriva lui multe de 
către mulţi. Senatul voia să-i anuleze decretele şi n-ar fi 
fost zeificat, dacă n-ar fi insistat Antoninus78. La ordinul 
acestuia i s-a construit în sfârşit la Puteoli un templu, în 
loc de mormânt, cu jocuri la cinci ani odată, flamini, 
sociali79, mese şi multe altele, care să-l onoreze ca pe o 
divinitate. 

De aceea, cum am spus mai sus, Antoninus a fost 
supranumit Pius. 

AELIUS 

de Aelius Sparţianus 

1 Aelius Sparţianus către Diocletianus Augustus 
sănătate! 


Doresc, Diocletianus Augustus, cel mai mare dintre 
toţi împărații, să-ţi prezint spre cunoaştere, divinității tale, 
nu numai biografia acelora care au ocupat locul de 
împărați în această ţară, pe care tu cu înţelepciune o 
cârmuieşti, cum am făcut cu divinul Ha drianus, ci şi pe a 
acelora care fie au fost numiţi cu titulatura de Caesari, dar 
n-au fost împărați sau auguşti, fie au căpătat în alt mod 
numele sau speranţa domniei. Dintre aceştia din urmă 
vreau să vorbesc în primul rând despre Aelius Verus, care 
cel dintâi a primit numai numele de Caesar, fiind adoptat 
de către Hadrianus în familia împăraţilor. Şi fiindcă puţine 
sunt de spus despre el, voi intra îndată în subiect, pentru 
ea să nu fie mai lungă introducerea decât expunerea 
propriu-zisă.75 

limba maurilor se numeşte caesai, fie fiindcă s-a 
născut prin operaţia de tăiere a pântecului mamei sale, 
care a murit în timpul facerii?, fie fiindcă a venit pe lume 
cu păr mare”, fie fiindcă era cu ochii albaştri şi de o 
vioiciune neobişnuită”*”6. Dar oricare a fost obârşia, a fost 
desigur o obârşie fericită, din care a răsărit un nume 


73 Ceionius Commodus, numit şi Aelius Verus, pe care Hadrianus, 
înaintat în vîrstă şi îngrijorat de boală ce i se agrava după ce 
cutreierase tot imperiul, l-a adoptat, n-are nimic în viaţa sa demn de 
amintit, în afară doar de faptul că a căpătat cel dintîi numele de 
Caesar, nu prin testament, cum se obişnuia înainte, nici în felul în care 
a fost adoptat Traian1, ci aproape aşa cum Maximianus şi Constantius, 
au fost numiţi de către bunătatea voastră Caesari, ca fii de împărați, 
designaţi ca moştenitori ai maiestăţii auguste. 

Şi fiindcă trebuie spus ceva despre numele Caesa- rilor mai ales în 
legătură cu viaţa acestuia, căci el a căpătat numai numele de Caesar, 
cei mai de seamă învăţaţi şi erudiţi socotesc că cel care a fost numit 
pentru prima dată astfel a căpătat numele fie de la un elefant care a 
fost ucis de el într-o luptă şi care în 

74 Aelius Verus, adoptat de Hadrianus care în acel timp6, cum am 
spus, era cu sănătatea şubredă şi se 

75g îndea la necesitatea unui succesor, a fost făcut mai 


76î ntîi pretor, iar apoi general şi guvernator al Panno- 


strălucit, ce va dăinui cât lumea. 

Aşadar, acesta despre care este vorba s-a numit 
pentru prima dată Lucius Aurelius Verus, dar Hadrianus 
după ce l-a introdus în familia Aeliilor, adică a lui 
Hadrianus i-a dat şi numele de Caesar. Tatăl său a fost 
Ceionius Commodus, căruia unii i-au spus Verus, alţii 
Lucius Aurelius, alţii Annius. Toţi strămoşii i-au fost de 
neam nobil, originari cei mai mulţi din Etruria, sau chiar 
din Favenţia””. Despre familia lui vom vorbi mai pe larg 
însă în biografia fiului său Lucius Aurelius Ceionius 
Commodus Verus Artoninus, pe care Antoninus a primit 
poruncă să-l adopte, căci biografia acelui împărat despre 
care sunt de spus mai multe lucruri se cade să conţină tot 
ce se referă la spiţa neamului său. 

Încât Hadrianus s-a căit că l-a adoptat şi ar fi putut 
să-l depărteze din familia imperială, pentru că începuse să 
se gândească la alţii, dacă ar fi trăit mai mult timp. Cei 
care s-au ocupat mai aproape de biografia lui Hadrianus 
arată că acest împărat cunoştea horoscopul vieţii lui Verus, 
şi că, deşi-l ştia potrivit pentru conducerea statului, l-a 
adoptat totuşi numai ca să-şi satisfacă o anumită plăcere, 
sau cum spun unii, pentru a respecta jurământul ce se zice 
că l-ar fi făcut lui Verus în secret. Marius Maximus arată că 
Hadrianus a fost atât de iniţiat în astrologie, încât ştia 
toate despre sine, astfel că şi-a prezis pe zile faptele pe 
care le va săvârşi până în ceasul morţii. 

4 Se ştie că adesea spunea despre Verus: 

„Pe acesta soarta doar îl va arăta pe pământ şi nu-i 
va îngădui să trăiască mai mult” 8. 

Odată, pe când declama aceste versuri plimbându-se 
prin grădină şi unul dintre literaţii în societatea cărora îi 


77n iei. îndată după aceea a fost numit consul şi, fiindcă era pregătit 
pentru domnie, a fost ales consul şi a doua oară. Cu ocazia adopţiunii 
lui s-au dat poporului gratuit alimente iar soldaţilor trei sute de 
milioane 


plăcea să fie, găsindu-se atunci cu el şi vrând să continue 
citatul: 

„Urmaşii romani vi s-ar fi părut prea puternici, o zei 
dacă darul acesta ar fi dăinuit” 9. 

se spune că atunci Hadrianus ar fi zis: „Aceste 
versuri nu se referă la viaţa lui Verus” şi adăugă: 

„Oferiţi crini cu mâinile pline să împrăştii flori 
purpurii, să acopăr cel puţin Sufletul nepotului meu cu 
aceste daruri şi să-mi îndeplinesc o datorie zadarnică” 10. 

Tot atunci se zice că a rostit şi aceste cuvinte în 
derâdere: „Eu mi-am adoptat un zeu, nu un fiu” 11. Totuşi, 
când unul dintre învățații care erau cu el, căutând să-l 
consoleze, i-a spus: „Dar dacă este întocmit greşit 
horoscopul lui Verus despre care noi totuşi credem că va 
trăi?”, Hadrianus se zice că a răspuns: „Spui cu uşurinţă 
aceste cuvinte tu, care cauţi un moştenitor al avutului tău, 
nu al statului”. De aici se vede că în ultima parte a vieţii 
sale a avut de gând să-l înlăture şi să aleagă pe altul 
pentru domnie, dar planurile sale au fost depăşite de 
evenimente. Căci Aelius, după ce, întorcându-se din 
provincie, îşi pregătise fie el singur, fie cu ajutorul 
secretarilor şi al profesorilor de elocinţă, o foarte frumoasă 
cuvântare care se citeşte şi astăzi, de mulţumire pentru 
calendele lui ianuarie către tatăl său Hadrianus, luând o 
băutură pe care o socotea că-i întăreşte puterile, a murit 
chiar în ziua de întâi ianuarie şi, din ordinul lui Hadrianus, 
nu i s-a decretat doliu public, fiind tocmai ziua când se fac 
urări. 

5 A dus o viaţă foarte rafinată. Erudit în domeniul 
literaturii, era totuşi mai iubit de Hadrianus pentru 
frumuseţea sa, după cum spun răuvoitorii, decât pentru 
virtuțile sale. N-a stat multă vreme în palatul imperial. În 
viaţa particulară n-a fost ireproşabil, dar nici reprobabil, 
ținând seama de familie şi de numele său. Era îngrijit, 
elegant, de o frumuseţe impunătoare. Cu înfăţişare 


distinsă, orator avântat, făcând uşor versuri, calităţile sale 
nu erau lipsite de utilitate pentru stat. Cei ce i-au scris 
biografia vorbesc despre multe plăceri ale lui, nu 
ruşinoase, dar într-o măsură excentrice. Se spune că ela 
născocit tetrafarmaconul, sau mai degrabă 
pentefarmaconul - pe care l-a folosit după aceea 
Hadrianus întotdeauna, constând din uger de scroafă, 
carne de fazan, păun, pulpă de porc tocată şi carne de 
mistre (12. Marius Maximus, vorbind despre această 
mâncare, o numeşte nu pentefarmacum, ci tetrafarmacum, 
denumire pe care am împrumutat-o şi eu în redactarea 
biografiei lui Hadrianus. Se vorbeşte şi de un alt soi de 
plăcere inventat de Verus; îşi făcuse un pat ou patru perne 
mari, înconjurat din toate părţile de o reţea subţire, pe 
care-l umplea cu petale de trandafir, scoțând din ele pe 
cele albe, iar când se culca cu concubinele, uns cu 
parfumuri persane, se acoperea cu un înveliş de crini. Şi 
acum are unii imitatori care, ca el, aştern pe masă şi pe 
fotolii flori de trandafir şi de crin alese ou grijă. Aceste 
plăceri deşi necuviincioase, nu sunt totuşi dăunătoare 
societăţii. De asemenea se spune că a avut întotdeauna la 
căpătâi Culegerea lui Apicius13 şi cărţile de poezii erotice 
ale lui Ovidius, afirmând că epigramistul Marţial şi 
Vergilius sunt prietenii lui şi că-i ştie pe dinafară cuvânt cu 
cuvânt. Se mai arată şi alte curiozităţi de pildă, că punea 
adesea aripi cailor săi de curse, după exemplul amoraşilor, 
şi le pusese numele vânturilor, spunând unuia Boreas, 
altuia Notus, altuia Aquilon sau Circius şi aşa mai departe, 
fără milă făcându-i să alerge peste puterile lor. Se 
povesteşte de asemenea că i-a spus soţiei, care se plângea 
împotriva plăcerilor lui extraconjugale: „Lasă-mă să-mi 
împlinesc poftele cu altele; numele de soţie înseamnă 
demnitate, nu voluptate”. 

Fiul său Antoninus Verus a fost adoptat de Marcus - 
sau cu Marcus14 - şi a avut domnia în mod egal împreună 


ou acesta. Căci ei sunt primii care au fost numiţi amândoi 
Auguşti şi ale căror nume sunt înscrise în fastele 
consulare15, spunându-li-se nu numai cei doi Antonini, ci 
şi cei doi Auguşti. Atât de mare a fost noutatea şi 
demnitatea acestui fapt, încât unele faste consulare 
începeau şirul consulilor de la aceştia. 

6 Cu ocazia adopţiei lui Aelius, Hadrianus a împărţit 
poporului şi ostaşilor mari sume de bani. Dar când, ca un 
om căruia îi plăcea să facă spirite, l-a văzut aşa de lipsit de 
vigoare, încât nu putea mânui un scut ceva mai greu, se 
spune că a zis: „Am pierdut cele trei sute de milioane de 
sesterţil0 pe care le-am cheltuit pentru armată şi pentru 
popor, dacă mă sprijin de un perete destul de şubred, care, 
departe de a susţine statul, abia m-ar putea susţine pe 
mine”. Acestea Hadrianus le-a spus prefectului său, care 
nu şi-a ţinut gura, din care cauză Aelius Caesar pe zi ce 
trecea slăbea şi mai mult, măcinat de grijă şi de disperare. 
Hadrianus, voind să dea impresia că i-au fost răstălmăcite 
gândurile a înlocuit pe prefectul indiscret. Dar aceasta n-a 
folosit la nimic, fiindcă, aşa cum am spus, Lucius Ceionius 
Commodus Verus Aelius Caesar (căci a fost numit cu toate 
aceste nume) a murit şi a fost înmormântat ca un împărat, 
neapucând să se împărtăşească din demnitatea domniei 
decât cu onorurile funebre17. Ca un tată bun, Hadrianus i- 
a deplâns moartea, dar, ca un împărat bun, n-a regretat-o. 
Căci pe când prietenii îngrijoraţi îl întrebau pe cine are să 
adopte acum, Hadrianus, se spune, că le-a răspuns: „Am 
hotărât aceasta încă de pe când trăia Verus”. cuvinte prin 
care şi-a arătat fie gândurile sale, fie cunoaşterea 
viitorului. Apoi, după ce a stat mult la îndoială ce să facă, l- 
a adoptat pe Antonimus, numit cu cognomenul de Pius, 
căruia i-a pus condiţia ca şi el la rândul său să adopte pe 
Marcus şi pe Verus Antoninus, iar pe fiica sa s-o dea lui 
Verus, nu lui Marcus18. Şi n-a mai trăit mult timp, şi a 
murit istovit de lingoare şi de alte boli, deşi spusese 


adesea că un împărat trebuie să moară sănătos, nu bolnav 
19. 

7 A dat ordin să se înalțe lui Aelius Verus în tot 
imperiul statui de mari dimensiuni şi în câteva oraşe să i se 
ridice chiar temple. În sfârşit, pentru meritele lui, pe 
Verus, fiu al lui Aelius şi nepot al său, care la moartea lui 
Aelius rămăsese în casa lui Hadrianus, l-a dat să-l adopte 
Antoninus Pius, ca şi pe Marcus, cum am mai spus, zicând: 
„Să aibă statul ceva de la Verus”. Acest fapt e contrar celor 
afirmate de cei mai mulţi autori despre căinţa pentru 
adopţiune, fiindcă al doilea Verus n-a avut în însuşirile 
sale, în afară de blândeţe, nimic demn de a aduce 
strălucire familiei imperiale. 

Acestea sunt cele ce aveam să le scriu despre Aelius 
Verus, pe care n-am voit să le trec sub tăcere, fiindcă mi- 
am propus ca despre toţi cei care, după dictatorul Caesar, 
adică după divinul Iulius, au fost numiţi Caesari, Auguşti, 
ori principi, fie că au fost adoptați, fie că au purtat numele 
de Caesari, ca fii sau părinţi ai împăraţilor, să scriu despre 
fiecare câte o lucrare, satisfăcând astfel o cerinţă o 
conştiinţei mele, deşi multora nu li se pare de loc necesară 
o astfel de osteneală. 

ANTONINUS PIUS de Iulius Capitolinus 

1 Titus Aurelius Fulvus Boionius Antoninus Pius era 
originar, după tată, din Gallia Transalpină şi anume din 
Nemausus. A avut bunic pe Titus Aurelius Fulvus, care, 
trecând prin diferite demnități, a ajuns consul a două oară 
şi prefect al oraşului. Tatăl său, Aurelius Fulvus, un om 
sever, dar integru, a fost şi el consul. Bunica după mamă 
se numea Boionia Procilla, mama - Arria Fadilla, bunicul 
după mamă - Arvius Antoninus, de două ori consul, un om 
venerabil, care a deplâns pe Nerva când a auzit că acesta a 
fost numit împărat. A avut ca soră după mamă pe [Iulia 
Fadilla şi ca tată vitreg pe Iulius Lupus, fest consul. Sccru 
i-a fost Annius Verus, soţie Annie Faustina. A avut doi fii şi 


două fiice. I-au fost gineri Lamia Silanus după fiica cea 
mare şi Marcus Antoninus după cea mică”. 

Antoninus Pius s-a născut în vila de la Lanuvium cu 
13 zile înainte de calendele lui octombrie”” pe când erau 
consuli Flavius Domiţianus pentru a XII-a oară şi Cornelius 
Dolabella. A fost crescut la Lorium& pe via Aurelia, unde 
mai târziu a construit un palat, ale cărui ruine se văd şi 
astăzi. Şi-a petrecut copilăria cu bunicul după tată şi apoi 
cu cel după mamă, respectând cu sfinţenie pe toţi ai săi şi 
de aceea s-a îmbogăţit prin moştenirea ce i-au lăsat-o verii, 
tatăl său vitreg şi multe alte rude. 

nilor de bine. A fost supranumit de către senat Pius, 
fie pentru că ţinea de braţ în şedinţele senatului pe socrul 
său istovit de bătrâneţe (aceasta nefiind o dovadă de mare 
pietate, fiindcă este mai degrabă impios cine nu 
îndeplineşte această datorie decât pios cine face ceea ce 
era dator să facă), fie pentru că a cruțat pe cei pe care 
Hadrianus, în timp ce era bolnav, îi condamnase la 
moarte3 *5!, fie pentru că a decretat lui Hadrianus post 
mortem, contra opiniei tuturor, onoruri imense şi infinite, 
fie pentru că l-a împiedicat să se sinucidă, supraveghindu-l 
şi păzindu-l, fie pentru că prin firea lui a fost foarte iertător 
şi n-a săvârşit în timpul domniei sale niciun act de cruzime. 
Şi-a redus venitul la 3%, adică la cea mai mică dobândă, 
pentru ca din patrimoniul său să ajute pe cât mai mulţi. A 
fost cvestor darnic, pretor strălucit, consul cu Catilius 


78 Era un bărbat frumos la chip, un spirit distins, un caracter bun, 
nobil, cu o înfăţişare blîndă, cu o rară înzestrare în domeniul elocinţei 
şi mai ales al literaturii, sobru, harnic agricultor, îngăduitor, darnic, 
corect, manifestînd aceste însuşiri cu modestie, fără trufie, în sfîrşit 
lăudabil întru toate şi meritînd a fi comparat cu Numa Pompilius, după 
părerea oame- 

79 Pe cînd guverna Italia i s-a făcut o prevestire: 


80c înd s-a urcat la tribună, între alte aclamații i s-a spus: „Zeii să te 
aibă în paza lor, Auguste!“ Ca pro 


81c onsul al Asiei s-a purtat astfel, încît a fost mai pre 


Severust?. Toată viaţa sa particulară şi-a petrecut-o foarte 
adesea pe ogoare, dar a devenit vestit în toate locurile. A 
fost ales de către Hadrianus între cei patru foşti consuli, 
pentru a guverna acea parte a Italiei, în care avea cele mai 
multe posesiunis, fiindcă Hadrianus se îngrijea de liniştea 
şi cinstea unui astfel de bărbat. 

sau untdelemn, au fost găsite deasupra pământului şi 
pe statuile lui în toată Etruria s-au aşezat roiuri de albine. 
Adesea a fost sfătuit în vis să aşeze statueta lui Hadrianus 
între penaţii săi. Când a plecat proconsul şi-a pierdut pe 
fiica cea mare. S-au spus multe despre soţia lui, despre 
felul ei liber şi uşuratic de viaţă, dar el a ştiut să-şi înăbuşe 
durerile din această pricină. După proconsulat, în consiliile 
lui Hadrianus la Roma şi-a spus părerea în toate 
chestiunile aduse în faţa lui Hadrianus, făcând întotdeauna 
argumentări în spiritul blândeţii. 

4 Iată ce se spune despre felul în care a fost adoptat. 
După moartea lui Aelius Verus, pe care Hadrianus îl 
adoptase şi-l numise Caesar, într-o zi senatul ţinea şedinţă. 
Arrius Antoninus a venit acolo, ajutând pe socrul său să 
meargă, şi de aceea se zice că a fost adoptat de Hadrianus. 
Aceasta nu putea şi nici nu trebuia să fie în niciun caz 
singura pricină de adopţiune, mai ales că Antoninus 
servise conştiincios republica şi, în timpul proconsulatului, 
dovedise integritate şi corectitudine. Hadrianus l-a anunţat 
că vrea să-l adopte şi i-a dat răgaz să se gândească dacă 
primeşte sau nu această onoare. Legea de adopţiune a fost 
dată cu menţiunea ca, precum Antoninus era adoptat de 
Hadrianus, aşa să adopte şi el pe M. Antoninus, fiul fratelui 
soţiei sale şi pe L. Verus, numit mai târziu Verus 
Antoninus, fiul lui Aelius Verus, care fusese adoptat de 
Hadrianus. Adopţiunea a avut loc cu cinci zile înainte de 


82s us de bunicul său. Şi în timpul proconsulatului a 
83a vut o prevestire a domniei: în Tralles8, cînd preoteasa a venit să-l 
salute, cum erau salutati întotdeauna, 


calendele lui martie10. Cu acest prilej el a adus mulţumiri 
în senat lui Hadrianus pentru sentimentele acestuia faţă de 
el şi a fost numit coleg al noului său tată în demnităţile de 
proconsul şi tribun. Se spune, ca o primă manifestare a 
felului în care înţelegea domnia, că soţia reproşându-i că 
da prea puţin alor săi, el i-a răspuns: „Eşti nesocotită: de 
îndată ce am ajuns la domnie, am pierdut şi ceea ce am 
avut înainte”. A dat de la el soldaţilor şi poporului raţii de 
alimente şi ceea ce promisese tatăl său. A contribuit în cea 
mai mare parte la lucrările lui Hadrianus şi tributul 
coronarl 1, care-i fusese oferit cu ocazia adopţiunii, l-a dat 
înapoi italicilor în întregime, iar provinciilor pe jumătate. 

5 Cât timp a trăit tatăl său, a ascultat de el, cu 
sfinţenie. Când Hadrianus a murit la Baiae, i-a adus 
rămăşiţele la Roma, aşezându-le cu pietate şi respect în 
grădinile Domitiei12 şi, împotriva voinţei tuturer, l-a 
ridicat în rândul zeilor. A îngăduit ca soţia sa Faustina să 
fie numită Augusta şi a primit denumirea de Pius. A 
acceptat cu plăcere să se ridice statui în cinstea mamei, 
bunicilor şi fraţilor săi morţi. N-a respins jocurile 
organizate pentru ziua lui de naştere, dar a refuzat alte 
onoruri. A depus un scut măre (13 la statuia lui Hadrianus, 
hotărând preoţi pentru cinstirea memoriei acestuia. 

Ajuns împărat, n-a înlocuit pe niciunul dintre cei 
ridicaţi de Hadrianus, şi a fost atât de constant, încât a 
ţinut câte şapte şi câte nouă ani în funcţie pe guvernatorii 
de provincie capabili. Cele mai multe războaie le-a dus 
prin generalii săi. Pe britani i-a învins prin generalul 
Lollius Urbicus ridicând, după ce a respins pe barbari, un 
alt zid de pământ de-a lungul graniţei. Pe mauri i-a silit să 
ceară pace. Pe germani, pe daci şi pe multe alte neamuri, 
ca şi pe iudeii răsculați, i-a respins prin guvernatori şi 
generali. A înăbuşit răscoalele din Achaia şi din Egipt. Pe 
alani14, care adesea urzeau răzvrătiri, i-a ţinut în frâu. 

6 A poruncit procuratorilor să ia biruri moderate iar 


celor care depăşeau măsura le cerea socoteală pentru 
faptele lor. Niciodată nu s-a bucurat de vreun câştig prin 
care provincialii să fi fost oprimaţi. A ascultat cu 
bunăvoință pe cei ce se plângeau împotriva procuratorilor 
săi. A cerut indulgență pentru cei pe care-i condamnase 
Hadrianus, spunând că însuşi Hadrianus avusese de gând 
să facă aceasta. A dus rangul de împărat la cea mai mare 
popularitate, prin aceasta ridicându-se şi mai mult, cu 
toată opoziţia miniştrilor palatului, care nu mai puteau să 
terorizeze pe nimeni şi nici să vândă ceea ce acum nu se 
mai ţinea ascuns, fiindcă el nu făcea nimic prin intermediul 
lor. 

Ca împărat a arătat faţă de senat acea deferenţă pe 
care ar fi voit să i-o arate şi lui alţi împărați pe când era 
simplu particular. Numele de părinte al patriei, pe care i-l 
încredinţase senatul şi pe care la început l-a refuzat, l-a 
primit mai în urmă cu acte însemnate de mulţumire. În al 
treilea an de domnie şi-a pierdut pe soţia sa Faustina, 
căreia senatul i-a acordat cinstiri divine, instituindu-se în 
onoarea ei, jocuri, un templu, preoţi, statui de aur şi de 
argint. A îngăduit ca imaginea ei să fie aşezată în toate 
locurile în care se ţineau serbări publice. A primit o statuie 
de aur pe care i-a dăruit-o senatul. La cererea senatului l-a 
făcut pe M. Antoninus din cvestor consul. Pe Annius Verus, 
care mai târziu a fost numit Antoninus, l-a numit consul 
înainte de vreme. N-a luat nicio hotărâre în legătură cu 
provinciile sau cu alte acţiuni ale sale, fără să se fi 
consultat mai înainte cu prietenii iar în redactarea 
edictelor ţinea seamă de părerea lor. Desigur că prietenii l- 
au văzut şi în haine de casă şi ocupându-se cu treburi 
gospodăreşti. 

7 A condus cu atâta înţelepciune popoarele supuse, 
încât se îngrijea de toţi şi de toate, ca de avutul său 
personal. Toate provinciile în timpul domniei lui au avut o 
situaţie înfloritoare. Delatoriil5 au dispărut. Confiscarea 


bunurilor a fost mai rară decât altă dată; numai un singur 
vinovat de a fi dorit domnia a fost pedepsit de senat cu 
confiscarea averii şi anume Atilius Titianus. Antoninus a 
oprit urmărirea  complicilor acestuia, şi i-a ajutat 
întotdeauna fiul. A pierit şi Priscianus, dar de moarte 
voluntară, vinovat tot de a fi conspirat la domnie, iar 
împăratul a interzis anchetarea conspirației. 

Viaţa lui Antoninus Pius a fost de aşa natură, încât 
felul lui de trai n-avea nimic criticabil. Era econom, dar nu 
zgârcit, masa i se servea de către sclavii săi şi avea un 
personal propriu pentru aprovizionare: vânători de păsări, 
pescari, vânători de animale sălbatice. După ce ieşea din 
băile pregătite pentru el, le punea poporului la dispoziţie 
fără plată şi nu şi-a schimbat nimic din obiceiurile pe care 
le avea în viaţa particulară. A tăiat salariile multora pe 
care-i vedea că le primesc fără să facă vreun serviciu, 
spunând că nimic nu e mai josnic şi mai condamnabil decât 
să trăiască pe spinarea republicii cel care nu-i aduce nimic 
prin munca sa. Astfel a micşorat pensia poetului liric 
Mesomedes16. Ştia perfect veniturile şi impozitele tuturor 
provinciilor. A dat fiicei averea sa particulară, dar 
veniturile averii le-a dat statului. A vândut toate bunurile şi 
acareturile de prisos ale curţii imperiale şi a trăit pe moşia 
sa personală în felurite chipuri, cum cerea fiecare anotimp. 
N-a făcut vreo călătorie decât pentru a conduce muncile 
câmpului în Campania, motivând că suita împăratului este 
o sarcină grea pentru provinciali, oricât ar fi ea de redusă. 
S-a bucurat de o mare autoritate în faţa tuturor 
popoarelor, deşi şedea numai la Roma; făcea însă aceasta 
pentru ca, fiind în mijlocul imperiului, să poată primi mai 
repede veşti din toate părţile. 

8 A făcut distribuiri de alimente poporului, a mărit 
gratificaţiile soldaţilor. A creat în onoarea Faustinei 
instituţia tinerelor faustiniene17. Iată lucrările rămase de 
la el: La Roma templul ridicat în onoarea tatălui său 


Hadrianus, grecostadionul reconstruit după incendiu, un 
amfiteatru, mormântul lui Hadrianus, templul lui Agrippa, 
podul de lemn; apoi reconstrucţia Farului, precum şi a 
porturilor Caieta şi Terracina, băile de la Ostia, apeductul 
de la Antium, templele de la Lanuvium18. A ajutat mulţi 
cetăţeni cu bani ca să-şi facă noi construcţii sau să le 
reclădească pe cele vechi. A ajutat şi pe demnitari şi pe 
senatorii Romei în funcţiile lor. N-a primit moşteniri de la 
cei ce aveau copii. El cel dintâi a hotărât să nu rămână 
valabilă din punct de vedere legal moştenirea lăsată unui 
condamnat. Pe judecătorii buni îi lăsa în funcţie până la 
moarte, fără să le pună înlocuitori; excepţie a făcut cu 
Orfitus, prefectul oraşului, dar la cererea acestuia. Astfel 
Gavius Maximus, prefectul pretoriului, un bărbat foarte 
aspru, a ajuns sub domnia lui în al douăzecilea an de 
serviciu, până ce i-a urmat Fabius Maximus, după moartea 
căruia au fost puşi în locul lui doi prefecţi: Fabius 
Repentinus şi Cornelius Victorinus. Dar Repentinus a fost 
defăimat că ar fi ajuns prefect printr-o concubină a 
împăratului. Sub el niciun senator n-a fost omorât. Un 
paricid care şi-a mărturisit fapta a fost deportat într-o 
insulă părăsită, fiindcă înseşi legile naturii îl condamnau să 
nu mai poată trăi printre oameni. O lipsă de vin, ulei şi 
grâu a atenuat-o cumpărând din banii lui proviziile 
necesare şi împărțindu-le gratuit poporului. 

9 S-au întâmplat în timpul domniei lui aceste 
calamităţi: o foamete, de care am vorbit, prăbuşirea unui 
circ, un cutremur de pământ, care a făcut să se dărâme 
unele oraşe din Rhodus şi Asia, dar pe care le-a restaurat 
ca prin minune, un incendiu la Roma, în timpul căruia au 
ars 340 de grupuri de casc sau clădiri izolate. Cetatea 
Narbona, oraşul Antiochia şi forul din Carthagina de 
asemenea au ars. S-a produs o inundație a Tibrului, a 
apărut o stea cu coadă, s-a născut un copil cu două capete, 
o femeie a născut cinci copii gemeni. A fost văzut în Arabia 


un şarpe cu creastă, mai mare decât cei obişnuiţi, care s-a 
mâncat singur de la coadă până la jumătate. În Arabia a 
fost o epidemie de ciumă, în Moesia orzul a crescut până în 
vârful arborilor. În sfârşit, în Arabia patru lei s-au lăsat cu 
blândeţe să fie prinşi. 

Regele Pharasmanes 19 a venit la el la Roma şi i-a 
acordat mai multă cinstire decât lui Hadrianus. Lăzilor20 
le-a dat ca rege pe Pacorus. Pe regele părţilor l-a oprit 
printr-o simplă scrisoare de a ataca Armenia. Prin 
autoritatea sa a readus pe regele Abgarus din părţile 
orientului. A pus capăt certurilor dintre regi. A refuzat 
regelui părţilor scaunul regal pe care acesta îl cerea înapoi 
după ce-i fusese luat de Traianus. A trimis înapoi, în 
regatul său din Bosfor, pe Rhome talces, după ce a înţeles 
care a fost conflictul între acesta şi Eupător. A trimis în 
Pont ajutoare olbiopoliţilor contra taurosciţilor, şi i-a făcut 
pe taurosciţi să dea ostateci olbiopoliţilor21. Fără îndoială 
că nimeni n-a avut, ca el, atâta autoritate faţă de popoarele 
dinafară, deşi întotdeauna a iubit pacea atât de mult, încât 
repeta adesea lozinca lui Scipio că preferă să salveze un 
cetăţean roman, decât să ucidă o mie de duşmani. 

10 Senatul a dat un decret ca lunile septembrie şi 
octombrie să se numească Antoninus şi Faustinus, dar 
Antoninus a respins acest lucru. A celebrat căsătoria fiicei 
sale Faustina cu Marcus Antoninus, între altele printr-o 
gratificaţie dată soldaţilor. Pe Verus Antoninus, din 
cvestură l-a ridicat la rangul de consul. A chemat pe 
Apollonius din Calchis la Roma, invitându-l să vină la casa 
tiberiană în care locuia, ca să-i încredinţeze pe Marcus 
Antoninus să-l înveţe filosofie şi, când invitatul a zis: „Nu 
profesorul trebuie să vină la elev, ci elevul la profesor”, 
împăratul a râs de el întrebând: „A fost mai uşor pentru 
Apollonius să vină de la Calchis la Roma, decât de la 
locuinţă la palat?”. La acesta a remarcat lăcomie în 
salariul cerut22. Între dovezile lui de pietate se arată 


faptul că atunci când Marcus plângea la moartea 
profesorului său, iar oamenii palatului căutau să-i 
stăvilească manifestarea pietăţii, împăratul a spus: „Lăsaţi- 
l să fie om; nici filosofia, nici domnia nu suprimă 
afecțiunile”. Şi-a îmbogăţit prefecţii şi le-a dăruit podoabe 
consulare. Când a condamnat guvernatorii incorecţi să dea 
înapoi ce-au furat, copiilor lor le-a restituit avutul 
părintesc, dar cu condiţia ca ei să dea înapoi provincialilor 
ce primiseră de la părinţi. A fost foarte înclinat către 
indulgență. La spectacolele pe care le-a dat a adus din 
toate părțile pământului elefanți, hiene, rinoceri, 
hipopotami şi tigri; într-o singură demonstraţie au fost 
aduşi în arenă 100 de lei. 

11 în timpul domniei s-a purtat cu prietenii ca şi 
înainte când era un simplu particular; de altfel nici ei n-au 
traficat niciodată cu liberţii în numele lui, iar el era foarte 
sever cu liberţii săi. A iubit arta actorilor şi găsea plăcere 
în pescuit, vânat, plimbări şi convorbiri cu prietenii. 
Petrecea la culesul viilor cu prietenii ca un simplu 
particular. A dat salarii şi onoruri vetorilor şi filosofilor din 
toate provinciile. Mulţi au spus că discursurile cunoscute 
sub numele lui ar fi ale altora; dar Marius Maximus 
asigură că au fost într-adevăr ale lui. Participa în comun cu 
prietenii şi la mesele particulare şi la cele publice şi numai 
când era bolnav făcea sacrificii prin locţiitor. Când cerea 
onoruri pentru sine sau pentru copii, făcea acest lucru ca 
un simplu particular. A mers şi el adesea la mesele date de 
prieteni. Între alte dovezi ale popularității sale este şi 
aceea că, odată, mergând în vizită la Homullus şi 
admirându-i coloanele de marmură purpurie, a întrebat de 
unde le are; iar când Homullus i-a răspuns „Când vii în 
casa altuia să fii surd şi mut”, a suportat cu răbdare 
răspunsul. De altfel el a acceptat întotdeauna cu 
îngăduinţă multe glume ale acestui Homullus23. 

12 A făcut multe legi şi în redactarea lor s-a folosit de 


jurişti de seamă ca Vindius Verus, Salvius Valens, Volusius 
Maecianus, Ulpius Marcellus şi Diabolenus. Răscoalele le-a 
înăbuşit pretutindeni nu cu cruzime, ci cu măsură şi 
autoritate. A oprit îngroparea morţilor în interiorul 
oraşelor24. A fixat fonduri pentru spectacolele de 
gladiatori. A reglementat cu mare grijă circulaţia 
vehiculelor. De tot ce a făcut a dat socoteală în senat şi 
prin edicte. 

A murit în vârstă de 70 de ani25; dar a fost regretat 
ca şi cum ar fi fost tânăr. Se povestesc următoarele în 
legătură cu moartea lui: 

Mâncând seara cu poftă nişte brânză de Alpi, noaptea 
a vomat şi în ziua următoare a avut febră. A treia zi, 
văzând că boala i se agravează, a dat statul în grija lui 
Marcus Antoninus precum şi pe fiica sa în prezenţa 
prefecţilor, şi a poruncit să fie dusă la acesta statuia de aur 
a Fortunei26, care de obicei stătea în dormitorul 
împăraţilor; în sfârşit, a dat tribunului ca parolă cuvântul 
„aegquanimitas” 27 şi aşa, întors pe o parte şi cum ar 
dormi28 şi-a dat sufletul la Lorium. Pe când aiura din 
cauza febrei n-a vorbit altceva decât despre republică şi 
despre regii care-l supăraseră. Averea sa particulară a 
lăsat-o fiicei; dar în testament a avut în vedere pe toţi ai 
săi cu daruri frumoase. 

13 A fost înalt de statură, impunător; dar fiindcă din 
cauza înălţimii, la bătrâneţe începuse să se cocoşeze, îşi 
punea în jurul toracelui un corset de ateluţe de tei, ca să 
meargă drept. Când ajunsese bătrân, dimineaţa, înainte de 
a veni curtenii să-l salute, mânca puţină pâine, pentru a-şi 
întrema puterile. Avea o voce groasă, sonoră şi plăcută. A 
fost numit de senat divinul, toţi susţinând această cinstire 
pe întrecute, fiindcă toţi îi lăudau pietatea, blândeţea, 
spiritul, puritatea morală. I s-au decernat toate onorurile 
care au fost acordate înainte celor mai buni împărați. S-au 
organizat pentru el jocuri de circ şi i s-a consacrat un 


templu, un flamin şi sociali antonianp. Aproape singur 
dintre împărați a trăit fără să verse sângele concetăţenilor 
sau al duşmanilor, în măsura în care a depins lucrul acesta 
de el. Este pe bună dreptate comparat cu Numa, fiindcă 
fericirea, pietatea, liniştea sufletească şi religiozitatea 
acestuia le-a avut şi el. 

MARCUS ANTONINUS 

de Iulius Capitolinus 

1 Marcus Antoninus a fost un om care toată viața s-a 
ocupat de filosofie şi care a întrecut în puritatea vieții pe 
toţi ceilalţi împărați. Tatăl său, Annius Verus, a murit pe 
când era pretor, iar bunicul său, tot cu numele de Annius 
Verus, consul de două ori şi prefect al oraşului, a fost 
primit în rândul patricienilor de către împărații Vespasian 
şi Titus, în calitate de cenzori. l-a fost unchi după tată 
consulul Annius Libo, mătuşă Galeria Faustina Augusta, 
mamă Domitia Calvillal, fiica lui Calvisius Tullius, fost 
consul de două ori, străbunic după tată Annius Verus, fost 
pretor, din municipiul Uccubitanum din Spania, devenit 
senator, străbunic după mamă Catilius Severus de două ori 
consul, prefect al oraşului, bunică după tată Rupilia 
Faustina, fiică a fostului consul Rupilius Bonus. 

Marcus s-a născut la Roma, cu şase zile înainte de 
calendele lui mai2, în grădinile de pe muntele Caelius, pe 
când erau consuli bunicul său, în al doilea consulat, şi 
Augur. Cercetându-i originea familiei, se constată că se 
trăgea din neamul lui Numa, precum arată Marius 
Maximus, şi din regele salentint* Maleminius, fiul din 
Dasummus, care a întemeiat oraşul Lopiae5. A crescut în 
casa în care s-a născut, precum şi în casa bunicului său 
Verus, situată lângă clădirile lui Lateranus. A avut o soră 


84 Atît de mult s-a dedicat filozofiei, încît chiar după ce ajunsese 
împărat venea acasă la Apollonius să studieze. A audiat şi cursurile 
profesorilor stoici 

85S extus din Cheronea, nepot al lui Plutarh, Iunius Rus- 


mai mică, pe Annia Cornificia, iar ca soţie pe Annia 
Faustina, verişoară primară după mamă. 

La început, Marcus Antoninus a avut numele 
străbunicului său după mamă, Catilius Severus, dar după 
moartea tatălui său a fost numit Annius Verissimus, de 
către Hadrianus iar după ce a îmbrăcat toga virilă Annius 
Verus. Murindu-i tatăl a fost adoptat şi crescut de bunicul 
după tată. 

2 De mic copil a fost serios, şi după ce a depăşit 
vârsta în care avea nevoie de îngrijirea doicilor, a fost 
încredinţat unor profesori de seamă, dedicându-se 
filosofiei. A avut ca profesori în şcoala elementară pe 
Euforion la literatură, pe Geminus la arta dramatică şi pe 
Andro la muzică şi geometrie. A avut respect deosebit 
pentru toţi aceştia, fiindcă i-au fost primii lui dascăli. Mai 
departe a învăţat gramatica greacă cu Alexander 
Cotiaensis, iar gramatica latină cu Trosius Aper, Polio şi 
Eutychius Proculus din Sicca. Profesori de elocinţă greacă 
i-au fost Aninius Macer. Caninius Celer şi Herodes Atticus, 
iar de elocinţă latină Cornelius Fronto. Dintre aceştia, cea 
mai mare stimă i-a acordat-o lui Fronto, pentru care mai 
târziu a cerut să se aşeze o statuie în senat3 *86. Pe 
Proculus l-a ridicat până la proconsulat, răspunzând el de 
sarcinile legate de această funcţiune. A studiat cu pasiune 
filosofia, încă de copil, luând de la vârsta de 12 ani ţinuta 
exterioară şi interioară de filosof. In timpul studiului, 
stătea întins pe pământ“, îmbrăcat cu o manta grecească 
şi numai cu greu îl convingea mama sa să treacă pe un pat 
pe care erau aşternute piei. A avut ca profesori şi pe 
Commodus, cu care-i fuseseră sortite raporturi de 
rudenie şi pe filosoful stoic Apollonius din Chalcedonia8?. 


86t icus, Claudius Maximus şi Cinna Catulus; iar pentru 

87f ilozofia peripatetică a audiat pe Claudius Severus 

88ş i mai ales pe Iunius Rusticus9, pe care l-a respectat 

89ş i l-a urmat, fiindcă-1 ştia un om cu multă autoritate şi în timp de 


două oară şi, după ce acesta a murit, a cerut 
senatului să-i ridice statui. A acordat profesorilor săi atâta 
stimă, încât avea chipurile lor de aur aşezate între ale 
larilor casei şi după moarte îi onora cu vizite la morminte, 
cu sacrificii şi cu flori. A studiat şi dreptul, audiind pe 
Lucius Volusius Maecianus. Atâta muncă şi efort depunea 
pentru studii, încât se istovea fiziceşte şi numai în privinţa 
aceasta i se făceau observaţii în copilărie. A frecventat şi 
şcolile publice de declamaţie şi dintre colegii lui i-au fost 
prieteni mai apropiaţi Seius Fuscianus şi Aufidius. 
Victorinus din ordinul senatorial, precum şi Baebius 
Longus şi Callenus din cel ecvestru. Faţă de aceştia a fost 
atât de amabil, încât pe cei pe care nu-i putea pune în 
posturi însemnate, din cauza situaţiei lor, îi ajuta pe alte 
căi să ducă o viaţă îndestulată. 

4 A fost crescut în intimitatea lui Hadrianus, care-l 
numea Verissimus cum am spus mai sus, şi care i-a acordat 
de la vârsta de 6 ani distincţiuni publice, iar când avea 8 
ani l-a admis în colegiul salienilor. Pe când era în acest 
colegiu i s-a făcut o prevestire de domnie: în faţa altarului 
lui Marte, când toţi preoţii, după ritual, au aruncat coroane 
pe altar, acestea au căzut unde s-a nimerit; în schimb, cea 
aruncată de el a căzut pe capul lui Marte, ca şi cum ar fi 
fost potrivită cu mina. In colegiu a fost totodată mai 
marele preoţilor, cântăreţ şi îndrumător şi a făcut şi 
desfăcut multe preoţii, fără vreun ajutor, fiindcă el ştia 
toate cântările şi regulile religioase. A îmbrăcat toga virilă 
la vârsta de 15 ani şi îndată, potrivit dorinţei lui 
Hadrianus, s-a logodit cu fiica lui Lucius Ceionius 
Commodus10. Nu mult după aceea a fost numit prefect al 
fenilor latine11, în care demnitate s-a comportat foarte 
bine, îndeplinind şi rolul celorlalţi magistrați, organized cu 
pricepere şi aspectele pe care le dădea împăratul 
Hadrianus. A lăsat toată partea sa de moştenire după tată 


pace şi în timp de război, avînd şi o 


surorii sale12. Când mama sa l-a chemat la împărţirea 
averii, a răspuns că el e mulţumit cu ceea ce i-a lăsat 
bunicul şi că dacă vrea, să-i lase surorii lui averea, ca 
aceasta să nu fie inferioară soţului. Ca îngăduinţe ale 
vieţii, se simţea obligat să meargă uneori la vânătoare, la 
teatru sau la spectacolele de circ. Pe lângă acestea, a 
căutat să facă şi pictură, sub îndrumarea profesorului 
Diogenetus. Îi plăcea să facă pugilat, lupte, alergări, 
vânătoare de păsări, şi a participat cu predilecție la jocul 
cu mingea şi la vânătoare. De toate aceste preocupări însă 
l-a îndepărtat studiul filosofiei, care l-a făcut serios şi grav, 
fără ca totuşi să-i înlăture acea afabilitate pe care o arăta 
în primul rând alor săi din familie, apoi prietenilor şi 
cunoscuţilor. Era înţelept fără vanitate, rezervat fără 
timiditate, sever fără cruzime. 

5 Astfel stând lucrurile, pe când Hadrianus, după 
moartea lui Lucius Caesar căuta un succesor la domnie, iar 
Marcus nu era socotit potrivit, fiindcă abia avea 18 ani, 
Hadrianus a luat în adopţiune pe Antoninus Pius, soţul 
mătuşii lui Marcus, cu condiţia ca şi Pius să adopte pe 
Marcus, iar Marcus la rândul lui, să adopte pe Lucius 
Commodus13. În ziua adopţiunii a visat că are umerii de 
fildeşI” 1 şi, întrebându-se dacă sunt potriviţi pentru 
purtat sarcini, i-a găsit mai puternici decât de obicei. Iar 
când a auzit că a fost adoptat de Hadrianus, mai mult s-a 
înfricoşat decât s-a bucurat şi, cerându-i-se să se mute în 
casa particulară a lui Hadrianus, a părăsit cu regret 
grădinile mamei sale. Cum cei ai casei îl întrebau de ce a 
trecut fără plăcere în adopţiunea împăratului, el a arătat 
care sunt neajunsurile pe care le implică domnia. Atunci 
pentru prima dată a început să fie numit Aurelius în loc de 
Annius, fiindcă trecuse prin adopţiune în familia Aurelia, 
adică a lui Antoninus. A fost deci adoptat la vârsta de 18 
ani, în al doilea consulat al lui Antoninus, de acum tatăl 
său. Prin dispensă de vârstă, la propunerea lui Hadrianus, 


a fost numit cvestor15. Adoptat în casa imperială, a arătat 
faţă de toate rudele sale, acelaşi respect pe care-l arătase 
înainte, ca particular. Cu avutul statului era econom şi 
păstrător, ca şi cu al său personal, voind să lucreze, să 
vorbească şi să gândească în spiritul principiilor tatălui 
său. 

6 Când Hadrianus a murit la Baiae, Pius a plecat să-i 
aducă rămăşiţele, iar el, rămas la Roma, şi-a îndeplinit 
îndatoririle faţă de bunicul său, dând un spectacol de 
gladiatori ca simplu particular, deşi era cvestor. Îndată 
după decesul lui Hadrianus, Pius, prin soţia sa a făcut 
propuneri lui Marcus spunându-i că vrea să-l desfacă de 
logodna pe care o încheiase cu fiica lui Lucius Commodus 
la o vârstă nepotrivită, şi i-a dat termen de gândire. Intre 
timp Pius l-a făcut pe Marcus consu116 cu el, înainte de a 
ieşi din cvestură, i-a dat numele de Caesar, l-a făcut 
sevir17 al cavaleriei romane în calitate de consul designat 
şi a asistat la jocurile se virale pe care acesta le-a dat 
împreună cu colegii lui. I-a cerut să se mute în casa 
tiberiană şi, cu toate că refuzal18, l-a împodobit cu 
insignele palatului printr-un decret al senatului, 
introducându-l în colegiul pontifical. L-a numit apoi consul 
pentru a doua oară, când el însuşi era în al patrulea 
consulat 19. 

În aceeaşi vreme, deşi era solicitat de atâtea onoruri 
şi participa la activitatea tatălui său, ca să se formeze 
pentru conducerea imperiului, s-a ocupat cu mare râvnă de 
studiu. După aceasta a luat în căsătorie pe Faustina20, cu 
care a avut o fiică. I s-a dat puterea de tribun şi puterea 
proconsulară în afara Romei, adăugându-i-se dreptul la a 
V-a propunere21. De atât de mare consideraţie se bucura 
în faţa lui Pius, încât acesta cu greu avansa pe cineva fără 
să se consulte cu e122. lar Marcus era în toate la 
dispoziţia tatălui său, deşi au fost unii care l-au bârfit. 
Între aceştia, Velerius Homullus, când a văzut-o pe Lucilla, 


mama lui Marcus, într-o grădină închinându-se la statuia 
lui Apollo, a şoptit lui Pius: „Ea acum se roagă să ţi se 
sfârşească ţie zilele şi să ajungă fiu-său împărat”. Dar Pius 
n-a dat de loc ascultare la asemenea vorbe; atât de mare 
era probitatea lui Marcus şi atât de mare modestia în 
participarea la domnie. 

7 Ţinea atât de mult la stima tuturor, încât de copil 
sfătuia întotdeauna pe procuratorii săi să nu facă nimic cu 
aroganță şi a respins adesea moştenirile ce i-au fost lăsate, 
dându-le celor mai apropiaţi moştenitori de drept. În casa 
tatălui s-a comportat astfel, timp de 23 de ani, încât zi de 
zi creştea dragostea acestuia pentru el şi în toţi anii, cât a 
locuit la tatăl său, numai două nopţi a lipsit de acasă, şi 
atunci din motive întemeiate. De aceea, Antoninus Pius, 
văzându-se aproape de sfârşitul vieţii, a chemat prietenii şi 
prefecţii şi l-a recomandat ca succesor la domnie. Apoi l-a 
confirmat ca împărat şi, după ce a dat tribunului ca parolă 
cuvântul „aequanimitas” 23 a poruncit să fie trecută în 
dormitorul lui Marcus statueta de aur a Fortunei, care de 
obicei stătea în dormitorul împăratului. O parte din averea 
după mamă a dat-o lui Mummius24 Quadratus, fiul surorii 
sale, fiindcă aceasta murise mai înainte. După moartea 
divinului Pius, silit de senat să ia conducerea publică, a 
făcut pe fratele său Lucius Aurelius Verus Commodus 
părtaş la domnie, numindu-l caesar şi Augustus, şi au 
început să conducă în mod egal imperiul. Atunci pentru 
prima dată imperiul roman a început să aibă doi Auguşti... 
25 fiindcă înainte nimeni nu participase la domnie 
împreună cu altcineva. Îndată a primit şi el numele de 
Antoninus şi, ca şi cum ar fi fost tatăl lui Lucius 
Commodus, l-a numit şi Verus, adăugându-i numele de 
Antoninus, şi i-a dat în căsătorie fratelui adoptiv pe fiica sa 
Lucilla. Cu ocazia acestei căsătorii au dat dispoziţii să fie 
înscrişi şi copiii şi fetele noilor cetăţeni pe listă pentru a 
primi alimente. După ce au terminat ceea ce aveau de 


făcut în senat, s-au dus amândoi în tabără şi au promis ou 
ocazia asociaţiei la domnie fiecărui soldat câte 20.000 de 
sesterţi, iar corpul tatălui lor l-au depus în mormântul lui 
Hadrianus, făcându-i funeralii cu mare pompă. A urmat 
îndată vacanţa obişnuită în asemenea ocazii în justiţie şi s- 
a desfăşurat ceremonialul public al înmormântării. 
Amândoi au făcut de la tribună elogiul tatălui lor şi i-au 
ales un flamin dintre rude şi sociali aureliani dintre cei mai 
buni prieteni. 

8 Începând domnia, s-au purtat amândoi atât de 
civilizat, încât nimeni nu simţea lipsa bunătăţii lui Pius, 
deşi Marullus, mimograf al vremii, îi înţepa, fără teamă de 
pedeapsă, cu poante satirice. Au organizat serbări 
comemorative pentru cinstirea tatălui lor. Marcus era 
absorbit în întregime de studiul filosofiei, dorind să câştige 
dragostea cetăţenilor. Dar fericirea şi liniştea împăratului 
au fost întrerupte de o inundație a Tibrului, cea mai 
dezastruoasă din timpul domniei lui. Această calamitate a 
lovit multe clădiri ale oraşului, a înecat foarte multe 
animale şi a produs o mare foamete. Toate nenorocirile 
pricinuite de inundaţii au fost uşurate prin grija şi totodată 
prezenţa lui Marcus şi Verus. In vremea lor a avut loc şi un 
război cu părţii. Acest război, pregătit pe timpul lui Pius, a 
fost declarat lui Marcus şi Verus de către Vologesus, care a 
alungat pe Audius Cornelianus, guvernatorul de atunci al 
Syriei. De asemenea în timp ce era iminent războiul cu 
britanii, catthii26 au năvălit în Germania şi Raetia. 
împotriva britanilor a fost trimis Calpumius Agricola, iar 
contra catthilor Aufidius Victorinus. În războiul cu părţii, 
cu aprobarea senatului, a fost trimis Verus, fratele 
împăratului, iar el a rămas la Roma, fiindcă situaţia de aici 
cerea prezenţa împăratului. Marcus a onorat însă pe Verus 
însoţindu-l până la Capua cu o suită de prieteni din senat, 
la care s-au adăugat căpeteniile tuturor dregătoriilor. Iar 
când Marcus s-a întors la Roma şi a aflat că Verus e bolnav 


la Canusium27, s-a dus să-l vadă, aducându-i urări de 
sănătate din partea senatului, Verus a transmis mulţumiri 
pentru atenţie prin 

Marcus, când acesta s-a întors la Roma. După cea 
ajuns în Syria, Verus însă a trăit în desfătări la Antiochia şi 
Daphne28, făcând vânătoare şi exerciţii cu arme de 
gladiatori, în timp ce generalii săi, luptând pentru el în 
războiul cu părţii, l-a numit imperator, iar Marcus pe de 
altă parte era ocupat ceas de ceas cu treburile republicii, 
suportând cu răbdare şi aproape cu îngăduinţă petrecerile 
fratelui său. În sfârşit Marcus, stând tot timpul la Roma, a 
organizat şi dirijat tot ceea ce era necesar pentru ducerea 
războiului. 

9 Operatiile din Armenia au fost încheiate cu succes 
de către Statius Pariscus prin cucerirea Artaxatei29. 
Ambilor împărați li s-a dat numele de Armenicus, 
supranume pe care Marcus, la început din jenă l-a refuzat, 
dar mai pe urmă l-a primit. La sfârşitul războiului însă 
amândoi împărații au primit numele de Parthicus. Marcus 
şi pe acest nume la început l-a refuzat, dar după aceea l-a 
primit. Numele de părinte al patriei, care i-a fost oferit în 
absenţa fratelui său, l-a amânat până la întoarcerea 
acestuia. Cam pe la mijlocul războiului a dus până la 
Brundisium pe Civica, unchiul lui Verus şi încărcată de 
daruri, pe fiica sa, care urma să se căsătorească cu Verus 
şi care era dată în grija surorii sale30. După ce i-a 
îmbarcat, s-a întors repede la Roma, dezminţind vorbele 
celor ce spuneau că Marcus vrea să-şi revendice gloria de 
a fi terminat războiul şi că de aceea pleacă în Syria. A scris 
proconsulilor să nu iasă în întâmpinarea fiicei sale cât timp 
ea îşi continuă călătoria. 

În vremea aceasta a întărit atât de mult libertatea 
civilă, încât cel dintâi a poruncit ca fiii tuturor cetăţenilor 
să fie declaraţi la prefecţii tezaurului lui Saturn, în termen 
de 30 de zile de la naştere, cu numele ce li s-a dat. În 


provincii a înfiinţat posturi de funcţionari publici pentru 
întocmirea actelor de stare civilă, aşa cum erau la Roma 
prefecţii tezaurului, ca să se poată constata oricând 
originea fiecăruia, astfel, meit, dacă cineva născut în 
provincie avea vreun proces în materie de libertate civilă, 
să poată aduce acte doveditoare. A întărit această lege şi 
în legătură cu eliberările din sclavie şi a dat altele noi 
pentru reglementarea operaţiilor bancare şi a vânzărilor la 
licitaţie. 

10 Multe cercetări chiar dintre cele ce cădeau în 
competenţa sa le-a dat spre judecare senatului. A poruncit 
ca cercetările referitoare la persoane defuncte să fie 
încheiate în termen de cinci ani. N-a acordat senatului 
altcineva mai multă cinste ca el. În onoarea senatului a 
delegat pe mulţi foşti pretori şi foşti consuli fără ocupaţie 
să decidă în anumite probleme, pentru ca autoritatea lor 
să crească şi mai mult prin exerciţiul funcţiei de drept. Pe 
mulţi din prieteni i-a ales în senat cu atribuţii de edilitate 
şi preţură. Multor senatori săraci, dar cu o viaţă 
ireproşabilă, le-a dat atribuţii de tribuni şi de edili. N-a 
ales în ordinul senatorial pe cineva decât după ce l-a 
cunoscut bine. A avut pentru senatori atâta consideraţie 
încât, ori de câte ori vreunul din ei trebuia judecat într-un 
proces care cerea pedeapsă capitală, întâi cerceta în 
secret cazul şi după aceea îl aducea în dezbaterea publică, 
neîngăduind prezenţa cavalerilor romani în astfel de 
procese. Întotdeauna, când a putut, dacă se găsea în Roma 
era prezent la şedinţele senatului, chiar când nu era nimic 
important de comunicat: iar dacă a avut să comunice ceva, 
a venit el însuşi, chiar din Campania. Pe lângă acestea, a 
fost mereu prezent în adunările politice până noaptea şi n- 
a plecat din senat decât după ce consulul spunea: „Nu vă 
mai reținem, senatori!”. A făcut senatul judecător al 
apelurilor înaintate de consul. A dat o atenţie deosebită 
autorităţii juridice. A înmulţit în calendar zilele de 


judecată, astfel încât a asigurat câte 230 zile pe an pentru 
cercetarea şi judecarea proceselor. El cel dintâi a stabilit 
un pretor pentru tutele, până aici tutorii fiind sub 
autoritatea consulilor; astfel, chestiunile de tutelă se 
tratau mai cu grijă. Cât despre curatori, care înainte nu 
erau daţi decât prin legea Laetoria31, în cazuri de risipirea 
averii sau de alienaţie mintală a hotărât ca toţi adulţii să 
aibă curatori, fără indicarea motivelor. 

11 A reglementat cheltuielile publice şi a interzis 
plata de a patra parte pentru denunţuri calomnioase, 
inferând pe delatorii mincinoşi. Dispreţuia denunţurile 
chiar când prin ele se măreau veniturile fiscului. A luat 
multe măsuri de prudenţă în domeniul alimentaţiei 
publice. A dat multor cetăţeni curatori dintre membrii 
senatului, pentru a lărgi atribuţiile senatorilor. În timp de 
foamete a dat cetăților italice grâu din rezervele Romei şi 
s-a ocupat de toate problemele de aprovizionare. A 
reglementat diversele spectacole de gladiatori, ca şi pe 
cele de teatru, ordonând ca actorii să primească drept 
salar câte cinci monede de aur, şi niciun director de 
reprezentaţie să nu primească mai mult de 10 monede. S-a 
îngrijit foarte de aproape de construcţia străzilor Romei şi 
de drumuri în general. A luat serioase măsuri de prevedere 
pentru aprovizionarea cu grâu. A organizat justiţia în Italia 
după exemplul lui Hadrianus, care pusese preşedinţi de 
tribunale dintre foştii consuli. A repopulat Spania aducând 
colonişti din Italia contrar...32 şi a respectat măsurile 
luate de Traian în această privinţă. A adus completări 
legilor referitoare la a douăzecea parte din moştenire, la 
tutelele liberţilor la bunurile materiale ale mamei şi la 
partea de moştenire din aceste bunuri a fiilor. A ordonat ca 
senatorii peregrini să aibă a patra parte din posesiunile lor 
în Italia. A dat pe lângă acestea curatorilor regiunilor şi 
drumurilor puterea fie de a pedepsi, fie, de a trimite să-i 
pedepsească prefecţii oraşelor pe cei ce luau sume mai 


mari decât tarifele prevăzute. Mai mult, însă a restabilit 
legislaţia veche, decât a făcut alta nouă. Avea pe lângă 
sine prefecţi, sub autoritatea şi răspunderea cărora 
redacta legile. În acest domeniu s-a folosit mai ales de 
Scaevola, care era un mare jurist. 

12 Cu poporul nu s-a purtat altfel decât cer libertăţile 
cetăţeneşti. A fost foarte moderat în toate, împiedicând pe 
oameni să facă rău, invitându-i să facă ceea ce e bine, 
respectând pe unii şi iertând pe alţii; astfel a făcut din răi 
buni şi din buni foarte buni, suportând chiar cu moderatie 
bârfelile unora. Căci odată, pe când mustra pentru proasta 
reputaţie pe un oarecare Vetrasinus care-i ceruse o 
favoare, iar acesta i-a răspuns că a văzut mulţi pretori care 
au luptat ca şi el în arenă, Marcus a suportat cu răbdare 
acest răspuns. Şi, ca să nu sancţioneze cu uşurinţă pe un 
pretor care săvârşise anumite nereguli, nu i-a cerut să 
demisioneze din preţură, ci a încredinţat colegului acestuia 
răspunderile de ordin juridic. Judecând, niciodată n-a 
favorizat fiscul pentru motive de economie. Fără îndoială 
că principialitatea lui se împletea cu respectul pentru om. 

Când fratele său s-a întors victorios din Syria, li s-a 
acordat la amândoi titlul de părinte al patriei, fiindcă 
Marcus, în absenţa lui Verus, se purtase foarte bine cu 
senatorii şi cu toţi oamenii. În afară de aceasta, li s-a oferit 
amândurora coroana civică33. Lucius a cerut ca Marcus să 
fie împreună cu el sărbătorit în triumf şi ca fiii lui Marcus 
să fie numiţi Caesari. Marcus însă a fost de o atât de mare 
modestie, încât deşi au participat amândoi la triumf, totuşi 
după moartea lui Lucius n-a acceptat decât numele de 
Germanicus, pe care-l merita pentru războiul condus doar 
de el împotriva germanilor. În carul triumfal au luat cu ei şi 
pe copiii lui Marcus, atât pe fii că t şi pe fiice încât şi fetele 
au participat la festivitate. Au asistat apoi în ţinută 
triumfală la jocurile date pentru sărbătorirea triumfului. 
Între alte dovezi de omenie trebuie citat şi faptul că, după 


accidentarea unor acrobaţi a poruncit să li se pună 
dedesubt celor ce merg pe frânghii saltele şi plase care se 
întind şi astăzi pentru evitarea accidentelor acrobatice. 

În timpul războiului cu părţii, a izbucnit şi războiul cu 
marcomanii, evitat mult timp prin diplomaţia 
guvernatorilor din ţinuturile vecine, pentru ca să se poată 
duce războiul cu marcomanii numai după terminarea 
operaţiunilor din orient. Şi fiindcă în timpul foametei 
atrăsese poporului atenţia asupra cerinţelor războiului, 
când s-a întors fratele său după cinci ani, a vorbit în senat, 
arătând că este necesar ca amândoi împărații să meargă la 
război împotriva germanilor. 

13 Dar teama de război cu marcomanii a fost atât de 
mare, încât Antoninus a chemat preoţi de pretutindeni, a 
îndeplinit rituri străine, a făcut la Roma tot felul de 
purificări religioase, şi, întârziindu-şi astfel plecarea în 
război, a sărbătorit după ritualul roman timp de şapte zile 
lectisterniile34. A fost şi o epidemie de ciumă de mari 
proporţii, încât a trebuit să fie transportate cadavrele cu 
care şi căruţe. Atunci s-au aplicat cu stricteţe legile lui 
Antoninus referitoare la înmormântări şi morminte, 
interzicându-se să facă cineva un monument cum vrea el, 
lege în vigoare şi astăzi. Ciuma a secerat mii de vieţi, mulţi 
fiind personalităţi de seamă; celor mai de frunte dintre 
aceştia Antoninus le-a ridicat statui. A fost de atâta 
omenie, încât a poruncit să se suporte din bugetul statului 
cheltuielile de înmormântare pentru oamenii din popor şi a 
iertat pe un şarlatan care căuta împreună cu câţiva 
complici ocazia de a jefui oraşul. Acesta se urcase într-un 
smochin sălbatic din câmpul lui Marte şi de acolo ţinea 
cuvântări, spunând că va cădea foc din cer şi că va veni 
sfârşitul lumii, dacă el prăbuşindu-se din arbore se va 
transforma în barză. În ziua anunţată de el, a căzut într- 
adevăr din smochin, dar a avut grijă să dea drumul unei 
berze pe care o avea ascunsă în sân. Dus la împărat şi-a 


mărturisit şarlatan ia şi a obţinut iertare. 

14 Ambii împărați au plecat totuşi în echipament de 
război, fiindcă victualii şi marcomanii35 făceau mari 
tulburări, iar celelalte popoare, care fugiseră fiind învinse 
mai înainte, de barbari, amenințau cu război dacă nu li se 
dădea ajutor. A fost de mare folos această plecare a 
împăraţilor căci de îndată ce ei au ajuns la Aquileia36, cei 
mai mulţi regi s-au retras cu popoarele lor, şi au răpus pe 
autorii răzmeriţei. Quazii37, pierzându-şi regele, spuneau 
că nu-l vor recunoaşte pe cel ales în loc, dacă acesta nu 
era agreat de împărații noştri. Lucius care plecase fără 
tragere de inimă, când a văzut că cei mai mulţi rebeli îşi 
cer iertare, trimițând delegaţi la generalii împăraţilor, se 
gândea să se întoarcă la Roma mai ales că Furius 
Victorinus, prefectul pretoriului, murise şi o parte din 
armată pierise. Marcus însă, bănuind că fuga barbarilor şi 
celelalte manifestări paşnice ale lor sunt făţarnice, ca să 
nu fie zdrobiţi de aparatul de război al romanilor, a socotit 
că trebuie continuată expediţia. Astfel, trecând Alpii, au 
continuat înaintarea şi au pus în ordine toate populaţiile 
care formau un zid de apărare pentru Italia şi Illyricum. 
Fiindcă Lucius tot stăruia Marcus s-a învoit ca el să se 
întoarcă la Roma, trimiţându-se în acest sens o scrisoare 
senatului. După ce au mers împreună timp de două zile, 
Lucius, care se găsea alături de fratele său în trăsură, a 
avut un atac de apoplexie şi a murit38. 

15 Marcus avea obiceiul ca în timpul spectacolelor de 
circ să citească, să dea audienţe, sau să depună semnături, 
din care cauză se spune că adesea se făceau spirite pe 
seama lui. Multă putere au avut sub domnia lui Marcus şi 
Verus liberţii Geminus şi Agaelytus. 

Marcus a fost de o aşa mare candoare, încât a 
acoperit şi a apărat cusururile lui Verus, deşi-i displăceau 
foarte mult. După moarte l-a numit divinul, acordând 
mătuşilor şi surorilor acestuia demnități şi subvenţii, 


pentru a le asigura o viaţă fără griji, iar pentru cinstirea 
memoriei lui a organizat multe slujbe de pomenire. I-a 
dedicat un flamin, sociali39 antoniani şi toate onorurile 
care se acordă zeilor. Nu există împărat care să rămână 
neatins de defăimări. Astfel că şi despre Marcus s-a vorbit 
că şi-ar fi otrăvit fratele tăind cu o parte a cuţitului muiată 
în otravă o bucată de carne pe care i-a dat-o apoi s-o 
mănânce, iar partea neinfectată şi-a rezervat-o pentru el. 
De asemenea, se zice că s-a folosit de medicul Posidippus, 
care i-a luat lui Verus sânge când nu trebuia. Cassius, după 
moartea lui Verus, s-a ridicat contra lui Marcus. 

16 Bunătatea lui Marcus faţă de ai săi a fost atât de 
mare, încât a încărcat cu podoabele onorurilor pe toate 
rudele iar fiului său Commodus, un om impur şi criminal, i- 
a acordat repede numele de Caesar, preoţia, numele de 
imperator, participarea la triumf şi consulatul. In acel timp 
împăratul a urmat pe jos în circ carul triumfal al fiului 
său40. 

După moartea lui Verus, Marcus Antoninus a rămas 
singur la domnie fiind cu mult mai bun şi putând săvârşi 
fapte pe măsura virtuţilor sale fiindcă acum nu mai era 
împiedicat nici de prefăcătoria lui Verus, care-şi ascundea 
răutatea de care suferea ca de un cusur înnăscut, nici de 
rătăcirile acestuia care constau într-o proastă aşezare a 
minţii şi mai ales a moravurilor, chiar din primii ani şi care 
nu i-au fost pe plac lui Marcus Antoninus. Era de o atât de 
mare linişte sufletească, încât niciodată nu i se putea citi 
pe faţă durerea sau bucuria, dedicat fiind filosofiei stoice, 
pe care şi-o însuşise de la cei mai buni profesori şi din 
propriile sale studii. Dacă n-ar fi fost prea mic ca vârstă 
Hadrianus ar fi dorit pe el să-l lase succesor. Aceasta s-a 
văzut din faptul că l-a preferat ca ginere lui Pius, pentru ca 
el să ajungă pe tronul imperiului roman, când vârsta îi va 
da acest drept41. 

17 A guvernat provinciile cu mare moderație şi 


bunătate, a repurtat succese contra germanilor, iar 
războiul cu marcomanii l-a condus cu atâta vitejie şi 
succes, cum nu se mai aminteşte alt caz, şi încă în acel 
timp, când o grea epidemie de holeră răpusese multe mii 
de vieţi din rândurile poporului şi ale soldaţilor42. Astfel a 
scăpat Pannoniile de robie, nimicind pe marcomani, 
sarmaţi, vandali, şi chiar cvazi, şi a fost sărbătorit la Roma 
în triumf cu fiul său Commodus căruia îi dăduse, cum am 
spus, numele de Caesar43. Dar, fiindcă pentru acest război 
îşi sleise vistieria sa personală şi n-avea de gând să ceară 
provincialilor nimic în afara rânduielii obişnuite, şi-a pus la 
mezat în forul lui Traian podoabele imperiale. Astfel şi-a 
vândut cupele de aur, de cristal şi de murin44, vasele 
regale, îmbrăcămintea de mătase şi ţesută cu aur a soţiei 
şi chiar pietrele preţioase pe care le găsise în mare 
cantitate în tezaurul secret al lui Hadrianus. A durat 
această vânzare două luni şi a încasat atâta aur, încât a 
dus mai departe şi a terminat războiul cu marcomanii, iar 
după aceea a dat de ştire cumpărătorilor că dacă vor, pot 
să-şi reprimească aurul, fără să-l intereseze dacă cineva dă 
înapoi sau nu ceea ce cumpărase. Atunci a permis 
persoanelor de seamă să dea mese cu aceeaşi pregătire şi 
cu personal asemănător cu al său. lar serbările publice le-a 
dat cu atâta strălucire, încât la o singură reprezentaţie au 
fost aduşi şi ucişi cu săgeți 100 de lei. 

18 Aşadar, după ce a domnit în dragostea tuturor, 
unii zicându-i frate, alţii tată, alţii fiu. după cum era vârsta 
fiecăruia, şi-a sfârşit zilele în al optsprezecelea an de 
domnie şi al 61-lea an de viaţă45. Dragostea pentru el a 
culminat în ziua înmormântării, când nimeni n-a socotit că 
trebuie să-l plângă, fiind sigur pentru toţi că, fiind dat 
oamenilor de zei, se va întoarce la zei. În sfârşit, înainte de 
a fi depuse în mormânt rămăşiţele pământeşti, după cum 
spun cei mai mulţi istorici, ceea ce niciodată nu s-a mai 
întâmplat înainte şi nici după aceea, senatul şi poporul nu 


în locuri deosebite, ci într-un singur loc adunaţi, cum se 
găseau, l-au numit zeu protector. Acest bărbat, fără 
îndoială atât de mare şi de asemănător zeilor şi în viaţă şi 
după moarte, a lăsat ca fiu pe Commodus, pe care bine ar 
fi fost dacă nu l-ar fi avut. Şi nu numai că i-au acordat 
onoruri divine toţi oamenii, de orice vârstă şi sex, de orice 
condiţie şi rang, dar era judecat ca nelegiuit cel ce nu-i 
avea portretul în casa sa, dacă situaţia materială îi 
permitea să-l aibă. Până şi astăzi se găsesc în multe 
locuinţe între zeii penaţi ai casei statuete ale lui Marcus 
Antoninus. Au fost oameni cărora li s-a arătat în vis, 
făcându-le prorociri, care s-au adeverit. De aceea i s-a 
ridicat un templu, i-au fost daţi preoţi antoniani, sociali, 
flamini şi tot ce era în datina religioasă a antichităţii. 

19 Spun unii, ceea ce pare verosimil, că Antoninus 
Commodus succesorul şi fiul său, n-ar fi fost al lui, că 
dimpotrivă, s-a născut dintr-un adulter, aceştia întemeindu- 
şi afirmaţia pe o poveste ce circula în popor. Anume, se 
spune că odată Faustina, fiica lui Pius şi soţia lui Marcus, 
văzând un convoi de gladiatori, s-a aprins de dragoste 
pentru unul din ei. Suferind mult de aceasta tulburare, 
până la urmă i-a mărturisit-o soţului, care a mers şi a 
consultat în această privinţă pe chaldeeni40. Sfatul 
acestora a fost să ucidă pe gladiator, iar Faustina să se 
îmbăieze cu sângele lui şi aşa să se culce cu soţul. 
Săvârşindu-se aceasta, dragostea ei s-a potolit; dar s-a 
născut Commodus, gladiator nu principe, care cât a fost 
împărat a apărut în public luptând în faţa spectatorilor 
aproape de o mie de ori ca gladiator, cum se va arăta în 
biografia lui. Povestea din popor pare verosimilă, dacă se 
are în vedere faptul că fiul unui împărat atât de virtuos a 
fost cu asemenea moravuri, cum n-a fost niciun gladiator, 
niciun actor, niciun luptător de circ, niciunul din cei 
crescuţi în cloaca infamiilor şi fărădelegilor. Mulţi însă 
spun că într-adevăr Commodus s-a născut dintr-un adulter, 


căci se cunoşteau destul de bine condiţiile în care a stat 
Faustina la Caieta47, unde şi-a ales favoriţi dintre marinari 
şi gladiatori. Când cineva vorbind cu Antoninus despre ea 
i-a spus s-o repudieze, dacă n-o ucide, se zice că 

Marcus a răspuns: „Dacă las soţia, dau înapoi şi 
dota”. Şi care era dota, dacă nu domnia primită de la 
socrul său, care-l adoptase din voinţa lui Hadrianus48? Dar 
viaţa lui de împărat bun, puritatea,  seninătatea 
sufletească, pietatea au făcut ca purtarea urâtă a nici unui 
apropiat al său să nu-i întunece numele. In sfârşit, şi-a 
păstrat întotdeauna trăsăturile de caracter şi nici 
exhibiţiile de gladiator ale fiului, nici infamiile soţiei, nici 
bârfelile nu l-au putut schimba. Chiar şi acum este socotit 
zeu, cum ţi s-a părut întotdeauna şi ţi se pare şi domniei 
tale, prea fericite împărate Dioclețian, care-l venerezi între 
divinităţile casei tale nu ca pe ceilalţi împărați, ci ou un 
cult special, spunând adesea că doreşti ca în viaţa şi 
bunătatea domniei tale să fii aşa, cum a fost Marcus şi cum 
n-ar putea fi nici Platon cu filosofia lui, dacă s-ar întoarce 
în viaţă, pentru a mă exprima rezumat şi concis. 

20 lată acum faptele lui Marcus Antoninus după 
moartea fratelui său. Mai întâi i-a adus corpul la Roma şi l- 
a depus în mormântul strămoşilor. l-a decretat onoruri 
divine. Apoi, pe când aducea mulţumiri senatului că i-a 
zeificat fratele, a arătat pe ocolite că toate planurile de 
război prin care au fost învinşi părţii fuseseră ale lui. A 
adăugat după aceea câteva cuvinte, prin care a spus că 
abia de acum va conduce ca de la început statul, 
nemaiexistând acela care părea prea inactiv. Senatul n-a 
primit altfel cuvintele lui Marcus, decât aşa cum le spusese 
el, părând a aduce mulţumiri că murise Verus. Apoi a 
dăruit multe drepturi, onoruri şi bani tuturor surorilor, 
rudelor şi liberţilor. Se îngrijea foarte mult de bunul său 
nume, căutând să ştie exact ce vorbea fiecare despre el, 
pentru a se corecta dacă observaţiile erau juste. 


Când a plecat la război împotriva germanilor şi-a 
căsătorit fiica, înainte de a fi trecut timpul doliului, cu 
bătrânul Claudius Pompeianus, fiul unui cavaler roman, 
originar din Antiochia şi nu prea cunoscut49 (pe care după 
aceea l-a făcut de două ori consul), deşi ea era augustă şi 
fiica unei auguste. Dar această căsătorie s-a făcut fără voia 
Faustinei şi fără voia celei căsătorite. 

21 În Spania, pe care maurii o devastau aproape în 
întregime, situaţia a fost rezolvată favorabil, prin soli, iar 
în Egipt, bandele de păstori înarmaţi50, care făcuseră 
multe jafuri, au fost zdrobite de Avidius Cassius, care după 
aceea a uzurpat domnia. Chiar în zilele pregătirii de 
plecare, când se găsea retras la Praeneste51, şi-a pierdut 
un fiu, pe Verus Caesar, care a murit în vârstă de 7 ani, din 
cauza unei tumori ieşită sub o ureche. După un doliu de 
cinci zile şi după ce şi-a consolat el însuşi medicii, s-a 
întors la preocupările activităţii publice. Fiindcă erau 
sărbătorile lui Jupiter Optimus Maximus, n-a voit să le 
întrerupă printr-un doliu public dar a cerut ca fiului său 
mort să i se ridice statui, portretul în aur să-i fie dus cu 
fast la jocurile de circ şi numele să i se pomenească în 
rugăciunile saliare52. Cum ciuma făcea încă ravagii, a 
restabilit cu multă grijă cultul zeilor şi a pregătit pentru 
armată pe scavi, cum se procedase şi în războaiele punice, 
numindu-i voluntari, după exemplul volonilor53. A înarmat 
şi pe gladiatori, pe care i-a numit auxiliari64. A făcut 
militari chiar şi pe piraţii din Dalmația şi din Dardania, a 
înarmat şi pe diogmiţi55 şi a angajat mercenari germani 
contra germanilor. Pe lângă acestea, a pregătit cu toată 
atenţia legiunile pentru războiul cu germanii şi 
marcomanii. Şi pentru ca să nu pună biruri grele pe 
provinciali, a pus la mezat în forul lui Traian, cum am spus, 
lucrurile de preţ ale palatului, vânzând în afară de 
îmbrăcăminte, cupe şi vase de aur şi chiar statuete şi 
tablouri ale marilor artişti. Pe marcomani i-a zdrobit la 


trecerea Dunării, iar prăzile le-a dat provincialilor. 

22 Toate populaţiile, de la hotarele Illyricului până la 
Gallia,  nutriseră împreună sentimente  duşmănoase 
poporului roman: marcomanii, variştii, hermundurii şi 
quazii, suevii, sarmaţii lacringii şi bureii, aceştia şi alţii 
împreună cu victualii, apoi sosibii, sicoboţii, roxolanii, 
bastarnii, halanii, peucinii, costobocii58. Ameninţa şi 
războiul cu părţii şi cu britanii. Supunându-se la mari 
eforturi, a învins neamuri foarte duşmănoase, căci l-au 
imitat soldaţii, comandanții de oşti şi prefecţii pretoriului. 
A primit în supunere pe marcomani, dintre care pe foarte 
mulţi i-a trecut în Italia. Întotdeauna, înainte de a face 
ceva, s-a consultat cu cei mai buni, nu numai în afacerile 
militare, ci şi în cele civile, în sfârşit, întotdeauna aceasta a 
fost maxima lui de seamă: „E mai bine ca eu să urmez 
sfatul unor astfel de prieteni şi atât de mulţi, decât astfel 
de prieteni şi aşa de mulţi, să urmeze voinţa unuia 
singuri 1. Fiindcă părea dur din cauza formaţiei filosofice 
şi în acţiunile militare şi în tot felul său de viaţă, era 
criticat aspru, dar el răspundea, fie verbal fie în scris, celor 
ce-l vorbeau de rău. In războiul cu germanii, cu 
marcomanii, şi chiar cu alte populaţii, au pierit mulţi 
oameni de vază (cărora le-a ridicat statui în forul lui 
Ulpius37). Prietenii îl îndemnau adesea să plece de pe 
câmpul de luptă şi să vină la Roma, dar el nu i-a ascultat, a 
persistat, şi nu s-a întors înainte de a sfârşi toate 
războaiele. A schimbat provinciile din proconsulare în 
consulare şi din consulare în proconsulare, sau pretorale, 
după cum au cerut necesităţile războiului38. 

Tulburările secvanilor le-a reprimat prin energia şi 
autoritatea sa. A potolit şi în Spania agitaţiile care 
avuseseră loc în ţinutul Lusitaniei. A chemat pe fiul său 
Commodus în apropierea zonei de operaţii şi i-a dat toga 
virilă, făcând cu acest prilej împărțiri de daruri, şi l-a 
numit consul înainte de vreme50. 


23 N-a privit cu ochi buni proscrierile făcute de 
prefectul oraşului. A fost foarte econom în darurile făcute 
din banul public fapt pentru care i se cuvine mai multă 
laudă decât critică. A dat bani oamenilor merituoşi, a 
împărţit ajutoare oraşelor care decădeau şi a micşorat 
impozitele sau prestațiile unde impunea necesitatea. A 
cerut stăruitor ca, pe timpul cât lipsea el, cei mai bogaţi să 
organizeze spectacole pentru distracţiile poporului roman. 
Căci s-a răspândit vorba în popor, când au fost luaţi 
gladiatorii în război, că împăratul vrea să le suprime 
tuturor plăcerile şi să-i silească să se ocupe de filosofie. 
Adevărul este însă că poruncise, pentru a nu fi comerţul 
împiedicat, să se dea mai târziu reprezentații teatrale, nu 
în toate zilele. S-a vorbit şi despre actori iubiţi, de soţia lui, 
cum am spus mai sus, dar pe toate aceste zvonuri le-a 
disprețuit în scris. A interzis să se meargă prin oraşe 
călare sau în vehicule. A desfiinţat băile mixte60. A căutat 
să amelioreze moravurile decadente ale femeilor şi ale 
tinerilor nobili. A interzis serbările populare de la Pelusium 
legate de cultul lui Serapis61. Au circulat şi zvonuri că sub 
masca filosofiei unii sus-puşi jefuiau avutul public şi pe 
cetăţenii particulari; el a dezminţit aceste zvonuri62. 

24 Antoninus avea obiceiul de a da celor vinovaţi 
pedepse mai mici decât cele prescrise de lege, deşi uneori 
rămânea neînduplecat faţă de vinovaţii dovediţi că au 
săvârşit crime grave. Cerceta personal, în spiritul celei mai 
înalte echităţi, dosarul proceselor în care oamenii de mare 
cinste erau acuzaţi de fapte pasibile de pedeapsa cu 
moartea, critica pe pretorul care asculta sumar capetele 
de acuzare şi-i cerea să facă o nouă cercetare, spunând că 
este în interesul demnităţii lor să fie audiaţi de cel ce 
pretinde că judecă în numele poporului. A respectat 
echitatea chiar şi faţă de duşmanii luaţi prizonieri. A 
stabilit oameni fără număr din alte neamuri pe pământ 
roman. Prin rugăciunile sale a făcut să cadă din cer un 


trăsnet pe o maşină de război duşmană şi a obţinut ploaie 
pentru a-i săi, care sufereau de sete93. 

A voit să facă Marcomania şi Sarmaţia provincii 
romane, şi le-ar fi făcut, dacă în timpul domniei sale nu s- 
ar fi răsculat Avidius Cassius în Orient. Acesta s-a declarat 
împărat, precum spun unii, cu voia Faustinei, care era 
disperată de starea sănătăţii soţului ei. Alţii spun că s-a 
declarat împărat, după ce a ajuns la el un zvon fals că ar fi 
murit Antoninus şi după ce l-a apoteozat pe Marous 
Antoninus n-a fost prea impresionat de răscoala lui Cassius 
şi n-a acţionat pe măsura ambițiilor acestuia. Totuşi, 
senatul l-a declarat pe Cassius duşman public şi i-a 
confiscat averea pe seama tezaurului public. 

25 Lăsând aşadar războiul cu sarmaţii şi marcomanii, 
a plecat împotriva lui Cassius. La Roma s-au produs chiar 
tulburări, pricinuite de zvonul că Avidius Cassius are să 
sosească în absenţa lui Antoninus. Dar Cassius a fost după 
aceea ucis iar capul lui adus lui Antoninus. Marcus totuşi 
nu şi-a manifestat nicio bucurie în faţa morţii lui Cassius şi 
a poruncit să se înmormânteze capul acestuia. Pe 
Maecianus, căruia îi era încredințată guvernarea 
Alexandriei, l-a ucis armata, ca şi pe cel pe care acesta şi-l 
făcuse prefect al pretoriului. Marcus a oprit senatul de a 
lua măsuri severe împotriva complicilor la răscoală şi a 
cerut totodată ca în timpul domniei lui să nu fie ucis niciun 
senator, ca să nu i se pângărească domnia - a cerut ca şi 
cei care fuseseră deportaţi să fie rechemaţi - însă câţiva 
centurioni au fost pedepsiţi cu moartea. A iertat şi oraşele 
care trecuseră de partea lui Cassius, a iertat pe 
antiochieni, care făcuseră multe declaraţii pentru Cassius 
împotriva lui Marcus. Acestora el le acordase dreptul la 
spectacole, la adunări publice şi la tot felul de întruniri şi 
contra lor a dat un edict foarte sever revocându-le 
favorurile. Răzvrătirea lor o indică o cuvântare a lui 
Marcus către prieteni, reprodusă de Marius Maximus. În 


sfârşit, n-a voit să vadă Antiochia când s-a dus în Syria. N-a 
voit să vadă nici Cyrrusu164 de unde era Cassius. A fost la 
Alexandria şi s-a purtat îngăduitor cu locuitorii de aici. Mai 
târziu totuşi a vizitat Antiochia. 

26 A încheiat mai multe tratate cu regii, a dat 
asigurări de pace tuturor regilor şi solilor perşi care-i 
ieşiră în întâmpinare. A fost foarte mult iubit de toate 
provinciile din orient. Multora le-a lăsat dovezi ale 
dragostei sale de înţelepciune. Faţă de egipteni s-a arătat 
cetăţean şi filosof în toate şcolile, în toate templele şi în 
toate locurile. Şi deşi alexandrinii spuseseră multe în 
favoarea lui Cassius, totuşi el i-a iertat pe toţi şi şi-a lăsat 
fiica la el. A pierdut-o pe soţia sa Faustina răpusă de o 
boală grabnică la poalele munţilor Taurus85, în satul 
Halala. A cerut senatului să aprobe pentru Faustina 
onoruri şi un templu, făcându-i elogiul deşi a suferit mult 
din cauza zvonurilor referitoare la imoralitatea ei, despre 
care Antoninus fie că n-a ştiut, fie că s-a prefăcut că nu 
ştie. A ales noi fecioare faustiniene în onoarea soţiei sale 
defuncte şi a fost bucuros că Faustina a fost zeificată de 
către senat, fiindcă fusese cu el în taberele de vară, a 
numit-o mama taberelor. A transformat în colonie66 satul 
în care a murit Faustina şi i-a construit acolo un templu. 
Dar acest templu mai târziu a fost dedicat lui Heliogabal. 
În ciuda clemenţei sale, a tolerat uciderea lui Cassius, dar 
n-a poruncit-o. Heliodorus, fiul lui Cassius, a fost deportat. 
Altora le-a dat libertatea de a-şi alege locul de exil şi de a- 
şi lua cu ei o parte din bunuri. Fiii lui Cassius au primit 
mai mult de jumătate din patrimoniul părintesc şi un ajutor 
în aur şi argint, iar femeile şi-au primit chiar podoabele. 
Alexandriei, fiica lui Cassius, şi lui Druncianus67, ginerele 
acestuia, le-a dat libertatea de a merge unde vor şi a rugat 
pe soţul mătuşii sale să-i ocrotească. În sfârşit a regretat 
uciderea lui Cassius, spunând că ar fi voit să-i treacă 
domnia fără vărsare de sânge senatorial. 


27 După ce a pus în ordine situaţia din Orient, a venit 
la Athena, pentru a-şi pune la încercare inocenţa unde a 
mers la templul zeiţei Ceres, şi a intrat singur în 
sanctuar68. Întorcându-se în Italia, a suferit o puternică 
furtună pe mare. A debarcat în Italia, la Brundisium, unde 
s-a îmbrăcat cu toga şi a ordonat ca şi soldaţii să se 
îmbrace în togă, căci niciodată militarii sub el n-au fost în 
uniformă în ltalia89. A intrat în Roma cu onorurile 
triumfului şi de aici a plecat la Lavinium. Şi-a asociat pe 
Commodus în calitate de coleg la puterea de tribun, a 
dăruit poporului alimente şi i-a organizat spectacole 
măreţe, apoi a făcut multe reforme civile. A limitat 
cheltuielile pentru spectacolele de gladiatori. Avea pe buze 
întotdeauna această maximă a lui Plato că cetăţile 
înfloresc dacă sunt conduse de filosofi, sau dacă cei ce le 
conduc se comportă ca nişte filosofi. Şi-a căsătorit fiul cu 
fiica lui Brutius Praesens, cu nuntă în felul particularilor, şi 
ou acest prilej a făcut poporului daruri. Apoi, întorcându-se 
să termine războiul, a murit în timpul conducerii 
operaţiunilor70, când conduita fiului său începuse să nu 
mai corespundă educaţiei primite. Timp de trei ani a dus 
război cu marcomanii, hermundurii, sarmaţii şi cvazii şi, 
dacă ar mai fi trăit un an, ar fi transformat ţările acestora 
în provincii romane. Cu două zile înainte de a-şi da 
sfârşitul, se zice că şi-a chemat prietenii şi le-a spus 
părerea despre fiul său, aceeaşi pe care o avusese Filip 
despre Alexandru, cu rele presentimente despre ceea ce va 
urma după el; a adăugat că nu regretă de loc că moare, ci 
că murind lasă un astfel de fiu pe urma sa; căci Commodus 
începuse să se arate josnic şi sângeros. 

28 Sfârşitul i-a fost aşa: când a început să zacă, şi-a 
chemat fiul lângă patul de suferinţă şi i-a cerut mai întâi să 
nu uite că războiul nu s-a terminat încă şi să nu lase 
impresia că nu se interesează de treburile publice. Fiul i-a 
răspuns că pe el îl interesează în primul rând sănătatea. L- 


a lăsat să facă ce vrea, dar i-a recomandat că ar fi bine să 
aştepte câteva zile, sau să plece îndată. Apoi s-a abținut de 
la mâncare şi de la băutură dorind să moară şi astfel şi-a 
agravat boala. În a şasea zi, şi-a chemat prietenii şi, râzând 
de lucrurile omeneşti şi dispreţuind moartea, a spus 
prietenilor: „De ce mă plângeţi şi nu vă gândiţi mai 
degrabă la ciumă şi la faptul că moartea e comună 
tuturor?” Cum ei voiau să plece, el gemând le-a spus: 
„Dacă mă lăsaţi şi plecaţi, îmi iau eu rămas bun de la vii 
întrucât plec înaintea voastră”. Când a fost întrebat în grija 
cui îşi lasă fiul, el a răspuns: „În grija voastră, dacă va fi 
demn, şi a zeilor nemuritori”. Aflând de starea proastă a 
împăratului, armatele au avut un puternic sentiment de 
durere, fiindcă l-au iubit ca pe nimeni altul. În a şaptea zi, 
simțindu-se din ce în ce mai rău, n-a stat de vorbă decât cu 
fiul său, foarte puţin, ca să nu-i transmită boala. După ce a 
plecat fiul, şi-a acoperit capul, ca şi cum ar fi vrut să 
doarmă, dar în timpul nopţii şi-a dat sufletu171. Se zice că 
dorea să-i moară fiul, când îl vedea că are să fie aşa cum a 
fost după moartea sa, ca să nu fie, după cum zicea el 
însuşi, asemenea lui Nero, Caligula şi Domițian. 

29 1 s-a incriminat faptul că au fost ridicaţi de el în 
posturi înalte amanţii soţiei sale: Tertullus. 

Tutilius, Orfitus şi Moderatus. Pe Tertullus chiar l-a 
găsit luând masa cu Faustina, fapt la care un actor a făcut 
aluzie pe scenă în prezenţa lui Antoninus. Anume, într-o 
scenetă comică, un prostănac înşelat de soţie, întrebându- 
şi sclavul de numele amantului ei, acesta a pronunţat de 
trei ori numele Tullus. Cum prostănacul stăruia, sclavul i-a 
răspuns: „Doar ţi-am spus de trei ori Tullus” 72. S-a vorbit 
mult despre acest joc de cuvinte şi mulţi acuzau răbdarea 
lui Antoninus. Pe când era în viaţă, înainte de a se întoarce 
la război împotriva marcomanilor, a jurat în Capitoliu că 
niciun senator n-a fost ucis din porunca sau cu ştirea sa, 
adăugând că ar fi salvat chiar pe rebeli, dacă ar fi ştiut. 


Cel mai mult se temea să nu fie acuzat de lăcomie, de 
care se apăra în multe scrisori. I s-a reproşat că ar fi fost 
ipocrit, că n-ar fi fost atât de modest aum părea, sau cum a 
fost Pius sau Verus. De asemenea a fost acuzat că a întărit 
trufia imperială, îndepărtându-şi prietenii din preajma sa şi 
neinvitându-i la masă. 

A decernat onoruri divine părinţilor săi, iar pe 
prietenii părinţilor săi de asemenea i-a onorat, după ce au 
murit, cu statui. 

În cei ce se declarau de părerea lui nu se încredea 
repede, ci cerceta întotdeauna şi îndelung adevărul. Fabia 
a căutat ca după moartea Faustinei să devină ea soţia 
împăratului; dar acesta şi-a luat concubină pe fiica 
procuratorului soţiei sale, ca să nu aducă atâtor copii ai săi 
o mamă vitregă7/3. 

VEBUS 

de Iulius Capitolinus 

1 Ştim că mulţi biografi ai lui Marcus şi Verus au 
aşezat în scrierile lor, istorice sau literare, întâi biografia 
lui Verus, urmând ordinea vieţii, nu a domniei acestora; eu 
însă, pentru că Marcus a început să domnească primul şi 
apoi Verus, care a murit în timpul vieţii lui Marcus, am 
crezut că trebuie să ofer cititorilor întâi biografia lui 
Marcus şi apoi pe a lui Verus. 

Lucius Ceionius Aelius Commodus Verus Antoninus, 
numit Aelius, din dorinţa lui Hadrianus, iar Verus şi 
Antoninus datorită asociaţiei la domnie cu Antoninus, nu 
este socotit nici dintre împărații buni, nici între cei răi. Se 
ş<ţie că n-a excelat nici în vicii, nici în virtuţi, şi că n-a 
avut singur puterea, ci împreună cu Marcus, într-o 
asemănătoare şi egală majestate cu acesta, de care s-a 
deosebit însă prin libertatea moravurilor şi prin unele 
excese ale vieţii sale. El era o fire deschisă, care nu-şi 
ascundea gândurile şi faptele. Tatăl său natural a fost 
Lucius Aelius Verus care, adoptat de Hadrianus, cel dintâi 


a primit titlul de Caesar şi în acest rang a murit. Bunicii, 
străbunicii şi strămoşii i-au fost mai toţi cu ranguri 
consulare. Lucius s-a născut la Roma, pe când tatăl său era 
pretor, cu 18 zile înainte de calendele lui ianuarie, în 
aceeaşi zi a lunii ca şi împăratul Nerol. După tată cei mai 
mulţi din neam i-au fost din Etruria, iar după mamă din 
Favenţia”. 

totuşi dată lui Marcus, pentru că Verus nu-i era 
potrivit ca vârstă, după cum am arătat în viaţa lui Marcus. 
A luat în căsătorie pe Lucilla, fiica lui Marcus. A fost 
crescut în casa tiberiană şi a avut ca profesor de gramatică 
latină pe  Scaunnus, fiul lui Scaurus profesorul lui 
Hadrianus, iar la greacă pe Telephus, Hefaestion şi 
Harpacratio. De retorică greacă i-au fost profesori 
Apollonius, Celer Caninius şi Herode Atticus”!, de retorica 
latină Cornelius Fronto, iar de filosofie Apollonius şi 
Sextus*?. Aceştia toţi au fost iubiţi de el şi ei l-au iubit la 
fel, deşi n-a dovedit prea mare înclinare pentru studii. Îi 
plăcea în copilărie să facă versuri, apoi discursuri şi se 
spune că a fost mai bun orator decât poet, sau, ca să spun 
mai exact, mai prost poet decât orator. Unii spun că în 
scrierile lui, chiar aşa mediocre cum sunt, a avut ajutorul 
prietenilor ori că ele au fost scrise de alţii, deoarece s-a 
înconjurat întotdeauna de oratori şi învăţaţi. A avut ca 
educator pe Nicomede. A fost un uşuratic, mereu vesel şi 
dedat tuturor plăcerilor, jocurilor şi distracţiilor, pe care le- 
a practicat însă cu oarecare decenţă. După ce a împlinit 
şapte ani, a trecut în familia Aurelia şi s-a format sub 


90 Cu această origine, prin adopţiunea tatălui său de către Hadrianus 
a intrat în familia Aelia, iar după moartea tatălui său a rămas în familia 
lui Hadrianus, care l-a dat lui Aurelius în adopţiune, fiindcă Ha- 
drianus cu grijă pentru urmaşi, voise să-l aibă pe Pius fiu iar pe 
Marcus nepot, şi pusese condiţia ca Verus să ia în căsătorie pe fiica lui 
Pius, care a fost 

91 In ziua în care a îmbrăcat toga virilă, Antoninus 


92P ius a dedicat un templu tatălui său şi a făcut daruri 


influenţa şi autoritatea lui Marcus. A făcut vânătoare, 
gimnastică şi toate exerciţiile de tinereţe. A fost ca simplu 
particular în casa imperială 23 de ani”. 

gustus. Il pasionau jocurile de circ, ca şi luptele de 
gladiatori. Deşi mergea pe căile rătăcite ale plăcerilor şi 
desfrânării, se pare că a fost ţinut de Antoninus pe iingu el, 
căci tatăl acestuia Hadrianus poruncise ca Verus să treacă 
în adopţiunea lui Pius, pentru a-l numi nepot. Antoninus 
Pius a avut deci nu dragoste pentru el, ci devotament faţă 
de tatăl său; totuşi, i-a prețuit simplitatea spirituală şi 
sinceritatea vieţii şi l-a îndemnat să-şi imite fratele. După 
moartea lui Pius, Marcus l-a investit cu toate demnităţile, 
acordându-i chiar participarea la puterea imperială şi l-a 
făcut tovarăş de domnie, deşi senatul îl făcuse numai pe el 
împărat. 

4 După ce i-a încredinţat aşadar şi lui domnia, 
puterea de tribun şi apoi consulatul, i-a dat şi numele de 
Verus, înlocuindu-i cu numele său, pe cel de Commodus, pe 
care acesta îl avea înainte. lar Lucius s-a arătat 
recunoscător faţă de Marcus supunându-i-se, dacă avea de 
îndeplinit vreo acţiune, ca un general locotenent unui 
proconsul, sau ca un guvernator unui împărat. Mai întâi, 
Marcus a vorbit pentru amândoi în faţa ostaşilor, iar Verus, 
în acord cu obligaţiile de seriozitate cerute de domnie, s-a 
conformat conduitei lui Marcus. Dar, când s-a dus în Syria, 
s-a compromis nu numai prin îngăduinţa unei vieţi prea 
libere, ci şi prin adultere şi tinereţe depravată. Se zice că 
era de o desfrânare atât de mare, încât chiar după ce s-a 
întors din Syria şi-a amenajat acasă un loc unde se 


93p oporului. Verus în calitate de cvestor a dat jocuri poporului şi la 
reprezentaţie a luat loc la mijloc, între 

94P ius şi Marcus. După cvestură a fost făcut îndată consul, împreună 
cu Sextius Lateranus7. După cîţiva ani a fost din nou consul cu fratele 
său Marcus8. Mult timp însă a fost simplu particular şi n-a avut 
onorurile lui Marcus. N-a avut scaunul său în senat înainte de a fi 
cvestor, nu mergea în trăsură împreu 


retrăgea după ce lua masa cu Marcus, şi acolo avea la 
dispoziţie tot felul de persoane certate cu morala. Se 
spune că-şi petrecea nopţi întregi în jocuri de noroc, 
însuşindu-şi acest viciu din Syria şi că, asemenea unora ca 
Gaius, Nero şi Vitellius9, colinda noaptea prin cârciumi şi 
lupanare, cu capul acoperit cu o glugă de călător de rând, 
sau se lua la ceartă pe stradă cu scandalagiii, deghizat ca 
să nu fie cunoscut. Adesea se întorcea acasă cu faţa plină 
de lovituri, adesea era recunoscut în taverne, oricât se 
deghiza. În cârciumi arunca cu monezile cele mai mari în 
pahare de le spărgea. Îi plăceau cursele de care şi 
simpatiza cu verziilO. Adesea avea la masă lupte de 
gladiatori, prelungind cina până noaptea şi adormind în 
fotoliu, încât era ridicat cu cuvertura fotoliului şi dus în 
dormitor. Dormea puţin şi avea o foarte uşoară digestie. 
Marcus ştia toate acestea, dar se făcea că nu le ştie, fiindu- 
i jenă să-i facă observaţie fratelui său. 

5 A rămas celebru un ospăț al lui, la care se spune că 
pentru prima dată au participat doisprezece comeseni şi e 
cunoscut proverbul despre numărul comesenilor: „Şapte 
fac o masă, nouă un vacarm” 11. La acest ospăț se zice că 
s-au dat fiecărui participant sclavi tineri şi frumoşi care 
serveau, s-au dat sclavi pentru aranjarea farfuriilor pe 
masă, s-au dat animale vii, păsări sau patrupede, 
îmblânzite saai sălbatice, din speciile servite la masă; s-au 
mai dat fiecăruia pahare de muriu sau de cristal 
alexandrin, pentru fiecare băutură şi de câte ori se bea, s- 
au dat chiar cupe de aur şi argint încrustate cu pietre 
preţioase, ba încă s-au dat şi coroane cu panglici de aur şi 
flori de alt sezon; au fost date şi vase de aur cu parfumuri, 
în forma vaselor de alabastru, au fost date şi trăsuri trase 
de catârce şi catâri cu hamuri argintate, pentru plecarea 
fiecărui musafir de la masă. Toată masa se spune că a 
costat şase milioane de sesterţil2. Când Marcus a auzit 
după aceea de această masă se zice că a gemut şi a plâns 


ca pentru o nenorocire publică. După masă au urmat jocuri 
de noroc până la ziuă, şi aceasta s-a întâmplat după 
războiul cu părţii, în care se spune că Marcus îl trimisese, 
fie ca să nu mai facă orgii la Roma în văzul tuturor, fie ca 
să înveţe de la străini ce e economia, fie ca de teama 
războiului să se întoarcă mai pocăit, fie în sfârşit să-şi 
aducă aminte că e împărat. Dar cât i-a folosit aceasta, va 
arăta restul vieţii lui, ca şi ospăţul pe care l-am amintit. 

6 A fost atât de pasionat după jocurile de circ, încât 
adesea a trimis scrisori din provincie şi a primit ştiri în 
legătură cu circul. Asistând la aceste jocuri împreună cu 
Marcus a suportat chiar injuriile vineţilori3, fiindcă 
susţinea partida adversară acestora, îşi făcuse o statuie de 
aur, reprezentând pe calul său Volucer14 în verde, pe care 
o purta cu el. Calului îi da să mănânce în iesle, stafide şi 
miez de nucă, în loc de orz, cerea să-i fie adus la casa 
tiberiană înşeuat cu pături de purpură, iar după ce calul a 
murit i-a făcut un mormânt în Vatican. În cinstea acestui 
cal au început să se ceară pentru prima dată bani de aur 
ca premii la cursele de cai. Acest cal a fost în aşa măsură 
cinstit, încât verzii au cerut adesea pentru el o baniţă de 
aur. 

Când Verus a plecait la Război împotriva părţilor, 
Marcus l-a însoţit până la Capual5. De aici încolo, 
umblând prin toate casele rău famate, a căzut la pat 
bolnav la Canusium18, unde fratele a venit să-l vadă. Se 
cunosc multe ticăloşii şi josnicii ale vieţii lui, chiar din 
timpul războiului. Căci în vreme ce un general al său a fost 
ucis şi legiunile măcelărite, în vreme ce orientul era 
devastat, iar sirienii plănuiau să se răscoale, el făcea 
vânătoare în Apulia, se plimba în cântece şi simfonii pe 
mare la Corint şi la Atena, şi în toate porturile maritime 
mai mari ale Asiei, Pamphiliei şi Ciliciei17, pe unde trecea 
se deda la desfrâu. 

7 Când a venit la Antiochia a făcut şi acolo orgii. lar 


războiul ou părţii l-au purtat timp de patru ani generalii 
Statius Priscus, Avidius Cassius şi Martius Verus, ajungând 
la Babilon şi în Media şi recucerind Armenia. I s-a dat 
mumele de Armenicus, Parthicus şi Medicus, nume date şi 
lui Marcus care se găsea la Roma. Cei patru ani Verus i-a 
petrecut iarna la Laodiceea, vara la Daphne18, iar restul 
timpului la Antiochia. S-a făcut de râsul tuturor sirienilor 
de la care au rămas multe epigrame spuse la teatre pe 
seama lui. A admis întotdeauna pe sclavii lui de casă în 
sufragerie la Saturnale şi în alte zile de sărbători. Antrenat 
de prietenii săi, a mers până la Eufrat. Apoi s-a întors la 
Efes18 ca să primească pe Lucilla, care-i fusese trimisă ca 
soţie de tatăl ei Marcus, făcând aceasta pentru ca să nu 
vină Marcus cu ea în Syria şi să-i afle blestemăţiile. Căci 
Marcus spusese senatului că-şi va conduce el însuşi fiica în 
Syria. La sfârşitul războiului, a dat regilor regatele, iar 
generalilor săi provinciile pentru a le guverna. A venit fără 
plăcere pentru triumf la Roma, pentru că lăsa Syria ca pe 
un regat al său. A venit şi a primit onorurile triumfului 
împreună cu fratele său, fiindu-i confirmate de senat 
numele pe care le primise de la armată. Se spune că 
pentru capriciul unei prietene de rând din Syria şi-a tăiat 
barba, ceea ce a provocat multe spirite împotriva lui din 
partea sirienilor. 

8 Parcă soarta a voit ca el prin provinciile prin care a 
trecut întorcându-se la Roma, să aducă ciuma. Se spune că 
molima a izbucnit în Babilonia unde, într-un templu al lui 
Apollo, dintr-o cutie de aur deschisă de către un soldat din 
întâmplare20, a ieşit un duh pestilenţial care s-a întins 
apoi peste părţi şi peste tot pământul. Aceasta însă s-a 
întâmplat nu din vina lui Lucius Verus, ci a lui Cassius, 
care contrar tratatelor a atacat Seleucia21, oraş, unde 
soldaţii noştri fuseseră primiţi ca prieteni. Totuşi, acest 
fapt este scuzat între altele de Quadratus22, istoric al 
războiului cu părţii, care acuză pe seleuceni că ei au rupt 


primii raporturile de încredere. Verus a arătat faţă de 
Marcus un astfel de respect, încât a sărbătorit triumful 
împreună cu el, asociindu-l şi la titlurile ce i-au fost 
acordate. Dar după întoarcerea din războiul cu părţii, 
stima lui Verus pentru fratele său a început să scadă, 
lăsându-se fără ruşine influenţat de liberţi şi dând multe 
dispoziţii fără a-şi consulta fratele. Acestea, pe lângă faptul 
că a adus la sărbătorirea triumfului actori din Syria, cum 
ar aduce nişte regi, între aceşti actori cel mai cunoscut 
fiind Maximinus, căruia i-a dat numele de Paris. De 
asemenea a construit pe calea Clodia o vilă faimoasă, în 
care a petrecut multe zile în mare dezmăţ, cu liberţii săi şi 
cu prietenii lui Paris, a căror prezenţă nu-i impuneau 
niciun fel de jenă. A invitat aici şi pe fratele său Marcus, 
care a venit însă ca să-i dea exemplu de puritate morală. 
Căci rămânând cinci zile în acea vilă, Marcus s-a ocupat 
tot timpul de problemele statului, în timp ce fratele său ori 
petrecea, ori pregătea petreceri. Verus a avut pe lângă 
sine şi pe actorul Agrippus, cunoscut sub numele de 
Memphis; pe acesta îl adusese din Syria ca trofeu din 
războiul cu părţii şi l-a numit Apolaustus23. Adusese 
cântărețe din liră şi din fluier, actori, bufoni, scamatori şi 
tot felul de sclavi care sunt unelte de plăcere în Syria şi 
Alexandria, încât părea că a terminat nu războiul cu părţii, 
ci pe cel cu histrionii24. 

9 Nu adevărul pe faţă, ci zvonul care se răspândea pe 
ascuns, arăta că felul deosebit de viaţă şi multe alte pricini 
produseseră sentimente de antipatie între Marcus şi Verus. 
Zvonul era alimentat mai ales de faptul că Marcus 
trimisese ca guvernator în Syria pe un văr al său după 
tată, Libo, care se comporta mai insolent decât cere 
decenţa unui senator, afirmând de faţă cu Verus că va scrie 
fraţilor săi, dacă va avea vreo nelămurire. Aceste afirmaţii 
Verus nu le putea suporta. Libo murind subit, cu unele 
semne de otrăvire, unii au bănuit, nu însă şi Marcus, că a 


fost ucis printr-un ordin dat pe ascuns de Verus. Această 
întâmplare a făcut să crească şi mai mult zvonul despre 
neînţelegerea între cei doi fraţi. Au avut mare trecere pe 
lângă Verus, cum am spus în biografia lui Marcus, liberţii 
Geminus şi Agaclytus, căruia i-a dat în căsătorie, fără voia 
lui Marcus, pe soţia lui Libo. Căsătoria s-a făcut 
participând la toată festivitatea numai Verus, căci Marcus 
n-a venit la masa de nuntă. Verus a avut şi alţi liberti 
necinstiţi, cum au fost Coedes, Ecletus şi alţii, pe care 
Marcus, după moartea lui Verus, i-a înlăturat pe toţi sub 
forma unor onoruri, reţinând doar pe Eclectus, care mai 
târziu a ucis pe Commodus. 

Marcus nu voia nici să-l trimită pe Lucius singur la 
războiul cu germanii, nici să-l lase la Roma, din cauza 
desfrânării acestuia. Astfel că au plecat amândoi şi au 
ajuns la Aquileia, trecând Alpii fără voia lui Lucius, care se 
angajase la Aquileia în petreceri şi vânătoare, în timp ce 
Marcus avea grijă de toate. Despre acest război - dus 
parte prin solii barbari care au venit să ceară pace, parte 
prin generalii noştri - s-a vorbit pe larg în biografia lui 
Marcus. La sfârşitul războiului din Pannonia, Lucius insistă 
să se întoarcă în Aquileia, fiindcă simţea lipsa plăcerilor de 
oraş. A plecat în grabă spre Roma, dar nu departe de 
Altinum23 a fost lovit năprasnic în trăsură de boala numită 
apoplexie. Coborât din trăsură şi întins pe pământ, i s-a 
făcut o extracţie de sânge. Apoi a fost transportat la 
Altinum, unde a murit, după ce a mai trăit trei zile fără să 
vorbească26. 

10 S-a mai spus şi că ar fi avut legături incestuoase 
cu soacra sa Faustina şi că aceasta l-ar fi ucis, punându-i 
otravă într-o mâncare de stridii, pentru că destăinuise, 
zice-se, fiicei legăturile pe care le avusese cu mama ei. Mai 
este şi o altă versiune, care este arătată în biografia lui 
Marcus, în contradicţie însă cu viaţa acestui om. Mulţi pun 
moartea lui pe seama soţiei sale, pentru că Verus fusese 


prea îngăduitor cu Fabia, a cărei putere soţia sa Lucilla n-o 
putea suporta. A fost fără îndoială atât de strânsă legătura 
între Lucius, şi sora sa Fabia, încât s-a răspândit zvonul că 
ar fi făcut împreună planul să suprime pe Marcus. Şi acest 
plan fiind adus la cunoştinţa lui Marcus de către libertul 
Agaclytus, Faustina a prevenit totul prin moartea lui Verus. 

A avut un corp frumos, o faţă veselă, cu barba lăsată 
mare, aproape ca a barbarilor. Era înalt şi impunător, cu 
fruntea puţin încreţită către sprâncene. Se spune că avea 
atâta grijă pentru părul său blond, că-şil punea solzişori de 
aur pe cap, pentru ca pletele să-i fie de un galben şi mai 
aprins. Era niţel împiedicat la limbă, ahtiat după jocurile 
de noroc, cu o viaţă foarte liberă, în cele mai multe 
privinţe asemenea lui Nero, însă fără cruzimea şi 
cabotinismul aceluia. A avut, între alte obiecte de lux, o 
cupă de cristal, căreia-i zicea Volucer, de la numele calului 
său favorit, depăşind măsura celor ce servesc la băut. 

11 A trăit patruzeci şi doi de ani şi a domnit 
împreună cu fratele său unsprezece ani27. Corpul i-a fost 
dus în mormântul lui Hadrianus, unde fusese depus şi tatăl 
său natural. 

Este cunoscută versiunea nepotrivită cu viaţa lui 
Marcus, că acesta ar fi tăiait la masă o bucată de carne cu 
un cuţit muiat în otravă şi ar fi dat-o lui Verus. Este o 
nelegiuire însă să vorbim astfel despre Marcus, oricât 
gândurile şi faptele lui Verus ar fi meritat aceasta. De altfel 
nu ne mulţumim doar să relatăm acest fapt, ci-l dezminţim, 
îl cembatem şi-l respingem, fiindcă de la Marcus încoace, 
în afară de înţelepciunea voastră, Diocleţiane Auguste, n-a 
mai existat alt împărat care măcar din linguşire să poată fi 
comparat cu acesta. 

AVIDIUS CASSIUS 

de Vulcacius Gallicanus 

1 Avidius Cassius se zice, precum spun unii, că a fost 
după mamă din familia Cassiilor. Tatăl său Avidius 


Severusl, născut dintr-o familie modestă, se ridicase de la 
grade inferioare în armată la cele mai înalte demnități. 
Quadratus în operele sale istorice îl menţionează în mod 
deosebit, afirmând despre el că a fost un om de seamă, cu 
mari merite faţă de stat, prețuit chiar de Marcus Aurelius; 
căci se arată că în timpul domniei acestuia şi-a sfârşit 
viaţa. 

Aşadar, acest Cassius, ieşit, cum am spus, din familia 
Cassiilor, care conspiraseră împotriva lui I. Caesar, ura în 
mod tacit cârmuirea imperială, nu putea suporta numele 
împăraţilor şi spunea că e cu atât mai nesuferit un 
împărat, cu cât nu poate fi înlăturat de pe tron decât de un 
alt împărat. Se zice că, din copilărie chiar, a încercat să 
smulgă domnia lui Pius, dar că tatăl său, un om serios şi 
respectabil, nu l-a lăsat să-şi manifeste această dorinţă de 
a uzurpa domnia; totuşi a fost socotit întotdeauna ca un 
om suspect. Că s-a pregătit să răstoarne pe Verus, arăta 
chiar o scrisoare a lui Verus2 din care citez: „Avidius 
Cassius mi se pare că doreşte domnia şi ambiția aceasta s- 
a manifestat chiar de pe vremea bunicului meu, tatăl tău. 
Aş vrea să dai dispoziţii să fie ţinut sub observaţie. Tot ce 
facem noi îi displace, caută să-şi mărească puterea şi 
importanţa, râde de preocupările noastre literare. Te 
numeşte pe tine o bătrânică filosoafă, iar pe mine un 
imbecil decăzut. Vezi ce este de făcut. Eu nu-l urăsc, dar 
vezi, să nu te trezeşti că n-ai luat la timp măsuri de pază 
pentru tine şi pentru copiii tăi, când ai în armată un astfel 
de ofiţer, pe care soldaţii îl ascultă şi-l privesc cu plăcere”. 

2 lată răspunsul lui Marcus Aurelius despre Avidius 
Cassius: „[i-am citit scrisoarea; în ea te arăţi mai mult un 
om îngrijorat decât un împărat, ceea ce nu e la înălţimea 
vremii noastre. Căci dacă providenţa îi hărăzeşte lui 
domnia, nu-l vom putea înlătura, chiar dacă am vrea. Ştii 
zicala străbunului tău: „Nimeni nu-şi poate ucide pe 
succesorul său”. Dacă dimpotrivă nu e hărăzit pentru 


domnie, va cădea de la sine în lanţul destinului, fără să fie 
nevoie de cruzimea noastră. Mai ales că nu-l putem face 
vinovat pe cel pe care nimeni nu-l acuză şi pe care, după 
cum spui, soldaţii îl iubesc. In afară de aceasta, în 
procesele de lezarea majestăţii imperiale, chiar când vina 
e dovedită, acuzatul pare o victimă a despotismului. Ştii 
bine ce spunea bunicu-tău Hadrianus: „Nenorocită este 
situaţia împăraţilor; nu sunt crezuţi că le este viaţa 
ameninţată decât după ce au fost ucişi”. Aceste cuvinte au 
fost spuse mai întâi de către Domitianus%, dar am preferat 
să le citez repetate de Hadrianus, căci spusele tiranilor, 
chiar dacă sunt bune, n-au atâta autoritate c-ît ar trebui să 
aibă. Lasă-l aşadar cu caracterul său, mai ales că este un 
bun general, sever, brav şi necesar intereselor statului. Cât 
priveşte sfatul tău de a-mi apăra copiii ucizându-l pe el, 
lasă-i să moară, dacă Avidius va. merita mai mult decât ei 
să fie iubit şi dacă va fi mai bine pentru stat să trăiască 
Avidius Cassius decât copiii mei”. Acestea sunt aprecierile 
lui Verus şi ale lui Marcus Aurelius despre Cassius. 

A avut un astfel de caracter, încât uneori părea prea 
aspru şi gata de crimă, alteori blând şi îngăduitor, adesea 
religios, alte daţi bătându-şi joc de cele sfinte, plăcându-i 
vinul şi stăpânindu-se de la băutură, lacom de mâncare şi 
răbdând de foame, dornic de dragoste şi iubind castitatea. 
Unii îl numeau Catilina şi el spunea că-i plăcea acest 
nume, adăugând că va fi un Sergius4 dacă va ucide pe 
dialogistul15, numind astfel pe Antoninus, care s-a distins 
atât de mult în domeniul filosofiei, încât odată, când era 
gata să plece în războiul cu marcomanii şi toţi se temeau 


95 Dar vom vorbi pe scurt despre firea şi obiceiurile acestui om, 
pentru că mai multe nu se pot şti despre cei a căror viaţă nimeni nu 
îndrăzneşte s-o dea la lumina zilei, de teama celor care i-au învins. 
Vom arăta însă cum a ajuns la domnie, cum a fost ucis şi unde a fost 
învins. Căci mi-am propus, Diocletiane Auguste, să scriu despre toţi cei 
care au avut pe drept sau pe nedrept nume împărătesc, pentru ca să 
cunoşti, Auguste, pe toţi cei îmbrăcaţi în purpură. 


să nu se întâmple ceva rău, rugat nu din adulaţie, ci în 
mod serios să vorbească despre învăţăturile sale filosofice, 
el nu numai că nu s-a temut, ci timp de trei zile şi-a expus 
ideile în ordinea parenezelor, adică a preceptelor sale 
filosofice. Avidius Cassius însă ţinea cu stricteţe la 
disciplina militară şi voia să fie numit un al doilea Marius. 
4 Fiindcă am început să vorbim despre severitatea 
lui, vom arăta că a dar dovadă mai degrabă de cruzime, 
decât de severitate. Mai întâi, pe soldaţii care luaseră ceva 
cu forţa de la provinciali, i-a răstignit pe cruce pe locul în 
care săvârşiseră fapta. El cel dintâi a inventat acest fel de 
supliciu şi anume să se înfigă în pământ un stâlp lung de 
180 de picioare, să se lege de el de la vârf şi până jos pe 
cei condamnaţi şi să facă foc dedesubt silindu-i să moară 
unii arşi, alţii din cauza fumului, alţii de chinul răstignirii, 
alţii de groază. Poruncea să fie legaţi unul de altul câte 
zece inşi într-un lanţ şi să fie aruncaţi în râu sau în mare. 
Multor dezertori le-a tăiat mâinile, altora picioarele de la 
glezne sau de la genunchi, spunând că exercită mai mare 
influenţă exemplul criminalului care trăieşte chinuit, decât 
al celui ucis. Când comanda armata, un grup de ostaşi din 
trupele auxiliare, în frunte cu centurionii lor, au ucis fără 
ştirea lui 3.000 de sarmaţi luaţi prin surprindere pe malul 
Dunării şi s-au întors la el cu mare cantitate de pradă, 
centurionii sperând să fie decoraţi pentru că numai cu o 
mână de oameni uciseseră atâţia duşmani, în vreme ce 
ofiţerii stătuseră inactivi în corturi fără să ştie de această 
operaţie. El a poruncit să fie luaţi şi crucificaţi ca nişte 
sclavi, ceea ce nu se mai întâmplase până atunci, spunând 
că victoria lor a putut fi rezultatul unei curse care ar face 
să piară respectul pentru imperiul roman. Şi fiindcă se 
produsese o mare răzvrătire printre soldaţi, el a ieşit din 
cort în faţa lor, îmbrăcat sumar, doar într-o tunică de 
campanie, cum se găsea: „Loviţi-mă, dacă îndrăzniţi, a 
strigat el, şi adăugaţi încă o crimă la indisciplina voastră”. 


Atunci toţi au tăcut, el meritând să fie temut, tocmai 
fiindcă nu s-a temute. Această purtare a lui a adus atâta 
disciplină romanilor, atâta teamă barbarilor, încât aceştia 
au cerut lui Antoninus care era departe de armată, pace pe 
timp de o sută de ani, fiindcă îi văzuseră condamnaţi de un 
comandant roman pe cei ce îi învinseseră fără drept. 

5 Multe fapte săvârşite de Cassius contra 
indisciplinei soldaţilor se găsesc citate în opera lui 
Aemilius Parthenianus%, care a scris istoria celor ce au 
aspirat la tiranie, începând din timpurile vechi. Bătea cu 
vergi în for, a decapitat cu securea în mijlocul taberei, sau 
a tăiat mâinile celor ce cădeau în diferite culpe. N-a 
îngăduit să aibă soldaţii la ei în zona operativă decât 
şuncă, pesmeţi şi oţet, iar dacă-l găsea altfel pe vreunul, îl 
pedepsea grav, acuzându-l de imoralitate. Iată în legătură 
cu aceasta, o scrisoare a divinului Marcus către prefectul 
său: „Am dat lui Avidius Cassius comanda legiunilor din 
Syria, descompuse de moliciune şi stăpânite de moravuri 
dafnice8. Caesinius  Vectilianus9 scrie despre soldaţii 
acestor legiuni că i-a găsit făcând băi calde. Cred că nu m- 
am înşelat, căci şi tu îl cunoşti pe Cassius, om de o 
disciplină şi severitate cu adevărat cassiană10. Soldaţii nu 
pot fi conduşi fără vechea disciplină. Ştii versul deseori 
repetat al unui poet bunll: Prin obiceiurile vechi şi prin 
bărbaţii săi stă în picioare republica romană. Tu fă numai 
ca legiunile să aibă asigurate proviziile necesare. Dacă-l 
cunosc bine pe Avidius, sunt sigur că nu se va irosi nimic 
zadarnic”. lată şi răspunsul prefectului către Marcus: „Ai 
chibzuit bine, stăpâne, că ai dat lui Cassius comanda 
legiunilor din Syria. Nimic nu este mai necesar pentru 
nişte soldaţi grecizaţi12, decât un şef sever. El va desfiinţa 
toate băile calde, toate florile cu care soldaţii îşi 


96 S-a proclamat împărat în orient, după cum spun unii, cu voia 
Faustinei13 care, neliniştită de sănătatea lui Marcus Antoninus, se 
temea că n-o să-şi poată 


împodobesc capul, gâtul, sânul. Toată aprovizionarea 
armatei este pregătită şi sub un comandant bun, nimic nu 
lipseşte, fiindcă sub un comandant bun nu se cer multe şi 
nu e nevoie de multe”. 

6 Purtarea lui Avidius n-a infirmat aprecierile ce se 
făceau despre el. Îndată a poruncit să se comunice la 
adunări şi să se afişeze pe pereţi un anunţ care glăsuia că 
dacă va fi găsit un ostaş în Daphne, va fi adus înapoi 
dezbrăcat de haine militare. A inspectat săptă mânal, cu 
regularitate, armele soldaţilor, îmbrăcămintea, 
încălţămintea, şi jambierele, a suprimat din tabără toate 
plăcerile uşoare şi i-a prevenit pe toţi că vor petrece iarna 
în corturi, dacă nu-şi vor corecta moravurile. Şi aşa s-ar fi 
petrecut lucrurile, dacă ei nu s-ar fi îndreptat. O dată pe 
săptămână soldaţii făceau exerciţii de tragere cu săgețile 
şi de folosirea armelor de apărare. Spunea că e un lucru 
ruşinos ca numai atleţii, vânătorii şi gladiatorii să facă 
exerciţii, iar soldaţii nu, căci deprinderea face efortul mai 
mic. Aşadar, îndreptând disciplina, a obţinut succese şi în 
Armenia şi Arabia şi în Egipt şi a fost iubit de toţi 
orientalii, în special de antiochieni, care l-au proclamat 
chiar împărat, după cum scrie Marius Maximus în 
biografia divinului Marcus. El a împrăştiat soldaţii bucolici 
care făceau dezordine în Egipt, după cum arată tot Marius 
Maximus în a doua carte a sa despre viaţa lui Marcus 
Antoninus. 7 ocroti singură copiii şi o să vină altul care, 
punând mina pe domnie, o să le facă rău14. Alţii spun însă 
- că Avidius Cassius s-a purtat bine cu soldaţii şi 
provincialii ca să-şi atragă de partea sa dragostea acestora 
pentru Marcus, despre care a răspândit zvonul că a murit. 
Se spune că tocmai de aceea l-a numit divinul, pentru ca să 
atenueze regretele pentru moartea lui. Îndată ce a luat în 
primire domnia, l-a făcut prefect al pretoriului pe cel care-l 
îmbrăcase cu podoabele imperiale şi care mai târziu a fost 
ucis de armată, fără voia lui Antoninus. A suprimat şi pe 


Maecianus, căruia îi fusese încredinţată fără voia şi fără 
ştirea lui Antoninus, guvernarea Alexandriei şi care 
sprijinise conspirația lui Cassius, în speranţa participării la 
domnie împreună cu aceasta. Aflând de conspirație, 
Antoninus nu s-a înfuriat şi n-a făcut niciun rău copiilor lui 
Cassius; senatul însă l-a numit pe Cassius duşman public şi 
i-a confiscat averea, pe care Antoninus n-a acceptat-o în 
tezaurul său particular, ci tot printr-un decret al senatului, 
aceasta a fost trecută în tezaurul public. Roma a trecut 
printr-o mare panică, din cauza unui zvon că Avidius 
Cassius, în absenţa lui Antoninus, care era iubit de toată 
lumea, în afară de cei dedaţi plăcerilor, va veni la Roma şi 
o va prăda groaznic, mai ales pentru a se răzbuna pe 
senatorii care-l declaraseră duşman public şi-i confiscaseră 
averea. Dragostea faţă de Antoninus a ieşit cel mai mult în 
evidenţă când Avidius a fost ucis, fiindcă toţi, în afară de 
antiochieni, au salutat cu bucurie acest eveniment. 
Antoninus n-a ordonat uciderea lui Avidius, dar a îngăduit- 
o, deşi pentru toţi era clar că, dacă l-ar fi avut în mână, l-ar 
fi cruțat. 

8 Când s-a adus capul lui Cassius în faţa lui 
Antoninus, acesta n-a tresăltat de bucurie, sau de mândrie, 
ci a fost mâhnit că i-a fost răpită o ocazie de a se arăta 
generos, spunând că ar fi vrut să-l prindă viu, ca să-i 
reproşeze purtarea lipsită de recunoştinţă şi apoi să-l ierte. 

În sfârşit, când un prieten spunea că Antoninus este 
de condamnat pentru atitudinea lui îngăduitoare faţă de un 
duşman cunoscut, faţă de copiii, prietenii şi partizanii lui la 
răscoală, adăugând: „Ce s-ar fi întâmplat dacă ar fi biruit 
Cassius”, se zice că Antoninus a răspuns „N-a fost de aşa 
natură respectul nostru faţă de zei şi viaţa noastră, încât el 
să ne fi putut învinge”. Apoi a enumerat pe toţi principii 
care au fost ucişi, spunând că toţi au avut motive să merite 
a fi ucişi, că nu se poate găsi cu uşurinţă unul bun care să 
fi fost învins sau ucis de un tiran; că Nero şi-a meritat 


soarta, Caligula a trebuit să moară astfel, iar Otho şi 
Vitellius nici n-au voit să domnească. Aceeaşi părere avea 
şi despre Galba, când zicea că la un împărat lăcomia este 
cel mai mare defect, că nici Augustus, nici Traian, nici 
Hadrianus, nici tatăl acestuia, n-au putut fi învinşi de 
rebeli, care în schimb au fost nimiciţi fie fără voia, fie fără 
ştirea acestor împărați. Antoninus chiar a cerut senatului 
să nu ia măsuri severe împotriva complicilor la răscoală şi 
în timpul guvernării sale niciun senator să nu fie pedepsit 
cu moartea, măsuri prin care şi-a atras cea mai mare 
dragoste. În sfârşit, a pedepsit foarte puţini centurioni şi a 
chemat înapoi pe cei deportaţi. ca fii nu ai unui duşman 
politic, ci ai unui senator. A interzis ca în vreun proces să 
fie umiliţi pentru situaţia casei lor şi i-au condamnat 
pentru injurie pe cei ce le-au spus vreun cuvânt urât. Mai 
mult, i-a pus sub protecţia soţului mătuşii sale după tată. 
lar dacă cineva doreşte să cunoască toată această 
istorie, să citească a doua carte a lui Marius Maximus 
despre viaţa lui Marcus. În aceasta este arătat tot ceea ce 
a făcut Marcus rămas singur la domnie, după moartea lui 
Verus. Căci atunci s-a răsculat Cassius, după cum 
dovedeşte scrisoarea trimisă Faustinei. lată conţinutul 
scrisorii: „Este adevărat ceea ce mi-a scris Verus că 
Avidius doreşte să fie împărat. Cred că ai auzit ce veşti 
aduc despre el curierii lui Verus*'%. Vino aşa dar la 
Alba17, pentru ca, dacă ne vor ajuta zeii, să hotărâm ce e 


97 Iată şi o altă scrisoare a Faustinei către Marcus: 

98, Mama mea Faustina, în timpul răscoalei lui Celsus19 a îndemnat 
pe tatăl tău Pius să se îngrijească întîi de ai săi şi pe urmă de străini. 
Căci nu este pios împăratul care nu se gîndeşte la soţia şi copiii săi. 
Doar vezi ce vîrstă are Commodus. Iar ginerele nostru Pompeia- nus 
este bătrîn şi străin de Roma20. Vezi ce faci cu Avidius Cassius şi cu 
complicii lui. Nu cruța pe oamenii care nu te-au cruțat şi care nu m-ar 
cruța nici pe mine nici pe copii, dacă ar învinge. Voi veni curînd la tine; 
n-am putut veni la Formiae21, fiindcă a fost bolnavă Fadilla22. Dar 
dacă nu te voi putea găsi 


de făcut. Nu te teme de nimic”. De aici se vede bine că 
Faustina nu ştia despre acestea, deşi Marius, dorind să o 
defăimeze, spune că Avidius Cassius cu complicitatea ei a 
uzurpat domnia. Există şi o scrisoare a ei către soţul său, 
Marcus, pe care-l roagă stăruitor să-i pedepsească grav pe 
răzvrătiți. lată scrisoarea Faustinei către Marcus: „Voi veni 
chiar mâine la Alba cum ceri. Totuşi te rog că, dacă îţi 
iubeşti copiii, să urmăreşti cu severitate pe aceşti rebeli; 
căci prea s-au nărâăvit rău şi generalii şi soldaţii, care dacă 
nu vor fi reprimaţi, vor reprima” 18. 

la Formiae mă voi opri la Capua, care-mi prieşte şi 
mie şi copiilor. Te rog să trimiţi la Formiae pe doctorul 
Soteridas; n-am nicio încredere în Pisitheus, care nu ştie 
să prescrie tratamentul necesar unei fete. Calpurnius mi-a 
dat scrisoarea închisă pe care mi-ai trimis-o; dacă voi 
rămâne mai mult aici, îţi voi răspunde la ea, prin bătrânul 
eunuc Caecilius, om de încredere, cum îl ştii, căruia îi voi 
spune să-ţi comunice verbal ce se spune că vorbesc pe 
seama ta soţia lui Avidius, copiii şi ginerele lui”. 

11 Precum rezultă din aceste scrisori, Faustina nu 
numai că n-a avut nicio complicitate în răscoala lui 
Cassius, ci chiar a insistat ca el să fie pedepsit grav, 
atrăgând atenția lui Antoninus asupra necesității 
răzbunării, când l-a văzut liniştit şi cu gânduri de 
îngăduință. Ce i-a răspuns Antoninus, se vede din 
scrisoarea următoare: „Imi porți de grijă cu mult 
devotament, draga mea Faustina, şi mie şi copiilor noştri. 
Am recitit scrioarea ta din Formiae, prin care mă îndemni 
să iau măsuri de pedepsirea complicilor lui Avidius. Eu 
însă îi voi cruța copiii, ginerele şi soția; voi scrie senatului 
să nu le confişte toate averile şi nici pedepsele să nu le fie 
prea aspre. Nu e nimic mai favorabil care să recomande pe 
un împărat roman în faţa popoarelor, decât clemenţa. 
Aceasta a făcut pe Caesar zeu, aceasta a consacrat pe 
Augustus, aceasta a împodobit pe tatăl tău în mod deosebit 


cu numele de Pius. În sfârşit, dacă războiul ar fi ţinut 
seama de părerile mele, nici Avidius n-ar fi fost ucis. Fii 
aşadar fără grijă: 

«Zeii mă păzesc, zeii au în inima lor pietatea mea» 
23. Am numit pe Pompeianus24 al nostru consul pentru 
anul următor”. Acestea îi scria Antoninus soţiei sale.% 

Numesc consul pe ginerele meu Pompeianus, a cărui 
vârstă i-ar fi dat mai de mult dreptul la consulat dacă n-ar 
fi fost şi alţi bărbaţi care să merite din partea statului mai 
înaintea lui această demnitate. Acum, în ceea ce priveşte 
răscoala lui Cassius, vă rog şi vă conjur, cinstiţi senatori, 
ca, făcând abstracţie de îndatoririle noastre, să ascultați 
de pietatea şi blândeţea mea şi chiar a voastră: senatul să 
nu ucidă pe nimeni. Niciun senator să nu fie pedepsit şi să 
nu se verse sângele nici unui demnitar, deportații să fie 
rechemaţi, proscrişii să-şi recapete avutul. O, de aş putea 
să aduc la viaţă pe cei ce au pierit! Căci niciodată nu-şi 
găsesc aprobare răzbunările personale ale unui împărat; 
chiar dacă au fost juste, par prea severe. De aceea veţi 
acorda iertare fiilor lui Cassius, ginerelui şi soţiei acestuia. 
Dar ce zic iertare, când ei n-au făcut nicio crimă? Să 
trăiască fără teamă, ştiind că trăiesc sub domnia lui 
Marcus. Să trăiască în avutul părintesc parţial restituit, să 
se bucure de aurul, argintul şi hainele pe care le-au avut, 
să fie bogaţi, în siguranţă, liberi de a merge unde vor, în 
orice loc şi ia orice popor să ducă cu ei exemplul omeniei 
mele şi al omeniei voastre. Căci nu este mare lucru această 
omenie, cinstiţi senatori, de a acorda iertare copiilor şi 
soțiilor celor vinovaţi. Vă cer ca pe complicii din ordinul 
senatorial şi al cavalerilor să nu-i ucideţi să-i scutiţi de 
proscrieri, de teamă, de infamie, de ura altora, într-un 
cuvânt de orice injurie, faceţi ca în timpul domniei mele să 


99 Este interesant să se ştie şi cuvîntarea ţinută de Marcus Antoninus 
în faţa senatului; iată un fragment din ea: „Mulţumesc pentru victorie, 
senatori! 


nu fie nimeni ucis din cauza rebeliunii, în afară de cei 
căzuţi în tumultul luptelor”. 

13 Bunătatea lui a fost primită de senat cu aceste 
aclamații: „Zeii să te păzească, Antoninus, cel pios. Zeii să 
te păzească, Antoninus cel blând. Tu ai voit ce-ţi sta în 
putinţă, noi am făcut ce eram datori. Cerem pentru 
Commodus dreptul la domnie. lubeşti-ţi urmaşii şi pune în 
siguranţă pe copiii noştri. O bună domnie nu ar putea fi 
năruită de nicio forţă. Cerem pentru Commedus Antoninus 
puterea de tribun, iar pe tine te vrem conducătorul nostru 
pentru înţelepciunea, răbdarea, ştiinţa, noblețea, 
nevinovăția ta. Tu învingi pe duşmani, birui pe inamici, zeii 
să te păzească” şi celelalte25. 

Aşadar urmaşii lui Avidius Cassius au trăit în 
siguranţă şi li s-au îngăduit demnități şi onoruri. Dar 
Commodus Antoninus după moartea divinului său tată, a 
poruncit ca toţi să fie. arşi de vii, ca şi cum i-ar fi prins 
într-un complot. 

Acestea sunt cele ce le-am putut afla despre Avidius 
Cassius, al cărui caracter a fost, cum am spus mai sus, 
totdeauna contradictoriu, dar cu o înclinare vădită spre 
severitate şi cruzime. Dacă ar fi obţinut domnia, ar fi fost 
nu numai iertător şi bun, dar şi folositor statului şi foarte 
bun împărat. 

14 Există de la el o scrisoare pe care, când ajunsese 
împărat, a trimis-o ginerelui său, în aceşti termeni: „Vai de 
statul care suportă astfel de oameni bogaţi şi ahtiaţi după 
bogății. Vai de Marcus, om foarte bun, fără îndoială, dar 
care, dorind să fie numit cel blând, îngăduie să trăiască cei 
a căror viaţă el însuşi n-o aprobă. Unde este Lucius 
Cassius, al cărui nume îl port degeaba? Unde este acel 
renumit Marcus Cato Cenzorul? Unde este toată disciplina 
strămoşilor? A dispărut de mult şi acum nu se mai poate 
găsi. Marcus Antoninus face filosofie, îşi pune întrebări 
despre primele elemente ale naturii, despre suflet, despre 


cinste şi dreptate şi nu se gândeşte la republică. Vezi că 
este nevoie de multe arme şi de multe edicte imperiale, 
pentru ca republica să fie readusă la vechea ei stare. Pe 
astfel de cârmuitori ai provinciilor îi pot numi oare consuli, 
sau conducători, dacă socotesc că de aceea li s-au 
încredinţat de către senat şi de către Antoninus 
provinciile, ca ei să trăiască în huzur şi să se 
îmbogăţească? Ai auzit de prefectul pretoriului, omul 
filosofului nostru, cât de sărac şi de milog era cu trei zile 
înainte şi cum deodată a devenit bogat. Te întreb, de unde 
această avere, dacă nu din măruntaiele statului şi din 
avutul provinciilor? Lasă-i să strângă averi, că vor umple ei 
cu ele tezaurul public secătuit! Numai să ocrotească zeii 
lupta cea bună; ei vor reda republicii domnia lui Cassius”. 
Această scrisoare a lui arată cât de sever şi cât de cumplit 
ar fi fost ca împărat. 

COMMODUS ANTONINUS 

de Aelius Lampridius 

1 Despre familia lui Commodus s-a vorbit destul în 
biografia lui Marcus Antoninus. El s-a născut împreună cu 
fratele său geamăn Antoninus, pe când erau consuli tatăl şi 
unchiul său, în ajunul calende lor lui septembrie 1 la 
Lanuvium, unde se spune că s-a născut şi bunicul său după 
mamă2. Faustina, pe când era însărcinată cu Commodus şi 
cu fratele lui, a visat că naşte doi şerpi, dintre care unul 
este mai feroce. A născut pe Commodus şi pe Antoninus, 
dar Antoninus a murit la vârsta de 4 ani, deşi astrologii îi 
preziseseră o viaţă la fel cu a lui Commodus. Marcus a 
căutat să formeze pe Commodus după moartea fratelui 
acestuia în preceptele sale şi ale celor mai buni şi mai de 
seamă bărbaţi. A învăţat limba greacă cu Onesicrates, pe 
cea latină cu Capella Antistius, iar oratoria cu Atelius 
Sanctus. Dar profesorii nu i-au fost de niciun folos cu 
învăţăturile lor, atât de mare este puterea naturii şi de 
limitată influenţa celor care dau educaţie în palatul 


imperia13. Căci din prima copilărie a fost josnic, necinstit, 
crud, stăpânit de pofte, cu gură murdară şi infamă. Atras 
de îndeletniciri nedemne de rangul imperial, făcea cupe, 
cânta, fluiera, se arăta un bufon şi un gladiator perfect. Şi- 
a inaugurat cruzimea pe când avea 12 ani la 
Centumcellae4, unde făcând baie şi fiind întâmplător apa 
mai caldă decât de obicei, a poruncit ca băieşul să fie 
aruncat în cuptor; dar pedagogul, căruia îi dăduse această 
poruncă, a aruncat în foc o piele de berbec, ca prin mirosul 
scrumului să-i dea încredințarea că ordinul a fost executat. 

A primit numele de Caesar odată cu fratele său 
Verus5. La vârsta de 14 ani a intrat în colegiul sacerdotal. 
Când a îmbrăcat toga virilă, o fost cooptat între tvessoli...8 
ca principe al tineretului. 

2 încă în toga de copil a făcut poporului daruri de 
alimente şi a luat loc pe scaunul de onoare în basilica lui 
Traian. A îmbrăcat toga virilă la nonele lui iulie1%101, zi în 
care Romulus n-a mai fost văzut pe pământ şi în vremea 
când Cassius a părăsit pe Marcus. Recomandat soldaţilor, 
a plecat ou tatăl său în Syria şi în Egipt şi cu el s-a întors la 
Roma. Apoi, prin dispensă de vârstă a fost făcut consul şi 
numit împărat alături de tatăl său cu cinci zile înainte de 
calendele lui decembrie!“ în timpul consulilor Pollio şi 
Aper, şi a primit onorurile triumfului împreună cu tatăl 
său, precum decretaseră senatorii. Cu tatăl său a plecat şi 
la războiul din Germania. 

N-a putut să suporte ca păzitori ai conduitei sale 
oameni oneşti, ci i-a reţinut pe cei mai răi, iar dacă aceştia 
erau îndepărtați se îmbolnăvea de necaz. Tatăl său din 
slăbiciune readucându-i, el a făcut din clădirile palatului 
taverne şi localuri de perdiţie şi n-a cruțat pentru ele nici 
ruşine nici bani. A organizat acasă jocuri de noroc. Făcând 


100 A îndepărtat pe slujitorii mai în vîrstă ai tatălui 
101n ume dezonorante ca să nu mai apară pe scenă, i-a 
102d eportat. A părăsit războiul pe care era aproape să-l 


un lupanar din femeiuşti de o frumuseţe mai deosebită, ca 
prostituate, şi-a bătut joc de tot ce înseamnă pudoare. S-a 
ţinut şi după ne guţătorii de bâlciuri. Şi-a cumpărat cai de 
curse şi a condus care de curse în costum de vizitiu. A 
locuit împreună cu gladiatorii, a adus apă servind pe 
stăpânii caselor de toleranţă, încât îl vedeai născut mai 
degrabă pentru ticăloşii, decât pentru locul la care era 
adus de soartă. 

man, sa întors la Roma. Când s-a întors la Roma şi-a 
sărbătorit triumful, având în spatele său în carul triumfal 
pe actorul Saoterus, către care adesea îşi întorcea capul 
sărutându-l în public. De altfel acest lucru l-a făcut şi în 
teatru. Seara cutreiera tavernele şi lupanarele, făcând 
chefuri până la ziuă şi irosind astfel vlaga imperiului 
roman. A trimis la guvernarea provinciilor tovarăşi de 
crime sau recomandaţi de către oameni criminali. A ajuns 
la o ură atât de mare faţă de senat, încât a dat grave 
lovituri acestui ordin, disprețul ce şi-l atrăgea făcându-l şi 
mai crud. 

4 Viaţa lui Commodus a împins pe Quadratus şi pe 
Lucilla la hotărârea de a-l asasina10, nu fără să se consulte 
însă cu Tarrutenus Paternus, prefectul pretoriului. Sarcina 
de a aduce la îndeplinire acest asasinat a fost dată lui 
Claudius Pompeianus, cel mai apropiat al său. Când a 
intrat la Commodus cu pumnalul scos din teacă, în loc să-l 
ucidă, Pompeianus i-a adresat cuvintele: „Senatul îţi 
trimite acest pumnal”, dând pe faţă crima ca un prost, fără 
s-o înfăptuiască, deşi erau mulţi care făceau cauză comună 
cu el. Ca urmare, au fost ucişi mai întâi Pompeianus şi 
Quadratus, apoi Norbana, Norbanus şi Paralius. Lucilla şi 
mama sa au fost trimise în exil. Prefecţii pretoriului văzând 
că atât de odios a devenit Commodus din cauza lui 
Saoterus, a cărui influenţă poporul roman n-o putea 
suporta, l-au invitat în mod politicos pe acest Saoterus 
pentru nişte sacrificii, făcându-l să iasă din palat, şi la 


întoarcere l-au ucis în grădinile lui, prin frumentarill. 
Acest lucru a fost suportat de Commodus mai greu decât 
dacă el însuşi ar fi fost victima. Pe Paternus, autorul moral 
al acestui omor, complice, pe cât se părea, al încercării de 
a ucide pe Commodus şi care intervenea să nu fie extinsă 
cercetarea şi pedepsirea conspiratorilor, la instigaţia lui 
Tigidus, l-a îndepărtat din administrarea prefecturii, 
dându-i în schimb dreptul de a purta laticlava. 

Dar după câteva zile l-a acuzat de conspirație, 
spunând că de aceea a fost promisă fiului lui Iulianus fiica 
lui Paternus, ca să ajungă Iulianus împărat. De aceea i-a 
ucis şi pe Paternus şi pe Iulianus şi pe Vitruvius Secundus, 
prieten intim al lui Paternus şi secretar al împăratului. Pe 
lângă aceasta, a fost nimicită toată casa Quintillilor, fiindcă 
se spunea că Sextus12, fiul lui Condianus, făcând să se 
creadă că a murit, a fugit din oraş pentru organizarea 
conspirației. Au fost ucişi Vitrasia, Faustina, Velius Rufus şi 
fostul consul Egnatius Capito, iar consulii Aemilius luncus 
şi Atilius Severus au fost trimişi în exil. Şi-a manifestat 
cruzimea şi faţă de alţii, în diferite chipuri. 

5 După acestea Commodus n-a mai ieşit cu uşurinţă 
în public şi n-a îngăduit să i se anunţe nimic de către 
nimeni fără să fi trecut mai înainte pe la Perennis. Dar 
acesta, bun cunoscător al lui Commodus, gândindu-se cum 
ar pune el mâna pe putere, l-a sfătuit pe Commodus să se 
odihnească un timp pentru distracţii, asigurându-l că se va 
ocupa el de treburile domniei, ceea ce Commodus a 
acceptat cu plăcere. Prin această învoială împăratul, 
alături de trei sute de concubine pe care le-a recrutat 
alegându-le după frumuseţe dintre matroane şi prostituate, 
precum şi de alţi trei sute de tineri desfrânaţi, pe care-i 
culesese din plebe şi din nobilime cu forţa sau cu bani, tot 
după criteriul frumuseţii, se desfrâna cu această societate 
în băi şi ospeţe. Adesea, în îmbrăcăminte de sacrificator, 
înjunghia el însuşi animalele de jertfă. A luptat în arenă ca 


gladiator între sclavii săi, uneori cu simple florete, alteori 
cu săbii foarte ascuţite. În vremea aceasta, Perennis a 
abuzat pe toate căile, a jefuit pe cei mai mulţi, a răsturnat 
toate rânduielile şi toată prada a strâns-o pentru sine, iar 
Commodus şi-a ucis sora, pe Lucilla, pe care o trimisese la 
Capreae.  Necinstindu-şi, precum se spune, surorile 
celelalte, pe o vară a tatălui său a atras-o în îmbrăţişările 
sale, iar uneia dintre concubine i-a pus numele mamei sale. 
Pe soţie prinzând-o în adulter a alungat-o, alungată a 
exilat-o şi după aceea a ucis-013. Ordona ca înseşi 
concubinele să se depraveze în faţa sa şi nu se lipsea de 
destrăbălarea tinerilor care veneau la el, având pângărită 
orice parte a corpului, şi chiar şi gura, de tineri de ambele 
sexe. În acel timp a fost ucis Claudius, spunându-se însă că 
a fost asasinat de tâlhari, fiindcă fiul lui pătrunsese 
odinioară cu pumnalul la Commodus. Au fost ucişi şi mulţi 
alţi senatori, fără judecată, şi chiar femei bogate. Prin 
provincii de asemenea mulţi au fost jefuiţi şi ucişi, 
înscenându-li-se procese de avere de către Perennis. 

Când nu li se găseau alte motive de acuzaţie, li se 
reproşa că n-au voit să lase pe Commodus ca moştenitor. 

6 In acest timp, toate succesele militare, obţinute în 
Sarmaţia de către alţi generali, Perennis le trecea pe 
seama fiului său. Totuşi, acest Perennis, care avusese atâta 
putere, pe neaşteptate, fiindcă în războiul britanic pusese 
comandanţi de armată oameni din rândul cavalerilor cu 
înlăturarea senatorilor şi această faptă fusese denunţată 
prin soli ai armatei, a fost declarat duşman public şi predat 
soldaţilor să-l sfâşie. În locul acestuia Commodus a numit 
pe Cleander, unul din oamenii de încredere ai palatului. 
După uciderea lui Perennis14 şi a fiului acestuia, a revenit 
asupra multor măsuri, ca şi cum n-ar fi fost luate de el, 
aducând lucrurile în starea de mai înainte. Dar această 
căinţă pentru nelegiuiri n-a putut dura mai mult de treizeci 
de zile, căci prin Cleander a săvârşit fapte mai grave decât 


cele de pe vremea lui Perennis. Cleander urmând la putere 
în locul lui Perennis, se spune că Niger n-a fost ţinut 
prefect al pretoriului decât şase ore, căci prefecţii 
pretoriului erau schimbaţi datorită lui Commodus, care în 
fiecare oră şi în fiecare zi făcea lucruri mai rele ca cele 
dinainte. Marcius Quartus a fost prefect al pretoriului cinci 
zile. Succesorii acestuia, după bunul plac al lui Cleander, 
au fest sau închişi sau ucişi. După porunca lui au fost aleşi 
în senat şi între patricieni chiar sclavi eliberaţi, şi atunci 
pentru prima dată au fost într-un singur an douăzeci şi 
cinci de consuli şi au fost date la mezat toate provinciile. 

Cleander vindea totul pe bani: aducea pe unii din exil 
şi-i împodobea cu onoruri, anula hotărârile date în procese. 
Acesta a avut atâta putere faţă de nechibzuinţa lui 
Commodus, încât pe Byrrus, soţul uneia din surorile lui 
Commodus, pentru că făcea unele observaţii lui 
Commodus şi-i anunţa cele ce se petreceau, l-a bănuit că 
doreşte domnia şi l-a ucis şi pe el şi pe mulţi alții care-i 
luaseră apărarea. Între aceştia a fost ucis şi prefectul 
Aebutianus, în locul căruia a fost ales chiar Cleander, 
împreună cu alţi doi, pe care-i propusese el. Atunci pentru 
prima dată au fost trei prefecţi, între care un sclav 
eliberat, numit secretar al pumnalului. 

7 Dar şi lui Cleander i-a fost impus un sfârşit demn 
de viaţa lui. Căci prin intrigile sale fusese ucis Arrius 
Antoninus acuzat pe nedrept că ar fi fost în graţia lui 
Atalus, care fusese condamnat pe când era proconsul în 
Asia, de aceea Commodus, neputând rezista revoltei 
poporului înfuriat, l-a dat plebei să-l pedepsească. Atunci a 
fost ucis şi Apolaustus şi, împreună cu el, alţi liberţi de la 
curtea imperială. Intre alte fapte ale sale, Cleander a trăit 
cu concubinele lui Commodus, având cu ele chiar copii, 
care toţi au fost ucişi împreună cu mamele lor după 
moartea lui. Au fost numiţi în locul său Iulianus şi Regillus, 
dar şi pe aceştia împăratul i-a osândit la moarte. Apoi au 


fost ucişi Servilius Silanus şi Duilius Silanus, cu familiile 
lor, Antius Lupus, Petronius Mamertinus şi Petronius Sura, 
precum şi Antoninus, fiul lui Mamertinus şi al surorii sale. 
După aceştia au fost ucişi deodată şase foşti consuli: Allius 
Fuscus, Caelius  Fehx, Lucceius Torquatus, Larcius 
Eurupianus, Valerius Și 

Bassianus şi Pactumeius Magnus cu familiile lor. In 
Asia au fost ucişi proconsulul Sulpicius Crassus şi Iulius 
Proculus cu ai săi, precum şi Claudius Lucanus, fost 
consul, iar în Acheia vara tatălui său Faustina Annia, şi 
nenumărați alţii. Hărăzise morţii şi pe alţi patrusprezece, 
căci resursele imperiului roman nu mai puteau face faţă 
cheltuielilor lui. 

8 în vremea aceasta, senatorii în bătaie de joc l-au 
numit Pius pe Commodus, pentru că făcuse consul pe un 
amant al mamei sale, după cum, când a ucis pe Perennis l- 
au numit Felix, deşi prin mulţimea uciderilor de cetăţeni se 
comporta ca un nou Sylla. Commodus, el „Piosul' şi 
„Fericitul”, se spune că a înscenat o conspirație contra sa 
însuşi, pentru ca să poată ucide pe cât mai mulţi, deşi n-a 
avut altă răscoală împotriva sa decât pe a lui Alexander, 
care după aceea s-a sinucis cu toţi ai săi, şi pe cea a surorii 
sale Lucilla. Commodus a fost numit şi Britannicus de 
către adulatori, pentru că britanii voiseră să aleagă alt 
împărat împotriva lui. A mai fost numit şi Hercules 
romanul, fiindcă ucisese fiare în amfiteatrul de la 
Lanuvium. A fost, pe lângă acestea, de o astfel de 
demenţă, încât a voit să numească oraşul Roma colonia 
Commodiana. Se spune că Marcia15 în îmbrăţişările ei îi 
inspira aceste acte de nebunie. A voit chiar să conducă 
cvadrige în circ. A înaintat în faţa publicului îmbrăcat în 
haine dalmatice şi a dat semnalul de plecarea cvadrigelor. 
Atunci când a propus în senat ca Roma să fie numită 
Commodiana, senatul nu numai că a primit această 
propunere cu plăcere, ci amuzându-se, pe cât se înţelege, 


s-a numit şi pe sine însuşi senat Commodian, iar pe 
Commodus l-a numit Hercule şi zeu. 

9 S-a prefăcut că va pleca în Africa, pentru a cere 
bani de drum şi, obţinându-i, i-a cheltuit în chefuri şi jocuri 
de noroc. L-a ucis pe Motilenus, prefectul pretoriului, 
dându-i o smochină otrăvită. 1 s-au ridicat statui în ţinuta 
lui Hercule şi i s-au adus jertfe ca unui zeu. Luase măsuri 
să ucidă pe mulţi, dar această măsură i-a fost trădată de 
un copil, care a aruncat din dormitorul împăratului lista pe 
care erau scrise numele celor ce urmau să fie ucişi 16. 
Practicând cultul zeiţei Isis, s-a ras în cap şi purta cu sine 
statueta lui Anubis. Din dorinţa de cruzime, a cerut 
slujitorilor Belloneil7 să-şi taie cu adevărat braţul. Pe 
slujitorii zeiţei Isis îi silea să se bată cu crengi de pin peste 
piept până la primejduirea vieţii. Când purta statueta lui 
Anubis18 lovea grav în cap cu ea pe slujitorii zeiţei Isis. 
îmbrăcat în haine femeieşti, sau în piele de leu, a răpus cu 
măciuca nu numai lei, ci şi mulţi oameni. Pe cei cu picioare 
slabe şi care nu puteau să meargă, îi făcea în chip de 
giganţi, acoperindu-i de la genunchi cu stofe şi pânze ce-i 
făcea să aibă cozi de balaur, şi apoi îi ucidea cu săgeți. 
Sacrificiul lui Mithras13 l-a pângărit prin uciderea unui 
om, deşi la acest cult slujitorii se mărgineau doar să spună 
sau să închipuie ceva care să inspire groază. 

10 De copil a fost mâncăcios şi neruşinat. Ca tânăr, a 
necinstit tot felul de oameni care erau cu el şi s-a lăsat şi el 
necinstit de toţi. Pe cei ce râdeau de el îi arunca fiarelor 
sălbatice. A ordonat ca unul care citise o carte lui 
Tranquillus20 conţinând biografia lui Caligula, să fie 
aruncat la fiare, aflând că avea aceeaşi zi de naştere ca a 
lui Caligula. Dacă auzea pe vreunul spunând că vrea să 
moară, ordona ca acesta să fie aruncat cu sila de pe 
stâncă. Şi glumele îi erau primejdioase. Căci văzând pe 
unul că are fire de păr alb apărute printre cele negre ca 
nişte viermişori, i-a pus pe cap un sturz care crezând că 


ciocăneşte viermi i-a umplut capul de răni cu ciocul. Unui 
om gras i-a spintecat pântecele, de i-au ieşit intestinele 
afară. Pe cei cărora le scosese câte un ochi sau le frânsese 
câte un picior îi numea miopi sau monopozi. Pretutindeni a 
ucis pe mulţi, pe unii fiindcă apăreau în faţa lui în haine 
străine, pe alţii fiindcă erau nobili 

Şi prezentabili, îi produceau desfătare deosebită 
oamenii cărora le dădea numele părţilor ruşinoase ale 
ambelor sexe şi pe aceste părţi ale corpului îi săruta cu 
plăcere. Cel mai drag îi era un om cu un membru 
proeminent peste măsura firească, pe care-l numea 
măgarul; pe acesta l-a îmbogăţit şi l-a făcut preot al lui 
Hercules rusticul. 

11 Se spune că adesea în mâncărurile cele mai 
scumpe amesteca excremente umane şi chiar le gusta, 
pentru ca pe urmă să râdă de alţii. A adus doi cocoşaţi 
aşezaţi pe o tavă de argint stropiţi ou muştar şi îndată i-a 
ridicat în rang şi i-a îmbogăţit. Pe lulianus, prefectul 
pretoriului său, de faţă cu tot personalul palatului l-a 
aruncat într-o piscină în togă cum se găsea, după ce-l 
făcuse să danseze gol, să bată din ţimbale şi să se 
schimonosească înaintea concubinelor sale. Nu rareori a 
avut la masă tot felul de mâncăruri care-i întreţineau 
stimularea la desfrâu. Făcea baie de câte şapte-opt ori pe 
zi şi mânca în baie. Mergea la templele zeilor plin de 
urmele desfrâului şi chiar de sânge omenesc. A imitat şi pe 
medici, scoțând oamenilor sânge cu cuțite care se 
întrebuinţează la disecţia cadavrelor. Adulatorii numeau în 
onoarea lui lunile cu nume pe care le purta el, spunând 
Commodus pentru august, Hercules pentru septembrie, 
Neînvinsul pentru octombrie,  Triumfătorul pentru 
noiembrie, Amazonul pentru decembrie. Amazonul se 
numea din dragoste pentru concubina sa Marcia, pe care o 
plăcea pictată ca o amazoană şi pentru care el însuşi a voit 
să apară în arenă îmbrăcat ca o Amazoană2 1. A participat 


chiar la lupti gladiatorice, primind nume de gladiatori cu 
aceeaşi plăcere cu care ar fi primit un triumf. A mers la 
şcoala de gladiatori întotdeauna şi, de câte ori se ducea, 
poruncea să fie înscris faptul ca un eveniment 
memorabi122. Se spune că a luptat de şapte sute treizeci 
şi cinci de ori. 

A fost numit între Caesari înainte de ziua a patra a 
idelor lui octombrie, pe care după aceea le-a numit. 

ale lui Hercule, în timpul consulilor Pudens şi 
Polli023, iar la idele lui Hercule, în timpul consulilor 
Maximus şi Orfitus24, a fost numit Germanicus. 

12 A fost primit ca preot în toate colegiile 
sacerdotale cu 13 zile înainte de calendele Neînvinsului, în 
timpul consulilor Piso şi lulianus23, iar cu 14 zile înainte 
de calendele lui Aelius, cum le-a numit după aceea, a 
plecat în Germania. În timpul aceloraşi consuli, a primit 
toga virilă şi a fost numit împărat cu tatăl său cu cinci zile 
înainte de calendele Triumfătorului, sub cel de-al doilea 
consulat al lui Pollio şi Aper20. A primit onorurile 
triumfului cu 10 zile înainte de calendele lui ianuarie, în 
timpul aceloraşi consuli. A plecat din nou cu 3 zile înainte 
de nonele lui Commodus, în timpul consulilor Orfitus şi 
Rufus27. Au fost făcute rugăciuni de către armată şi de 
către senat pentru veşnica lui ocrotire în palatul 
commodian cu 11 zile înainte de calendele romane, pe 
când Praesens era consul pentru a doua oară28. De la a 
treia plecare, pe care o plănuia, a fost reţinut de senat şi 
de popor. S-au făcut rugăciuni pentru el la nonele lui Pius, 
pe când era consul pentru a doua oară Fuscianus29. Se 
găseşte scris că el în vremea aceasta a luptat ca gladiator 
sub domnia tatălui său de 365 de ori şi că după aceea a 
obţinut atâtea victorii, învingând sau ucizând pe gladiatori, 
încât numărul lor s-a ridicat la o mie. A ucis cu mâna sa 
multe mii de fiare de tot soiul, chiar şi elefanţi, şi acestea 
le-a făcut având adesea ca spectator poporul roman30. 


13 Deşi în stare pentru acestea, în alte privinţe era 
slab şi prăpădit, având chiar în regiunea ingvinală o hernie 
proeminentă, a cărei umflătură pe sub hainele de mătase 
era vizibilă. În legătură cu aceasta s-au scris multe versuri, 
pe care le laudă Marius Maximus în scrierile sale. 

Pentru uciderea fiarelor avea atâta putere, încât cu 
un par ascuţit străpungea un elefant, cu un baston reteza 
coarnele unei gazele şi din câte o lovitură a ucis multe mii 
de fiare mari. 

Neruşinat cum era, în teatru sau amfiteatru venea 
îmbrăcat în haine de femeie şi foarte adesea a băut în 
public. 

Cu toate că ducea astfel de viaţă, sub domnia sa 
generalii31 au învins pe mauri şi pe daci, iar Pannoniile şi 
Britannia au fost pacificate. Deşi în Germania şi Dacia 
provincialii nu voiau să-i recunoască domnia, comandanții 
militari a liniştit spiritele şi în aceste provincii. Commodus 
era atât de lăsător şi de neglijent în semnături, încât dădea 
o singură iscălitură pentru mai multe decrete şi cele mai 
multe scrisori ale sale conţineau doar cuvântul „Sănătate”. 
Toate le făcea prin interpuşi, care se spune că au dirijat 
spre profitul lor condamnările. 

14 Din cauza acestei neglijenţe şi a faptului că cei ce 
conduceau atunci treburile publice devastau avutul 
statului, o mare foamete a izbucnit, deşi nu lipseau 
alimentele. Commodus i-a ucis sau i-a proscris pe jefuitori; 
dar vrând să se asemene ca nume vremea lui cu secolul de 
aur, a scăzut preţurile, ceea ce a făcut ca lipsa să fie şi mai 
mare. 

Sub domnia lui mulţi au cumpărat cu bani pedepsirea 
altora, sau salvarea lor. El a vândut diferitele feluri de 
pedepse, înmormântările şi reducerea condamnărilor, 
ucizând chiar pe unii în locul altora. A vândut provinciile şi 
guvernările, intermediarii primind o parte şi Commodus o 
parte. A vândut unora moartea duşmanilor lor. Sub domnia 


lui liberţii au vândut chiar rezultatul proceselor. Pe 
prefecţii Paternus şi Perennis nu i-a suportat mult timp şi 
dintre prefecţii numiţi de el niciunul n-a rămas trei ani în 
funcţie, cei mai mulţi dintre aceşti prefecţi pierind otrăviţi 
sau asasinați. Cu aceeaşi uşurinţă a schimbat şi pe 
prefecţii oraşului. 

15 A ucis cu plăcere pe intimii săi din palat, deşi prin 
aceştia făcea totul. Eclectus, om de încredere în palat, 
văzând că ucide aşa de uşor pe oamenii palatului, i-a luat-o 
înainte şi a participat la conspirația urzită împotriva lui. Ca 
luptător, umbla cu haine de gladiator, acoperindu-şi umerii 
goi cu o pânză de purpură. Avea pe lângă acestea obiceiul 
să ceară ca toate actele sale impure, de cruzime, de 
gladiator şi de patron de prostituate, să fie trecute în 
cronica evenimentelor Romei, după cum asigură scrierile 
lui Marius Maximus. Poporul roman, în prezenţa căruia a 
luptat de atâtea ori ca gladiator, a fost numit de el poporul 
commodian. Fiindcă adesea, când el lupta în circ, poporul 
roman îl aplauda ca pe un zeu, crezând că râde de el, 
ordona marinarilor care întindeau pânzele să masacreze 
poporul în amfiteatru. Poruncise să se dea foc oraşului, ca 
şi cum ar fi fost o colonie a lui. Şi ar fi făcut aceasta, dacă 
n-ar fi fost împiedicat de Laetus, prefectul pretoriului. 
Intre alte nume de triumf i s-a spus de 620 de ori Palus, 
nume al primului dintre gladiatorii învingători32. 

16 În timpul domniei lui s-au produs mai multe 
semne publice şi particulare33. A apărut o stea cu coadă, 
s-au văzut urme de zei ieşind din for. Înainte de răscoala 
dezertorilor34 s-a aprins cerul. La calendele lui ianuarie 
peste circ s-a lăsat pe neaşteptate negură şi întuneric, iar 
înainte de revărsatul zorilor apăruseră nişte păsări de foc, 
rău prevestitoare, împăratul spunând că nu poate dormi în 
palat, s-a dus pe muntele Caelius în casele lui Vectilius. 
Templul lui Ianus geminus s-a deschis singur şi o statuie de 
marmură a lui Anubis a fost văzută mişcându-se. O statuie 


de bronz a lui Hercule pe calea Minucia a asudat mai 
multe zile de-a rândul. Deasupra patului lui Commodus, 
atât la Roma cât şi la Lanuvium, a fost prinsă o bufniţă. El 
însuşi şi-a făcut un semn prevestitor; căci punând mâna pe 
rana unui gladiator ucis şi-a şters-o pe cap şi, contrar 
obiceiului, a poruncit ca spectatorii să vină la 
reprezentaţie nu în togi, ci în mantai, cum se obişnuia la 
înmormântări, chiar el prezidând jocurile îmbrăcat în haine 
de culoare închisă. Coiful i-a zburat de două ori prin poarta 
Libitina35. La un dar a împărţit poporului câte 725 de 
dinari de om. La alte daruri a fost foarte zgârcit, fiindcă 
cheltuielile cu luxul său secătuiseră tezaurul. A dat multe 
jocuri de circ, mai mult de plăcere decât din respect 
pentru tradiţie, şi ca să îmbogăţească pe stăpânii 
echipelor. 

17  Incitaţi de aceste lucruri, deşi prea târziu, 
concubina sa Marcia şi Quintus Aemilius Laetus a făcut o 
conspirație să-l ucidă. Mai întâi i-au dat otravă; dar fiindcă 
aceasta îşi făcea anevoie efectul, l-au strangulat prin 
atletul cu care de obicei făcea exerciţii36. 

A avut un corp bine proporţionat, cu o privire însă de 
prostănac, cum sunt de obicei oamenii beti, şi cu un limbaj 
de nivel scăzut. Îşi văpsea întotdeauna părul, făcându-l 
strălucitor cu pudră de aur, şi de frica bărbierului îşi ardea 
părul şi barba. 

Senatul şi poporul au propus să i se tragă cadavrul 
cu cârligul şi să fie aruncat în Tibru, dar mai în urmă, din 
ordinul lui Pertinax, a fost dus în mausoleul lui Hadrianus. 

N-a rămas de la el nicio construcţie, în afară de baia 
făcută de Cleander pe numele lui, şi senatul i-a şters 
numele gravat pe construcţiile altora. Nici măcar lucrările 
tatălui său nu le-a terminat. A organizat o flotă africană ca 
să intervină în cazul că Alexandria ar fi încetat să furnizeze 
cereale. Într-un chip ridicol, Cartagina a fost numită de el 
Alexandria Commodiana togata, după ce flota din Africa 


fusese numită de el Commodiana Herculana. A adăugat 
colosului unele podoabe, care după aceea toate au fost 
luate. A înlocuit capul colosului care reprezenta pe Nero 
cu capul său37 scriindu-şi pe soclu, după cum obişnuia, 
numele cu toate titlurile, fără să uite pe acela de gladiator 
şi de depravat. Totuşi, împăratul Severus, bărbat pe 
măsura numelui său. eu toată ura senatului, l-a ridicat pe 
Commodus în rândul zeilor, numind pentru el şi un preot 
herculean commodian, pe care Commodus însuşi şi-l 
pregătise pe când era în viaţă. A lăsat în urma lui trei 
surori. Severus a dat un decret ca ziua de naştere a lui 
Commodus să fie sărbătorită. 

18 Aclamaţiile senatului după moartea lui Commodus 
au fost puternice. Ca să se ştie care a fost judecata 
senatului despre Commodus, redau, după Marius 
Maximus, înseşi aclamaţiile senatului exprimate în decret: 
„Duşmanului patriei să i se retragă onorurile, paricidului 
să i se retragă onorurile. Paricidul să fie târât, duşmanul 
patriei, paricidul gladiatorul, să fie sfâşiat în camera 
mortuară a  gladiatorilor. Duşmanul zeilor, duşmanul 
senatului, duşmanul zeilor, paricidul, călăul senatului. 
Duşmanul zeilor, duşmanul senatului. Gladiatorul, în 
camera mortuară a gladiatorilor. Cel ce a ucis senatul să 
fie depus în camera mortuară a gladiatorilor. Cel ce a ucis 
senatul să fie târât cu cârligul. Cel ce a ucis oameni 
nevinovaţi să fie târât cu cârligul. Cu adevărat paricid, cu 
adevărat duşman. Cel ce nu şi-a păzit sângele să fie târât 
cu cârligul. Cel ce a vrut să te ucidă38 să fie târât cu 
cârligul. Te-ai temut cu noi, te-ai primejduit cu noi. Ca să 
fim scăpaţi, prea bunule şi preamărite Jupiter, păstrează- 
ne pe Pertinax. Felicitări devotamentului pretorienilor, 
felicitări  cohortelor  pretoriene, felicitări armatelor 
romane, felicitări pietăţii senatului. Paricidul să fie târât. 
Cerem, Auguste, ca paricidul să fie târât. Aceasta cerem: 
paricidul să fie târât. Ascultă-ne, Caesar, la lei cu delatorii. 


Ascultă-ne Caesar, la lei cu Speratus39. Felicitări victoriei 
poporului roman, felicitări  devotamentului soldaţilor, 
felicitări devotamentului pretorienilor, felicitări cohortelor 
pretoriene. Să fie date jos pretutindeni statuile 
duşmanului, pretutindeni jos cu statuile paricidului, 
pretutindeni jos cu statuile gladiatorului, jos cu statuile 
gladiatorului şi ale paricidului 

Asasinul cetăţenilor să fie târât, paricidul cetăţenilor 
să fie târât, statuile gladiatorului să fie date jos. Fiind tu 
salvat, suntem şi noi salvaţi şi în siguranţă. Adevărat, 
adevărat, abia acum adevărat, abia acum demn, abia acum 
adevărat, abia acum liber. Acum suntem în siguranţă, 
teamă  delatorilor. Ca să fim în siguranţă, teamă 
delatorilor; ca să fim salvaţi, afară cu delatorii din senat, 
moarte cu ciomege delatorilor. Fiind tu salvat, la lei cu 
delatorii. Fiind tu împărat, moarte cu ciomege delatorilor. 

19 Să piară amintirea paricidului gladiator, să fie 
date jos statuile paricidului gladiator, să piară amintirea 
gladiatorului impur, gladiatorul în camera mortuară a 
gladiatorilor. 

Ascultă-ne Caesar! Călăul să fie târât cu cârligul, 
călăul senatului să fie târât cu cârligul, după obiceiul 
strămoşilor. Mai sângeros decât Dimitianus, mai impur 
decât Nero. Aşa a făcut, aşa să păţească. Să fie cinstită 
amintirea celor nevinovaţi, Te rugăm să restabileşti 
onorurile celor nevinovaţi. 

Cadavrul paricidului să fie târât cu cârligul. Cadavrul 
gladiatorului să fie târât cu cârligul, cadavrul gladiatorului 
să fie aruncat în camera mortuară a gladiatorilor. Întreabă- 
ne, întreabă-ne: toţi suntem de părere că trebuie târât cu 
cârligul. Cel ce a ucis pe toţi, să fie târât cu cârligul. Cel ce 
a ucis oameni de toate vârstele, să fie târât cu cârligul. Cel 
ce a ucis oameni de ambele sexe să fie târât cu cârligul. 
Cel ce singur, nu şi-a păzit sângele, să fie târât cu cârligul. 
Cel ce a jefuit templele, să fie târât cu cârligul. Cel ce a 


anulat testamentele, să fie târât cu cârligul. Cel ce a 
despuiat pe cei vii, să fie târât cu cârligul. Am fost sclavii 
sclavilor. Cel ce a vândut vieţi cu bani, să fie târât cu 
cârligul. Cel ce a vândut vieţi cu bani şi nu şi-a ţinut 
cuvântul, să fie târât cu cârligul. Cel ce a vândut senatul, 
să fie târât cu cârligul. Cel ce a răpit moştenirile copiilor, 
să fie târât cu cârligul. Afară din senat denunţătorii, afară 
din senat delatorii, afară din senat ademenitorii sclavilor. 
Şi tu te-ai temut cu noi, toate le ştii, cunoşti şi pe cei buni 
şi pe cei răi, toate le ştii, pe toate îndreaptă-le. Pentru tine 
ne-am temut, ferice de noi sub domnia ta. Dă o hotărâre 
despre paricid, dă o hotărâre, cere-ne părerea. Cerem 
prezenţa ta. Cei nevinovaţi n-au avut parte de un mormânt; 
să-i fie târât cadavrul paricidului. Paricidul a prădat 
mormintele; să fie târât cadavrul paricidului. 

20 La porunca lui Pertinax, Livius Laurensis, 
intendentul averii palatului, a dat lui Fabius Chilo, consul 
designat, cadavrul lui Commodus, iar acesta l-a 
înmormântat în timpul nopţii. Senatul a întrebat „Din 
ordinul cui a fost înmormântat! Să fie scos din mormânt, să 
fie târât” Cingius Severus a spus: „Pe nedrept a fost 
înmormântat. Ceea ce spun eu ca preot, spune şi colegiul 
preoţilor. Fiindcă mi-am dat părerea în situaţii 
îmbucurătoare, acum mă întorc la cele necesare: sunt de 
părere că trebuie anulat ce a hotărât cu forţa în onoarea sa 
cel ce n-a trăit decât pentru pieirea cetăţenilor şi pentru 
dezonoarea sa. Statuile lui de pretutindeni trebuie date 
jos, numele să-i fie şters de pe toate monumentele publice 
şi particulare, iar Iernile să recapete denumirea pe care o 
aveau înainte de a se fi abătut această nenorocire peste 
imperiu40. 

HELVIUS PERTINAX 

de Iulius Capitolinus 

1 Tatăl lui Publus Helvius Pertinax a fost fiu al 
libertului Helvius Successus, care se spune că a pus fiului 


său numele de Pertinax, pentru a continua comerţul de 
linăl pe care-l practica cu perseverenţă!%. Pertinax s-a 
născut în vila din Apenini a mamei sale. În ceasul când s-a 
născut, un mânz s-a urcat pe acoperişul casei şi, după cea 
stat acolo puţin, a căzut şi a murit. Speriat de această 
întâmplare, tatăl său s-a dus la un chaldeu**. Acesta i-a 
prezis noului născut un viitor strălucit, dar tatăl a spus că 
şi-a pierdut, în acest caz ajutorul. A învăţat strictul necesar 
pentru scris-citit şi socotit, apoi a fost încredinţat unui 
grămătic grec şi în continuare lui Sulpicius Apollinaris, 
după care Pertinax a predat şi el gramatica1%5. 

Dar fiindcă această profesiune îi aducea venit prea 
Mic, ajutat de Lollianus Avitus, a fost consul şi avocatul 
tatălui său, a reuşit să se angajeze în armată şi a plecat în 
Syria cu gradul de comandant de cohortă, pe vremea 
împăratului Titus Aurelius1%. Dar fiindcă plecase fără foaie 
de serviciu a fost silit de guvernatorul Syriei să facă 
drumul pe jos de la Antiochia până la unitatea sa!%. 

numit comandantul stegarilor, cu perspective de a 
deveni aghiotant al lui Pompeianus. Prin merite deosebite 
în activitate a fost ales senator. Ducându-şi mai departe 
bine sarcinile şi fiind descoperită uneltirea organizată 
împotriva lui, împăratul Marcus, ca să-i compenseze 


103 Cîştigîndu-şi merite prin bravurile sale în războiul cu părţii, a fost 
transferat în Britannia şi menţinut acolo un timp. Apoi a comandat o 
unitate de cavalerie în Moesia. De aici i s-a dat intendenţa 
aprovizionării pe calea Aemilia7 şi după aceea comanda flotei 
germanice8. Mama sa l-a urmat pînă în Germania şi a murit acolo. Se 
spune că există şi astăzi monumentul ei. Mutat în Dacia, cu soldă de 
două sute de mii de sesterţi, şi suspectat de Marcus din cauza unor 
intrigi, a fost îndepărtat din funcţie dar ajutat de Claudius 
Pompeianus, ginerele lui Marcus, a fost 

104 Pînă la guvernarea Syriei, Pertinax s-a purtat 

105i ntegru, dar după moartea lui Marcus, a prins slă 

106b iciune pentru bani, din care cauză poporul începuse 


107s ă-l critice. După patru provincii proconsulare, căci 


nedreptatea, l-a făcut pretorian şi i-a dat comanda primei 
legiuni3 * * * în fruntea căreia el îndată a eliberat Raetia şi 
Noricum!%8 de duşmani. Capacitatea lui s-a impus şi mai 
mult în ochii lui Marcus, prin recomandarea căruia a fost 
numit consulll. În cartea lui Marius Maximus există o 
cuvântare conţinând laudele aduse de împărat lui Pertinax, 
cu tot ce a săvârşit şi suferit acesta. In afară de acea 
cuvântare, care e prea lungă pentru a o putea reproduce 
aici, adesea Pertinax a fost lăudat de Marcus în adunările 
militare şi în senat. Marcus regreta în mod public că 
Pertinax fiind senator!* nu putea fi făcut prefectul 
pretoriului. După înăbuşirea conspirației lui Cassius a 
plecat din Syria la paza Dunării, unde a fost guvernator al 
celor două Mossii şi al Daciei. Conducând bine lucrurile în 
aceste provincii, a fost avansat, dându-i-se guvernarea 
Syriei. 

vrătirea soldaţilor care voiau să aibă pe cineva 
împărat, arătându-şi preferința pentru Pertinax. Cam în 
acea vreme şi-a atras o acuzaţie de intrigă, spunându-se 
despre el că ar fi pârât lui Commodus pe Antistius Burrus 
şi pe Arrius Antoninus, pe care i-ar fi învinovăţit că râvnesc 
domnia. În Britannia, unde a potolit nemulţumirile 
împotriva lui Commodus, s-a expus unei mari primejdii din 
partea legiunii răsculate, care era cât pe ce să-l ucidă şi de 
care a scăpat ascunzându-se printre cei ucişi. Pentru 
aceasta Pertinax s-a răzbunat foarte aspru, dar mai târziu 
şi-a cerut iertare pentru acţiunea sa, spunând că legiunile 
i-au fost duşmănoase din cauza disciplinii pe care le-a 
cerut-o. 

4 'Trimiţându-i-se înlocuitor, i s-a dat intendenţa 
aprovizionării. Apoi a fost făcut proconsul în Africa în acest 
proconsulat a făcut faţă multor răzvrătiri, despre care se 


108c are avusese în Liguria o prăvălie de postav13, s-a 
109î nconjurat cu un mare număr de clădiri casa părintească, pe care 
a lăsat-o în forma de mai înainte. A 


spune că a fost informat de unele profeţii ce porneau din 
templul zeiţei Caelestis14. După aceasta a fost făcut 
prefectul Romei, funcţie în care urmând după Fuscianus, 
un om sever, Pertinax a fost foarte blând şi omenos şi a 
plăcut mult chiar lui Commodus, Pertinax fiind prin 
sprijinul acestuia consul pentru a doua oarăl5. Atunci 
Pertinax n-a fugit de încrederea pe care i-au arătat-o cei ce 
au pus la cale uciderea lui Commodus16. 

După asasinarea lui Commodus, au venit la el Laetus, 
prefectul pretoriului, şi Eclectus, ofiţer al palatului, ca să-i 
propună domnia, şi l-au dus în tabără. Acolo Pertinax a 
vorbit trupei, a promis o gratificaţie şi a spus că-i este dată 
domnia de către Laetus şi Eclectus, care răspândiseră 
zvonul că moartea lui Commodus s-ar fi datorat unei boli, 
fiindcă se temeau să nu se răzvrătească soldaţii. 

În sfârşit Pertinax a fost proclamat împărat mai întâi 
de câţiva. A ajuns împărat în vârstă de peste şaizeci de ani, 
în ajunul calendelor lui ianuarie17. A venit noaptea din 
tabără la senat şi a cerut să i se deschidă capela clădirii, 
dar negăsind pe intendent, s-a dus în templul Concordiei. 
Aici a venit la el Claudius Pompeianus, ginerele lui Marcus, 
şi, cum acesta era îndurerat din cauza morţii lui 
Commodus, Pertinax l-a îndemnat să ia el domnia. Acesta 
însă a refuzat, fiindcă-l vedea pe Pertinax de acum 
împărat. Îndată au venit la senat toţi magistraţii cu 
consulii, şi, în momentul când a intrat Pertinax, atunci, 
noaptea, a fost salutat ca împărat. 

5 După felicitările consulilor şi după aclamaţiile 
senatorilor pentru el şi împotriva lui Commodus, Pertinax a 
adus mulţumiri senatului şi mai ales lui Laetus, prefectul 
pretoriului, prin acţiunea căruia Commodus fusese ucis, 
iar el ajunsese împărat. Dar pe când Pertinax aducea 
mulţumiri lui Laetus, consulul Falcol8 i-a spus: „Inţelegem 
ce fel de împărat vei fi din aceea că te vedem urmat de 
Laetus şi de Marcia, uneltele crimelor lui Commodus”. 


Pertinax i-a răspuns: „Tu eşti consul tânăr şi nu ştii să te 
supui necesităţii. Ei s-au supus fără voie lui Commodus, 
dar, când au avut putinţa, au arătat ce au voit 
întotdeauna”. În ziua în care el a fost numit Augustus, a 
fost numită Augusta şi Flavia Titiana, soţia sa, în ceasurile 
în care el aducea mulţumiri zeilor pe Capitoliu. El cel 
dintâi dintre toţi, în ziua când a fost numit Augustus, a 
primit şi numele de părinte al patriei, puterea 
proconsulară şi dreptul de a patra propunere în senat 19, 
ceea ce a fost pentru el o prevestire. 

Pertinax a plecat la palat, care atunci era gol, fiindcă 
fusese ucis Commodus la Vectiliane20 şi, tribunului care i- 
a cerut în prima zi cuvântul de ordine, i-a răspuns „Să 
luptăm”, ca un reproş împotriva leneviei din vremea 
împăratului anterior, parolă pe care el o dăduse în toate 
celelalte comandamente avute. 

6 Soldaţii însă n-au suportat acest reproş şi îndată s- 
au gândit la schimbarea împăratului. Chiar în aceeaşi zi a 
invitat la masă pe demnitari şi pe fruntaşii senatului, obicei 
pe care Commodus îl părăsise. În ziua următoare 
calendelor, statuile lui Commodus au fost răsturnate, fapt 
care n-a plăcut soldaţilor, ca şi acela că împăratul a dat din 
nou aceeaşi parolă. Mai există teama de război sub un 
împărat bătrân. În sfârşit, cu trei zile înainte de none2l, 
soldaţii au voit să aducă în tabără pe un senator cunoscut, 
Triarius Maternus Lascivius insistând cu rugăminţi pe 
lângă el să-l pună împărat. Dar acesta a fugit de acasă 
îmbrăcat sumar, cum se găsea, a venit la Pertinax în palat 
şi de aici a părăsit oraşul. 

Stăpânit de teamă, Pertinax a respectat toate 
drepturile pe care Commodus le dăduse soldaţilor şi 
veteranilor. A spus că are de la senat domnia pe care o 
începuse de la sine. A interzis cu jurământ procesele de 
legarea majestăţii imperiale22 şi a rechemat pe toţi cei 
deportaţi sub astfel de acuzaţii, reabilitând post mortem pe 


cei ucişi. Senatul a dat fiului său numele de Caesar, dar 
Pertinax n-a primit numele de Augusta pentru soţia sa. Cât 
despre fiu, a spus: „Când va merita”. Întrucât Commodus 
făcuse în rândul pretorilor nenumărate numiri personale, 
Pertinax printr-un senatus-consult a dispus ca acei care nu 
îndepliniseră preţura, ci o primiseră prin favoare, să treacă 
în urma celor ce erau adevăraţi pretori. Dar şi prin aceasta 
şi-a atras o mare ură din partea multora. 

7 A ordonat corectarea listelor de recensământ. A 
ordonat de asemenea pedepsirea gravă a tuturor 
delatorilor, măsură mai domoală totuşi decât a împăraţilor 
anteriori, fiindcă a fixat pedeapsa în raport cu demnitatea 
celui pârât. A făcut o lege care impunea ca testamentele 
anterioare să nu fie anulate înainte de a fi perfectate altele 
şi ca fiscul în acest caz să nu mai fie moştenitorul. A 
declarat că el nu va primi nicio moştenire care i-ar fi fost 
lăsată prin delaţiunea cuiva sau prin vreun proces, dacă 
moştenitorii legitimi şi necesari rămâneau privaţi de acea 
moştenire, spunând într-o şedinţă a senatului aceste 
cuvinte: „Prefer, senatori, să fiu un împărat sărac, decât să 
ajung la un cumul de bogății pe calea intrigilor şi a 
afacerilor josnice”. A achitat gratificaţiile şi darurile 
promise de Commodus. A luat cu mare grijă măsuri de 
prevedere pentru aprovizionare. Şi fiindcă tezaurul public 
era atât de secătuit, încât, după propria-i mărturisire, n-a 
găsit în el mai mult de un milion de sesterţi, s-a văzut silit, 
contrar propriilor declaraţii, să perceapă dările impuse de 
Commodus. În sfârşit criticat de fostul consul Lollianus 
Gentianus23 că una promite şi alta face, a răspuns 
invocând raţiunea necesităţii. A pus la licitaţie averea lui 
Commodus, cerând să fie vânduți chiar şi copiii de casă şi 
concubinele acestuia, exceptând pe cei care păreau a fi 
fost introduşi cu forţa în palat. Din cei pe care i-a vândut, 
mulţi au fost readuşi ulterior în slujbă şi au constituit 
desfătarea lui Severus; unii din aceştia sub alţi împărați au 


ajuns până la demnitatea de senatori. A proscris şi a 
vândut pe bufonii care spuneau trivialităţi folosind 
cuvintele cele mai josnice. Cu banii din această vânzare, 
care a fost foarte mare, a dat soldaţilor o gratificaţie. 

8 A cerut liberţilor să dea înapoi bogăţiile pe care şi 
le însuşiseră prin vânzările lui Commodus. Lucrurile lui 
Commodus, vândute la licitaţie, cele mai deosebite au fost 
acestea: o haină cu căptuşeală de purpură, brodată cu fir 
de aur. apoi tunici, mantăi, pelerine, haine dalmaţiene cu 
mâneci lungi, haine militare de paradă, hlamide greceşti 
de purpură, haine militare obişnuite, vase bardaice24, 
mantăi gallice şi arme gladiatorice cu mânese de aur şi 
încrustate cu pietre preţioase. 

A vândut şi săbii herculane, coliere gladiatorice, vase 
făcute din chihlimbar, din aur, fildeş, argint, sticlă, chiar 
mici obiecte obscene23 din acelaşi material preţios, vase 
samnite pentru topit răşina şi smoala, instrumente de 
depilat părul şi de întreţinerea tenului, apoi trăsuri de 
fabricaţie nouă, cu obezile şi spiţele roţilor măiestrit 
lucrate şi cu leagăne comode şi mobile fie pentru a evita 
neplăcerile soarelui, fie pentru a garanta o bună respiraţie, 
indicând distanţa, împreună cu orele parcurse, şi fiind 
acomodate viciilor lui Commodus. Pe lângă acestea, 
Pertinax a dat înapoi stăpânilor pe sclavii care trecuseră 
din casele particulare la palat. Masa imperială a redus-o de 
la cheltuieli imense la limite modeste şi a restrâns toate 
cheltuielile de pe timpul lui Commodus. Ca urmare, după 
exemplul împăratului, care trăia simplu, prin sobrietatea 
tuturor preţurile au scăzut. Căci consumul palatului 
înlăturând ceea ce nu era necesar, a redus la jumătate 
cheltuielile. 

9 A stabilit recompense pentru soldaţii luptători pe 
front. A achitat datoriile pe care le contractase la începutul 
domniei, redresând tezaurul public. A fixat anumite sume 
pentru lucrările publice. A prevăzut fonduri pentru 


repararea drumurilor. A achitat soldele neplătite din urmă. 
În sfârşit, a făcut fiscul capabil de a suporta toate sarcinile. 
Raţiile alimentare care se dădeau pe timp de nouă ani 
instituite de Traian le-a suprimat, neţinând seama de cel 
ce le introdusese. În viaţa particulară n-a fost scutit de 
bănuiala că este lacom, fiindcă şi-a întins posesiunile pe 
valea Sabatia26, ruinând pe proprietari prin dobânzi. Din 
această cauză, după un vers al lui Lucilius, a fost numit 
scufundaci agrar27. Mulţi au arătat în scrisorile lor că el 
chiar în funcţiile pe care le-a îndeplinit ca fost consul s-a 
purtat josnic; căci se spune că a vândut concediile şi 
delegaţiile militare. În sfârşit, cu un foarte mic avut de la 
părinţi şi cu nicio moştenire, a devenit deodată bogat. Este 
drept că a dat tuturor înapoi posesiunile răpite de 
Commodus, dar nu fără câştig personal. A asistat 
întotdeauna la şedinţele oficiale ale senatului şi 
întotdeauna a avut ceva de spus. S-a arătat întotdeauna 
civilizat cu cei ce-l salutau sau îl întrebau ceva. Pe cei 
condamnaţi din cauza reclamaţiilor calomnioase ale 
sclavilor i-a eliberat, pedepsind pe sclavii calomniatori cu 
crucificarea, înfierând chiar după moartea lor pe cei 
vinovaţi. 

10 Falco a uneltit împotriva lui vrând să-i ia domnia... 
Pertinax s-a plâns în senat şi senatul a constatat că 
reclamaţia era întemeiată... Un sclav dându-se drept fiu al 
Fabiei, din familia lui Ceionius Com modus, pretindea în 
mod ridicol casa palatină28... Aflând Pertinax a ordonat ca 
acesta să fie bătut şi redat stăpânului... Se spune că cei ce 
urau pe Pertinax au găsit în pedeapsa acestui sclav ocazie 
de răzvrătire. El însuşi a cruțat pe Falco şi i-a cerut în 
senat graţierea. Falco a trăit pus la adăpost în avutul său şi 
la moarte şi-a lăsat fiul moştenitor. Mulţi au spus că Falco 
n-a ştiut că i se pregăteşte domnia. Alţii au afirmat că el 
fusese reclamat pe baza mărturiilor false ale unor sclavi 
care aduseseră dovezi mincinoase. 


Dar răscoala a fost pregătită împotriva lui Pertinax 
de către Laetus, prefectul pretoriului, şi de către cei pe 
care îi nemulţumea severitatea lui Pertinax. Laetus regreta 
chiar că-l făcuse pe Pertinax împărat, fiindcă acesta îi 
reproşa amestecul prostesc în unele treburi publice. Pe 
lângă aceasta, soldaţii au socotit ca ceva grav faptul că în 
procesul lui Falco ceruse să fie ucişi mulţi soldaţi, 
bazându-se pe mărturia unui singur sclav. favorabile de la 
sacrificiu a renunţat să se mai ducă. Atunci soldaţii veniţi 
pentru a-l însoţi au pornit mai întâi spre tabără. Dar 
imediat acel detaşament a intrat în palat, fără să poată fi 
împiedicat sau să poată fi anunţat împăratul. De altfel era 
atât de mare ura curtenilor împotriva lui Pertinax, încât ei 
îndemnau pe soldaţi la crimă. Venind la Pertinax pe când 
acesta organiza pentru apărare pe oamenii curţii 
imperiale, au intrat prin porticul palatului până în 
apartamentul care se numeşte Sicilia şi sala de mese a lui 
Jupiter. Aflând aceasta, Pertinax a trimis la ei pe Laetus, 
prefectul pretoriului. Dar acesta ferindu-se de soldaţi, a 
ieşit cu capul acoperit şi a fugit acasă. Când au pătruns în 
interiorul palatului, Pertinax a venit în faţa lor şi i-a 
domolit printr-o lungă şi severă cuvântare3l. Dar un 
oarecare Tausius, unul dintre tungri32, după ce a vorbit 
soldaţilor întărâtând în ei mânia şi teama, a înfipt sulița în 
pieptul lui Pertinax. Acesta invocând ajutorul lui Jupiter 
Răzbunătorul, şi-a acoperit capul cu toga şi aşa a fost 
străpuns de toţi ceilalţi. Eclectus a pierit împreună cu el, 
după ce a răpus doi soldaţi. Ceilalţi servitori ai palatului 
(căci pe ai săi personali, când a ajuns împărat, i-a 
emancipat şi i-a dat fiilor săi) au fugit în toate părţile. 
Mulţi spun că soldaţii au pătruns chiar în dormitorul lui 
Pertinax şi că acolo l-au ucis, lângă pat, pe când el căuta să 
fugă. 

12 A fost un bătrân venerabil, cu barbă mare, cu 
părul frezat peste cap, puţin cam gras, cu un început de 


burtă, cu o statură demnă de un împărat, un vorbitor 
mijlociu şi mai degrabă blând decât bun, dând impresia că 
e nesincer. Deşi binevoitor în vorbe, în fapte era lipsit de 
dărnicie, şi aproape un cărpănos, încât la mesele pe care le 
dădea ca particular servea lăptuci înjumătăţite şi 
anghinare. Dacă nu i se trimitea nimic pentru masă, oricâţi 
prieteni avea, servea nouă libre de carne, în trei feluri. Şi 
ce i se trimitea mai mult lăsa pentru ziua următoare, când 
chema întotdeauna la masă mulţi comeseni. Iar ca împărat, 
când n-avea invitaţi, mânca la fel de simplu. Dacă vreodată 
a voit să trimită de la masa sa ceva prietenilor, le-a trimis 
câte două bucățele de carne, sau câte o bucată de cârnat, 
iar uneori câte o spinare de găină. Niciodată n-a mâncat la 
masa sa particulară came de fazan şi nici n-a trimis cuiva. 
Când mânca fără prieteni, lua masa cu soţia şi cu 
Valerianus, profesorul său, ca să aibă cu cine discuta 
literatura. 

N-a schimbat pe niciunul din cei pe care Commodus 
îi pusese în fruntea trebilor publice, aşteptând ziua de 
aniversare a întemeierii Romei33, fiindcă acea zi voia el să 
fie începutul rânduielilor sale şi se zice că de aceea 
oamenii lui Commodus se pregătiseră să-l omoare în baie. 

13 Avea atâta oroare de domnie şi de toate ale 
domniei, încât întotdeauna arăta că-i displac acestea. Nu 
voia să pară altul decât era în realitate. In senat a fost 
foarte reverenţios, astfel încât ruga pe senatori să-i acorde 
sprijin, şi cu toţi vorbea parcă era prefectul oraşului. A voit 
chiar să lase domnia şi să se întoarcă la viaţa de simplu 
particular. N-a voit ca fiii săi să fie crescuţi în palat34. A 
fost însă atât de econom şi atât de dornic de câştig, încât 
în valea Sabatia ca împărat a făcut comerţ prin oamenii 
săi, la fel ca şi în vremea când era simplu particular. N-a 
fost prea iubit, de vreme ce toţi cei care discutau între ei 
în mod liber îl vorbeau de rău, el, numindu-l crestolog35, 
adică bun de vorbă, dar rău de treabă. Îl numeau aşa şi 


concetăţenii săi, care veniseră droaie la el, când a ajuns 
împărat, şi se întorseseră cu mâna goală. 

Din dragoste pentru câştig a primit cu plăcere daruri. 
Au rămas după el un fiu, o fiică şi soţia, fiica lui Flavus 
Sulpicianus, pe care-l făcuse prefect al oraşului în locul 
său. Cinstea soţiei sale nu l-a preocupat, deşi aceasta 
iubea pe faţă pe un cântăreţ din chitară. De altfel se spune 
că şi el s-a făcut de râs prin dragostea sa pentru Cornificia. 
S-a purtat foarte sever cu liberţii palatului, din care cauză 
şi-a atras o mare ură din partea lor. 

14 lată acum care i-au fost semnele morţii. Cu trei 
zile înainte de a fi fost ucis, i s-a părut că vede în piscină 
pe un om ameninţându-l cu un pumnal, iar în ziua când a 
fost ucis se spune că pupilele lui nu reflectau imaginea 
celor care-l priveau în ochi38. Pe când sacrifica pentru larii 
casei, cărbunii, care de obicei luau loc imediat, atunci, s-au 
stins deodată fără să mai poată fi aprinşi. După cum s-a 
spus mai sus, la sacrificiu nu s-a găsit nici inima, nici 
capătul măruntaielor victimei. Cu o zi înaintea morţii lui s- 
au văzut în plină zi stele strălucind foarte puternic în 
apropiere de soare şi se spune că el însuşi a făcut o 
prevestire despre venirea succesorului său Iulianus. Căci 
pe când Didius Iulianus i-a prezentat pe nepotul său, cu 
care-şi logodea fiica, Pertinax a dat sfaturi tânărului să-şi 
respecte unchiul, adăugând: „Respectă pe colegul şi 
succesorul meu”. Iulianus îi fusese înainte coleg de 
consulat şi succesor în proconsulat. 

Soldaţii şi curtenii l-au urât, dar poporul a fost 
indignat de moartea lui, fiindcă vedea că prin el pot fi 
restabilite toate tradiţiile vechi37. Soldaţii care-l uciseseră 
i-au purtat prin oraş până în tabără capul în vârful unei 
suliţi. Rămăşiţele, precum şi capul, i-au fost depuse în 
mormântul bunicului soţiei sale, după ce Iulianus, 
succesorul lui, care-i găsise corpul în palat, i-a făcut toate 
onorurile cu putinţă pentru înmormântare. Acesta n-a 


făcut niciodată o menţiune despre Pertinax, nici în faţa 
poporului, nici în senat. Dar după ce şi el a fost părăsit de 
soldaţi, senatul şi poporul l-au trecut pe Pertinax în rândul 
zeilor. 

15 Sub împăratul Severus senatul a acordat cinstire 
deosebită memoriei lui Pertinax; i s-a făcut o 
înmormântare imaginară şi Severus însuşi l-a lăudat printr- 
un discurs funebru. Ba mai mult, din dragoste pentru acest 
împărat bun, a primit de la senat numele de Pertinax. Fiul 
lui Pertinax a fost făcut flamin, al tatălui său. Preoţii 
marciani, care se ocupau cu sacrificiile în cinstea divinului 
Marcus au fost numiţi şi helviani, de la numele lui Helvius 
Pertinax. Au fost instituite şi jocuri de circ pentru 
aniversarea venirii lui la domnie, care au fost mai târziu 
desfiinţate de Severus, şi pentru ziua de naştere care însă 
au rămas până azi. 

S-a născut la calendele lui august în timpul consulilor 
Verus şi Bibulus şi a murit cu 5 zile înainte de calendele lui 
aprilie, în timpul consulilor Falco şi Clarus. A trăit 60 de 
ani, 7 luni şi 26 zile. A domnit 2 luni şi 25 de zile38. A făcut 
poporului un dar de 100 dinari de om. Pretorienilor le-a 
promis câte 12 mii de sesterţi, dar le-a dat câte 6 mii. Ceea 
ce a promis armatei n-a apucat să dea, fiindcă moartea i-a 
venit înainte de a-şi îndeplini promisiunea. 

Că a avut oroare de domnie arată o scrisoare pe care 
Marius Maximus a anexat-o la biografia lui Pertinax, dar pe 
care, din cauza lungimii ei, n-am voit s-o reproduc. 

DIDIUS IULIANUS 

de Aelius Sparţianus 

1 Didius Iulianus a urmat ca împărat lui Pertinax şi a 
avut ca strămoş pe Salvius Iulianus, de două ori consul, 
prefectul oraşului şi jurisconsult, cunoscut mai ales prin 
această din urmă funcţie. Mama sa a fost Clara Aemilia, 
tatăl, Petronius Didius Severus, fraţii, Didius Proculus şi 
Nummius Albinus. Un unchi după mamă se numea Salvius 


Iulianus. Bunicul după tată era insubriu din Mediolanum, 
iar cel după mamă din colonia Adrumetuml. A fost crescut 
în casa Domitiei Lucilla, mama împăratului Marcus. Prin 
recomandarea acesteia a fost ales în vigintivirat. A fost 
numit cvestor cu un an înaintea vârstei îngăduite de lege. 
Cu sprijinul lui Marcus a ajuns edil şi apoi pretor. După 
preţură a primit comanda legiunii a XXII-a Primigenia în 
Germania. Apoi a guvernat Belgia vreme îndelungată şi cu 
cinste. Aici cu ajutorul locuitorilor din provincie adunaţi în 
grabă, a respins invazia cauchilor, popoare germanice, 
care locuiau pe țărmurile fluviului Alba, victorie care i-a 
adus ca răsplată consulatul'!'*, pe baza mărturiei 
împăratului. A supus şi pe catti şi a ajuns guvernator al 
Dalmației, pe care a apărat-o de duşmănia vecinilor. A 
guvernat apoi Germania inferioară. 

ou reputaţia de mai înainte. A fost consul cu 
Pertinax!!!, căruia i-a urmat în proconsulatul Africii şi care- 
| numea întotdeauna coleg şi succesor al său. Astfel, când 
Iulian logodindu-şi fiica cu o rudă a sa a venit la Pertinax şi 
i-a adus acest fapt la cunoştinţă Pertinax a zis către tânăr: 


110 Dîndu-i-se răspunderea alimentaţiei în Italia, a fost acuzat de un 
soldat din marină, Severus, că ar fi urzit o conspirație împreună cu 
Salvius împotriva lui Commodus. Dar Commodus care ucisese mai 
mulţi senatori, nobili şi puternici, acuzaţi de lipsă de respect faţă de 
împărat, ca să nu-şi înăsprească şi mai mult situaţia, a scos din cauză 
pe Didius şi a condamnat pe acuzator. Achitat, a fost trimis din nou ca 
guvernator de provincie şi a guvernat Bithinia, dar nu 

111 Iulianus a făcut prefecţi ai pretoriului pe Flavius Genialis şi pe 
Tullius Crispinus, propuşi de pretorieni. La oameni din suita imperială 
s-au adăugat Maurentius şi oamenii săi, deşi acesta mai înainte 
sprijinise pe Sulpicianus. Didius promisese la început soldaţilor cîte 20 
000 de sesterţi; dar le-a dat cîte 30 000. Apoi le-a ţinut o cuvîntare şi 
către seară s-a dus la senat su- punîndu-se în întregime hotăririi 
acestuia. 

Printr-un decret al senatului i s-a dat titlul de împărat, puterea de 
tribun, dreptul de proconsul şi acela de a face parte dintre familiile 
patriciene. 


„Acordă-i respectul cuvenit, fiindcă este colegul şi 
succesorul meu”. Curând a urmat moartea lui Pertinax. 
Acesta fiind ucis, Sulpicia nu-s, care se găsea în tabără, 
voia să fie proclamat împărat. Iulianus a venit şi el cu 
ginerele său la senat, unde i se spusese că este convocat, 
dar a găsit uşile închise. Doi tribuni, Publicius Florianus şi 
Vectius Aper, găsindu-l acolo, au început să-l îndemne să-şi 
ocupe locul ce i se cuvine. Răspunzându-le că un altul a 
fost proclamat împărat, aceştia l-au luat cu ei şi l-au dus la 
tabăra pretoriană. Când au ajuns la tabără, Sulpicianus, 
prefectul oraşului şi socrul lui Pertinax, ţinea o cuvântare 
cerând pentru sine tronul imperial. Atunci lulianus!!2 s-a 
urcat pe zid şi a început să facă şi el mari promisiuni, dar 
nimeni nu-l primea înăuntru. Continuând să vorbească 
totuşi pretorienilor, le-a atras atenţia să se ferească de a 
face împărat pe acel care vrea să răzbune pe Pertinax; apoi 
a scris pe o placardă că el va restabili memoria lui 
Commodus. În felul acesta a fost primit în tabără şi 
proclamat împărat, pretorienii rugându-l să nu-i facă 
niciun rău lui Sulpicianus că voise să fie împărat. 

Soţia sa Mallia Scântilla şi fiica sa Didia Clara au fost 
numite auguste. Apoi s-a dus la palat şi a chemat acolo pe 
soţia şi pe fiica sa. Ele s-au dus cu frică şi fără voia lor, ca 
şi cum şi-ar fi presimţit sfârşitul apropiat. A făcut pe 


112 Cînd s-a luminat de ziuă a primit în palat pe senatori şi pe 
cavaleri şi a vorbit foarte apropiat cu ei după oum îi era fiecăruia 
vîrsta de tată, fiu sau părinte. 

Poporul însă la tribună şi în faţa senatului îl ameninţa cu cuvinte 
duşmănoase, sperînd că-1 va face să renunţe la scaunul imperial pe 
care il dăduseră soldaţii. Cei adunaţi au aruncat chiar cu pietre, iar 
cînd a coborit între soldaţi şi senatori şi a intrat în senat, l-au în- 
tîmpinat cu blesteme, urîndu-i să aibă rele prevestiri cînd va aduce 
jertfe. L-au atacat cu pietre chiar atunci, cînd încerca să-i liniştească, 
făcînd gesturi cu mina. In senat a vorbit calm şi prudent. A adus 
mulţumiri pentru că fusese ales şi pentru că el, soţia şi fiica fuseseră 
numiţi Auguşti. A primit şi numele de pă- 

113 Iulianus nu se temea nici de armatele din Bri- tania, nici de cele 


ginerele său Cornelius Repentinus prefect al oraşului, în 
locul lui Sulpicianus. Poporul, care sperase că prin 
autoritatea lui Pertinax se vor repara nedreptăţile din 
vremea lui Commodus, nu-l iubea pe Didius lulianus, 
acuzându-l că este autor moral al asasinării lui Pertinax. 
Detractorii lui Iulianus mai întâi au răspândit zvonul că din 
prima zi el ar fi disprețuit masa simplă a lui Pertinax, 
servind un ospăț luxos, cu scoici, peşte şi cu tot felul de 
păsări. Aceasta însă nu corespunde adevărului, căci se ştie 
că Iulianus era atât de cumpătat, încât, dacă-i trimitea 
cineva un purcel, sau un iepure, fiecare îi ajungea câte trei 
zile. Adesea, fără vreo prescripţie religioasă, se mulțumea 
cu zarzavaturi şi legume, fără carne, şi apoi nici n-a stat la 
masă înainte de înmormântarea lui Pertinax; din cauza 
morţii acestuia a mâncat puţin, foarte trist şi prima noapte 
n-a dormit de loc? stăpânit de atâtea griji care i se 
impuneau. 4 rinte al patriei, dar a refuzat propunerea de a 
i se decerna o statuie de argint. Când din senat s-a 
îndreptat spre Capitoliu, poporul i-a blocat drumul. Pentru 
a i se face loc să treacă a fost nevoie de intervenţia 
armatei, şi de uz de armă. lulianus însuşi făcând celor 
îmbulziţi promisiuni şi arătându-le bani de aur, ca să le 
câştige încrederea. Au mers apoi la spectacolul de circ. 
Dar aici, toate scaunele fiind ocupate fără deosebire, 
poporul din nou a acoperit cu injurii pe Iulianus, chemând 
în ajutorul oraşului pe Pescennius Niger, despre care se 
spunea că a şi luat domnia. Toate acestea Iulianus le-a 
suportat cu răbdare şi a fost tot timpul domniei sale foarte 
blând5114; dar poporul era foarte furios împotriva soldaţilor 
care, pentru bani, uciseseră pe Pertinax. Pentru a-şi atrage 
simpatia poporului, a restabilit multe măsuri luate de 
Commodus şi acceptate de Pertinax. Despre Pertinax n-a 


din Illyria, dar îi inspirau teamă 
114c u ordinul să-l ucidă pe Niger. Intre timp Pescennius Niger în 
Illyricum şi Septimius Severus în Syria, cu 


vorbit nici rău nici bine, ceea ce a părut tuturor ca un 
lucru foarte grav; s-a văzut însă că din teama de soldaţi n-a 
spus nimic pentru cinstirea lui Pertinax. 

dus, un bătrân fost consul, care-şi atrăsese ura 
soldaţilor din cauza asprimii şi a zgârciei sale în vremea 
când le fusese comandant. Pentru a înlocui pe Severus a 
fost trimis Valerius Catulinus, ca unul care putea să-i ia 
locul, fiindcă avea armata la dispoziţia sa. A fost trimis de 
asemenea şi centurionul Aquilius, cunoscut prin uciderea 
unor senatori, să asasineze pe Severus. Iulianus a poruncit 
ca între timp pretorienii să facă exerciţii militare la câmp 
şi să fie fortificate turnurile. Dar soldaţii obişnuiţi cu 
şederea şi cu luxul din oraş, erau indisciplinaţi şi nu voiau 
să lucreze, de aceea a fost nevoie să fie angajaţi în locul lor 
oameni plătiţi pentru executarea lucrărilor ordonate. 

6 Severus se apropia de oraş cu armată 
ameninţăcoare, iar Didius Iulianus nu putea conta de loc 
pe armata pretoriană, mai ales că ura şi batjocura 
poporului împotriva lui creşteau zilnic. Iulianus, temându- 
se că de partea lui Severus este şi Laetus, a dat ordin ca şi 
acesta să fie ucis, dovedind ingratitudine faţă de 
binefacerea primită de la Laetus, care-l scăpase din 
mâinile lui Commodus, ordonând ca totodată să fie ucisă şi 
Mareia. 

Dar, în timp ce Iulianus lua astfel de măsuri, Severus 
a ocupat flota de la Ravenna. Solii senatului, care 
făgăduiseră ajutorul lor lui Iulianus, au trecut de partea lui 
Severus. Tullius Crispinus, prefectul pretoriului, trimis să 
conducă flota contra lui Severus, fiind învins, s-a întors la 
Roma. Când lulianus a văzut aceasta, a rugat senatul ca 
fecioarele vestale, cu ceilalţi preoţi şi cu senatorii înşişi, să 
iasă în întâmpinarea armatei lui Severus şi cu panglicile 
sfinte întinse înainte să ceară îndurare, pregătind astfel o 
slabă apărare contra unor soldaţi barbari. Augurul Pautius 
Quintillus, fost consul, s-a opus acestei măsuri a lui 


Iulianus, spunând pe faţă că nu trebuie să fie împărat cel 
ce nu poate rezista adversarului cu armele. Mulţi senatori 
au fost de aceeaşi părere. IÎnfuriat, Didius, a ordonat să 
vină soldaţii din tabără şi să constrângă pe senatori la 
supunere, sau să-i ucidă; a revenit însă asupra ordinului 
dat; căci nu se cuvenea ca senatul, care pentru Iulianus 
declarase pe Severus duşman, să-l aibă acum pe acelaşi 
Iulianus duşman. Trecând la gânduri mai bune, a venit la 
senat şi i-a cerut să dea o hotărâre, prin care să-l facă şi pe 
Severus părtaş la domnie; ceea ce s-a făcut pe dată. 

7 Atunci le-a venit tuturor în minte o prevestire pe 
care şi-o făcuse Iulianus când a primit domnia. Anume, 
atunci, când consulul designat, spunându-şi părerea, a 
pronunţat cuvintele: „Socotesc că Didius Iulianus trebuie 
numit împărat” lulianus i-a şoptit „Adaugă şi Severus”, 
voind să-şi adauge şi numele bunicului şi al străbunicului 
său. Sunt istorici care spun că lulianus nu s-a gândit 
niciodată să măcelărească senatul, care i-a fost atât de bun 
sfătuitor10. 

După decretul senatului Didius lulianus a trimis 
îndată pe Tullius Crispinus unul din prefecţi la Severus. În 
acelaşi timp a făcut al treilea prefect pe Veturius 
Macrinus, căruia-i promisese Severusprintr-o scrisoare că-l 
va face prefect. Dar poporul a început să vorbească şi 
Severus a bănuit acelaşi lucru, anume că pacea a fost 
propusă numai de formă şi că în realitate Tullius Crispinus, 
prefectul pretoriului, are mandat să-l asasineze. De aceea, 
cu consimţământul soldaţilor, Severus a preferat să-i fie lui 
Iulianus duşman, decât tovarăş de domnie, scriind în acest 
sens la Roma multe scrisori, şi dând pe ascuns edicte, care 
s-au răspândit în public. Pe de altă parte lulianus a fost 
atât de fără minte, încât făcea totul după sfatul magilor, cu 
ajutorul cărora socotea că va îndupleca mânia poporului şi 
va potoli armele soldaţilor. S-au jertfit şi câteva victime pe 
care nu le admiteau datinile romane, s-au cântat rugăciuni 


inexistente în ritualul religios şi Iulianus a recurs chiar la 
ghicitul cu oglinda11, în care se spune că, legaţi la ochi şi 
spunându-li-se unele descântece deasupra capului, copiii 
prevăd viitorul. Se zice că atunci un copil a văzut venirea 
lui Severus şi plecarea lui lulianius. 

8 Crispinus a fost întâmpinat de oamenii trimişi de 
Severus să-i iasă în cale, şi apoi ucis de Severus din 
îndemnul lui Iulianus Laetus, iar decretele senatului n-au 
fost luate în seamă. Convocând senatul şi cerându-i 
părerea asupra celor ce trebuie să facă, Iulianus n-a 
căpătat niciun răspuns precis de la senat. Atunci, din 
proprie iniţiativă, a poruncit lui Lollianus Titianus să 
înarmeze pe gladiatorii de la Capua, iar pe Claudius 
Pompeianus din Tarracina l-a chemat tovarăş la domnie, ca 
pe unul care era ginere de împărat12 şi care fusese multă 
vreme comandant de oşti. Dar acesta a refuzat, 
răspunzând că e bătrân şi cu vedere slabă. Intre timp, 
armata din Umbria trecuse de partea lui Severus care 
trimisese la Roma scrisori cerând să i se păstreze asasinii 
lui Pertinax. În scurt timp Iulianus a fost părăsit de toţi şi a 
rămas în palat numai cu Genialis, unul din prefecţii săi, şi 
cu Repentinus, ginerele său. 

Senatul a luat în sfârşit hotărârea să destituie pe 
Iulianus din domnie, s-a dat decretul de destituire şi a fost 
îndată numit împărat Severus. Se auzise că lulianus s-a 
sinucis luând otravă; în realitate el a pierit din ordinul 
senatului, care a trimis la palat un grup de oameni şi 
dintre aceştia un soldat de rând l-a ucis pe că nd el cerea 
îndurare lui Caesar, adică lui Severus13. La venirea sa pe 
tron îşi emancipase fiica, dându-i partea ei de moştenire; 
pe dată i-a fost luat acest drept, împreună cu numele de 
August. 

Corpul i-a fost dat de Severus soţiei sale Manlia 
Scântilla şi fiicei pentru înmormântarel4. A fost dus în 
cavoul strămoşesc la cinci mile de Roma, pe şoseaua 


Labicana. 

9 Se reproşa lui Iulianus că i-a plăcut prea mult 
mâncarea şi jocurile de noroc, că făcea exerciţii cu arme 
de gladiator şi că la toate acestea s-a dedat la bătrâneţe, 
deşi ca tânăr niciodată nu fusese pătat de asemenea vicii. 
A fost acuzat şi de trufie, deşi pe timpul domniei a fost 
foarte modest, foarte popular în raporturile cu oamenii, 
foarte blând în cercetarea vinovăţiilor, foarte tolerant în 
ceea ce priveşte libertatea. A trăit 56 de ani şi 4 luni şi a 
domnit două luni şi cinci zile15. I s-a socotit ca o vină mai 
ales faptul că pe cei pe care trebuia să-i ţină sub 
autoritatea sa i-a făcut căpeteniile lui în conducerea 
statului. 

SEVERUS 

de Aelius Sparţianus 

1 După uciderea lui Didius Iulianus, a ocupat scaunul 
imperial Severus. Acesta a fost originar din Africa, din 
localitatea Leptis1. Tatăl său se numea Geta2, iar strămoşii 
i-au fost cavaleri romani, înainte ca dreptul de cetăţenie!!5 
să fie general. Mama sa se numea Fulvia Pia. Unchii după 
tată, Aper şi Severus, au fost amândoi consuli. Bunic după 
mamă i-a fost Macer, iar după tată Fulvius Pius. S-a născut 
în a şasea zi înainte de idele lui aprilie sub cel de al doilea 
consulat al lui Erucius Clarus şi cel dintâi al lui Severus"!€. 
In prima copilărie, înainte de a studia literatura latină şi pe 
cea greacă, pentru care a arătat un interes deosebit, nu 
practica niciun alt joc cu copiii, în afară de cel de-a 
judecătorii. La acest joc, el şedea pe scaun în mijlocul 
celorlalţi copii, care-l înconjurau stând grupaţi în picioare 
cu fascele şi cu securile întinse, iar el judeca. La vârsta de 
18 ani a declamat în public şi a venit la Roma pentru 
studii. A cerut toga laticlavă de la divinul Marcus şi a 
obținut-o fiind susţinut de Septimius, ruda sa, care fusese 


115 Ca tribun al poporului, numit de împăratul Mar- 
116c us, a îndeplinit cu mare exigenţă şi energie această 


de două ori consul. 

Când a venit la Roma, gazda la care a tras, citea 
tocmai la ora aceea biografia împăratului Hadrianius şi 
acest fapt i s-a părut ca o prevestire a viitoarei sale 
ascensiuni. A avut şi o altă prevestire a domniei: invitat la 
masa împăratului, s-a dus îmbrăcat în pallium!” şi nu în 
togă, cum era uzanţa, din care cauză i s-a dat în timpul 
mesei chiar toga de prezident a împăratului. Tot atunci, 
noaptea, a visat că se găseşte în sânul unei lupoaice, ca 
Remus şi Romulus. O dată s-a aşezat şi pe scaunul 
imperial, pus la întâmplare de un slujbaş, neştiind că nu e 
permis acest lucru. Altă dată, pe când dormea la o cabană, 
un şarpe i s-a încolăcit în jurul capului şi, când cei cu care 
era Severus trezindu-se au început să strige, şarpele s-a 
depărtat fără să-i facă vreun rău. 

2 A avut o tinereţe plină de aventuri, uneori chiar de 
crime. Acuzat de adulter, a fost achitat de proconsulul 
lulianusă * *118, căruia i-a urmat la proconsulat, cu acesta 
fiind apoi coleg de consiliat şi urmându-i la domnie. 
Părăsind tribunalul militar, a îndeplinit sâr guincios funcţia 
de cvestor!!%. După cvestură i-a căzut la sorţi Baetica!?, de 
unde s-a dus în Africa să-şi aranjeze unele interese de 
familie, pentru că tatăl său murise. În timp ce se găsea în 
Africa, i s-a dat Sardinia în looul Baeticei, care era prădată 
de mauri. 

După cvestură din Sardinia, a primit delegaţie de 
proconsul în Africa!?!. În timpul acestei delegaţii, un 
plebeu cu numele de Leptitanus, compatriot de al său, 


117s arcină. Atunci s-a căsătorit cu Marcia10 *, despre care nu 
vorbeşte în istoria vieţii sale particulare, dar că 

11 8r eia, ca împărat, i-a ridicat statui. La vîrsta de 32 de 

119a ni a fost numit pretor de Marcus nu dintre candi 

120d aţii recunoscuţi oficial, ci din mulţimea de competitori. Trimis în 
Spania11, a visat că i s-a poruncit să 

121r estaureze templul lui Augustus din Tarraco, care 


întâlnindu-l însoţit de fascii, l-a îmbrăţişat ca pe un vechi 
tovarăş de arme, dar a fost lovit de crainic, care i-a atras 
atenţia: „Nu îmbrăţişa plebeu nesocotit, pe un delegat al 
poporului roman”. De atunci delegaţii, care înainte se 
plimbau pe jos, au început să meargă numai în trăsură. Tot 
pe acea vreme, într-un oraş din Africa, vrând să-şi afle 
viitorul, s-a dus la un astrolog care, potrivindu-şi 
horoscopul şi văzând în el lucruri mari, i-a spus: „Pune aici 
datele tale de naştere, nu ale altuia”. Severus a jurat că ale 
sale sunt datele de naştere şi astrologul i-a prezis tot, ceea 
ce după aceea s-a şi întâmplat. 

şi Roma însăşi, ou provinciile unite într-un concert de 
liră, voce şi fluier. A dat jocuri chiar în absenţa sa. A fost 
numit comandantul legiunii a IV-a scitice, cantonată lângă 
Massilia12. După aceea s-a dus la Athena pentru studii, 
pentru iniţierea în misterele religioase şi pentru vizitarea 
monumentelor vechi. Aici a suferit unele neplăceri din 
partea atenienilor, din care cauză le-a devenit duşman şi, 
mai târziu, ca împărat, le-a redus privilegiile. Apoi a primit 
provincia Lugdunum13, ca delegat imperial. Pierzându-şi 
soţia a voit să se căsătorească din nou şi, în acest scop, 
cerceta în zodii destinul fetelor de măritat, căci el însuşi 
era foarte priceput în astrologie. Auzind că este în Syria o 
fată, în a cărei zodie se spusese că se va căsători cu un 
rege, pe aceea a luat-o în căsătorie, prin mijlocirea 
prietenilor; este vorba de Iulia, prin care curând a devenit 
tată14. 

4 Datorită suveranităţii, cinstei şi dezinteresării sale, 
a fost iubit de galii ca nimeni altul. A guvernat Pannonia cu 
rangul de proconsul. După aceea i-a ieşit la sorţi 
proconsulatul Siciliei şi la Roma i s-a născut al doilea 
fiu13. În Sicilia a fost acuzat că ar fi consultat pe preoţi şi 
pe chaldei, cu gândul la domnie. Anchetat de prefecţii 
pretorieni, cum Commodus începuse să devină odios, a fost 
achitat, iar acuzatorul său a fost răstignit pe cruce pentru 


calomnie. A fost consul pentru prima dată împreună cu 
Apuleius Ru finus, fiind numit de Commodus dintr-un mare 
număr de candidaţil0. După consulat, aproape un an a stat 
fără ocupaţie. Apoi, prin intervenţia lui Laetus, a fost 
numit comandantul armatei din Germanial7/. Cum avea 
nişte case foarte mici înainte de plecarea în Germania, a 
cumpărat la Roma nişte grădini întinse şi o moşie la 
Veneţia. În aceste grădini, când într-o zi lua masa pe iarbă 
verde cu copiii, având mâncăruri simple şi fructe, copilul 
cel mai mare, care pe atunci avea 5 ani, a luat de la masă 
fructe şi a început să împartă copiilor de joacă. Tatăl, 
făcându-i observaţie, i-a zis: „Fii mai econom, căci n-ai 
avuţii împărăteşti”. Copilul a răspuns: „Dar voi avea”. 
Plecând în Germania, şi-a îndeplinit misiunea în aşa fel, că 
şi-a sporit şi mai mult reputaţia pe care o căpătase înainte. 

5 Până acum deținuse funcţiile militare ca simplu 
particular. La legiunile din Germania însă, auzindu-se că 
împăratul Commodus a fost ucis şi că domnia o deţine 
lulianus în ura tuturor, la propunerea multora, cu tot 
refuzul său, a fost numit împărat la Camuntum18, la idele 
lui August. Cu acest prilej a dat soldaţilor atâţia sesteri, 
cât nu dăduse înainte niciunul dintre împărați. După ce a 
întărit provinciile pe care le lăsa în spatele său s-a 
îndreptat spre Roma, pe drum toţi spunându-i-se, mai ales 
că armatele din Illyria şi din Gallia, silite de comandanţi, 
depuseseră jurământul în numele lui. De toţi era primit ca 
răzbunător al lui Pertinax. În acest timp, la propunerea lui 
Iulianus, senatul a declarat pe Septimius Severus duşman 
public, trimițând soli la armată cu ordin ca soldaţii să-l 
părăsească. Severus, când a auzit că solii veniţi sunt 
trimişi din partea senatului, mai întâi s-a temut, dar după 
aceea corupându-i i-a făcut să vorbească armatei pentru el 
şi să treacă de partea lui. Aflând de aceste lucruri, Iulianus 
a determinat senatul să dea o hotărâre prin care Severus 
era numit tovarăş de domnie. Nu se ştie dacă Iulianus a 


făcut acest lucru în mod sincer sau perfid, fiindcă mai 
înainte trimisese nişte agenţi ai săi, cunoscuţi ca asasini ai 
unor generali, să ucidă pe Severus, cum trimisese să-l 
asasineze şi pe Pescennius Niger, care la propunerea 
armatei din Siria fusese declarat împărat. Dar Severus, 
evitând manevrele celor pe care-i trimisese Iulianus să-l 
ucidă, a trimis scrisori la pretorieni, prin care le-a dat 
semnalul fie de a părăsi, fie de a ucide pe Iulianus. Aceştia 
l-au ascultat şi Iulianus a fost ucis în palat, iar Severus a 
fosă invitat la Roma. Astfel, ceea ce nu i s-a mai întâmplat 
altcuiva, a fost de ajuns un semn, ca Severus să devină 
biruitor şi să vie în fruntea armatelor la Roma. 

6 Fiindcă Severus după uciderea lui Iulianus stătea 
încă în tabără şi în cort, ca şi cum venise între duşmani, 
senatul a trimis la el o solie de 100 de senatori să-l felicite 
şi să-l invite la domnie. Aceştia l-au întâmpinat la 
Interamna 19 şi l-au salutat, după ce el înarmat i-a 
înconjurat de oameni înarmaţi şi i-a percheziţionat să n- 
aibă arme cu ei. 

În ziua următoare, ieşindu-i în întâmpinare tot 
personalul palatului imperial, el a dat solilor câte 90 de 
monede de aur şi la plecare le-a spus că, dacă cineva vrea, 
poate să rămână şi să se întoarcă la Roma cu el. Îndată a 
făcut prefect al pretoriului pe Flavius Iuvenalis, pe care-l 
numise şi lulianus ca al treilea prefect. Intre timp, pe 
militarii şi cetăţenii din Roma i-a cuprins teama că Severus 
vine împotriva lor, fiindcă-l socotiseră duşman al statului. 
Teama lor creştea şi din cauză că Severus, aflând că 
Pescennius Niger a fost numit împărat de către legiunile 
din Syria, a interceptat prin oamenii săi decretele şi 
scrisorile trimise de către acesta către popor şi către 
senat, pentru a nu ajunge să fie date poporului sau să fie 
citite în senat. În acest timp chiar s-a gândit să-şi lase ca 
succesor pe Clodius Albinus, căruia se părea că un decret 
împărătesc îi asigurase domnia20. Dar temându-se chiar 


de cei în care avea încredere, a trimis pe Heraclitus să 
câştige de partea sa Britannia21, iar pe Plautianus să pună 
mâna pe copiii lui Niger. Venind la Roma, Severus a 
ordonat pretorienilor să-l întâmpine, în tunici, fără arme, şi 
aşa i-a convocat şi în faţa tronului său, înconjurându-i din 
toate părţile de oameni înarmaţi22. 

7 Intrând apoi în Roma înarmat23, cu ostaşi înarmaţi, 
s-a urcat pe Capitoliu, iar de aici a intrat în palat în 
această ţinută, fiind purtate înainte-i, întoarse în jos, nu 
ridicate în sus, steagurile pe care le luase de la pretorieni. 
Soldaţii săi s-au răspândit apoi în tot oraşul, în jtemple, în 
portice, în clădirile de lângă palat, ca şi cum ar fi fost 
cazaţi astfel. Intrarea lui Severus în Roma a produs ură şi 
groază, fiindcă soldaţii luau fără să plătească, amenințând 
cu devastarea oraşului24. În ziua următoare a venit în 
senat înconjurat nu numai de soldaţi ci şi de prieteni 
înarmaţi, în senat a făcut o dare de seamă în legătură cu 
luarea domniei, arătând că lulianus trimisese oameni 
cunoscuţi prin asasinarea altor comandanţi să-l ucidă. A 
cerut senatului să dea o decizie, potrivit căreia împăratul 
să n-aibă dreptul de a ucide pe un senator, fără să fie 
consultat senatul. Dar pe când el era în senat, soldaţii, 
luându-se la ceartă între ei, au cerut senatului să le dea 
10.000 de sesterţi, după exemplul celor care l-au adus la 
Roma pe Augustus Octavianus şi care au primit tot atât25. 
Severus voia să ia măsuri represive împotriva lor, dar 
neputând face aceasta, ca să-i liniştească, le-a acordat o 
gratificaţie şi le-a dat ordin să plece. A făcut apoi pentru 
Pertinax funeralii pe seama statului, l-a ridicat în rangul 
zeilor şi i-a consacrat un preot şi un colegiu de heluvieni, 
care fuseseră înainte preoţii lui Marcus28. El însuşi a voit 
să capete numele de Pertinax, dar a renunţat, fiindcă i s-a 
părut că-i poate fi de rău augur. După aceea a achitat 
datoriile băneşti ale prietenilor. 

8 Şi-a înzestrat fiicele şi le-a căsătorit, pe una cu 


Probus, iar pe cealaltă cu Actius27. A voit să dea ginerelui 
său prefectura oraşului, dar acesta a refuzat, spunând că 
este mai puţin onorabilă calitatea de prefect decât aceea 
de ginere al împăratului. 

Pe amândoi ginerii însă i-a făcut consuli şi i-a 
îmbogăţit. Intr-o zi a venit la senat şi, acuzând pe foştii 
prieteni ai lui Iulianus, pe mulţi i-a proscris şi i-a ucis. A 
judecat un mare număr de procese şi a pedepsit grav pe 
judecătorii acuzaţi de provinciali şi găsiţi vinovaţi. S-a 
îngrijit atât de mult de aprovizionare pe care o găsise 
deficitară, că la moartea sa a lăsat poporului roman un 
excedent de provizii pentru 7 ani28. 

A plecat în orient pentru a-şi consolida situaţia în 
acea parte, fără să spună încă ceva în public despre Niger. 
A trimis totuşi legiuni în Africa, pentru ca nu cumva 
acesta, trecând prin Lybia Egiptul să ocupe Africa şi să 
amenințe poporul roman cu lipsa de alimente. A pus pe 
Domitius Dexter prefect în locul lui Bassus şi, la treizeci de 
zile după ce venise la Roma, a plecat. leşit din oraş, la 
Stâncile Roşii29 s-a găsit în faţa unei mari tulburări în 
armată din cauza neînțelegerilor pentru alegerea locului 
de tabără. A venit la el şi fratele său Geta, pe care însă l-a 
sfătuit să se mulţumească cu provincia ce-i fusese 
încredinţată şi să nu spere altceva. Pe copiii lui Niger, 
care-i fuseseră aduşi, i-a tratat ca şi pe copiii săi30. A 
trimis o legiune să ocupe Grecia şi Turcia, ca să nu le 
ocupe Pescennius, dar Niger ajunsese în Bizanţ. Voind să 
ocupe şi Perinthu131, Niger a ucis mulţi soldaţi şi de aceea 
a fost declarat duşman public împreună cu Aemilianus32. 
A propus lui Severus să împartă domnia cu el, dar acesta a 
refuzat şi i-a promis în schimb că-i oferă un loc sigur, dar 
în exil, dacă vrea; pe Aemilianus însă Severus nu l-a iertat. 
Aemilianus, învins în Helespont de generalii lui Severus, a 
fugit mai întâi la Cyzicus şi de aici în altă localitate, unde a 
fost ucis din ordinul generalilor lui Severus, care au 


împrăştiat şi oştile lui Niger. 

9 Auzind despre aceste evenimente, Severus a trimis 
scrisori la senat, ca şi cum lucrurile s-ar fi liniştit. Dar s-a 
ciocnit cu Niger şi ucigându-l la Cyzicus33 i-a purtat capul 
în vârful suliţei. Apoi a trimis în exil cu mama lor pe fiii lui 
Niger pe care-i tratase mai înainte ca pe fiii săi şi a 
anunţat senatului victoria obţinută. Dintre senatorii care 
fuseseră de partea lui Niger n-a pedepsit decât pe unu134. 
A fost mai supărat pe antiochieni, pentru că râseseră de el 
pe când era guvernator în orient şi se arătaseră de partea 
lui Niger chiar după ce acesta fusese învins; de aceea le-a 
retras multe din privilegii. Neapolitanilor din Palestina35 
le-a ridicat dreptul de cetăţenie, fiindcă au luptat mult 
timp cu armele de partea lui Niger. A pedepsit cu cruzime 
pe mulţi dintre cei care urmaseră pe Niger, exceptând 
tagma senatorială, şi un mare număr de oraşe care 
fuseseră de partea acestuia au fost supuse unor vexaţiuni 
şi neplăceri. A ucis totuşi pe senatorii care luptaseră 
alături de Niger ca generali sau tribuni. Apoi a luat măsuri 
împotriva popoarelor din Arabia şi a pus sub stăpânire 
romană pe panti şi pe adiabeni30, care toţi simpatizaseră 
cu Passennius. Pentru aceasta, la întoarcere i s-a acordat 
triumful şi a fost supranumit Arabicus37, Adiabenicus, 
Parthicus, dar triumful l-a respins, ca să nu se pare căe 
sărbătorit cu triumful pentru victorii într-un război civil; de 
asemenea n-a acceptat nici supranumele de Parthicus, ca 
să nu supere pe părţi. 

10 Pe când se întorcea la Roma după războiul civil 
împotriva lui Niger i s-a anunţat vin alt război civil, început 
de Clodius Albinus, care a făcut o rebeliune în Galia, din 
care cauză i-au fost ucişi copiii38 împreună cu mama lor. 
Îndată l-a declarat duşman public pe Albinus, ca şi pe cei 
care-i scriseseră sau îi răspunseseră binevoitor la scrisori. 
Pe când mergea contra lui Albinus, în timpul drumului, la 
Viminacium l-a numit pe Bassianus, fiul său mai mare, 


Caesar, adăugându-i şi numele de Aurelius Anteninus, ca 
să-şi ia fratelui său Geta39 nădejdea pe care o nutrea 
pentru domnie. îi pusese fiului său numele de Antoninus, 
fiindcă visase că un Antoninus îi va fi succesor. Unii spun 
că şi Geta s-a numit Antoninus, ca şi el să succeadă la 
domnie. Alţii socotesc că lui Bassianus i-a fost adăugat 
numele de Antoninus, fiindcă Severus însuşi voia să treacă 
în familia lui Marcus. La început generalii lui Severus au 
fost învinşi de generalii lui Albinus. Neliniştit din această 
cauză, consultând augurii din Pannonia, i s-a răspuns că nu 
va fi învingător, dar că adversarul nici nu va fi prins, nici 
nu va scăpa, ci va pieri lângă o apă40. Intre timp mulţi 
prieteni ai lui Albinus dezertând s-au predat, mulţi generali 
au fost luaţi prizonieri şi pedepsiţi de Severus. 

11 Multe lupte cu rezultat variat au avut loc şi în 
Gallia. la Tinurtium41 a repurtat o victorie strălucită 
contra lui Albinus, dar a suferit un accident grav, căzând 
de pe cal. S-a crezut că a căzut o bară de plumb peste el şi 
l-a ucis şi că de acum armata are să aleagă un alt 
împărat42. În acest timp, citind un act al senatului de 
laudă la adresa lui Clodius Celsinus, care era din 
Adrumetum şi rudă cu Albinus, Severus mâniat pe senat, 
fiindcă-l socotea că se manifestă în favoarea lui Albinus, a 
hotărât să ridice pe Commodus în rangul zeilor, ca şi cum 
în felul acesta s-ar fi putut răzbuna pe senat. Mai întâi el a 
declarat în mijlocul armatei pe Commodus divin şi a scris 
despre acest lucru senatului în aceeaşi scrisoare în care 
vorbea despre victoria sa. A poruncit apoi ca să fie făcute 
bucăţi şi împrăştiate cadavrele senatorilor care căzuseră în 
luptă, iar lui Albinus, care-i fusese adus muribund să i se 
taie capul şi să fie trimis la Roma cu o scrisoare. Albinus a 
fost răpus în a unsprezecea zi înainte de calendele lui 
martie43. Severus a dat ordin ca restul cadavrului să fie 
expus în faţa casei sale şi să fie lăsat acolo mai mult timp. 
Apoi încălecând pe cal, l-a mânat cu furie peste cadavrul 


lui Albinus pe care l-a călcat în picioare cu toată 
împotrivirea calului speriat. Unii spun că a dat dispoziţie 
să fie aruncat cadavrul în Rhodanus împreună cu al soţiei 
şi al copiilor acestuia44. 

12 Au fost ucişi foarte mulţi partizani ai lui Albinus, 
între care fruntaşi chiar ai oraşului, şi multe femei cu 
nume cunoscute, averile fiindu-le confiscate şi îmbogăţind 
tezaurul public. Au fost ucişi de asemenea şi foarte mulţi 
oameni de vază din Spania şi din Gallia. În schimb, 
soldaţilor le-a dat solde atât de mari, cum n-a dat nimeni 
dintre împărați şi le-a lăsat şi fiilor săi din proscrierile 
făcute atâtea bogății, câte nu lăsase niciunul dintre 
împărați. 

O mare parte din aur o strânsese ca împărat din 
Gallia, Spania şi Italia. Atunci pentru prima dată a fost 
înfiinţată o procuratură pentru averile particulare45. 
Mulţi, care şi după moartea lui Albinus rămăseseră 
credincioşi acestuia, au fost urmăriţi cu război şi învinşi de 
către Severus. Tot în această vreme s-a anunţat că 
legiunea din Arabia a trecut între partizanii lui Albinus. 

După ce a pedepsit grav toate grupările în favoarea 
lui Albinus, ucizând pe cei mai mulţi, iar acestuia 
distrugându-i neamul întreg, a venit la Roma mâniat pe 
popor şi pe senatori. A elogiat în şedinţa senatului 
memoria lui Commodus, l-a numit zeu, iar despre sine a 
spus că numai ticăloşii nu-l apreciază, văzându-se bine că 
este stăpânit de furie. După aceea a vorbit despre 
blândeţea sa, el, care a fost atât de crud şi care a ucis pe 
senatorii arătaţi mai jos. 

13 Au fost ucişi fără judecată, dintre cei mai 
cunoscuţi4O următorii: Mummius Secundinus, Asellius 
Claudianus, Claudius Rufus, Vitalius Victor, Papius 
Faustus, Aellius Celsus, Iulius Rufus, Lollius Professus, 
Aurunculeius Cornelianus, Antoninus Balbus, Postumius 
Severus, Sergius Lustralis, Fabius Paulinus, Nonnius 


Gracchus,  Mosticius Fabianus, Casperius  Agrippinus, 
Caeionius Albinus, Claudius Sulpicianus, Memmius 
Rufinus, Casperius Aemilianus, Cocceius Verus, Erucius 
Clarus, Lucius Stilo, Clodius Rufinus, Egnatuleius 
Honoratus. Petronius Iunior, iar din familia Pescenniilor: 
Festus, Veratinus, Aurelianus, Materianus, Iulianus şi 
Albinus, din familia Cerelliilor: Macrinus, Faustinianus, 
Iulianus, apoi Herennius Nepos, Sulpiciuscanus, Valerius 
Catullinus, Novius Rufus, Claudius Arabianus, Marcus 
Asellio. Ucigaşul acestor mulţi şi respectabili bărbaţi - căci 
o bună parte dintre ei au fost consuli, pretori, toţi oameni 
dintre cei mai distinşi - este totuşi privit de africani ca un 
zeu. 

A calomniat pe Cincius Severus, acuzându-l că ar fi 
încercat să-l otrăvească, şi astfel l-a ucis. 

14 A aruncat la lei pe Narcissus, care strangulase pe 
Commodus. Pe lângă aceştia, a ucis şi mulţi oameni cu 
situaţie obscură, în afară de cei ce au căzut în lupte. Vrând 
să câştige bunăvoința poporului, a trecut de la cetăţeni pe 
seama  fiscului prestațiile şi dările pentru transport. A 
obligat senatul să numească pe Bassianus mai întâi Caesar, 
iar apoi Antoninus, şi să-i acorde insigne imperiale. După 
ce a trecut zvonul despre un război cu părţii, folosindu-se 
de autoritatea sa a ridicat statui tatălui său, mamei, 
bunicului şi primei soţii47. Pe Plautianus48, deşi foarte 
bun prieten, când i-a cunoscut felul de viaţă l-a urât aşa de 
mult, încât l-a numit duşman public şi i-a dărâmat statuile 
din tot imperiul însemnându-l cu această gravă insultă, 
mâniat mai ales fiindcă Plautianus îşi aşezase statuia sa 
între statuile rudelor şi prietenilor apropiaţi ai lui Severus. 
A iertat pe palestinieni de pedeapsa la care se expuseseră 
din cauza lui Niger. Apoi s-a împăcat cu Plautianus şi 
intrând cu el în oraş, ca şi cum şi-ar sărbători un triumf, au 
urcat împreună în Capitoliu, deşi mai târziu l-a ucis. Lui 
Geta, fiul său mai mic, i-a dat toga virilă, iar pe cel mai 


mare l-a căsătorit cu fiica49 lui Plautianus. Pe cei ce 
spuseseră că Plautianus este duşman public i-a deportat; 
astfel, ca printr-o lege naturală, totul este supus 
schimbării. Pe fii i-a numit consuli, iar pe Geta, fratele său, 
l-a înmormântat. S-a dus apoi la război cu părţii, după cea 
organizat un spectacol de gladiatori şi a făcut daruri 
poporului. In timpul acesta a ucis pe mulţi, pentru cauze 
adevărate sau închipuite. Erau condamnaţi unii pentru că 
făcuseră glume, alţii pentru că tăcuseră, alţii pentru că 
vorbiseră figurat, cu jocuri de cuvinte ca acestea: „lată un 
împărat cu adevăratul său nume, adevărat Pertinax, 
adevărat Severus50”. 

15 Se spunea în cercuri largi că Septimius Severus 
duce războiul cu părţii din dorinţa de glorie, nu din vreo 
necesitate de stat. Şi-a îmbarcat armata la Brundisium şi, 
continuându-şi drumul, a venit în Syria şi a respins pe 
părţi51. Apoi s-aântors în Syria să se pregătească şi să 
continue războiul împotriva părţilor. Intre timp, sub 
influenţa lui Pulaţianus, urmărea resturile partidului lui 
Pescennius, astfel încât şi-a suprimat chiar pe unii dintre 
amici, socotindu-i că atentează la viaţa sa. Pe mulţi i-a ucis 
acuzându-i că au consultat pe chaldei şi prezicători în 
legătură cu sănătatea lui. li suspecta mai ales pe cei 
vrednici de a fi împărați, fiindcă fiii săi erau încă mici, şi 
credea sau zicea că despre aceasta vorbesc toţi cei ce s-ar 
fi putut gândi la domnie. Când erau câte unii ucişi, Severus 
se scuza şi, după moartea lor, spunea că n-a dat el ordin să 
se facă ceea ce s-a făcut. După cum spune Marius 
Maximus, de această scuză s-a folosit mai ales în legătură 
cu Laetus. Când sora sa a venit din Leptis la el, abia 
vorbind latineşte, încât l-a făcut pe împărat să roşească, i-a 
dat totuşi fiului acesteia laticlava, iar ei multe daruri, 
trimiţând-o în patrie ou fiul ei, care nu mult după aceea a 
murit. daţilor mari daruri, lăsându-le toată prada oraşului 
pârtie, aşa cum cereau soldaţii. De aici s-a întors victorios 


în Syria, cu renumele de Parthicus52. Senatorii au vrut să-i 
acorde triumful, dar el a refuzat, spunând că este suferind 
de gută şi nu poate să stea în picioare în carul triumfa153. 
Totuşi, a îngăduit să fie sărbătorit cu triumf fiul său, căruia 
senatul îi acordase triumful asupra iudeilor54, pentru că şi 
în Syria lucrurile merseseră bine sub conducerea lui 
Severus. După ce a trecut în Antiochia, dând toga virilă 
fiului său mai mare, l-a făcut consul împreună55 cu el şi 
îndată au intrat în exercitarea funcţiei consulatului în 
Syria. Apoi a mărit soldele ostaşilor şi a plecat la 
Alexandria. 

17 În drum, a consolidat cele mai multe drepturi ale 
palestinienilor şi a interzis sub pedeapsă gravă trecere la 
iudaism sau la creştinism58. 

Apoi a dat locuitorilor din Alexandria dreptul de a 
avea senat, căci aceştia trăiau înainte fără consiliu de stat, 
ca sub regi, mulţumindu-se doar cu un judecător, acela pe 
care li-l dăduse Caesar. În afară de aceasta, a mai făcut şi 
alte reforme. A fost plăcută pentru el această călătorie, 
căci l-au interesat, precum mărturisea adesea după aceea, 
religia zeului Serapis, cunoaşterea monumentelor vechi, a 
animalelor şi locurilor pe care nu le mai văzuse până 
atunci. A vizitat cu mare curiozitate Memfisul, Memnon 
piramidele şi labirintu157. 

Fiindcă spaţiul nu îngăduie a-i arăta şi faptele mai 
mărunte, voi menţiona pe cele mai de seamă. După cea 
învins şi ucis pe Iulianus, a concediat cohortele pretoriene, 
a trecut în rândul zeilor pe Pertinax, contra voinţei 
soldaţilor; a poruncit să fie abolite decretele lui Salvius 
Iulianus, fără să poată obţine acestea; în sfârşit, se pare că 
a avut cognomenul de Pertinax nu atât din voinţa sa, cât 
din cauza severităţii moravurilor. În numărul mare de 
ucideri, mai crud s-a arătat când unul din duşmani, venind 
pocăit la el să-şi ceară iertare pentru faptele sale, l-a 
întrebat el ce-ar fi făcut dacă ar fi fost în locul său, 


neînduplecat în faţa unei întrebări atât de înțelepte, a 
ordonait ca acesta să fie ucis58. Setos de a distruge 
facțiunile, în toate luptele politice a ieşit învingător. 

18 A supus pe Abgar59, regele perşilor, a primit sub 
ordinele sale pe arabi, iar pe adiabeni i-a făcut tributari. 
Cea mai de laudă faptă din timpul domniei sale a fost 
aceea că a întărit Britannia cu un zid care străbătând 
insula de la mare până la ocean80; de aici a primit şi 
numele de Britannicus. A asigurat liniştea Tripolisului, de 
unde era originar, zdrobind populaţiile războinice din jur, 
şi a împărţit poporului roman zilnic untdelemn61 gratuit şi 
întotdeauna din abundență. Pe cât de implacabil a fost faţă 
de delicte, pe atât de drept în ridicarea celor capabili. A 
arătat destul interes pentru filosofie şi pentru studiul 
elocinţei şi i-a plăcut foarte mult  învăţătura2. 
Pretutindeni a fost duşmanul tâlharilorâ3. Şi-a scris singur, 
cu fidelitate, istoria84 vieţii sale particulare şi publice, 
având cusurul însă de a-şi scuza viciul cruzimii, în legătură 
cu care senatul spunea că el trebuia sau să nu se fi născut, 
sau să nu fi murit, fiindcă a fost prea crud, dar şi prea de 
trebuinţă statului. În casa sa era totuşi cu mai puţină 
băgare de seamă, fiindcă a ţinut-o în căsătorie pe Iulia, 
faimoasă prin  adulterele ei, implicată chiar într-o 
conspirație. Odată, fiindcă era bolnav de picioare şi nu se 
mai putea mişca uşor în operaţiile militare, soldaţii au 
suportat cu nelinişte acest lucru şi l-au numit Augustus85 
pe fiul său Bassianus, care era împreună cu ei. Ela 
poruncit să fie ridicat şi aşezat pe scaunul lui de împărat. 
Apoi a convocat în faţa sa pe toţi tribunii, centurionii, 
căpitanii şi cohortele care făcuseră aceasta, precum şi pe 
fiul său, care primise numele de Augustus. Dând ordin ca 
toţi autorii faptei să fie pedepsiţi, în afară de fiul său, 
aceştia s-au prosternat la picioarele lui, cerându-i iertare. 
El atunci a pus mâna la cap şi a zis: „Inţelegeţi, în sfârşit 
că nu picioarele, ci capul porunceşte”. 


Sunt cunoscute următoarele cuvinte ale acestui 
împărat, pe care soarta l-a ridicat de jos pe toate treptele 
civile şi militare până la treapta cea mai înaltă, de împărat: 
„Am fost de toate şi nimic nu-mi mai este de folos”. 

19 A murit la Eboracum96, în Britannia, după ce a 
supus populaţiile care păreau duşmane Britanniei, în al 
XVIII-lea an al domniei, destul de bătrân, stins de o boală 
foarte grea. A lăsat doi fii, pe Antoninus Bassianus şi pe 
Geta, căruia i-a dat de asemenea numele de Antoninus, în 
cinstea lui Marcus. A fost depus în mormântul lui Marcus 
Antoninus, pe care l-a iubit mai mult decât pe toţi 
împărații, în aşa măsură, încât a pus pe Commodus în 
rândul zeilor şi socotea că numele de Antoninus trebuie de 
aici încolo să se adauge tuturor împăraţilor ca şi cel de 
Augustus. El însuşi a fost ridicat în rangul zeilor de către 
senat şi de către fiii săi, care i-au făcut o înmormântare cu 
mare pompă. Au rămas de la el lucrări publice deosebite, 
ca Septizonium67 şi băile numite ale lui Severus. Lui îi 
aparţin şi galeriile din regiunea de peste Tibru, de lângă 
poarta numită de asemenea cu numele său; acestea însă, 
căzând repede în ruină, n-au fost folosite de public. 

După moarte, în judecata tuturor a fost socotit un om 
mare, mai ales pentru că mult timp după el n-a venit nimic 
bun pentru statul roman nici de la fiii săi, nici de la 
împărații următori care, ca nişte năvălitori, au jefuit 
tâlhăreşte avutul roman. El era atât de simplu îmbrăcat, 
încât la tunică avea puţină purpură şi pe umeri purta o 
hlamidă de lână aspră. Foarte sobru la mâncare, având 
preferinţă pentru legumele din patria sa, bea câteodată vin 
cu plăcere; came mânca foarte rar. Era frumos, voinic, 
purta barba mare, avea părul alb şi creţ, înfăţişare 
impunătoare, voce sonoră, dar cu un accent african, pe 
care l-a păstrat până la bătrâneţe68. 

După moarte a fost iubit mult, fie pentru că nu mai 
era pizmuit pentru situaţia lui, fie pentru că nu-i mai era 


temută cruzimea. 

20 îmi amintesc că am citit cele scrise de Aelius 
Maurus, libertul lui Phlegon din Hadria, că Septimius 
Severus, aproape de moarte, se bucura foarte mult că lasă 
imperiului doi Antonini cu drepturi egale la domnie, după 
exemplul lui Pius, care lăsase imperiului pe Verus şi pe 
Marcus Antoninus, cei doi fii ai săi adoptivi. Era mândru că 
el dădea imperiului conducători pe fiii săi adevăraţi, nu 
adoptivi, adică pe Antoninus Bassianus din prima 
căsătorie, şi pe Geta din căsătoria cu lulia69. Dar s-a 
înşelat mult în speranţele sale, Căci l-a făcut nedemn de 
domnie pe unul crima de a-şi fi ucis fratele, iar pe celălalt 
moravurile sale, şi nici unuia dintre ei nu i-a rămas multă 
vreme numele respectabil. Şi după părerea mea, 
Diocleţiane Auguste, este destul de limpede că aproape 
niciunul dintre oamenii de seamă n-au lăsat în urma lor un 
fiu bun şi demn. Cei mai mulţi ori au murit fără copii, ori i- 
au avut în aşa fel, încât era mai bine pentru omenire să 
moară fără urmaşi. 

21 Să-i luăm pe rând de la Romulus; nici acesta, nici 
Numa Pompilius n-a lăsat niciun copil care să poată fi de 
folos statului. Ce se poate spune despre Camillus? Oare a 
avut el copii asemenea lui? Dar Scipio, dar Catonii, care au 
fost oameni atât de vestiți? Ce să mai vorbim despre 
Homer, Demosthene, Vergilius, Crispus, Terentius, Plautus 
şi ceilalţi? Ce să mai vorbesc despre Caesar, sau despre 
Cicero, pentru care ar fi fost mai bine să n-aibă copii? Dar 
despre Augustus, care n-a avut bun nici măcar pe fiul 
adoptiv, deşi putea să aleagă din atâţia. Chiar Traian însuşi 
s-a înşelat alegând pe un concetăţean şi nepot al său. Dar 
să lăsăm la o parte pe cei adoptivi, printre care întâlnim pe 
Antoninus Pius şi Marcus, adevărate divinităţi protectoare 
ale statului; să venim la fii adevăraţi. N-ar fi fost o fericire 
mai mare pentru Marcus dacă n-ar fi lăsat pe Commodus 
moştenitor? Sau pentru Severus Septimius ce bine ar fi 


fost dacă n-ar fi avut fiu pe Bassianus, care îndată şi-a ucis 
fratele, acuzându-l neîntemeiat că ar fi uneltit ceva 
împotriva lui cu gândul de a-l omori; care a luat ca soţie pe 
mama sa - vitregă, dar mamă - ucigându-i în braţe pe fiul 
ei Geta”; care a ucis pe  Papininianus, strălucit 
reprezentant ai dreptului şi tezaur al ştiinţei legilor, pentru 
că nu voise să-i justifice uciderea fratelui, pe acest om 
mare care era şi prefect, unind în el demnitatea rangului 
cu cea a ştiinţei, în sfârşit ca să las la o parte pe celelalte, 
cred că Severus din cauza moravurilor fiului său, deşi a 
fost om sever în toate şi chiar crud, a fost socotit pios şi 
demn de altarele zeilor. Se spune că, fiind grav bolnav, a 
trimis fiului său mai mare acea divină cuvântare a lui 
Sallustius în care Micipsa îndemna pe fiii săi la pace70. 

Dar zadarnic... pe omul în puterea forţelor?1... 

În sfârşit, Antoninus a trăit mult timp în ura 
poporului şi acel nume, venerabil multă vreme, a devenit 
mai puţin iubit. Zadarnic a dat poporului îmbrăcăminte, de 
unde a fost numit Caracallus, şi a făcut terme foarte 
somptuoase. Există la Roma un portic al lui Severus 
construit de fiul său. Pe acest portic sunt enumerate 
faptele săvârşite, cum explică cei mai mulţi. 

22 I s-au arătat lui Severus mai multe semne de 
moarte. Odată a visat că a fost ridicat la cer de patru 
vulturi într-un car încrustat cu pietre preţioase, zburându-i 
înainte o fantomă uriaşă, cu înfăţişare omenească şi că pe 
când era râdeat în sus, s-a desluşit numărul 8972, peste 
care număr de ani n-a trăit niciun an, fiindcă a venit pe 
tron bătrân; că în văzduh a fost aşezat pe un cerc mare de 
aramă, unde a rămas mult timp singur şi părăsit; că în 
sfârşit cum sta cu mare teamă să nu alunece şi să se 
prăbuşească în gol, a văzut pe Jupiter care chemându-l l-a 
luat şi l-a aşezat între Antonini. Într-o zi, când se dădeau 
jocuri de circ şi după obicei erau acolo trei statuete de gips 
ale Victoriei cu frunzele de palmier pentru învingători, cea 


de la mijloc, care ţinea un glob având scris pe el numele lui 
izbită de bătaia vântului, a căzut de pe podium fără să se 
răstoarne şi a rămas pe pământ în picioare. Cea pe care 
era scris numele lui Geta s-a prăbuşit şi s-a spart în bucăţi, 
iar cea pe care era scris numele lui Bassianus a fost luată 
de vârtejul vântului şi abia s-a oprit, fără să mai aibă cu ea 
frunza de palmier. Ducându-se să viziteze zidul de 
fortificaţie din Britannia, pe când se întorcea, nu numai 
învingător ci şi cu pacea consolidată pentru totdeauna, la 
primul popas, cum se gândea ce prevestire ar putea avea, 
un etioptian dintre militari, cunoscut prin 
caraghioslâcurile sale şi prin glumele foarte apreciate, i-a 
ieşit în cale cu o coroană făcută din chiparos. El, mâniat, a 
ordonat să dispară din ochii săi omul şi coroana cu astfel 
de culoare, dar se spune că acela i-a replicat sub formă de 
glumă: „Ai fost totul, ai învins totul, acum ai să fii zeu 
învingător” 73. Venind la Roma şi voind să facă un 
sacrificiu, din greşeala unui haruspice de ţară, a fost dus 
mai întâi la templul Bellonei şi apoi i-au fost aduse animale 
negre, pentru a fi jertfite. Refuzându-le, s-a îndreptat spre 
palatul imperial, dar din neglijenţa  sacrificatorilor, 
animalele negre l-au urmat pe împărat până în pragul 
palatului. 

23 Sunt remarcabile construcţiile lui în foarte multe 
oraşe. O trăsătură deosebită în conduita lui este aceea că 
la Roma a restaurat toate clădirile publice pe care timpul 
începuse să le deteriorareze, neînscriindu-şi aproape 
niciodată numele său pe ele, ci păstrând pretutindeni pe 
ale  întemeietorilor. Când a murit, a lăsat Roma 
aprovizionată cu grâu pentru şapte ani, astfel încât să se 
poată distribui zilnic câte 75.000 de băniţi; iar ulei atât 
încât să fie de ajuns timp de 5 ani nu numai pentru 
necesităţile Romei, ci şi pentru ale întregii Italii. Se spune 
că ultimele lui cuvinte au fost acestea: „Am primit 
republica în situaţia tulbure pretutindeni şi o las pacificată 


chiar în Britannia; bătrân şi bolnav de picioare, las copiilor 
mei Antonini un imperiu puternic, dacă vor fi buni; slab 
dacă vor fi răi”. A poruncit tribunului să se dea cuvântul de 
ordine „Să muncim”, fiindcă Pertinax, când a primit 
domnia dăduse cuvântul de ordine „Să luptăm”. Hotărâse 
să se facă în două exemplare statueta Fortunei, care de 
obicei însoțea pe împărați şi stătea în dormitorul lor, 
pentru ca să lase fiecăruia din cei doi copii acest odor 
sfânt. Dar, văzând că i se apropie ceasul morţii, se spune 
că a poruncit ca statuia Fortunei să fie pusă pe rând la fiii 
săi când vor fi împărați, o zi în dormitorul unuia, o zi în 
dormitorul celuilalt. Bassianus a disprețuit această 
rânduială chiar înainte de a-şi ucide fratele. 

24 Corpul său a fost întâmpinat cu mare respect de 
oamenii din provincii din Britannia până la Roma, deşi unii 
spun că numai urna de aur, conţinând cenuşa lui Severus, 
a fost purtată, şi depusă în mormântul Antoninilor, căci 
Septimius a fost ars acolo unde încetase din viaţă74. 

Când se construia Septizodium75 nu se gândea la 
nimic altceva, decât ca cei ce vin din Africa să vadă 
această operă a sa. Se spune că dinspre acea parte voia să 
facă intrarea în clădirile palatului, adică în sala imperială, 
dacă în absenţa sa nu i-ar fi aşezat prefectul oraşului 
statuia în mijlocul clădirii. Voind să facă acest lucru 
Alexandru după aceea, se zice că a fost oprit de haruspici, 
fiindcă la jertfă n-avusese bune prevestiri. 

PESCENNIUS NIGER de Aelius Sparţianus 

1 Este rar şi greu să se scrie bine istoria celor pe 
care victoria altora i-a făcut să treacă drept nişte 
uzurpatori; de aceea greu găsim despre ei toate 
informaţiile în memorii şi anale. Faptele mari, care le fac 
cinste, unele sunt răstălmăcite, altele sunt lăsate la o 
parte; nu se depune mare grijă în cercetarea neamului şi a 
vieţii lor, socotindu-se că este destul dacă li se arată 
îndrăzneala şi războaiele în care au fost învinşi. 


Aşa dar, Pescennius Niger, după cum arată unii, s-a 
născut din părinţi modeşti, după alţii însă se spune că a 
fost de neam nobil, tată fiindu-i Annius Fuscus, mamă 
Lampridia, bunic un curatori din Aquinum!%, oraş din 
care îşi trăgea originea familia'!?* sa, deşi nu se ştie precis 
acest lucru. 

Cu puţină cultură, cu un caracter aspru, nemăsurat 
în dorinţa de avere!?*, ducând o viaţă sobră, dar cu porniri 
neînfrânate în tot felul de ambiţii a fost mult timp 
comandant de unităţi militare şi a fost avansat mereu, 
până ce, din porunca lui Commodus, a ajuns comandantul 
armatelor din Syria, susţinut foarte mult de un atlet3 care 
mai târziu l-a strangulat pe Commodus, cum se făceau 
toate pe atunci. 

cu pietre şi al blestemelor tutrora, lui i se făceau 
bune urări, poporul îl numea în aclamații generale principe 
şi Augustus. 

Pe Iulianus îl urau cei din popor, fiindcă soldaţii lui 
uciseseră pe Pertinax şi-l numiseră pe el împărat contra 
voinţei poporului, din care cauză s-au produs şi mari 
tulburări. Iulianus trimisese un primipilar? să ucidă pe 
Niger, socotind prosteşte că cel care avea armată ou el şi 


122 După ce s-a aflat că a fost ucis Commodus, că Iu- lianus a fost 
numit împărat şi apoi a fost ucis din ordinul lui Severus şi al senatului 
şi că şi Albinus în Gallia a primit titlul de împărat, legiunile din Syria 
pe care le comanda l-au numit şi ele pe Pescennius Niger împărat, ca 
să arate, după cum spun unii, mai mult ura faţă de Iulianus decît 
rivalitatea contra lui Severus. Din cauza urii faţă de Iulianus, în 
primele zile ale domniei, la Roma i-au fost favorabili senatorii, care 
urau şi pe Severus, astfel încît, în mijlocul aruncărilor 

123 Judecata poporului despre Pescennius Niger s-a văzut cu prilejul 
unor jocuri de circ3 * * * 7 organizate de Iulianus în circul cel mare, 
cînd toate băncile fiind ocupate fără deosebire, poporul mîniat de 
această dezordine, cerea, strigînd toţi într-un glas, pe Pescennius 
124N iger să-şi ia asupră-şi apărarea oraşului, din ură faţă de 
Iulianus, cum am spus, şi din dragoste pentru Pertinax, care fusese 
ucis de soldaţi. Se spune că Iulianus 


se putea apăra, fiind ca şi un împărat, poate fi ucis de un 
primipilar. Cu aceeaşi nesăbuinţă Iulianus trimisese şi lui 
Severus, care fusese şi el proclamat împărat, un înlocuitor. 
Ba trimisese şi pe centurionul Aquilius, cunoscut prin 
asasinarea comandanților, ca şi cum un împărat atât de 
mare putea fi ucis de un centurion. Tot atât de mare i-a 
fost lipsa de judecată când, precum se spune, interzicea lui 
Severus dreptul la domnie, afirmând că acest drept i se 
cuvine lui cu prioritate, fiindcă a fost proclamat împărat 
mai înaintea lui Severus. 

n-au cerut provincialilor cu forţa lemne, ulei, corvezi. 
El însuşi n-a acceptat nimic de la soldaţi şi ca tribun8 n-a 
îngăduit nici soldaţilor să primească ceva. Iar ca împărat a 
dat ordin să fie ucişi cu pietre de către soldaţii auxiliari doi 
tribuni dovediţi că au făcut afaceri ilicite. Există o 
scrisoare a lui Severus către  Ragninus Celsus, 
guvernatorul Galliei, în care se spune: „E ruşinos că nu 
putem imita disciplina militară a aceluia pe care l-am 
învins în război; soldaţii tăi vagabondează, tribunii fac băi 
ziua nămiaza mare, în loc de săli de mese au cabarete, în 
loc să doarmă în cazărmi au camere în oraş, dansează, 
bea, cântă şi unitatea lor de măsură la ospeţe este băutura 
fără măsură. S-ar petrece acestea dacă ar exista vreo urmă 
de disciplină străbună? îndreaptă aşadar mai întâi pe 
tribuni şi apoi pe soldaţi, pe oare, cât timp se vor teme de 
tine, atât îi vei ţine în frâu; să ştii însă din exemplul lui 
Niger că soldaţii n-au teamă decât de tribunii şi generalii 
corecţi”. 

4 Acestea sunt cuvintele lui Severus Augustus despre 
Pescennius. lată acum, tot despre el şi pe cele ale lui 
Marcus Antoninus către Cornelius Balbus9: 

„Îmi lauzi pe Pescennius; îi recunosc meritele. Căci şi 
predecesorul tău spunea despre el că e mână de fier cuo 
viaţă austeră, mai presus decât se cere unui ostaş. De 
aceea am trimis scrisori pentru a fi citite în faţa armatei, 


care va fi încunoştinţată că am dat ordin ca el să aibă sub 
comanda sa 300 de armeni, 100 de sarmati şi 1.000 din ai 
noştri. Datoria ta este să le explici că nu linguşirea, care 
nu se potriveşte moravurilor noastre, ci virtuțile sale l-au 
ridicat în această demnitate, pe care bunicul meu 
Hadrianus şi străbunicul Traianus n-o acordau decât celor 
mai verificaţi”. lată ce scrie despre el Commodus: „ll 
cunosc pe Pescennius ca pe un bărbat brav şi i-am dat 
două tribunate: îl voi face în curând general, când Aelius 
Corduenus va fi pus în retragere din cauza bătrâneţei”. 
Acestea au fost aprecierile tuturor despre el şi Severus 
însuşi a de clarat că l-ar fi iertat, dacă nu persevera în 
insurecția sa. În sfârşit, Pescennius a fost numit consul de 
către Commodus înaintea lui Severus, care s-a supărat cu 
atât mai mult, cu cât lui Niger i s-a dat consulatul la 
recomandarea primipilarilor. Severus scrie în istoria vieţii 
sale că, fiind bolnav şi fiii săi neavând vârsta de a putea 
domni, se gândea că, dacă i se va întâmpla ceva, să-i 
urmeze la domnie Niger Pescennius şi Clodius Albinus, 
care au devenit amândoi cei mai mari duşmani ai lui 
Severus. De aici se vede bine ce părere a avut Severus 
despre Pescennius. 

5 Dacă este însă să-l credem pe Severus, Niger a fost 
setos de glorie, cu o viaţă prefăcută, depravat în moravuri, 
avansat în vârstă când a ocupat domnia, (de aici îi 
reproşează ambițiile), ca şi cum Severus ar fi ajuns 
împărat mai tânăr, el care, deşi îşi micşora vârsta, se ştie 
totuşi precis că a domnit 18 ani şi a murit la vârsta de 89 
ani10. 

Severus a trimis pe Heraclitus să ocupe Bithynia, iar 
pe Fulviusl1l să pună mâna pe copiii lui Niger, care erau 
acum adulţi. Totuşi, Severus în senat n-a spus nimic despre 
Niger, deşi auzise că acesta fusese proclomat împărat, pe 
când el pleca să liniştească lucrurile în orient. Plecând, a 
trimis însă legiuni în Africa, pentru ca nu cumva 


Pescennius s-o ocupe şi să înfometeze astfel poporul 
roman. Căci putea face acest lucru prin Libya şi Egipt, 
care erau vecine Africii, cu toată greutatea drumului pe 
mare şi pe uscat. Când Severus a venit în orient, 
Pescennius, deşi avea sub stăpânirea sa Grecia, Tracia şi 
Macedonia, pe care le ocupase cu preţul uciderii multor 
bărbaţi iluştri, a chemat totuşi pe Severus să împartă cu el 
domnia. Acesta însă, din cauza celor ucişi, l-a numit 
duşman public, ca şi pe Aemilianus12, iar generalii săi i- 
aiu învins armata, care era condusă de Aemilianus. 
Severus i-a promis că-l lasă în siguranţă dacă se retrage 
din armată şi pleacă în exil, dar el rezistând a luptat mai 
departe şi a fost învins. Fugind, a fost rănit la Cyzicum 
lângă o mlaştină şi, adus la Severus, a murit îndată. 

6 Capul i-a fost plimbat în vârful unei suliţi şi trimis 
la Roma13. Copiii i-au fost ucişi, soţia de asemenea, averea 
i-a fost confiscată, toată familia i-a fost nimicită. Dar 
acestea toate s-au petrecut după ce s-a aflat de rebeliunea 
lui Albinus; căci înainte trimisese pe fiii lui Niger, 
împreună cu mama lor, în exil. Aprinzându-se de mânie în 
al doilea război civil, şi mai ales în cel de al treilea14, a 
devenit şi mai aspru. Atunci Severus a ucis nenumărați 
senatori, fiind numit din această cauză de unii Sulla 
punicu115, iar de alţii Marius. 

Pescennius era înalt de statură, frumos la înfăţişare, 
cu părul frezat cu graţie în sus, cu vocea aspră, dar 
sonoră, de se putea auzi de la o distanţă de 1.000 de paşi 
în câmp liber, dacă nu-i sta vântul împotrivă, Avea 
sentimentul pudorii şi se roşea întotdeauna la faţă, dar 
gâtul îi era de atât de negru, încât, după cum spun mulţi, 
de aceea i s-a zis Niger 19. În restul corpului era alb şi mai 
mult gras, îi plăcea vinul, dar la mâncare era sobru, 
dragostea nu-l interesa decât pentru a avea copii. În 
sfârşit, cu consimţământul public, şi-a luat asupră-şi în 
Galia şi îndeplinirea unor ceremonii religioase, sarcină 


care se încredinţează celor mai morali. îl vedem în 
grădinile lui Commodus, pictat pe bolta unui portic în 
mozaic, între prietenii cei mai apropiaţi ai lui Commodus, 
aducând sacrificii lui Isis, divinitate pe care Commodus o 
cinstea atât de mult, încât îşi rădea capul, purta cu el pe 
Anubis17 şi-i respecta toate riturile. 

A fost aşadar un foarte bun ostaş, un tribun unic, un 
general excelent, locotenent imperial foarte sever, consul 
distins, bărbat respectat şi în viaţa particulară şi în cea 
publică, dar împărat nefericit. Ar fi putut să fie de folos 
statului sub Severus, care a fost un om crud, dacă ar fi voit 
să colaboreze cu acesta18. 

7 Dar a fost influenţat de sfaturile lui Aurelianus 
care, măritându-şi fetele cu băieţii lui, l-a făcut să persiste 
în pretenţiile la domnie. 

A fost om de iniţiativă, cu atât de mare autoritate, 
încât mai întâi a scris lui Marcus şi apoi lui Commodus, 
când a văzut că provinciile sunt subminate de schimbările 
dese în administraţie, propunând să nu se schimbe mai de 
vreme de cinci ani guvernatorii, locotenenţii imperiali sau 
proconsulii, fiindcă altfel ies din funcţii înainte de a învăţa 
să le îndeplinească. A cerut de asemenea să nu fie numiţi 
în functi superioare oameni noi, exceptând administraţiile 
militare, şi judecătorii să-şi îndeplinească misiunea în 
provinciile în care fuseseră asesori. Severus şi, după el, 
mulţi alţii au respectat aceste cerinţe, după cum o 
dovedesc prefecturile lui Paulus şi Ulpianus, care au fost în 
consiliul lui Papinianus 19 şi după aceea, deşi unul avusese 
postul de senator, iar celălalt de referent pe lângă 
Papinianus, au fost făcuţi direct prefecţi. Tot propunerea 
lui a fost ca nimeni să nu fie asesor în provincia sa, nimeni 
să nu fie administrator la Roma dacă nu e roman, adică 
originar din Roma. Pe lângă acestea, el a alocat salarii 
consilierilor20, pentru ca să nu-i cumpere clienţii, spunând 
că un judecător nu trebuie nici să dea, nici să primească. 


Faţă de soldaţi a fost de o atât de mare stricteţe, încât, 
când soldaţii grăniceri din Egipt i-au cerut vin, el le-a 
răspuns: „Aveţi Nilul şi mai cereţi vin?” 21. Într-adevăr, 
este atât de plăcută apa acestui fluviu, încât locuitorii din 
apropierea lui nu simt nevoia altor băuturi. Soldaţilor care, 
învinşi de săraceni22, făceau gălăgie şi strigau: „N-am 
primit vin, nu putem lupta”, le-a răspuns: „Să vă fie ruşine, 
cei care v-au învins beau apă”. De asemenea, 
palestinienilor care-l rugau să le micşoreze birurile care-i 
apăsau, le-a răspuns: „Voi cereţi să vi se micşoreze 
impozitele pe pământurile voastre; eu aş vrea să vă impun 
la taxe şi pentru aerul vostru” 23. 

8 In sfârşit, în această tulburare a republicii, când se 
aflase că trei împărați au fost proclamaţi: Severus 
Septimius, Pescennius Niger şi Clodius Albinus, oracolul 
fiind întrebat care este mai indicat dintre ei pentru a 
conduce republica, se spune că răspunsul a fost dat printr- 
un vers grecesc, a cărui traducere este aceasta: „Cel 
oacheş este cel mai bun, africanul este bun, albul cel mai 
rău”. S-a înţeles din acest răspuns că cel oacheş vrea să 
însemneze Niger, africanul Severus, iar albul Albinus24. 
Curiozitatea a mers mai departe, punându-se întrebarea 
care din ei va rămâne împărat. La această întrebare 
răspunsul a fost de asemenea în versuri: 

„Sângele celui alb şi al celui negru se va vărsa. 

Domnia lumii o va avea cel plecat dintr-un oraş 
african” 25. 

Iar la întrebarea cine îi va urma se zice că răspunsul 
a fost tot un vers grecesc: 

„Cel căruia i-au dat zeii să aibă numele de Pius”. 

Acest răspuns n-a fost înţeles decât când Bassianus a 
primit numele de Antoninus, care dădea adevăratul sens al 
numelui de Pius. 

De asemenea, când s-a pus întrebarea cât timp avea 
să conducă, răspunsul se spune că a fost tot în greceşte: 


„Cu douăzeci de corăbii a plecat pe marea italică26; 

Totuşi, una singură va trece marea” 27 

din care s-a înţeles că Severus va domni 20 de ani. 

9 Acestea sunt, Diocleţiane, august între auguşiti, 
cele ce am putut afla despre Pescennius din mai multe 
cărţi. Căci nu este uşor, precum am spus la începutul 
lucrării, ca cineva să redacteze biografia acelora care, fie 
că au fost principi în altă parte decât în Italia, fie că n-au 
fost numiţi împărați de către senat, fie că, ucişi prea 
repede, nu s-au putut face cunoscuţi. Aşa se explică faptul 
că Vindex este necunoscut, Pis028 de asemenea, ca şi toţi 
cei care doar au fost adoptați, ori au fost numiţi împărați 
de către soldaţi, ca Antoninus sub Domitianus29 ori au fost 
ucişi repede, pierzându-şi totodată viaţa şi domnia pe care 
au uzurpat-o Urmează acum să vorbesc despre Clodius 
Albinus, care poate fi socotit ca un tovarăş al lui 
Pescennius Niger, pentru că amândoi s-au răsculat contra 
lui Severus şi amândoi au fost învinşi şi ucişi de acesta. 
Nici despre el informaţiile nu sunt destul de clare, pentru 
că aceeaşi a fost soarta lui, ca şi a lui Pescennius, chiar 
dacă viaţa le-a fost destul de deosebită. 

Dar să vorbesc mai departe despre Pescennius, ca să 
nu dau impresia că am trecut cu vederea ceva din cele 
referitoare la el, deşi acestea se pot cunoaşte şi din alte 
cărţi. Ghicitorii au prezis despre el că nu va ajunge nici viu 
nici mort sub puterea lui Severus, ci că va trebui să piară 
lângă o apă. Unii spun că prezicerea a fost făcută chiar de 
Severus, care era priceput în arta ghicirii. Aceasta de altfel 
s-a adeverit, fiindcă Pescennius a fost găsit muribund 
lângă o mlaştină30 

10 A fost de o severitate atât de mare, încât, când a 
văzut pe câţiva soldaţi în timpul unei expediţii militare 
bând din cupe de argint, a interzis folosirea oricărui obiect 
de argint în război, ordonând să se folosească vase de 
lemn. Aceasta i-a atras antipatia soldaţilor. El zicea că se 


poate întâmpla ca bagajele militare să cadă în mâna 
duşmanilor şi nu trebuie să se glorifice neamurile barbare 
cu argintul nostru, când alte obiecte le pot aduce mai 
puţină glorie. De asemenea, a dat ordin ca nimeni să nu 
bea vin pe perioada expediției, ci toţi să se mulţumească 
cu oţet31. N-a îngăduit vânzătorilor de articole de brutărie 
să însoţească armata, poruncind ca toţi să fie mulţumiţi cu 
pesmeţi. Pentru flirtul unei găini, a poruncit ca celor 10 
ostaşi care o mâncaseră să li se taie capul cu securea, deşi 
doar unul o furase. Şi s-ar fi executat această pedeapsă, 
dacă n-ar fi intervenit întreaga armată să-l roage, mergând 
aproape până la răscoală. 

I-a iertat, dar i-a obligat pe cei dovediţi de furt să 
plătească provincialului preţul a zece găini în loc de una, 
dând dispoziţie ca pe tot timpul expediției să nu facă 
nimeni focul în unitate, să nu consume alimente calde, ci 
pâine şi mâncăruri reci, controlând prin oameni speciali 
numiţi îndeplinirea acestor dispoziţii. A poruncit ca soldaţii 
să n-aibă cu ei, când merg în lupte, bani de aur sau de 
argint, ci să-i depună la casieria unităţi, urmând a-i primi 
pe toţi după război, cu specificarea că, dacă li se va 
întâmpla ceva, banii vor fi daţi copiilor soldaţilor, soțiilor 
sau moştenitorilor, pentru ca, dacă soarta le-ar fi 
potrivnică, să nu ajungă vreo pradă în mâinile 
duşmanilor32. Dar din cauza descompunerii din timpul lui 
Commodus, toate acestea s-au întors împotriva lui. Într- 
adevăr, chiar dacă n-a existat pe timpul lui alt general care 
să pară mai destoinic, aceste măsuri i-au adus mai degrabă 
pieirea decât gloria, deşi după moartea lui, când invidia şi 
ura nu-şi mai aveau rostul, exemplele lui au fost 
valorificate de alţii. sau a altui mare general, care nu mai e 
în viaţă, şi spune ce a făcut el, ca noi să-l imităm. Căci este 
un lucru neserios să-i lăudăm pe cei în viaţă, şi mai ales pe 
împărați, de la care se speră, care sunt temuti, care pot 
face bine, pot ucide, pot proscrie”. Spunea că doreşte ca în 


timpul vieţii să fie iubit, iar după moarte lăudat. 

12 Dintre împărați, erau în admiraţia sa Augustus, 
Vespasianus, Titus, Traianus, Pius, Marcus, pe ceilalţi 
numindu-i oameni de paie, sau răufăcători. Totuşi, cei mai 
stimaţi de el din istorie au fost Marius, Camillus, Quinctius 
şi Marcius Coriolanus34. Întrebat însă ce părere avea 
despre Scipioni, a răspuns, se zice, că au fost mai mult 
norocoşi, decât viteji, şi că aceasta o arată viaţa lor 
particulară şi tinereţea, care le-a fost, şi la unul şi la altul, 
mai puţin strălucită acasă35. Toţi sunt de acord că, dacă ar 
fi rămas împărat, ar fi corectat tot ceea ce Sevenus fie n-a 
putut, fie n-a vrut să îndrepte, şi nu cu cruzime, ci cu 
bunătate, dar cu o bunătate militară, nu moale, slabă şi 
ridicolă. 

Casa lui, care se vede şi astăzi la Roma, în câmpul lui 
Jupiter, se numeşte casa pescenniană şi pe fronton i se 
găseşte statuia din marmură de Theba făcută după 
asemănarea sa şi pe care i-o trimisese regele thebanilor în 
anul următor şederii lui în Theba. Pe soclul ei există şi o 
inscripţie în greceşte, cu următorul cuprins: 

Statuia reprezintă pe Niger, marea spaimă a armatei 
egiptene, aliatul Tebei. El a voit să reînvie vârsta de aur îl 
iubesc regii, popoarele, Roma de aur. 

E în inima Antoninilor şi a imperiului. 

Are numele de Niger, negru l-am făcut şi noi, Pentru 
ca să corespundă culcarea ta, marmoră, cu aceea a 
chipului său. 

Severus n-a voit să fie şterse aceste versuri, cu toate 
sugestiile ce i le dădeau prefecţii şi demnitarii palatului, şi 
a adăugat „Dacă a fost aşa, să ştie toţi pe cine am învins; 
dacă n-a fost aşa, să creadă toţi că aşa a fost cel pe care l- 
am învins; dar versurile să rămână aşa, pentru că el a fost 
aşa”. 

CLODIUS ALBINUS de Iulius Capitolinus 

Aproape în acelaşi timp, după Pertinax, de a cărei 


moarte n-a fost străin Albinus, au fost făcuţi Împărați de 
către senat Iulianus la Roma, iar de către armată 
Septimius Severus1 în Syria, Pescennius Niger în orient şi 
Clodius Albinus în Gallia. Herodianus spune că Clodius a 
fost numit Caesar de către Severus!?%. Dar cum unii îi 
socoteau pe ceilalţi nedemni de a domni, iar pe de altă 
parte nici armatele din Gallia, nici cele din Germania nu-i 
puteau suporta, fiind că-şi aveau fiecare împăratul lor, 
pretutindeni era o mare tulburare. 

Deşi din Africa, de la Hadrumetum, Clodius Albinus a 
fost de familie nobilă. De aceea acel oracol, prin care am 
spus în biografia lui Pescennius!2% că a fost lăudat Severus, 
el îl interpreta în favoarea sa, nevrând să i se aplice lui 
cuvintele „albul e cel mai rău”, cuprins în acel vers care 
conţinea lauda lui Severus şi aprobarea lui Pescennius 
Niger. Dar înainte de a vorbi despre viaţa şi moartea lui, 
trebuie arătat şi ce l-a făcut cunoscut. 

aur. Asupra acestei chestiuni am trimis scrisori la 
procuratorii mei, pe care le vei primi pecetluite cu 
emblema unei amazoane4 şi, de va fi nevoie, le vei da 
contabililor, ca să nu-ți ceară socoteală când vei da 
ordonanţe financiare. Ca să ai un semn de maiestate 
imperială, vei putea purta mantaua stacojie chiar în 
prezenţa mea, iar când vei veni la mine sau vei fi cu mine, 
vei avea pelerina de purpură, dar fără aur, aşa cum 


125 Commodus, dîndu-i odată lui Albinus un succe 


126s or, i-a trimis şi o scrisoare, prin care-i oferea numele de Caesar. 
Iată scrisoarea: „împăratul Commodus către Clodius Albinus. Cu alt 
prilej ţi-am scris oficial despre succesorul şi despre onoarea ta, dar îţi 
trimit acum, familiară şi personală, scrisă toată, precum vezi, de mina 
mea această scrisoare, prin oare-ţi dau împuternicirea că, dacă se va 
ivi necesitatea, să mergi la soldaţi şi să-ţi asumi numele de Caesar. Aud 
că şi Septimius Severus şi Nonius Murcus vorbesc rău în faţa 
soldaţilor despre mine, ca să-şi pregătească luarea puterii auguste. 
Făcînd ceea ce-ţi propun, vei avea mină liberă de a mări solda pînă la 
trei monede de 


strămoşul meu Verus, mort în floarea vârstei, a avut 
dreptul acordat de Hadrianus, care l-a adoptat” 5. 

3 Primind această scrisoare, Albinus n-a voit să facă 
ceea ce i s-a cerut, pe de o parte fiindcă-l vedea pe 
Commodus demn de a fi lovit cândva cu pumnalul din 
cauza moravurilor prin care înjosise imperiul şi se înjosise 
şi pe sine, iar pe de altă parte fiindcă se temea să nu fie şi 
el ucis. Există o cuvântare a lui Albinus, în care, când a 
primit domnia cu sprijinul lui Severus, după cum afirmă 
unii, aminteşte de acest fapt. Iată un fragment din acea 
cuvântare: „Că am fost adus fără voia mea, la domnie, 
ostaşi, o dovedeşte faptul că am refuzat numele de Caesar 
pe care mi l-a oferit Commodus; dar trebuie să mă supun 
voinţei voastre şi voinţei lui Severus Augustus, deoarece 
cred că un om foarte bun şi un bărbat viteaz pot conduce 
bine imperiul”. Nu se poate nega ceea ce spune şi Marius 
Maximus, că Severus a avut prima dată în gând ca, dacăi 
se va întâmpla ceva, să-şi lase ca succesori pe Pescennius 
Niger şi pe Clodius Albinus, dar că după aceea, gândindu- 
se la fiii săi, care se făceau mari, şi invidiind popularitatea 
lui Albinus, şi-a schimbat părerea, urmărind cu război pe 
amândoi, determinat în cea mai mare parte de lacrimile 
soţiei. Oricum, Severus l-a numit chiar consul, ceea ce în 
niciun caz n-ar fi făcut decât cu un bărbat foarte bun, 
fiindcă era un om foarte atent în alegerea demnitarilor. 

4 Dar, ca să revenim la Albinus, acesta a fost, aşa 
cum am spus, ca origine din Hadrumetum, dar nobil!?” la ai 
săi şi trăgându-şi obârşia din familiile romane ale 
Postumilor, Albinilor şi Ceionilor, familii care sunt şi astăzi, 
mărite Constantine, cele mai nobile, înmulţite şi sporite 
prin tine, după ce au crescut foarte mult prin Gallienus şi 
prin Gordiani!?*8. Albinus s-a născut totuşi într-o casă 
modestă, cu puţin avut. Din părinţi cinstiţi, tată fiindu-i 


127 încă de tînăr a intrat în armată şi a devenit cu 
128n oscut Antoninilor prin Lollius Serenus, Baebius 


Ceionius Postumus, iar mamă Aurelia Messalina, el le-a 
fost primul lor copil. Fiindcă în momentul când a ieşit din 
pântecele mamei sale era foarte alb, contrar situaţiei 
obişnuite, căci copiii când se nasc sunt de obicei roşii, a 
fost numit Albinus. Că acest lucru este adevărat o arată o 
scrisoare a tatălui său către Aelius Bassianus, pe atunci 
proconsul în Africa, rudă de a lor, pe cât se pare. lată 
scrisoarea lui Ceionius Postumus către Aelius Bassianus: 
„Mi s-a născut în a 7-a zi înainte de calendele lui 
decembrie un fiu atât de alb pe tot corpul, mai alb decât 
cearşaful în care a fost primit. De aceea, ridicându-l după 
datină, l-am dat familiei Albinilor, care e comună cu a ta, 
punându-i numele de Albinus. Caută să ai dragoste de 
imperiu, de tine şi de noi aşa cum ai avut şi până acum”. 

5 Şi-a petrecut toată copilăria în Africa, învățând la 
un nivel mediocru literatura greacă şi latină, fiindcă de pe 
atunci era o fire războinică şi mândră. Se spune că în 
şcoală adesea cânta între copii: „Scos din minţi pun mâna 
pe arme, fără să mă gândesc destul ce voi face cu armele”, 
repetând „Scos din minţi pun mâna pe arme”12%. 

Se spune că după ce s-a născut a avut multe semne 
de domnie. Astfel, s-a născut un bou alb cu coarnele 
purpurii, de o culoare aprinsă, lucru de mirare pentru 
culoarea coamelor, pe care el, când a fost tribun, le-a pus 
în templul lui Apollo Cumanul, unde au stat multă vreme, 
precum se spune. Consultând oracolul în legătură cu 
destinul său, se zice că i s-a răspuns prin aceste versuri: 
„Acest cavaler va întări republica romană tulburată de o 
mare furtună”. 

„El va aşterne la pământ pe puni şi pe gallul rebel” 6 
* *130, Se ştie că în Gallia a potolit multe populaţii. El 
bănuia că „va aşterne la pământ pe puni” este o prezicere 
pentru Severus, fiindcă Septimus era african. I s-a mai 


129M aecianus şi Ceionius Postumianus, rudele sale. 
130C a tribun, a fost comandantul cavaleriei din Dal 


făcut şi un alt semn de domnie. Căci era acest obicei 
special în familia cezarilor ca cei mai mici ai casei să fie 
îmbăiaţi în albii făcute din carapace de broască ţestoasă. 
Când s-a născut el, un pescar i-a adus tatălui său în dar o 
mare carapace de broască ţestoasă. Tatăl, om influenţat de 
poveşti citite, socotind-o ca o prevestire, a primit 
carapacea şi a poruncit să fie îngrijită şi folosită la baia 
copilului sperând că de pe acum va deveni cunoscut. Deşi 
este o raritate apariţia vulturilor în regiunea în care s-a 
născut Albinus, la şapte zile după naştere, în timpul mesei 
oferite în cinstea copilului, fiindcă în acea zi i se dădea 
numele, şapte pui de vultur, zburând din cuiburile lor, s-au 
aşezat, ca şi cum s-ar juca, lângă leagănul copilului, de o 
parte şi de alta. Tatăl a luat aceasta ca o prevestire, 
poruncind ca vulturii să fie hrăniţi şi îngrijiţi cu toată 
atenţia. Un alt semn a fost acela că, fiind obiceiul în acea 
familie ca pruncii să fie legaţi cu feşe roşii, cum 
întâmplător feşele roşi pregătite de mama lui erau spălate 
şi ude, a fost legat cu o faşă de purpură, de unde, prin 
gluma doicii, i s-a dat şi numele de Porfyrius151. 

Acestea au fost semnele de domnie, şi altele, pe care 
cine vrea să le cunoască n-are decât să citească pe Aelius 
Cordus11, care dă toate amănuntele asupra acestor soiuri 
de prevestiri. 

În credinţă armatele din Bithynia în vremea răscoalei 
lui Avidius. Apoi, fiind mutat de Commodus în Gallia, unde 
a învins populaţiile de peste Rin, şi-a făcut numele celebru 
şi la romani şi la barbari. Commodus, încântat de aceste 
succese, i-a dat numele de Caesar ca şi libertatea de a 
mări soldele şi de a purta pelerină de purpură. El s-a ferit 
însă cu prudenţă de toate acestea, spunând că împăratul 
Commodus caută oameni care să piară împreună cu el, sau 
pe care pentru un motiv sau altul să-i poată el ucide. A fost 
scutit de cvestură, iar edilitatea n-a executat-o mai mult de 


131m aţia, comandînd şi legiunile a IV-a şi a I-a. A ţinut 


10 zile, fiindcă a fost trimis în grabă la armată. Preţura sa 
sub Commodus a rămas faimoasă, căci la jocurile date de 
el Commodus se spune că s-a prezentat ca luptător în faţa 
publicului şi în for şi în teatru. A fost numit consul de 
Severus în timpul în care acesta se gândea să-l facă 
succesor pe el şi pe Pescennius. 

7 A ajuns în domnie la o vârstă înaintată, fiind mai 
mare decât Pescennius Niger, după cum povesteşte 
Severus în memoriile sale. După ce Pescennius a fost 
învins, Severus pe de o parte voia să păstreze domnia 
pentru copiii săi, iar pe de alta îl vedea pe Clodius Albinus 
foarte apreciat de senat, căci acesta era bărbat dintr-o 
veche familie; de aceea, prin nişte prieteni foarte buni şi 
de rang foarte înalt i-a trimis o scrisoare, prin care-i 
propunea să-l asocieze la conducerea statului, întrucât, 
supunea el, Pescennius Niger fusese ucis. Cordus dă acest 
fragment din scrisoare: „Împăratul Severus Augustus către 
Clodius 

Albinus Caesar, frate foarte iubit şi foarte dorit, 
sănătate. După ce Pescennius a fost învins, am trimis la 
Roma o scrisoare, pe care senatul, care te iubeşte foarte 
mult, a primit-o cu plăcere. Te rog să conduci împreună cu 
mine imperiul, cu acel suflet care face din tine un frate 
drag inimii mele, un frate de domnie. Bassianus şi Geta te 
salută. Iulia îţi trimite sănătate ţie şi surorii tale. Vom 
trimite copilului tău. 

Pescennius Princus, daruri demne de rangul său şi al 
tău. Păstrează armata pentru imperiu şi pentru mine, 
sufletul meu, dragul meu, iubitul meu”. 

8 I-a trimis scrisoarea prin cei mai credincioşi oameni 
din suita sa, cărora le-a recomandat să i-o dea în public, iar 
după aceea să-i spună că vor să-i comunice confidenţial 
unele lucruri privind operaţiunile de război, secretul 
taberelor şi siguranţa palatului. Când însă au mers într-un 
loc retras, ca pentru a-i face comunicările confidentiale, 


cinci dintre cei mai voinici urmau să-l ucidă cu pumnalele 
pe care le aveau ascunse sub haine. Ei au căutat să 
îndeplinească ordinul în mod conştiincios, căci venind la 
Albinus i-au dat scrisoarea pe care acesta a citit-o, apoi i- 
au spus că trebuie să-i facă şi unele comunicări secrete 
pentru care e nevoie de un loc ferit de orice martori. Dar 
pentru că ei nu îngăduiau să-i însoţească nimeni pe sub 
porticul care era destul de lung, sub motiv că nu vor să-şi 
trădeze secretul comunicării, Albinus a înţeles că e vorba 
de o cursă şi sub impulsul bănuielii i-a pus la tortură. Ei la 
început au tăgăduit categoric, dar după aceea, învinşi de 
necesitate, au mărturisit ceea ce le ordonase Severus. 

Aflând de această acţiune şi fiind dată pe faţă cursa 
care i se întinsese, Albinus a înţeles că bănuielile sale sunt 
întemeiate, astfel că a strâns o armată considerabilă şi a 
venit contra lui Severus şi a generalilor acestuia. 

9 În prima ciocnire cu generalii lui Severus, el a fost 
mai puternic, dar după aceea Severus însuşi, după ce într- 
o şedinţă în senat l-a declarat pe Albinus duşman public, 
pornind împotriva lui, a luptat în Gallia cu mare îndârjire, 
şi curaj, nu fără schimbări în cumpăna noroculuil2. 
Stăpânit de nelinişte, consultând augurii, aceştia i-au 
răspuns, cum spune Marius Maximus, că Albinus va ajunge 
în mâinile lui, dar nu viu şi nici mort. Şi aşa s-a întâmplat: 
căci după ultima luptă, în care nenumărați din ai săi au 
fost ucişi, cei mai mulţi au fost puşi pe fugă, iar unii s-au 
predat. Albinus însuşi a fugit şi, după cum spun unii, s-a 
sinucis, iar după alţii a fost străpuns de un sclav care l-a 
dus la Severus muribund, confirmându-se astfel prorocirea 
augurilor. Mulţi spun că a fost ucis de soldaţi, care căutau 
în asasinarea lui o răsplată de la Severus13. 

Albinus, după cum spun unii, a avut un singur fiu. 
Maximus spune că doi, cărora Severus mai întâi le-a 
acordat iertare, dar după aceea i-a ucis şi pe ei şi pe mama 
lor şi a poruncit să fie aruncaţi în râu. Capul lui Albinus a 


fost purtat în vârful unei suliţi şi apoi trimis la Roma cu o 
scrisoare către senat, prin care reproşa senatorilor că au 
iubit atât de mult pe Albinus, încât au acordat mari onoruri 
rudelor şi mai ales fratelui acestuia. Se spune că trupul lui 
Albinus a stat multe zile întins în faţa pretoriului lui 
Severus, până când a început să miroase şi să-l sfâşie 
câinii; apoi a fost aruncat într-un râu. 

10 Despre obiceiurile lui se spun lucruri felurite. 
Severus spunea despre el că era josnic, necinstit, imoral, 
nestăpânit, risipitor. Dar aceste afirmaţii au fost făcute în 
timpul războiului, sau după război, când nu mai pot fi 
crezute, întrucât se refereau la un duşman. Mai ales că el 
însuşi mai înainte i-a trimis multe scrisori ca la cel mai bun 
prieten. Mulţi au avut o părere bună despre Albinus şi 
chiar Severus a voit să-l numească Caesar, iar când se 
gândea la succesori întâi pe el îl avea în vedere. Există şi 
scrisori ale lui Marcus despre Albinus ca mărturii ale 
caracterului şi virtuţilor acestuia. Dintre scrisori, nu este 
nepotrivit a arăta pe una dată către prefecţi cu numele său 
deasupra: 

„Marcus Aurelius Antoninus către prefecţii săi 
sănătate. Am dat comanda a doua cohorte de cavalerie lui 
Albinus din familia Ceionilor, african ce-i drept, dar 
neavând multe însuşiri de la africani, ginerele lui 

Plautillius. Este un om călit în armată, cu o viaţă 
corectă, cu moravuri severe. Socot că va fi de folos 
taberelor, sau că în niciun caz nu va dăuna, fiindcă-l 
cunosc bine. Am dat decret să aibă alocaţie dublă, haină 
militară simplă, dar de gradul lui, cu soldă împătrită. 
Sfătuiţi-l să se afirme pe tărâm obştesc şi-şi va avea 
răsplata pe care o va merita”. 

Există şi o altă scrisoare tot despre el, pe care acelaşi 
Marcus a scris-o în timpul răscoalei lui Avidius Cassius. 
lată ce se spune în ea: „Este de lăudat fermitatea lui 
Albinus. Acesta a ţinut în frâu armatele, care, într-o stare 


de gravă defecţiune, voiau să treacă de partea lui Avidius 
Cassius, şi, dacă n-ar fi fost el, toate unităţile ar fi putut-o 
face. Avem aşadar un bărbat demn de consulat, pe care-l 
numesc în locul lui Cassius Papirius, care e pe moarte, 
după cum mi s-a anunţat chiar acum. Deocomdată însă 
vreau să nu comunici nimănui acestea, ca să nu se afle de 
către Papirius însuşi sau de către prietenii lui; nu vreau să 
se spună că am numit un consul în locul altuia în viaţă”. 
care nu meritau această pedeapsă. Este sigur că a bătut 
foarte adesea cu vergi şi n-a cruțat niciodată nicio 
greşeală. Ca îmbrăcăminte era foarte elegant, dar la masă 
lipsit total de rafinament, preocupat numai de cantitate. 
Muieratic de primul rang, n-a practicat niciodată 
perversiuni, fiind duşmanul practicilor împotriva naturii. 
Foarte priceput în agricultură, a scris Georgice. Unii spun 
că a fost autorul unor fabule milesiene, mult apreciate, 
deşi scrise într-un stil mediocru. 

12 A fost iubit de senat cum n-a fost altul dintre 
împărați, în contrast mai ales cu Severus, pe care senatorii 
îl urau foarte mu Wf din cauza cruzimii lui; căci acesta 
învingându-l a ucis foarte mulţi senatori care fuseseră sau i 
se părea că sunt de partea lui Albinus. După ce l-a ucis la 
Lugdunum, a poruncit să fie găsite scrisorile, pentru a afla 
la cine scrisese şi cine-i scrisese, şi pe toţi ale căror 
scrisori le-a găsit i-a dat în judecata senatului. Şi nu i-a 
cruțat, ci i-a ucis şi le-a confiscat averea pe seama 
tezaurului public. Există o scrisoare a lui Severus, trimisă 
la senat, caracteristică pentru sentimentele lui, pe care e 
reproduc, precum urmează: „Nimic nu poate fi mai grav, 
senatori, decât ca Albinus să însemneze mai mult în 
judecata voastră decât Severus. Eu am adus cereale 
pentru nevoile obşteşti, eu am dus multe războaie pentru 
nevoile obşteşti, eu am adus atâta untdelemn poporului 
roman, cât este greu de înţeles cum s-a putut procura prin 
natura lucrurilor o astfel de cantitate. Eu prin suprimarea 


lui Pesce unius Niger v-am scăpat de nenorocirile tiraniei. 
Mare a fost în schimb, mare, recunoştinţa voastră; pe unul 
din africani, şi încă din Hadrumetum, care pretindea că-şi 
trage sângele din neamul Ceionilor, l-aţi ridicat până într- 
atât, încât voiţi să-l aveţi împărat, deşi eu sunt împărat şi 
copiii mei sunt în viaţă. A lipsit, vă întreb, demnităţii 
voastre senatoriale cel pe care aveţi datoria de a-l iubi şi 
care să vă iubească? l-aţi înălţat fratele în onoruri, de la el 
speraţi consulate, de la el prieteni, de la el insignele 
tuturor demnităţilor; nu-mi arătaţi devotamentul pe care 
strămoşii voştri l-au arătat împăratului contra răscoalei lui 
Piso sau pe timpul lui Traian sau acum de curând contra 
lui Avidius Cassius. Aţi pus mai presus de mine pe acel 
plăsmuitor, pe acel pregătit pentru tot felul de minciuni, a 
cărei nobleţe însăşi este o minciună. Ba încă a trebuit să 
fie ascultat în senat Statilius Corfulenus, care propunea să 
se decreteze onoruri lui Albinus şi fratelui lui Albinus. Ii 
mai rămăsese acestui om nobil să i se propună triumful 
împotriva mea. Ce m-a durut mai mult a fost că mulţi l-aţi 
socotit demn de laudă ca scriitor, când în realitate el 
îmbătrânea ocupat cu nişte cântece băbeşti, între poveştile 
punico-milesiene ale lui Apuleius şi fleacurile lui literare”. 
De aici se vede bine cu câtă severitate a urmărit atât 
răscoala lui Pescennius, cât şi pe cea a lui Clodius. Toate 
acestea au fost spuse în biografia lui, pe care, cine vrea să 
le ştie mai de aproape să citească pe Marius Maximus 
dintre scriitorii latini, iar dintre scriitorii greci pe 
Herodianus, căci aceştia au scris cele mai multe lucruri de 
bună credinţă. 

13 A fost înalt de statură, cu părul dat pe spate şi 
creţ, cu fruntea lată, cu pielea atât de albă, că producea 
stupoare, cei mai mulţi socotind că de aici îşi trăgea 
numele, cu o voce femeiască, cu un timbru aproape ca al 
eunucilor. Uşor în mişcări, aspru la mânie, cu accese de 
cruzime, cu contradicții în excese, căci uneori bea prea 


mult şi alteori de loc, priceput în arme, astfel încât nu pe 
nedrept era numit Catilina al vremii sale. 

Nu socotim străin de subiect a arăta prin ce merite a 
fost iubit Clodius Albinus de senat. Pe când, din ordinul lui 
Commodus, conducea armatele din Britannia, deşi aflase 
că ştirea despre moartea acestuia e falsă, totuşi, fiindcă 
însuşi Commodus îi conferise numele de Caesar, a înaintat 
în faţa soldaţilor şi a ţinut această cuvântare: „Dacă 
senatul poporului roman ar avea acea veche autoritate, n- 
ar fi sub stăpânirea unuia singur un stat atât de mare şi n- 
ar fi ajuns destinele poporului în mâinile unuia ca Nero, 
Vitellius sau Do mitianus. Ar fi cu putere consulară acele 
familii ale Ceionilor, Albinilor şi Postumilor, despre care 
părinţii voştri au auzit şi învăţat multe de la bunicii lor. 
Senatul a adus Africa sub stăpânire romană, senatul a 
încorporat Gallia, senatul a supus Spaniile, senatul a dat 
legi popoarelor orientale, senatul a pus la grea încercare 
pe părti, şi i-ar fi supus, dacă soarta republicii n-ar fi numit 
comandant al armatei romane pe un avar15. Caesar a 
supus pe britani ca senator, iar nu ca dictator. Acest 
Commodus însuşi, n-ar fi fost cu mult mai bine dacă se 
temea de senat? Până la Nero senatul a avut autoritate şi 
nu s-a temut să condamne pe un împărat josnic şi pătat, ori 
de câte ori a avut de luat hotărâri împotriva celui ce avea 
odată cu domnia, puterea de viaţă şi de moarte. De aceea, 
ostaşi, refuz numele de Caesar, pe care mi l-a dat 
Commodus. Facă zeii ca şi alţii să refuze. Senatul să 
guverneze, să împartă provinciile, senatul să ne facă şi 
consuli. Dar ce zic eu senatul? Voi înşivă şi părinţii voştri; 
căci voi înşivă veţi fi senatori”. 

14 Această cuvântare, ajunsă la Roma pe când era 
încă în viaţă Commodus, l-a îndârjit pe acesta împotriva lui 
Albinus, făcându-l să-i trimită îndată ca înlocuitor pe 
Junius Severus, unul din prietenii săi apropiaţi. Senatul 
însă ţinea atât de mult la Albinus, încât în absenţă îl 


aclama cu frenezie şi înainte şi după ce a fost ucis 
Commodus; de aceea au fost unii consilieri ai lui Pertinax, 
care l-au sfătuit să şi-l ia asociat, şi mai ales autoritatea lui 
a determinat pe lulian să ucidă pe Pertinax. Ca să se 
înţeleagă aceasta, citez o scrisoare a lui Commodus către 
prefecţii pretoriului său, în care se văd intenţiile lui de a 
ucide pe Albinus. 

„Aurelius Commodus către prefecţi sănătate. Cred că 
aţi auzit mai întâi de zvonul fals că aş fi fost ucis printr-un 
complot al gărzii mele, iar apoi de cuvântarea ţinută în faţa 
soldaţilor mei de către Clodius Albinus, care se recomandă 
stăruitor senatului şi, pe cât vedem, nu fără succes. Căci 
cel ce afirmă că treburile publice nu e bine să fie conduse 
de unul singur şi spune că senatul trebuie să guverneze 
statul, acela îşi vrea prin senat domnia. Păziţi-vă aşadar cu 
foarte mare băgare de seamă. Acum ştiţi omul de care 
trebuie să vă feriţi voi, armata şi poporul”. 

Pertinax, când a găsit această scrisoare, ca să-l facă 
odios pe Albinus, a publicat-o. De aceea Albinus a 
îndemnat pe Iulianus să ucidă pe Pertinax. 

ANTONINUS CARACALLUS 

de Aelius Sparţianus 

1 Din cei doi fii rămaşi pe urma lui Severus, dintre 
care unul a primit numele de Antoninus de la armată, iar 
celălalt de la tatăl său, Geta a fost declarat duşman public, 
iar Bassianus se ştie că a obţinut domnial. Asupra 
strămoşilor acestuia socotesc de prisos a reveni, fiindcă 
am spus destule Lucruri despre ei în biografia lui Severus. 
În copilărie a fost liniştit, cuminte, ataşat părinţilor, drăguţ 
cu prietenii părinţilor, iubit de popor şi de senat, având 
toate calităţile pentru a-şi atrage dragostea tuturor. Cât a 
fost sub autoritatea părinţilor nu s-a arătat greoi la 


învăţătură!*?, nici nepăsător în faţa sentimentelor 


132 Ieşit din vîrsta copilăriei, fie sub influenţa tatălui, fie datorită 
propriilor sale înclinații, fie la gîndul de a fi la fel cu Alexandru 


binevoitoare. Darnic şi blând, când vedea cum sunt daţi cei 
condamnaţi să fie sfâşiaţi de fiarele sălbatice plângea, sau 
întorcea privirile într-altă parte, şi poporul îl iubea foarte 
în «ult pentru bunătatea sa. 

La vârsta de 7 ani, auzind că un copil tovarăş al său 
de joacă a fost rău biciuit din cauza religiei iudaice, mult 
timp n-a privit în ochi nici pe tatăl său, nici pe tatăl 
copilului, ca şi cum aceştia ar fi fost autorii bătăii. Prin 
intervenţia sa, locuitorii din Antiochia şi Bizanţ şi-au 
recăpătat vechile drepturi suprimate de Severus, care era 
supărat pe ei, fiindcă ajutaseră pe Niger. Cruzimea lui 
Plautianus i-a stârnit ură'55. 

Cadourile, pe care le primea de Sigilării!5* de la 
părinţi, le dădea din propriu imbold clienţilor sau 
profesorilor. Toate acestea însă numai cât a fost copil. 

vorbea despre isprăvile lui Alexandru cel Mare3 *15%. 
Adesea lăuda în public pe Tiberius şi Sylla. Era mai trufaş 
decât tatăl său. Pe fratele său îl dispreţuia din cauza marii 
lui modestii136. 

După moartea tatălui său, s-a dus în tabăra 
pretoriană şi s-a plâns soldaţilor că fratele îl împresoară 
din toate părţile au uneltiri duşmănoase. Făcând ca fratele 
să fie asasinat!“ în palat, a dat ordin ca îndată corpul 
acestuia să fie ars. Apoi în tabără a spus că fratele voise 
să-l otrăvească, l-a acuzat de ireverenţă faţă de mamă şi a 
adus mulţumiri publice celor ce l-au ucis, acordându-le 
gratificaţii pentru fidelitatea de care au dat dovadă. O 


Macedon, a început să devină mai rezervat, mai grav, cu o înfăţişare 
inspirind chiar răutate, pînă într-atât, încît mulţi nu mai puteau 
recunoaşte în el pe copilul de altădată. întotdeauna 

133 După aceasta a acordat relegaţilor10 şi deporta 

1 344 ilor dreptul de întoarcere în patrie. De aid s-a dus 

1351 a pretorieni, şi a rămas la ei în tabără până o doua zi, 

136c înd a venit pe Capitoliu. Aici a vorbit cu afabilitate 

137c elor pe care se pregătea să-i uddă şi s-a întors la 


parte dintre soldaţii de la Albat’, însă, n-au acceptat cu 


uşurinţă uciderea lui Geta, spunând că au făgăduit 
credinţă ambilor copii ai lui Severus şi că trebuie să 
respecte această credinţă faţă de amândoi. Mult timp 
porţile lor au stat închise în faţa împăratului, care n-a fost 
primit decât după ce s-au liniştit spiritele. Căci a ştiut să 
domolească soldaţii nu atât prin plângerile şi acuzaţiile 
aduse lui Geta, dt, cum se întâmplă, prin daruri enorme9. 
Intors la Roma, a intrat în senat îmbrăcat cu platoşa pe 
sub veşmântul senatorial şi cu soldaţi înarmaţi, pe care i-a 
aşezat pe două rânduri la mijloc între băncile senatorilor. 
In astfel de condiţii a vorbit, plângându-se greoi şi 
încurcat, pentru a se scuza pe sine şi a-şi acuza fratele că 
i-a fost primejduită viaţa de către acesta. Cuvântarea lui n- 
a fost primită bine de senatori, cu toate afirmaţiile lui că 
permisese totul fratelui său, că-l scăpase de primejdiile 
care-l pândeau, pentru ca totuşi acesta să-i întindă curse şi 
să-i răspundă astfel la dragostea lui de frate. 

Ci1011. Când a văzut pe mama lui Geta12 şi pe alte 
femei plângând după moartea lui Geta, a voi/t să le ucidă, 
dar s-a abținut, ca să nu adauge şi alte acte de cruzime, la 
acela de a-şi fi ucis fratele. L-a silit pe Laetus13 să se 
sinucidă, trimiţându-i şi otrava necesară, căci acesta 
fusese primul între cei care-l sfătuiseră să ucidă pe Geta şi 
acesta a fost ucis cel dintâi. Plângând adesea din cauza 
morţii fratelui său, i-a ucis pe complicii la crimă, dar şi pe 
cei care au cinstit memoria celui ucis. După aceea a 
poruncit să fie suprimat vărul său după tată, Afer, căruia în 
ajun îi trimisese mâncare de la masa sa. Acesta, de teama 
asasinilor, sărise de la etaj şi cu un picior frânt se târa 
către soţia sa; totuşi a fost prins, batjocorit de către 
asasini şi omorât. A ucis şi pe Pompeianus14, nepot de 
fiică al lui Marrcus şi fiu al lui Pompeianus, care se 
căsătorise cu Lucilla după moartea împăratului Verus. Deşi 


138p alat, bizuindu-se pe ajutorul lui Papinianus şi al lui 


îl făcuse de două ori consul şi-i dăduse conducerea în toate 
războaiele mai grele, care avuseseră loc în acea vreme, l-a 
suprimat în aşa fel, încât să se creadă că a fost ucis de 
tâlhari. 

4 Apoi a fost omorât şi Papinianus, sub propriii săi 
ochi, cu securea de către soldaţi, cu care prilej a spus 
gâdelui: „Trebuia să execuţi ordinul meu cu sabia” 15. În 
acelaşi timp, tot din porunca sa a fost ucis şi Patruinus, în 
faţa templului divinului Pius, şi cadavrele lor au fost târâte 
prin piaţă fără vreun respect pentru omenie. De asemenea, 
a suprimat pe Papinianus fiul, care cu trei zile în urmă, în 
calitate de cvestor, organizase jocuri somptuoase. In 
aceleaşi zile au fost ucişi nenumărați dintre cei ce fuseseră 
de partea fratelui său, căzând victime şi liberţii pe care-i 
avusese Geta în serviciu. Au avut loc ucideri în orice loc, 
chiar şi în băi, unui au fost ucişi pe când se găseau la 
masă, între aceştia numărându-se şi  Sammonicus 
Serenus18, de la care au rămas multe cărţi de ştiinţă. 
Chilo, prefect a doua oară şi consul, şi-a primejduit viaţa 
pentru simplul motiv că îndemnase pe fraţi la înţelegere. 
Astfel a fost ridicat de gărzile oraşului, dezbrăcat de haina 
senatorială şi târât cu picioarele goale; Antoninus însă, de 
data aceasta, a reprimat furia zeloşilor. Totuşi a făcut 
multe victime în oraş după aceea, în toate părţile fiind 
ridicaţi şi ucişi de către soldaţi atâţia oameni, ca şi cum 
era vorba de pedepsirea unor răzvrătiți. A ucis pe Helvius 
Pertinax, ales consul, numai pentru faptul că era fiul 
împăratului şi n-a încetat de a ucide, sub diverse motive, 
pe cei ce fuseseră prietenii fratelui său. Adesea a adresat 
cu trufie invective împotriva senatului şi a poporului, prin 
edicte publice sau prin cuvântări rostite, arătând că va 
ajunge un al doilea Sylla. 

5 După aceste fapte, s-a dus în Gallia şi, îndată ce a 
ajuns acolo, a ucis pe proconsulul Galliei Narbonense17. 
Toţi cei ce conduceau Gallia s-au tulburat şi el şi-a atras 


ura lor prin tirania sa, deşi uneori îşi ascundea cruzimea 
din fire sub aparenţa bunătăţii. După ce a săvârşit multe 
fărădelegi contra oamenilor şi contra dreptului oraşelor, 
căzând grav bolnav, a fost crud chiar cu cei ce-l îngrijeau. 
Însănătoşindu-se, a plecat în orient, dar şi-a schimbat 
itinerariul şi s-a oprit în Dacia. În regiunea Rhaetiei a ucis 
mulţi barbari şi a făcut multe daruri soldaţilor, pe care-i 
îmbărbăta ca şi cum ar fi fost soldaţii lui Sylla. N-a 
îngăduit să fie numit cu nume de zei cum făcuse 
Commodus, deşi era numit Hercule pentru bravura de a fi 
ucis un leu şi alte fiare. Fiindcă supusese pe germani, s-a 
numit Germanicus, afirmând, fie în glumă, fie în serios, ca 
un prost şi un nebun, că dacă ar fi învins pe lucani, ar 
trebui să fie numit Lucanicus18. 

În timpul său au fost condamnaţi cei ce urinau în 
locurile unde se găseau expuse statuile şi pertretele 
împăratului 19, cei ce le luau coroanele de la statui şi 
portrete pentru a pune altele în loc, ca şi cei ce purtau 
atârnate pe gât amulete contra frigurilor care vin la 2 şi la 
3 zile. A străbătut Tracia cu prefectul pretoriului şi, pe 
când trecea spre Asia, s-a rupt antena corăbiei. 

ameninţându-l primejdia naufragiului, astfel încât a 
trebuit să coboare cu garda într-o barcă, din care a fost 
primit într-o corabie cu trei rânduri de vâsle de către 
prefectul flotei, scăpând astfel de pericol. Vina adesea 
mistreți, a răpus chiar un leu şi, prin scrisori trimise la 
prieteni, se lăuda că a ajuns la vitejia lui Hercule. 

6 Îndreptându-se cu război împotriva armelor şi 
părţilor, l-a făcut conducător al războiului pe un general 
care se potrivea cu el în caracter. De aici s-a dus în 
Alexandria, unde a convocat poporul într-un gimnaziu şi i-a 
făcut mustrări. Apoi a ordonat să fie înrolați în armată cei 
apți pentru aceasta, dar după ce i-a înrolat i-a omorât, 
după exemplul lui Ptolomaeus Evergetul, al VIII-lea cu 
acest nume. Pe lângă acestea, dând soldaţilor semnalul să- 


şi omoare gazdele, a făcut un mare măcel la Alexandria20. 
Trecând prin ţinuturile cadusienilor21 şi babilonienilor, s-a 
ciocnit într-o luptă de învălmăşeală cu satrapii părţilor, 
împotriva cărora a trimis chiar fiare sălbatice, după care 
ciocnire a trimis scrisori către senat ca şi după o victorie şi 
a fost numit Parthicus; căci numele de Germanicus22 îl 
dobândise pe când tatăl său era în viaţă. Apoi voind să facă 
din nou război părţilor, a iernat la Edessa, de unde a venit 
la Carrae pentru a se închina zeului Lunus. Dar în ziua de 
aniversare a naşterii sale, la 8 înainte de idele lui aprilie, 
în timpul sărbătorilor Megalense23, când se dusese pentru 
o nevoie naturală, a fost ucis de oamenii puşi la pândă de 
către prefectul pretoriului, Macrinus, care după aceea a 
ocupat domnia. Complici la asasinat au fost Nemesianus şi 
fratele acestuia Apollinaris, precum şi Triccianus, prefect 
al legiunii a doua partice şi comandant al cavaleriei 
auxiliare. De asemenea au ştiut de complot M'teius 
Agrippa, comandantul flotei, şi mulţi alţi ofiţeri instigaţi de 
Martialis. 

7 A fost ucis <Caracallus> pe drumul între Carrae şi 
Edessa, când se coborâse de pe cal pentru o mică 
trebuinţă personală. Cum în garda sa pătrunseseră mulţi 
conspiratori la asasinat, îngrijitorul calului, pe când îl 
ridica în şa, l-a străpuns în coastă cu un pumnal, toţi 
strigând că Martialis a săvârşit asasinatu124. Şi pentru că 
a fost vorba şi despre zeul Lunus, trebuie să se ştie ceea ce 
toţi învățații au afirmat, şi ceea ce cred şi acum locuitorii 
din Carrae, anume că cel ce socoteşte că luna e de sex 
feminin, şi o numeşte cu un cuvânt de genul feminin, 
întotdeauna este condus de femei, pe când cel ce-i dă 
nume masculin şi o crede zeu, acela îşi domină soţia şi nu 
cade în cursele întinse de femei. De aceea grecii şi 
egiptenii, deşi numesc luna cu un nume feminin, ca şi cum 
ar fi o zeiţă, ei totuşi în ritualul religios o numesc zeu, cu 
numele la masculin25. 


8 Ştim că despre moartea lui Papinianus au scris 
mulţi, în diferite feluri; în faţa acestei situaţii, socotesc că 
e mai bine să expun diferitele versiuni, decât să trec sub 
tăcere uciderea unui bărbat atât de mare. Se spune că 
Papinianus a fost foarte bun prieten cu împăratul Severus, 
după unii chiar rudă prin a doua soţie a împăratului, care i- 
a dat în grijă pe cei doi fii ai săi, şi că de aceea el s-a 
străduit să-i menţină în bună înţelegere pe cei doi fraţi, 
căutând să-l împiedice pe Bassianus de la crimă, când 
acesta se plângea că propriul său frate îi este duşman de 
moarte, fiind din această pricină ucis împreună cu 
partizanii lui Geta, nu numai cu permisiunea, ci şi din 
îndemnul lui An toninus. Alţii spun că Bassianus, după ce 
şi-a ucis fratele, a cerut lui Papinianus să-i uşureze crima 
în faţa poporului făcându-i apologia, cerere la care el a 
răspuns că e mai greu a scuza un paricid, decât a-l 
înfăptui. Există şi versiunea, că n-a vrut să-i scrie o 
cuvântare în care să spună invective împotriva lui Geta, ca 
motivele de asasinat să pară mai întemeiate, şi că el a 
refuzat, spunând că una este a săvârşi un paricid şi alta a 
acuza pe un nevinovat ucis. Dar această versiune nu pare 
verosimilă; căci un prefect nu putea avea sarcina de a 
compune cuvântări pentru împărat şi se ştie că el a fost 
ucis ca partizan al lui Geta26. Se povesteşte că Papinianus, 
când a fost ridicat de soldaţi şi dus la palat pentru a fi ucis, 
ar fi făcut o prevestire, spunând că va fi un nemernic cel ce 
va veni în locul său, dacă nu va răzbuna prefectura lovită 
cu atâta cruzime. Şi aceasta s-a izbândit; căci pe Antoninus 
l-a ucis Macrinus, cum am arătat mai sus. Acesta din urmă 
a fost făcut în tabără împărat împreună cu fiul său, 
Diadumenus, pe care l-a numit Antoninus, pentru că 
Antoninus a fost mult regretat de pretorieni. 

9 Bassianus a trăit 43 ani şi a domnit 6 ani27. I s-au 
făcut funeralii publice. A lăsat un fiu, care s-a numit după 
aceea Marcus Antoninus Heliogabalus28. Astfel, numele 


Antoninilor intrase în tradiţie şi nu mai putea fi scos din 
inimile oamenilor, cum în inimile tuturor rămăsese numele 
lui Augustus. 

A avut un caracter rău, de o cruzime mai mare decât 
a tatălui său. Plăcându-i mâncarea şi băutura, urât de ai 
săi şi de toată armata, excepţie fă când pretorienii; nu era 
nimic asemănător între cei doi fraţi29. 

Între realizările sale a lăsat la Roma băile 
monumentale care-i poartă numele cu o sală înzestrată cu 
cabinete, cum după spusele arhitecţilor, nu se poate face 
alta asemenea30. Căci se spune că bolta de deasupra care 
acoperea toată clădirea era din aramă sau cupru, şi că 
interiorul era atât de spaţios, încât inginerii constructori 
refuză să creadă că a fost posibilă o astfel de construcţie. 
A lăsat şi un portic, cu numele tatălui său, ale cărui fapte, 
triumfuri şi războaie erau reprezentate pe acest portic. A 
primit numele de Caracallus, de la îmbrăcămintea pe care 
o dăduse poporului, lungă până la călcâie, cum nu mai 
fusese înainte31. Şi astăzi se numesc antoniane asemenea 
caracale folosite mai ales de plebea romană. A construit şi 
o nouă stradă, care duce la termele lui numite antonine, 
cum n-ai putea găsi nicăieri o stradă mai frumoasă. A adus 
la Roma cultul lui Isis şi i-a făcut pretutindeni acestei zeițe 
temple măreţe, celebrându-i sărbătorile cu mai mult 
respect decât erau celebrate înainte. Mi se pare de mirare 
cum se poate spune că el a adus pentru prima dată la 
Roma cultul lui Isis, când Antoninus Commodus l-a 
celebrat mai înainte, aducând şi pe Anubis şi hotărându-i şi 
sărbători. Aşadar el n-a introdus primul acest cult, ci doar 
i-a dat poate mai multă strălucire. 

Corpul lui a fost dus în mormântul Antoninilor, pentru 
ca să-i primească rămăşiţele clădirea care-i unea prin 
nume. 

10 Este interesant de ştiut cum a luat, precum se 
spune, de soţie pe Iulia, mama şa vitregă32. Aceasta fiind 


foarte frumoasă şi lăsându-şi odată, ca din neglijenţă, o 
mare parte a corpului goală, se zice că Antoninus, când a 
văzut-o, ar fi zis: „Aş vrea, dacă ar fi permis”, iar ea ar fi 
răspuns: „Dacă-ţi place, îţi este permis; oare nu ştii că eşti 
împărat şi că dai legi, nu primeşti?” La auzul acestor 
cuvinte, tulburat, a ajuns să săvârşească nelegiuirea şi a 
făcut căsătoria pe care ar fi trebuit singur să şi-o interzică, 
dacă ar fi ştiut într-adevăr să dea legi. Căci a luat ca soţie 
pe mama sa (care nu trebuia să aibă pentru el alt nume), şi 
a unit paricidul cu incestul, luând în căsătorie pe aceea pe 
al cărui fiu îl ucisese. Nu este în afară de subiect să mai 
adăugăm încă ceva care s-a spus împotriva lui; întrucât îşi 
luase numele de Germanicus. Parthicus, Arabicus şi 
Alamannicus, (fiindcă învinsese populaţia alamannilor) 33, 
Helvius Pertinax, fiul lui Pertinax, se zice că a spus în 
glumă: „adaugă, dacă vrei şi pe cel de Geticus Maximus”, 
căci îşi ucisese pe fratele său Geta, şi goții erau numiţi şi 
geţi, pe care el, când s-a dus în orient, i-a învins prin lupte 
de învălmăşeală. 

s-a născut primul şi începuse mai înainte să 
domnească, acela să-şi aibă mai înainte biografia. Pe 
vremea când Bassianus a fost numit de armată Augustus, 
fiindcă tatăl său fiind bolnav de picioare părea că nu mai 
poate guverna imperiul, se spune că Severus, după ce a 
domolit sufletele soldaţilor şi pe ale tribunilor, ar fi dorit 
să-l ucidă şi pe el, dacă nu s-ar fi opus prefecţii săi, oameni 
cu tact. Alţii, dimpotrivă, afirmă că prefecţii ar fi voit 
aceasta, dar Severus n-a voit, ca să nu capete severitatea 
lui numele de cruzime şi, fiindcă făptaşi ai crimei34 au fost 
soldaţii, tânărul de o prostească temeritate să nu-şi 
ispăşească vina printr-o pedeapsă atât de grea, încât să 
pară ucis de tatăl său. Totuşi acesta, cel mai crud dintre 
toţi şi, ca să spunem pe scurt, paricid şi incestuos, duşman 
al tatălui al mamei şi al fratelui său, a fost ridicat între zei 
de către ucigaşul său Macrinus, din teama de soldaţi şi mai 


ales de pretorieni. Are un templu, are preoţi, are soldaţi 
antoniani, el, care a răpit Faustinei templul şi numele 
divin, acel templu pe care i-l ridicase soţul ei la poalele 
munţilor Taurus, unde după aceea Heliogabalus Antoninus, 
fiul lui Bassianus, a făcut un templu consacrat sieşi, sau lui 
Jupiter Sirianul, sau soarelui, nu se ştie precis cui. 

ANTONINUS GETA de Aelius Sparţianus 

1 Ştiu, Constantine Auguste, că mulţi, ca şi clemenţa 
ta, îşi pot pune întrebarea de ce scriu şi despre Antoninus 
Geta. Inainte de a vorbi despre viaţa şi moartea lui, voi 
arăta de ce tatăl său Severus i-a dat şi lui numele de 
Antoninus; căci nu se pot spune multe lucruri despre viaţa 
celui ce a fost suprimat înainte de a deţine domnia 
împreună cu fratele său. Septimius Severus, consultând 
odată oracolul şi cerând să i se indice de cine va fi urmat 
după moarte, în somn a visat că îi va urma un Antoninus, 
din care pricină îndată s-a dus la armată şi l-a numit pe 
Bassianus fiul său mai mare, Marcus Aurelius Antoninus. 
După ce a făcut aceasta, din sentimente paterne, sau, după 
cum spun unii, îndemnat de soţia sa lulia, căreia-i 
împărtăşise visul, ca să nu-i închidă fiului său mai mic 
calea spre domnie, a poruncit să fie numit şi Geta, fiul său 
mai mic, Antoninus. Astfel l-a numit întotdeauna în 
scrisorile sale către prieteni cărora, când era departe de 
copiii săi, le scria: „Transmiteţi sănătate Antoninilor, fiii şi 
succesorii mei”. Dar n-a valorat nimic măsura de 
prevedere a tatălui, fiindcă i-a urmat ca succesor numai cel 
ce primise primul numele de Antoninus. *° 

faţă de Marcus, pe care-l numea întotdeauna tatăl 


139 Acestea erau de spus despre numele de Antoninus. Numele de 
Geta însă i s-a dat fie de la numele unchiului după tată, fie de la al 
bunicului după tată, despre viaţa şi obiceiurile căruia dă referinţe 
destul de bogate Marius Maximus în primul septenar al biografiei lui 
Severus. A fost numit Antoninus Geta însă pentru motivul că Severus a 
avut în gînd ca toţi principii de aici încolo să se numească şi Antonini, 
aşa cum fuseseră numiţi Auguşti, şi aceasta din dragoste 


sau fratele săul, şi pe a cărui cultură filosofică şi literară a 
imitat-o întotdeauna. Unii spun că n-a acordat atâta cinste 
numelui lui Antoninus pentru Marcus, pentru că Marcus 
avusese acest nume prin adopţiune, ci pentru cel ce a fost 
supranumit Pius, adică pentru succesorul lui Hadrianus, 
pentru că el alesese pe Severus ca avocat al fiscului, 
scoţându-l din practica baroului, şi, după autoritatea 
primelor trepte sau onoruri date de către Antoninus, îi 
deschisese calea spre ascensiuni atât de mari. De altfel, 
pentru alegerea numelui nimeni nu i se părea un împărat 
mai fericit decât acel principe al cărui nume propriu fusese 
de acum purtat de patru principi. 

Despre acest lucru Severus, care cunoştea zodia 
fiului său, căci era foarte priceput în cunoaşterea zodiilor, 
ca cei mai mulţi dintre africani, se zice că a spus: „Mi se 
pare de mirare, dragă Iuvenalis, că Geta al meu are să 
devină zeu, căci nu văd nimic din domnie în zedia lui”. 
Iuvenalis era prefectul pretoriului, iar Severus nu s-a 
înşelat. Căci Bassianus, ucizându-şi fratele şi temându-se 
să nu dea impresia de tiran din cauza paricidului, când a 
auzit că i se poate uşura crima, dacă-l numeşte pe fratele 
său zeu, se zice că a spus: „Să fie şi zeu, numai să nu fie 
viu”. Astfel, l-a ridicat în rangul zeilor şi de aici, deşi 
paricid, opinia publică i-a devenit ceva mai favorabilă. 

3 Geta s-a născut la Mediolanum, deşi alţii indică alt 
loc de naştere, pe vremea consulilor Severus şi Vitellius, la 
6 înainte de calendele lui iunie*, având ca mamă pe Iulia, 
pe care Severus o luase în căsătorie, pentru că aflase că 
zodia ei a destinat-o să fie soţie de rege, pe când el era 
simplu particular, dar ocupa un loc foarte înalt în 
republică. În momentul când s-a născut Geta, s-a anunţat 
că o găină din curtea palatului a făcut un ou de culoare 
purpurie. Acest ou a fost adus în palat şi Bassianus, care 
era încă mic, luându-l în mână, l-a trântit de pământ şi l-a 
spart. Iulia se spune că a zis atunci în glumă: „Paricid 


blestemat, ţi-ai ucis fratele”. Aceste cuvinte, spuse în 
glumă, Severus le-a luat mai în serios decât toţi cei 
prezenţi, iar din cele întâmplate mai târziu s-au dovedit a fi 
de inspiraţie divină. Au fost şi alte prevestiri: în aceeaşi zi 
şi la aceeaşi oră când s-a născut Geta, în turma unui 
oarecare Antoninus, om din popor, s-a născut un miel care 
avea o pată purpurie în frunte. Fiindcă acesta auzise de la 
haruspice că după Severus va domni un Antoninus şi 
credea că prevestirea îl priveşte pe el, temându-se ca nu 
cumva astfel de arătare să-i aducă vreun rău, a sacrificat 
mielul. Astfel şi acesta a fost un semn prevestitor al 
uciderii lui Geta de către Antoninus, cum s-a văzut după 
aceea destul de clar. Iată şi un alt fapt care s-a petrecut, ca 
o anticipare a omorului de mai târziu; la o serbare a zilei 
de naştere a lui Geta, pe când era copil, s-a întâmplat ca 
animalul de jertfă să fie înjunghiat de un sacrificator cu 
numele de Antoninus. Acest fapt atunci n-a produs 
nedumerire şi a trecut neobservat, dar după aceea a 
căpătat înţeles. 

sprijineau pe cruzimea fără margini a fratelui său 
Bassianus, care-i susţinea şi spunea, mai în glumă, mai în 
serios, că toţi care sunt din alte partide trebuie ucişi cu 
copiii lor cu tot. Se zice că Geta i-a spus atunci lui 
Bassianus: „Tu, care nu cruţi pe nimeni, poţi să-ţi ucizi şi 
fratele”. Aceste cuvinte atunci au trecut neobservate, dar 
mai târziu au fost privite ca o presimţire3. 

5 A iubit cu stăruinţă operele vechilor scriitori şi 
ţinea seamă de sfaturile tatălui său. Fratele îl ura 
continuu, dar mama îl iubea mai mult pe el decât pe fratele 
lui4. Era puţin bâlbâit, dar avea voce frumoasă. li plăceau 
atât de mult hainele strălucitoare, încât tatăl său îl lua: n 
râs pentru aceasta. Dacă primea ceva de la părinţi, nu 
dădea nimănui nimic, ci cheltuia totul pentru a avea o 
ţinută elegantă5. După războiul cu părţii, când tatăl său 
avea o situaţie înfloritoare, şi plină de glorie, Bassianus a 


fost numit asociat la domnie, iar Geta a primit şi el, după 
cum spun unii, numele de Caesar şi de Antoninus. li plăcea 
să pună întrebări profesorilor de gramatică, cerându-le să 
spună ce sunete emit animalele în limbajul lor, când 
spunem de pildă: mieii behăie, purceii guiţă, porumbeii 
guguie (porcii grohăie) urşii mormăie, leii rag, leoparzii 
mârâie, elefanții ţipă, broaştele orăcăie, caii nechează, 
asinii zbiară, taurii mugesc, şi sprijinea aceste expresii pe 
mărturia celor vechi. Îi erau foarte apropiate cărţile pe 
care Serenus Samonicus le scrisese cu dedicație către 
Antoninus. Avea şi acest obicei să dea la ospeţe, mai ales la 
prânzuri mâncăruri al căror nume începea cu aceeaşi literă 
şi sclavii ştiau aceasta. Astfel era, de exemplu, o masă cu 
mâncăruri începând cu a: anser (gâscă), apruna (carne de 
porc mistreţ), anas (rață) sau cu p: pullus (pui de găină), 
perdix (prepeliţă), pavus (păun), porcellus (purcel), piscis 
(peşte), perna (pulpă) şi alte feluri de mâncăruri care 
începeau cu aceeaşi literă; de asemenea fasianus (fazan), 
farrata (făinoase), ficus (smochină) şi altele la fel. In 
tinereţe prin astfel de lucruri devenea plăcut. 

6 Când a fost ucis, o parte dintre soldaţi, care nu 
fuseseră corupți, n-au acceptat cu uşurinţă paricidul, toţi 
spunând că au promis credinţă ambilor copii şi că trebuie 
s-o respecte pentru amândoi. Au stat mult timp cu porţile 
închise, fără să primească pe împărat înăuntru. În sfârşit, 
Bassianus n-a putut să se întoarcă la Roma decât afişând 
plângeri împotriva lui Geta şi liniştind spiritele soldaţilor 
prin sume mari de bani pe care li le-a dat. După el a fost 
ucis şi Papinianus şi mulţi alţii, care fie căutaseră să 
contribuie la înţelegerea dintre cei doi fraţi, fie fuseseră de 
partea lui Geta, astfel încât bărbaţi din ambele ordine 
sociale au fost străpunşi cu pumnalul şi în băi, şi la masă, 
şi în public. Însuşi Papinianus a fost decapitat cu securea, 
Bassianus obiectând doar că execuţia nu s-a făcut cu sabia. 
S-a ajuns până la răscoala soldaţilor din oraş, pe care 


Bassianus i-a potolit prin măsuri drastice, pe un tribun al 
lor ucizându-l, după cum spun unii, sau exilându-l, după 
cum spun alţii. El însuşi s-a temut atât de mult, încât a 
intrat în senat având platoşa sub laticlavă şi în felul acesta 
a prezentat darea de seamă asupra activităţii sale şi 
asupra uciderii lui Geta. Se spune că odată, când pretorul 
felicita pe împărat şi-i spunea titlurile „Sarmaticus 
Maximus şi Parthicus Maxim us”, Helvius Pertinax, fiul lui 
Pertinax, a intervenit zicând: „Adaugă şi Geticus Maximus” 
în loc să spună „Gothicus” 8, intervenţie care a pătruns în 
adâncul inimii lui Bassianus, cum a dovedit după aceea 
prin uciderea lui Pertinax, şi nu numai a lui Pertinax, ci şi a 
altora, cum am spus mai sus, în toate părţile şi pe nedrept. 
Pe Helvius îl suspecta şi că ar aspira la domnie, fiindcă era 
fiul împăratului Pertinax şi fiindcă era iubit de toţi, situaţie 
care era foarte primejdioasă pentru un simplu particular. 

şi împodobit de Severus din timpul vieţii. Bassianus a 
voit să ucidă şi pe mama lui Geta şi mama sa vitregă, 
pentru că-şi plângea fiul, şi pe femeile pe care le-a găsit 
plângând după ce s-a întors de la senat. Antoninus era atât 
de lipsit de umanitate, încât vorbea afectuos mai ales cu 
cei pe care-i hărăzea morţii; de aceea era temută mai mult 
mângâierea, decât supărarea lui. Ceea ce a constituit un 
lucru de mirare pentru toţi a fost faptul că plângea 
moartea lui Geta ori de câte ori se pomenea de moartea 
acestuia, ori de câte ori îi auzea numele, ori de câte ori îi 
vedea chipul sau statuia. Antoninus Bassianus a avut un 
caracter atât de contradictoriu şi atât de setos de sânge, 
încât ucidea când pe partizanii, când pe duşmanii lui Geta, 
după cura se întâmpla. Mai mult de aceea era Geta 
regretat. 

OPILIUS MACRINUS de Iulius Capitolinus 

1 Biografiile acelor principi, sau tirani, sau Caesaril, 
care n-au domnit multă vreme, sunt învăluite în întuneric, 
pentru că nici despre viaţa lor particulară nu sunt multe 


lucruri demne de spus, care nu s-ar şti, dacă ei n-ar fi 
aspirat la domnie, şi nici despre domnia lor nu se pot 
spune multe, fiindcă n-au deținut-o multă vreme. Totuşi, 
vom da la lumină cele scoase din diverse lucrări istorice şi 
pe care le vom socoti că merită să fie amintite. Nu e 
nimeni care în viaţa sa să nu fi făcut zilnic câte ceva. Dar 
datoria celui ce scrie despre viaţa altora este să 
consemneze ceea ce e vrednic de a fi cunoscut. lunius 
Cordus s-a străduit să dea la iveală biografiile împăraţilor 
pe care-i vedea că sunt mai necunoscuţi; dar mare lucru n- 
a făcut, căci a găsit lucruri puţine şi neinteresante de 
amintit, propunându-şi să se ocupe cu amănunte de 
minimă importanţă, ca şi cum ar fi necesar să se ştie 
despre Traian, sau despre Pius, sau despre Marcus, de 
câte ori au ieşit din palat, cât de variate le-au fost felurile 
de mâncare servite, când şi-au schimbat îmbrăcămintea, 
pe cine şi când au promovat în slujbe. Pentru că a urmărit 
să spună totul, cărţile sale sunt pline de istorioare 
fanteziste, deşi în asemenea scrieri sau niciunul din 
amănuntele de felul acesta nu trebuia să-şi găsească locul, 
sau foarte puţine, şi numai în măsura în care ele pot 
dezvălui caractere, însuşiri demne de a fi ştiute... dar şi 
atunci parţial, ca din ele să se deducă restul!40. 

deşi-l urau toţi oamenii, fie civili, x le soldaţi. Plecând 
îndată în război cu părţii, n-au mai avut soldaţii timpul să-l 
judece, nici criticile publice îndreptate împotriva lui 
posibilitatea să se răspândească. 

Senatul l-a primit cu plăcere ca împărat, din ura faţă 
de Antoninus Bassianus, fiindcă în senat toţi spuneau într- 
un singur glas: „Oricare altul decât un paricid, oricare 
altul decât un incestuos, oricare altul decât un ticălos, 
oricare altul decât un asasin al senatului şi al poporului”. 

Şi poate părea de mirare tuturor de ce Macrinus a 
voit ca fiul său Diadumenus să se numească Antoninus, 


140 Aşadar, după ce Antoninus Bassianus a fost ucis, 


când se spune că el a fost autorul morţii unui Antoninus4. 

3 Voi relata despre el ceea ce este scris în anale. La 
Carthagina, preoteasa zeiţei Caelestis11 care inspirată de 
zei spune adevărul, sub domnia lui Antoninus Pius, 
întrebată de proconsul, cum se obişnuia, despre viitorul 
situaţiei politice generale şi al imperiului, ea, când a ajuns 
să vorbească despre împărați, a cerut ca cineva să numere 
cu voce tare de câte ori va pronunţa ea numele Antoninus. 
În uimirea tuturor, ea a pronunţat de opt ori numele de 
Antoninus Augustus. Toți au crezut că Antoninus Pius va 
domni opt ani. Dar el a trecut cu domnia peste acest 
număr de ani şi s-a înţeles fie atunci, fie mai târziu, că 
preoteasa a arătat altceva. Anume, dacă sunt numărați toţi 
cei ce au avut numele de Antoninus, se constată că au fost 
atâţi Antonini, câţi indică acest număr. Astfel au fost opt 
Antonini şi anume: primul a fost Pius, al doilea Marcus, al 
treilea Verus, al patrulea Com modus, al cincilea 
Caracallus, al şaselea Geta, al şaptelea Diadumenus şi al 
optulea Heliogabalus. Căci nu trebuie puşi între Antonini 
cei doi Gordiani, sau cei care n-au avut decât prenumele 
de Antoninus, sau cei ce s-au numit Antonius şi nu 
Antoninus. Astfel şi Severus s-a numit Antoninus şi mulţi 
alţii, ca Pertinax, lulianus şi Macrinus. Dar Antoninilor, 
care au fost adevărații succesori ai lui Antoninus, acest 
nume li se reţine mai mult, ca şi cum ar fi numele lor 
propriu. Aceasta susţin unii istorici. Alţii spun însă că de 
aceea Diadumenus a fost numit Antoninus de către tatăl 
său Macrinus, pentru ca să îndepărteze soldaţilor bănuiala 
că Antoninus a fost ucis de Macrinus. Sunt şi unii care 
afirmă că numele acesta era atât de respectat, încât 
poporul şi soldaţii nu socoteau împărătesc decât numele de 
Antoninus. 

4 S-au spus multe în senat despre Macrinus, când s-a 
anunţat că Varius Heliogabalus a ajuns împărat, după ce 


141 îndată ce a răpit domnia, a asociat la con 


senatul chiar numise Caesar pe Alexander5 şi din cele 
spuse rezultă că el a fost un om vrednic de dispreţ, josnic, 
dezgustător. lată despre acesta care au fost cuvintele lui 
Aurelius Victor, cunoscut şi sub numele de Pinius: 
„Macrinus, fiu de libert, un om prostituat, ocupat în casa 
imperială cu slujbe servile, de o fidelitate venală, cu o viaţă 
josnică sub Commodus, îndepărtat de Severus de la 
serviciile cele mai mărunte şi exilat în Africa, unde, ca să-şi 
acopere ruşinea exilului, s-a ocupat cu cititul7, a apărat 
mici procese, a declamat şi în cele din urmă a fost crainic 
la spectacole. I s-au dat inele de aur8, fiind sub protecţia 
libertului său Festus, a ajuns avocat al fiscului sub Verus 
Antoninus”. Dar aceste afirmaţii sunt puse sub semnul 
îndoielii, căci alţii dau alte informaţii, pe care nu le vom 
trece sub tăcere. Anume, cei mai mulţi spun că el a fost 
luptător gladiator şi că fiind concediat s-a dus în Africa, 
unde a fost mai întâi agent secret, apoi grefier şi de aici 
avocat al fiscului, din această slujbă ajungând la situaţii 
foarte înalte. Apoi, pe când era prefect al pretoriului, 
îndepărtându-şi colegul şi-a ucis împăratul, pe Antoninus 
Caracallus, cu atâta dibăcie, încât nu dădea impresia că el 
l-a ucis. Căci i-a cumpărat grăjdarul cu mari făgăduinţe, 
făcând să se spună că împăratul a fost ucis de militari, 
fiindcă nu-i puteau suporta paricidul şi incestule. 

daţi-i, din ordinul său, l-au numit Antoninus10. Apoi a 
trimis corpul lui Antoninus la Roma, pentru a fi depus în 
mormântul strămoşilorii. A dat prefectului pretoriului, 
mult timp coleg al său, sarcina de a se îngriji de darurile 
pentru popor şi mai ales de a în mormânta onorabil pe 
Antoninus cu funeralii imperiale, ştiind că Antoninus a fost 
foarte iubit de mulţime, pentru că dăduse poporului 
îmbrăcăminte şi alimente. Se mai adaugă şi faptul că se 
temea de răscoala armatei, ca nu cumva aceasta 
intervenind să-i împiedice domnia pe care o răpise, dar pe 
care căuta să se creadă că a primit-o fără voie, cum sunt 


unii oameni, care spun că au fost constrânşi să primească 
ceea ce au răpit prin crime. Se temea de asemenea să nu 
dorească şi colegul său domnia12, căci despre acesta toţi 
credeau că, dacă o singură unitate l-ar cere ca împărat, el 
n-ar refuza şi toţi l-ar accepta cu entuziasm, pentru că-l 
urau pe Macrinus unii pentru viaţa-i vrednică de dispreţ, 
alţii pentru obârşia lui obscură, în comparaţie cu aceea a 
împăraţilor anteriori, care fuseseră toţi din familii nobile. 
Şi-a luat pe lângă aceasta şi numele de Severus, deşi n- 
avea cu acesta nicio legătură de rudenie. De aici vorbele 
de duh: „Este, Macrinus Severus cum e Diadumenus 
Antoninus”. Totuşi, pentru a înăbuşi mişcarea armatei, a 
dat legionarilor şi pretorienilor soldă mai mare decât cea 
obişnuită, căutând să-şi acopere crima de a fi ucis pe 
împărat. Şi celui care nu-i putea folosi nevinovăția, i-a fost 
de folos, ca de obicei, banul; căci astfel s-a menţinut câtva 
timp în domnie omul tuturor viţiilorI3. 

A trimis senatului scrisori în legătură cu moartea lui 
Antoninus, numindu-l pe acesta divinul, scuzându-se şi 
jurând că nu ştia de moartea lui. Astfel, la crima sa, după 
obiceiul oamenilor pierduţi, a adăugat scriind senatului şi 
acest sperjur, fapte cu care se cădea să-şi înceapă domnia 
un om ticălos. 

6 Este interesant de ştiut ce cuvântare de 
dezvinovăţire a ţinut, ca să se cunoască neruşinarea 
acestui om şi sacrilegiul prin care şi-a început domnia-i 
odioasă. lată părţile principale din cuvântarea împăraţilor 
Macrinus şi Diadumenus: „Am fi dorit, senatori, să ne 
prezentăm în faţa clemenţei voastre, reîntorşi în triumf, cu 
Antoninus al nostru sănătos. Numai astfel am fi fost toţi 
fericiţi, trăind într-un imperiu înfloritor sub acel principe, 
pe care ni l-au dat zeii pe scaunul Antoninilor. Dar fiindcă 
nu s-a putut întâmpla aceasta din cauza răscoalei militare, 
amintim mai întâi ce a făcut armata în legătură cu noi şi 
apoi, ceea ce constituie prima noastră datorie, decernăm 


onorurile divine bărbatului căruia i-am jurat credinţă. 
Armata a socotit că nimeni nu este un răzbunător mai 
demn al morţii lui Bassianus, decât prefectul său, căruia îi 
încredinţase sarcina de a pedepsi pe răzvrătiți, dacă i-ar fi 
putut prinde când era încă în viaţă”. lar mai jos: „Mi-au 
încredinţat domnia pe care am primit-o pentru moment 
senatori, dar pe care o voi duce mai departe, dacă veţi 
hotări şi voi ceea ce au hotărât soldaţii, cărora le-am plătit 
solda şi le-am dat ordine ca împărat”. Şi mai jos: „Fiului 
meu, Diadumenus, pe care-l cunoaşteţi, armata i-a dăruit 
demnitatea imperială şi numele de Antoninus numindu-l 
astfel, ca să fie onorat mai întâi cu numele şi după aceea 
cu onoarea domniei. Cerem ca şi voi, senatori, să aprobaţi 
aceasta prin bune urări, ca să nu fiţi lipsiţi de numele 
Antoninilor, pe care-l iubiţi atât”. De asemenea mai jos: 
„Armata a decretat lui Antoninus onoruri divine; îi 
decretăm şi noi şi vă rugăm să-i decretaţi şi voi, senatori, 
deşi am putea să ordonăm după dreptul împărătesc să i se 
ridice două statui ecvestre, două pedestre în uniformă 
militară şi două şezând, în haine civile, şi de asemenea lui 
Severus, în ţinută triumfală. Voi, senatori, veţi lua măsuri 
să se facă acestea toate din dorinţa noastră arzătoare de a 
cinsti cu pietate pe înaintaşi” 14. 

7 La citirea acestei scrisori în senat, contrar 
aşteptării tuturor, senatorii au primit cu bucurie ştirea 
morţii lui Antoninus. Sperând că Opilius Macrinus se va 
îngriji de libertăţile cetăţeneşti, l-au ales mai întâi între 
nobili, fiindcă era un om fără strămoşi cunoscuţi şi până de 
curând un simplu intendent particular. Fusese secretar 
pontifical, în rândul celor numiţi azi preoţi minori; senatul 
l-a numit cel mai mare preot, decretându-i şi numele de 
Pius. Totuşi, când a fost citită scrisoarea, a urmat o lungă 
tăcere, fiindcă nimeni n-a crezut ce se spunea despre 
moartea lui Antoninus. Dar după ce s-a ştiut sigur că el l-a 
ucis, senatul a proferat împotriva lui cuvinte ca împotriva 


unui fost tiran. Totuşi a încredinţat lui Macrinus puterea 
proconsulară şi pe cea de tribun15. Ca să îndepărteze 
bănuiala că el ar fi ucis pe Antoninus, după ce şi-a dat 
numele de Fericitul, l-a numit pe fiul său Diadumenus cu 
numele de Antoninus. Numele acesta l-a primit după aceea 
şi Varius Heliogabalus, care se dădea drept fiul lui 
Bassianus, dar care era în realitate un om demn de tot 
disprețul, fiu al unei prostituate. Există nişte versuri ale 
unui poet, în care se arată că numele de Antoninus, avut 
întâi de Pius, încetul cu încetul, prin Antoninii următori, a 
ajuns la ultima treaptă de degradare. Într-adevăr, se pare 
că numai Marcus, prin corectitudinea vieţii sale, a cinstit 
acest nume, pe când Verus l-a coborât, iar Commodus i-a 
pângărit respectul şi sfinţenia. Dar ce se poate spune mai 
departe despre Caracallus Antoninus, ce se poate spune 
despre acesta despre care scriem? ce, în sfârşit, despre 
Heliogabalus, ultimul dintre Antonini, a cărui viaţă de cea 
mai mare josnicie a rămas de pomină? 

8 Revenind la Macrinus, de îndată ce a fost numit 
împărat, a plecat cu mare pregătire la război împotriva 
părţilor, dorind să şteargă printr-o mare victorie ruşinea 
neamului său şi infamiile vieţii de mai înainte. Dar în lupta 
angajată cu părţii, legiunile l-au părăsit şi au trecut de 
partea lui Varius Heliogabalus, iar el a fost ucis, după ce 
domnise mai mult de un an16. 

În acel război, dus înainte de Antoninus împotriva lui 
Artabane care dădea atacuri puternice pentru a răzbuna 
moartea concetăţenilor săi, deşi cu forţe inferioare, la 
început Macrinus a luptat cu îndârjire; dar după aceea a 
trimis soli să ceară pace, pe care partul a acordat-o cu 
plăcere, după ce Antoninus fusese ucis17. De aici s-a dus 
la Antiochia, unde s-a dedat desfidului, oferind armatei o 
cauză dreaptă de a-l ucide şi de a urma pe cel ce se dădea 
drept fiul lui Bassianus, adică pe Heliogabalus Bassianus 
Varius, care după aceea a fost numit Bassianus şi 


Antoninus. 

9 Era o femeie Maesa 1S, sau Varia, din oraşul 
Emisena, soră a Iuliei soţia lui Severus Pertinax Afer. După 
moartea lui Antoninus Bassianus aceasta fusese alungată 
din casa imperială, datorită trufiei lui Macrinus, care totuşi 
îi lăsase toată averea strânsă vreme îndelungată. Ea avea 
două fete, pe Symiamira şi pe Mamaea, cea mai mare 
dintre ele având ca fiu pe Heliogabalus. În limba feniciană, 
Heliogabalus înseamnă soare. Prin frumuseţea, statura şi 
slujba sacerdotală Heliogabalus atrăgea atenţia şi era 
cunoscut de toţi oamenii care veneau la templu, mai ales 
de militari. Maesa sau Varia le-a spus că Bassianus este 
fiul lui Antoninus, ceea ce încetul cu încetul s-a întipărit în 
mintea tuturor soldaţilor. Pe lângă acestea, Maesa însăşi 
era foarte bogată (de aceea şi Heliogabalus era foarte 
risipitor). Prin promisiunile făcute de aceasta soldaţilor, 
legiunile s-au depărtat de Macrinus, şi luând-o în timpul 
nopţii cu toţi ai săi în oraş nepotul ei a primit numele de 
Antoninus împreună cu insignele imperiale 19. 

lianus cu legiunile să-i asedieze. Dar când soldaţilor li 
s-a arătat Antoninus, toţi, schimbându-şi ca prin minune 
sentimentele, au ucis pe prefectul Iulianus şi au trecut de 
partea lui Antoninus. Apoi, cu aceste legiuni şi cu o parte 
din armata sa, Antoninus a venit contra lui Macrinus, care 
l-a întâmpinat în grabă. Dându-se lupta, Macrinus a fost 
înfrânt prin trădarea soldaţilor, datorită dragostei lor 
pentru Antoninus. Macrinus, fugind cu puţinii care l-au 
însoţit şi cu fiul său, a fost ucis într-un sat din Bithynia, 
împreună cu Diadumenus, iar capul i-a fost tăiat şi adus lui 
Antoninus. Pe lângă acestea, trebuie subliniat că 
Diadumenus, despre care mulţi au scris că a avut 
participare egală la domnie cu tatăl său, deşi se spune că a 
primit titlul de Caesar, nu pe cel de Augustus, a fost ucis şi 
el, domnia servindu-i doar ca să-l răpună soldaţii. Căci 
altceva nu se găseşte nimic demn de spus din viaţa 


acestuia, în afară de faptul că i-a fost adăugat, ca unui 
copil nelegitim, numele Antoninilor2 0.112 

Aceste versuri, scrise în latineşte, au fost puse de nu 
ştiu cine în for, lângă cele aflate, în greceşte. Se spune că 
Macrinus aflând de ele a răspuns cu aceste versuri: 

Dacă destinele ar fi produs un poet grec Aţa cum a 
fost ăst nemernic21 latin N-ar cunoaşte nimic poporul, 
nimic senatul şi nici nu mi-ar fi scris un neguţător de sclavi 
poezii proaste 

Macrinus a crezut că a dat un răspuns grozav prin 
aceste versuri cu mult mai proaste decât cele anterioare 
latineşti; dar nu s-a făcut mai puţin de râs decât acel poet, 
care făcuse traducerea din greceşte în latineşte. 

12 A fost aşadar trufaş şi sângeros, vrând să conducă 
milităreşte, acuzând disciplina timpurilor anterioare şi 
lăudându-l numai pe Severus în comparaţie cu ceilalţi 
împărați. Pe soldaţi i-a pus pe cruce, pedepsindu-i 
întotdeauna ca pe sclavi, şi când se produceau răzvrătiri 
militare foarte adesea a decimat armata. Uneori însă a 
centesimat-o, cuvânt inventat de el, spunând că e blând 
când îi centesima, când adică erau pedepsiţi cu moartea 
unul dintr-o sută cei ce ar fi meritat să fie pedepsiţi unul 


142 Macrinus n-a fost totuşi în viaţa sa ca împărat atît de rigid şi de 
auster, sperînd că se pot uita toate faptele lui de mai înainte, fiindcă 
însăşi severitatea lui ar fi dat ocazie să fie criticat şi atacat. A voit să-şi 
ia numele şi de Severus şi de Pertinax, nume care i se părea că 
exprimă amîndouă asprime de caracter şi, cînd senatul l-a numit Pius 
şi Felix, a acceptat numele de Felix, dar n-a voit să-l aibă şi pe cel de 
Pius. De aici se pare că a fost inspirată epigrama nu lipsită de spirit a 
unui poet grec, pe care o redau tradusă în latineşte. 


„Un histrion destul de bătrin, urît, rău, aspru nedrept şi nelegiuit, 
doreşte să fie totodată şi Felix Deşi nu vrea să fie pios, ar vrea să fie 
fericit. 


Dar natura refuză, iar raţiunea nu acceptă aceasta. 


Căci ar putea să fie şi să pară cineva şi pios şi fericit, 
Dar cine este impios este şi nefericit“ 


din zece, sau unul din douăzeci. Ar fi prea lung şirul dacă 
s-ar arăta toate actele lui de cruzime; totuşi, voi arăta 
unul, pe care el nu-l socotea o pedeapsă aspră, dar care 
este mai groaznic decât toate grozăviile tiranilor. Nişte 
soldaţi necinstiseră sclava gazdei lor. El, aflând aceasta 
printr-un frumentar, a poruncit să fie aduşi soldaţii şi i-a 
interogat asupra faptei săvârşite. Constatând că fapta este 
adevărată, a ordonat să fie găsiţi imediat doi boi de o 
mărime neobişnuită şi să fie închişi în pântecele fiecăruia 
câte un soldat, dar capetele să le fie lăsate afară, ca să 
poată vorbi împreună. Astfel i-a pedepsit, deşi asemenea 
pedepse nu fuseseră date nici chiar pentru adultere, fie la 
strămoşi fie pe vremea lui. A luptat totuşi cu vitejie şi 
succes contra părţilor, armenilor şi arabilor numiţi 
evdemoni22. Pe un tribun, care lăsase să fie părăsit un 
posit de pază, legându-l sub o căruţă de osia roţilor l-a 
târât tot drumul atât viu cât şi mort. A readus osânda 
inventată de Mezentius, conform căreia lega pe cei vii de 
cei morţi, făcându-i să-şi sfârşească zilele odată cu 
putrezirea cadavrelor. De aceea în circ, când favoarea 
publicului s-a manifestat pentru Diadumenus, s-a strigat: 

Tânăr frumos, căruia păcat că-i este tată 
Mezentius23 

A închis oameni vii înăuntrul pereţilor şi i-a zidit 
acolo. Pe cei vinovaţi de adulter întotdeauna i-a legat unul 
de altul şi i-a ars de vii. Pe sclavii fugiţi de la stăpâni şi 
găsiţi îi trimitea să moară de sabie în circ. Pe delatorii, 
care nu dovedeau adevărul celor denunţate, îi pedepsea cu 
moartea, iar dacă-l dovedeau, le dădea bani pentru 
delaţiune şi-i expunea apoi infamiei. 

13 Cunoscător în domeniul dreptului, a hotărât să 
abroge toate ordonanţele împăraţilor anteriori, pentru ca 
să guverneze după drept, nu după ordonanţe, spunând că 
este o nelegiuire să fie considerată lege voinţa lui 
Commodus a lui Caracallus şi a altor oameni nepricepuţi, 


de vreme ce Traian niciodată n-a condus prin edicte 
personale, pentru ca să nu fie raportate la alte cauze 
anumite acte de favoare. A fost foarte darnic în distribuiri 
de grâu, dar foarte econom cu aurul. 

În pedepsirea oamenilor curţii a fost atât de fără 
scrupule, atât de necruţător, atât de aspru, încât sclavii săi 
nu-i ziceau Macrinus, ci Macellinus24, fiindcă, asemenea 
unei măcelării, casa îi era plină de sângele sclavilor. 
Plăcându-i foarte mult mâncarea şi băutura, uneori bea 
până se îmbăta, dar mai mult în orele de seară. Căci dacă 
la masa de prânz, chiar ca particular era foarte cumpătat, 
în schimb la masa de seară făcea excese. Avea la ospeţe 
scriitori, pentru ca, vorbind despre studii liberale prin 
forţa lucrurilor să fie mai reţinut. 

14 Dar oamenii îşi aminteau de vechea lui situaţie de 
om de jos când îi vedeau cruzimea de caracter şi nu puteau 
suporta la domnie pe un om infect; mai ales militarii, care- 
şi aminteau de atâtea fapte ale lui de mare cruzime şi 
uneori de mare ticăloşie, făcând o conspirație, l-au ucis şi 
pe el şi pe fiul său Diadumenus supranumit Antoninus, 
despre care s-a spus că fusese un Antoninus în vis25. De 
aici există aceste versuri: 

„Am văzut în vis, cetăţeni, dacă nu mă înşel şi acest 
lucru: 

Copil, purta numele Antoninilor cel ce s-a născut 

Dintr-un tată corupt, dar dintr-o mamă pudică. 

De vreme ce ea a avut o sută de amanti şi a mai vrut 
o sută însuşi chelul i-a fost întâi amant, şi după aceea soţ. 

O fi fost el Pius, sau Marcus, dar Verus28 n-a fost”. 

Şi aceste versuri sunt traduse din greceşte în 
latineşte. În greceşte sunt foarte reuşite, dar în latineşte 
mi se par traduse de un poet fără talent. Când i-au ajuns la 
ureche, Macrinus a răspuns prin iambi, despre care se 
spune că erau foarte bine scrişi, dar care nu se mai găsesc, 
fiindcă s-au pierdut în învălmăşeala în care el a fost ucis, 


când totul i-a fost devastat de soldaţi. 

15 Felul morţii, după cum am spus, acesta i-a fost: 
când armata a trecut de partea lui Antoninus Heliogabalus, 
el a fugit şi, învins în luptă, a fost ucis într-un târg din 
Bithynia. Oamenii lui, parte s-au predat, parte au fost ucişi, 
iar alţii au fost puşi pe fugă. Astfel Heliogabalus a căpătat 
strălucire fiindcă se părea că a răzbunat moartea tatălui 
său şi de aceea a ajuns la domnie, pe care a dezonorat-o 
prin marile lui vicii, prin desfrânare, turpitudine, risipă, 
trufie, ferocitate, având şi el sortit la fel sfârşitul vieţii. 

Acestea ne sunt cunoscute despre Macrinus, unele cu 
multe variante, aşa cum este istoria oamenilor. Culegându- 
le din multe izvoare, le-am adresat serenităţii tale, 
Diocleţiane Auguste, fiindcă te-am văzut dornic de a 
cunoaşte viaţa vechilor împărați. 

DIADUMENUS ANTONINUS 

de Aelius Lampridius 

1 Viaţa tânărului Antoninus Diadumenusl, pe care 
armata l-a numit împărat împreună cu tatăl său Opilius 
Macrinus, după uciderea lui Bassianus de către partizanii 
lui Macrinus, n-are vrednic de amintit decât faptul că el a 
primit numele de Antoninus şi că i s-au făcut prevestiri 
ciudate pentru o domnie scurtă, cum s-a şi întâmplat. De 
îndată ce s-a aflat printre legiuni că Bassianus a fost ucis, 
o mare tristeţe a cuprins inimile, toţi socotind că, dacă n- 
au un Antoninus în scaunul imperial, stăpânirea romană va 
pieri. Macrinus, care de acum era împărat, când i s-a 
anunţat această situaţie, temându-se ca nu cumva armata 
să treacă de partea altuia dintre Antonini, căci erau între 
generali mulţi dintre rudele lui Antoninus Pius, a pregătit 
îndată o adunare şi l-a numit pe fiul său, pe atunci copil, 
Antoninus. lată cuvântarea lui: „Mă vedeţi tovarăşi de 
arme, pe mine înaintat în vârstă, şi-l vedeţi şi pe 
Diadumenus, un copil, pe care, dacă vor ajuta zeii, îl veţi 
avea multă vreme împărat. Înţeleg marele gol din sufletele 


voastre prin lipsa numelui de Antoninus. De aceea, 
socotind că, datorită condiţiei fragile a existenţei umane, 
nu-mi mai rămâne mult de trăit, numesc, cu încuviințarea 
voastră, Antoninus pe acest copil, care va reprezenta mult 
timp printre vei pe Antoninus”. S-a răspuns prin aceste 
aclamații: „Zeii să te păzească, împărate Macrinus, zeii să 
te păzească, Antoninus Diadumenus! Toţi urăm viaţă lungă 
lui Antoninus. Prea bunule şi preamărite Jupiter, ocroteşte 
viaţa lui Macrinus şi viaţa lui Antoninus. Tu ştii, Jupiter, că 
Macrinus nu poate fi învins. Tu ştii, Jupiter, că Antoninus 
nu poate fi învins. Avem pe Antoninus, avem totul. Zeii ne- 
au dat pe Antoninus. Tânărul Antoninus este vrednic de 
domnie”. 

2 împăratul Macrinus a răspuns: „Primiţi, tovarăşi de 
arme, câte trei monede de aur pentru domnie şi câte cinci 
monede de aur pentru numele lui Antoninus, precum şi 
avansările obişnuite, dar dublate. Facă zeii ca acestea să 
se petreacă mai des. Vom da însă la fiecare cinci ani ceea 
ce am hotărât să dăm azi”. După aceasta, însuşi copilul 
Diadumenus Antoninus ca împărat a zis: „Vă mulţumesc, 
tovarăşi de arme, pentru domnia şi pentru numele pe care 
ni le-aţi dat, dacă ne-aţi socotit pe mine şi pe tatăl meu 
demni de a fi numiţi Împărați romani, de a ne încredința 
destinele imperiului. Tatăl meu se va îngriji să fie la 
înălţimea domniei, iar eu mă voi strădui să fiu la înălţimea 
numelui Antoninilor. Ştiu că am primit numele lui Pius, al 
lui Marcus şi al lui Verus şi că va fi foarte greu să satisfac 
cerinţele acestor nume. Totuşi, pentru domnie, pentru 
nume, tot ceea ce v-a promis tatăl meu vă promit şi eu, 
dublându-vă onorurile, aşa cum venerabilul meu tată 
Macrinus aici de faţă v-a promis”. 

Scriitorul grec Herodianus2, trecând cu vederea 
acestea, doar aminteşte că Diadumenus în vârsta copilăriei 
a fost numit Caesar de către soldaţi şi că a fost ucis 
împreună cu tatăl său. 


Îndată după această adunare, a fost bătută la 
Antiochia o monedă cu numele de Antoninus Diadumenus, 
iar moneda ou numele lui Macrinus a fost amânată, 
aşteptându-se ordinele senatului. A fost trimisă la senat o 
scrisoare prin care i s-a anunţat numele lui Antoninus. De 
aceea se spune că senatul a primit cu plăcere noua 
domnie, deşi alţii socotesc că aceasta s-a datorat urii faţă 
de Antoninus Caracallus. 

Impăratul Macrinus se pregătea să dea poporului în 
cinstea fiului său Antoninus mantăi de culoare roşie- 
stacojie, pe care să le numească antoniniane, după cum au 
fost numite caracale cele date de Bassianus, afirmând că 
fiului său îi va şedea mai bine numele de Paenuleus, sau 
Paenulariusă, decât lui Bassianus cel de Caracallus. Printr- 
un ediot dat în numele lui Antoninus s-au promis poporului 
daruri de alimente, cum poate arăta edictul însuşi: „Aş 
vrea, cetăţeni, să fim prezenţi în mijlocul vostru; Antoninus 
al vostru v-ar face în numele său darurile şi pe lângă 
aceasta ar alege copii pe care să-i numească Antoniani şi 
fete pe care să le numească Antoniane!'%3%, pentru a duce 
mai departe gloria unui nume atât de drag vouă” şi 
celelalte. 

3 După aceasta a poruncit să fie arborate în tabere 
drapele şi steguleţe antoniane. A făcut din aur şi din argint 
medalioane cu chipul lui Bassianus şi timp de şapte zile s- 
au făcut rugăciuni publice pentru numele lui Antoninus. 

Era cel mai frumos copil!**, destul de înalt de statură, 


143 In ziua în care s-a născut, tatăl său, pe atunci intendent al 
marelui tezaur, văzînd nişte haine de purpură, a ales dintre ele pe cele 
mai strălucitoare şi 

144a dat dispoziţie să-i fie duse în camera în care, după două ore, s-a 
născut Diadumenus. Copiii de obicei se nasc cu un fel de scufiţă 
naturală, pe care moaşele o iau şi o vînd avocaţilor superstiţioşi, căci 
se spune că ajută la cîştigarea proceselor; acest copil însă n-a avut 
scufiţă, ci o diademă fină, care nu s-a putut rupe, fiind o membrană din 
nişte fibre asemănătoare corzii unui arc. De aceea, precum se spune, i 


avea părul blond, cu ochii negri, nasul drept, bărbia de 
toată frumuseţea, gura pregătită parcă pentru sărutări, 
robust din fire, dar prea delicat pentru exerciţii militare. 
De îndată ce a primit dreptul de a purta hainele stacojii, pe 
cele de purpură şi pe celelalte insigne militare ale puterii 
imperiale, a devenit strălucitor ca un astru, ca ceva din 
cer, încât era iubit de toată lumea pentru farmecul său. 
Acestea le avem de spus despre copilul Diadumenus; vin 
acum la semnele prevestitoare ale domniei, senzaţionale în 
legătură cu alte lucruri, dar mai ales în legătură cu cele 
despre care e vorba. 

când era mic Diadematus, dar când a crescut mare a 
fost numit cu numele bunicului său după mamă, 
Diadumenus, deşi numele de Diadumenus nu se deosebea 
mult de cel de Diadematus. Se spune de asemenea că pe 
moşia tatălui său s-au născut 12 miei de culoare purpurie, 
dintre care numai unul era tărcat. În ziua în care el a venit 
pe lume, un vultur i-a adus pe nesimţite un pui de 
porumbel de rasă regală şi, după ce l-a pus în leagănul 
copilului care dormea, s-a retras zburând fără să facă 
vreun rău. Nişte păsări de bun augur şi-au făcut cuib în 
casa tatălui său. 

5 La câlteva zile după ce s-a născut, astrologii, 
cercetându-i horoscopul, au spus că este fiu de împărat şi 
împărat el însuşi, ceea ce putea întări zvonul despre un 
adulter al mamei sale. Fiind copil, pe când se plimba pe 
câmp, un vultur i-a luat băscuţa de pe cap. Însoţitorii au 
început să strige disperaţi, dar vulturul se zice că i-a 
aşezat basca pe un monument regal de lângă vila în care 
se găsea atunci taltăl său şi că, aşezând-o pe statuia 
regelui, s-a potrivit foarte bine pe capul acesteia. Mulţi au 
interpretat faptul ca o prevestire de moarte, ceea ce au 
arătat de altfel evenimentele ulterioare. S-a născut în ziua 
natală a lui Antoninus, la aceeaşi oră şi aproape cu 


se zicea 


aceleaşi semne prevestitoare care s-au făcut şi lui 
Antoninus Pius. De aceea astrologii au spus că el va fi fiu 
de împărat şi împărat el însuşi, dar nu mult timp. În ziua în 
care s-a născut, fiindcă era ziua de naştere a lui Antoninus, 
o femeie dintre vecine se zice că ar fi spus: „Să i se pună 
numele Antoninus”, dar că Macrinus s-a temut să-i dea 
acest nume imperial, fiindcă nimeni din neamul său nu-l 
avusese şi fiindcă nu voia să confirme el însuşi zvonul în 
legătură cu paternitatea copilului. În cărţile multora sunt 
relatate aceste semne prevestitoare şi altele ca acestea, 
dintre care atrage atenţia mai ales acela că odată, pe când 
Diadumenus era în leagăn, un leu rupându-şi lanţurile şi 
fugind, după unii leul era sălbatic, a venit lângă leagăn, a 
lins copilul şi l-a lăsat nevătămat. În schimb doica, 
repezindu-se la leu, a pierit sfâşiată de muşcăturile 
acestuia, căci din întâmplare nu mai era nimeni în 
părculeţul în care se găsea ea cu copilul. 

6 Acestea sunt cele ce par vrednice de amintit despre 
Antoninus Diadumenus. l-aş fi unit biografia cu aceea a 
tatălui său, dacă nu m-ar fi silit numele Antoninilor să fac o 
expunere specială a biografiei acestui tânăr. In acele 
timpuri era atât de iubit numele Antoninilor, încât cine nu 
se putea sprijini pe acest nume nu era socotit că merită 
domnia. De aceea unii socotesc că şi Severus şi Pertinax şi 
Iulianus trebuie onoraţi cu prenumele de Antoninus, de 
aceea socotesc că şi cei doi Gordiani, tatăl şi fiul, au purtat 
acest nume. Dar una este când li se dă acest nume din 
familie şi alta este când li se adaugă la al lor. Pius avea ca 
nume adevărat pe cel de Antoninus, Pius fiindu-i adăugat 
ca supranume. Numele adevărat al lui Marcus a fost 
Verissimus, dar l-a părăsit şi l-a înlocuit cu cel de 
Antoninus, care i-a devenit deci nu prenume, ci nume. 
Verus de asemenea a avut numele de Commodus, pe care l- 
a părăsit, primind pe cel de Antoninus nu ca prenume, ci 
ca nume. Marcus a numit Antoninus pe fiul său Commodus 


şi aşa l-a trecut în registrele de stare civilă în ziua de 
naştere. Se ştie bine că şi Severus, din cauza unui vis pe 
care-l interpretase ca o prevestire că va avea ca succesor 
pe un Antoninus, i-a dat fiului său Caracallus Bassianus 
numele de Antoninus, pe când acesta avea vârsta de 13 
ani, şi l-a investit cu puterea imperială. lar Geta, căruia 
mulţi fi neagă numele de Antoninus, se ştie că s-a numit ca 
şi fratele său astfel din acelaşi motiv, ca să urmeze tatălui 
său Severus la domnie, deşi n-a avut loc acest lucru. După 
aceasta Diadumenus a fost numit, precum se ştie, 
Antoninus ca să fie recomandat armatei şi poporului 
roman, fiindcă a fost regretat mult Bassianus Caracallus. 

7 Există o scrisoare a lui Opilius Macrinus, tatăl lui 
Diadumenus, în care el se mândreşte nu atât că a ajuns la 
domnie, fiindcă era secund în această calitate6, cât că a 
devenit tată al unui Antoninus, nume mai strălucitor în 
acele timpuri chiar decât numele zeilor. Înainte de a 
reproduce scrisoarea, socotesc nimerit să citez versurile 
scrise împotriva lui Commodus, care se numise singur 
Hercule, ca să înţeleagă toţi că a fost atât de strălucitor 
numele Antoninilor, încât nu se putea compara cu acesta 
nici chiar numele zeilor. 

Iată versurile împotriva lui Commodus Antoninus: 

Commodus doreşte să aibă numele de Hercule Nui 
se pare bun al Antoninilor Dispreţuind dreptul omeniei şi 
al domniei Sperând că e mai strălucitor lucru să fie zeu 
Decât împărat cu nume strălucit. 

Dar el nu va fi nici zeu, şi nici măcar om. 

Am socotit că aceste versuri, compuse de nu ştiu care 
poet grec şi traduse în latineşte de un poet fără talent, 
merită să fie reproduse, pentru ca toţi să ştie că Antoninii 
au fost mai preţuiţi decât zeii, din dragostea pentru cei trei 
împărați care au întruchipat înţelepciunea, bunătatea şi 
pietatea, şi anume Antoninus pietatea, Verus bunătatea şi 
Marcus înţelepciunea. 


lată acum scrisoarea lui Macrinus Opilius: 

„Opilius Macrinus către soţia sa Nonia Celsa. Ceea 
ce am dobândit noi, scumpa mea soţie, e de un aşa de n- 
are preţ, că nu se poate calcula. Poate socoteşti că eu 
vorbesc despre demnie; - nu e mare lucru ceea ce soarta 
dă şi celor nevrednici - am devenit tată al unui Antoninus 
şi ai devenit mamă a unui Antoninus. Ferice de noi, ferice 
de casa noastră, strălucită laudă a unei domnii fericite. 
Facă zeii şi buna Iunona, pe care tu o cinsteşti, ca şi el să 
merite numele de Antoninus, şi eu să par în faţa tuturor a 
demn de a fi tată al unui Antoninus”. 

8 în această scrisoare se arată cită glorie i se părea 
că a dobândit prin aceea că fiul său are numele de 
Amtoninus. Totuşi Diadumenus, în a patrusprezecea lună 
de domnie, din cauza asprimii şi exceselor tatălui său ca 
împărat, iar nu din cauze dependente de el, a fost ucis 
împreună cu tatăl său. Am găsit totuşi indicaţii în multe 
scrisori, că acesta, cu toate că era nevârstnic, a dat dovezi 
de cruzime, cum ne arată o scrisoare trimisă de el tatălui 
său. Căci pe când el lipsea din localitate, auzind că tatăl 
său deşi a pedepsit grav pe cei suspecti de a fi participat la 
o răscoală împotriva sa, iar pe căpeteniile răscoalei le-a 
ucis, totuşi pe unii complici, între care era comandantul 
trupelor din Armenia precum şi locţiitorul imperial din 
Asia şi Arabia, datorită unor vechi raporturi de prietenie i- 
a iertat, se spune că a făcut tatălui său o întâmpinare prin 
această scrisoare, pe care socotesc că trebuie s-o reproduc 
aici, arătând că una asemănătoare a trimis şi mamei sale: 

„Augustus fiul către Augustus tatăl. 

Nu mi se pare, tată, că ai procedat în spiritul 
dragostei faţă de noi nepedepsind pe complicii celor ce 
râvnesc domnia, în speranţa că-i vor fi mai buni prieteni, 
dacă-i cruţi, sau la gândul că eşti dator să-i ierţi în numele 
unei vechi prieteni. Nu trebuia să faci aceasta şi nici nu-ţi 
va fi de folos ceea ce ai făcut. Căci, mai întâi de toate, cei 


stigmatizaţi de suspiciune nu pot să te iubească. Apoi sunt 
prieteni şi mai răi cei ce, uitând de vechile raporturi de 
prietenie, s-au unit cu cei mai mari duşmani al tăi. Adaugă 
şi faptul că încă au armată la dispoziţia lor. 

„Dacă nu-şi găseşte în sufletul tău ecou gloria unor 
fapte atât de mari 

Ai în vedere pe Ascanius care creşte mare, ai în 
vedere speranţele de moştenire ale lui Iulius Căruia i se 
cade domnia Italiei, şi pământul roman”? 

Aceştia trebuie să fie loviți dacă tu vrei să fii în 
siguranţă. Căci printr-o rea întocmire a firii umane, dacă-i 
ierţi pe ei, vor apărea alţii”. Unii spun că această scrisoare 
a fost redactată de profesorul Cae lianus, care fusese mai 
înainte retor în Africa; oricum, de aici se vede cât de aspru 
tiran ar fi fost dacă ar fi trăit. 

Există o altă scrisoare a lui, trimisă către mama sa, în 
care scrie următoarele: „Stăpânul şi augustul nostru nu te 
iubeşte nici pe tine şi nu se iubeşte nici pe sine, dacă-şi 
cruţă duşmanii. Te rog să intervii să fie legaţi la stâlp 
Arabianus, Tuscus şi Gellius, căci aceştia, dacă va fi ocazia, 
nu ne vor trece cu vederea”. Şi, din cele ce spune Lolius 
Urbicus în istoria vremii sale, aceste scrisori publicate de 
un secretar i-au făcut mult rău tânărului din partea 
soldaţilor, căci unii, când i-au omorât tatăl, pe el au voit să- 
l ierte, dar a apărut un ofiţer al palatului, care a citit 
aceste scrisori în adunarea soldaţilor. 

Aşadar, fiind amândoi ucişi, capetele le-au fost 
purtate în vârful suliţii, iar favoarea soldaţilor, din 
dragoste pentru nume, a înclinat către Marcus Aurelius 
Antoninus, despre care se spunea că este fiul lui Bassianus 
Caracallus. Preot în templul lui Heliogabalus, acesta era 
omul cel mai infect, care, ca printr-un destin, a înjosit 
imperiul roman. Despre el sunt multe de spus şi le voi 
arăta la locul lor. 

ANTONINUS HELIOGABALUS 


de Aelius Lampridius 

Niciodată n-aş fi redat în scris viaţa lui Heliogabalus 
Antoninus, numit şi Variusl, ca să nu ştie nimeni că a 
existat'un astfel de împărat roman, dacă n-ar fi avut 
aceeaşi domnie înainte un Caligula, un Nero sau un 
Vitellius. Dar după cum acelaşi pământ produce şi plante 
otrăvitoare, dar şi grâne şi plante de leac, şi şerpi dar şi 
animale domestice, cititorul atent va avea o compensație, 
opunând unor astfel de tirani monstruoşi pe Augustus, 
Traianus, Vespasianus, Hadrianus, Pius, Titus, Marcus. El 
va înţelege totodată şi cum i-au judecat romanii, pentru că 
aceştia din urmă au domnit ani mulţi şi şi-au sfârşit viaţa în 
chip firesc, pe când ceilalţi au fost ucişi, răsturnaţi, numiţi 
tirani, fiind neplăcut a le pronunţa chiar şi numele. 

Aşadar, după ce au fost ucişi Macrinus şi fiul său 
Diadumenus, care cu drept egal de domnie primise numele 
de Antoninus, scaunul imperial a fost încredinţat lui Varius 
Heliogabalus, pentru motivul că era socotit fiul lui 
Bassianus. Preot al lui Jupiter şi al Soarelui, îşi luase şi 
numele de Antoninus, fie ca să dovedească din ce neam se 
trage, fie pentru că ştia că acest nume este atât de iubit de 
popoare, încât, chiar paricid fiind, Bassianust* era iubit 
datorită numelui. El s-a numit mai întâi Varius, apoi 
Heliogabalus de la calitatea-i de preot al zeului Heliogabal, 
al cărui cult l-a adus cu sine din Siria la Roma, şi căruia i-a 
ridicat un templu în locul unde mai înainte fusese templul 
lui Orcus'4%5. În cele din urmă, când a primit domnia, s-a 
numit Antoninus, fiind ultimul împărat dintre Antonini. 

În palat, cunoscută prin depravarea cu Antoninus 
Caracallus, încă cu acesta se credea îndeobşte că a fost 
conceput Varius sau Heliogabalus. Unii spun chiar că 
numele de Varius i-a fost dat de colegi, pentru a i se arăta 


145 A fost atît de supus mamei sale Symiamira', 
146î ncît fără voia ei nu făcea nimic în imperiu, deşi ea, trăind ca o 
prostituată, se deda la toate turpitudinile 


originea paternă amestecată, ca fiu de curtezană5. Se 
povesteşte că după ce Antoninus, tatăl său pe cât se 
spunea, a fost ucis în răscoala lui Maerinus, el a fugit în 
templul zeului Heliogabal ca într-un azil, ca să nu fie ucis 
de Macrinus, care a avut împreună cu fiul său o domnie 
crudă şi desfrânată. Dar am vorbit destul despre nume, 
deşi el a pătat acel nume sfânt al Antoninilor, pe care tu, 
prea venerate Constantine, îl cinsteşti atât de mult, încât 
pui portretele lui Marcus şi Pius alături de ale 
Constanţiilor şi Claudiilor8 ca şi cum ar fi strămoşii tăi, 
ridicându-le statui de aur şi adoptând virtuțile celor vechi, 
potrivite cu deprinderile tale şi prietene aşa de dragi ţie. 

3 Dar, ca să revenim la Antoninus Varius, îndată ce a 
obţinut domnia, a trimis soli la Roma. Atrăgând toate 
păturile sociale, tot poporul, prin numele de Antoninus, 
care nu i-a fost un simplu prenume ce şi-l adăugase 
Diadumenus, ci părea că-l moşteneşte din sânge, căci se 
iscălea ca fiu al lui Bassianus Antoninus, a stârnit un mare 
entuziasm în favoarea lui. Se adaugă la aceasta simpatia 
de care se bucură de obicei noii împărați următori 
tiranilor, simpatie care nu se păstrase decât prin calităţi 
superioare şi pe care mulţi Împărați mediocri au pierdut- 
07. După ce a fost citită în senat scrisoarea lui 
Heliogabalus, s-au rostit îndată urări de bine pentru 
Antoninus şi blesteme împotriva lui Macrinus şi a fiului 
acestuia. Cu voinţa unanimă Antoninus a fost numit 
împărat, toţi crezându-şi dorinţele fapte realizate, cum 
sunt sentimentele oamenilor prea grăbiţi în credinţele lor, 
încât li se pare că tot ce doresc se şi îndeplineşte. Dar de 
îndată ce a venit la Roma, lăsând la o parte tot ce se pe 
trecea în provincii, a introdus cultul lui Heliogabalus, 
căruia i-a ridicat un templu pe muntele Palatinus, lângă 
palatul imperial, dorind să aducă în acel templu şi statuia 
Junonei, focul Vestei, paladiul, scuturile sfinte şi toate 
celelalte obiecte venerate de romani, pentru ca la Roma să 


nu fie adorat alt zeu în afară de Heliogabalus. Pe lângă 
acestea, spunea că trebuie transferate acolo şi religiile 
iudeilor şi samaritenilor, ca şi cultul creştin, pentru ca în 
cultul lui Heliogabalus să fie concentrate misterele tuturor 
religiilor. 

4 În prima zi de şedinţă a senatului, a cerut să vină în 
senat şi mama sa, care, de îndată ce a venit, invitată pe 
scaun lângă consuli, a luat parte la semnături, adică a fost 
martoră la redactarea hotărârilor senatului, el fiind 
singurul dintre împărați, sub domnia căruia o femeie a 
intrat în senat în locul unui bărbat, cu titlul de clarissima8. 
A şi făcut pe muntele Quirinal un senătuţ, adică un mic 
senat al femeilor, în locul unde înainte se ţinea adunarea 
femeilor în zile de sărbătoare, când uneia din ele, soţie de 
fost consul i se acordau podoabe potrivite rangului soţului 
ei, cinste pe care vechii Împărați o acordau rudelor şi mai 
ales acelora care n-avuseseră soţi înnobilaţi, pentru a nu 
rămâne şi ele neînnobilate. Senatul Symiamirei dădea 
decrete ridicule despre chestiuni femeieşti: de pildă care 
cu ce îmbrăcăminte să iasă în oraş, care pe cine să lase să 
treacă înainte, care de la care să aibă întâietatea sărutului, 
care să meargă în trăsură cu arcuri, care călare pe cal cu 
şa, care fără şa, care pe măgar, care în căruţă trasă de 
catâri, oare în car tras de boi; cele care aveau dreptul la şa 
cum trebuie să fie şaua: numai din piele, de piele cu 
încrustaţii de os sau de fildeş, sau de piele cu încrustaţii de 
argint, care să aibă aur sau pietre preţioase la 
încălţăminte. 


5 Pentru că împăratul, petrecându-şi iama în 
Nicomedia, săvârşea toate blestemăţiile în împerecheri 
perverse cu bărbaţi9, soldaţii îndată au început să se 
căiască de conspirația pe care o făcuseră împotriva lui 

Macrinus ca să-l aducă pe Heliogabalus împărat şi şi- 
au îndreptat gândurile către Alexander, care era văr după 


mamă cu Heliogabalus şi pe care senatul îl numise Caesar 
după asasinarea lui Macrinus. Căci cine putea suporta pe 
un împărat care-şi sorbea imoralitatea prin toate orificiile 
corpului, în perversiuni care nu se pot admite nici chiar la 
animale? 

La Roma n-a făcut nimic altceva, decât să-şi procure 
emisari care să caute oameni versaţi în turpitudini şi să-i 
aducă la palat, pentru ca el să-i aibă parteneri la desfrâu. 
Intre felurile de desfrâu, reproducea acasă scena lui Paris, 
el jucând rolul Venerei, astfel că deodată îmbrăcămintea îi 
cădea la picioare şi el gol, cu o mână pe sân şi cu una la 
părţile ruşinoase, îngenunchea expunându-şi partenerului 
dosul. De asemenea, îşi aranja înfăţişarea imitând felul 
cum este reprezentată Venus în tablourile de pictură, cu 
tot corpul sulemenit, socotind că plăcerea cea mai aleasă a 
vieţii constă în a părea demn şi potrivit pentru poftele 
josnice ale cât mai multora. 

6 A vândut onorurile, demnităţile şi puterea atât 
direct, cât şi prin sclavii şi complicii de desfrâu. A introdus 
în senat oameni fără deosebire de vârstă, de cens şi de 
neam, socotind banul ca singurul merit. A vândut posturile 
de prefecţi, tribuni, locţiitori imperiali şi comandanţi de 
armată ca şi pe cele de intendenţi şi slujitori ai palatului. A 
avut pe vizitiii Protogenes şi pe Cordius mai întâi tovarăşi 
în întrecerile curselor de care, iar după aceea părtaşi la 
toate actele vieţii sale. Pe mulţi cu corp potrivit plăcerilor 
lui, i-a adus de pe scenă, din circ, sau din arenă, în palat. 
Pe Hierocle l-a iubit atât de mult, încât îi săruta ceea ce 
este ruşinos chiar de pronunţat, spunând că celebrează 
ceremoniile sărbătorilor Florale. A violat pe o fecioară 
vestală10. A batjocorit cele sfinte ale poporului roman, 
profanând altarele. A voit să stingă focul sacru. N-a căutat 
să nimicească numai religia romană, ci pe toate de pe tot 
pământul, vrând să fie adorat pretutindeni un singur zeu, 
Heliogabalus. Pângărit de contactul celor cu care săvârşea 


perversiuni, a intrat în sanctuarul Vestei, unde intră numai 
vestalele şi numai pontificii, încercând să răpească de aici 
statueta zeiţei şi, fiindcă nu nimerise pe cea veritabilă, ci o 
imitație pe care marea vestală i-o arătase intenţionat, cum 
n-a găsit-o extraordinară, a trântit-o de pământ şi a spart- 
o. Totuşi n-a dăunat cu nimic cultului, fiindcă se spune că 
erau făcute mai multe statuete la fel, pentru ca să nu poată 
lua cineva pe cea veritabilă. Faţă cu această situaţie, a luat 
totuşi o statuetă pe care o credea că este Paladiumul şi, 
poleind-o cu aur, a depus-o în templul zeului săuu. 

7 S-a iniţiat şi în misterele mamei zeilor, jertfind un 
taur, ca să poată sustrage statueta zeiţei şi celelalte lucruri 
sfinte din altar. Şi-a mişcat capul în toate felurile între 
eunucii fanatici, şi-a mutilat organele genitale12, a făcut 
tot ce obişnuiesc să facă galii şi, răpind statueta sfântă, a 
dus-o în altarul zeului său. A reprezentat şi pe Salambo, cu 
toată jelania şi mişcarea cultului siriac, făcându-şi 
prevestirea sfârşitul său iminent. Spunea că toţi zeii sunt 
slujitorii zeului său, de aceea numea pe unii ofiţerii 
palatului acestuia, pe alţii servitori, pe alţii executanţii 
altor diferite lucrări. A voit să aducă pietrele numite sfinte 
din templul Dianei din Laodicea, luându-le din sanctuarul 
în care Oreste aşezase statueta zeiţei. Se spune însă că 
Oreste n-a adus o singură statuetă şi nici numai într-un 
singur loc, ci mai multe statuete în mai multe locuri. 

După ce s-a purificat, urmând răspunsul oracolului, la 
Trei râuri lângă Hebru13 a zidit şi o cetate Oresta, care 
după ritual adesea trebuia stropită cu sânge omenesc. 

Împăratul Hadrianus atunci când începuse să sufere 
de furie excesivă a poruncit ca numele oraşului Oresta să 
fie înlocuit cu numele lui, ca urmare a răspunsului pe care 
i-l dăduse oracolul, ca să intre în casa unui bolnav chinuit 
de furie, sau să-i schimbe acestuia numele cu al său; se 
spune că de atunci i s-a domolit acea tulburare a minţii, 
datorită căreia poruncise să fie ucişi mulţi senatori. 


Antoninus, neexe cutând porunca lui Hadrianus, şi-a 
meritat numele de Pius, fiindcă pe toţi, despre care se 
credea că au fost omorâţi din ordinul împăratului, el i-a 
adus după aceea în senat. 

8 A jertfit şi victime omeneşti, alegând în acest scop 
copii de neam nobil şi frumoşi, din toată Italia, având şi 
mamă şi tată, ca să fie, cred, mai mare durerea pentru 
ambii părinţi. Se înconjura de tot felul de magi, care lucrau 
zilnic după îndemnul lui; iar el aducea zeilor mulţumiri că 
i-au trimis prieteni de-ai lor cu care să cerceteze 
mormintele copiilor pentru ghicirea viitorului şi să 
tortureze victimele de jertfă după ritualul neamului lor. 

Când a primit consulatul, n-a împărţit poporului 
monezi de aur sau de argint, nici prăjituri sau bucăţi de 
carne, ci boi bine îngrăşaţi, cămile, asini şi cerbi, spunând 
că aşa trebuie să facă un împărat. 

A atacat cu cruzime reputaţia lui Macrinus, şi mai 
ales pe a lui Diadumenus din cauza numelui de Antoninus 
pe care acesta îl primise, numindu-l Pseudoantoninus, 
după modelul lui.  Pseudophilippusl4, necăjit că 
Diadumenus din foarte rafinat în îmbrăcăminte devenise în 
gura lumii bărbat foarte viteaz, foarte bun, foarte serios, 
foarte sever. În sfârşit a silit pe unii scriitori să afirme 
lucruri îngrozitoare, ba chiar nelegiuite despre viaţa 
acestuia, prezentând-o ca pe a unui desfrânat. 

A făcut băi publice în clădirile palatului şi le-a pus la 
îndemâna poporului şi pe cele ale lui Plautianus, ca să aibă 
condiţii prielnice pentru a recruta oameni potriviţi 
perversiunilor lui. S-a interesat cu multă grijă să fie 
recrutaţi onobeli15 din tot oraşul, şi dintre marinari, căci 
aşa-i numea el pe cei ce păreau mai virili. 

9 Pe când voia să înceapă împotriva marcomanilor 
războiul pe care Antoninus îl terminase glorios, i s-a spus 
de către unii că Marcus Antoninus a ajuns la acest rezultat 
cu ajutorul magilor şi astrologilor şi că a făcut pe 


marcomanii să fie întotdeauna devotați şi prieteni ai 
poporului roman prin incantaţiuni şi printr-un obiect 
sfinţit. Făcând cercetări să afle ce este şi unde se află acel 
obiect sfinţit s-au luat măsuri să nu-l poată găsi, fiind clar 
că el caută acel lucru sfânt ca să-l distrugă, în speranţa de 
a începe războiul, pentru că auzise de un răspuns al 
oracolului, potrivit căruia războiul cu marcomanii va trebui 
să fie sfârşit de către un Antoninus, deşi el era numit, în 
bătaia de joc a publicului, Varius şi Heliogabalus, fiindcă 
numele de Antoninus pe care-l uzurpase îl pângărea prin 
faptele lui. li erau mari duşmani mai ales cei ce nu 
suportau cu uşurinţă ca în locul lor să fie puşi oameni 
potriviţi pentru turpitudinile lui, sau cu venit mai mare. De 
aici a răsărit şi gândul de a-l ucide. Acestea se petreceau 
acasă, la palat. 

10 Dar soldaţii n-au suportat să fie învăluită sub 
numele de împărat acea mârşăvie de om şi mai întâi între 
ei, apoi în cercuri mai largi, au început să vorbească, 
înclinând toţi către Alexander, numit atunci Caesar, văr 
după mamă al acestui Antoninus, căci aveau aceeaşi 
bunică, pe Varia, de unde Heliogabalus era numit 
Varius16. 

Sub domnia lui, Zoticus17 avea atâta trecere, încât 
era socotit de către toţi şefii de servicii ca soţul 
împăratului. Abuzând de acest soi de familiaritate, Zoticus 
vindea toate vorbele şi faptele lui Heliogabalus pe 
promisiuni în vânt şi, procurându-şi bogății enorme, făcea 
unora ameninţări, altora promisiuni, înşelând pe toţi, iar 
când ieşea de la împărat mergea la fiecare şi-i spunea: 
„Am vorbit cutare lucru despre tine, am auzit cutare lucru 
despre tine, cu tine se va face cutare lucru”, cum sunt 
oamenii de această teapă, care dacă au fost aduşi în prea 
apropiată familiaritate cu împărații, vând reputaţia nu 
numai a principilor răi, dar şi pe a celor buni, hrănind cu 
divulgarea de zvonuri infame prostia sau inocenţa 


împăraţilor care nu bagă de seamă aceasta. S-a căsătorit 
cu Zoticus şi s-a împerecheat cu el, având şi o nuntaşă 
care striga „jos Magire!” 18, şi aceasta tocmai într-un timp 
când Zoticus era bolnav. Apoi întreba pe filosofi şi pe 
bărbaţii cei mai serioşi dacă ei au făcut în tinereţe ceea ce 
face el şi, desigur, cu o exprimare foarte neruşinată; căci 
niciodată nu s-a stăpânit de la cuvinte infame, arătând cu 
degetul obscenităţi şi dispreţuind ruşinea prin astfel de 
limbaj chiar în adunări, în auzul poporului. 

11 A făcut pe liberţi prefecţi, guvernatori, consuli, 
comandanţi de armate şi a pătat toate demnităţile cu 
necinstea unor oameni de nimic. Chemând odată la culesul 
viilor prieteni dintre nobili, şedea lângă coşuri şi întreba 
pe fiecare foarte serios dacă mai poate ceva. Celor bătrâni 
le crăpa obrazul de ruşine, dar el striga: „S-a roşit, situaţia 
e salvată” (Terentius, Adelphoi, 643) 19, interpretând 
tăcerea sau ruşinea ca un răspuns afirmativ. Apoi el însuşi 
le-a spus ce face, fără nicio urmă de pudoare. Văzând că 
cei bătrâni se roşesc şi tac, pentru că aşa le dicta vârsta 
sau demnitatea, s-a îndreptat către cei tineri şi a început 
să le pună acestora tot felul de întrebări şi, primind de la 
ei răspunsuri potrivite vârstei, a început să se bucure şi să 
spună că acesta este un cules cu adevărat liber20, fiindcă 
se sărbătoreşte astfel. Mulţi spun că în vremea lui au 
început pentru prima dată să se spună la sărbătoarea 
culesului de vii anecdote împotriva stăpânilor în auzul lor, 
compuse chiar de el, mai ales în greceşte. Multe din 
acestea sunt reproduse în biografia lui Heliogabalus, scrisă 
de Marius Maximus. Erau, între prietenii lui depravaţi, 
câţiva bătrâni şi o anumită speţă de filosofi, care-şi 
împodobeau capul cu un fel de reţea, spunând că ei 
practică unele turpitudini şi lăudându-se că au bărbaţi 
drept soţii. Unii spun că aceştia se prefăceau, pentru ca 
prin imitarea viţiilor lui să-i câştige favoarea. 

12 A numit prefect al pretoriului pe un dansator, care 


fusese actor la Roma, şi a făcut prefect al gardienilor de 
noapte pe vizitiul Cordius, iar al alimentaţiei pe frizerul 
Claudius. În celelalte demnități a promovat oameni 
recomandaţi prin mărimea părţilor ruşinoase. A poruncit 
să fie curator pentru a douăzecea parte a moştenirilor ba 
un conducător de catâri, ba un alergător, ba un bucătar 
sau un lăcătuş. Când intra în tabără, sau în senat, ducea cu 
sine pe bunica sa Varia, despre care s-a vorbit mai sus, ca 
prin autoritatea ei să devină mai onorabil, fiindcă prin sine 
însuşi nu putea fi respectat. Aşa cum am spus, înainte de el 
n-a intrat femeie în senat, ca să-şi spună părerea şi să 
semneze hotărârile senatului. La ospeţe se aşeza lângă cei 
mai depravaţi, făcându-i mare plăcere să se atingă şi să se 
lipească de ei. îi procura satisfacţii până şi faptul de a 
primi din mâna acestora cupa din care bea. 

13 Între alte acte urâte ale vieţii lui fără ruşine, a dat 
ordin să fie îndepărtat Alexander, pe care-l adoptase, 
spunând că regretă adopţiunea, şi a cerut senatului să-i 
abroge numele de Caesar21. 

În senat această cerere a fost primtă cu rezervă şi 
într-o mare tăcere, fiindcă Alexander era un tânăr foarte 
bun, cum i-a dovedit după acea domnia, dar tatăl privea cu 
ochi răi faptul că fiul nu era un desfrânat. Îi era totuşi văr 
după mamă, iubit de armată precum spun unii, şi acceptat 
atât de senat cât şi de ordinul cavalerilor. Furia 
împingându-l pe Heliogabalus până acolo încât să-i pună la 
cale moartea, i-a trimis asasini pe toate căile. S-a retras în 
grădinile Speranţei vechi, lăsând în palat pe mama, bunica 
şi pe vărul său şi, concepând planuri funeste, a poruncit să 
fie ucis acest tânăr nevinovat, prea bun şi necesar statului. 
A trimis către soldaţi o scrisoare, cu porunca să se anuleze 
lui Alexander numele de Caesar. A trimis oameni care să 
acopere cu noroi inscripţiile de pe statuile ridicate 
acestuia, măsură care se ia de obicei împotriva tiranilor. A 
trimis în fine porunci şi la oamenii de in grijire ai lui 


Alexander, să-l ucidă în orice chip, fie în baie, fie cu otravă, 
fie cu pumnalul, promiţându-le în schimb onoruri şi 
recompense. 

14 Dar cei răi nu pot face până la urmă nimic 
împotriva celor buni. Căci nicio forţă n-a putut ajuta pe 
cineva să aducă la îndeplinire o crimă atât de mare; 
dimpotrivă, s-au îndreptat şi mai mult împotriva sa armele 
pe care el le ascuţea pentru alţii şi a fost ucis chiar de acei 
prin care pregătea moartea altora. 

De îndată ce au fost acoperite cu noroi numele lui 
Alexander de pe statui, soldaţii s-au înfuriat şi o parte s-au 
îndreptat spre palat, iar o parte în grădina în care se găsea 
Varius, toţi dorind să răzbune pe Alexander şi să alunge 
din domnie pe omul infam şi cu suflet de paricid22. Venind 
la palat, ei au luat sub ocrotire cu mare grijă pe Alexander, 
pe mama şi pe bunica sa, şi apoi i-au dus în tabără. I-a 
urmat  Symiamira, mama lui Heliogabalus, pe jos, 
neliniştită de soarta fiului ei. Cei care s-au dus împotriva 
lui Varius l-au găsit în grădină, pregătindu-se pentru o 
cursă de care şi aşteptând totuşi cu mare încredere să i se 
anunţe că vărul său a fost ucis. Speriat de freamătul 
neaşteptat al soldaţilor, a fugit şi s-a ascuns într-un ungher, 
după o perdea care se găsea la intrarea în dormitorul său, 
după ce a trimis pe unul din ofiţerii săi de gardă să 
potolească soldaţii în tabără, iar pe altul să-i liniştească pe 
cei ce veniseră în grădină. Antiochianus, unul dintre 
ofiţeri, amintindu-le de jurământul lor soldaţilor care 
veniseră în grădină, i-a rugat să nu-l ucidă pe împărat, 
reuşind să-i potolească, pentru că nu erau mulţi şi o mare 
parte dintre ei rămăseseră cu steagul pe care-l oprise cu el 
tribunul Aristomachus. Aceasta s-a petrecut în grădini. 

15 In tabără însă, soldaţii, la rugăminţile ofițerului, 
au răspuns că-l vor cruța pe Heliogabalus, dacă va 
îndepărta din jurul său pe oamenii infami, pe vizitii şi 
histrioni, şi dacă se va întoarce la un fel onest de viaţă, 


înlăturând mai ales pe cei ce în necazul tuturor aveau în 
faţa lui cea mai mare trecere şi care compromiteau pe 
împărat divulgându-i toate faptele, reale, sau simple 
născociri, trafidind cu influenţa pe care o aveau pe lângă 
el. Astfel au fost îndepărtați Hierocle, Cordius şi Myrismus, 
precum şi alţi doi prieteni necinstiţi ai lui, care din prost îl 
făceau şi mai prost. Pe lângă aceasta soldaţii au cerut 
ofiţerilor de gardă să nu-i mai îngăduie să continue cu 
vechiul fel de viaţă şi să-l păzească pe Alexander să nu i se 
facă vreun rău, iar Caesar să n-aibă niciun fel de legătură 
cu vreun prieten al lui Augustus23 pentru ca să nu imite 
vreo turpitudine a acestora. Dar Heliogabalus pe de o 
parte, cu rugăminţi insistente, cerea să i se aducă înapoi 
Hierocle, omul cel mai infam, iar pe de alta urzea zilnic tot 
felul de curse împotriva lui Caesar. La calendele lui 
ianuarie24, când ei au fost numiţi consuli, el n-a voit să 
apară împreună cu vărul său. În cele din urmă, pentru că şi 
bunica şi mama lui îi spuneau că soldaţii îl ameninţă cu 
moartea dacă nu văd realizându-se înţelegerea între veri, 
s-a îmbrăcat în toga pretextă şi a plecat la senat la ora a 
şasea din zi. A luat cu el la senat şi pe bunica sa şi a 
aşezat-o pe scaun. Dar n-a voit să meargă pe Capitoliu 
pentru a face rugăciuni şi sacrificii, cum cerea 
solemnitatea, şi toate au fost îndeplinite de pretorul urban, 
ca şi cum consulii n-ar fi fost acolo. 

16 N-a renunţat la asasinarea vărului său şi, 
temându-se ca nu cumva senatul să treacă de partea 
altuia, dacă el îşi va ucide vărul, a poruncit senatorilor să 
plece imediat din oraş. Toți cei care n-aveau mijloace de 
transport sau sclavi, primind poruncă pe neaşteptate să 
plece, unii au luat hamali, alţii căruţe cu plată, găsite la 
întâmplare. Fiindcă Sabinus, fost consul, căruia i-a adresat 
cărţile sale Ulpianus25, rămăsese în oraş, Varius, chemând 
un centurion, i-a poruncit cu cuvinte mai încet rostite să-l 
ucidă. Dar centurionul, cam surd de o ureche, a înţeles căi 


se porunceşte să-l alunge din oraş şi aceasta a făcut. Astfel 
infirmitatea centurionului a însemnat salvarea lui Sabinus. 
A îndepărtat şi pe jurisconsultul Ulpianus pentru că era un 
bărbat bun şi pe retorul Silvinus, pe care-l făcuse profesor 
al lui Caesar. Silvinus a fost ucis, iar Ulpianus a fost lăsat 
liber. Dar soldaţii, şi mai ales pretorienii, fie pentru că 
ştiau că Heliogabalus era gata să facă rău lui Alexander, fie 
pentru că se vedeau expuşi urii lui din dragostea lor 
pentru Alexander, s-au adunat şi, făcând o conspirație 
pentru liberarea imperiului, mai întâi au ucis în diferite 
chipuri pe complicii lui Heliogabalus la desfrâu, pe unii 
scoţându-le  măruntaiele şi ucigându-i, iar pe alţii 
trăgându-i în ţeapă, pentru ca moartea să le fie la fel cu 
viaţa. 

17 După aceasta au năvălit asupra lui şi l-au ucis într- 
o latrină, unde se ascunsese. Târându-l apoi afară să-l vadă 
mulţimea, soldaţii au voit, ca un adaos al batjocurii, să-l 
vâre într-un canal. Dar fiindcă nu încăpea în canalul care 
era din întâmplare prea strâmt, l-au aruncat de pe podul 
Aemilius în Tibru, legându-i şi o piatră, ca să nu rămână la 
suprafaţa apei şi ca astfel să nu poată fi niciodată 
înmormântat. Înainte de a fi fost aruncat în Tibru, cadavrul 
i-a fost târât prin arena circului. Din ordinul senatului, 
numele de Antoninus i-a fost şters, rămânând cel de Varius 
Heliogabalus, pentru că pe acela şi-l pusese din afectare, 
pentru a arăta că este fiul lui Antoninus. După moarte i s-a 
dat numele de Tiberinus, Tractatitius, Impurus şi alte 
nume designând faptele săvârşite de el. Singurul dintre 
împărați a fost târât cu cârligul, vârât în canal şi aruncat 
apoi în Tibru, având parte de ura comună a tuturor a, de 
care trebuie să se ferească în mod special împărații; căci 
nici măcar mormânt nu merită să aibă cei ce nu merită 
dragostea senatului, a poporului şi a armatei26. 

N-au rămas lucrări publice de la el decât templul 
zeului Heliogabalus, pe care unii îl numesc Soarele, alţii 


Jupiter, reconstrucţia amfiteatrului după incendiu şi băile 
din cartierul Sulpicius, începute de Antoninus fiul lui 
Severus. Băile le inaugurase Antoninus Caracallus, cu 
rugămintea de a fi folosite şi de popor, dar le lipseau 
porticele, care au fost începute după aceea de acest intrus 
Antoninus şi terminate de Alexander. 

18 Acesta a fost ultimul dintre Antonini, (deşi mulţi 
socotesc Antonini după nume şi pe Gordieni, care însă s-au 
numit Antonii, nu Antonini) atât de odios prin viaţa, 
moravurile şi necinstea sa, încât senatul i-a şters de 
pretutindeni numele. Nici eu nu i-aş fi folosit numele de 
Antoninus, dacă n-ar fi rămas cunoscut şi sub acest nume, 
fapt care sileşte adesea să fie folosite şi numele care au 
fost abolite. Cu el a fost ucisă şi mama sa Symiamira, 
femeie foarte ticăloasă şi vrednică de fiul său. S-au luat 
măsuri înainte de toate ca după Antoninus Heliogabalus să 
nu mai fie primită nicio femeie în senat şi să fie dedicat 
zeilor infernului capul celui oare va mai admite acest 
lucru. 

În scrieri se găsesc relatate multe din obscenităţile 
lui, nedemne de amintit. Am socotit că trebuie totuşi să 
arăt pe cele referitoare la desfrâul lui, săvârşite unele când 
era simplu particular, altele când era împărat. El însuşi, ca 
particular spunea că imită pe Apicius, iar ca împărat pe 
Nero, Otho şi Vitellius27. 

19 Ca particular, cel dintâi a căptuşit fotoliile cu stofe 
având fire de aur, dându-i posibilitatea să facă acest lucru 
faptul că Marcus Antoninus vânduse la licitaţie tot 
mobilierul imperial. Ospeţele din timpul verii le dădea pe 
culori, astfel că într-o zi domnea culoarea verde, în alta 
azurie, în alta albastră şi aşa mai departe, variind în toate 
zilele de vară. Cel dintâi a avut oale de argint pentru 
bucătărie, cel dintâi cratiţe de argint, apoi vase de argint 
sculptate, grele de o sută de libre, unele reprezentând 
figuri obscene. Cel dintâi a inventat mastica, rachiurile 


aromate şi toate cele ce sunt acum băuturi de lux. Vinul cu 
apă de trandafiri folosit de alţii, el l-a parfumat şi mai mult 
cu miros de pin. Scrierile nu pomenesc de asemenea 
băuturi înainte de Heliogabalus, care n-a avut altă 
preocupare toată viaţa, decât să caute noi plăceri. El cel 
dintâi a făcut cârnaţi din peşte, stridii, melci, scoici de 
mare, homari, raci şi creveţi. A presărat flori de trandafiri 
în sufragerii, pe paturi şi în portice, iar când se plimba 
avea aşternute pe cale tot felul de flori, crini, violete, 
zambile, narcise. În apa băii turna din plin parfum de 
şofran şi folosea unguente scumpe. Nu dormea cu plăcere 
decât pe saltele din păr de iepure sau fulgi de potârniche, 
schimbând adesea saltelele şi pernele. 

20 A disprețuit adesea pe senatori, numindu-i sclavi 
în togă. Poporul roman era pentru el un cultivator de 
pământ, iar pentru ordinul cavalerilor n-avea nicio 
consideraţie. Chema adesea după masă la băutură pe 
prefectul oraşului şi pe prefecţii pretoriului şi, dacă 
refuzau, îi aduceau cu forţa slujbaşii palatului. A voit să 
facă în fiecare cartier al oraşului prefecţi, astfel ca întreg 
oraşul să aibă 1428, şi ar fi făcut acest lucru, dacă ar mai fi 
trăit, cu gândul de a promova în posturi superioare pe toţi 
ticăloşii şi pe oamenii cu cele mai josnice ocupaţii. 

A avut paturi făcute din argint masiv, ca şi mese şi 
scaune. Imitând pe Apicius a mâncat destul de des călcâi 
de cămilă, creste tăiate de la găini vii, limbi de păun şi de 
privighetoare, având credinţa că acestea feresc de ciumă. 
Pentru oamenii palatului punea la dispoziţie tăvi mari pline 
cu măruntaie de catâr, creier de ştire29, ouă de prepeliţă, 
creier de sturz, capete de papagali, fazani şi păuni. 
Poruncea să se aducă atâta barba-măgarului, încât o 
servea în loc de hrean, ţelină, bob şi fângrec, în tăvi şi 
tipsii pline, lucruri în faţa cărora rămâi uimit. 

21 îşi hrănea câinii cu ficat de gâscă. Avea între 
plăcerile lui lei şi leoparzi dezarmaţi30 pe care-i dresa prin 


îmblânzitori, iar la ospeţe, când se servea felul al doilea 
sau al treilea, potrivit instrucţiunilor date, aceştia apăreau 
pe neaşteptate speriind, spre hazul lui, pe toţi care nu 
ştiau că fiarele nu sunt primejdioase. Aducea cailor săi în 
iesle struguri de Apameea3l şi hrănea cu papagali şi 
fazani leii şi alte animale. Timp de 10 zile a servit zilnic 
câte 30 de ugere de scroafă cu matrice cu tot, mazăre cu 
boabe de aur, linte cu pietre preţioase, năut cu chihlimbar, 
orez cu perle. Pe lângă acestea, a presărat perle în loc de 
piper pe peşte şi pe ciuperci. La mesele sale turnante a 
acoperit cu atâtea violete şi flori pe cei hrăniţi pe socoteala 
sa, încât unii au fost sufocaţi, neputând să iasă de sub ele. 

Turna în piscine şi pe scaunele de baie parfumuri de 
trandafiri şi absint. Invita oameni de rând la băutură şi a 
băut cu poporul atât de mult, încât în piscină se înţelegea 
că el a băut, când se vedea cât a putut bea unul singur. În 
loc de mici daruri după masă, oferea eunuci, cvadrige, cai 
cu pături pe ei, catâri, lectici şi trăsuri; a dat de asemenea 
câte o mie de monezi de aur şi câte o sută de argint. 

22 Punea în linguri bileţele de ospăț pe care era scris 
câte un cadou, ieşindu-i unuia „zece cămile”, altuia „zece 
muşte”, unuia „zece libre de aur”, altuia „zece libre de 
plumb”, unuia „zece ouă de struţ”, altuia „zece ouă de 
găină” încât era o adevărată tragere la loterie prin care se 
încerca norocul. Iar la jocurile organizate de el au fost puşi 
la sorţi zece urşi, zece cărămizi, zece lăptuci şi zece libre 
de aur, şi el cel dintâi a introdus obiceiul loteriei pe care o 
vedem şi astăzi. A chemat şi pe actori să-şi încerce 
norocul, punând la loterie câini morţi, o libră de carne de 
vită, o sută de monezi de aur, o mie de argint, o sută de 
bucăţi de aramă şi altele la fel. Mulţimile au primit aceste 
inovaţii cu atâta plăcere, încât se felicitau cu un asemenea 
împărat. 

23 Se spune că a organizat în havuzuri pline cu vin 
jocuri navale, a parfumat pelerinele cu esenţă de viţă 


sălbatică, a condus în Vatican un car cu patru elefanţi, 
după ce a dărâmat pietrele de mormânt ce-i stăteau în 
cale. Într-un spectacol particular, a înhămat la oarele de 
alergări în circ câte patru cămile. Se spune, de asemenea, 
că prin preoţii de neam marsic32 a adunat şerpi şi le-a dat 
drumul în revărsatul zorilor, când de obicei se adună 
poporul la spectacole în circ, astfel că mulţi oameni au fost 
răniţi din pricina fugii şi a muşcăturilor. Avea o tunică în 
întregime din fir de aur, alta de purpură, alta persană cu 
pietre preţioase, spunând că e încărcat cu poverile 
voluptăţii. La încălţăminte avea pietre preţioase, unele 
gravate, stârnind râsul tuturor a, ca şi cum se putea vedea 
talentul marilor bijutieri după lucrătura pietrelor preţioase 
puse la picior. Şi-a pus şi o diademă de pietre scumpe, ca 
să fie mai frumos şi mai atrăgător pentru ochii femeilor. 
Această diademă o purta şi acasă. Se spune că a promis 
invitaţilor şi un fenix sau, în locul acestuia, o mie de libre 
de aur, pentru ca să-i trateze împărăteşte. A făcut bazine 
cu apă de mare în interiorul ţării şi le-a pus la dispoziţia 
prietenilor pentru înot, apoi le-a umplut cu peşte. A făcut 
în grădină acasă, în plină vară, o colină de zăpadă pe care 
a adus-o din munte. La mare niciodată nu mânca peşte; în 
schimb, când era în locuri depărtate de mare, avea la 
dispoziţie tot ceea ce oferă marea. Şi-a hrănit oamenii de 
la ţară, departe de mare, cu lapţi de calcan şi de lupi de 
mare. 

24 Mânca întotdeauna peşte pregătit într-un sos 
azuriu, ca să-şi păstreze peştii culoarea ca în apa de mare. 
A avut piscine de moment din vin roşu cu parfum de 
trandafiri şi s-a îmbăiat cu toţi ai săi având camera de 
aburi parfumată cu nard. In lămpi punea uleiuri 
parfumate. N-a avut de două ori aceeaşi femeie, exceptând 
soţia. A făcut acasă lupanar pentru prieteni, clienţi şi 
sclavi. Niciodată masa lui n-a costat mai puţin de 100 de 
sesterţi, ceea ce face 30 de libre de argint. Uneori însă s-a 


ridicat la 3.000 de sesterţi, socotind în această sumă toate 
cheltuielile prin care întrecea mesele lui Vitellius şi pe ale 
lui Apicius. Trăgea cu boii peştele din crescătoriile sale. 
Trecând prin piaţă, deplângea sărăcia publică. 

Lega pe paraziţii săi de o roată de apă în aşa fel, 
încât în învârtirea roții ajungeau cu capul jos sub apă şi 
apoi sus, numindu-i prietenii lui Ixion33. A pavat curţile 
palatului cu pietre de Lacedemona şi de porfir, pe care le-a 
numit antoniane. Au rămas aceste pietre până în vremea 
noastră, dar de curând au fost scoase şi tăiate în alte 
scopuri. Plănuise să ridice şi o coloană uriaşă, cu urcare 
interioară, astfel ca în vârf să aşeze pe zeul Heliogabalus, 
dar, negăsind o piatră atât de înaltă, se gândea să aducă 
una din Theba. 

25 Pe prietenii beţi îi închidea adesea şi noaptea le 
aducea pe neaşteptate lei, leoparzi şi urşi dezarmaţi, astfel 
încât, când se trezeau dimineaţa, sau ceea ce era mai grav, 
noaptea, găseau în acelaşi pat cu ei lei, urşi, leoparzi, din 
care pricină mulţi au murit de spaimă. Multor prieteni mai 
de jos le punea, în loc de perne de rezemat burdufuri 
umflate şi, pe când aceştia mâncau, le dezumfla, astfel 
încât adesea aceşti oaspeţi ajungeau pe neaşteptate sub 
masă. Lui cel dintâi i-a trecut prin cap să aşeze pernele la 
masă direct pe pământ, nu pe paturi, pentru ca burdufurile 
să se golească de aer printr-o mişcare a servitorilor cu 
piciorul. În imitarea adulterelor pe scenă a poruncit să se 
facă în realitate cele ce de obicei sunt doar simulate. 
Adesea a răscumpărat curtezanele de la toţi patronii lor şi 
le-a eliberat. Fiindcă în flecărelile particulare venise odată 
vorba despre numărul celor ce au hernie, la Roma ela 
poruncit ca toţi cei cu astfel de meteahnă să fie aduşi la 
baia sa cu tabel nominal şi a făcut baie cu ei, mulţi din 
aceştia fiind oameni onorabili. Adesea, înaintea unui ospăț, 
organiza lupte de gladiatori şi pugilişti. Îşi aşeza masa în 
partea cea mai înaltă a amfiteatrului şi, în timp ce mânca, 


avea în faţa ochilor spectacolele de vânătoare şi pe cei 
osândiţi luptei cu fiarele. Servea paraziţilor săi, ca felul al 
doilea la masă, imitații din ceară, din lemn, din fildeş, 
uneori din lut, din piatră, sau marmoră, astfel că toate 
păreau a fi din aceeaşi materie cu cele care i se serveau 
lui, dar numai el mânca, pe când ceilalţi doar beau la 
fiecare fel de mâncare şi-şi spălau apoi mâinile, ca şi cum 
ar fi mâncat şi ei. 

26 Se spune că el cel dintâi dintre romani s-a 
îmbrăcat cu haine în întregime din mătase; până atunci era 
în uz îmbrăcăminte pe jumătate din mătase. Niciodată nu 
s-a atins de o lenjerie folosită şi apoi spălată, spunând că 
numai cerşetorii folosesc astfel de rufărie. A fost văzut 
adesea în public în veşmânt dalmatin, spunând că e Gurges 
Fabius şi Scipio, pentru că era cu aceeaşi îmbrăcăminte cu 
care fuseseră scoşi de părinţii lor în public Fabius şi 
Cornelius pe când erau tineri, pentru a-şi corecta conduita. 
A strâns din circ, din teatru, de pe stadion şi din toate 
locurile şi băile pe toate curtezanele într-o clădire publică 
şi le-a ţinut o cuvântare într-un limbaj militar, numindu-le 
tovarăşe de arme şi discutând cu ele despre diferitele 
feluri de poziţii şi plăceri. In această adunare a adus apoi 
patroni de curtezane, adolescenţi şi tineri strânşi de 
pretutindeni dintre cei mai stricaţi şi mai detracaţi, iar el, 
în haine de femeie şi cu pieptul gol, păşind în faţa 
curtezanelor şi a detracaţilor în ţinuta tinerilor care se 
prostituează, i-a anunţat că după adunare le va dărui, ca şi 
soldaţilor, câte trei monezi de aur şi le-a cerut să se roage 
zeilor pentru el, ca să-i dea şi pe alţii pentru a-i recomanda 
acestora. 

Glumea cu servitorii, poruncindu-le să-i aducă pânze 
de păianjen, cântărind toate la un loc mii de libre, contra 
recompensă, şi se zice că a cules pânze de păianjen 
cântărind toate 10.000 de libre, spunând că de aici trebuie 
să se înţeleagă cât de mare este Roma34. Trimitea 


paraziţilor ca salarii anuale, drept articole de bucătărie 
vase cu broaşte, scorpii, şerpi şi alte animale la fel. 
Închidea în astfel de vase o infinitate de muşte, numindu-le 
albine îmblânzite. 

27 În sufragerii vaste şi în portice, la masa de prânz 
şi de seară, i se prezentau spectacole cu alergări de 
cvadrige, pe care punea să le conducă oaspeţi bătrâni, unii 
având diferite onoruri. Ca împărat, a poruncit să i se aducă 
zece mii de şoareci, zece mii de nevăstuici, zece mii de 
şobolani. A avut astfel de cofetari şi lăptari, că tot ce 
puteau face alţi bucătari din diverse materii prime, imitând 
construcţii sau fructe, ei făceau numai din zahăr şi lapte. 

Dădea paraziţilor la mese felurile de mâncare sub 
formă de desenuri reprezentate pe sticlărie şi uneori 
punea pe masă şervete pictate, arătând ce mâncăruri sunt 
de servit şi câte, toate fiind exprimate cu acul sau în 
țesătură. Uneori erau expuse tablouri întregi, ca şi cum le- 
ar fi servit tot prânzul, deşi cei serviţi astfel erau sfâşiaţi 
de foame. A amestecat pietre preţioase cu mere şi flori. A 
aruncat pe fereastră atâtea feluri de mâncare, câte a servit 
prietenilor. Poruncise să se dea curtezanelor, patronilor de 
lupanare şi tuturor desfrânaţilor din interiorul Romei, 
provizia poporului roman pe un an întreg, pe cele ale altui 
an promiţându-le celor de aceeaşi teapă din provincii, căci 
în acel timp, datorită proviziilor făcute de Severus şi 
Bassianus, la Roma exista o rezervă de grâu pentru şapte 
ani. 

28 A pus la trăsură patru câini enormi şi se plimba 
aşa tras de ei în interiorul palatului imperial. A făcut acest 
lucru şi ca particular pe moşia sa. In public ieşea tras de 4 
cerbi foarte mari. A înhămat şi lei, şi atunci se numea 
Magna mater35. A înhămat şi tigri, spunând că este Liber, 
şi se îmbrăca la fel cu zeii pe care-i imita. Avea la Roma 
şerpi din Egipt, numiţi de egipteni agathodemoni!. A avut 


147 S-a pictat în chip de cofetar, negustor de parfumuri, cîrciumar, 


şi hipopotami, un crocodil, un rinocer şi toate animalele 
egiptene care prin natura lor puteau fi ţinute vii. A avut 
uneori la masă carne de struţ, spunând că se recomandă 
evreilor să mănânce astfel de carne37. Par de mirare 
spusele unora despre el că o dată, când a invitat la masa 
de prânz oameni din cele mai înalte demnități, a aşternut 
şofran pe patul semicircular, spunând că are la dispoziţie 
fân pentru demnitatea lor. Lucrările care se fac ziua le-a 
mutat în timpul nopţii şi invers, socotind aceasta între 
mijloacele de viaţă rafinată, astfel încât seara se scula şi 
primea salutările, iar dimineaţa se culca. Zilnic făcea 
daruri prietenilor şi nu lăsa uşor pe cineva fără această 
atenţie, decât dacă-l descoperea că e un om de treabă, în 
ochii lui acesta fiind un om de nimic. 

29 A avut vehicule ferecate în aur şi în pietre 
preţioase, dispreţuind pe cele lucrate în argint, fildeş, sau 
aramă. A înhămat la un faeton mic câte patru femei dintre 
cele mai frumoase, alte ori câte două-trei sau mai multe, şi 
era tras de acestea, de cele mai multe ori gol, fiindcă şi ele 
îl trăgeau tot goale. 

Avea şi acest obicei să invite la masă opt chei, opt 
chiori, opt ologi, opt surzi, opt negri, opt lungani şi opt 
foarte graşi, care nu puteau încăpea la o masă 
semicirculară38 ca să poată râde pe socoteala tuturor 
acestora. Dădea destul de des invitaţilor toată argintăria 
cu care se servea masa şi cupele de tot felul. El cel dintâi 
dintre împărații romani a dat publicului hydrogarum39, 
băutură înainte rezervată militarilor şi pe care Alexander 
după aceea îndată le-a redat-o acestora. Propunea 
comesenilor ca teme să găsească noi reţete pentru 


vînzător, patron de prostituate şi chiar a îndeplinit toate aceste servicii 
la el acasă. La o singură masă cu multe feluri de mîncare a dat şase 
sute de capete de struţ pentru a li se consuma creierul. A dat uneori şi 
ospeţe la care avea douăzeci şi două de feluri de mîncare. din belşug 
servite, spălîndu-se după fiecare fel şi avînd şi femei, ou jurămîntul că 
atît el cit şi parte- 


mâncăruri şi pe autorul unei reţete plăcute lui îl răsplătea 
cu cel mai mare premiu, dându-i haină de mătase, pe 
atunci aceasta fiind o raritate şi, ca atare, foarte scumpă. 
Dacă însă nu-i plăcea reţeta cuiva, poruncea ca acesta să 
mănânce mereu felul de mâncare propus, până găsea altul 
mai bun. Întotdeauna avea în jurul său flori şi parfumuri 
preţioase. îi plăcea să se creadă că preţuiesc mai mult 
decât în realitate mâncărurile servite la masă, spunând că 
aceasta măreşte pofta de mâncare. 30 neni vor avea 
plăceri cu ele. A introdus şi un astfel de ospăț, ca fiecare 
fel de mâncare să fie servit la câte un prieten şi, deşi unul 
era pe Capitoliu, altul pe Palatin, altul la fortificaţii, altul 
pe Caelius, altul peste Tibru, cum se găseau totuşi felurile 
le mâncau pe rând, în casa fiecăruia, mergându-se astfel la 
toţi acasă, astfel că abia se termina într-o zi întreagă o 
singură masă, avându-se în vedere că după fiecare fel de 
mâncare urma spălatul pe mâini şi folosirea femeilor. A 
avut întotdeauna între felurile de mâncare şi pe cel 
sibaritic, compus din undelemn şi sos de peşte, pe care 
sibariţii îl născociseră în anul în care au pierit40. Se spune 
că a construit băi în multe locuri şi că imediat ce le folosea 
le dărâma, pentru ca să n-aibă băi preferate. Acelaşi lucru 
se spune că a făcut cu casele, cu pretoriile şi cu camerele 
de dormit. Dar aceste povestiri, ca şi altele la fel, socotesc 
că au fost inventate de cei ce au voit să capete trecere în 
faţa lui Alexander denigrând pe Heliogabalus. 

31 Se spune că a cumpărat o curtezană foarte 
cunoscută şi foarte frumoasă cu o sută de mii de sesterţi şi 
a respectat-o ca pe o fecioară, neatingându-se de ea. Când 
era un simplu particular, unuia care l-a întrebat: „Nu te 
temi de sărăcie?”, se zice că i-a răspuns: „Ce e mai bine 
decât să fiu moştenitorul meu şi al soţiei mele?” Avea 
multe bunuri care-i fuseseră trimise în memoria tatălui 
său. Zicea că nu vrea să aibă copii, ca să nu se întâmple să 
fie vreunul din ei om de treabă. Poruncea să se aprindă 


mirodenii indice, care nu fac scrum, pentru a-şi parfuma 
camerele de dormit. Ca particular n-a făcut niciodată un 
drum cu mai puţin de şaizeci de vehicule şi bunica sa Varia 
îi reproşa că are să risipească totul. 

Ca împărat, se spune că-l însoțeau şase sute de 
trăsuri, afirmând că regele perşilor când face o călătorie 
are un cortegiu de zece mii de cămile, iar Nero a făcut un 
drum cu o suită de cinci sute de căruţe41. Explicaţia atâtor 
vehicule era mulţimea de codoşi şi codoaşe, prostituate, 
desfrânaţi şi alte unelte puse în slujba turpitudinilor lui. In 
băi a fost întotdeauna cu femei, pe care le ungea el însuşi 
cu pastă epilatoare, folosind, lucru ruşinos de spus, pastele 
în acelaşi timp şi pentru barba sa. A ras pe tovarăşii săi de 
pat la părţile virile, folosind cu mâna sa acelaşi brici cu 
care apoi şi-a ras barba. A presărat praf de aur şi de argint 
în porticul palatului, regretând că n-are şi praf de 
chihlimbar, şi a făcut acest lucru adesea pe drumul pe care 
mergea pe jos până la calul său, sau până la trăsuri, cum 
se face astăzi cu nisip auriu. 

32 Niciodată n-a folosit de două ori aceeaşi 
încălţăminte şi se spune că şi cu inelele a procedat la 
fe142. Adesea a făcut praf hainele preţioase. A prins o 
balenă, a cântărit-o şi, în raport cu greutatea ei, a trimis 
peşte prietenilor. A scufundat în port corăbii încărcate, 
numind această faptă mărinimie. Işi descărca stomacul 
într-un vas de aur şi udul în vase de miră43 şi de onix. Se 
spune că el a zis: „Dacă voi avea un moştenitor, îi voi da un 
tutore care să-l constrângă să facă ceea ce am făcut sau 
voi face eu'1. A avut şi acest obicei ca să aibă unele. mese 
astfel pregătite, încât într-o zi să nu mănânce decât fazan, 
toate felurile de mâncare fiind din carne de fazan, în altă zi 
pui, în alta un fel de peşte, în alta altul, în alta carne de 
porc, în alta de struţ, în alta zarzavaturi, în alta fructe, în 
alta dulciuri, în alta lactate. Adesea a închis pe prietenii săi 
cu bătrâne etiopiene în împerecheri nocturne şi i-a ţinut 


până în revărsatul zorilor, spunându-le că acestea sunt 
femeile cele mai frumoase pe care li le-a putut oferi. A 
făcut acelaşi lucru şi cu sclavi tineri, ceea ce de altfel 
înainte de Philippus era permis44. Râdea uneori aşa de 
tare, că în teatru numai el se auzea în public. A cântat, a 
dansat, a mânuit fluierul, a suflat în trâmbiţă, a cântat cu 
pandora, a pedalat la orgă. Se spune că într-o singură zi, 
deghizat cu o glugă de vizitiu ca să nu fie recunoscut, a 
vizitat toate prostituatele din circ, din teatru, amfiteatru şi 
din toate locurile oraşului şi le-a dat tuturor, fără să se 
folosească de ele, monede de aur, spunându-le: „Antoninus 
vă dă, nimeni să nu ştie”. 

33 A inventat unele soiuri de plăceri, prin care a 
depăşit  desfrâul vechilor împărați, şi cunoştea tot 
rafinamentul lui Tiberius, al lui Caligula şi al lui Nero. 

I se prezisese de către preoţii sirieni că va avea o 
moarte violentă şi-şi pregătise de aceea frânghii de mătase 
şi de stofă, cu care să-şi pună capăt zilelor în laţ, de va fi 
nevoie. Işi pregătise şi săbii de aur, cu care să se sinucidă, 
de-l va sili urgenţa. Işi pregătise şi otravă în pietre 
scumpe, în iacint şi în smarald, cu care să se omoare, 
dacă-l va ameninţa ceva grav. Îşi făcuse şi un turn foarte 
înalt, cu plăci de aur încrustate în pietre preţioase pentru 
ca să se arunce din el, spunând că şi moartea trebuie să-i 
fie prețioasă şi magnifică, aşa cum n-a avut-o nimeni. Dar 
toate acestea au fost de prisos. Căci a fost ucis, precum am 
spus, şi târât de scutari45 prin pieţe, apoi, în mod abject, 
vârât în canal şi în sfârşit aruncat în Tibru. 

Acesta a fost în imperiu sfârşitul Antoninilor, toţi 
ştiind că cel din urmă a fost un fals Antoninus şi prin viaţa 
şi prin numele lui. 

34 Ar putea părea cuiva de mirare, venerabile 
Constantine, că un astfel de monstru, a cărui viaţă am 
arătat-o, a ocupat loc printre împărați, şi încă aproape trei 
ani, neexistând atunci în imperiu nimeni care să-i ia din 


mâini frânele maiestăţii romane, pe când lui Nero, 
Vitellius, Caligula şi altor tirani de acest fel nu le-a lipsit 
ucigaşul. 

Mai întâi de toate, îmi cer iertare că am relatat în 
scris ceea ce am găsit la diferiţi istorici, deşi am trecut sub 
tăcere multe ticăloşii, care nu pot fi spuse fără a roşi. Dar 
cele pe care le-am spus le-am acoperit, cât am putut, sub 
vălul cuvintelor. Apoi am socotit că trebuie avut în vedere 
ceea ce clemenţa ta obişnuieşte să spună: „Impăratul est 
un dar al sorții”. Au fost şi conducători mai puţin buni şi 
conducători foarte răi, dar astfel trebuie să se petreacă 
lucrurile, încât, cum obişnuieşte să spună pietatea ta, să 
fie demni de domnie cei pe care forţa destinului i-a adus la 
trebuinţa de a domni. Şi fiindcă acesta a fost ultimul dintre 
Antonini, iar după el n-a mai avut nimeni acest nume 
dintre principi în imperiu, trebuie adăugat, pentru a nu se 
produce vreo eroare, când voi începe să povestesc despre 
cei doi Gordiani, tatăl şi fiul, care voiau să se creadă că 
sunt din neamul Antoninilor, că aceştia nu le-aiu avut ca 
nume, ci ca prenume şi că „precum găsesc în cele mai 
multe scrieri, n-au fost numiţi Antonini, ci Antonii. 

35 Acestea sunt cele pe care le-am adunat despre 
viaţa lui Heliogabalus scoţându-le din autorii greci şi latini, 
şi n-aş fi vrut să le scriu, dacă n-ai fi insistat să-ţi pun la 
dispoziţie şi biografia acestui împărat, aşa cum am 
procedat înainte cu a altora şi cum va trebui s-o prezint şi 
pe a celor următori. Dintre cei ce urmează, Alexander, 
despre care trebuie vorbit cu multă grijă, fiindcă a fost un 
împărat foarte bun, a domnit treisprezece ani; alţii au avut 
domnia câte şase luni, un an, sau doi. Voi vorbi de 
asemenea în mod deschis despre Aurelianus şi despre 
Claudius, podoaba tuturor acestora şi întemeietorul 
neamului tău48. Despre cel din urmă, mă tem că, scriind 
către clemenţa ta adevărul, o să par în faţa răuvoitorilor 
linguşitor. Dar voi fi la adăpost de pizma clevetitorilor, căci 


aceleaşi adevăruri ei le vor găsi spuse limpede şi de alţi 
scriitori. La aceşti împărați vor fi adăugaţi Diocletianus, 
părinte al vârstei de aur, Maximinus cum e numit 
îndeobşte al celei de fier, şi ceilalţi demni de prețuirea ta. 
Biografia ta, venerabile Auguste, o vor expune în multe 
pagini alţii mai talentaţi şi mai favorizați de natură. 

Urmează apoi la rând Licinius, Severus, Alexander şi 
Maxentius47, ale căror drepturi şi puteri au ajuns în mâna 
ta fără să li se conteste ceva din calităţile lor. Căci nu voi 
face cum obişnuiesc să procedeze mulţi scriitori, care 
micşorează meritele celor învinşi. Înţeleg că gloria ta va 
spori, dacă voi arăta şi ce au avut aceştia bun. 

ALEXANDER SEVERUS 

de Aelius Lampridius 

1 După uciderea lui Varius Heliogabalus (găsesc cu 
cale să-l numesc mai degrabă astfel, decât Antoninus, 
pentru că acea pacoste a republicii n-a avut nimic din 
Antonini în el, iar numele, printr-o hotărâre a senatului, i-a 
fost şters din anale), ca un leac pentru neamul omenesc a 
primit scaunul imperial Aurelius Alexanderil. Născut în 
oraşul Arca, fiu al lui Varius, nepot al Variei şi văr al lui 
Gabalus!% însuşi, el fusese numit mai înainte de către 
senat Caesar şi Augustus, iar după moartea lui Macrinus, 
tot la propunerea senatului, i s-a încredinţat într-o singură 
zi titlul de părinte al patriei, dreptul proconsular, puterea 
de tribun şi dreptul de a cincea propunere!“. Şi pentru ca 
să nu pară prea grăbită această îngrămădire de onoruri, 
voi arăta cauzele care au determinat senatul să le acorde 
şi el să le primească, întrucât nu era potrivit pentru un 
senat integru să le dea pe toate o dată, şi nici pentru un 
principe bun să-şi însuşească imediat atâtea demnități. 
Anume, soldaţii îşi luaseră pe atunci obiceiul să facă 
împărați prin răscoale şi la fel să-i schimbe cu uşurinţă, 


148 Din această cauză, a trebuit ca Alexander să pri 
149m ească în grabă toate demnităţile, ca şi cum ar fi 


pretinzând, pentru a se apăra, că ei au făcut acest lucru 
fiindcă nu ştiau că senatul a ales un împărat. Aşa 
ajunseseră împărați Pescennius Niger, Clodius Albinus şi 
Avidius Cassius, iar mai înainte Lucius Vindex, L. 
Antonius!1% şi chiar Severus deşi senatul numise împărat 
pe Iulianus. Această situaţie adusese războaie civile, care 
au făcut să piară în lupte fratricide soldaţii pregătiţi contra 
duşmanului comun. 

dar chiar a dezonorat imperiul roman. Astfel, pe 
întrecute i-au fost decernate toate felurile de nume şi 
prerogative şi el cel dintâi dintre toţi a primit toate 
insignele şi categoriile de onoruri potrivite cu numele de 
Caesar!5!, pe care-l obținuse cu câţiva ani înainte, şi mai 
ales în armonie cu viaţa şi caracterul său, prin care-şi 
atrăsese o mare simpatie. De aceea Heliogabalus a 
încercat să-l ucidă, dar n-a putut, datorită refuzului 
soldaţilor şi opoziţiei senatului. Acestea sunt însă lucruri 
mici, însemnat rămâne faptul că el s-a arătat demn de a fi 
sprijinit de senat, de a fi dorit de soldaţi, de a nu fi numit 
împărat prin voinţa tuturor celor buni. 

3 Aşadar Alexander, care a avut ca mamă pe Mamaea 
- căci aşa e numită de cei mai mulţi - formându-şi din 
copilărie o frumoasă educaţie atât civilă, cât şi militară, n- 
a suportat să-i treacă de bunăvoie nici măcar o singură zi, 


150f ost demult împărat. S-a adăugat aci şi înclinarea deosebită către 
el a senatului şi a poporului, după acel monstru care nu numai că a 
pătat numele Antoninilor, 

151 I s-a dat numele de Alexander, pentru că se născuse într-un 
templu din oraşul Arca, ridicat lui Alexandru cel Mare, cînd tatăl şi 
mama sa veniseră în ziua de sărbătorire a lui Alexandru pentru a 
participa la solemnitate. Dovadă este faptul că ziua de naştere a lui 
Alexander, fiul Mamaea, este aceeaşi cu cea în care a murit Alexandru 
cel Mare. A refuzat numele de Antoninus pe care i l-a oferit senatul, 
deşi era mai degrabă el rudă cu Caracallus decît acel intrus7. Căci, 
precum scrie Marius Maximus în biografia lui Severus, acest împărat, 
pe cînd era un simplu particular, născut dintr-o familie nu tocmai 
însemnată, a luat în căsătorie pe o femeie nobilă din 


în care să nu facă exerciţii de elocinţă şi de pregătire 
militară. În prima copilărie i-au fost învăţători Valerius 
Cordus, Titus Veturius şi Aurelius Philippus, libert al 
tatălui său, şi care mai târziu i-a scris biografia. Profesor 
de gramatică i-a fost în patrie Graecus Nehon, de retorică 
Serapion, de filosofie Stilion, iar la Roma profesor de 
gramatică renumitul învățat Scaunnus, fiu al profesorului 
Scaunnus, de retorică Iulius Frontinus. Baebius Macrianus 
şi Iulius Granianus, ale cărui discursuri se declamă şi 
astăzi în şcoli. Dar literatura latină l-a influenţat relativ 
puţin, precum se vede din cuvântările pe care le-a ţinut în 
senat, sau din cele ţinute în faţa soldaţilor şi a poporului. 
Nu i-a plăcut prea mult elocinţă latină, dar a prețuit în mod 
deosebit pe oamenii de cultură, temându-se chiar ca 
aceştia să nu scrie ceva rău despre el. De aceea, pe cei pe 
care-i socotea demni de a-i informa, căuta să-i informeze el 
însuşi de tot ce făcea în viaţa publică sau particulară, de 
toate faptele la care ei nu fuseseră martori, cerându-le să 
scrie numai ceea ce corespundea adevărului. 

4 N-a îngăduit să i se zică stăpân. A poruncit să i se 
adreseze scriserile ca unui simplu particular, păstrându-i- 
se doar titlul de împărat. N-a voit să poarte, ca 
Heliogabalus, încălţăminte şi îmbrăcăminte cu pietre 
preţioase. S-a îmbrăcat, aşa cum e reprezentat, în haine 
albe, fără fireturi de aur, cu manta şi togă la fel ca toţi 
cetăţenii. Cu prietenii s-a purtat atât de familiar, încât 
participa adesea la reuniunile lor, mergea la masă la ei, pe 
unii îi avea zilnic în vizită neinvitaţi. Era salutat ca simplu 
senator, intrarea la el era liberă, la palat n-avea şefi de 
cabinet, ci numai portari la intrarea în palat, în vreme ce 
înainte nu era cu putinţă să salute cineva pe împărat, 
pentru că nu-l putea vedea. Corpul îi era fermecător şi de o 
frumuseţe bărbătească, aşa cum îl vedem astăzi în 
tablourile de pictură, sau cum îi vedem statuile, cu o 
statură militară, exprimând energia şi puterea celui ce-şi 


cunoaşte forţele fizice şi ştie să le îngrijească întotdeauna. 
Era, pe lângă acestea, amabil cu toţi oamenii, unii 
numindu-l cel pios, dar toţi socotindu-l venerabil şi de folos 
statului. Pe când Heliogabalus îi întindea curse, el, 
consultând oracolul templului din Praeneste, a primit acest 
răspuns: 

„Dacă vei putea înfrânge aspra soartă, tu vei fi 
Marcellus” 9.5 orient, căreia i se prezisese că va fi soţie de 
împărat. Această legătură de rudenie a avut-o Alexander, 
care într-adevăr după mamă a fost văr cu Varius 
Heliogabalus. A refuzat şi numele de „Cel Mare” pe care 
senatul i-l oferise pentru a-l asemăna cu Alexandru 
Macedon. 

6 Este interesantă cuvântarea prin care el a refuzat 
numele de Antoninus şi de Cel Mare, date de senat. Inainte 
de a o cita, însă voi reproduce înseşi aclamaţiile senatului 
cu ocazia oferirii acestor nume. lată un extras din actele 
oraşului: În ajunul nonelor lui martie!*215%, senatorii 
adunându-se în mare număr în senat (adică în templul 
Concordiei, în sala consacrată şedinţelor) şi venind şi 
Aurelius Alexander Caesar Augustus, care fusese rugat să 
revină asupra hotărârii sale, fiindcă la început refuzase să 
vină, întrucât ştia că are să se discute despre onorurile pe 
care senatul i le va încredința, s-au rostit aceste aclamații: 
„Nevinovate Augustus, zeii să te păzească! împărate 
Alexander, zeii să te păzească! Zeii ni te-au dat, zeii să te 
păzească! Zeii te-au smuls din mâini impure, zeii să te ţină 
veşnic! Ai suferit din pricina tiranului impur şi ai avut 
durerea de a vedea că trăieşte un impur şi un neruşinat. 
Zeii l-au înlăturat, zeii te-au salvat. împăratul infam a fost 


152 Cuvintele de mulţumire adresate de Alexander au fost întîmpinate 
cu aceste aclamații: „Alexander Antoninus, zeii să te păzească! 
Antoninus Aurelius, 

153z eii să te păzească! Antoninus Pius, zeii să te păzească! Te rugăm 
să primeşti numele de Antoninus! Pentru 


condamnat după faptele sale. Fericiţi vom fi noi, fericit va 
fi imperiul sub domnia ta. împăratul infam a fost târât cu 
cârligul. Pilda lui să inspire teamă celor răi. împăratul 
desfrânat a fost pedepsit pe drept. Cel ce a pângărit 
cinstea a fost pedepsit pe drept. Zeii nemuritori să 
ocrotească viaţa lui Alexander. De aici se vede bine 
dreapta judecată a zeilor”. 

Împărații cei buni primeşte să fii numit Antoninus! 
Purifică numele Antoninilor! Ceea ce el a pângărit tu 
purifică! Restabileşte în onoare numele Antoninilor! Să se 
recunoască în tine sângele Antoninilor!  Răzbună 
nedreptatea făcută lui Marcus! Răzbună nedreptatea 
pricinuită lui Verus! Răzbună nedreptatea adusă lui 
Bassianus! Singur Heliogabalus a fost mai rău decât 
Commodus. Asemenea acestora n-a fost niciun Antoninus, 
niciun cetăţean, niciun senator, niciun nobil roman. În tine 
ne este mântuirea, în tine ne este viaţa. Trăiască 
Alexander al Antoninilor ca să ne placă şi nouă să trăim. 
Să se numească Antoninus, ca să ne placă să trăim. 
Antoninus să cinstească templele Antoninilor. Antoninus să 
învingă şi pe perşi! Cel sfinţit să primească un nume sfânt. 
Zeii să recunoască numele lui Antoninus, zeii să păzească 
onoarea Antoninilor. În tine e totul, prin tine totul! Mărire 
ţie, Antonine”! 

8 După aceste aclamații, Aurelius Alexander Caesar 
Augustus a spus: „V-am mulţumit senatori, nu o singură 
dată, dar acum adresez mulţumirile mele pentru numele 
de Caesar, pentru că mi-aţi salvat viaţa, pentru numele de 
Augustus şi pentru toate celelalte demnități pe care, fără 
precedent, mi le-aţi acordat într-o singură zi: marele 
pontificat, puterea de tribun şi puterea proconsulară”. Pe 
când el vorbea, a fost întrerupt de aclamații: „Ai primit 
acestea, primeşte şi numele de Antoninus, ca o cinste 
pentru senat, ca o cinste pentru Antonini. Zeii să te 
păzească, Antoninus Augustus, zeii să păzească în tine un 


Antoninus! Pe monede să fie scris din nou numele 
Antoninus. Un Antoninus să venereze din nou templele 
Antoninilor!” Alexander Augustus a răspuns: „Vă rog, 
senatori, nu-mi impuneţi această încercare, nu-mi cereţi să 
fiu pe măsura unui nume atât de mare, care nu este al meu 
şi care-mi impune sarcini peste puterile mele. Numele mari 
sunt poveri grele. Cine ar putea să-i zică Cicero unui mut? 
Cine Varro unui incult? sau Metellus unui nelegiuit? 

Şi, ferească zeii, cine ar suporta ca cineva, ridicat la 
astfel de nume, să nu fie totuşi la înălţimea lui în cele mai 
strălucite demnități?” I s-au adresat din nou aceleaşi 
aclamații, pe care le-am reprodus mai sus, iar împăratul 
din nou a răspuns: 

9 „Clemenţa voastră îşi aminteşte că numele 
Antoninilor a fost mai respectat decât al unui zeu. Dacă 
este vorba de pietate, cine a fost mai venerabil decât Pius? 
Dacă e vorba de învăţătură, cine a fost mai înţelept decât 
Marcus? Ca onestitate, cine a fost mai pur decât Verus? Ca 
vitejie, cine a fost mai viteaz decât Bassianus? Nu vreau să 
amintesc despre Commodus, care cu moravurile pe care le- 
a avut a fost şi mai detestabil prin însuşi faptul că a obţinut 
numele de Antoninus. Cât despre Diadumenus, el n-a avut 
nici timpul, nici vârsta, şi a căpătat acest nume prin 
dibăcia tatălui său”. Din nou a fost aclamat, ca mai sus, şi 
din nou a răspuns: „Vă amintiţi, senatori, când dăunăzi cel 
mai spurcat nu numai dintre bipede, ci chiar dintre 
patrupede, şi-a luat numele de Antoninus, dar a întrecut în 
turpitudine şi desfrânare pe Nero, Vitellius şi Commodus, 
cum durerea era unanimă şi cum în cercuri largi de 
oameni cinstiţi, într-un singur glas, se spunea că acesta 
este pe nedrept numit Antoninus şi că prin acest flagel 
este profanat un nume atât de mare”. El vorbea, dar 
aclamaţiile continuau: „Zeii să ne ferească de cele rele, dar 
nu ne temem de ele, câtă vreme vei fi tu împărat. Sub 
conducerea ta suntem în siguranţă. Ai biruit viciile, ai 


biruit crimele, ai biruit ticăloşiile. Vei împodobi numele lui 
Antoninus. Ne bizuim pe tine, suntem siguri că speranţele 
noastre nu vor fi înşelate. Te-am prețuit din copilărie şi te 
preţuim şi acum”. lar împăratul a răspuns: „Mă feresc, 
senatori, să primesc acest nume venerat de toţi, nu pentru 
că m-aş teme să nu-l târăsc în mlaştina viciilor, sau pentru 
că mi-ar fi ruşine cu el, ci, în primul rând, pentru că nu-mi 
place să iau un nume dintr-o familie străină, şi apoi, pentru 
că, după părerea mea, mă depăşeşte”. 

10 El vorbea, dar aclamaţiile s-au repetat cum am 
arătat mai sus. „Dacă primesc numele de Antoninus, a 
obiectat el, înseamnă că aş putea primi şi pe cel de 
Traianus sau de Titus, sau de Vespasianus...”. La aceste 
cuvinte ale lui, cineva a strigat: „Cum e pentru noi 
Augustus, aşa este şi Antoninus”; iar împăratul a răspuns: 
„Văd, senatori, ce vă mână să-mi daţi acest nume. 
Augustus a fost primul cu acest nume, el este primul ctitor 
al acestei domnii şi toţi care au urmat i-au luat numele ca 
printr-o adopţie, sau ca printr-un drept ereditar. Antoninii 
înşişi au fost numiţi Auguşti, Antoninus Pius a numit astfel 
pe Marcus şi pe Verus, conform dreptului de adopţiune. 
Commodus l-a avut prin moştenire, lui Diadumenus i s-a 
dat, Bassianus l-a căutat, iar Varius l-a făcut de râs”. 
Vorbele lui au fost din nou curmate de aclamații: „Zeii să 
te păzească, Alexander Augustus! Zeii să te ocrotească 
pentru cuviinţa ta, pentru înţelepciunea ta, pentru 
inocenţa ta, pentru puritatea ta. De aici înţelegem ce fel 
vei fi, de aici avem dovada. Tu vei ajuta senatul să aleagă 
cu chibzuinţă pe împărați. Tu vei ajuta senatul să judece 
foarte bine. Alexander Augustus, zeii să te păzească! 
Alexander Augustus să cinstească altarele Antoninilor. 
Iubitul nostru Caesar, iubitul nostru Augustus, iubitul 
nostru împărat, zeii să te păzească. Să trăieşti, să fii 
sănătos, să domneşti mulţi ani!” 

să te păzească! Dacă ai refuzat numele lui Antoninus, 


primeşte renumele de Cel Mare. Alexandru cel Mare, zeii 
să te păzească!” Şi, fiindcă aceste aclamații se repetau, 
Alexander Augustus a continuat: „Mi-ar fi fost mai uşor, 
senatori, să primesc numele Antoninilor, fiindcă l-aş fi 
considerat un fel de rudenie, sau de împărtăşire cu un 
nume imperial. Dar numele de Cel Mare pentru ce să-l 
primesc? Ce-am făcut eu mare? E un renume pe care 
Alexandru l-a primit după fapte mari, iar Pompeius după 
mari triumfuri. Fiţi pe pace, aşadar, venerabili senatori, şi, 
voi înşivă demni de nume mari, socotiţi-mă mai bine unul 
dintre voi, decât să-mi daţi numele de Cel Mare”. 

12 La aceste cuvinte s-a răspuns tot cu aclamații: 
„Zeii să te păzească, Aurelius Alexander Augustus!” şi 
celelalte aclamații ca de obicei. 

După şedinţa senatului, pentru că în acea zi dusese la 
bun sfârşit şi alte multe lucrări, s-a întors acasă, ca şi cum 
şi-ar fi sărbătorit un triumf. A socotit o mai mare strălucire 
pentru el că n-a primit nume străine, decât dacă le-ar fi 
primit. Prin acest fapt şi-a dobândit reputaţia de a fi 
constant în hotărâri şi plin de gravitate, pentru că un 
întreg senat nu l-a urnit din păreri, pe el care era un tânăr, 
sau mai degrabă un adolescent. Dar, deşi n-a putut fi 
înduplecat de rugăminţile senatului să primească numele 
de Antoninus sau de Cel Mare, totuşi, datorită marii lui 
energii sufleteşti şi admirabilei lui tării de caracter prin 
care a răspuns insolenţei soldaţilor, i s-a dat de către 
soldaţi numele de Severus. Acest nume i-a adus în timpul 
lui un mare respect, iar din partea urmaşilor o mare glorie, 
fiindcă ajunsese să i se spună astfel datorită virtuţilor sale 
sufleteşti. Într-adevăr, nu s-a mai găsit altul care, ca el, să 
concedieze legiunile rebele10, cum se va arăta la locul 
potrivit, luând măsuri foarte severe împotriva soldaţilor 
care se făceau vinovaţi de vreo faptă incompatibilă ou 
disciplina, cum de asemenea vom arăta la locul cuvenit. 

13 Semnele prevestitoare ale domniei sale au fost 


acestea: mai întâi, s-a născut în aceeaşi zi în care se zice 
că a murit Alexandru cel Mare. În al doilea rând, mama sa 
l-a născut în templul dedicat acestui împărat. În al treilea 
rând, a primit acelaşi nume. Pe lângă acestea, o bătrână i-a 
oferit mamei lui un ou de culoarea purpurei, ouat de o 
porumbiţă în aceeaşi zi în care s-a născut el. De aici 
haruspicii au spus că el va deveni împărat, ajungând 
repede la domnie, dar fără să domnească mult timp. Mai 
departe, pe când mama sa îl năştea în templu, un tablou al 
împăratului Traian, atârnat în casa părintească deasupra 
patului de nuntă al tatălui său, a căzut peste pat. La 
acestea se adaugă faptul că doica lui se numea Olimpias, 
ca şi mama lui Alexandru şi, din întâmplare, unul dintre 
ţărani, care l-a îngrijit, se numea Philippus, ca şi tatăl lui 
Alexandru cel Mare. Se spune că, în ziua în care el s-a 
născut, toată ziua a fost văzută la Arca Caesareall o stea 
de prima mărime, iar în apropiere de casa tatălui său 
soarele a fost văzut înconjurat de un cerc strălucitor. Când 
haruspicii au făcut sacrificii la ziua lui de naştere, au spus 
că el va ajunge la puterea supremă, pentru că animalele de 
jertfă fuseseră aduse de la ferma împăratului Severus, 
pregătite de ţărani în onoarea acestui împărat. În curtea sa 
un laur a răsărit lângă un piersic şi, într-un an de zile, a 
crescut mai înalt decât piersicul. De aici ghicitorii au spus 
că el va învinge pe perşi 12. domnia” s-a înţeles că el va fi 
principe al imperiului roman. Căci unde este domnia, dacă 
nu la romani care deţin domnia lumii? Aceste două versuri 
sunt traduse din greceşte. El însuşi, îndemnat de tatăl său 
de a-şi îndrepta preocupările din domeniul filosofiei şi al 
muzicii spre alte arte, consultând oracolul, i s-a răspuns 
prin aceste versuri ale lui Vergilius: 

Vor modela alţii în bronz mai cu talent busturi 

Desigur şi vor face din marmoră statui pline de viaţă 

Vor cerceta alţii mai cu pricepere cauzele lucrurilor 
şi cărările cerului 


Le vor descrie şi vor arăta cu varga constelaţiile în 
răsăritul lor 

Tu adu-ţi aminte, romane, că ocârmuieşti cu porunci 
popoarele 

Acestea îţi vor fi artele şi îndeletnicirile de a impune 
pacea. 

De a cruța pe cei supuşi şi de a înfrânge cerbicia 
celor trufaşi” 13. 

Au fost şi alte semne care-l anunțau ca principe al 
neamului omenesc. 

Privirea ochilor săi erau ca un foc dogoritor, ca o 
flacără puternică pe care n-o poţi privi multă vremel14. 
Avea o minte pătrunzătoare, scrutând mereu viitorul, şi o 
memorie fenomenală, pe care i-o cultiva Acholius prin 
mijloace mnemotehnice. Fiindcă a ajuns prea ti năr la 
domnie, îndeplinea toate actele de conducere împreună cu 
mama sa, încât părea că domneşte deopotrivă şi ea, o 
femeie cinstită, dar avară şi lacomă după aur şi argint!5?. 

ficat şi palatul şi întreaga suită a împăratului, 
alungind pe toţi desfrânaţii şi infamii din serviciile curţii 
imperiale şi n-a îngăduit să mai rămână în preajma 
domniei niciun om netrebuincios. S-a angajat apoi prin 
jurământ să n-aibă pe nimeni în servicii suplimentare, sau 
dispensat de serviciu, pentru ca să nu încarce cheltuielile 
statului, spunând că este un rău public împăratul care 
hrăneşte din măruntaiele provinciilor oameni 
netrebuincioşi şi nefolositori statului. A cerut să nu se mai 
ivească în niciun oraş cazuri de judecători necinstiţi, iar 
dacă apar să fie exilați de guvernatorii provinciilor. 

A inspectat cu atenţie aprovizionarea armatei. 


154 Aşadar, cînd a început să-şi exercite atribuţiile în calitate de 
Augustus, mai întîi a revocat pe toţi judecătorii, îndepărtînd din 
slujbele şi sarcinile publice pe cei pe care îi promovase acel infam, 
recrutaţi din cea mai josnică treaptă a oamenilor; apoi a purificat 
senatul şi ordinul cavalerilor. A purificat triburile şi pe cei care se 
sprijină pe prerogative militare. A puri- 


Ofiţerilor, care pe diferite căi răpiseră din drepturile 
soldaţilor, le-a dat pedepse capitale. A cerut ca dosarele şi 
procesele să fie cercetate mai întâi de către secretari şi 
experţi juridici de încredere, în fruntea cărora se găsea pe 
atunci Ulpianus10, şi să i se înainteze referate despre cele 
constatate. 

17 Encolpius, care i-a fost foarte apropiat, spunea că 
dacă îl găsea pe vreun judecător incorect era gata cu 
degetul să-i scoată un ochi, atât de mult îi ura pe cei ce-i 
dovedea tâlhari. Septiminus, care i-a scris destul de 
documentat biografia, spune că atât de rău se supăra 
Alexander pe acei judecători care-şi căpătaseră faimă de 
escroci şi totuşi nu fuseseră condamnaţi, încât, dacă îi 
vedea printr-o întâmplare oarecare, vărsa fiere din stomac 
din cauza tulburării sufleteşti şi toată faţa i se aprindea, de 
nu mai putea vorbi. Când un oarecare Septimius 
Arabianus, faimos prin tâlhăriile sale şi eliberat sub 
Heliogabalus, venise să-l salute între senatori, împăratul a 
exclamat: „O Marnal&, O Jupiter, o zei nemuritori, 
Arabianus nu numai că trăieşte, ci vine în senat, poate 
speră chiar ceva de la mine; atât mă socoteşte de 
caraghios şi de prost”. 

18 Era salutat pe nume, spunându-i-se adică 
„Sănătate, Alexander”. Dacă-şi pleca vreunul capul sau 
spunea ceva mai măgulitor, îl alunga ca pe un linguşitor, 
dacă situaţia socială a acestuia îngăduia, sau râdea de el în 
hohote, dacă din cauza rangului nu-i putea face un afront 
mai grav. Tuturor senatorilor care veneau să-l salute le 
oferea scaun să şadă şi nu primea să-l salute decât cei 
oneşti şi cu nume bun. A poruncit (cum se spune că la 
misterele Eleusine nimeni n-avea voie să intre dacă nu se 
ştia fără pată) să se anunţe printr-un crainic că împăratul 
nu primeşte să fie salutat de cei ce se ştiu că au furat, 
pentru ca nu cumva descoperiţi să fie expuşi la pedepse 
capitale De asemenea, n-a îngăduit să fie adorat cum 


începuse să fie adorat Heliogabalus după obiceiul regilor 
persani. Părerea lui era că numai furii se plâng de sărăcie, 
când vor să-şi acopere nelegiuirile. Spunea despre toţi în 
greceşte un cunoscut proverb care în latineşte înseamnă: 
„Cine a furat mult şi a dat ceva şi judecătorilor săi va fi 
salvat” 19. 

19 Când numea pe prefectul pretoriului, cerea 
confirmarea senatului, iar pe prefectul oraşului îl alegea 
dintre senatori. A făcut prefect al pretoriului pe un altul, 
care fugise pentru a nu fi ales, spunând că trebuie numiţi 
în treburile publice nu cei ce le dau târ coale, ci cei ce se 
feresc de ele. Niciodată n-a făcut pe cineva senator fără 
consimţământul tuturor senatorilor prezenţi, pentru ca 
numirile să se facă prin votul tuturor a, şi bărbaţii cei mai 
de seamă să aducă mărturia lor. lar dacă mărturiile erau 
false, sau părerile nesincere, cei vinovaţi erau aruncaţi în 
ultima clasă a cetăţenilor, condamnaţi fără cruţare, ca 
nişte falsificatori. N-a ales senatori decât cu sufragiile 
celor mai de seamă cetăţeni pe care-i convoca la palat, 
spunând că trebuie să fie un mare bărbat cel ce alege un 
senator. N-a admis niciodată să fie aleşi fii de liberţi în 
ordinul cavalerilor, spunând că acest ordin e o pepinieră de 
senatori. 

20 A fost de o bunătate atât de mare, încât nimeni nu 
era alungat din preajma lui, cu toţi se arăta blând şi afabil, 
vizita nu numai pe prietenii de primul sau de al doilea 
rang, ci chiar şi pe cei de jos; dorea să-i spună toţi deschis 
ceea ce simțeau, pentru ca celor spuse să le dea ascultare, 
iar pe cele ascultate să le îndrepte şi să le corecteze, după 
cum cerea situaţia. Dacă ceva se îndeplinea mai puţin 
bine, arăta el însuşi greşelile şi aceasta fără dispreţ şi fără 
să producă amărăciune sufletească. Oferea tuturor loc să 
şadă, excepţie făcând cu cei care-şi pătaseră numele prin 
furturi. Se interesa întotdeauna de cei pe care nu-i vedea. 
Când din cauza prea marii lui amabilităţi mama sa 


Mammaea şi soţia sa Memmia20, fiică a fostului consul 
Sulpicius şi nepoată a lui Catulus, îi ziceau adesea „Ţi-ai 
făcut puterea imperială mai slabă şi mai fără autoritate 
decât înainte”, el le răspundea: „Da, dar mai sigură şi mai 
durabilă”. În sfârşit, n-a trecut niciodată o zi fără să facă 
acte de dăruire şi de pietate, dar aşa fel, încât să nu 
dezechilibreze tezaurul statului. 

21 A cerut să se dea cât mai rare pedepse, dar o dată 
date nu le ierta. A repartizat veniturile din provincii pentru 
construcţiile proprii ale provinciilor. A fixat dobânzile 
publice la 4% pe an iar celor săraci le-a dat fără dobândă 
bani pentru cumpărări de pământ, cerându-le să-i restituie 
din recolte. A investit pe prefecţii pretoriului cu 
demnitatea de senatori, pentru ca aceştia să fie şi să li se 
spună clarissimi viri21, fapt rar, sau cu totul inexistent 
înainte, când, dacă vreunul dintre împărați voia să 
înlocuiască pe prefectul pretoriului, îi trimitea laticlava1%5 
printr-un libert, cum arată Marius Maximus în biografia 
multor împărați. Dar Alexander de aceea a voit ca prefecţii 
pretoriului să fie senatori, pentru ca să nu judece pe un 
senator roman cineva care nu avea acest rang. Ştia de toţi 
soldaţii care unde se găsesc şi avea în dormitorul său 
tabele cu numărul şi timpul de serviciu al fiecăruia, iar 
când era singur le revedea situaţia, numărul, gradul şi 
solda, informându-se despre toate cu de-amănuntul. Când 
avea vreo treabă cu militarii, le spunea multora şi numele. 
îi avea în evidenţă pe cei ce trebuiau înălţaţi în grad şi 


155 A acordat garanţii oamenilor de afaceri, pentru ca aceştia să vină 
la Roma cînd vor. A restabilit integral cantităţile de untdelemn pe care 
Severus îl dădea înainte poporului şi pe care Heliogabalus, dînd 
intendenţa aprovizionării unor oameni de nimic, îl împuţinase. A dat 
din nou tuturor dreptul de confarreartio23, pe care faimosul împărat 
infam îl suprimase. A făcut la Roma multe lucrări care cer o iscusinţă 
deosebită în domeniul construcţiei. Iludeilor le-a respectat privilegiile. 
Pe creştini i-a tolerat. A arătat atîta consideraţie faţă de pontifici, ca şi 
faţă de quindecemviri24 


citea cu atenţie toate propunerile, notând chiar zilele de 
avansare a fiecăruia şi cine l-a propus. A ajutat atât de 
mult aprovizionarea poporului roman, încât pe propria lui 
cheltuială a cumpărat şi a pus la loc cerealele pe care le 
irosise Heliogabalus. 

şi faţă de auguri, încât a îngăduit să fie reluate unele 
probleme de cult rezolvate de el şi să li se dea, dacă era 
cazul, altă rezolvare. Pe guvernatorii de provincii, despre 
care se convingea că sunt lăudaţi prin merite adevărate, 
iar nu prin propagandă mincinoasă îi lua întotdeauna cu el 
pe drum în trăsură şi-i ajuta cu daruri, spunând că 
jefuitorii trebuie alungaţi din imperiu şi sărăciţi, iar cei 
corecţi trebuie ridicaţi şi îmbogăţiţi. Pe când poporul 
roman îi cerea o ieftinire de preţuri, el a întrebat printr-un 
curion!5$5, ce marfă considerau cetăţenii scumpă. Aceştia 
au răspuns pe dată: „Carnea de vită şi de porc”. Atunci el 
n-a scăzut preţul, în schimb însă a poruncit să nu se mai 
taie nicio scroafă plină sau alăptând, nicio vacă şi niciun 
vițel, astfel că în timp de un an, sau aproape un an, s-a 
mărit producţia cu atâta carne de porc şi de vită, încât de 
unde până aici costa opt bănuţi de argint libra26, a ajuns 
să se vândă amândouă categoriile de carne cu doi bănuţi 
sau cu un bănuţ libra. casase de la un militar 100 de 
monede de aur, l-a pedepsit cu răstignirea, înălţându-l pe 
cruce pe şoseaua pe care circulau cel mai des sclavii săi în 
drumul spre vila imperială de la marginea oraşului. 

24 A dat multor provincii locotenenţă imperială şi a 
numit pe proconsuli la propunerea senatului. A interzis 


156 Unii istorici spun că domnia lui a fost fără vărsare de sînge, ceea 
ce nu este adevărat; căci a fost numit Severus de către soldaţi28 
pentru asprimea lui şi ura faţă de unii i-a fost straşnică. 

A terminat lucrările începute de împărații anteriori şi a construit multe 
aşezăminte noi, între care băile cu numele său în apropierea celor 
neroniene şi un apeduct numit şi astăzi alexandrin. A făcut un parc 
împădurit pentru băile sale pe locul unor clădiri pe care le cumpărase 
şi pe care le-a dărâmat. El cel 


existenţa băilor mixte la Roma. Acest fel de băi erau 
interzise şi înainte, dar Heliogabalus le permisese. N-a 
îngăduit să se verse în tezaurul sacru impozitele încasate 
de la patronii caselor de toleranţă, de la prostituate şi le la 
decăzuţi, ci le-a destinat cheltuielilor publice pentru 
restaurarea teatrului şi a stadionului. Se gândea să 
interzică depravările, ceea ce Philippus27 a făcut după 
aceea, dar s-a temut ca nu cumva interzicând public 
prostituţia s-o schimbe în forme particulare de desfrâu, 
căci oamenii sunt mai tentaţi de lucrurile oprite, 
interdicţia aţâţându-le şi mai tare pornirile. A instituit un 
impozit foarte convenabil pentru croitori, ţesători, sticlari, 
pielari, căruţaşi, argintari, aurari şi pentru celelalte 
meserii, şi din acest impozit a poruncit să se întreţină băile 
pe care le construise pentru sine, precum şi celelalte 
existente înaintea lui pentru uzul poporului. A făcut 
parcuri împădurite în jurul băilor publice. A repartizat şi 
ulei pentru lămpile din băi, care anterior nu se deschideau 
înainte de revărsatul zorilor, iar la apusul soarelui se 
închideau. 25 dinţii împărat a făcut un mare bazin pentru 
băi, pe care l-a numit Ocean; Traianus nu făcuse aceasta, 
ci îngăduise publicului zilnic accesul la căzi obişnuite. 

A terminat şi a înfrumusețat băile lui Antoninus 
Caracallus, adăugându-le grădini cu terase. Combinația 
alexandrină din cele două feluri de marmoră, una din 
porfir şi una de Lacedemona, el a introdus-o pentru prima 
dată, împodobind cu acest gen de pavaj din marmoră 
curţile palatului. A înălţat în oraş multe statuicoloşi, cu 
ajutorul unor meşteri aduşi din toate părţile imperiului. A 
bătut foarte multe monede cu efigia sa în costumul lui 
Alexandru29, câteva din electrum30, dar majoritatea din 
aur. 

N-a permis femeilor cu proastă reputaţie să vină să 
salute pe mama şi pe soţia lui. A ţinut multe cuvântări în 
oraş după obiceiul vechilor tribuni şi consuli. 


26 A făcut de trei ori poporului daruri în alimente şi 
tot de trei ori gratificaţii soldaţilor, poporului dându-i şi 
came. A coborât la 4% dobânzile luate de cămătari de la 
cei săraci. Pe senatori, dacă dădeau bani cu împrumut, mai 
întâi i-a oprit să ia dobânzi, dacă primeau şi daruri. Mai pe 
urmă le-a îngăduit să primească 6% dobândă, dar le-a 
interzis să primească daruri. A adus din toate părţile în 
forul lui Traian statuile oamenilor de seamă. A avut în 
mare cinste pe Paulus şi pe Ulpianus numiţi prefecţi, după 
unii, de Heliogabalus, după alţii de el însuşi - căci 
documentele arată că Ulpianus a fost consilierul lui 
Alexander şi şeful arhivei - deşi se spune ca aceştia au fost 
amândoi asesorii lui Papinianus31. Plănuise să ridice între 
câmpul lui Marte şi grădina lui Agrippa o bazilică 
alexandrină, lată de o sută de picioare şi lungă de o mie de 
picioare, sprijinită în întregime pe coloane, dar a murit 
înainte de a-şi pune planul în aplicare. A împodobit după 
cuviinţă templul lui Isis şi al lui Serapis cu statui, vase de 
Delos şi cu tot felul de obiecte de cult. Faţă de mama sa a 
fost de un devotament unic, astfel că în palat avea camere 
cu numele de Mammaea, pe care mulţimea ignorantă le 
numeşte astăzi „La Mamma”. La Baiae32 a construit un 
palat cu un lac, cunoscut şi acesta astăzi cu numele de 
Mammaea. A făcut la Baiae şi alte lucrări măreţe în cinstea 
rudelor sale, şi lacuri imense legate cu marea. A restaurat 
aproape în toate locurile podurile pe care le făcuse Traian 
şi a făcut altele noi, celor restaurate păstrându-le numele 
lui Traian. 

27 Avea de gând să introducă îmbrăcăminte 
distinctivă pentru toate profesiunile şi pentru toate 
demnităţile, pentru ca fiecare să fie recunoscut după 
îmbrăcăminte, ca şi pentru sclavi, ca să poată fi identificaţi 
în popor, în caz de răscoală, şi ca să nu se confunde sclavii 
cu oamenii liberi. Dar acest plan n-a plăcut lui Ulpianus şi 
Paulus, care spuneau că se vor produce multe încăierări, 


pentru că oamenii ajung uşor la scandal. A stabilit atunci 
că este destul ca senatorii să se deosebească de cavalerii 
romani după laticlavă. A permis bătrânilor să folosească pe 
vreme de frig mantăile cu glugă în interiorul oraşului, 
acest soi de îmbrăcăminte fiind folosit de obicei în 
călătorie sau pe timp de ploaie. Femeilor le-a interzis 
mantaua cu glugă în oraş, dar le-a permis-o la drum. 

Vorbea mai elegant greceşte decât latineşte, făcea 
versuri reuşite, avea talent la muzică şi era un bun 
cunoscător în ale astrologiei, astfel că, din ordinul lui, 
astrologii au ţinut cursuri la Roma şi au predat această 
disciplină. Era iniţiat şi în ştiinţa haruspicilor33, fiind un 
mare interpret al zborului păsărilor, domeniu în care 
întrecea şi pe vasconii34 spaniolilor şi pe augurii din 
Pannonia. S-a ocupat şi cu geometria. Picta minunat, cânta 
frumos, dar niciodată în prezenţa altora, ci fiindu-i martori 
doar cei ai casei. A preamărit în versuri viaţa împăraţilor 
buni. Cânta din liră, din flaut, la orgă şi chiar cu trompeta, 
talente pe care nu le-a avut niciun alt împărat. A fost atlet 
de primul rang şi viteaz în război, căci a terminat în mod 
glorios multe războaie. 

28 De trei ori a fost consul obişnuit, şi la fiecare 
intrare în funcţiune şi-a luat ajutoare. A fost judecător 
foarte aspru al jefuitorilor, făcându-i vinovaţi de crimele 
zilnice, condamnându-i fără cruţare şi numindu-i duşmani 
publici. Pe un grefier, care prezentase fals sumarul unui 
proces în consiliul imperial, l-a exilat, după ce i-a tăiat 
tendoanele de la degete ca să nu mai poată scrie niciodată. 
Unuia dintre cei de vază, care dusese înainte o viaţă de 
ruşine şi de jaf şi care ajunsese, printr-o nemăsurată 
ambiţie, la ranguri înalte, corupând pe regii cu care se 
împrietenise, i-au fost date pe faţă jafurile chiar în 
prezenţa protectorilor săi. Interogat de regi după porunca 
împăratului, faptele au fost dovedite şi el a fost 
condamnat. Regii, fiind întrebaţi ce pedeapsă suferă la ei 


hoţii, au răspuns: „Crucea”. La acest răspuns, cel 
condamnat a fost ridicat pe cruce, fiind osândit de propriii 
săi protectori, fără ca îndurarea lui Alexander să fi fost 
angajată. 

A aşezat în forul divinului Nerva, for numit astăzi 
Tranzitorium, statui colosale în onoarea împăraţilor, 
reprezentaţi fie în picioare şi goi, fie călări, cu toate 
titlurile şi cu coloane de aramă pe care le erau gravate în 
ordine faptele săvârşite, după exemplul lui Augustus, care 
a aşezat în for din marmoră statuile celor mai de seamă 
bărbaţi cu arătarea faptelor săvârşite de ei. Voia să se 
creadă că e de origine romană, nefăcându-i plăcere să i se 
spună sirian, mai ales că o dată, la o sărbătoare, după 
obiceiul lor, antiochienii, egiptenii şi alexandrinii îl 
înţepaseră cu glume, numindu-l sirian, şef de sinagogă şi 
arhiereu35.15 

Felul de viaţă i-a fost acesta: mai întâi, dacă avea 
posibilitatea, adică dacă nu dormea în acelaşi dormitor cu 
soţia, dimineaţa de vreme îşi îndeplinea îndatoririle 
religioase în capela sa, în care avea aşezate portretele 
împăraţilor celor mai buni şi mai aleşi, pe ale celor mai 
venerabili dintre ceilalți oameni, între care erau 
Apollonius36 şi, după cum spune un scriitor al vremii, 
Christos, Abraham, Orpheus37 şi alţii la fel, precum şi pe 
ale strămoşilor săi. lar dacă nu putea face aceasta, 
călărea, pescuia, se plimba, sau vâna, după cum era 
situaţia locului. Dacă-i permitea timpul, se ocupa de 
treburile publice, dar nu-şi da prea mare osteneală, fiindcă 
problemele din timp de război şi din timp de pace, aşa cum 
s-a spus mai sus, erau rezolvate cu ajutorul prietenilor, dar 
prieteni corecţi şi devotați, iar nu necinstiţi, şi deciziile 
date de aceştia, el le aproba, intervenind rar ou modificări. 
Dacă o cerea necesitatea, începea activitatea înainte de 


157 înainte de a vorbi despre războaiele, expedițiile şi victoriile sale, 
voi spune cîteva cuvinte despre viaţa sa cotidiană şi domestică. 


revărsatul zorilor şi o prelungea până târziu, fără să se 
plictisească, fără să fie posomorât sau supărat, având 
aceeaşi înfăţişare de bună dispoziţie în tot timpul. Era de o 
mare prudenţă, nimeni nu putea să-i impună, iar dacă 
cineva căuta în mod subtil să aibă ascendent asupra lui el 
înţelegea şi-l pedepsea. nu folosea decât rar apa caldă. În 
schimb intra în piscină şi rămânea acolo o oră. Bea pe 
nemâncate aproape un sextar38 de apă rece din izvoarele 
lui Claudius39 şi, când ieşea din baie, servea din belşug 
lapte, pâine, ouă, suc. Întremat cu acestea, uneori mergea 
la masa de prânz, alteori mânca tocmai seara. Mai adesea 
însă lua şi masa de prânz. S-a folosit în mod regulat de 
tetrafarmaconul140 lui Hadrianus, despre care vorbeşte 
Marius Maximus în biografia lui Hadrianus. 

31 Orele de după amiază le dedica semnăturilor şi 
citirii scrisorilor adresate lui, în prezenţa secretarilor, 
raportorilor şi arhivarilor. Uneori, dacă aceştia din cauza 
sănătăţii nu puteau sta în picioare, îi invita să şadă pe 
scaune, iar grefierii şi secretarii cancelariei citeau, astfel 
ca Alexander să adauge cu mâna sa ceea ce era de 
adăugat, ţinând însă seama de părerea celui care părea 
mai priceput. După rezolvarea corespondenţei îşi aducea 
prietenii şi vorbea cu toţi, fără să primească vreodată 
numai pe unul singur, în afară de prefectul său Ulpianus, 
pe care-l avea întotdeauna ca asesor al său, pentru 
respectarea integrală a dreptăţii. Când avea de lucru cu 
celălalt prefect, cerea să fie de faţă şi Ulpianus. Pe 
Vergilius îl numea Plato al poeţilor şi-i ţinea portretul în 
cea de a doua capelă, alături de chipul lui Cicero, Achile şi 
al marilor bărbaţi. lar pe Alexandru cel Mare îl avea în 
capela cea mare, venerându-l între cei mai buni oameni şi 
între zei. N-a ocărit pe niciunul dintre prieteni sau 
consilieri, nici pe slujbaşi sau pe şefii de servicii. 
Întotdeauna a lăsat prefecţilor această sarcină, spunând că 
cel ce merită o ocară trebuie osândit de împărat, nu numai 


eliberat din funcţie. marmoră pentru ornament şi mină de 
lucru, după cum cerea natura lucrării. Aur şi argint a 
împărţit rar cuiva în afară de armată, spunând că este o 
nelegiuire ca un mânuitor de bani publici să deturneze în 
folosul plăcerilor sale şi ale prietenilor săi ceea ce se 
încasa de la provincii. A trimis la Roma impozitul pe 
mărfuri şi tributul coronar4l. 

33 A numit pentru oraşul Roma 14 curatori dintre 
foştii consuli, dându-le misiunea de a se interesa, împreună 
cu prefectul oraşului, de toate treburile urbane, cu 
obligaţia de a fi toţi, sau cea mai mare parte dintre ei, 
prezenţi la lucrări. A organizat în corporaţii pe 
comercianții de băuturi, de articole alimentare, de 
încălţăminte şi pe tot felul de meşteşugari, dându-le 
apărători dintre ei şi fixând ce judecători vor avea şi cu ce 
atribuţii. 

Actorilor nu le-a dat niciodată aur sau argint, ci abia 
dacă le dădea bani obişnuiţi. Le-a interzis îmbrăcămintea 
prețioasă pe care o introdusese Heliogabalus şi pe soldaţii 
scoşi la paradă îi îmbrăca nu cu haine scumpe, ci de bună 
impresie, din stofă strălucitoare. Nu cheltuia mult aur sau 
mătase pentru steaguri sau pentru fastul imperial, 
spunând că demnitatea imperială constă în virtute, nu în 
podoabe exterioare. A readus în întrebuințare pentru uzul 
său hlamidele de lână aspră ale lui Severus42, tunicile fără 
bandă de purpură, sau cu mâneci lungi, şi hainele stacojii 
cu puţină purpură. 

34 La masă n-a folosit veselă de aur, ci a avut 
întotdeauna cupe obişnuite, dar lustruite. Niciodată n-a 
trecut de două sute de libre greutatea argintăriei de la 
masa lui. Pe pitici, pitice, bufoni, cântăreţi din gură, 
instrumentişti şi actori i-a dat poporului, iar pe cei care nu 
mai erau de folos i-a dat fiecărei cetăţi să-i întreţină, 
pentru a nu înmulţi numărul cerşetorilor. Pe eunucii pe 
care Heliogabalus îi avusese în consilii pentru desfrâu şi îi 


ridicase în demnități, i-a dăruit prietenilor, cu 
avertismentul că, dacă nu-şi vor schimba moravurile, vor 
putea fi ucişi fără judecată. A dat ordin ca prostituatele să 
fie arestate, căci erau în număr mare, şi vândute ca sclave. 
Toţi depravaţii, cu care avusese legături în deprinderile lui 
infame acel ticălos, au fost exilați sau încărcaţi pe corăbii 
şi scufundaţi în mare. Niciunul din miniştrii săi n-a avut 
haine cu fireturi de aur, nici la serviciu, nici la ospeţe 
publice. Când lua masa între ai săi, invita la el pe Ulpianus 
şi pe alţi oameni învăţaţi, ca să aibă cu ei convorbiri 
savante care, după cum spunea el, îl recreau şi-l hrăneau. 
Când mânca singur, avea pe masă o carte şi citea mai mult 
din autorii greci, dar răsfoia destul de des şi pe poeţii 
latini. Şi mesele publice şi pe cele particulare le dădea cu 
aceeaşi simplitate. Se supăra însă când creştea numărul 
comesenilor sau mulţimea asistenţilor, spunând că parcă 
ar mânca în teatru sau în circ. 

35 A audiat cu plăcere pe oratori şi pe poeţi, dar nu 
pe cei care-l lăudau în discursuri, socotind, după exemplul 
lui Pescennius Niger43, o prostie să asculte laude, ci pe cei 
ce declamau cuvântări sau cântau faptele celor vechi. 
Totuşi, îi făcea mai mare plăcere dacă cineva îi recita 
poezii care preamăreau pe Alexandru cel Mare, pe 
împărații buni din trecut, sau pe oamenii mari din istoria 
Romei. A mers în mod regulat la Ateneu pentru a audia pe 
retorii şi poeţi greci şi latini. A audiat şi pledoariile 
avocaţilor în procese dezbătute fie în for, fie la el în palat, 
fie la prefecţii oraşului. A prezidat şi jocuri de circ, mai 
ales herculiene în onoarea lui Alexandru cel Mare. Nu voia 
să stea de vorbă numai cu câte un singur vizitator, nici 
după amiază, nici în orele de dimineaţă, pentru că ştia că 
mulţi spun minciuni pe seama lui. Unul din aceştia, 
Verconius 'Turinus care mai înainte îi fusese apropiat, 
răspândise tot felul de născociri calomnioase pe seama 
domniei lui Alexander, spunând că împăratul e un om 


prost, pe care el îl domină şi căruia îi dă sfaturi. 

De aceea acest Turinus ajunsese să aibă ascendent 
asupra tuturor a, făcându-i să creadă că e de ajuns un 
semn al lui ca să se facă orice. 

36 Pentru a-l prinde asupra faptului, împăratul a 
folosit un procedeu ingenios. Anume, a pus pe un oarecare 
să-i ceară în mod public o favoare, dar să-l roage pe ascuns 
pe 'Turinus să intervină pe lângă Alexander pentru a obţine 
favoarea cerută. S-a procedat întocmai şi Turinus i-a 
promis mai întâi protecţie, apoi i-a spus că a vorbit cu 
împăratul, deşi nu vorbise nimic, că va trebui să insiste din 
nou, ca să i se aprobe cererea şi că aceasta costă o 
anumită sumă. La ordinul lui Alexander petiţionarul a 
apelat din nou la Turinus. Acesta, prefăcându-se foarte 
ocupat, i-a dat să înţeleagă doar printr-un semn că 
afacerea s-a aranjat, deşi în realitate nu vorbise nimic. 
împăratul a acordat favoarea şi Turinus a primit o mare 
sumă de bani de la cel căruia-i făcuse promisiuni în vânt. 
Alexander l-a pus sub acuzare şi, făcându-se proba cu 
martori, care auziseră ce promisese petiţionarul şi 
văzuseră ce primise Turinus, a poruncit ca acesta să fie 
legat la stâlp în forul Tranzitorium şi să se facă sub el un 
foc de paie şi de lemne ude, care să producă fum. Astfel, 
Turinus a murit înecat de fum în strigătele crainicului care 
anunţa: „Este pedepsit să moară de fum cel ce vinde fum”. 
Şi, ca să nu pară prea crud pentru că pedepseşte pentru o 
singură vină, a pus să se facă cercetări cu grijă înainte de 
a-l condamna şi a descoperit că Turinus primise mită de la 
toţi cei ce fuseseră numiţi intendenţi sau guvernatori de 
provincii, iar în procese încasase sume de la ambele părţi 
în judecată. 

37 Mergea adesea la spectacole, cu mare economie 
în dăruiri de bani, spunând că actorii, vânătorii şi 
conducătorii de care la alergări trebuie trataţi la fel ca şi 
sclavii noştri, ca şi vânătorii, vizitiii şi celălalt personal la 


dispoziţia plăcerilor noastre. 

Ospeţele sale nu erau nici prea abundente, dar nici 
prea simple, în schimb aveau o mare strălucire, cu şervete 
curate, adesea tivite cu purpură, dar niciodată cu aur, cum 
începuse să aibă asemenea şervete Heliogabalus şi cum, 
după spusele unora, avusese înainte Hadrianus. Alimentele 
zilnice ale unui ospăț erau următoarele: treizeci de sextare 
de vin pentru toată ziua, treizeci de libre de pâine curată şi 
cincizeci de libre de pâine de calitatea a Il-a pentru daruri; 
căci întotdeauna celor ce pregăteau masa le da cu mâna sa 
pâinea şi rațiile de zarzavaturi, came sau legume, 
comportându-se cu maturitatea unui bătrân tată de familie. 
Se găteau treizeci de libre de carne diferită şi două găini. 
În zilele de sărbătoare se tăia o gâscă, iar la calendele lui 
ianuarie, la sărbătorile mamei zeilor44, la jocurile 
apolinare, la masa în cinstea lui Jupiter45, la saturnale şi 
la alte sărbători de acelaşi fel, se adăuga un fazan, uneori 
doi, precum şi două găini. Avea zilnic un iepure şi numeros 
vânat pe care-l împărțea cu prietenii, mai ales cu aceia pe 
care-i ştia că nu pot să-şi procure singuri vânat. Celor 
bogaţi nu le-a trimis nimic, dar primea întotdeauna de la ei 
astfel de daruri. Avea zilnic şi patru sextare de vin 
amestecat cu miere şi piper şi două sextare fără piper. În 
sfârşit, ca să nu mai înşir toate amănuntele arătate în 
această privinţă de către Gargilius46, scriitor al vremii 
sale, totul era dat de el cu măsură şi socoteală. Îi plăceau 
aşa de mult fructele, că le servea de mai multe ori la felul 
al doilea, de unde a ieşit acest joc de cuvinte că Alexander 
nu serveşte felul secund, ci pe cel fecund47. Mânca destul 
de mult, vinul nu-l folosea nici cu zgârcenie, nici cu risipă, 
ci cât era necesar. Bea întotdeauna apă rece, pe care o 
amesteca vara cu vin şi cu apă de trandafiri. Acesta era 
singurul rafinament pe care-l păstrase de la Heliogabalus. 

38 Şi fiindcă a fost vorba mai sus despre iepuri, căci 
el zilnic avea la masă carne de iepure, mulţi spun că în 


şapte zile se fac frumoşi cei ce consumă came de iepure, 
credinţă care a dat naştere unui joc de spirit în poezie, 
cum glăsuieşte Marţial în această epigramă, pe care a 
scris-o contra unei oarecare Gellia: 

„Când îmi trimiţi carne de iepure, Gellia, întotdeauna 
mă asiguri: 

In şapte zile te vei face frumos, Marcust 

Dacă e adevărat, Gellia, ce-mi spui şi ce mă asiguri. 

Tu n-ai mâncat niciodată, Gellia, carne de iepure” 48. 

Aceste versuri le-a adresat Marţial uneia care era 
urâtă; dar un poet al vremii a scris împotriva lui Alexander 
astfel: 

Dacă-l vezi frumos pe împăratul nostru. 

Pe care ni l-a adus neamul sirian. 

Să ştii că face vânătoare şi mănâncă iep”. 

Prin care-şi menţine frumuseţea49 

Când cineva dintre prieteni i-a dat aceste versuri, se 
spune că el a dat în versuri greceşti acest răspuns: 

Crezi, om demn de milă, că împăratul vostru e 
frumos 

Luându-te după credinţa din popor. 

Dacă o crezi adevărată, nu mă supăr. 

Dar aş vrea să mănânci şi tu carne de iepure 

Ca îndepărtându-ţi răutatea să ai suflet frumos 

Să nu-l mai ai negru de ură. 

39 Ca să păstreze obiceiul pe care-l introdusese 
Traianus de a bea după felul al doilea până la cinci pahare, 
când avea la masă prieteni dintre militari, un pahar îl 
închina în onoarea lui Alexandru cel Mare. Paharele erau 
mici, dar dacă cineva cerea unul mai mare i se dădea. În 
viaţa erotică a fost moderat şi fără vreo legătură cu cei 
depravaţi, voind, cum am spus mai sus, să facă o lege 
pentru interzicerea unor astfel de vicii. 

A făcut în toate cartierele magazii publice50, în care 
să-şi aducă cerealele cei ce n-aveau unde să le depoziteze. 


A făcut şi băi publice în toate cartierele care n-aveau băi. 
Până astăzi, multe din ele se numesc băile lui Alexander. A 
construit şi case foarte frumoase şi le-a dăruit prietenilor, 
mai ales celor cu o viaţă foarte corectă. A redus atât de 
mult impozitele, încât cei ce plăteau pe vremea lui 
Heliogabalus 10 monede de aur, acum plăteau numai a 
treia parte, adică 30%. Atunci pentru prima dată s-au bătut 
monede de aur de o jumătate de galben, şi chiar de a treia 
parte dintr-un galben, iar impozitul l-a coborât cu 30%, 
spunând că va scoate şi monede de un sfert de galben, 
dacă nu mai mici. Chiar a bătut monede de un sfert de 
galben, cu gândul de a le pune în circulaţie când va putea 
scădea şi impozitul; dar necesităţile publice nepermiţând şi 
această scădere, a poruncit să fie topite şi să fie bătute 
numai monede de a treia parte dintr-un galben şi de un 
galben. A dat dispoziţii să nu fie folosite, ci topite chiar şi 
monedele de doi, trei, patru şi de 10 galbeni şi mai mari, 
până la o libră, precum şi cele de 100 de libre, pe care le 
introdusese Heliogabalus, aşa dar să nu le folosească 
cineva ca monede. Zicea că astfel de monede sunt pricini 
pentru împărat de a da mai mult, întrucât în bani mărunți 
poate da mai multe monede, dar dând într-o singură 
monedă 10 sau mai mulţi galbeni este nevoit să dea sume 
de 30, 50 şi 100 de galbeni51. 

40 Rareori a avut îmbrăcăminte de mătase. Niciodată 
nu s-a îmbrăcat cu o haină în întregime de mătase, 
niciodată n-a dăruit haine care să aibă şi mătase. N-a 
invidiat bogăţia nimănui. A ajutat pe săraci. Pe cei cu 
ranguri înalte pe care-i vedea săraci cu adevărat, iar nu 
prefăcuţi sau  sărăciţi din cauza risipei, i-a ajutat 
întotdeauna în multe feluri, dându-le pământ, sclavi, vite şi 
unelte de muncă. N-a îngăduit să-i stea în garderobă o 
haină mai mult de un an fără să fie folosită. A controlat 
personal hainele pe care le-a împărţit ca daruri. Cântărea 
regulat tot aurul şi tot argintul. Ca îmbrăcăminte militară a 


dăruit jambiere, pantaloni şi încălţăminte. A fost 
supraveghetor foarte exigent în vânzarea purpurei de cea 
mai bună calitate, nu pentru uzul său personal, ci pentru 
uzul matroanelor, dacă vreuna putea, sau vrea să cumpere, 
astfel că şi astăzi se numeşte purpură alexandrină cea 
cunoscută în popor sub numele de purpură probiană, de la 
numele lui Aurelius Probus, mai marele vopsitorilor, care 
descoperise acest gen de purpură. El însuşi a avut adesea 
hlamidă de stofă stacojie. Totuşi, în Roma şi în oraşele 
Italiei a fost întotdeauna îmbrăcat cu toga. N-a luat toga 
pretextă, sau pe cea brodată, decât când a fost consul, 
togă pe care o aveau şi alţii, pretori sau consuli în templul 
lui Jupiter. îmbrăca toga pretextă şi când făcea sacrificii, 
dar ca mare preot, nu ca împărat. Îi plăcea foarte mult 
pânza de in curat şi spunea: „Dacă pânza de in n-are nimic 
aspru în ea, de ce este nevoie să i se adauge purpură?” 
Socotea o prostie să se introducă în pânză fir de aur, mai 
ales că o făcea şi mai aspră. A folosit întotdeauna 
moletiere. A avut pantaloni albi, nu stacojii, cum obişnuiau 
înaintaşii săi. 

41 A vândut pietrele preţioase, iar aurul l-a vărsat în 
tezaurul public, spunând că pietrele preţioase nu sunt de 
folos bărbaţilor, iar femeile de la palatul imperial trebuie 
să fie mulţumite dacă au un fileu de aur, cercei, un colier 
de perle, o coroană pentru sacrificii, o rochie cu fireturi de 
aur şi o rochie cu trenă care să nu aibă mai mult de şase 
uncii de aur. A impus moravurilor publice ţinuta propriilor 
sale moravuri. Pe el l-au imitat marii bărbaţi, iar pe soţia 
sa matroanele nobile. A restrâns în aşa măsură personalul 
de serviciu al palatului, încât în fiecare serviciu nu erau 
oameni mai mulţi decât cerea necesitatea, iar croitorii, 
garderobierii, brutarii, paharnicii şi toţi slujbaşii curţii 
primeau nu demnități, cum instituise acel mizerabil, ci raţii 
alimentare, fiecare primind câte o raţie şi foarte puţini 
câte două. Fiindcă n-avea în vesela sa mai mult de 200 de 


libre de argint şi n-avea servitori mulţi, când dădea mese 
împrumuta de la prieteni argintăria, personalul de serviciu 
şi şervetele, ceea ce se practică şi azi de prefecţi în 
absenţa împăratului. Niciodată n-a adus la ospeţe distracţii 
cu actori, ci cea mai mare plăcere a lui a fost să se joace 
căţei cu purcei, să se lupte între ele potârnichi, sau să 
zboare în sus şi în jos pui de coţofană. Avea însă în palat 
un gen de distracţie, care-l desfăta şi care-i uşura grijile 
publice: îşi făcuse o păsărărie cu păuni, fazani, găini, rațe, 
prepeliţe, toate acestea dându-i satisfacţie deosebită. Dar 
marea lui slăbiciune erau porumbeii, având, pe cât se 
spune, din aceştia până la 20.000. Ca să nu îngreuieze 
cheltuielile statului cu întreţinerea lor, avea sclavi plătiţi, 
care-i hrăneau cu venitul din vânzarea ouălor şi a puilor de 
găină sau de porumbel. 

42 Mergea regulat la băile construite de el sau la 
cele vechi, împreună cu poporul, mai ales vara, întorcându- 
se la palat în costumul de baie, fără altă distincţie 
imperială decât un halat stacojiu. N-a avut niciodată alt 
alergător decât pe Unul dintre sclavii săi, spunând că un 
om liber nu trebuie să alerge decât ia întrecerile 
religioase52. De asemenea a folosit numai pe sclavii săi ca 
bucătari, brutari, postăvari, băieşi, iar dacă-i lipsea 
vreunul, cumpăra. În timpul domniei sale, un singur medic 
al palatului a primit salar; toţi ceilalţi, căci au fost până la 
şase, primeau câte două sau trei raţii alimentare, una de o 
calitate, alta de altă calitate. Când înainta pe judecători, le 
dădea argint şi cele necesare, după exemplul celor vechi, 
cum arată şi Cicer053. Astfel, preşedinţii provinciilor 
primeau câte douăzeci de libre de argint, şase catârce, doi 
catâri, doi cai, două costume de serviciu public, două 
costume de casă, un costum de baie, două sute de monede 
de aur, un bucătar, un grăjdar şi, dacă n-aveau soţii, câte o 
concubină, întrucât nu se putea altfel. La ieşirea din 
funcţie, li se cerea să dea înapoi măgăriţele, măgarii, caii, 


grăjdarii şi bucătarii, celelalte rămânându-le lor, dacă-şi 
făceau datoria cum trebuie, iar dacă nu, le restituiau 
împătrit, în afară de condamnarea fie la amendă, fie la 
despăgubiri. 

43 A făcut nenumărate legi. A permis tuturor 
senatorilor să aibă la Roma căruţă şi trăsură cu podoabe 
de argint54, socotind că e în interesul demnităţii romane 
ca senatorii unui oraş atât de mare să se folosească de ele. 
Pe toţi consulii, fie obişnuiţi, fie înlocuitori, i-a numit cu 
avizul senatului, restrângându-le cheltuielile, şi a fixat 
după vechea ordine zilele de piaţă. A impus candidaţilor la 
cvestură să dea pe cont propriu spectacole poporului, iar 
după cvestură putând să fie pretori şi apoi guvernatori de 
provincii. A fixat custozi de tezaur, care să dea spectacole 
din tezaurul fiscului, dar cu mare economie. Avea de gând 
să împrăştie spectacolele în tot cuprinsul anului, aşa fel ca 
să i se dea poporului 30 de zile de spectacole, dar nu se 
ştie de ce nu şi-a tradus în faptă intenţiile. Când era în 
oraş, se urca pe Capitoliu o dată la şapte zile şi mergea la 
temple. A voit să facă un templu lui Christos şi să-l 
primească între zei. Se spune că la acest lucru s-a gândit şi 
Hadrianus, care poruncise să se facă în toate oraşele 
temple fără chipuri de divinităţi. Şi astăzi, aceste temple, 
fiindcă n-au chipuri de divinităţi, sunt numite ale lui 
Hadrianus care se spune că pentru acest cult le clădise. 
Alexander a fost însă oprit de cei ce consultând cele sfinte 
au aflat că toţi se vor face creştini şi celelalte temple vor 
rămâne în părăsire, dacă el îşi va pune în aplicare 
proiectu1 33. 

44 La glume era foarte plăcut, în conversații amabil, 
la ospeţe binevoitor, astfel că fiecare cerea ce vrea. 
Strângea aurul cu atenţie, îl păstra cu grijă, gândindu-se 
mereu cum să-l procure, dar fără să-l răpească cuiva. Nu 
voia să se spună că e sirian de origine, ci roman, şi-şi 
stabilise genealogia, prin care se arăta că neamul lui este 


coborâtor din familia Meteliilor. Retorilor, profesorilor, 
medicilor,  haruspiciilor,  astrologilor, mecanicilor şi 
arhitecţilor le-a fixat salarii şi le-a dat săli de cursuri, 
poruncind ca fiii celor săraci, dar de condiţie liberă, să fie 
daţi la şcolile acestora, contra unei contribuţii în natură. A 
arătat multă consideraţie pentru avocaţii din provincie şi 
multora, despre care afla că pledează gratuit, le-a acordat 
salarii. A întărit legile vechi, ca şi pe cele noi, şi le-a 
respectat el însuşi cu mare stricteţe. A asistat adesea la 
spectacolele de teatru. A voit să refacă teatrul lui 
Marcellus. Multor oraşe, deteriorate în urma cutremurelor 
de pământ le-a dat din impozite fonduri pentru restaurarea 
clădirilor publice şi particulare. In temple n-a depus 
niciodată mai mult de 4 sau 5 libre de argint, iar aur nicio 
picătură sau foiţă, murmurând versul lui Persius Flacous: 
„Ce caută aurul în temple”? 58 

45 A făcut expediţii războinice, despre care voi vorbi 
pe rând. Mai întâi însă voi arăta că stabilise o regulă 
despre cele ce pot fi divulgate şi despre cele ce trebuie 
ţinute sub tăcere. Secretele de război nu se divulgau, ci 
doar se comunicau zilele de drum, afişându-se cu două luni 
înainte un edict cu acest cuprins: „In ziua cutare, ora 
cutare voi ieşi din oraş şi, dacă vor voi zeii, la primul popas 
voi poposi”. Apoi erau arătate în ordine popasurile, opririle 
mai lungi, localităţile unde se împrospăta aprovizionarea şi 
aşa mai departe, până se ajungea la hotarele inamicului. 
De aici se ţinea totul în secret şi toţi mergeau neştiind 
unde, ca să nu afle duşmanii planurile romanilor. Este 
sigur însă că niciodată nu s-a înşelat în ceea ce-şi 
propunea, spunând că nu vrea să i se vândă proiectele de 
către oamenii curţii, cum se întâmplase pe vremea lui 
Heliogabalus, când totul era vândut pe bani de către 
eunuci. Acest soi de oameni de aceea doresc ca totul să fie 
secret la palat, pentru ca numai ei singuri să dea impresia 
că ştiu ceva şi să aibă de unde obţine vază şi bani. 


Şi fiindcă e vorba de cunoaşterea de către public a 
dispoziţiilor imperiale, când voia să numească în provincii 
guvernatori, inspectori sau intendenţi, adică revizori 
contabili, le publica întâi numele, cerând poporului ca, 
dacă are cunoştinţă de vreo incorectitudine a lor, s-o 
dovedească prin probe sigure, orice reclamaţie nedovedită 
urmând a fi sancţionată cu pedeapsa capitală. Este grav, 
spunea el, că ceea ce fac creştinii şi iudeii, care anunţă 
dinainte pe cei propuşi a fi aleşi preoţi, nu se poate face la 
alegerea guvernatorilor de provincii, cărora li se 
încredinţează soarta şi viaţa oamenilor. 

46 A fixat salarii asesorilor57, deşi spunea adesea că 
trebuie avansați acei care pot îndeplini prin ei înşişi o 
funcţie publică, nu prin asesori, adăugând că militarii îşi 
au sarcinile lor, literaţii pe ale lor şi că fiecare e dator să-şi 
cunoască profesiunea pe care o îndeplineşte. Comorile 
găsite le dăruia celor ce le găsiseră, iar dacă erau cu bani 
mulţi cerea să se dea din ei şi câte unuia dintre slujbaşii 
săi. Ţinea minte şi avea scrise numele celor ce le făcuse 
daruri. Dacă ştia pe cineva că n-a cerut nimic pentru a face 
faţă cheltuielilor, sau că a cerut puţin, îl chema la el şi-i 
zicea: „Ce e, de ce nu ceri nimic? Sau vrei să-ţi rămân 
dator? Cere, să nu se plângă niciun particular de mine”. În 
binefaceri căuta să nu-şi ştirbească reputaţia, împărțind 
din bunurile celor condamnaţi, dar şi din acestea nu dădea 
niciodată aur, argint sau pietre preţioase - căci ceea ce era 
preţios vărsa în tezaurul public -  Dădea de asemenea 
funcţii de inspectori civili, nu militari, şi posturi 
administrative care erau în legătură cu guvernarea 
provinciilor. Pe agenţii fiscali îi schimba repede, astfel că 
niciunul din ei nu rămânea în slujbă mai mult de un an şi-i 
detesta, chiar dacă erau buni, numindu-i un rău necesar. 

Posturile de guvernatori, proconsuli şi locţiitori 
imperiali nu le dădea ca acte de binefacere, ci după o 
matură chibzuinţă a sa şi a senatului. 


47 A dispus ca soldaţii în timpul expedițiilor militare 
să-şi primească rațiile alimentare în locurile de popas şi să 
nu poarte cu ei hrana pe câte 17 zile, cum e obiceiul, decât 
în ţara inamică, iar acolo le dădea în ajutor catâri şi 
cămile, spunând că are mai multă grijă de soldaţi decât de 
sine însuşi, pentru că în ei stă salvarea patriei. Vizita 
personal pe soldaţii bolnavi în corturi, chiar şi pe cei mai 
simpli, îi transporta cu căruțele şi-i ajuta cu toate cele 
necesare. lar dacă erau bolnavi mai grav îi împărțea prin 
oraşe şi sate gospodarilor mai cumsecade şi femeilor mai 
miloase, plătindu-le cheltuielile făcute cu întreţinerea lor, 
fie că ei se însănătoşeau, fie că mureau58. 

48 Un oarecare Ovinius Camillus, senator dintr-o 
veche familie, deprins cu o viaţă de plăceri, a voit să facă o 
răscoală pentru a pune mâna pe domnie. împăratul, 
anunţându-i-se şi dovedindu-se îndată acest lucru, l-a 
chemat la palat şi i-a mulţumit că arată grijă imperiului, 
primind de bunăvoie ceea ce refuză cei buni când li se 
impune. Apoi a mers cu el la senat şi, deşi acesta se temea, 
copleşit de conştiinţa unei vinovăţii atât de mari, l-a numit 
tovarăş de domnie, l-a primit în palat, l-a reţinut la masă, şi 
i-a dat insigne de împărat şi îmbrăcămintea cea mai bună 
pe care o folosea el însuşi. Anunţându-se o expediţie 
contra barbarilor, l-a rugat sau să plece el singur, dacă 
vrea, în acea expediţie, sau să meargă amândoi. împăratul 
mergând pe jos l-a invitat să-i fie tovarăş de drum, dar 
acesta după cinci mile a început să slăbească pasul, 
împăratul i-a pus la dispoziţie un cal, dar văzându-l că 
după două popasuri a obosit şi pe cal, l-a urcat într-o 
trăsură. Acesta însă, fie de teamă, fie de voie, a refuzat să 
meargă mai departe, spunând că abdică de la domnie, 
chiar cu riscul vieţii. Alexander însă l-a dat în primire 
soldaţilor, având încredere în devotamentul lor, şi le-a 
recomandat să-i asigure întoarcerea acasă, la moşie, unde 
după aceea a trăit multă vreme, murind însă ucis din 


porunca împăratului Maximinus, care era un spirit cazon. 
Atunci a fost ucis şi Alexander de către soldaţi. Ştiu că 
îndeobşte i se atribuie lui 

Traian această faptă pe care am arâătat-o. Dar nici 
Marius Maxiimis n-a menţionat-o în biografia acestui 
împărat şi nici Fabius Marcellinus, nici Aurelius Verus, nici 
Statius Valens, care i-au scris biografia. Dimpotrivă 
Septiminus, Acholius, Encolpius şi ceilalţi biografi, au 
vorbit despre atari evenimente. Am făcut această menţiune 
pentru ca nu cumva zvonurile din popor să aibă mai mult 
credit decât istoria, care oricum se dovedeşte mai 
informată decât gura lumii. 

49 N-a permis să se vândă niciodată onoruri care 
dădeau dreptul de a purta sabie59. El spunea: „Cel ce 
cumpără trebuie să şi vândă. Nu îngădui traficul de 
demnități, căci dacă l-aş îngădui nu l-aş putea condamna. 
Aş roşi dacă aş pedepsi pe un om că a vândut ce a 
cumpărat”. A dat dispoziţii ca pontificii, quindecemvirii şi 
augurii să aibă acte de numire şi să poată intra în rândul 
senatorilor. 

Dexippus80 scrie că Alexander a luat în căsătorie pe 
fiica unui oarecare Macrianus, pe care l-a numit Caesar, 
dar aflând că acesta conspiră împotriva lui, şi vrea să-l 
asasineze, după ce i-a dat pe faţă conspirația l-a ucis şi şi-a 
alungat soția. Acelaşi istoric spune că Antoninus 
Heliogabalus i-a fost lui Alexander unchi după tată şi nu 
văr după mamă, deci nu fiu al surorii mamei lui Alexander. 
Când creştinii ocupaseră un loc care era public, iar nişte 
cârciumari pretindeau că locul li se cade lor, el a răspuns 
în scris că e mai bine să fie cinstită o divinitate, oricare ar 
fi ea, decât să se dea locul unor cârciumari. 

50 împărat mare şi bun în timp de pace şi în timp de 
război, a pornit împotriva părţilor, conducând expediţia cu 
atâta disciplină şi cu atât respect al soldaţilor faţă de el, 
încât puteai spune că vezi trecând nu soldaţi, ci senatori. 


Ori pe unde le era drumul legiunilor, tribunii erau tăcuţi, 
centurionii sfioşi, soldaţii prietenoşi, iar provincialii, 
pentru binefacerile lui atât de mari şi de multe, îl priveau 
ca pe un zeu. Înşişi soldaţii iubeau pe acest împărat tânăr 
ca pe un frate, ca pe un fiu, ca pe un părinte. Ostaşii erau 
îmbrăcaţi frumos, încălţaţi cu gust, înarmaţi cu strălucire, 
având cai cu şeile şi cu frânele lustruite; de aceea. oricine 
vedea armata lui Alexander îşi dădea seama ce înseamnă 
imperiul roman. În sfârşit, se străduia să pară vrednic de 
numele pe care-l purta6l, ba mai mult, să întreacă pe 
Alexandru Macedon, spunând că între Alexandru Romanul 
şi Alexandru Macedoneanul trebuie să fie o mare 
deosebire. Işi făcuse în sfârşit şi trupe de elită, după 
modelul lui Alexandru cel Mare, cu scuturi încrustate în 
argint şi în aur, precum şi o falangă de 30.000 de oameni, 
pe care i-a numit falangari şi cu care a repurtat victorii 
strălucite în Persia. Această falangă era formată din şase 
legiuni înarmate la fel, dar cu solde mai mari după războiul 
cu perşii. 

51 A făcut templelor daruri demne de un împărat. Şi- 
a vândut pietrele preţioase ce-i fuseseră cferite, spunând 
că numai femeilor li se cade să aibă pietre preţioase, că 
astfel de daruri nu pot fi oferite soldaţilor şi nici nu trebuie 
să le aibă un bărbat. Un general al său oferindu-i pentru 
soţie două perle de o mare greutate şi de o dimensiune 
neobişnuită, el le-a pus în vânzare. Dar fiindcă nu se 
găseau cumpărători pentru nişte obiecte atât de scumpe, 
ca să nu dea tocmai soţia împăratului un exemplu rău dacă 
le-ar folosi, neputându-le vinde le-a dedicat ca cercei 
pentru statuia zeiţei Venus. A avut ca tutore pe Ulpianus, 
mai întâi cu împotrivirea mamei sale, iar după aceea spre 
multumirea ei. Pe acesta l-a apărat adesea de furia 
soldaţilor, acoperindu-l cu mantaua sa de purpură, şi de 
aceea a fost un împărat mare, pentru că a condus imperiul 
mai ales după sfaturile acestuia62. La manevre şi în 


expediţii lua masa de prânz şi de seară în corturi deschise, 
servindu-i-se mâncare de la cazanul trupei, în văzul şi spre 
bucuria tuturor. Trecea aproape pe la toate corturile şi nu 
îngăduia nimănui să părăsească steagurile. Dacă cineva se 
abătea din drum asupra avutului cuiva, în raport cu 
paguba făcută era bătut sub ochii lui cu băţul sau cu 
varga, era degradat, iar dacă acestea toate nu cadrau cu 
gradul celui vinovat, i se adresau cele mai grave mustrări 
de către împărat care-i zicea: „Ai vrea să facă altul pe 
moşia ta ceea ce faci tu pe a altuia?'. Rostea adesea ceea 
ce auzise de la iudei sau de la creştini ca demn de ţinut 
minte şi cerea ca, atunci când cineva era pedepsit, un 
crainic să spună cu voce tare: „Să nu faci altuia ceea ce nu 
vrei să ţi se facă ţie”. l-a plăcut atât de mult această 
maximă, încât a dat ordin să fie scrisă în palat şi pe 
edificiile publice. 

52 Pe un soldat, despre care a auzit că insultase pe o 
bătrână, l-a scos din armată şi l-a dat bătrânei ca sclav, s-o 
întreţină din munca lui de constructor de căruţe. Dar 
fiindcă soldaţii au fost neplăcut impresionați de această 
pedeapsă, el i-a sfătuit pe toţi să suporte cu resemnare şi i- 
a potolit prin admonestări. Domnia lui, deşi aspră şi dură, 
a fost totuşi numită fără sânge, pentru că n-a ucis pe 
niciun senator, aşa cum arată scriitorul grec Herodianus în 
istoria vremii sale. Severitatea lui faţă de soldaţi a fost aşa 
de mare, încât adesea a concediat legiuni întregi 
adresându-se soldaţilor cu titlul de „cetăţeni” 93. Nu s-a 
temut niciodată de armată, pentru că nu i se putea reproşa 
în niciun caz lui dacă vreodată tribunii sau generalii ar fi 
sustras ceva din soldele soldaţilor. El spunea: „N-ai de ce 
te teme de soldatul care este îmbrăcat, înarmat, încălţat, 
sătul şi mai are şi ceva bani la centură”. Căci mizeria din 
armată şi disperarea îi împingeau adesea pe soldaţi la 
revoltă. N-a îngăduit decât soldaţi în servicii pe lângă 
tribuni şi generali şi a dat dispoziţii ca tribunul să umble 


precedat de 4 soldaţi, generalul de 6, locţiitorul imperial 
de 10, aceşti soldaţi trebuind să se întoarcă acasă la ei 
după serviciu. 

53 Ca să se poată cunoaşte severitatea acestui 
împărat, am socotit necesar să reproduc o cuvântare 
militară, care-i arată credinţa faţă de armată. Când a venit 
la Antiochia, anunţându-i-se că soldaţii îşi pierd vremea în 
băi şi în petreceri cu femei, a poruncit ca toţi cei vinovaţi 
să fie luaţi şi puşi în lanţuri. Când a auzit de această 
măsură, legiunea din care făceau parte soldaţii puşi în 
lanţuri s-a răzvrătit. Atunci el s-a urcat la tribună şi în faţa 
soldaţilor adunaţi de jur-împrejur înarmaţi, fiind aduşi 
lângă tribună şi cei în lanţuri, a început astfel: „Tovarăşi de 
arme, dacă nu vă place ceea ce s-a petrecut cu camarazii 
voştri, ţineţi seama că statul e puternic prin disciplina 
strămoşească; dacă se pierde aceasta, vom pierde şi 
imperiul şi numele de romani. Sub domnia mea nu îngădui 
să se facă ceea ce se petrecea sub acea bestie infamă. 
Soldaţii romani, tovarăşii voştri şi ai mei de viaţă şi de 
arme iubesc, beau, se îmbăiază după obiceiuri greceşti şi 
se tăvălesc în desfrâu. Să suport eu aceasta multă vreme? 
Să nu le dau vinovaţilor pedepse capitale?” Aceste cuvinte 
au produs freamăt; el însă a continuat: „De ce nu vă 
stăpâniţi glasurile, care trebuie ridicate în război contra 
duşmanilor, iar nu contra împăratului vostru? Instructorii 
voştri v-au învăţat să strigaţi împotriva sarmaților, 
germanilor şi perşilor, nu împotriva celui ce vă dă hrană 
din provincii, îmbrăcăminte şi soldă. 

Ţineţi-vă gura învrăjbită şi trebuincioasă pe câmpul 
de luptă, să nu vă concediez astăzi pe toţi adresându-mă 
vouă cu un singur cuvânt, acela de cetăţeni. Deşi nu ştiu 
dacă trebuie să vă spun cetăţeni. Căci nu sunteţi vrednici 
de acest nume, nici măcar de cel de plebe romană, dacă 
dispreţuiţi dreptul roman”. 

54 Ei vociferau şi mai tare şi amenințau chiar cu 


armele. „Ridicaţi mâinile contra duşmanilor, le-a zis el, nu 
contra mea, dacă sunteţi viteji. Ceea ce faceţi nu mă 
sperie. Dacă mă ucideţi pe mine, nu veţi scăpa de 
pedeapsa senatului, a statului şi a poporului roman, care 
mă vor răzbuna împotriva voastră”. Cum ei vociferau şi 
mai tare, el a strigat: „Cetăţeni, retrageţi-vă şi depuneţi 
armele!” Minunat lucru, depunându-şi toţi armele şi chiar 
hainele militare, s-au retras nu în cazarmă, ci în diferite 
alte locuri de găzduire. Atunci pentru prima dată s-a 
înţeles ce putere avea severitatea lui. Garda împăratului şi 
cei ce-l înconjurau au adus steagurile în tabără, iar poporul 
a strâns armele şi le-a dus la palat. Totuşi, înainte de a 
pleca în expediţie contra perşilor, cedând rugăminţilor, 
după 30 de zile a primit înapoi legiunea pe care o 
concediase şi mai ales prin lupta acesteia a obţinut 
victoria. A trebuit însă să dea pedeapsă capitală tribunilor, 
pentru că prin neglijenţa lor soldaţii se degradaseră la 
Daphne şi în complicitate cu ei armata se răsculase. 

55 Aşadar, plecând împotriva perşilor cu o mare 
pregătire, a învins pe preaputernicul rege Artaxerxes84, el 
însuşi trecând pe la flancurile armatei, îndemnând pe 
soldaţi, expunându-se săgeţilor inamice, acţionând şi 
lăudând pe fiecare soldat. În sfârşit, după ce a respins şi a 
pus pe fugă pe un rege atât de mare, care venise la luptă 
având 700 de elefanţi, 1 800 de care de luptă prevăzute cu 
coase, şi multe mii de cai, îndată s-a întors la Antiochia şi 
prada pe care a luat-o de la perşi a împărţit-o armatei, 
poruncind ca tribunii, generalii şi chiar soldaţii să reţină 
pentru ei prăzile luate de prin târguri. Atunci pentru prima 
dată perşii au ajuns robi la romani. Dar fiindcă regii 
perşilor socotesc nedemn ca cineva din ai lor să fie rob, el 
i-a eliberat contra plată şi sumele încasate le-a dat o parte 
celor ce-i luaseră în robie, iar o parte le-a vărsat în 
tezaurul public. 

56 După această victorie a venit la Roma, fiind primit 


cu un foarte frumos triumf şi a ţinut în senat această 
cuvântare pe care o extrag din actele senatului cu data şi 
ziua a şaptea înainte de calendele lui octombrie95. 
„Senatori am învins pe perşi. Nu e nevoie să vă ţin un 
discurs lung. Numai că trebuie să ştiţi de ce arme şi de ce 
pregătire au dispus ei. Mai întâi au avut 700 de elefanţi 
încărcaţi cu turnuri, cu arcaşi şi cu o mare cantitate de 
săgeți. Din aceşti elefanţi, 30 am capturat, 200 au rămas 
pe câmp ucişi şi 18 am luat cu noi. Au avut, de asemenea, 
1 800 de care înarmate cu coase. Am fi putut aduce ou noi 
200 de care ale căror animale de tracţiune au fost ucise, 
dar am renunţat să facem acest lucru, fiindcă s-ar fi putut 
să cădem într-o cursă. Le-am pus pe fugă 120.000 de 
călăreţi şi am ucis în luptă 10.000 de cuirasaţi, pe care ei îi 
numesc elibanari, iar cu armele lor am înarmat pe-ai 
noştri. Pe mulţi dintre perşi i-am luat prizonieri şi i-am 
vândut ca sclavi. Teritoriul dintre fluvii, pe care-l părăsise 
acea fiară infamă, l-am reluat în stăpânire. Pe Artaxerxes, 
cel mai puternic rege şi ca nume şi ca fapte, l-am învins şi 
l-am pus pe fugă, astfel încât ţara perşilor l-a văzut fugind 
şi regele însuşi a fugit părăsind steagurile şi ţinuturile în 
care înainte fuseseră duse steagurile noastre. Acestea 
sunt, senatori, faptele. Nu este nevoie de vorbe 
meşteşugite: soldaţii se întorc bogaţi, nimeni nu simte în 
biruinţă truda. Este datoria voastră să hotărâți rugăciuni 
publice, ca să nu părem nerecunoscători faţă de zei”. lată 
aclamaţia senatului: „Alexander Augustus, zeii să te 
păzească. Mărite Persicus, zeii să te păzească. Cu adevărat 
eşti Parthicus, cu adevărat Persicus. Şi noi vedem trofeele 
tale, şi noi îţi vedem victoriile. Slavă tânărului împărat, 
părintelui patriei, marelui pontif. Prin tine sperăm victoria 
împotriva germanilor, prin tine ne aşteptăm la victorie 
oriunde. Învinge cel ce ştie să conducă oastea. Bogat e 
senatul, bogat soldatul, bogat poporul roman”. 

57 După şedinţa senatului, s-a urcat pe Capitoliu, 


unde a adus sacrificii zeilor, a aşezat în templu haine 
persane şi apoi a ţinut această cuvântare: „Cetăţeni, am 
învins pe perşi. Am venit cu soldaţii îmbogăţiţi. Vă promit 
daruri în alimente şi în bani. Mâine vă voi da jocuri de circ 
persane”. Acestea le-am aflat în anale şi în cărţile multor 
scriitori. Unii însă spun că, trădat de un sclav al său, el n-a 
învins pe rege, ci a fugit ca să nu fie învins. Dar cine e bine 
documentat constată că această versiune e în contradicţie 
cu afirmaţiile celor mai mulţi istorici. Herodianus, contrar 
opiniei multora, este unul dintre cei care spun că armata 
lui Alexander a pierit de foame, frig şi boli. După aceasta, 
cu mare glorie, însoţit de senat, de ordinul cavalerilor şi de 
tot poporul, înconjurat de femei, de copii şi mai ales de 
soțiile soldaţilor, a mers pe jos la palat, urmat de un car 
triumfal tras de 4 elefanţi. Mulțimea îl ridica pe braţe şi 
timp de 4 ore abia dacă a atins pământul, toţi aclamând 
clin toate părţile: 

„Este bravă Roma, este brav imperiul, fiindcă este 
brav Alexander”. În ziua următoare, după ce au avut loc 
jocurile de circ şi spectacolele de teatru, a împărţit darul 
promis poporului roman. Uimind exemplul lui Antoninus88, 
care instituise un colegiu faus tinian, a instituit şi el un 
colegiu de fete Mammaeane şi băieţi Mammaeani. 

58 În Mauretania Tingitana87 a obţinut izbânzi prin 
Furius Celsus, în Illyrioum prin ruda sa Varius Macrinus, 
iar în Armenia prin lunius Palmatus. Din toate regiunile i 
se trimiteau scrisori cu laurii victoriei, pe care le citea, pe 
măsură ce soseau, în senat şi în faţa poporului, iar când au 
venit şi cele din Isauria88 aşa cum le dorise, a fost 
împodobit cu toate titlurile. Celor ce conduseseră bine 
treburile publice li s-au decernat podoabe consulare, 
dându-li-se chiar ranguri sacerdotale şi pământ celor ce 
erau săraci şi înaintați în vârstă. Pe sclavii de diferite 
neamuri, în măsura în care erau mai tineri şi mai folositori, 
i-a dăruit prietenilor, iar pe cei care erau de neam nobil 


sau regesc i-a înrolat în armată, ou grade inferioare. 
Pământurile luate de la duşmani le-a dat generalilor şi 
ostaşilor de la graniţă, şi le rămânea acestora în familie, 
dacă moştenitorii lor se înrolau în armată, dar în niciun caz 
nu se împărțeau particularilor, spunând că vor lupta mai cu 
îndârjire dacă-şi vor apăra propriile lor ogoarg. Le-a dat şi 
vite şi sclavi, ca să poată cultiva ce primiseră, pentru ca 
ţarinile vecine cu barbarii să nu fie părăsite din cauza 
sărăciei, sau a bătrâneţei posesorilor, fapt pe care îl 
considera o mare ruşine. 

59 După aceasta, bucurându-se de marea dragoste a 
poporului şi a senatului, toţi sperând victoria împotriva 
germanilor, a plecat la război însoţit de mulţime pe o 
distanţă de 150 de mile69. Era o mare neplăcere pentru el 
şi pentru imperiu faptul că jafurile germanilor pustiau 
Gallia. Era ruşinos de asemenea că părţii, deşi învinşi şi 
ţinuţi în supunere chiar de împărați minusculi, amenințau 
acum grumazul imperiului. 

A plecat aşadar la drum lung, dar cu ostaşii bine 
dispuşi. Ajungând în Gallia, a găsit aici legiunile răzvrătite 
şi a ordonat să fie concediate. Dar gallii, spirite aspre, 
aprinse şi făcând adesea greutăţi împăraţilor, nu i-au 
suportat severitatea, care părea şi mai mare după 
Heliogabalus. 

În sfârşit, pe când se găsea cu puţini oameni dintr-ai 
să-i în Britannia, sau după alţii în Gallia, într-un târg numit 
Sicilia70, câţiva soldaţi, care nu exprimau sentimentele 
tuturor a, ci doar pe ale tâlharilor, împreună cu cei ce se 
ridicaseră prin avantaje căpătate de la Heliogabalus, 
neputând suporta un împărat sever, l-au ucis. Mulţi spun 
că l-au ucis recruţii trimişi de Maximinus pentru perioada 
instrucției, mulţi spun altfel. Este neîndoielnic totuşi faptul 
că el a fost ucis de soldaţi, după ce i-au adresat multe 
injurii, tratându-l ca pe un copil, iar pe mama sa ca pe o 
femeie zgârcită, lacomă după bogăţii?71. 


60 A domnit 13 ani şi 8 zile. A trăit 28 de ani, 3 luni şi 
7 zile. A urmat în toate sfatul mamei sale şi a fost ucis 
împreună cu ea72. 

A avut mai multe semne prevestitoare ale morţii. 

Odată pe când el îşi sărbătorea ziua de naştere şi 
asista la sacrificiu amestecat în mulţime, ca un simplu 
cetăţean, animalul de jertfă scăpând rănit a fugit şi a dat 
peste el umplându-i de sânge haina albă cu care era 
îmbrăcat. Un laur mare şi bătrân, din palatul unui oraş din 
care a pornit la război, s-a uscat deodată. Trei smochini 
din cei care fac smochine numite alexandrine s-au uscat de 
asemenea în faţa cortului său, care se găsea împreună cu 
alte corturi imperiale lângă aceşti smochini. Pe când se 
apropia de Gallia mergând pe jos, o femeie driadă73 i-a 
spus în limba gallică: „Mergi, dar să n-ai speranţa victoriei, 
să nu te încrezi în oastea tău. Când s-a urcat la tribună ca 
să ţină o cuvântare, voind să facă bune urări, a început cu 
cuvintele: „După asasinarea împăratului Heliogabalus”. A 
fost ca un semn prevestitor faptul că, fiind gata de a pleca 
la război, începuse să vorbească soldaţilor cu cuvinte de 
rău augur. şi în mare număr, i-au ucis gărzile, care luate pe 
neaşteptate erau neînarmate, şi l-au răpus şi pe el cu mai 
multe lovituri. Unii spun că el n-a pronunţat niciun cuvânt, 
ci doar soldaţii lui i-au strigat: „leşi, fugi”! Astfel a fost 
ucis cel mai bun tânăr...74 dar toate corpurile de armată, 
care după aceea au fost duse de Maximinus în Italia, au 
fost pregătite de Alexander, constituind o oaste foarte 
puternică formată din armeni, osdroeni, părţi şi oameni de 
toate neamurile. 

62 Că Alexander a disprețuit moartea o arată atât 
asprimea cu care a tratat întotdeauna pe soldaţi, dt şi cele 
ce urmează. 

Astrologul Thrasybulus i-a fost foarte bun prieten. 
Acesta spunându-i o dată că el, deşi împărat, va trebui să 
piară de o sabie barbară, el mai întâi s-a bucurat, deoarece 


credea că-l ameninţă o moarte demnă de un împărat în 
război; apoi a arătat că oamenii cei mai de seamă au fost 
răpuşi de o moarte violentă, citind pe Alexandru, al cărui 
nume îl purta, pe Pompeius, pe Caesar, pe Demosthene, pe 
Tullius şi pe ceilalţi bărbaţi însemnați, care nu-şi sfârşiseră 
viaţa printr-o moarte liniştită. Avea un curaj atât de mare, 
încât socotea că dacă va muri în război trebuie asemănat 
cu zeii. Dar realitatea l-a înşelat, căci a pierit de sabie 
barbară şi de mâna unui barbar scutar, nu în război, ci în 
timp de război. numiţi alexandrini, şi s-a instituit o 
sărbătoare cu numele mamei sale şi al lui, care se 
celebrează şi astăzi cu mare religiozitate de ziua lui de 
naştere. 

Unii arată ca pricină a uciderii lui faptul că mama sa 
părăsise războiul cu germanii voind să plece în orient 
pentru a-şi afişa trufia şi că de aceea s-a înfuriat armata. 
Dar acestea au fost născociri ale simpatizanţilor lui 
Maximinus, care n-au voit să se creadă că cel mai bun 
împărat a fost ucis de un prieten al său, contra drepturilor 
umane şi divine. 

64 Prin Alexander imperiul roman a avut un împărat 
care a domnit mai multă vreme, dar după el au urmat 
împărați care, luptându-se între ei, s-au prăbuşit pe rând, 
domnind unii şase luni, alţii un an, cei mai mulţi doi sau 
maximum trei ani, până la acei principi care au avut o 
domnie mai lungă, mă refer la Aurelianus şi la cei ce au 
urmat, despre care, dacă voi mai avea ani de trăit, voi 
publica ceea ce voi putea afla. 

I s-a reproşat lui Alexander că nu voia să i se mai ştie 
originea siriană, că-i plăcea aurul, că era foarte bănuitor, 
că impusese multe biruri noi, că voia să pară Alexandru cel 
Mare, că era peste măsură de sever cu ostaşii, că se 
amesteca în viaţa particulară a oamenilor, toate acestea 
fiind introduse de el în imperiu. Mulţi - care nu 
cunoscuseră adevărul - spun că el n-a fost numit Caesar de 


către senat, ci de armată, şi de asemenea că n-a fost văr 
după mamă cu Heliogabalus. Aceştia vor fi de părerea 
mea, dacă vor citi pe istoricii vremii şi mai ales pe 
Acholius73, care a scris şi despre campaniile acestui 
împărat. tăi natura, care este mamă a tuturor, l-a născut pe 
împărat bun şi apoi teama că va fi ucis, dacă va fi foarte 
rău, l-a făcut foarte bun. Dar, pentru că trebuie să spun 
adevărul, voi împărtăşi Clemenţei şi Pietăţii Tale din cele 
citite de mine. Îţi este cunoscut Pietăţii Tale ceea ce ai citit 
în Marius Maximus că este mai bun şi aproape mai sigur 
statul al cărui principe este rău, decât acela în care 
prietenii principelui sunt răi, fiindcă măcar unul rău poate 
fi îndreptat de cei buni, dacă aceştia sunt mai mulţi, pe 
când cei răi, dacă sunt mulţi, în niciun fel nu pot fi 
înfrânaţi de unul singur, oricât de bun ar fi. Această idee a 
fost exprimată de către Homullus care spunea lui Traianus 
că Domi tianus a fost foarte rău, dar a avut prieteni buni, 
pe când Claudius, care a lăsat imperiul pe mâna celor mai 
vicioşi liberţi, de aceea a fost mai odios decât Domițian, 
pentru că este mai uşor de suportat unul rău decât mai 
mulţi. 

66 Dar ca să mă întorc la subiect, Alexander a fost şi 
el însuşi foarte bun...76 - şi ceea ce nu face decât cel bun - 
a ţinut seama de sfaturile preabunei sale mame. A avut şi 
prieteni devotați şi venerabili, nu puşi pe răutăţi şi furturi, 
nu turbulenţi, nu vicleni, nu complici ai celor răi, nu 
duşmani ai celor buni, nu desfrânaţi, nu cruzi, nu 
intriganţi, nu batjocoritori, nu care să-l socotească prost, ci 
cinstiţi, venerabili, stăpâniţi, pioşi, iubitori ai împăratului 
şi care nici nu ri deau de el, nici nu voiau să-l facă de râs, 
nu făceau trafic de influenţă, nimic nu minţeau, nimic nu 
născoceau, niciodată nu abuzau de prețuirea pe care le-o 
acorda împăratul, ci îl iubeau. La aceasta se adaugă faptul 
că niciodată n-a avut în consilii sau în servicii eunuci, 
aceştia fiind cei ce-l doboară pe un împărat, fiindcă voiesc 


să trăiască după obiceiul neamurilor orientale sau al 
regilor persani, îndepărtându-i pe regi de popor şi de 
prieteni. Aceştia sunt cei care având de transmis o ştire o 
comunică altfel decât au primit-o, ţinând pe împărat ca 
într-o închisoare şi aranjând ei dinainte totul, ca el să nu 
ştie nimic. De vreme ce aceştia au fost nişte sclavi, 
cumpăraţi de când erau foarte tineri, ce minte înţeleaptă 
pot să aibă? Aceasta era în sfârşit maxima lui: „Eu nu 
îngădui să dispună de capetele prefecţilor, consulilor şi 
senatorilor sclavi cumpăraţi cu bani”. 

67 Ştiu, împărate, cu cât risc se pot spune astfel de 
lucruri unui împărat care este robit unor astfel de oameni, 
dar imperiul este salvat, căci tu ai înţeles ce rău constituie 
aceşti monştri şi cum împresoară ei pe împărați. Pe astfel 
de făpturi tu le ţii la locul pe care-l merită, neîngăduindu-le 
să poarte hlamidă, ci folosindu-le în servicii domestice. De 
reţinut ca important este faptul că Alexander pe nimeni n-a 
primit singur în palat fără să fie altcineva de faţă, cu 
excepţia prefectului Ulpianus, şi n-a dat nimănui ocazia de 
a lua mită prin intervenţii la el, de a-l vorbi pe el de rău, 
sau de a vorbi în faţa lui pe altcineva de rău, şi a ucis pe 
Turinus, care-l vânduse adesea spunând despre el că e un 
prost şi un nebun. 

Este de reţinut de asemenea că Alexander, dacă afla 
că rudele sau prietenii sunt răi, îi pedepsea, sau dacă 
necesitatea sau consideraţii de prietenie îndelungată nu-i 
îngăduiau să-i pedepsească, îi alunga spunând: „Mi-e mai 
scump imperiul decât ei”. 

68 Ca să ştii care au fost bărbaţii care au făcut parte 
din sfatul său, iată-i: Fabius Sabinus, fiul distinsului bărbat 
Sabinus, adevărat Cato al vremii sale, marele jurist 
Domitius Ulpianus, Aelius Gordianus... al împăratului 
Gordianus... lucrul însuşi...77 bărbat distins, Iulius Paulus, 
mare jurist, Claudius Venacus, orator foarte talentat, 
Catilius Severus, neam de al său, cel mai învăţat dintre 


toţi, Aelius Serenianus, cel mai nepătat dintre toţi, şi 
Quintilius Marcellus, decât care istoria nu cunoaşte altul 
mai bun. Cu atâţia bărbaţi şi cu alţii la fel ce putea el gândi 
sau face rău, când toţi aveau în vedere binele? 

Ceata celor răi, care-l înconjuraseră pe Alexander în 
primele zile, îi îndepărtase pe cei buni, dar înţelepciunea 
tânărului şi prieteniile bune au triumfat, cei răi fiind ucişi 
sau alungaţi. 

Aceştia sunt cei ce au făcut împărat bun pe un sirian; 
în schimb, prietenii răi au dat urmaşilor împărați romani 
foarte răi, pe care i-au încărcat cu viciile lor. 

PARTEA A DOUA 

CEI DOI MAXIMINI de Iulius Capitolinus1 

MAXIMINUS CEL BĂTRÂN 

1 Preamărite Constantinus"**, pentru a nu te plictisi, 
obligându-te să citeşti vieţile împăraţilor sau cărţile despre 
împărați, în mod separat, pe fiecare în câte o carte, m-am 
hotărât să recurg la o metodă mai înţeleaptă, reunind pe 
cei doi Maximinus, tatăl şi fiul, într-un singur volum. Am 
respectat, apoi, ordinea pe care Pietatea voastră a cerut-o 
prea vestitului bărbat Tatius Cyrillus, care a tradus diverse 
lucrări din limba greacă în limba latină; şi o voi respecta 
nu numai pentru un singur volum, ci şi pentru celelalte 
care vor urma, afară de marii împărați, ale căror fapte, mai 
multe şi mai strălucite, pretind o desfăşurare mai amplă. 

Maximinus’? cel bătrân a dobândit strălucire sub 
Alexander, dar şi-a început activitatea militară sub 
Severus. S-a născut într-un sat vecin ou populaţiile 
barbare; se zice că tatăl şi mama lui erau chiar barbari; 

158 în prima sa copilărie, a fost păstor, şi chiar fruntaşul tinerilor, 
care întindea curse bandiţilor şi-i apăra pe ai săi de atacurile acestora. 
159Ş i-a făcut primul serviciu militar la cavalerie, căci era, între toţi 
militarii, remarcabil prin mărimea corpului şi strălucit prin vigoare, 
fiind dotat cu o deosebită înfăţişare bărbătească; era sălbatic în 
apucături, aspru, îngîmfat, dispreţuitor, totuşi adesea drept. Iată cea 
dintîi împrejurare în care s-a făcut cunoscut sub îm- 


tatăl era de origine gotică şi se numea Micea, iar mama, 
care provenea de la alani, se numea Hababa. La început, 
Maximinus însuşi nu ascundea acest nume, dar, de îndată 
ce s-a urcat pe tron, a procedat tocmai dimpotrivă, pentru 
a nu se spune că împăratul provine din părinţi barbari. 

păratul Severus. împăratul organizase nişte jocuri 
militare cu ocazia zilei de naştere a fiului său mai mic 
Geta, stabilind, ca premii pentru învingători, brățări, 
coliere şi centuri de argint. 

Maximinus, care în tinereţe fusese pe jumătate 
barbar şi care abia cunoştea limba latină, a cerut 
împăratului în mod public, într-o limbă aproape de cea 
tracă, să-i acorde permisiunea de a se lupta cu soldaţii 
care ocupau ranguri mai deosebite în armată. Mirându-se 
mai întâi de puterea lui fizică, Severus l-a trecut între 
soldaţii de rând, dar între cei mai puternici, ca să nu 
compromită disciplina militară. În această situaţie, 
Maximinus a învins, dintr-o singură sforţare, 16 soldaţi, 
primind 16 premii mai mici, fără valoare militară; a fost, 
apoi, înrolat în armată. 

3 Iar în ziua a treia, după ce împăratul s-a îndreptat 
spre câmpul de luptă, observându-l pe Maximinus, care 
sărea în chip sălbatic în mijlocul mulţimii, a poruncit 
tribunului să-l oprească şi să-l înveţe disciplina romană. 
Înţelegând că împăratul a vorbit despre el, că l-a 
recunoscut şi că, deci, este remarcat printre cei mulţi din 
jur, cum era barbar, s-a aruncat la picioarele împăratului 
care era călare; Severus, voind să-l încerce dacă este tot 
atât de puternic şi la alergări, a făcut cu calul mai multe 
ture; după ce bătrânul împărat a obosit călărind şi, văzând 
că Maximinus nu s-a oprit din fugă pe o atât de mare 
distanţă, i-a zis: „Ce vrei, Tracule? îţi place să mai lupţi şi 
după această cursă?” Dar el a răspuns: „Cât pofteşti, 
împărate”. Atunci, Severus a coborât de pe cal şi a 
poruncit să se ia la întrecere cu el soldaţii cei mai tineri şi 


mai puternici. Dar el, şi de data aceasta, a învins în modul 
său obişnuit, dintr-o singură sforţare, 7 din cei mai 
puternici şi, dintre toţi, numai el a primit de la Severus, pe 
lângă premiile de argint, şi un colier de aur: apoi, 
împăratul a poruncit ca Maximinus să rămână în 
permanenţă la curtea palatului, printre soldaţii săi de 
gardă. 

De atunci s-a făcut cunoscut printre soldaţi, iubit de 
tribuni, stimat de camarazi; obținea tot ceea ce dorea de la 
împărat, fiind şi avansat de însuşi Severus în rândurile 
armatei, cu toate că nu avea vârsta necesară; se deosebea 
totuşi între toţi prin mărimea şi înălţimea corpului ca şi 
prin înfăţişare, prin mărimea ochilor şi expresia figurii. 

4 Ceea ce este sigur, este că adesea Maximinus bea 
în fiecare zi o amforă capitolină de vin şi că mânca, după 
cum afirmă Cordus, chiar 60 libre de carne pe zi; dar tot 
atât de adevărat este că s-a abținut întotdeauna de la 
legume şi aproape întotdeauna de la lucruri reci, afară de 
cazul când avea nevoie de băutură. Adesea îşi strângea 
transpiraţia şi o punea în cupe sau într-un vas, putând să 
ajungă, astfel, la două sau trei sextarii de sudoare. 

Sub Antoninus Caracallus, el a rămas mult timp în 
armată, îndeplinind adesea funcţia de centurion, precum şi 
alte demnități militare. Sub Macrinus, pe care l-a urât 
profund, deoarece omorâse pe fiul comandantului său, a 
părăsit armata şi şi-a înjghebat o proprietate în Thracia4, 
în satul în care se născuse, întreţinând întotdeauna 
legături cu goții. Geţii l-au iubit în mod deosebit, ca pe un 
concetăţean de-al lor. Pe de altă parte, toţi alanii care se 
aşezau pe malul Dunării îl tratau ca pe un prieten, 
oferindu-i daruri pe care ştia să le întoarcă, la rândul său. 
Dar, după uciderea lui Macrinus şi a fiului acestuia, îndată 
ce a înţeles că vine la conducere Heliogabalus, care era ca 
şi fiul lui Antoninus, fiind acum la o vârstă matură, 
Maximinus s-a dus la el şi a cerut să-i acorde aceeaşi 


atenţie, ca şi bunicul său, Severus. Dar n-a obţinut nimic 
de la acest om neruşinat, căci se spune că, drept răspuns, 
Heliogabalus, glumind în mod cum nu se poate mai 
neruşinat, i s-a adresat astfel: „Se zice, Maximinus, că 
odată ai obosit 16, 20 şi chiar 30 ostaşi: poţi să dai gata de 
30 de ori o femeie?” Atunci, văzând că nelegiuitul împărat 
a început să se poarte astfel cu el, Maximinus a părăsit 
armata; a fost totuşi reţinut de prietenii lui Heliogabalus, 
ca să nu se mai adauge la renumele acestuia şi faptul că 
înlătură din armată pe cel mai puternic bărbat al timpului 
său şi pe care unii îl numeau Hercules, alţii Achille, alţii 
Aiax. 

5 Sub acest neruşinat împărat, a deţinut cu multă 
cinste gradul de tribun, dar niciodată n-a căutat să fie în 
apropierea lui, nu l-a salutat şi a petrecut timp de trei ani, 
alergând încoace şi încolo, când la munca câmpului, când 
rămânând în inactivitate pentru diferite boli închipuite. 
După omorârea lui Heliogabalus, îndată ce a aflat că a fost 
ales împărat Alexander, s-a dus la Roma. Alexander l-a 
primit cu mare bucurie şi cu o uimitoare satisfacţie, încât 
s-a adresat astfel senatului: „Senatori, tribunul Maximinus, 
căruia i-am dăruit banda lată de pupură, care n-a putut să 
servească în armată sub acel nelegiuit animal şi care, în 
timpul divinului meu părinte, Severus, a fost prețuit aşa 
cum îl cunoaşteţi pentru faima lui, s-a refugiat la mine”. 
Apoi, l-a numit imediat tribun în legiunea a IV-a, pe care o 
formase din recruți, adresându-i-se cu aceste cuvinte: 
„Prea scumpule şi iubitule Maximinus, nu ţi-am încredinţat 
soldaţi vechi, pentru faptul că m-am temut că nu vei putea 
corecta viciile acestora înrădăcinate sub comanda altora. 
Ai, sub ordinele tale, recruți: învaţă-i să fie buni soldaţi 
după exemplul tău, după virtutea şi puterea ta de muncă, 
astfel încât tu singur să-mi făureşti mulţi Maximini, aşa 
cum şi-i doreşte statul nostru”. eforturi, de vreme ce te afli 
pe o astfel de poziţie, încât poţi dobândi postul de 


comandă?”, se spune că el le răspundea: „Eu cu cât voi fi 
mai mare, cu atât voi munci mai mult”. Executa el însuşi 
împreună cu soldaţii exerciţiile de luptă, aruncând la 
pământ câte 5, 6 şi 7 şi chiar câte 15 dintre ei. In sfârşit, 
deoarece toţi îl invidiau, când un tribun cam îngâmfat, cu 
un corp solid şi de un curaj recunoscut, ceea ce-l făcea şi 
mai fioros, i-a spus: „Nu faci mare lucru, dacă, în calitate 
de tribun, învingi pe propriii tăi soldaţi”, el i-a răspuns: 
„Vreţi să ne luptăm?” şi, după ce adversarul, acceptând 
provocarea, s-a îndreptat spre el, l-a izbit cu pumnul în 
piept şi l-a aruncat pe spate, zicându-i, apoi: „Daţi-mi altul, 
dar să fie tribun”. 

După cum relatează Cordus, era atât de mare, încât 
aşa după cum se spune, depăşea cu un deget opt picioare, 
iar degetul cel mare era atât de gros încât folosea drept 
inel brăţara soţiei sale. Erau, de altfel, răspândite din gură 
în gură fapte ca acestea: că trăgea cu mâinile un car şi 
punea singur în mişcare o căruţă încărcată; dacă dădea un 
pumn unui cal, îi scotea dinţii; dacă-i dădea un picior, îi 
frângea picioarele; sfărâma pietrele de tuf, rupea în două 
arborii mai tineri; că, în sfârşit, unii îl numeau Mi105 din 
Crotona, alţii Hercules, alţii Antaeus. timp ce se ducea 
până la mama lui, iar, după cum declară alţii, de către 
tribunii barbari; şi astfel a fost numit împărat Maximinus. 

În legătură cu moartea lui Alexander, punctele de 
vedere sunt diferite. Unii susţin că Mammaea determinase 
pe fiul său să se îndrepte, după părăsirea războiului cu 
germanii, spre orient, şi de aceea soldaţii s-au răsculat; 
alţii aduc ca motiv faptul că era prea sever şi că ar fi voit 
să dizolve şi legiunile din Gallia, după cum procedase în 
oriente. 

8 După uciderea lui Alexander7/, Maximinus, ceea ce 
s-a întâmplat pentru prima dată cu cineva provenit din 
armată8, a fost proclamat Augustus de către armată, deşi 
nu era încă senator şi fără un decret al senatului, fiindu-i 


dat fiul său ca asociat. Vom spune îndată şi despre acesta 
câteva lucruri, care ne sunt cunoscute. 

In ceea ce-l priveşte pe Maximinus, el a fost dotat cu 
o astfel de pricepere, încât nu se mulțumea să-i conducă 
pe soldaţi prin virtute, ci ştia să le atragă dragostea cea 
mai mare prin răsplăţi şi avantaje. Niciodată n-a lipsit pe 
soldat de raţia sa, n-a îngăduit ca, în cadrul armatei, vreun 
soldat să fie muncitor sau, cum fac cei mai mulţi, să 
lucreze ceva; singurul exerciţiu la care-şi supunea 
legiunile, era vânătoarea. Dar, pe lângă aceste virtuţi, a 
fost atât de crud, încât unii îl numeau Cyclop9, alţii 
Busiris, alţii Sciro, unii Falaris, mulţi Tyfon sau Gigas. 
Senatul se temea îngrozitor de el, iar femeile, împreună cu 
copiii lor, făceau rugăciuni publice sau în particular, în 
temple, pentru ca el să nu vadă niciodată Roma. Se spune 
că unii au fost spânzurați, alţii au fost introduşi în 
animalele abia ucise; că alţii au fost aruncaţi în faţa 
fiarelor; alţii, zdrobiţi cu bicele şi toate acestea fără să ţină 
seama de demnitate. Se părea că voia ca, instaurând 
disciplina militară, să corecteze, după exemplul ei, chiar şi 
faptele civile, ceea ce nu se potrivea cu un împărat care 
voia să fie iubit; era convins, de altfel, că nu se poate 
menţine la conducere decât prin cruzime. În acelaşi timp, 
se temea să nu fie disprețuit de nobilime din cauza umilei 
sale origini de barbar. Pe lângă acestea, nu putea uita că la 
Roma nu se bucurase de respect nici din partea sclavilor 
de la curtea nobililor; dar nici intendenţii acestora nu-l 
vedeau cu ochi buni. Şi cum părerile defavorabile 
exercitau totdeauna o puternică influenţă, el socotea că 
acestea îi sunt duşmănoase chiar când era împărat. La 
astfel de consecinţe duc sentimentele izvori te dintr-un 
caracter slab. 

9 De aceea, pentru a ascunde inferioritatea neamului 
din care provenea, a omorât pe toţi cei care-i cunoşteau 
familia, chiar şi pe unii prieteni, care altă dată, din milă 


faţă de sărăcia în care se afla, îi făcuseră multe servicii. 
Căci n-a existat pe pământ un animal mai crud; punea 
atâta preţ pe forţele sale, încât socotea că nu poate fi 
răpus de nimeni. În sfârşit, fiindcă se credea aproape 
nemuritor, din cauza mărimii corpului şi a virtuţii, se zice 
că un mim oarecare a recitat, în prezenţa lui, la teatru, 
nişte versuri greceşti, a căror traducere era aceasta: „Şi 
cel care nu poate fi omorât de unul singur, poate fi omorât 
de mai mulţi. Şi elefantul este mare şi este totuşi omorât, 
tot astfel leul şi tigrul; fereşte-te de cei mulţi, dacă nu te 
temi de fiecare în parte”; şi acestea au fost spuse chiar în 
prezenţa împăratului. Dar când Maxi minus a întrebat pe 
prieteni ce a spus bufonul, i s-a răspuns că a cântat nişte 
versuri vechi, compuse împotriva oamenilor aspri, iar el, 
cum era trac şi barbar, a crezut. N-a admis în jurul său pe 
niciun nobil; conducea după exemplul lui Spartacus şi 
AtheniolO. În afară de acestea, a omorât în diferite feluri 
pe slujitorii lui Alexander; n-a mai ţinut seama de 
dispoziţiile acestuia şi, din moment ce îi considera suspecți 
pe prietenii şi slujitorii fostului împărat, a devenit şi mai 
crud. 

10 Fiindcă avea un astfel de caracter şi trăia ca un 
sălbatic, a devenit mai sumbru şi mai groaznic, din cauza 
complotului uneltit împotriva lui de un oarecare fost consul 
Magnus, care, împreună cu mai mulţi soldaţi şi centurioni, 
plănuise să-l omoare din dorinţa de a pune mâna pe 
putere. Ideea acestui complot a fost următoarea: fiindcă 
Maximinus voia să treacă la germani pe podul construit de 
el peste Rin, se hotărâse să înainteze, pe pod, împreună cu 
el, şi adversarii lui; podul să fie apoi distrus, iar el să fie 
înconjurat şi ucis pe pământ barbar şi astfel Magnus să 
pună mâna pe putere. Căci, de când a fost numit împărat, 
începuse să poarte tot felul de războaie - şi, într adevăr, cu 
foarte mare vitejie - ca unul care era priceput în tehnica 
militară, deoarece voia să-şi menţină prețuirea care se 


formase despre sine şi, înaintea tuturor a, să întreacă 
gloria lui Alexander, pe care-l omorâse. De aceea, în 
calitate de comandant, ţinea zilnic pe soldaţi la instrucţie; 
în faţa armatei, apărea întotdeauna înarmat şi, cum era de 
statură înaltă, era gata oricând să demonstreze felurite 
exerciţii de luptă. De altfel, se spune că însuşi Maximinus a 
inventat acest complot, pentru a alimenta, astfel 
instinctele cruzimii sale. În fine, fără judecată, fără motiv 
de acuzare, fără denunţare şi fără apărător, i-a omorât pe 
toţi; tuturor a le-a răpit averile şi n-a putut fi satisfăcut nici 
după uciderea a patru mii de oameni. 

din prietenii săi numit Macedonius, căruia nu-i 
convenea că Titus a fost preferat înaintea tuturor, de aceea 
l-a trădat şi i-a adus capul în faţa împăratului. Maximinus 
însă, după ce mai întâi i-a mulţumit, l-a urât după aceea, ca 
pe un trădător şi l-a omorât. Datorită acestor situaţii, 
devenea din zi în zi mai crud, asemenea unor fiare care, 
când sunt rănite, devin mai înverşunate. 

După acestea, a trecut cu toată armata în Germania, 
luând cu sine pe osdroenii, părţii şi pe toţi aceia pe care 
Alexander îi ducea la război. Se folosea de trupe auxiliare 
din orient, fiindcă nimeni nu valora mai mult împotriva 
germanilor decât soldaţii înarmaţi uşor, cu săgeți. De 
altfel, Alexander a avut un uimitor aparat de război, pe 
care se spune că Maximinus l-a amplificat în multe 
privinţe. 

12 Înaintând, aşadar, în Germania transrenană, pe o 
porţiune de treizeci sau patruzeci de mile din pământul 
barbar, a dat foc satelor, a luat cu sine turmele, a făcut 
prăzi, a omorât pe cei mai mulţi dintre locuitorii barbari, a 
îmbogăţit pe soldaţi, a luat numeroşi prizonieri şi, dacă 
germanii nu s-ar fi refugiat din câmpii în mlaştini şi păduri, 
ar fi adus în stăpânirea romană întreaga Germanie. În 
timpul acţiunilor militare, el însuşi se afla în permanenţă în 
toiul luptei, jo înă-ntr-atât încât odată, înaintând prea mult 


în mlaştină, era gata să fie înconjurat de germani, dacă n- 
ar fi fost salvat de soldaţi împreună cu calul său, de care 
era nedespărţit. Căci poseda acea îndrăzneală barbară 
care-l făcea să creadă că orice comandant trebuie să 
participe direct la bătălie. În cele din urmă, a dat în 
mlaştini o luptă aproape navală, omorând un mare număr 
de duşmani. După înfrângerea Germaniei, a trimis la 
Roma, către senat şi popor, o scrisoare compusă după 
dictarea sa, cu acest conţinut: „Senatori, nici nu pot 
înfăţişa tot cât am înfăptuit; pe o întindere de 40 sau 50 
mile, am dat foc la satele germanilor, am luat cu noi 
turmele, am făcut prizonieri, i-am ucis pe soldaţi, am 
luptat în mlaştină. Am fi ajuns şi la păduri, dacă adâncimea 
mlaştinilor ne-ar fi dat posibilitatea de a trece dincolo”. 
Aelius Cordus spune că, în general, aceasta i-a fost 
cuvântarea; ceea ce este demn de crezare, căci într-o 
astfel de împrejurare, ce nu poate un soldat barbar? În 
acelaşi sens, a scris şi poporului, dar cu mai multă 
cuviinţă, deoarece, de fapt, ura senatul de care era sigur 
că este disprețuit. În afară de acestea, a poruncit să se 
picteze nişte tablouri, după desfăşurarea reală a 
războiului, care să fie aşezate înaintea curiei, pentru ca 
pictura să-i înfăţişeze faptele; dar, după moartea lui, 
senatul a hotărât ca aceste tablouri să fie înlăturate şi 
arse. 

13 Au mai fost, în timpul domniei lui, şi alte bătălii, 
din care s-a întors întotdeauna învingător, cu foarte multe 
prăzi şi captivi (există o cuvântare a acestuia trimisă 
senatului, al cărei text este următorul: „Senatori, în scurt 
timp, am purtat mai multe bătălii decât oricare dintre cei 
vechi; am adus atâtea prăzi pe pământul roman, câte nu s- 
ar fi putut spera şi atâţia captivi, cât abia îi poate cuprinde 
pământul nostru”; restul cuvântării nu prezintă interes 
pentru subiectul nostru). După supunerea Germaniei, a 
venit în Sirmium13, având de gând să pregătească războiul 


împotriva sarmaților şi, să supună puterii romane toate 
ţinuturile septentrionale până la Ocean; ceea ce ar fi şi 
făcut, dacă ar fi trăit, după cum afirmă scriitorul grec 
Herodianus, care, după câte se pare, l-a apreciat foarte 
mult, datorită resentimentelor lui faţă de Alexander. 

Dar romanii nu-i mai puteau suporta cruzimea, 
deoarece se sprijinea pe delatori, încuraja pe acuzatori, 
născocea crime, omora pe nevinovaţi, îi condamna pe toţi 
care ajungeau la judecată; pe cei bogaţi îi transforma în 
săraci lipiţi pământului şi nu căuta avere decât prin 
nenorocirea altora; pe mulţi foşti consuli şi generali 
nevinovaţi îi ucidea, pe unii îi transporta prin mulţime în 
nişte care descoperite, iar pe alţii îi ţinea în închisoare. În 
sfârşit, fiindcă nu pierdea nicio cea zie de a-şi manifesta 
cruzimea, împotriva lui s-a pregătit o revoltă14. La această 
acţiune au fost părtaşi nu numai romanii ci, fiindcă era 
aspru faţă de soldaţi, au fost antrenate la răscoală şi 
armatele aflate în Africa şi care, într-o imensă şi rapidă 
răscoală, au proclamat împărat pe bătrânul Gordianus!15%, 
un bărbat foarte serios care îndeplinea pe atunci funcţia 
de proconsul. Firul faptelor acestui complot a fost 
următorul: 

14 Era în Lybia un procurator al fiscului care, din 
devotament faţă de Maximinus, jefuia pe toţi locuitorii; 
acesta a fost omorât de plebea rurală şi de câţiva soldaţi, 
care au alungat pe cei ce-l apărau datorită stimei cuvenite 
lui Maximinus. Dar, fiindcă autorii acestei crime îşi dădeau 
seama că trebuie să se recurgă la măsuri mai drastice, au 
silit pe proconsulul Gordianus să primească funcţia de 
împărat şi l-au îmbrăcat în purpură, ameninţându-l cu 
săbiile şi cu toate celelalte arme. Acesta era, cum am spus, 
un bărbat demn de stimă, provenit dintr-o familie nobilă, 
înarmat cu toate virtuțile, trimis în Africa de Alexander 


160 Au fost trimişi apoi la moarte toţi delatorii, toţi acuzatorii, toţi 
prietenii lui Maximinus; dar, străpuns 


printr-un decret al senatului. În zadar s-a opus el strigând 
şi aruncându-se la pământ. Într-adevăr, la început, 
Gordianus îmbrăcase fără voie purpura, apoi, însă, când a 
văzut că această atitudine nu constituie o siguranţă nici 
pentru fiul său şi nici pentru restul familiei, a acceptat să 
ia conducerea în apropiere de oraşul Tysdrus, fiind numit, 
de toţi africanii, Augustus, împreună cu fiul său. A sosit, 
apoi, repede cu tot cortegiul rega118, cu susţinătorii luil1 
şi cu fascele împodobite cu lauri18, la Carthagina. de unde 
a trimis senatului, la Roma, o scrisoare; şi fiindcă a sosit 
după uciderea lui Vitalianus 19, comandantul gărzii 
pretoriene, aceasta a fost primită cu bucurie din cauza urii 
împotriva lui Maximinus. Gordianus cel bătrân şi 
Gordianus cel tânăr au fost numiţi Auguşti de către senat. 

În mijlocul poporului, a fost omorât şi Sabinus, 
prefectul Romei. Îndată ce acestea au fost săvârşite, 
senatul, temându-se de Maximinus, a declarat pe faţă şi cu 
îndrăzneală pe Maximinus şi pe fiul său duşmani ai 
poporului, iar după aceea, a trimis scrisori către toate 
provinciile, ca să le atragă în luptă pentru salvarea şi 
libertatea comună: toţi au luat cunoştinţă de ele; în sfârşit, 
pretutindeni, au fost omorâţi prietenii, guvernatorii, 
comandanții, tribunii şi soldaţii lui Maximinus; puţine au 
fost cetăţile care au rămas credincioase duşmanului 
public; acestea, trădând pe cei care le fuseseră trimişi, au 
dezvăluit lui Maximinus cele întâmplate prin denunţători 
speciali. 

Conţinutul scrisorilor senatului a fost acesta: 
„Senatul şi poporul roman, care au început să se elibereze, 
prin împărații Gordiani, de un animal atât de îngrozitor, 
urează consulilor, guvernatorilor, locotenenţilor, 
generalilor,  tribunilor, magistraţilor, fiecărei cetăţi, 
municipiu, oraş, sat şi redute, fericirea pe care acum 
pentru prima dată, sunt pe cale de a o redobândi. Cu 
bunăvoința zeilor, am socotit că merită să fie împărat şi l- 


am numit Augustus pe proconsulul Gordianus, un bărbat 
prea venerat şi un senator foarte serios; şi odată cu el l-am 
numit, în sprijinul statului, şi pe fiul acestuia, nobilul tânăr 
Gordianus. Datoria voastră este să vă înţelegeţi, pentru a 
asigura salvarea statului, a înlătura crimele şi a urmări pe 
acel animal şi pe prietenii lui, oriunde ar fi. Maximinus şi 
fiul său au fost declaraţi de noi duşmani”. iar eu, până la 
judecata senatului, voi continua să fiu nehotărât şi 
nesigur”. După ce scrisoarea a fost citită, senatul a 
aclamat îndată: „Gordianus Augustus, zeii să te aibă în 
pază. Să domneşti fericit; tu ne-ai eliberat; datorită ţie, a 
fost salvat statul roman; pentru aceasta îţi mulţumim”. De 
asemenea, consulul a întrebat: „Senatori, ce hotărâți cu 
privire la Maximinus?” S-a răspuns: „Duşmanii sunt 
duşmani. Cine-i va ucide, va binemerita răsplata”. Consulul 
a continuat: „Ce socotiți că trebuie să facem cu prietenii 
lui Maximinus?” Toţi au aclamat: „Duşmanii sunt duşmani, 
cine îi va ucide, va binemerita răsplata”. De asemenea, au 
cerut: „Duşmanul senatului să fie spânzurat pe cruce. 
Duşmanul senatului să fie zdrobit pretutindeni. Duşmanii 
senatului să fie arşi de vii. Gordiani Auguşti, zeii să vă aibă 
în pază. Amândoi să trăiţi fericiţi, să stăpâniţi în fericire. 
Nepotului lui Gordianus îi acordăm titlul de pretor, îi 
promitem consulatul, să fie numit Caesar. Cel de al treilea 
Gordianus să primească preţura”. 

17 îndată ce a aflat despre hotărârea senatului, 
Maximinus, om sălbatic din fire, atât s-a înfuriat, încât s-ar 
fi putut crede că nu e om, ci fiară. Se lovea de pereţi, se 
arunca uneori la pământ, scotea strigăte necugetate, 
punea mâna pe sabie, ca şi când ar fi putut ucide întreg 
senatul; sfâşia îmbrăcămintea împărătească; se năpustea 
cu lovituri asupra celor din jur; şi, dacă tânărul său fiu nu 
s-ar fi îndepărtat din acel loc, după cum susţin unii, i-ar fi 
scos ochii. Cauza mâniei împotriva fiului său consta în 
aceea că poruncise ca el să meargă la Roma îndată ce a 


fost numit împărat, dar el, din respect prea mare faţă de 
tatăl său, nu se ocupase de problemele politice. Socotea 
că, dacă el ar fi fost la Roma, senatul n-ar fi îndrăznit să 
întreprindă nicio acţiune. Prietenii l-au dus în camera de 
dormit aprins de mânie. Dar, fiindcă nu-şi putea stăpâni 
furia, ca să uite gândurile, se spune că, în prima zi, s-a 
îmbătat cu vin până într-atât, încât a uitat ce se 
întâmplase. În ziua următoare, chemându-şi prietenii, care 
nu îndrăzneau să-l privească, ci tăceau şi, în tăcere, 
aprobau hotărârea senatului, s-a consfătuit cu ei ce aveau 
de făcut. 

De la sfatul prietenilor, a pornit la adunarea 
soldaţilor, unde a spus multe cuvinte împotriva africanilor, 
împotriva lui Gordianus şi mai multe împotriva senatului, 
îndemnând pe soldaţi la acţiune pentru răzbunarea 
nedreptăţilor comune. 

18 Adunarea a fost în întregime militară, iar 
conţinutul discursului a fost acesta: „Camarazi, vă aduc la 
cunoştinţă un fapt cunoscut: africanii au călcat jurământul 
de credinţă, dar când l-au respectat? Gordianus, un bătrân 
slab şi în pragul morţii, a luat sau prăşi domnia, iar acei 
venerabili senatori care au ucis pe Romulus şi pe Caesar, 
m-au declarat duşman în timp ce eu luptam şi dobândeam 
victorii pentru ei; dar nu numai pe mine m-au declarat 
duşman, ci şi pe voi toţi, care sunteţi la fel cu mine, şi au 
numit împărați pe Gordiani, tatăl şi fiul. Deci, dacă sunteţi 
bărbaţi, dacă aveţi forţe în voi, să mergem împotriva 
senatului şi împotriva africanilor; bogăţiile tuturor 
acestora vor fi ale voastre”. 

Distribuindu-le apoi solda, şi încă din belşug, a pornit 
cu armata spre Roma. 

19 Dar în Africa, Gordianus, neliniştit din partea unui 
oarecare Capelianus, pe care îl înlocuise din postul de 
guvernator al maurilor şi împotriva căruia trimisese pe 
tânărul său fiu, când a auzit că acesta a fost ucis într-o 


luptă aprigă, el însuşi şi-a pus capăt zilelor prin 
spânzurătoare; ştia că, pe de o parte, Maximinus era foarte 
puternic, iar, pe de altă parte, africanii nu numai că erau 
lipsiţi de energie, dar erau capabili şi de multă perfidie. 
Atunci Capelianus, învingător în numele lui Maximinus, 
temându-se de grupurile opoziţioniste din Africa, a omorât 
şi proscris pe toţi prietenii lui Gordianus; n-a cruțat pe 
nimeni, lăsând să se pare că face toate acestea după 
gândul lui 

Maximinus. În sfârşit, a ruinat cetăţi, a jefuit 
templele, a oferit daruri soldaţilor, a omorât plebea şi pe 
fruntaşii cetăților; pe lângă acestea, el însuşi căuta să 
atragă simpatia soldaţilor, pregătindu-se să ajungă la 
domnie, dacă va pieri Maximinus. 

20 Când toate acestea au fost aflate la Roma, senatul, 
temându-se de cruzimea firească şi chiar inevitabilă a lui 
Maximinus, deoarece cei doi Gordiani erau morţi, a ales ca 
împărați pe Maximus, care fusese prefect al Romei şi 
îndeplinea cele mai multe demnități, necunoscut prin 
familie, dar strălucit prin virtuțile lui, precum şi pe Clodius 
Balbinus, care avea un temperament mai molatec. După ce 
aceştia au fost numiţi de popor Auguşti!*!, nepotul lui 
Gordianus, deşi copil încă, a fost numit Caesar de către 
soldaţi şi popor. Imperiul roman a fost susţinut, deci, 
împotriva lui Maximinus de trei împărați; dintre aceştia 
Maximus era mai sever în viaţă, mai grav în înţelepciune, 
mai consecvent în virtute. În sfârşit acestuia însuşi senatul 


161 Dar, fiindcă asedia în zadar Aquileia, Maximinus a trimis soli în 
cetate. Poporul era chiar pe punctul de a se înţelege cu aceştia, dacă 
nu s-ar fi opus Menofilius şi colegul său, care susțineau că însuşi zeul 
Belenus24 prorocise, prin haruspici, înfrîn- gerea lui Maximinus. Se 
spune că, drept urmare, după aceea soldaţii lui Maximinus susțineau 
chiar că au avut drept adversar pe Apollo şi că, deci, victoria n-a fost a 
lui Maximus sau a senatului, ci a zeilor. Unii afirmă că aceasta ar fi fost 
o plăsmuire, deoarece soldaţii erau ruşinaţi că au fost învinşi de nişte 
oa- 


şi Balbinus i-au încredințat războiul împotriva lui 
Maximinus. După plecarea lui Maximus la război, 
împotriva lui Maximinus, Balbinus era neliniştit mai ales 
din cauza luptelor şi răscoalelor interne, în timpul cărora, 
în primul rând, Gallicanus şi Maecenas, autorii acestora, 
fuseseră omorâţi de furia poporului, care, pe de altă parte, 
era sfâşiat de soldaţii pretorieni; şi, deoarece Balbinus nu 
putea să facă faţă în suficientă măsură acestor frământări, 
în cele din urmă, o bună parte a Romei a fost dată pradă 
focului. 

În acest timp, Maximinus, după ce s-a răspândit 
vestea despre moartea lui Gordianus şi a fiului acestuia, 
prinsese din nou curaj, datorită victoriei lui Capelianus. 
Dar, îndată ce a aflat despre o altă hotărâre a senatului, 
prin care fuseseră numiţi Împărați Maximus, Balbinus şi 
Gordianus, a înţeles că ura senatului este permanentă şi că 
este cu adevărat socotit duşman de judecata tuturora. 

21 De aceea a intrat în Italia cu şi mai mare îndârjire; 
iar, după ce a înţeles că Maximus a fost trimis împotriva 
sa, înfuriindu-se mai mult, a pornit spre Hemona23 cu 
armata gata de luptă, în careu. Dar înţelegerea tuturor 
provinciilor era ca, după ce vor înlătura tot ce putea 
constitui hrană, să se retragă în cetăţi, pentru ca 
Maximinus, împreună cu armata sa, să fie ameninţaţi de 
foame. Aşadar, fiindcă, după ce a aşezat tabăra în câmp, n- 
a găsit niciun fel de aprovizionare, armata însăşi s-a 
revoltat împotrivă-i, pentru că se găsea chinuită de foame 
chiar în Italia, unde credea că-şi va putea reface forţele 
după trecerea Alpilor. Soldaţii au început mai întâi să 
murmure, ajungând apoi chiar la unele expresii mai libere. 
Şi, fiindcă Maximinus voia să pedepsească aceste atitudini, 
a înverşunat şi mai mult pe soldaţi, care, ascunzându-şi 
pentru moment ura, aşteptau împrejurarea potrivită 
dezlănţuirii ei. Cei mai mulţi spun că Maximinus a găsit 
Hemona liberă şi părăsită, iar el se bucura prosteşte, ca şi 


cum întreaga cetate s-ar fi retras în faţa sa. 

După aceea, de la Hemona, a venit la Aquileia, care i- 
a închis porţile după ce soldaţii înarmaţi au fost aşezaţi 
împotriva lui, în jurul zidurilor; şi, datorită măsurilor luate 
de foştii consuli Menofilius şi Crispinus, a fost organizată o 
serioasă luptă de apărare. 22 meni aproape neînarmaţi. 
După ce a pus să se facă un pod din butoaie, Maximinus a 
trecut fluviul şi a început să asedieze Aquileia din 
apropiere. S-au încins, atunci, un asalt şi o bătălie 
înverşunată, deoarece cetăţenii se apărau împotriva 
soldaţilor cu sulf aprins şi cu alte mijloace de luptă de 
acest gen; soldaţii ajunseseră să arunce armele, pentru că 
unora li se aprindeau hainele, altora le ardeau ochii, erau 
distruse chiar maşinile de luptă. Totuşi, în aceste 
împrejurări, Maximinus, împreună cu tânărul său fiu, 
căruia îi dăduse titlul de Caesar, erau în permanentă 
agitaţie: când alergau în jurul zidurilor, când puteau să fie 
în destulă siguranţă faţă de aruncarea suliţei, când 
încurajau pe-ai lor prin cuvinte, când se adresau 
apărătorilor cetăţii dar n-au ajuns la niciun rezultat căci, 
din cauza cruzimii lui Maximinus, primeau, drept răspuns, 
o mulţime de injurii, atât împotriva lui cât şi împotriva 
fiului său, care era de o rară frumuseţe. 

23 Maximinus, considerând că războiul se 
prelungeşte din cauza laşităţii alor săi, şi-a omorât 
generalii tocmai atunci când era cel mai puţin nimerit s-o 
facă, ceea ce a iritat şi mai mult pe soldaţi. La aceasta, se 
adăuga faptul că erau lipsiţi de alimente, deoarece senatul 
dăduse dispoziții către toate provinciile şi gărzile 
porturilor, ca să nu-i dea nicio posibilitate de 
aprovizionare; pe lângă acestea, senatul trimisese la toate 
cetăţile pretori şi cvestori, ca să pună pretutindeni oameni 
de pază şi să apere totul împotriva lui Maximinus, încât se 
ajunsese ca însuşi asediatorul să suporte greutăţile celui 
asediat. Se vestea că toată lumea s-a unit în ura împotriva 


lui Maximinus. De aceea, soldaţii, fiind cuprinşi de spaimă 
şi gândindu-se la familiile lor de pe muntele Albanus25, 
chiar în miezul zilei, în timpul odihnei după luptă, au ucis 
şi pe Maximinus şi pe fiul său, care se aflau în cortul lor; 
apoi au arătat aquileienilor capetele lor înfipte în vârful 
suliţelor. După aceasta, statuile şi portretele lui Maximinus 
au fost imediat depozitate în satul apropiat, iar 
comandantul gărzii lui, împreună eu prietenii mai 
deosebiți, au fost ucişi. Capetele celor doi Maximini au fost 
trimise, după aceea, la Roma. 

24 Acesta a fost sfârşitul Maximinilor, demn de 
cruzimea tatălui, dar nepotrivit ou bunătatea fiului. După 
moartea lor, s-a iscat o mare bucurie în rândul provinciilor 
şi o mare durere printre barbari. Pe de altă parte, soldaţii, 
după ce au nimicit pe duşmanii publici, au fost primiţi, la 
cererea lor, de apărătorii cetăţii, dar cu condiţia să se 
prosterneze în faţa portretelor lui Maximus, Balbinus şi 
Gordianus, deoarece se zvonise că primii doi Gordiani au 
fost trecuţi în rândul zeilor. După acestea, din Aquileia, a 
fost adusă în tabăra înfometată, ca răsplată, o mare 
cantitate de alimente, iar, în ziua următoare după odihna 
soldaţilor, a fost convocată o adunare, când cu toţii au 
depus jurământul de credinţă lui Maximus, Balbinus şi 
Gordianus, numind zei mai întâi pe primii doi Gordiani. 

Cu greu s-ar putea descrie cât de mare a fost veselia 
când a fost transportat capul lui Maximinus prin Italia spre 
Roma, toţi alergând de pretutindeni pentru a participa la 
bucuria publică. Maximus însuşi, pe care mulţi îl numesc 
Puppienus, se pregătea tocmai de război lângă Ravenna!%?, 
cu sprijinul trupelor auxiliare ale germanilor, când a aflat 
că armata i se încredinţase lui şi colegilor săi şi că 
Maximinii au fost omorâţi; de aceea, după ce a dat drumul 
trupelor auxiliare ale germanilor, pe care le concentrase 


162 Hotărirea senatului a fost următoarea: după ce a fost citită în 
senat scrisoarea de către Balbinus Au- 


împotriva duşmanului, a trimis la Roma o scrisoare 
împodobită cu lauri, care a produs o aşa de mare bucurie 
în cetate, încât toţi aduceau mulţumiri zeilor la altare, în 
temple şi sanctuare şi în alte locuri sfinte. Balbinus, însă, 
mai timid din natură, care începea să tremure când auzea 
de numele lui Maximinus, a făcut o hecatombă şi a 
poruncit ca, în toate cetăţile, să se facă rugăciuni însoţite 
de sacrificii asemănătoare. Apoi Maximus a venit la Roma 
şi, intrând în senat, după ce i s-au adus mulţumiri, a ţinut o 
cuvântare, iar după aceea s-a retras pe Palatin26!6%, 
împreună cu Balbinus şi Gordianus, ca învingători. 

25 Este interesant de ştiut care a fost hotărârea 
senatului şi cum s-a petrecut, la Roma, ziua în care a fost 
comunicată uciderea lui Maximinus. Mai întâi, solul trimis 
din Aquileia la Roma a alergat cu atâta repeziciune 
schimbându-şi caii, încât a şi sosit la Roma în a patra zi 
după ce-l lăsase pe Maximus la Ravena. Era, din 
întâmplare, o zi destinată reprezentaţiilor dramatice; când 
a sosit vestitorul în teatru, după ce abia se aşezaseră 
Balbinus şi Gordianus, înainte ca acesta să spună ceva, 
întreg poporul a exclamat: „Maximinus a fost omorât”. 
Astfel, poporul a luat-o înaintea vestitorului, iar împărații, 
care erau de faţă, au participat, prin semne de aprobare şi 
adeziune, la bucuria comună. După terminarea 
spectacolului, toţi au alergat la locurile sfinte, apoi 


163g ustus, senatul a aclamat: „Zeii pedepsesc pe duşmanii senatului 
şi ai poporului. Preamăritule Jupiter, îţi mulţumim. Venerabile Apollo, 
îţi sîntem recunoscători. Maximus Augustus, îţi aducem mulţumiri, şi 
ţie, Balbinus Augustus; Gordianilor măriţi le închinăm temple. Numele 
lui Maximinus, şters de curînd de pe edificiile publice, trebuie înlăturat 
şi din suflete. Capul duşmanului public să fie aruncat în rîu; nimeni să 
nu-i îngroape corpul. Acela, care a ameninţat pe senatori cu moartea, 
a fost omorît, după cum o merita. Prea venerabili împărați, vă aducem 
mulţumiri. Maximus, Balbinus, Gordianus, zeii să vă aibă în pază. Toţi 
iubim pe învingătorii duşmanilor. Toţi dorim să se prezinte Maximus; 
Balbinus Augustus, zeii să te apere. Anul acesta să fie încununat de 
strălucirea consulatului vostru. In locul lui Maximinus, să fie ales 


senatorii s-au îndreptat spre împărați, iar poporul la 
adunare. 

Gordianus”. Invitat să-şi spună părerea, Cuspidius 
Celerinus a rostit aceste cuvinte: „Senatori, după ce a fost 
şters numele lui Maximinus şi Gordianii au fost divinizaţi, 
hotărâm ca, în cinstea victoriei împăraţilor noştri 
Maximus, Balbinus şi Gordianus, să li se ridice statui cu 
elefanţi, care triumfale, statui ecvestre şi trofee”. După 
închiderea şedinţei senatului, au fost hotărâte rugăciuni în 
tot cuprinsul Romei. împărații victorioşi s-au retras pe 
Palatin: despre viaţa lor voi vorbi, mai apoi, în altă carte. 

MAXIMINUS CEL TÂNĂR 

27 Despre familia acestuia s-a vorbit mai înainte. A 
fost de o atât de rară frumuseţe, încât pretutindeni a fost 
iubit de femeile mai îndrăzneţe. Unele chiar doreau să aibă 
copii de la el. Se părea că are predispoziţie pentru creştere 
în înălţime, astfel încât să ajungă la statura tatălui său. 
Dar a pierit la vârsta de 21 de ani, în prima floare a 
tinereţii. După cum spun, însă, unii, a murit la 18 ani. Şi-a 
însuşit primele cunoştinţe de literatură greacă şi latină, 
căci a avut, ca profesor de literatură, pe grecul Fabillus, de 
la care au rămas multe epigrame în amintirea tânărului 
său elev; el a compus şi nişte versuri în limba greacă, după 
cele latine ale lui Vergilius, făcând portretul acestui tânăr: 

„Aşa cum luceafărul afundat în valurile Oceanului / 
ridică spre cer înfăţişarea-i divină şi împrăştie întunericul, 
/ tot astfel era şi tânărul strălucit prin numele tatălui său” 
28. 

A avut, de asemenea, ca profesor pe gramaticul latin 
Filemon, pe jurisconsult Modestinus, pe oratorul Titianus, 
fiul lui Titianus cel bătrân29, care a scris cărţi foarte 
frumoase despre istoria provinciilor şi care a fost numit 
maimuța vremii sale, fiindcă imitase totul; a avut ca 
profesor şi pe retorul grec Eugamius, un om strălucit al 
epocii sale. Logodnica lui era Iunia Fadilla, strănepoata lui 


Antoninus, devenită apoi soţia lui 'Texotius, un senator din 
aceeaşi familie, care a murit după îndeplinirea funcţiei de 
pretor şi de la care au rămas nişte poeme. Au rămas însă 
la ea, după cum afirmă Condus, (ca unul care s-a ocupat de 
aceste lucruri), şi nişte podoabe regeşti care se spune că 
au fost de felul acesta: un colier cu nouă perle, o bască, un 
fileu pentru păr cu 12 smaralde, o brățară cu o agrafă din 
4 flori de hyacint, în afară de hainele aurite, toate, de 
asemenea regeşti şi alte bijuterii cu care de obicei se 
împodobesc logodnicii. 

28 Însă tânărul Maximinus era de o extraordinară 
îngâmfare, astfel încât, chiar când tatăl său, un om deo 
rară cruzime, se ridica în faţa celor mai mulţi magistrati, el 
şedea jos; îşi petrecea viaţa în veselie; foarte reţinut la vin, 
era lacom la mâncare, mai ales la vânat, astfel încât nu 
mânca decât carne de mistreţ, canari sălbatici, de sturzi şi 
de tot felul de animale vânate. Îl defăimau pentru 
deosebita-i frumuseţe prietenii lui Maximus, Balbinus şi 
Gordianus şi cu deosebire senatorii, care nu voiau ca 
frumuseţea lui să rămână nepătată, de parc-ar fi fost 
coborâtă din cer. De aceea în acel moment, când, 
înconjurând zidurile Aquileiei împreună cu tatăl său, cerea 
predarea cetăţii, nu i s-a reproşat nimic altceva decât 
imoralitatea, care, de fapt, nu se potrivea de loc cu viaţa 
lui. Căci a fost îngrijit la îmbrăcăminte, cum nicio femeie 
nu era mai elegantă în lume; era foarte mult îndatoritor cu 
prietenii tatălui său, cărora le oferea cadouri şi bani. Era 
foarte mândru la diferite ceremonii; când se întâlnea cu 
oamenii, la întindea mâna şi îi lăsa să-i sărute genunchii, 
uneori chiar picioarele, ceea ce niciodată n-a permis 
Maximinus cel bătrân, care spunea: „Să ferească zeii ca 
vreun om liber să-şi pună sărutarea pe genunchii mei (pe 
picioarele mele)”. 

Şi, fiindcă am revenit la Maximinus cel bătrân, nu 
trebuie să trecem cu vederea nici lucrurile vesele; 


deoarece era, cum am spus, înalt de aproape opt picioare 
şi jumătate, unii i-au aşezat încălţămintea împărătească30 
- despre care se precizează că era cu un picior mai imare 
decât măsura unui om - într-o pădure dintre Aquileia şi 
Arcia31l, de unde a rămas vorba în popor, când venea 
discuţia despre oamenii lungi şi proşti, că este ca „gheata 
lui Maximinus”. Am menţionat acest lucru, ca nu cumva, 
cine citeşte pe Cordus, să creadă că am trecut cu vederea 
ceva care se referă la Maximinus tatăl. Dar să revenim la 
fiu. 

29 Despre acest tânăr Alexander Aurelius32, dorind 
să-i dea în căsătorie pe sora sa Theoclia, scria astfel mamei 
sale Mamaea: „Mamă, dacă Maximinus cel bătrân, 
conducătorul nostru cu adevărat cel mai bun, n-ar avea în 
el ceva barbar, eu i-aş fi dat pe Theoclia tânărului 
Maximinus; dar mă tem ca nu cumva sora mea, învățată cu 
obiceiurile fine greceşti, să nu-şi poată suferi socrul 
sălbatic, deşi tânărul se pare că este şi frumos şi învăţat şi 
obişnuit cu manierele greceşti. La acestea mă gândesc, dar 
îţi cer, totuşi, sfatul dacă vrei de ginere pe fiul lui 
Maximinus sau pe Messala, dintr-o familie nobilă, orator 
renumit şi foarte cult în acelaşi timp şi care, de nu mă 
înşel, va ajunge strălucit în războaie, dacă va avea această 
preocupare. 

lată ce-a spus Alexander în legătură cu Maximinus, 
despre care nici noi nu avem nimic mai mult ce să spunem. 

Ca să nu se pare că a fost trecută sub tăcere, am 
introdus şi scrisoarea lui Maximinus tatăl, care, ales atunci 
împărat, spunea că de aceea a numit el însuşi împărat pe 
fiul său, pentru ca să vadă cetatea cum îi stă îmbrăcat în 
purpură, fie sub formă de portret, fie în realitate: 

„Când am permis ca fiul meu să fie numit împărat, 
am făcut-o şi din cauza dragostei pe care tatăl trebuie s-o 
poarte fiului său, dar şi pentru că am voit ca poporul 
roman şi acel vrednic senat să jure că n-a avut niciodată 


un împărat mai frumos”. Tânărul, într-adevăr, purta o 
platoşă de aur după exemplul Ptolemeilor şi una de argint, 
un scut aurit încrustat cu pietre scumpe şi o lance aurită. 
A cerut să i se facă şi săbii de argint şi de aur, şi în general 
tot ce putea să-i mărească frumuseţea: până şi coifuri cu 
apărătoare de faţă încrustate cu pietre scumpe. 

lată ce am considerat potrivit să se ştie şi să se spună 
despre fiu. Cine va voi să cunoască şi alte lucruri cu privire 
la relaţiile de dragoste, să-l citească pe Cordus, căci el se 
ocupă pe larg de astfel de lucruri. Noi, însă, vom sfârşi 
această carte, îndreptându-ne spre celelalte pe care ni le 
cere, cum s-ar spune, dreptul public. 

30 Prevestirile despre Maximinus tatăl au fost 
următoarele: în timp ce dormea, un şarpe i-a înconjurat 
corpul; o viţă pusă de el a dat, în anul următor, nişte 
imenşi struguri de culoarea purpurei şi a crescut până a 
ajuns de o mărime uimitoare; scutul lui a luat foc de la 
razele soarelui; o lance mică a fost astfel lovită de un 
fulger, încât a fost străpunsă pe toată lungimea, chiar prin 
metal, şi ruptă în două părţi; de aceea, prezicătorii au 
afirmat că vor fi doi împărați cu acelaşi nume şi din 
aceeaşi familie, dar nu vor rămâne vreme îndelungată la 
putere. Platoşa tatălui a fost văzută de mulţi acoperită în 
întregime de o culoare purpurie, dar nu de rugină, cum se 
mai obişnuieşte. Pentru fiu au apărut următoarele semne 
prevestitoare: pe când învăţa la gramatică, o rudă i-a oferit 
opera lui Homer, toată în purpură şi scrisă cu litere de aur. 
Când, copilandru fiind, a fost invitat, în cinstea tatălui său, 
la masă de Alexander, întrucât nu avea îmbrăcăminte 
potrivită, s-a îmbrăcat ou haina împăratului şi s-a urcat în 
trăsura lui Antoninus Caracallus, care apăruse deodată 
goală pe stradă, şi abia cu greu a fost dat jos de vizitiu. S- 
au găsit unii care i-au spus lui Caracallus că trebuie să se 
teamă de acest copil. Atunci el a spus: „Mai e multă vreme 
până să-mi urmeze mie ăsta la tron”, căci pe atunci se afla 


printre oamenii necunoscuţi, fiind şi prea mic. 

31 Semnele prevestitoare ale morţii lui Maximinus au 
fost următoarele: „Pe când se îndrepta, împreună - cu fiul 
său, împotriva lui Maximus şi a lui Balbinus, i-a ieşit în cale 
o femeie cu părul despletit şi cu o înfăţişare lugubră, care 
a exclamat: „Maximinus, Maximinus, Maximinus”, n-a mai 
scos apoi nicio vorbă şi a murit; se părea că a vrut să 
spună: „Ajutaţi-mă!” în a doua etapă a domniei sale, nişte 
clini, peste doisprezece, au început să urle în jurul cortului 
şi şi-au dat sufletul, parcă plângând, fiind găsiţi morţi în 
revărsatul zorilor. În acelaşi timp, au intrat aproape cinci 
sute de lupi într-o cetate, spre care se îndrepta Maximinus: 
foarte mulţi afirmă că era Hemona, alţii susţin că era 
Archimeea, care, deşi era pustie, şi-a deschis porţile în faţa 
lui Maximinus. Ne-ar trebui mult timp, ca să reproducem 
toate prevestirile; dacă vrea cineva să le cunoască, îl 
sfătuiesc să citească pe Cordus, care le-a povestit pe toate, 
cum am mai spus, ca pe o anecdotă. 

Nu există nicăieri mormintele Maximinilor; căci 
cadavrele lor au fost aruncate în râu, iar capetele au fost 
arse în câmpul lui Marte în timp ce poporul le adresa 
cuvinte insultătoare. 

32 Aelius Sabinus ne transmite un lucru, care nu 
trebuie trecut cu vederea, cum că fiul avea o figură atât de 
frumoasă, încât capul acestuia, chiar şi mort, deşi negru, 
murdar, aproape putrezit şi plin de noroi, arăta ca o umbră 
a unui chip frumos. În sfârşit, în timp ce se dezlănţuise o 
mare bucurie la vederea capului lui Maximinus, s-a produs 
o tot aşa de mare tristeţe pentru faptul că, în acelaşi mod, 
era transportat şi capul fiului. Dexippus33 afirmă că o 
astfel de ură crescuse împotriva lui Maximinus, încât, după 
uciderea  Gordianilor, senatul a numit douăzeci de 
bărbaţi34 pe care să-i opună lui Maximinus. Intre aceştia 
se aflau Balbinus şi Maximus, pe care i-a şi numit împărați 
împotriva lui. Tot el mai spune că, în faţa lui Maximinus, 


părăsit de soldaţi, au fost omorâţi comandantul gărzii 
pretoriene şi fiul său. Mai sunt unii istorici care afirmă că, 
îndată ce a fost părăsit şi a văzut cum fiul său a fost 
omorât sub ochii săi, însuşi Maximinus şi-a pus capăt 
zilelor35, ca să nu fie cuprins de slăbiciunefemeiască. 

33 Nu trebuie trecut sub tăcere nici faptul că 
aquileienii au manifestat atâta credinţă faţă de senat şi 
împotriva lui Maximinus, încât au făcut nişte sfori din 
părul femeilor, fiindcă lipseau corzile pentru aruncarea 
săgeţilor, ceea ce s-a întâmplat odată şi la Roma, lucru 
care a determinat senatul să dedice în onoarea 
matroanelor un templu zeiţei Venus Calva. 

Nu trebuie să omitem, de asemenea, din moment ce 
au scris despre acest lucru şi Dexippus şi Arrianus39 şi 
mulţi alţi greci, că Maximus şi Balbinus au fost numiţi 
împărați împotriva lui Maximinus şi că Maximus a fost 
trimis cu armata şi s-a pregătit de război lângă Ravenna, 
însă n-a vizitat Aquileia decât după victorie. Scriitorii latini 
au susţinut că nu Maximus, ci Puppienus37 a luptat lângă 
Aquileia împotriva lui Maximinus şi l-a învins. De unde a 
provenit această greşeală nu pot să ştiu, afară de faptul că 
poate Maximus este una şi aceeaşi persoană cu Puppienus. 
Am făcut această mărturisire, ca nu cumva să creadă 
cineva că n-am ştiut acest lucru, care într-adevăr a dat 
naştere la o mare nesiguranţă şi mirare. 

CEI TREI GORDIANI de Iulius Capitolinus 

1  Luasem, într-adevăr, hotărârea, venerabile 
Augustus, ca, după exemplul multor istorici, să ofer 
bunăvoinţei tale biografia câte unui împărat în câte o 
carte, separat. Căci, pe de o parte, am văzut, iar pe de altă 
parte, am aflat din lectură că mulţi au procedat astfel; dar 
mi se pare nedrept fie să-ţi obosesc ţie atenţia 
îngăduitoare din cauza marelui număr de cărţi, fie să-mi 
extind eu eforturile în prea multe volume. De aceea am 
tratat despre cei trei Gordiani în această carte, gândindu- 


mă atât la munca mea cât şi la lectura ta, ca să nu fii 
nevoit să răsfoieşti prea multe volume, citind în fiecare 
câte o singură povestire. Dar, ca să nu ai impresia că eu, 
care m-am ferit de lungimea cărţilor şi de mulţimea 
cuvintelor, am căzut tocmai într-o greşeală, pe care încerc 
în mod politicos s-o evit, voi intra în subiect. 164 

plinit împreună cu Alexander, a fost trimis, conform 
unui decret al senatului, proconsul în Africa. 

3 Dar, înainte de a vorbi despre domnia acestuia, voi 
spune câteva lucruri despre caracterul lui. Pe când era 
tânăr, Gordianus, despre care este vorba, a compus poezii, 
care s-au păstrat în întregime şi toate fiind asemănătoare 
celor compuse de Cicero, ca: Manus şi Aratus; Halcyone, 
Uxorius sau Nilus; dar el a scris într-un fel deosebit, astfel 
încât versurile lui Cicero par învechite. A scris, de 
asemenea, după modelul Eneidei lui Vergilius, Achilleidei 
lui Statius şi al multor Alexandride, o poemă - 
Antoniniada, în care tratează despre Antoninus Pius şi 
despre Marcus Antoninus, înfăţişând, în treizeci de cărţi, 
în versuri foarte bine compuse, viaţa şi războaiele 
acestora, precum şi faptele lor publice şi particulare. A 
compus toate acestea, chiar când era copil, iar după ce a 
înaintat în vârstă, a declamat controverse în Athenaeum, 
fiind audiat chiar de împărații timpului său. 


164 Gordianii n-au fost doi, cum vorbesc unii scriitori nepricepuţi, ci 
trei, şi acest lucru s-ar fi putut afla de la Arrianus, scriitor de istorie 
greacă, precum şi de la scriitorul grec Dexippus, care le-au tratat pe 
toate, deşi pe scurt, dar cu obiectivitate. Dintre aceştia, Gordianus cel 
bătrîn, adică primul, s-a născut din tatăl său Maecius Marullus şi din 
mama sa Ulpia Gordiana; după tată, îşi trage originea din familia 
Gracchilor, iar după mamă, din împăratul Traian. Tatăl său, bunicul şi 
străbunicul îndepliniseră funcţia de consul; de asemenea, fuseseră 
consuli socrul, tatăl socrului, un alt tată al socrului, precum şi doi 
unchi ai socrului său; el însuşi consul, era foarte bogat şi puternic, 
deoarece poseda la Roma casa pompeiană, iar în provincii avea atîtea 
pămînturi, cum n-a avut nimeni ca particular. După consulat, pe care l- 
a înde- 


A avut o cvestură foarte măreaţă. În timpul edilităţii, 
a oferit poporului roman, pe cheltuiala sa, douăsprezece 
spectacole, deci câte unul pe lună, astfel încât uneori 
pregătea câte cinci sute perechi de gladiatori, niciodată 
mai puţini de 150. Într-o singură zi, a scos în luptă 100 de 
fiare libiene; în altă zi, 1.000 de urşi. Există încă o pădure 
renumită a acestuia într-o pictură din casa lui Cn. 
Pompeiusl, care i-a aparţinut lui, tatălui, şi bunicului său 
şi pe care, în vremea lui Philippus, a pus stăpânire fiscul 
vostru. În această pictură, se pot vedea şi acum 200 de 
cerbi palmaţi?2, amestecați cu cei britanici, 30 de cai 
sălbatici, 100 de oi sălbatice, 10 cerbi, 100 de tauri din 
Cypru, 300 de struţi maur de o culoare roşie strălucitoare, 
30 de măgari sălbatici, 150 de mistreți, 200 de ibişi, 200 
de căprioare. Pe toate acestea el le-a oferit poporului, 
pentru a le vâna în cel de-al şaselea spectacol organizat de 
el. 

4 S-a distins, de asemenea, şi în funcţia de pretor. 
După îndeplinirea acestei magistraturi, a fost prima dată 
consul împreună ou Antoninus Caracallus, a doua oară cu 
Alexander. A avut doi copii: un băiat, fost consul, care a 
fost numit Augustus împreună cu el şi a pierit în războiul 
din Africa în apropiere de Carthagina, precum şi o fiică, 
Maecia Faustina, care a devenit soţia lui Iunius Balbus, 
fost consul. În timpul consulatelor, a întrecut în strălucire 
pe ceilalţi consuli ai timpului său, astfel încât Antoninus 
invidia, admirând peste măsura admisă împăraţilor, când 
togile sale, când benzile late de purpură, când spectacolele 
de circ oferite poporului. A fost cel dintâi dintre romani 
care a avut, ca particular, o tunică brodată şi o togă 
pictată, pe când, înaintea lui, chiar şi împărații le primeau 
fie de pe Capitoliu fie de pe Palatin. A distribuit, cu 
permisiunea împăraţilor, diferitelor partide populare 100 
cai sicilieni şi 100 cai din Capadocia. Prin acestea ajunsese 
destul de drag poporului, care de obicei nu uita astfel de 


lucruri. Cordus afirmă că, în toate cetăţile Campaniei, 
Etruriei, Umbriei, Flaminiei şi Picenului, el a oferit pe 
cheltuială proprie, timp de 4 zile, jocuri scenice şi întreceri 
tinereşti3. 

A mai scris şi nişte elogii în proză dedicate tuturor 
Antoninilor dinaintea lui. I-a iubit atât de mult pe Antonini, 
încât, după cum afirmă mulţi, şi-a adăugat numele de 
Antoninus, iar cum declară cei mai mulţi, pe acela de 
Antonius. Dar ceea ce este adevărat, este faptul că fiului 
său, numit tot Gordianus4, i-a acordat, pentru mai multă 
strălucire, numele şi sigiliul lui Antoninus, în momentul 
când, după obiceiul roman, l-a înscris în actele publice, în 
faţa prefectului finanţelor. că a numit pe Gordianus 
proconsul în Africa; conţinutul ei este următorul: 
„Senatori, nu mi-aţi fi putut produce o mai mare satisfacţie 
şi mai mare plăcere, decât trimițând proconsul în Africa pe 
Antoninus Gordianus, un bărbat nobil, mărinimos, ales, 
drept, temperat, bun” şi celelalte. Din ea reiese ce 
deosebit bărbat a fost Gordianus în vremea sa. A fost aşa 
de mult iubit de africani, ca niciun alt proconsul înaintea 
lui, încât mulţi îl numeau Scipio, alţii Cato, cei mai mulţi 
Mucius şi Rutilius sau Laelius5. S-a păstrat o aclamaţie a 
acestora care a fost transmisă, într-o scrisoare, de Iunius 
Cordus. Căci, pe când citea într-o zi un act imperial după 
ce, la început, a pronunţat numele proconsulilor Scipioni, 
poporul i-a strigat: „Pentru noul Scipio, pentru proconsulul 
Gordianus” Astfel de vorbe şi altele de acest fel i se 
adresau în mod obişnuit. 

6 Era un om de statură înaltă, de roman, cu părul alb 
strălucitor, cu o figură măreaţă; la faţă, era mai mult roşu 
decât alb, cu o înfăţişare mândră, ou nişte ochi, o gură şi o 
frunte impunătoare; la corp era puţin grăsuţ, dar de un 
caracter plăcut, astfel încât nu s-ar putea spune că el s-a 
purtat vreodată fără măsură, lipsit de modestie sau în chip 
exagerat. Işi iubea în mod deosebit pe ai săi, avea pentru 


fiul şi nepotul său o dragoste nemăsurată, iar pentru fiică 
şi nepoată un adevărat cult. Socrului său Annius Severus îi 
purta atâta respect, încât se credea ca şi fiu adevărat, 
trecut în familia acestuia; n-a făcut niciodată baie 
împreună cu e10; iar înainte de a fi pretor, niciodată n-a 
stat jos în prezenţa acestuia. Pe când era consul, sau 
rămânea tot timpul în casa lui, ori, dacă locuia în casa lui 
Pompeius, mergea la el ori dimineaţa, ori seara. Cumpătat 
la băutură, era foarte cumpătat şi la mâncare, foarte 
îngrijit la îmbrăcăminte; îi plăcea mult să facă baie; vara se 
scălda de patru cinci ori pe zi. iar iarna de două ori. li 
plăcea foarte mult somnul, încât dacă din întâmplare lua 
masa la prieteni, dormea fără jenă în sufragerie; se părea 
că face aceasta dintr-o necesitate naturală şi nu din cauza 
beţiei sau de lene. 

7 Dar bunele sale trăsături de caracter nu i-au fost de 
folos. Deşi era remarcabil prin acest fel de viaţă şi-i plăcea 
să studieze pe Platón, Aristotel, Cicero, Vergilius şi ceilalţi 
scriitori vechi, a avut un alt sfârşit decât cel pe care-l 
merita. Căci, pe când, în timpul domniei crude şi sălbatice 
a lui Maximinus, era proconsul în Africa şi senatul îi 
numise, dintre consuli, pe fiul său ca locotenent, exista un 
oarecare perceptor, care se purta cu africanii mai violent 
decât îngăduia chiar Maximinus, exilând pe mulţi dintre ei, 
pe alţii omorându-i, arogându-şi, în sfârşit, drepturi peste 
atribuţiile unui procurator. Ba chiar, cândva, împiedicat în 
acţiunile lui de către proconsul şi locotenentul acestuia, în 
loc să se potolească, ameninţa cu moartea pe nobili şi 
chiar pe foştii consuli. Dar africanii, nemaiputând suporta 
atâtea nedreptăţi, îndrăzneţe, după ce au atras de partea 
lor mai mulţi soldaţi, au omorât pe perceptor. După 
omorârea acestuia, în timp ce întreaga lume ardea de ură 
împotriva lui Maximinus, au început să reflecteze, cum ar 
putea fi liniştită neînţelegerea dintre partizanii lui 
Maximinus şi ţăranii africani. În acest timp, un oarecare 


decuri6n cu autoritate la africani, numit Mauricius, s-a 
adresat astfel, printr-o aleasă cuvântare, plebei de la oraş 
şi populaţiei de la ţară de pe pământul lui de lângă Tys 
drus”7: ameninţaţi cu moartea de către monstrul de 
Maximinus, îi vom declara pe aceştia împărați, 
îmbrăcându-i în purpura de pe drapele, şi după ce îi vom 
investi cu atributele împărăteşti, îi vom confirma după 
dreptul roman”. Atunci poporul a aclamat: „Este bine, este 
drept; împărate Gordianus, zeii să te apere; să domneşti în 
fericire; să fii împărat împreună cu fiul tău”. 

După ce s-au întâmplat cele de mai sus, s-au dus la 
cetatea 'Tysdrus şi l-au găsit pe venerabilul bătrân, care, 
după împărţirea dreptăţii, se afla culcat în pat; dar, cum 
era îmbrăcat în purpură, acesta s-a aruncat la pământ, 
refuzând propunerea, dar a fost ridicat cu forţa; pentru că, 
însă, nu putea face altfel, spre a evita primejdia, care-l 
ameninţa în mod neîndoielnic din partea lui Maximinus şi a 
partizanilor acestuia, bătrânul a admis să fie numit 
împărat. 

9 Gordianus era în vârstă de 80 de ani şi, după cum 
am spus, condusese mai înainte foarte multe provincii. 
Într-adevăr, fusese, prin faptele sale, atât de mult apreciat 
de poporul roman, încât părea demn să conducă întregul 
imperiu...9. Despre uciderea plănuită, însă, Gordianus nu 
aflase mai dinainte. Dar, imediat ce a cunoscut acest lucru, 
fiind în preajma morţii şi temându-se mai mult pentru fiul 
său, a preferat să aibă un motiv de a muri, decât să fie 
aruncat în lanţurile şi închisoarea lui Maximinus. 

După ce Gordianus a fost numit astfel împărat, tinerii 
care erau autorii acestei acţiuni au răsturnat statuile lui 
Maximinus, i-au sfărâmat portretele, i-au şters numele de 
pe actele publice, iar lui Gordianus i-au dat numele de 
Africanus9 e. 

Unii precizează că porecla de Africanus i-a fost 
acordată, nu pentru că şi-a început activitatea de 


conducător în Africa, ci fiindcă se trăgea din familia 
Scipionilor; în cele mai multe cărţi găsesc însă că şi 
bătrânul Gordianus şi fiul au fost numiţi în mod egal 
împărați şi că li s-a dat numele de Antonini; alţii, însă, 
susţin că au fost numiţi Antonii. După aceasta, s-au 
îndreptat spre Carthagina cu o suită regală şi cu fascele 
împodobite cu lauri; iar fiul său, după cum susţine istoricul 
grec Dexippus, a fost investit, după exemplul Scipionilor, 
ca locţiilor cu puteri egale al tatălui său. Apoi a fost trimisă 
o solie la Roma, cu o scrisoare din partea Gordianilor în 
care se arătau cele ce se întâmplaseră în Africa; ea a fost 
primită cu plăcere de primul senator Valerianus, care mai 
apoi a fost şi împărat10. A fost trimisă, de asemenea, o 
scrisoare şi la prietenii nobili ai lui Gordianus, pentru ca 
oamenii cu autoritate în stat să-i aprobe acţiunea şi să-i fie 
devotați. 

10 Senatul, la rândul lui, a aflat cu atâta bucurie că 
cei doi Gordiani au fost numiţi împărați împotriva lui 
Maximinus, încât nu numai că au aprobat cele întâmplate, 
ci au ales şi douăzeci de bărbaţi, între care pe Maximus 
sau Puppienus şi pe Clodius Balbinus, care au şi fost aleşi 
amândoi împărați, după ce cei doi Gordiani au fost 
suprimaţi în Africa. Scopul urmărit de senat în alegerea 
celor douăzeci de bărbaţi a fost de a le atribui regiunile 
Italiei, pentru a le apăra în favoarea Gordianilor şi 
împotriva lui Maximinus. În acest timp, au venit la Roma şi 
nişte solii din partea lui Maximinus, care promiteau 
uitarea celor petrecute. A învins, însă, solia Gordianilor, 
care prezenta toate avantajele menite să inspire încredere, 
deoarece promitea, pe de o parte, soldaţilor, o mărire 
substanţială a soldei, iar poporului, pe de altă parte, 
pământuri şi alimente. Până-ntr-atât s-a manifestat mai 
multă încredere în Gordiani decât în Maximi, încât din 
ordinul senatului a şi fost ucis, de către un cvestor 
împreună cu cei mai curajoşi soldaţi, comandantul gărzii 


pretoriene, Vitalianus, care mai înainte se purtase prea 
aspru, iar în acel moment soldaţii se temeau de cruzimea 
acestuia, care era asemănătoare moravurilor lui 
Maximinus. Aceasta este povestea care s-a răspândit în 
legătură cu Vitalianus. Apoi a fost plăsmuită o scrisoare 
semnată de Maximinus cu un sigiliu asemănător cu inelul 
acestuia, fiind însărcinaţi cvestorul şi nişte soldați să i-o 
transmită lui Vitalianus împreună cu indicaţia că au să-i 
comunice şi anumite lucruri în secret. Ei s-au îndreptat, 
deci, cu toţii spre un portic mare, dar, pe când el întreba 
ce secrete aveau să-i spună, iar ei îl îndemnau să cerceteze 
mai întâi sigiliul, Vitalianus a fost omorât în timp ce 
examina cu atenţie scrisoarea. Apoi s-a transmis soldaţilor 
că Vitalianus o fost omorât din porunca lui Maximinus. 
După ce s-au întâmplat acestea, scrisoarea şi portretele 
Gordianilor au fost expuse în tabăra militară. 

11 Este interesant să fie trecut în istorie decretul 
senatului prin care Gordianii au fost numiţi împărați, iar 
Maximinus duşman. La termenul, nu cel legal, ci cel 
stabilit pentru moment, al adunării senatului, consulul s-a 
prezentat în sala de şedinţe, după ce avusese o convorbire 
acasă cu pretorii, edilii şi tribunii plebei. Prefectul Romei 
care bănuia ceva, deşi nu primise scrisoarea publică, s-a 
abținut de la participarea la şedinţa senatului. Şi aceasta i- 
a fost de folos, căci consulul fără a aştepta obişnuitele 
aclamații, înainte de a se pronunţa urarea obişnuită la 
adresa lui Maximinus, a spus; „Senatori, cei doi Gordiani, 
tatăl şi fiul, amândoi cu putere consulară, deci unul 
proconsulul, iar celălalt locotenentul vostru, au fost numiţi 
împărați de marea adunare a africanilor. Să aducem 
mulţumiri tineretului din Tysdrus, să mulţumim poporului 
cartaginez care s-a dovedit întotdeauna credincios: ne-au 
salvat de acel groaznic animal, de acea feroce fiară; de ce 
ascultați cu teamă? de ce priviţi împrejur? de ce ezitaţi? 
doar s-a întâmplat ceea ce aţi dorit atât de mult. 


Maximinus este duşman; zeii vor face în aşa fel, încât el să 
nu mai existe, iar noi să ne bucurăm de înţelepciunea lui 
Gordianus cel bătrân, de virtutea şi fermitatea celui 
tânăr”. După aceasta, a citit scrisoarea Gordianilor către 
senat şi către sine. Atunci senatul a aclamat: „Zeii vă sunt 
binevoitori; am fost eliberaţi de duşmani; să ne salvăm, 
deci, în întregime. Toţi considerăm pe Maximinus duşman. 
Închinăm zeilor din infern pe Maximinus împreună cu fiul 
său. Numim pe Gordiani Auguşti. Recunoaştem pe 
Gordiani drept împărați; zeii să apere pe împărații 
recunoscuţi de senat; să-i vedem mereu victorioşi pe aceşti 
nobili împărați; Roma să vadă pe împărații noştri; să se 
acorde recompensă celui care va omori pe duşmanii 
publici”. 

12 Iunius Cordus afirmă că această hotărâre a 
senatului a avut un caracter secret. Pe scurt, voi arăta cum 
a fost şi de ce este socotit astfel: în general, astăzi 
caracterul hotărârii secrete a senatului constă în faptul că- 
i îngăduinţa voastră, chemând la adunare în palat anumite 
personalităţi, stabileşte unele măsuri care nu trebuie să fie 
cunoscute de toată lumea. Despre astfel de lucruri şi acum 
înşivă obişnuiţi să juraţi ca nimeni să nu înţeleagă sau să 
afle ceva înainte ca planul să fie complet înfăptuit. 
Necesităţile publice au creat acest obicei, la cei vechi, 
încât, dacă apărea vreo forţă amenințătoare din partea 
duşmanilor, care impunea luarea unei hotărâri umilitoare 
sau stabilirea unor măsuri care nu trebuie să fie divulgate 
înainte de a fi înfăptuite sau dacă nu voiau ca acestea să 
ajungă nici chiar la prieteni, se proceda la o hotărâre 
secretă a senatului; în astfel de împrejurări, nici secretarii, 
nici sclavii publici, nici funcţionarii consulului nu 
participau la acţiunile întreprinse; senatorii înşişi efectuau 
redactarea, numai ei îndeplineau toate sarcinile de 
transcriere şi transmitere, pentru ca să nu se divulge nimic 
în afară. S-a produs, aşadar, o hotărâre secretă a senatului, 


pentru ca nimic din aceste lucruri să nu ajungă la 
cunoştinţa lui Maximinus. 

13 Dar îndată - cum sunt oamenii, mai ales aceia 
cărora le e ruşine când nu împărtăşesc şi altora ceea ce ei 
ştiu şi care se consideră umili, dacă nu transmit ceea ce li 
s-a încredinţat - Maximinus le-a aflat pe toate; a cunoscut 
chiar şi conţinutul decretului secret al senatului, ceea ce 
nu s-a întâmplat niciodată mai înainte. În sfârşit, s-a 
păstrat scrisoarea acestuia către prefectul oraşului Roma, 
care sună astfel: „Am citit hotărârea secretă a senatului 
care aparţine acelor vestiți oameni de frunte ai noştri; tu 
poate, ca prefect al Romei, nu cunoşti ce s-a produs, căci 
nici n-ai luat parte la şedinţă. Ţi-am trimis conţinutul ei, ca 
să ştii ce măsuri să iei pentru conducerea treburilor 
statului”. Nu se poate descrie uimirea lui Maximinus când 
a auzit că Africa l-a trădat; căci, cunoscând puterea 
senatului, se lovea de pereţi, îşi sfâşia îmbrăcămintea, 
punea mâna pe sabie, ca şi cum ar fi vrut să-i ucidă pe toţi; 
părea un adevărat nebun. Prefectul Romei, după ce a 
primit o astfel de scrisoare destul de tăioasă, s-a adresat 
poporului şi armatei, afirmând că Maximinus a şi fost 
omorât, ceea ce a mărit şi mai mult bucuria generală; 
îndată au fost răsturnate statuile şi portretele aceluia care 
fusese declarat duşman; iar senatul, întrucât războiul 
bătea la uşă, a făcut uz de putere, după cum cereau 
împrejurările. Deci a poruncit să fie ucişi delatorii, 
calomniatorii, procuratorii şi tot aparatul tiraniei lui 
Maximinus. Dar hotărârea senatului a însemnat puţin faţă 
de cea a poporului, după care cei ucişi au fost târâţi şi 
aruncaţi în cloacă. Pe de altă parte, prefectul Romei, 
Sabinus, un fost consul, fiind bătut cu biciul, a fost omorât 
şi aruncat în stradă. 

14 îndată ce a aflat toate acestea, Maximinus a 
adresat sfaturi soldaţilor într-o cuvântare de felul acesta: 
„Venerabili tovarăşi de arme, voi care mi-aţi fost devotați 


prin jurământul de credinţă şi care, în cea mai mare parte, 
aţi luptat împreună cu mine, în timp ce apăram măreţia 
romană împotriva germanilor, ori salvam lIllyricul de 
duşmani, africanii şi-au arătat adevărata credinţă punică; 
căci au numit împărați doi Gordiani, din care unul este atât 
de distrus de bătrâneţe, încât nu se mai poate ţine pe 
picioare, iar celălalt este atât de consumat din cauza 
stricăciunii, încât această slăbiciune a făcut din el un 
adevărat bătrân. Şi ca să nu fie de ajuns, nobilul nostru 
senat a recunoscut acţiunea africanilor, iar aceia, pentru a- 
i căror copii noi purtăm războaie, au ales împotriva 
noastră douăzeci de bărbaţi şi toţi au luat hotărâri contra 
noastră, ca împotriva unor duşmani. In consecinţă, 
acţionaţi cum se cuvine unor adevăraţi bărbaţi: trebuie să 
pornim neîntârziat spre Roma, căci au fost aleşi împotriva 
noastră douăzeci de foşti consuli, împotriva cărora trebuie 
să rezistăm, noi acţionând cu hotărâre, iar voi luptându-vă 
cu vitejie”. Maximinus şi-a dat seama, însă, în timpul 
discursului, de indiferența soldaţilor şi de lipsa de energie 
a prietenilor săi, de aceea îndată a scris fiului său, care îl 
urma undeva de departe, cerându-i să se grăbească, 
pentru ca soldaţii, în absenţa tatălui, să nu întreprindă 
ceva împotriva lui. lunius Cordus a redat astfel conţinutul 
acestei scrisori: „Insoţitorul meu, Tynchanius, îţi va 
înfăţişa faptele despre care am aflat că s-au petrecut în 
Africa şi la Roma, precum şi care este starea de spirit a 
soldaţilor. Te rog să te grăbeşti cât poţi, pentru ca nu 
cumva mulţimea soldaţilor să întreprindă ceva mai mult, 
cum le e obiceiul. Vei afla de la cel pe care ţi l-am trimis, 
care sunt temerile mele”. 

15 În acest timp, în Africa, un oarecare Capelianus, 
adversar permanent al lui Gordianus, chiar în relaţiile 
particulare, dar mai ales de când, ca împărat, îl înlăturase 
din postul de guvernator al Maurilor, pe care-l dobândise 
din ordinul lui Maximinus, a pornit împotriva celor doi 


Gordiani. Astfel, îndată ce Gordianus i-a numit înlocuitor, 
adunând pe mauri şi o ceată de luptători recrutaţi în 
grabă, Capelianus s-a îndreptat spre Carthagina şi, 
datorită vestitei necredinţe punice, întregul popor al 
carthaginezilor a trecut de partea lui. Gordianus, dorind să 
încerce totuşi soarta războiului, a trimis împotriva lui 
Capelianus şi a partizanilor lui Maximinus pe fiul său, în 
vârstă de 46 de ani, pe care-l avea după cum am spus, 
locţii tor şi despre moravurile căruia vom vorbi la locul 
potrivit. Datorită însă faptului că, pe de o parte, în ceea ce 
priveşte arta militară, Capelianus era mai îndrăzneţ, iar 
Gordianus cel tânăr nu avea suficientă experienţă, întrucât 
era moleşit de plăcerile obişnuite ale nobilimii, acesta a 
fost învins şi omorât în aceeaşi luptă. 

16 Se spune chiar că, în acest război, a căzut atâta 
mulţime de partizani ai lui Gordianus, încât nu s-a putut 
găsi corpul lui Gordianus cel tânăr, deşi a fost căutat multă 
vreme. În acelaşi timp, s-a produs, înainte de începerea 
luptei, şi o foarte mare furtună, ceea ce se întâmplă rar în 
Africa. Din cauza aceasta, armata lui Gordianus a fost atât 
de împrăştiată, încât soldaţii erau mai puţin apți pentru 
luptă şi în felul acesta victoria lui Capelianus a fost uşoară. 
Îndată ce i s-a vestit această înfrângere, deoarece în Africa 
nu mai avea niciun mijloc de apărare, fiind pe de o parte 
urmărit de teama faţă de Maximinus ca şi de neîncrederea 
faţă de africani, iar pe de altă parte, ameninţat cu îndârjire 
de Capelianus, iar cu mintea şi sufletul copleşit de jale, 
Gordianus şi-a pus capăt zilelor, spânzurându-se11. 

Acesta a fost sfârşitul celor doi Gordiani, pe care 
senatul i-a numit Auguşti şi apoi i-a aşezat în rândul zeilor. 

GORDIANUS CEL TINAR 

17 Fiul lui Gordianus cel bătrân, proconsul al Africii, 
Gordianus cel tânăr a fost numit Augustus împreună cu 
tatăl său atât de africani cât şi de senat; era vestit, în afară 
de nobleţe, prin cultură literară şi caracter; după unii se 


trăgea din Antonini; după cei mai mulţi, din Antonii. Unii 
susţin, ca argument pentru a justifica noblețea 
descendenţei, faptul că Gordianus cel bătrân purta numele 
de Africanus care aparţinea Scipionilor, că poseda la Roma 
casa pompeiană, că a fost desemnat cu numele Antoninilor, 
că el însuşi a voit ca fiul său să poarte în senat numele de 
Antonius; şi se pare că şi numai acestea îi pot preciza 
familia. In ceea ce mă priveşte, eu urmez pe Iunius 
Cordus, care spune că noblețea Gordianilor şi-a tras 
izvorul din toate aceste familii. Gordianus cel tânăr a fost 
primul copil al lui Gordianus cel bătrân şi al Fabiei 
Orestilla, strănepoata lui Antoninus, care se pare că 
provenea din familia lui Caesar. În primele zile după 
naştere, a fost numit Antoninus, imediat după aceea 
senatul i-a acordat numele de Antonius, iar în popor, după 
puţin timp, a început să fie numit Gordianus. 

18 Era foarte serios în preocupări, deosebit ca 
înfăţişare, remarcabil în ceea ce priveşte memoria, 
renumit prin bunătate astfel încât întotdeauna el nu-şi 
putea reţine lacrimile, dacă vreun copil era bătut în timpul 
jocului. Lui Serenus Sammonicus, un foarte bun prieten al 
tatălui său, care îi fusese profesor, îi era foarte plăcut şi 
drag, aşa încât, la moarte, i-a lăsat lui Gordianus cel tânăr 
întreaga bibliotecă a tatălui său, Serenus Sammonicus12, 
care era socotită la 62.000 de volume. Aceasta a fost 
pentru Gordianus cel tânăr o adevărată glorie; faptul că i-a 
fost dăruită toată bogăţia şi splendoarea unei atât de mari 
biblioteci i-a creat un mare renume în lumea oamenilor de 
litere. A obţinut cvestura din partea lui Heliogabalus, 
desigur datorită faptului că acest împărat desfrânat 
considera virtuoasă viaţa uşuratică, dar care totuşi nu era 
neruşinată, a tânărului Gordianus. i 

A îndeplinit funcția de pretor urban sub Alexander. În 
această calitate, a devenit atât de renumit, datorită 
superiorității care i se recunoştea în problemele de drept, 


încât îndată a dobândit consulatul, pe care tatăl său îl 
primise destul de târziu. În timpul lui Maximinus sau al lui 
Alexander însuşi, a fost trimis de către senat ca proconsul, 
locotenent al tatălui său; şi acum s-au întâmplat cele ce s- 
au spus mai sus. 

19 li plăcea destul de mult vinul, dar întotdeauna 
amestecat cu trandafir, mastică, absint şi alte lucruri care 
produc o deosebită satisfacţie unui băutor. Mânca puţin, 
astfel încât termina repede, când se aşeza la masă, atât 
prânzul cât şi cina. Era, însă, foarte afemeiat. Se zice că i- 
au fost date 22 de concubine, de la care a lăsat după sine 
câte doi sau patru fii. Era socotit Priamus al timpului său, 
iar în popor glumeţii, cum era din natură cam uşuratic, îi 
spuneau adesea Priapus13 şi nu Priamus. A trăit în 
mijlocul distracţiilor, în parcuri, la băi, în păduri foarte 
plăcute; n-a fost, de altfel, oprit de la astfel de satisfacţii 
nici de tatăl său, care afirma că fiul său va muri curând, 
într-o mare strălucire. Totuşi, în ceea ce priveşte 
comportarea în viaţă a rămas, prin însuşirile-i trainice, 
alături de cei distinşi, mereu a fost considerat printre 
bărbaţii iluştri şi niciodată n-a lipsit de la îndatoririle sale 
faţă de stat. In sfârşit, însuşi senatul l-a numit cu plăcere 
Augustus şi a văzut în el o mare speranţă publică. Era 
foarte îngrijit la îmbrăcăminte, era drag sclavilor şi tuturor 
alor săi. Cordus afirmă că nu s-a căsătorit niciodată. Din 
contră, Dexippus socoteşte că a avut ca fiu, pe Gordianus 
al treilea, care, fiind copil, a dobândit tronul imperial 
împreună cu Balbinus şi Puppienus sau Maximus. 

20 Se zice că, pe când Gordianus cel bătrân consulta 
odată pa un învăţat astrolog asupra naşterii fiului său, 
acesta a răspuns că va fi şi fiu de împărat şi el însuşi 
împărat. Şi deoarece Gordianus cel bătrân râdea, se spune 
că astrologul i-a arătat constelația şi i-a citit din nişte cărţi 
vechi pentru a-i demonstra că a spus adevărul. Şi într- 
adevăr, acesta a prezis, atât bătrânului cât şi tânărului, 


ziua şi felul morţii şi locurile în care vor pieri cu o 
perseverentă insistenţă bazată pe adevăr. Se spune, că, 
apoi, Gordianus cel bătrân a povestit toate acestea cu 
privire atât la moartea sa şi a fiului său, cât şi la felul 
morţii lor în Africa atunci când era împărat şi nu se mai 
temea de nimic. Pe lângă acestea, ori de câte ori vedea pe 
Gordianus fiul, bătrânul recita foarte adesea aceste 
versuri: 

„Pe acesta soarta doar îl va arăta pământului şi nu va 
îngădui să trăiască mai mult. O zei, neamul roman vi s-ar fi 
părut prea puternic, dacă darurile voastre ne-ar fi fost 
lăsate mai multă vreme!” 14 

Există unele lucrări ale lui Gordianus cel tânăr şi în 
proză şi în versuri, care astăzi circulă numai la rudele lui; 
nu sunt nici prea bune, nici prea rele, ci de mijloc; ele 
dovedesc că aparţin unui autor talentat, dar în acelaşi timp 
neserios şi care-şi neglijează talentul. 

21 Era foarte lacom de fructe şi legume, încât pe cât 
era de reţinut în alte feluri de mâncăruri, pe atât devora cu 
poftă fructele proaspete. Îi plăcea foarte mult băutura 
rece, iar în timpul verii bea numai apă rece şi în cantitate 
mare. Avea un corp mare, de aceea era înclinat mai mult 
spre băuturi reci. 

Acestea am considerat că sunt demne de a fi 
transmise despre Gordianus cel tânăr; căci nu se cade să 
vorbim despre acele lucruri, pe care lunius Cordus le-a 
transmis în mod ridicol şi stupid cu privire la plăcerile 
familiale şi alte aspecte inferioare. Cine vrea să le 
cunoască, să citească pe Cordus însuşi, care spune şi ce fel 
de sclavi avea fiecare dintre împărați, ce prieteni, ce fel de 
mantale şi hlamide, a căror cunoaştere nu foloseşte la 
nimic; de altfel, n-ar trebui introduse de scriitori în istorie 
decât acele lucruri care trebuie să fie sau evitate sau 
urmate ca exemplu. 

Fără îndoială, n-am socotit că trebuie trecut cu 


vederea, fiindcă mi s-a părut minunat - un lucru găsit la 
Vulcatius Terentianus, care şi el a scris istoria vremii sale; 
de aceea am considerat că poate figura în istorie faptul că 
Gordianus cel bătrân semăna atât de mult cu Augustus, 
încât lăsa impresia că posedă vocea, obiceiurile şi statura 
acestuia; că fiul lui părea foarte asemănător lui Pompeius, 
deşi nu se poate afirma că Pompeius era corpolent şi că, în 
sfârşit, nepotul, ale cărui portrete le vedem şi acum, 
amintea figura lui Scipio Asiaticus; şi această 
particularitate am socotit că e prea deosebită, pentru a fi 
trecută sub tăcere. 

GORDIANUS AL. TREILEA15 

22 După moartea celor doi Gordiani, senatul, 
neliniştit şi temându-se mai mult ca oricând de Maximinus, 
a hotărât ca, dintre cei douăzeci de bărbaţi aleşi în scopul 
salvării patriei, să numească împărați pe Puppienus sau 
Maximus şi Clodius Balbinus, amândoi dintre foştii consuli. 
Atunci poporul şi militarii au cerut titlul de Caesar pentru 
Gordianus cel tânăr în vârstă de 11 ani, cum scriu cei mai 
mulţi, 13 ani, cum spun alţii, sau 16 după părerea lui 
Iunius Cordus, (deoarece el susţine că a murit la vârsta de 
21 ani); aşadar, fiind adus în senat şi apoi în adunarea 
poporului şi îmbrăcat în veşmânt împărătesc, i s-a acordat 
numele de Caesar. Acesta s-a născut, după cum afirmă mai 
mulţi, din fiica lui Gordianus, sau, după cum spun unul sau 
doi (căci mai mulţi n-am găsit), din fiul său, care a pierit în 
Africa. Gordianus, zis Caesar, a fost educat pe lângă mama 
sa, iar, îndată ce au dispărut Maximinii şi după ei, într-o 
răscoală militară, Maximus şi Balbinus16, care domniseră 
timp de doi ani, tânărul Gordianus, care până acum fusese 
Caesar, a fost numit Augustus atât de soldaţi cât şi de 
popor, de senat şi de toate populaţiile, cu mare dragoste, 
cu mare plăcere şi entuziasm. Era iubit, datorită meritelor 
bunicului, ale unchiului şi tatălui său, care amândoi au 
ridicat armele pentru senat şi pentru poporul roman 


împotriva lui Maximinus şi au pierit ucişi fie în timpul 
luptelor, fie într-o altă împrejurare După aceasta, veteranii 
au venit la senat, ca să povestească cele ce s-au întâmplat. 
Doi dintre aceştia, care au înaintat pe Capitoliu pe când 
aici se ţinea şedinţa senatului, au fost omorâţi împreună cu 
fostul general Maecenas, chiar în faţa altarului, de fostul 
consul Gallicanus şi, astfel, s-a născut un război intern, 
deoarece erau înarmaţi şi senatorii, iar veteranii nu ştiau 
că Gordianus cel tânăr deţinea singur puterea. 

23 Dexippus susţine că cel de al treilea Gordianus a 
fost nepotul lui Gordianus cel bătrân. Iar după ce veteranii 
s-au convins că Gordianus era singur împărat, între popor, 
soldaţi şi veterani a fost încheiată pacea, punându-se capăt 
războiului intern după ce i s-a acordat copilului Gordianus 
titlul de consul. În acelaşi timp, a apărut o prevestire că 
Gordianus nu va domni mult timp, fiindcă s-a produs o 
eclipsă de soare, încât puteai crede că este noapte şi nu se 
putea lucra nimic fără să se aprindă luminile. După 
acestea, poporul roman s-a dedat plăcerilor şi satisfacţiilor, 
pentru a uita necazurile suferite. 

În timpul consulatului lui Venustus şi al lui Sabinus, 
în Africa s-a produs împotriva lui Gordianus al III-lea un 
complot în frunte cu Sabinianus17; dar Gordianus astfel l-a 
înăbuşit, prin guvernatorul  Mauretaniei, după ce 
conspiratorii au fost asediați, încât toţi au venit la 
Carthagina, ca să-l predea pe Sabinianus, mărturisindu-şi 
vina şi cerând iertare. Liniştindu-se lucrurile în ceea ce 
priveşte Africa, în timp ce erau consuli Gordianus pentru a 
doua oară şi Pompeianus, s-a dezlănţuit războiul persic. In 
acest timp Gordianus, devenit adolescent, înainte de a 
pleca la război, a luat în căsătorie pe fiica lui Misitheus18, 
un bărbat foarte înţelept pe care l-a considerat demn de 
rudenie din cauza elocvenţei sale şi pe care îndată l-a făcut 
prefect. După aceasta, conducerea lui nu mai părea nici 
puerilă, nici demnă de dispreţ, din moment ce era sprijinit 


de sfaturile unui foarte bun socru, iar el însuşi, datorită 
unor sentimente mai ferme începuse să aibă o oarecare 
înţelepciune şi nu se mai lăsa vândut de eunuci şi de 
oamenii palatului, care erau încurajați de naivitatea şi 
indulgenţa mamei sale. 

24 Există o scrisoare a socrului său adresată lui 
Gordianus şi alta a lui Gordianus însuşi către socrul său, 
din care se înţelege că, datorită sprijinului din partea 
socrului, domnia lui a devenit mai corectă şi mai 
înţeleaptă. Conţinutul acestora este următorul: 

„Socrul şi prefectul Misitheus către stăpânul său fiu 
şi Augustus. Suntem cu toţii fericiţi că am fost eliberaţi de 
o mare nenorocire a timpului, din cauza căreia toate erau 
vândute datorită eunucilor şi acelora care-şi păreau 
prieteni (în realitate erau duşmani îndârjiţi): şi aceasta cu 
atât mai mult cu cât ţie ţi se pare o reformă plăcută, astfel 
încât este clar pentru toată lumea că erai străin de toate 
viciile existente înainte, mult venerabile fiu al meu. Căci 
cine ar fi putut suporta ca eunucii să dispună de posturile 
de conducere ale armatei, să dispreţuiască răsplata 
cuvenită muncii, să trimită la moarte sau să elibereze, în 
schimbul desfrâului şi pe plată, pe aceia cărora nu li se 
cuvenea? cine ar fi putut admite să fie secătuit tezaurul 
statului de către aceia care-ţi erau în mod viclean prieteni 
de fiecare zi şi organizau comploturi, ca să te înşele; 
fiindcă toţi cei mai răi se înțelegeau între ei, pentru a 
propune măsuri împotriva celor buni şi a-i îndepărta pe cei 
cinstiţi, recomandau pe cei blestemaţi sau îţi divulgau, în 
sfârşit. convorbirile secrete. Să aducem mulţumiri zeilor 
că, datorită voinţei tale, situaţia a fost restabilită. Este 
îmbucurător pentru mine faptul că sunt socrul unui bun 
conducător, care se interesează de toate, pe toate vrea să 
le ştie şi care a îndepărtat pe acei oameni, datorită cărora, 
înainte, totul era vândut ca la licitaţie”. 

25 lată, de asemenea, scrisoarea lui Gordianus către 


socrul său: 

„Împăratul Gordianus Augustus către tatăl său şi 
prefectul Misitheus. Dacă zeii atotputernici n-ar proteja 
imperiul roman, am fi vânduți şi acum de către eunucii 
cumpăraţi, ca la licitaţie. Acum, în sfârşit, înţeleg că nici 
unii ca Feliciones n-ar fi trebuit să fie numiţi în fruntea 
cohortelor pretoriene, nici legiunea a patra n-ar fi trebuit 
să fie încredinţată lui Serapammonus şi, ca să nu le mai 
numesc pe toate, multe n-ar fi trebuit să fac din cele ce am 
săvârşit. Dar mulţumesc zeilor că, datorită intervenţiei 
tale, care nu precupeţeşti nimic, am învăţat ceea ce, stând 
închis între zidurile palatului, nu puteam să aflu. Căci ce-aş 
fi putut face în situaţia în care mă vindea însăşi mama mea 
care, în înţelegere cu Gaudianus, Reverendus şi Montanus, 
fie că-i lăuda pe unii, fie că-i critica pe alţii şi, cu 
asentimentul lor ca martori, aprobam ceea ce propuneau 
ei? Tată, aş vrea să asculţi acest adevăr: este nenorocit 
împăratul căruia îi este ascuns adevărul, şi care, fiindcă el 
însuşi nu se poate plimba prin mulţime, se vede nevoit să- 
şi plece urechea ori să-şi însuşească cele auzite sau 
născocite de cât mai mulţi”. 

Din aceste scrisori, se înţelege că tânărul Gordianus 
a fost mereu dirijat şi corectat de sfaturile socrului său. 
Unii spun că Misitheus a scris o scrisoare cu acelaşi 
conţinut şi în limba greacă. Atâta valoare a avut 
seriozitatea şi puritatea sufletească a socrului, încât a 
făcut din Gordianus, înainte un tânăr absolut necunoscut 
în afară de descendența nobilă, un împărat strălucit prin 
faptele sale. 

26 A avut loc, sub domnia lui Gordianus, un cutremur 
de pământ atât de grav, încât cetăţi întregi au pierit, 
împreună cu locuitorii lor, în deschizătura pământului; 
pentru aceasta au fost organizate imense sacrificii în 
întreg oraşul Roma şi pe tot cuprinsul imperiului. Şi 
Cordus spune chiar că, cercetându-se cărţile sibiline şi 


îndeplinindu-se cele ce se părea că sunt prevăzute în ele, 
marea nenorocire a lumii s-a liniştit. 

După încetarea cutremurului, în timpul consulilor 
Praetextatus şi Atticus, Gordianus, deschizând cele două 
porţi ale templului lui Ianus 19, ceea ce constituia un semn 
al declarării războiului, a pornit împotriva perşilor cu o 
armată imensă şi cu atâta aur, încât uşor putea să învingă 
pe duşmani fie cu trupele auxiliare, fie cu soldaţii săi. Apoi 
s-a îndreptat împotriva Moesiei şi, de la începutul acestei 
campanii, a distrus, a fugărit, a alungat şi a respins pe toţi 
adversarii din Thracia; după aceea, a sosit prin Siria în 
Antiochia, care se găsea sub stăpânirea perşilor; aici, după 
ce a dat mai multe bătălii, a câştigat victoria şi, înlăturând 
pe Sapor20, regele perşilor, care venise la domnie după 
Artaxerxes21, a readus în stăpânirea romanilor Antiochia, 
oraşele Carrae şi Nisibis, care erau toate de asemenea, 
sub perşi. 

27 în realitate, regelui perşilor îi era teamă de 
împăratul Gordianus, încât, deşi era informat atât asupra 
trupelor proprii, cât şi asupra forţelor noastre, totuşi şi-a 
retras garnizoanele din oraşe, pe care le-a înapoiat intacte 
cetăților, fără să se atingă de bunurile care le aparţineau. 
Dar toate succesele se datorau lui Misitheus, prefectul şi 
socrul lui Gordianus. În cele din urmă, s-a ajuns ca perşii, 
care erau temuţi şi în Italia, să fie sub stăpânirea 
romanilor prin războiul purtat de Gordianus, iar statul 
roman să înglobeze întregul Orient. 

Există cuvântarea lui Gordianus către senat, în care. 
vorbind despre faptele sale de arme, aduce mari mulţumiri 
prefectului şi socrului său Misitheus; din aceasta reproduc 
o parte, ca să afli din ea adevărul: „Senatori, după cele 
săvârşite în timpul marşului şi care s-au dovedit demne 
fiecare de câte un triumf, ca să redau pe scurt cât mai 
multe, pe antiochieni, ale căror capete erau ţinute sub 
sulița persană, i-am eliberat şi de regii perşilor şi de legile 


lor. Am adus, apoi, în stăpânirea romanilor Carrae şi 
celelalte oraşe. Am ajuns după aceea la Nisibis şi, dacă zeii 
ne-ar fi fost favorabili, ne-am fi dus până la Cresifon. De-ar 
trăit cât mai mult Misitheus, prefectul şi socrul nostru, sub 
îndrumarea căruia am îndeplinit toate acestea şi vom 
săvârşi pe cele care vor urma! Este datoria voastră să 
hotărâți rugăciuni publice, să ne asiguraţi încrederea 
zeilor şi să aduceţi mulţumiri lui Misitheus”. După ce 
acestea au fost citite în şedinţa senatului, lui Gordianus i s- 
au acordat nişte cvadrige cu elefanţi şi, ca unul care a 
învins pe perşi, s-a hotărât să fie sărbătorit în cadrul 
triumfului persic; lui Misitheus, i s-a acordat o cvadrigă cu 
6 cai şi un car triumfal cu următorul titlu: „Lui Misitheus, 
bărbat eminent, părintele împăraţilor, prefect al 
pretoriului, sprijinitorul întregii lumi şi întregitorul statului 
roman, recunoştinţa senatului şi a poporului roman”. 

28 Dar această fericire n-a putut fi de lungă durată 
căci Misitheus a pierit22, după cum spun cei mai mulţi, 
datorită uneltirilor lui Philippus, care a fost numit - de el 
prefectul pretoriului, iar, după cum afirmă alţii, de boală, 
după ce şi-a lăsat averea moştenire statului, astfel ca tot ce 
i-a aparţinut să mărească venitul Romei. Atât de mare a 
fost ataşamentul acestui bărbat faţă de statul roman, încât 
nu exista vreo cetate vecină mai deosebită în stare să 
primească armata şi pe împăratul roman, care să nu fie 
aprovizionată în fiecare an cu oţet, grâu, slănină, orz şi 
pâine, pe când alte cetăţi mai mici, unele aveau provizii 
pentru 30 de zile, altele pentru 40, unele pentru două luni, 
iar cele care aveau cel mai puţin, pentru 15 zile. Fiind 
prefect, el făcea chiar controlul armelor soldaţilor; n-a 
admis ca bătrânii să se afle sub arme şi nici ca vreun copil 
să primească cu plată raţia de alimente. Cerceta toate 
taberele şi şanţurile de apărare, iar de cele mai multe ori 
vizita noaptea posturile de pază. Era iubit de toţi, deoarece 
îi era dragă şi patria şi împăratul. Tribunii şi comandanții 


până-ntr-atât îl iubeau şi-l stimau, încât nici nu voiau să 
greşească şi nici nu greşeau în vreun fel. Se zice că 
Philippus se temea, pentru multe motive cu înverşunare, 
de el şi de reeea, cu ajutorul medicilor, i-a provocat 
moartea care s-a întâmplat în felul următor: pe când 
Misitheus era chinuit din cauza unei erupții a stomacului, i 
se indicase de către medici să ia un pahar cu doctorie, 
pentru a vindeca boala, dar, schimbându-i-se băutura 
pregătită, se zice că i-a fost administrată o alta, care să-i 
agraveze şi mai mult boala; şi astfel Misitheus şi-a dat 
sufletul. 

29 Murind Misitheus sub consulii Arianus şi Papus, în 
locul lui a fost numit prefect al gărzii pretoriene Philippus 
Arabs23, născut dintr-o familie de jos, dar îngâmfat, care 
nu s-a putut menţine la înălţimea acestei noi şi imense 
situaţii; el a început imediat să uneltească împotriva lui 
Gordianus, care-l numise în locul socrului său. El a 
procedat în felul următor: după cum am spus, Misitheus 
organizase foarte bine aprovizionarea cu alimente, pentru 
ca serviciile publice să nu sufere, dar, datorită uneltirilor 
lui Philippus, corăbiile24 erau abătute din drum, iar 
soldaţii erau trimişi în acele locuri în care nu era posibilă 
aprovizionarea. Îndată după aceasta, a început să semene 
ură împotriva lui Gordianus printre soldaţii, care nu 
înțelegeau că tânărul împărat era înşelat prin maşinaţiile 
lui proprii; mai mult, a răspândit printre soldaţi zvonul că 
Gordianus era tânăr şi, deci, nu poate conduce imperiul, că 
mai bine ar fi să devină împărat unul care ştie să 
cârmuiască statul şi armata; după aceea a corupt şi pe 
comandanţi, astfel încât s-a ajuns ca Philippus să fie 
chemat pe faţă la domnie. Prietenii lui Gordianus mai întâi 
s-au opus cu deosebită îndârjire, dar, fiindcă soldaţii nu 
puteau răbda de foame, i s-a încredinţat lui Philippus 
domnia, cu dispoziţia din partea armatei ca Philippus să 
conducă împreună cu Gordianus, ca tutore al acestuia. 


30 După ce a primit astfel funcţia de conducător, 
deoarece, pe de o parte, Philippus se purta cu îngâmfare 
faţă de Gordianus, iar acesta, pe de altă parte, se 
considera împărat, urmaş de împărați şi bărbat dintr-o 
foarte vestită familie şi de aceea nu putea suporta 
incorectitudinea unui om nelegiuit, s-a plâns la tribunal în 
faţa comandanților şi soldaţilor; spera că, pe această cale, 
având alături şi pe prefectul Maecius Gordianus, o rudă a 
sa, că va putea face să i se retragă puterea lui Philippus. 
Dar prin această plângere n-a realizat nimic, deoarece, pe 
de o parte, l-a acuzat pe Philippus că, uitând de 
binefacerile primite, i se arăta prea puţin recunoscător; 
iar, pe de altă parte, s-a adresat cu rugăminţi soldaţilor şi 
comandanților, susţinând că, din cauza complotului lui 
Philippus, şi-a pierdut autoritatea în faţa tuturora. În 
sfârşit, când a văzut că este prea puţin prețuit, a cerut, dar 
n-a obţinut ca, cel puţin, să împartă în mod egal puterea cu 
Philippus. După aceasta, a mai cerut să i se acorde titlul de 
Caesar, dar nici aceasta n-a dobândit. A cerut, în cele din 
urmă, să fie numit prefect în locul lui Philippus, dar nici 
aceasta nu i s-a acordat. Ultimele rugăminţi au fost ca 
Philippus să-l accepte ca general şi să i se asigure viaţa; la 
aceasta Philippus aproape consimţise, fără să confirme 
personal, ci cerând pentru toate aprobarea şi sfatul 
prietenilor. Dar Philippus, deoarece se gândea în sine că, 
datorită dragostei de care Gordianus se bucura în faţa 
poporului roman şi a senatului, a întregii Africe, a Syriei şi 
chiar a întregii lumi, fiind nobil, nepot şi fiu de împărat, şi, 
pe lângă acestea, eliberator al statului în urma unor 
războaie grele, s-ar putea întâmpla ca, prin voinţa armatei, 
să i se redea acestuia conducerea - deşi prin faptele 
recente se creaseră împotriva lui resentimentele puternice 
ale soldaţilor pricinuite mai ales de lipsa alimentelor - 
Philippus a poruncit ca imediat Gordianus să fie îndepărtat 
din faţa lui cu toate protestele acestuia, apoi să fie jefuit şi 


ucis; ceea ce a şi fost îndeplinit, deşi cu oarecare 
întârziere. Şi astfel, Philippus a obţinut domnia în mod 
nelegiuit şi nedrept. 

31 Gordianus a fost împărat timp de 6 ani. Pe când 
acestea aveau loc în Asia, Arguntis, regele Sciţilor, devasta 
ţinuturile vecinilor, mai ales după ce a aflat de moartea lui 
Misitheus, după sfatul căruia fusese condus statul roman. 
lar Philippus, ca să nu se pare că a obţinut conducerea 
prin cruzime, a trimis la Roma o scrisoare, în care a arătat 
că Gordianus a murit de boală şi că el a fost ales împărat 
de întreaga armată. Şi senatul a fost înşelat în privinţa 
unor fapte pe care nu le cunoştea. Philippus a fost deci 
numit împărat şi Augustus, iar pe Gordianus l-au aşezat în 
rândul zeilor. 

Gordianus a fost un tânăr vesel, frumos, plăcut, iubit 
de toţi, glumet în viaţă, vestit prin pregătirea sa literară, 
încât, într-un cuvânt, în afară de vârstă, nimic nu-i lipsea 
pentru a fi un bun împărat. Înainte de complotul lui 
Philippus, era iubit de popor, senat şi armată, ca nimeni 
altul dintre împărați. Cordus afirmă că toţi soldaţii şi 
senatul l-au numit fiul lor, iar întregul popor îl considera 
desfătarea sa. În sfârşit, după ce l-a omorât, Philippus n-a 
îndrăznit să-i ridice statuile, să-i înlăture portretele sau să- 
i şteargă numele, ci l-a venerat.cu gravitate şi neobişnuită 
prefăcătorie, numindu-l întotdeauna zeu chiar în faţa 
soldaţilor, cu care înfăptuise complotul. 

32 Există şi acum casa Gordianilor, pe care 
Gordianus, despre care am vorbit, a împodobit-o foarte 
frumos. Vila lor se află pe calea Praenestina şi are 200 de 
coloane în tetrastil, dintre care 50 erau din marmoră de 
Carystos25, 50 din marmoră claudiană, 50 din marmoră de 
Synnada, 50 din marmoră de Numidia, toate de aceleaşi 
dimensiuni; în ea se găsesc 3 bazilice de 100 picioare şi 
terme adecvate construcţiei, cum nu se află nicăieri în 
întreaga lume, în afară de Roma. 


Senatul a hotărât ca urmaşii familiei lui Gordianus să 
fie scutiţi - afară de cazul când ei voiau altfel - de tutelă, 
de diverse solii, precum şi de contribuţia la nevoile 
publice. 

La Roma, Gordianus n-a lăsat nicio construcţie, în 
afară de nişte fântâni publice şi băi. Dar băile aparţineau 
unor particulari, fiind împodobite de el pentru uz personal. 
Plănuise construirea, în câmpul lui Marte, la 100 de 
picioare de colină, a unui portic cu două laturi în lungime 
de 1.000 de picioare fiecare; între cele două laturi, trebuia 
să fie un spaţiu de 500 de picioare, mărginit de o parte şi 
de alta de nişte peluze plantate cu laur, mirt şi cimşir; iar 
partea de la mijloc, acoperită cu mozaic, împodobită cu 
mici coloane şi statuete şi terminată cu o bazilică de 500 
de picioare, urma să servească drept alee de plimbare. Se 
gândise, împreună cu Misitheus, ca, după bazilică, să 
construiască pe numele său nişte terme de vară, iar la 
intrările porticului să instaleze nişte terme de iarnă, în 
interior fiind porticul şi spaţiul verde. Acum, toate aceste 
locuri sunt ocupate de proprietăţi, grădini şi edificii 
particulare. 

33 Sub Gordianus, au existat, la Roma, 32 de elefanţi, 
dintre care el însuşi adusese 12 şi Alexander 10; 10 cerbi 
nordici, 10 tigri, 60 lei îmblânziţi, 30 leoparzi îmblânziţi, 
10 hiene, două mii de gladiatori ai fiscului, 6 hipopotami, 
un rinocer, 10 lei, 10 girafe, 20 de măgari sălbatici, 40 de 
cai sălbatici şi alte nenumărate şi variate animale, pe care, 
pe toate, Philippus le-a dăruit sau le-a omorât la jocurile 
seculare20. Gordianus pregătise toate aceste fiare 
îmblânzite sau sălbatice pentru triumful persic; dar dorinţa 
poporului n-a fost satisfăcută; căci Philippus a prezentat 
toate acestea la jocurile seculare, cu ocazia binefacerilor şi 
spectacolelor de circ, când a sărbătorit 1.000 de ani de la 
întemeierea Romei, în timpul consulatului său şi al fiului 
său. 


Cordus afirmă că ceea ce istoria a transmis despre C. 
Caesar27, s-a întâmplat şi cu Gordianus; căci se spune că, 
după uciderea partizanilor lui Philippus, toţi cei care l-au 
atacat cu sabia (se crede că au fost nouă) au pierit de 
propria lor mână, omorându-se cu aceleaşi arme cu care îl 
străpunseseră pe Gordianus. 

34 Aceasta a fost viaţa celor trei Gordiani care, cu 
toţii, au fost numiţi Auguşti (doi au fost omorâţi în Africa, 
la hotarele Persiei). 

Lui Gordianus soldaţii i-au aşezat mormântul în 
apropiere de castrul Circesius la frontierele Persiei, 
adăugându-i o inscripţie în limbile greacă, latină, persană, 
iudaică şi egipteană, că să fie citită de toţi: „Divinului 
Gordianus, învingătorul perşilor, învingătorul goților, 
învingătorul sarmaților, celui care a înăbuşit răscoalele 
romanilor, învingătorul germanilor, dar care n-a putut 
învinge pe partizanii lui Philippus”; se crede că această 
menţiune a fost adăugată ulterior, deoarece, fiind învins de 
alani, într-o luptă neregulată, murise după ce se retrăsese 
în tabăra luptătorilor lui Philippus, astfel încât s-a crezut 
că a fost ucis de partizanii acestuia. Se afirmă că inscripţia 
a fost distrusă de Licinius în acea vreme, îndată ce a 
dobândit conducerea, întrucât acesta pretindea că-şi trage 
originea din familia lui Philippus. Am urmărit toate aceste 
detalii, preamăritule Constantinus, mai ales ca să nu-ți 
rămână necunoscut ceva care merită să fie transmis 
urmaşilor. 

MAXIMUS ŞI BALBINUS 

1 După ce Gordianus cel bătrân şi-a găsit sfârşitul în 
Africa împreună cu fiul său, Maximinus s-a îndreptat furios 
spre Roma, ca să se răzbune pentru faptul că Gordianii au 
fost numiţi împărați. In această situaţie, senatul s-a adunat 
în mare grabă în palatul Concordiei în a şaptea zi înainte 
de idele lui iulie28, în timpul sărbătorilor lui Apollo, 
căutând să ia măsurile cuvenite împotriva furiei unui om 


atât de nelegiuit. Printre ceilalţi senatori au intrat în sală, 
manifestându-şi pe figură teama din cauza sosirii lui 
Maximinus, şi doi foşti consuli, nişte bărbaţi străluciți, 
Maximus şi Balbinus; (cei mai mulţi istorici nu pomenesc 
de Maximus, numind în locul lui pe Puppienus, pe când 
Dexippus şi Arrianus susţin că, după Gordiani, Maximus29 
şi Balbinus au fost aleşi împotriva lui Maximinus); dintre 
aceştia, unul era socotit celebru prin bunătate, celălalt 
prin virtute şi severitate. In timp ce consulul propunea alte 
probleme pentru dezbatere, cel care avea dreptul primului 
cuvânt a început astfel: „Într-o împrejurare atât de tulbure, 
ne preocupăm şi punem în discuţie lucruri mărunte, 
aproape băbeşti, căci de ce este necesar să vorbim despre 
repararea templelor, împodobirea bazilicii, despre termele 
lui Titianus sau terminarea amfiteatrului, deşi ne ameninţă 
Maximinus, pe care l-aţi declarat, împreună cu mine mai 
înainte, duşmanul poporului, iar cei doi Gordiani, în 
mâinile cărora era apărarea noastră au fost ucişi, şi, deşi, 
în momentul de faţă nu ne rămâne niciun punct de sprijin, 
ca să putem respira. Hai, senatori, grăbiţi-vă şi numiţi pe 
împărați. Ce mai aşteptaţi? Luaţi o hotărâre, pentru ca, în 
timp ce pe fiecare vă stăpâneşte teama, să nu fiţi copleşiţi 
cu toţii de spaimă, ci, mai degrabă, plini de curaj”. 

2 Fiindcă în urma acestor cuvinte, toţi tăceau, 
Maximus, care era mai în vârstă şi mai renumit prin 
merite, virtute şi severitate, şi-a exprimat părerea că 
trebuie să fie numiţi doi împărați; Vectius Sabinus, 
descendent al familiei Ulpiilor, a cerut consulului 
permisiunea de a pune în discuţie unele probleme, 
spunând: „Senatori, ştiu că, într-o astfel de situaţie 
neobişnuită, trebuie să intervină o acţiune fermă; este 
necesar să luăm hotărâri imediate; nu să analizăm, ba 
chiar să renunţăm la vorbe prea multe şi la păreri 
personale când pericolul se apropie. Fiecare trebuie să se 
gândească la capul lui, la soţie şi la copii, la averile 


părinteşti şi strămoşeşti; pe toţi ne ameninţă Maximinus, 
un om sălbatic din natură, furios, neîmblânzit şi, după câte 
se pare, mai furios chiar decât i-ar permite o cauză 
dreaptă. El înaintează asupra Romei cu armata gata de 
luptă, având taberele aşezate pretutindeni, iar voi pierdeţi 
timpul stând şi discutând. Nu e nevoie de discursuri lungi; 
ne trebuie ales un împărat, ba chiar doi: unul care să se 
ocupe de problemele interne, altul să organizeze lupta; 
unul care să stea, deci de veghe la Roma, iar celălalt să 
iasă cu armata în calea bandiţilor. Dacă sunteţi de acord, 
susţineţi-mă; dacă nu, să arătaţi care sunt mai buni dintre 
noi, dar eu propun ca împărați pe Maximus şi Balbinus, 
dintre care unul este atât de apreciat în arta militară, încât 
a înălţat modestia familiei prin strălucirea virtuţii, iar 
celălalt este atât de strălucit prin distincţia personală, 
încât este necesar statului atât pentru delicateţea 
moravurilor, cât şi pentru onestitatea unei vieţi petrecute 
din copilărie în studii şi preocupări literare. Aveţi, senatori, 
o propunere, poate mai periculoasă pentru mine decât 
pentru voi, dar nici pentru voi nu este destul de inofensivă 
dacă nu veţi stabili, ca împărați, pe cei propuşi de mine 
sau pe alţii”. După acestea, senatul a aclamat în acordul 
unanim: „Este drept, este adevărat; toţi suntem de acord 
cu părerea lui Sabinus. Maximus şi Balbinus Auguşti, zeii 
să vă aibă în paza lor. Zeii v-au făcut împărați, zeii să vă 
păstreze. Apăraţi senatul de bandiți; vă încredinţăm 
războiul împotriva lor. Să piară duşmanul poporului, 
Maximinus, împreună cu fiul său. Urmăriţi pe duşmanul 
public; sunteţi fericiţi voi, care vă bucuraţi de prețuirea 
senatului; este fericit statul, care vă va avea conducători. 
Executaţi cu hotărâre ceea ce v-a încredinţat senatul, 
primiţi cu plăcere ceea ce v-a oferit senatul” 30. 

3 Cu astfel de aclamații şi altele asemănătoare, au 
fost făcuţi împărați Maximus şi Balbinus. 

După ce au ieşit din senat, mai întâi au urcat pe 


Capitoliu şi au închinat rugăciuni zeilor, apoi au convocat 
poporul la adunare. După ce au informat, prin cuvântări, 
despre hotărârea şi alegerea senatului, poporul împreună 
cu soldaţii care se adunaseră din întâmplare s-au 
pronunţat astfel: „Toți cerem ca lui Gordianus să-i fie 
acordat numele de Caesar”. Acesta era nepotul lui 
Gordianus, copilul fiului acestuia care a fost omorât în 
Africa, în vârstă de 14 ani, după cum afirmă cei mai mulţi. 
Acesta a fost adus imediat în senat şi declarat Caesar 
printr-o hotărâre de un gen nou, deoarece ea a fost 
elaborată în aceeaşi zi în care a fost pronunţată. 

4 Prima acţiune a noilor împărați a fost divinizarea 
celor doi Gordiani; unii, însă, susţin că unul singur a fost 
divinizat, adică cel bătrân, dar eu îmi amintesc că am citit, 
în cărţile pe care le-a scris în număr destul de mare Iunius 
Cordus, că amândoi au fost trecuţi în rândul zeilor, dacă 
într-adevăr, Gordianus cel bătrân, s-a spânzurat, iar cel 
tânăr şi-a găsit sfârşitul în război, ceea ce merită chiar un 
respect şi mai mare, întrucât războiul i-a pus capăt zilelor. 
In continuare, funcţia de prefect al Romei a fost 
încredinţată lui Să binus, un bărbat serios, asemănător la 
moravuri cu Maximus, iar funcţia de prefect al pretoriului, 
lui Pinarius Valens. 

Dar, înainte de a vorbi despre faptele acestora, 
socotesc că e mai bine să spun câteva cuvinte despre 
caracterul şi familia lor, nu aşa cum le-a prezentat pe toate 
Iunius Cordus, care spune de toate, ci cum au procedat 
Suetonius Tranquillus şi Valerius Marcellinus, deşi Curius 
Fortunatianus31, care a scris în întregime această istorie, 
a cuprins puţine lucruri, iar Cordus, din contră. - a 
transmis chiar prea multe lucruri fără importar. [”. Şi mai 
puţin onorabile. 

5 Tatăl lui Maximus se numea tot Maximus, un om 
din popor; după cum spun unii, muncitor fierar; după alţii, 
constructor de căruţe de transport; de la soţia sa, numită 


Prima, a avut acest copil împreună cu alţi patru băieţi şi 
patru fete, care au murit de tineri. Se zice că, la naşterea 
lui Maximus, un vultur a aruncat, în cămara casei, care se 
afla într-un impluvium îngust, o mare cantitate de came de 
vacă şi, fiindcă nimeni nu îndrăznea să se atingă de ea din 
teamă religioasă, vulturul a luat-o înapoi şi a depus-o într- 
un templu din apropiere al lui Jupiter Praestes. În acel 
timp, aceasta n-a dat de loc impresia unei prevestiri, dar 
ulterior s-a dovedit că, între întâmplarea cu vulturul şi 
obţinerea funcţiei de împărat, a existat o legătură. Şi-a 
petrecut toată copilăria în casa unui unchi al său, Pinarius, 
pe care, apoi, când a fost numit împărat, l-a ridicat în 
funcţia de prefect al gărzii pretoriene. N-a făcut studii 
multe la gramatic şi la retor, dar a dat întotdeauna dovadă 
de virtute militară şi severitate. A fost totuşi tribun militar, 
a dobândit alte multe ranguri şi, în cele din urmă, pe cel de 
pretor, bucurându-se de sprijinul material al Pescenniei 
Marcellina, care l-a primit şi l-a crescut ca pe fiul său. Apoi 
a îndeplinit funcţia de proconsul în Bithynia32, după aceea 
în Grecia şi a treia oară în Narb033. Fiind, în sfârşit, trimis 
ca locotenent în Illyricum, a zdrobit pe sarmaţi, apoi, 
deplasându-se la Rin, a purtat cu succes bătălii împotriva 
germanilor. Fiind numit prefect al Romei, s-a dovedit un 
om foarte înţelept, foarte talentat şi foarte serios. De aceea 
senatul i-a acordat funcţia, ca şi meritată de împărat cu 
toate că aceasta nu se admitea unui om nou ca el, provenit 
dintr-o familie neînsemnată, deoarece în senat mulţi au 
afirmat că nu e nimeni mai potrivit decât el pentru a ocupa 
tronul imperial. 

6 Şi cum celor mai mulţi le plac detaliile, pot adăuga 
despre el că era lacom la mâncare, dar foarte reţinut la 
băutură şi la dragoste; în familie şi în afară de familie, era 
foarte serios, astfel încât avea porecla de „tristul”. La 
înfăţişare era foarte grav şi nepăsător, de statură înaltă, de 
o constituţie fizică foarte sănătoasă, dar de un caracter 


foarte dur, şi totuşi drept, încât n-a ajuns niciodată la 
rezolvarea problemelor prin lipsă de omenie sau cruzime. 
Când i s-a cerut, întotdeauna a fost iertător şi nu se mânia 
decât atunci când trebuia să-şi manifeste supărarea. 
Niciodată nu s-a pretat la intrigi; era consecvent în 
părerile sale şi nu s-a încrezut niciodată mai mult în alţii, 
decât în sine. De aceea a fost mult iubit de senat şi 
respectat de popor mai ales că poporul îl văzuse 
îndeplinindu-şi funcţia de cenzor şi îşi dădea seama că, în 
calitate de împărat, severitatea lui se va exercita cu şi mai 
multă tărie. 

7 Balbinus era de neam foarte nobil; a fost consul a 
două oară şi guvernatorul unui mare număr de provincii. 
Căci condusese, pentru administraţia civilă, Africa, Asia, 
Bithynia, Galatia, Pontul, Thracia şi Galliile; a condus 
uneori şi armatele, dar în treburile războinice a mai fost 
puţin însemnat decât în cele civile. Îşi atrăsese o mare 
dragoste prin bunătate, ca şi printr-o imensă onestitate şi 
modestie. După cum însuşi afirma, era originar dintr-o 
familie foarte veche, de la Balbus Cornelius Theophanis34, 
care obținuse dreptul de cetăţenie romană de la Gnaeus 
Pompeius, ca unul care era foarte apreciat în patria sa, 
fiind şi scriitor de istorie. Era, de asemenea, de statură 
înaltă, remarcabil prin înfăţişarea lui fizică, dar excesiv în 
plăceri; era împins la aceasta, desigur, de un mare număr 
de bogății, căci era bogat şi de la strămoşii familiei sale, 
iar pe de altă parte, îşi strânsese el însuşi bogății prin 
diverse moşteniri. Era un orator strălucit şi datorită 
versurilor sale, devenise renumit între poeţii timpului său. 
Era dornic de băutură, mâncare şi dragoste, îngrijit la 
îmbrăcăminte; nu i-a lipsit nimic care-l putea face plăcut 
poporului şi iubit de senat. 

lată ce am aflat despre viaţa celor doi împăraţi35. 
Unii au socotit, că, aşa cum a procedat Sallustius care a 
pus faţă în faţă pe Cato şi Caesar, trebuie să compare şi 


aceste două personalităţi, afirmând că unul era sever, 
celălalt îngăduitor; unul, bun - celălalt, hotărât; unul, 
restrâns în dărnicii - iar celălalt, plin de toate bogăţiile. 

8 Acestea sunt cele pe care le-am avut de spus 
despre caracterul şi originea lor. 

După ce le-au fost acordate, astfel, toate onorurile şi 
atributele imperiale: puterea tribuniciară, dreptul de 
proconsul, marele pontificat, şi chiar numele de părinte al 
patriei, şi-au început activitatea de conducători. Dar, în 
timp ce pe Capitoliu se îndeplineau îndatoririle divine, 
poporul s-a declarat împotriva acordării titlului de împărat 
lui Maximus. Oamenii de jos se temeau de severitatea 
acestuia, care credeau că va fi foarte avantajoasă 
senatului, dar foarte duşmănoasă faţă de ei. Astfel, s-a 
întâmplat că au cerut, după cum am spus, împărat pe 
tânărul Gordianus, care a fost numit imediat şi nu li s-a 
îngăduit să meargă însoţiţi de cetăţeni înarmaţi pe Palatin 
înainte de a fi acordat nepotului lui Gordianus numele de 
Caesar. Deci, după ce au fost îndeplinite îndatoririle divine 
şi au fost organizate spectacole de teatru şi de circ şi chiar 
lupte de gladiatori, fiind îndeplinite ceremoniile pe 
Capitoliu, Maximus a fost trimis cu o mare armată 
împotriva lui Maximinus, garda pretoriană rămânând la 
Roma. Trebuie să spunem că de atunci a rămas obiceiul ca, 
înainte de a pleca la război, împărații să ofere poporului 
lupte de gladiatori şi întreceri de vânătoare. Unii spun că, 
la cei vechi, se organiza împotriva duşmanilor un astfel de 
sacrificiu pentru ca, sub formă de lupte, să se satisfacă, 
prin sângele cetăţenilor, pofta zeiţei Nemesis, care era 
considerată ca o forţă a sorții. Alţii au transmis, în operele 
lor, ceea ce şi eu cred că e mai aproape de adevăr, că, 
având de gând st plece la război, romanii considerau 
necesar să ia mai întâi parte la lupte între ei şi năpustindu- 
se goi unii împotriva altora, să vadă răni şi arme, pentru 
ca, în desfăşurarea războiului, să nu se teamă de duşmanii 


înarmaţi şi, deci, să nu se îngrozească de răni şi sânge. 

9 După ce Maximus a plecat, aşadar, la război, iar 
garda pretoriană a rămas la Roma, între aceasta şi popor 
s-a iscat o asemenea răscoală, încât s-a ajuns la un 
adevărat război intern; cea mai mare parte a Romei a fost 
incendiată, templele au fost jefuite, toate pieţele au fost 
mânjite cu sânge, fiindcă Balbinus, care era cam slab, n-a 
putut potoli răscoala; înaintând în mulţime, el întindea 
mâinile către fiecare dintre răsculați şi era cât pe ce să fie 
lovit cu pietre; cum spun unii, a primit chiar lovituri de 
bici. Şi n-ar fi putut linişti tulburarea, dacă n-ar fi adus în 
faţa poporului pe micul Gordianus îmbrăcat în purpură, 
aşezat pe umerii unui om foarte înalt. Văzându-l pe 
Gordianus, poporul şi soldaţii s-au îmblânzit în aşa fel, 
încât din dragostea pentru el au ajuns la înţelegere: 
nimeni, la această vârstă, niciodată n-a fost atât de iubit, 
datorită meritelor bunicului şi ale unchiului, care-şi 
dăduseră viaţa în Africa pentru poporul roman, împotriva 
lui Maximinus: atât de mare valoare au la romani 
amintirile faptelor bune. 

10 Aşadar, după ce Maximus a plecat la război, 
senatul a trimis, în toate regiunile, foşti consuli, foşti 
pretori, cvestori, edili şi chiar foşti tribuni, pentru a 
determina fiecare cetate să se aprovizioneze cu alimente, 
să-şi pregătească arme, întărituri şi ziduri, astfel încât 
Maximinus să fie hărțuit de fiecare din aceste oraşe; s-a 
dat, de asemenea, ordin ca toată recolta să fie strânsă de 
pe ogoare în cetăţi, pentru ca duşmanul public să nu mai 
găsească nimic. Pe lângă acestea, prin oamenii trimişi 
pentru aprovizionare, au fost expediate către toate 
provinciile nişte scrisori cu indicaţia că oricine va ajuta pe 
Maximinus, va fi considerat duşman. In acest timp, la 
Roma iar s-au ivit ciocniri între popor şi soldaţi şi, în timp 
ce Balbinus prezenta mii de decrete şi nimeni nu-l asculta, 
veteranii s-au retras împreună cu soldaţii în tabăra 


pretoriană, iar poporul a început să-i asedieze; şi astfel 
niciodată n-ar fi ajuns la înţelegere, dacă poporul n-ar fi 
ocupat apeductele. În oraş însă, până să se anunţe că 
soldaţii au fost liniştiţi, au fost scoase şi aruncate asupra 
lor ţigle de pe acoperişuri şi toate vasele care se aflau în 
case, fiind astfel distrusă o mare parte a cetăţii şi 
devastate multe bogății; căci printre soldați se 
amestecaseră şi bandiți, cu scopul de a jefui toate lucrurile 
pe care le ştiau dinainte unde se află. 

11 Pe când acestea se întâmplau la Roma, la 
Ravenna, Maximus sau Puppienus pregătea războiul cu 
toate mijloacele, deoarece nutrea o mare teamă faţă de 
Maximinus, despre care foarte adesea afirma că nu se va 
lupta cu un om, ci cu un ciclop. 

Pe de altă parte, Maximinus a fost învins lângă 
Aquileia şi omorât de către ai săi, iar capul lui şi cel al 
fiului său au fost aduse la Ravenna şi apoi trimise de 
Maximus la Roma! Nu trebuie trecut sub tăcere acest 
devotament faţă de romani al aquileienilor, despre care se 
spune că au oferit şi părul femeilor drept coarde pentru 
aruncarea săgeţilor; iar pe Balbinus, care se temea cel mai 
mult, l-a cuprins o atât de mare bucurie, încât îndată ce i-a 
fost adus capul lui Maximinus, a organizat o hecatombă, 
care este un sacrificiu organizat astfel: se construiesc 100 
de altare pe un loc acoperit cu iarbă şi pe ele se jertfesc 
100 de porci şi 100 de oi; dacă sacrificiul este imperial, 
sunt sacrificați şi 100 de lei, 100 de vulturi şi câte o sută 
din alte animale de acest fel. Se spune că astfel de 
sacrificii făceau grecii în timpul epidemiilor şi că ele au 
fost organizate chiar de mulţi împărați romani. 

12 Săvârşind acestea, Balbinus aştepta cu multe 
felicitări pe Maximus care se înapoia din Ravenna cu 
armata intactă; căci, într-adevăr, Maximinus fusese învins 
de locuitorii cetăţii Aquileia şi de puţinii soldaţi care se 
aflau acolo, sub conducerea foştilor consuli Crispinus şi 


Menofilus, care fuseseră trimişi de senat. Maximus însuşi 
se îndreptase spre Aquileia, ca să lase totul până la Alpi în 
siguranţă şi să aducă la supunere celelalte regiuni care 
aparținuseră barbarilor şi lui Maximinus. Au fost trimişi, în 
sfârşit, la el, ca soli, 20 de senatori, ale căror nume sunt 
menţionate la Cordus (între aceştia, 4 foşti consuli, 8 foşti 
pretori, 8 foşti cvestori), cu coroane şi cu o hotărâre a 
senatului, prin care i se decernau statui ecvestre de aur. 
Din această cauză, Balbinus s-a mâniat puţin, susţinând că 
Maximus a realizat mai puţin decât el, deoarece, în timp ce 
el însuşi a înăbuşit atâtea răscoale în ţară, Maximus a stat 
liniştit la Ravenna. Însă a avut mare importanţă faptul că 
Maximus a plecat din proprie voinţă împotriva lui 
Maximinus, de aceea i s-a decernat victoria pe care a 
dobândit-o fără să ştie Maximus. Adăugându-şi armata lui 
Maximinus a venit la Roma cu mare strălucire şi cu o 
imensă mulţime, deşi soldaţii erau oarecum trişti, fiindcă 
pierduseră pe împăratul ales de ei şi acum aveau pe cei 
aleşi de senat. De altfel, unii nici nu puteau să-şi ascundă 
tristeţea, căci ea apărea pe fruntea tuturor a; nu se 
abţineau nici chiar de la unele cuvinte, deşi Maximus 
vorbise în faţa soldaţilor, arătând că trebuie să uite cele 
petrecute, le oferise solde mari şi eliberase trupele 
auxiliare, _trimiţându-le în locurile pe care ei le 
propuseseră. Dar sufletele soldaţilor, cuprinse de ură, nu 
puteau fi liniştite. După ce au ascultat aclamaţiile 
senatului, care au impresionat în mod neplăcut pe soldaţi, 
aceştia au devenit mai aprinşi împotriva lui Maximus şi a 
lui Balbinus, sfătuindu-se mereu între ei ce împărați 
trebuie să aleagă. 

13 Conţinutul decretului senatului, pentru care au 
fost indignaţi soldaţii, este acesta: după ce Balbinus şi 
Gordianus împreună cu senatul şi poporul roman au ieşit 
în calea lui Maximus, care intra în Roma, au început 
aclamaţiile publice, care nu puteau fi pe placul soldaţilor; 


apoi au intrat în senat, unde, după ce au fost îndeplinite 
cele ce de obicei se efectuează în împrejurări sărbătoreşti, 
s-au rostit următoarele cuvinte: „Aşa se poartă împărații 
aleşi cu înţelepciune; aşa pier împărații aleşi de oameni 
nepricepuţi”. Ori se ştia că Maximinus a fost ales de 
soldaţi, iar Maximus şi Balbinus de senatori. Aflând 
aceasta, soldaţii au început să se înfurie mai tare, mai ales 
împotriva senatului, care se părea că triumfă asupra 
armatei. 

Pe de altă parte, Balbinus şi Maximus conduceau 
statul cu mare moderație, spre satisfacția senatului şi a 
poporului roman. De cele mai multe ori prezentau rapoarte 
în faţa senatului, întocmeau legi foarte bune; judecau în 
mod cumpătat procesele; luau cele mai bune măsuri cu 
caracter războinic. Şi era totul pregătit ca Maximus să 
pornească Împotriva părților, Balbinus împotriva 
germanilor, iar tânărul Gordianus să rămână la Roma, în 
timp ce soldații plănuiau să omoare pe împărați imediat ce 
se va prezenta ocazia, deoarece faptul că germanii 
escortau pe Maximus şi Balbinus, îi înfuria din ce în ce mai 
mult. 

14 Erau, într-adevăr, neînțelegeri între cei doi 
împărați, dar nedeclarate; ele mai degrabă se înțelegeau 
decât se vedeau, deoarece Balbinus dispreţuia pe Maximus 
pentru originea lui umilă, iar Maximus îl dispreţuia pe 
Balbinus, fiindcă îl considera slab, ceea ce a constituit un 
prilej potrivit pentru soldații care înțelegeau că împărații 
în discordie pot fi uşor omorâți. Astfel, în timpul 
spectacolelor de teatru, pe când mulţi soldaţi şi curteni 
erau ocupați, iar la palat împărații rămăseseră singuri cu 
germanii, s-a produs un atac împotriva lor. Şi în timp ce 
soldaţii erau în dezordine, s-a comunicat imediat lui 
Maximus că nu va putea evita mulţimea şi furtuna, decât 
dacă va trimite după germani care din întâmplare se aflau 
în altă parte a palatului împreună cu Balbinus. Maximus a 


trimis imediat un agent la Balbinus, ca să-i trimită ajutor. 
Dar, fiindcă acesta bănuia că Maximus vrea să-i arunce pe 
germani împotriva sa şi credea că doreşte conducerea 
personală, mai întâi s-a considerat înşelat, apoi au ajuns la 
ciocnire; şi, în timp ce împărații se aflau luptând în 
mijlocul răscoalei, soldaţii s-au năpustit pe neaşteptate 
asupra lor şi, după ce i-au dezbrăcat de hainele regale, i-au 
scos cu forţa de pe Palatin, insultându-i, gata să-i sfâşie şi 
voind să-i conducă prin mijlocul oraşului spre tabără. Dar, 
îndată ce au înţeles că germanii vin în apărarea lor, i-au 
omorât pe amândoi şi i-au părăsit în mijlocul drumului. În 
acest timp, soldaţii de gardă l-au ridicat pe Gordianus 
Caesar şi l-au proclamat împărat, adică Augustus, fiindcă 
nu găseau altul deocamdată. In timp ce soldaţii, care se 
retrăseseră imediat spre tabără, insultau senatul şi 
poporul, germanii, nevrând să lupte fără motiv după 
uciderea împăraţilor lor, s-au retras spre exteriorul 
oraşului unde se afla restul trupelor. 

15 Un astfel de sfârşit au avut aceşti buni împărați, 
nedemn de viaţa şi caracterul lor; căci se poate deduce din 
faptele înseşi că nimeni n-a fost mai viteaz decât Maximus 
sau Puppienus şi nici mai binevoitor decât Balbinus: într- 
adevăr, când i-a stat în putere, senatul n-a ales niciodată 
împărați răi. La aceasta se adaugă faptul că ei au fost puşi 
la încercare prin multe onoruri şi funcţii politice, deoarece 
au ajuns la putere iubiţi de senat şi popor, la o vârstă 
înaintată, după ce unul fusese de două ori consul, iar 
celălalt, de asemenea, consul şi prefect; ei au ajuns astfel 
iubiţi de senat şi popor, care de fapt se cam temeau de 
Maximus. 

Acestea sunt informaţiile pe care le-am cules despre 
Maximus, în mare parte de la scriitorul grec Herodianus. 
Mulţi însă, au afirmat că Maximinus a fost învins lângă 
Aquileia nu de Maximus, ci de Puppienus şi că acesta 
însuşi a fost omorât împreună cu Balbinus. fără să 


pomenească de Maximus. Atât de mari sunt confuziile şi 
controversele istoricilor, încât mulţi numesc aceeaşi 
persoană când Maximus când Puppienus, pe când 
Herodianus, scriitorul timpurilor sale, îl numeşte Maximus, 
nu Puppienus, iar scriitorul grec Dexippus susţine că 
Maximus şi Balbinus au fost aleşi împărați după cei doi 
Gordiani, împotriva lui Maximinus şi că Maximinus a fost 
învins de Maximus, nu de Puppienus. La acestea, se 
adaugă neştiinţa unor scriitori, care susţin că micul 
Gordianus a fost prefectul pretoriului, fără ca acest lucru 
să se cunoască în public, dar că, în acelaşi timp, acesta a 
fost adesea purtat pe sus, pentru a fi arătat soldaţilor. 

Maximus şi Balbinus au fost împărați timp de un an, 
după domnia lui Maximinus şi a fiului său; cum susţin unii, 
însă, ei au domnit trei, iar după alţii, doi ani. 

16 Casa lui Balbinus se află şi acum la Roma în 
cartierul carenelor36; ea este mare şi solidă, fiind 
încontinuu locuită de familia acestuia. Maximus, pe care 
foarte mulţi îl socotesc Puppienus, avea o constituţie foarte 
slabă, dar era foarte virtuos; sub domnia lor, carpii37 au 
luptat împotriva moeşilor şi a început războiul împotriva 
sciţilor; în acest timp, s-a produs sfârşitul Histriei, 38 al 
cetăţii Histria, după cum afirmă Dexippus. Acesta îl laudă 
destul de mult pe Balbinus, spunând că a înaintat cu mult 
curaj în faţa soldaţilor, care apoi l-au omorât; de 
asemenea, afirmă că a fost învăţat în multe discipline şi nu 
avea teamă de moarte. Despre Maximus neagă, însă, că a 
fost un bărbat în felul în care l-au prezentat cei mai mulţi 
greci; pe lângă acestea, adaugă faptul că atât de mare a 
fost ura aquileienilor împotriva lui Maximinus, încât făceau 
din părul femeilor lor corzi, pentru a putea arunca 
săgețile. 

Dexippus şi Herodianus, care au urmărit această 
istorie a împăraţilor, spun că Maximus şi Balbinus au fost 
împărați, fiind aleşi de către senat împotriva lui Maximinus 


după uciderea celor doi Gordiani în Africa şi că, împreună 
cu aceştia, a fost ales şi cel de al treilea Gordianus, care 
era copil. Dar la cei mai mulţi scriitori latini nu găsesc 
numele de Maximus, ci aflu, ca împărat împreună cu 
Balbinus, pe Puppienus, afirmându-se chiar că cel care a 
luptat la Aquileia cu Maximinus a fost Puppienus, pe când, 
după mărturia istoricilor amintiţi, Maximus nici n-a luptat 
împotriva lui Maximinus, ci a rămas la Ravenna, unde a 
aflat că victoria a fost câştigată. Dar, după părerea mea, 
Puppienus este unul şi acelaşi cu Maximus. 

17 De aceea am prezentat şi o scrisoare de felicitare, 
scrisă de consulul din acea vreme lui Puppienus şi lui 
Balbinus în care este exprimată bucuria că aceştia au 
consolidat statul după domnia bandiţilor nelegiuiţi: 

„Claudius Iulianus către împărații Puppienus şi 
Balbinus. Îndată ce am aflat că, prin voinţa lui Jupiter 
Optimus Maximus, a zeilor nemuritori şi a senatului şi cu 
asentimentul neamului omenesc, voi aţi primit sarcina de a 
apăra statul roman de crima banditului nelegiuit şi a 
conduce treburile imperiului după legile romane, voi cei 
mai curaţi şi neînvinşi împărați, deşi n-am aflat aceasta 
dintr-o scrisoare a voastră, ci din decretul senatului, pe 
care mi l-a comunicat prea strălucitul meu coleg, Celsus 
Aelianus; am felicitat oraşul Roma, pentru salvarea căreia 
aţi fost aleşi; am trimis felicitări senatului, căruia, datorită 
preţuirii pe care v-a acordat-o, i-aţi redat vechea 
demnitate; am felicitat Italia, pe care aţi salvat-o de 
devastarea groaznică a duşmanilor; am felicitat provinciile, 
cărora, deşi ruinate de lăcomia fără margini a tiranilor, le- 
aţi redat speranţa salvării; în sfârşit, am trimis felicitări 
legiunilor şi trupelor auxiliare, care pe întregul glob 
pământesc adoră chipul vostru, pentru faptul că, 
înlăturând ruşinea trecută, au aflat prin voi imaginea 
demnă a imperiului roman. Pentru aceasta n-a existat 
niciodată nicio voce atât de puternică, nicio elocvenţă atât 


de fericită, niciun talent atât de fecund, care să poată 
exprima cu demnitate toată fericirea publică. Cât de mari 
şi importante sunt toate acestea am putut constata chiar 
de la începutul conducerii voastre, când aţi repus în 
funcţiune lepile romane, aţi readus la loc de cinste 
egalitatea înăbuşită, bunăvoința care dispăruse total, viaţa 
şi obiceiurile romane, libertatea, dreptul de succesiune şi 
moştenire. Ar fi preu să enumăr toate acestea, cu atât mai 
mult să continui expunerea celor cuvenite la nivelul 
necesar. Căci cum să expun sau să subliniez faptul că, 
datorită vouă, ne-a fost redat dreptul la viaţă, în timp ce 
banditul, după ce a împrăştiat pretutindeni în provincii tot 
felul de călăi, se îndreptase cu mânie, după cum însuşi 
declarase, împotriva înaltului ordin al senatului. Modestele 
mele forţe n-ar putea să exprime nu numai fericirea 
publică, dar nici chiar bucuria sufletului meu însuşi, pentru 
că îmi este dat să văd că sunt Auguşti şi adevăraţi 
conducători ai neamului omenesc, nişte oameni, pe care 
am dorit întotdeauna să-mi judece, ca nişte vechi cenzori, 
moravurile şi modestia mea. Căci, deşi m-am bucurat, 
după cum s-a confirmat, de încrederea împăraţilor 
anteriori, mă mândresc mai mult cu aprecierile voastre, 
tocmai fiindcă sunt mai serioase. O, dacă zeii ar acorda 
fericire acestei lumi romane, şi i-o vor acorda, desigur! 
Când mă gândesc la voi, nu pot să am decât aceeaşi 
dorinţă pe care învingătorul Carthaginei a adresat-o zeilor: 
să menţină puterea romană în situaţia în care se afla 
atunci, întrucât nu există alta mai bună. Şi eu îi rog, de 
asemenea, să vă păstreze imperiul, atât de şubred până 
acum, în situaţia pe care voi i-aţi consolidat-o”. 

18 Această scrisoare demonstrează că Puppienus 
este acelaşi cu acela căruia, după numele tatălui său, cei 
mai mulţi îi spun Maximus; de altfel, pentru această 
perioadă, la scriitorii greci nu se găseşte numele lui 
Puppienus, după cum la cei latini nu se găseşte cel de 


Maximus, iar cele înfăptuite împotriva lui Maximinus sunt 
atribuite când lui Puppienus, când lui Maximus. Dar să-l 
credem pe Fortunatianus, care afirmă că numele lui era 
Puppienus, iar Maximus se numea după porecla tatălui, 
pentru ca, în felul acesta, toţi cei care vor citi această 
carte, să nu mai aibă nicio îndoială asupra celor de mai 
sus. 

CEI DOI VALERIANI de Trebellius Polliol 

VALERIANUS CEL BĂTRÂN 

1 Regele regilor Velsolus către Sapor!6516.; „Dacă aş 
şti că romanii pot fi învinşi vreodată definitiv, m-aş bucura 
pentru tine de victoria pe care mi-o înfăţişezi dar, fiindcă, 
datorită fie destinului, fie virtuţii lui, acest popor este 
foarte puternic, fii atent ca nu cumva faptul că ai capturat 
pe un împărat bătrân!%, şi aceasta chiar prin viclenie, să 
nu-ţi fie spre nenorocire ţie sau urmaşilor tăi. Gândeşte-te 
câte popoare învinse de ei nu au fost transformate din 
duşmane în părţi componente ale imperiului lor. Am auzit, 
desigur, că i-au învins gallii!* care au dat foc acestei 
imense cetăţi, dar care au devenit supuşi romanilor; dar 
africanii nu i-au învins? Şi acum, ei sunt în mod sigur, 
supuşii romanilor. Pentru a nu aduce exemple mai întinse, 
dar poate mai puţin cunoscute, Mithridate din Pont a 
stăpânit odată Asia întreagă, dar a fost, şi el, învins; şi Asia 
este acum a romanilor. Dacă îmi ceri sfatul, foloseşte 


165 Velenus6, regele Cadusilor, i-a scris astfel: „Am primit cu plăcere 
trupele auxiliare pe care mi le-ai re 

166d at întregi şi nevătămate; dar nu mă bucur prea mult că a fost 
prins Valerianus, împăratul împăraţilor. Te-aş fe 

1671 icita mai degrabă, dacă ar fi lăsat liber, căci romanii sînt mai de 
temut atunci cînt sînt învinşi. Acţionează, aşadar, cum este îngăduit 
unui om înţelept; să nu te înflăcăreze prea mult norocul care 
dezamăgeşte pe mulţi. Valerianus are şi un fiu împărat şi un nepot cu 
titlul de Caesar şi posedă întreaga lume romană, care, toată, se va 
ridica împotriva ta. Trimite, deci, înapoi pe Vale- 

168 Acestea sînt demne de aflat despre Valerianus, a 


această ocazie, pentru a încheia pacea şi dă-le înapoi pe 
Valerianus. Eu te felicit pentru norocul tău, dacă totuşi ai 
şti să te foloseşti de el”. 

nanus şi încheie cu romanii pacea care ne va fi de 
folos împotriva popoarelor pontice”. 

3 Artabasdes515, regele armenilor, a trimis lui Sapor 
o astfel de scrisoare: „lau parte la bucuria gloriei tale, dar 
mă tem ca nu cumva să suporţi înfrângeri în aceeaşi 
măsură în care provoci războaiele. Pe Valerianus îl cer şi 
fiul şi nepotul şi comandanții romani şi Gallia întreagă şi 
Africa întreagă şi întreaga Spanie şi toată Italia şi 
popoarele toate, care se află în Illyricum, în orient şi în 
Pont, toate care sunt prietenele romanilor sau sunt sub 
stăpânirea lor. Tu nu ai făcut decât să capturezi un bătrân, 
dar ţi-ai atras duşmănia tuturor popoarelor lumii, poate şi 
împotriva noastră, care ţi-am trimis ajutoare, suntem 
vecinii voştri şi suferim pentru voi care nu încetaţi să vă 
războiţi între voi”. 

4 Bactranii, hiberii, albanii şi taurosciţii n-au vrut să 
primească scrisorile lui Sapor; în schimb, au scris ei către 
generalii romani, cerându-le ajutoare, pentru a elibera pe 
Valerianus din captivitate. 

Şi, în timp ce Valerianus îmbătrânea în captivitate la 
perşi, Odenatus!'”0 din Palmyra, după ce şi-a organizat o 
armată puternică, a readus statul roman aproape în vechea 
situaţie. A pus stăpânire pe tezaurul regelui, a capturat, de 
asemenea, ceea ce regii perşilor considerau mai de preţ 
decât tezaurele, pe concubinele lui. De aceea, temându-se 
şi mai mult de generalii romani, datorită intervenţiei lui 
Ballista şi Odenatus care-l speriaseră, Sapor s-a retras 


169m are, încît, după ce a îndeplinit în mod deosebit toate onorurile şi 
magistraturile, a devenit împărat, nu cum se obişnuieşte, printr-o 
răscoală a poporului sau prin 

170a clamaţiile armatei, ci pe dreptul meritelor sale şi cu 
asentimentul aproape al întregii lumi. In sfîrşit, dacă 


repede în regatul său; şi astfel, între timp, s-a pus capăt 
războiului persic. 

Îi s-ar fi oferit tuturor a posibilitatea de a-şi exprima 
părerea asupra împăratului pe care-l vor, n-ar fi fost ales 
altul. 

Şi, ca să ştii cât de mare a fost forţa meritelor 
publice ale lui Valerianus, voi menţiona decretele 
senatului, care demonstrează părerea pe care acest ilustru 
ordin a avut-o întotdeauna asupra lui. 

Pe când erau consuli cei doi Decii9, în ziua a 6-a 
înainte de calendele lui Noiembrie, în timpul unei şedinţe a 
senatului, care se întrunise în palatul Dioscurilor la 
cererea împăraţilor şi se proceda la exprimarea părerii 
fiecărui senator în parte în legătură cu alegerea unei 
persoane în funcţia de cenzor (căci Decii o puseseră în 
puterea ilustrului senat), îndată ce pretorul a adresat 
astfel, întrebarea: „Ce părere aveţi, senatori, despre cel 
care trebuie ales cenzor?”; şi, după ce a cerut părerea 
celui dintâi dintre senatori, în absenţa lui Valerianus (el se 
afla atunci într-o campanie militară împreună cu Decius), 
toţi au izbucnit într-un singur glas, derogând de la regula 
exprimării părerii personale: „Viaţa lui Valerianus este a 
unui adevărat cenzor. Să ne judece pe toţi el, care este mai 
bun decât noi toţi; el să-şi exprime părerea asupra 
senatului, ca unul căruia nu i se poate imputa nicio vină; el 
să judece comportarea noastră, deoarece lui nu i se poate 
obiecta nimic. Valerianus a fost cenzor din copilărie şi a 
rămas cenzor toată viaţa lui; a fost un senator înţelept, 
modest şi demn; a fost prietenul celor buni, duşmanul 
tiranilor, al crimelor şi al viciilor. Pe el îl alegem toţi 
cenzor; exemplul lui vrem să-l urmăm toţi. Fiind cel dintâi 
dintre noi prin noblețea familiei şi a strămoşilor, desăvârşit 
în viaţă, strălucit prin studiile sale şi distins în 
comportarea sa, el este exemplul întregii lumi antice”. 
După ce acestea au fost susţinute în mod repetat, au 


adăugat: „Toți suntem de această părere” şi şedinţa a fost 
ridicată. 

6 îndată ce a aflat despre această hotărâre a 
senatului, Decius a convocat pe toţi demnitarii palatului, a 
propus să fie chemat şi Valerianus şi, după ce în faţa celor 
mai distinşi bărbaţi, a fost citit senatului decretul, a 
afirmat următoarele: „Te felicit, Valerianus, pentru 
judecata senatului şi pentru dragostea izvorâtă din adâncu 
inimii lumii întregi! Primeşte cenzura pe care ţi-a 
încredințat-o statul roman şi pe care numai tu o meriti, 
pentru a veghea asupra moravurilor noastre. Tu vei 
cumpăni cine trebuie să rămână în senat, tu vei restabili 
vechea importanță a ordinului cavalerilor tu vei 
reglementa dreptul de proprietate, vei stabili impozitele, 
vei delimita şi vei face recensământul averilor publice; ţie 
ţi se va acorda autoritatea întocmirii legilor; tu va trebui să 
hotărăşti asupra rangurilor militare, vei veghea asupra 
armatelor şi asupra Palatinului nostru; tu vei emite 
hotărâri despre noi toţi, despre judecători, despre 
magistraţii cei mai distinşi, în afară de prefectul Romei, de 
consulii obişnuiţi, de regele sacrificiilor şi de cea mai mare 
fecioară dintre vestale - dacă va rămâne curată. Se vor 
strădui să-ţi fie de folos, desigur, şi aceia pe care nu-i poţi 
judeca”. După ce Decius şi-a spus cuvântul, Valerianus s-a 
exprimat astfel: „Te rog, prea înalte împărat, să nu mă 
alegi pentru această grea funcţie, ca să judec poporul, 
armata, senatul, pe magistraţii întregii lumi, pe tribuni şi 
pe generali; acestea aparţin aceluia care deţine numele de 
Augustus; vouă vă aparţine cenzura; ea nu poate fi 
îndeplinită de un particular; eu cer îngăduinţa de a nu mi 
se acorda această onoare, pentru care nu am nici 
experienţa, nici încrederea necesară, iar împrejurările se 
împotrivesc unei astfel de autorităţi în aşa măsură încât 
calităţile oamenilor nu au nevoie de cenzură”. 

7 Aş putea prezenta multe alte probe, hotărâri ale 


senatului şi păreri ale fruntaşilor despre Valerianus, dacă 
acestea nu v-ar fi cunoscute în cea mai mare parte şi dacă 
nu mi-ar fi ruşine să ridic prea sus pe un bărbat care a fost 
doborât de o necesitate fatală. Acum voi reveni la 
Valerianus cel tânăr. 

VALERIANUS CEL. TINAR 

8 Valerianus cel tânăr10 s-a născut dintr-o altă mamă 
decât Gallienus; era distins la înfăţişare, demn de laudă 
datorită modestiei sale, strălucit prin erudiție în raport cu 
vârsta, de un caracter foarte plăcut, departe de 
slăbiciunile fratelui său; a fost numit Caesar de tatăl său, 
care nu era la Roma, iar de la fratele său - cum susţine 
Caelestinus - a primit titlul de Augustus. In viaţa sa, nu 
prezintă altceva demn de remarcat, decât că s-a născut 
dintr-o familie nobilă, a primit o foarte bună educaţie şi a 
fost ucis în chip nenorocit. Fiindcă ştiu că sunt foarte mulţi 
care, citind pe un mormânt o inscripţie pe numele 
„Valerianus împărat”, socotesc greşit că, după moartea sa, 
corpul lui Valerianus cel bătrân, care a fost luat prizonier 
de perşi, a fost trimis în patrie, ca să nu se strecoare vreo 
eroare, am considerat că trebuie să restabilesc adevărul pe 
calea scrisului că Valerianus cel tânăr a fost cel 
înmormântat în apropiere de Mediolanum, adăugându-i-se, 
din ordinul lui Claudius, titlul: „Împăratul Valerianus”. 

Socotesc că nu este necesar să vorbim mai mult nici 
despre Valerianus cel bătrân, nici despre cel tânăr; şi, 
fiindcă mă tem să nu depăşesc limitele volumului, dacă voi 
prezenta şi pe Gallienus, fiul lui Valerianus, despre care 
(lacună) cuvântul nostru a fost destul de lung (lacună) sau 
pe Saloninus, fiul lui Gallienus, care se numea tot 
Gallienus (lacună), ad augându-se o nouă carte, să trec la 
volumul următor (lacună), căci întotdeauna m-am străduit 
să-ţi fiu devotat ţie (lacună) şi renumelui căruia nu trebuie 
şi nici nu pot să-i refuz ceva. 

CEI DOI GALLIENI de Trebellius Pollio 


GALLIENUS TATĂLI 

1 După ce Valerianus a căzut prizonier (căci într- 
adevăr, de unde ar fi trebuit să începem descrierea vieţii 
lui Gallienus decât, mai ales, de la această nenorocire, 
care a contribuit la distrugerea vieţii lui?), iar statul se afla 
zdruncinat, deoarece  Odenatus preluase conducerea 
orientului, în timp ce Gallienus se bucura de captivitatea 
tatălui său, armatele (lacună) rătăceau, murmurau 
(lacună) comandanții, era o tristeţe generală (lacună), 
fiindcă (lacună) un împărat roman (lacună) era deţinut ca 
prizonier în Persia (lacună). 

Aşadar, sub consulatul lui Gallienus şi al lui 
Volusianus, Macrianus şi Ballista se întrunesc, adună 
resturile armatei şi pun în discuţie alegerea unui nou 
împărat, fiindcă imperiul roman se clătina în răsărit, iar 
Gallienus se purta atât de indiferent, încât nici nu se 
pomenea numele lui în faţa soldaţilor. În sfârşit, s-a găsit 
cu cale ca Macrianus şi fiii săi să fie proclamaţi împărați şi 
să pornească la apărarea statului (lacună). Prin urmare, 
(lacună) domnia a fost acordată lui Macrianus (lacună). 
lată motivele pentru care (lacună) Macrianus (lacună) şi 
fiii săi au fost aleşi împărați: în primul rând, faptul că, în 
acel timp, nimeni dintre generali nu era socotit mai 
înţelept, nimeni mai potrivit pentru a conduce statul şi 
care să poată, prin averile particulare, să acopere 
cheltuielile publice; la aceasta se adăuga faptul că fiii lui, 
nişte tineri foarte inimoşi, porneau la război cu atâta 
însufleţire, încât puteau fi daţi exemplu legiunilor în toate 
acţiunile (lacună) militare.!! 

ţilor pe care el însuşi le fixase (lacună), a organizat 
astfel războiul (lacună), fiind gata să facă faţă oricăror 
acţiuni (lacună), care puteau fi întreprinse împotriva lui. 
De asemenea, Macrianus a trimis pe Piso, unul din nobilii 


171 Aşadar, Macrianus8 (lacună) cere de pretutindeni ajutoare şi, 
după ocuparea tuturor (lacună) păr- 


şi fruntaşii senatului, în Achaia, pentru a înlătura pe Valens 
care conducea acolo provincia cu putere de proconsul. Dar 
Valens, aflânef că Piso vine împotriva sa, a pus mâna pe 
putere. Aşadar Piso s-a îndreptat spre Thessalia şi, după ce 
a fost ales împărat cu numele de Thessalicus, a fost ucis de 
numeroşi soldaţi trimişi acolo de Valens. Iar Macrianus, 
reţinând după liniştirea lucrurilor pe unul din fii în orient, 
a sosit mai întâi în Asia, apoi s-a îndreptat spre Illyricum. 
Aici, având cu sine pe unul din fiii săi şi o armată de 
30.000 de soldaţi, s-a ciocnit cu un general, numit 
Domitianus, al lui Aureolus, care-şi însuşise domnia 
împotriva lui Gallienus; dar Macrianus şi fiul său, numit tot 
Macrianus, au fost învinşi, iar armata lor s-a predat 
împăratului Aureolus. 

1 

3 După ce, astfel, aproape întreaga lume a fost 
tulburată, îndată ce Odenatus a aflat că Macrianus a fost 
omorât împreună cu fiul său, că la domnie se află Aureolus 
şi că însuşi Gallienus conduce prea slab treburile statului, 
s-a îndreptat cu armată spre cel de-al doilea fiu al lui 
Macrianus, cu scopul de a-l captura, dacă-l va ajuta 
norocul. Dar ofiţerii care se găseau împreună cu fiul lui 
Macrianus, numit Quietus, înţelegându-se cu Odenatus şi 
la instigaţia lui Ballista, prefectul lui Macrianus, l-au 
omorât pe Quietus, şi, aruncându-i corpul peste zid, s-au 
predat cu toţii imediat lui Odenatus. Astfel, Odenatus a 
devenit împăratul aproape al întregului orient, în timp ce 
Aureolus deţinea Illyricul, iar Gallienus, Roma. Pe de altă 
parte, Ballista a omorât pe mulţi emiseni, la care se 
refugiaseră soldaţii lui Macrianus, împreună cu Quietus şi 
administratorul tezaurului, astfel încât aproape întreaga 
cetate era distrusă. În acest timp, Odenatus ca şi cum 
acţiona în interesul lui Gallienus, lua măsuri ca tot ce se 
petrecea în realitate să i se comunice acestuia. 

Dar Gallienus, după ce a aflat că Macrianus a fost 


omorât împreună cu fiii săi, ca şi cum ar fi fost sigur pe 
situaţie şi ar fi reprimit pe tatăl său, s-a dedat plăcerilor şi 
petrecerilor: a organizat spectacole de circ şi de teatru, 
lupte, dansuri, vânători şi lupte de gladiatori şi a chemat 
poporul la petrecere, ca în zilele victorioase; iar când cei 
mai mulţi erau trişti din cauza captivităţii tatălui său, el se 
înveselea peste măsură, socotind ca o glorie faptul că tatăl 
său părea că fusese amăgit de dorinţa virtuţii. Era clar că, 
neputând suporta cenzura tatălui său, îi producea plăcere 
faptul că severitatea părintească nu-i mai stătea 
amenințătoare deasupra capului. 

4 Aproape în acelaşi timp, Aemilianusă a luat puterea 
în Egipt şi, după ce a ocupat hambarele, a aruncat asupra 
multor oraşe nenorocirea foamei. Dar, producându-se un 
atac, Theodotus, generalul lui Gallienus, l-a prins şi l-a 
trimis (lacună) împăratului (lacună) viu. lar Egiptul 
(lacună) a trecut de partea lui Aemilianus, (lacună) fiind 
spânzurat (lacună), soldaţii (lacună) atunci (lacună). 

În timp ce Gallienus continua să trăiască fără grijă în 
petreceri şi huzur, înțelegând să conducă statul aşa cum 
copiii îşi plăsmuiesc puterea în timpul jocului, gallii care, 
prin temperament, sunt nestatornici, nemaiputând suporta 
nişte împărați slabi, desfrânaţi şi care înjoseau virtutea 
romană, au chemat la conducere pe Postumus4, chiar cu 
consimţământul armatelor care-şi manifestau 
nemulţumirea pentru faptul că împăratul nu era preocupat 
decât de plăcerile lui. împotriva acestuia, Gallienus 
(lacună) a dus armata (lacună) în oraşul în care venise 
(lacună) Postumus (lacună) să asedieze (lacună) începuse 
(lacună); pe când gallii apărau oraşul, Gallienus a fost lovit 
de o săgeată în timp ce făcea înconjurul zidurilor. 
Postumus a domnit timp de şapte ani şi a apărat cu toată 
tăria pe galii de toţi barbarii care îi înconjurau. Constrâns 
de aceste împrejurări, Gallienus a încheiat pace cu 
Aureolus, cu scopul de a-l ataca pe Postumus şi, după 


prelungirea războiului prin diferite asedieri şi lupte, a 
obţinut unele succese, dar a suferit şi înfrângeri. La aceste 
nenorociri s-a adăugat şi faptul că Scyţii năvăliseră în 
Bithynia şi distruseseră cetăţile; apoi, dându-i foc, au 
devastat îngrozitor Astacon, care s-a numit după aceea 
Nicomedia. În cele din urmă, toate regiunile lumii fiind 
aţâţate, ca printr-o conspirație generală, împotriva statului 
roman, chiar şi în Sicilia s-a dezlănţuit un fel de război al 
sclavilor, din cauza bandiţilor care se răspândiseră în tot 
locul şi care cu greu au fost înfrânți. 

5 Toate acestea se întâmplau din disprețul faţă de 
Gallienus. Căci niciodată nimic nu este mai dispus la 
îndrăzneală pentru cei răi şi la speranţă pentru cei buni, 
decât atunci când împăratul rău este temut sau când cel 
desfrânat este disprețuit. 

În timpul consulilor Gallienus şi Faustinianus, în 
mijlocul atâtor distrugeri provocate de război, s-a produs şi 
un îngrozitor cutremur de pământ şi un întuneric, care a 
durat mai multe zile; s-a auzit şi un tunet ce nu provenea 
din cer, ci din mijlocul pământului care mugea, iar din 
cauza lui au fost distruse multe ateliere împreună cu 
muncitorii lor şi mulţi oameni au murit de spaimă. Acest 
dezastru a fost şi mai înfiorător în oraşele Asiei; s-a produs 
o mişcare a pământului şi la Roma şi în Libya. Pământul s- 
a deschis în foarte multe locuri, apărând în şanţuri apă 
sărată; înseşi apele mării au năvălit în multe oraşe. S-a 
încercat, apoi, împăcarea zeilor prin cercetarea cărţilor 
sibiline şi s-a efectuat, după indicaţiile găsite în ele, un 
sacrificiu lui Jupiter Salvatorul. Căci, pe lângă celelalte, se 
răspândise, atât la Roma cât şi în oraşele achaice, o atât de 
mare epidemie, încât într-o singură zi au pierit de aceeaşi 
boală 5.000 de oameni. 

Astfel, pe lângă faptul că împotriva noastră aveam o 
soartă furioasă, în timp ce într-o parte erau cutremure de 
pământ, în alta eclipse de soare şi în alte părţi epidemia 


devasta lumea romană, iar după capturarea lui Valerianus 
şi asedierea celei mai mari părţi a cetăților gallice, 
Odenatus purta războaie, Aureolus hărţuia (lacună) şi 
Aemilianus ocupase Egiptul, peste toate acestea, o parte a 
goților (lacună) despre care s-a vorbit mai înainte, după ce 
au ocupat pe traci, au devastat Macedonia şi au asediat 
Thessalonica, astfel încât nicăieri nu se arăta nici cea mai 
slabă licărire de speranţă. Toate acestea, cum am spus de 
mai multe ori, se datorau dispreţului faţă de Gallienus, 
omul cel mai destrăbălat, iar, când se simţea în siguranţă, 
cel mai pregătit pentru orice neruşinare. 

6 Sub comanda lui Marcianus, s-a dus lupta în 
Achaia5, împotriva aceloraşi goți care, fiind înfrânți de 
acheeni, s-au retras. Sciţii, însă, care sunt o parte a goților, 
devastau Asia. A fost jefuit şi ars chiar templul Dianei din 
Ephes, ale cărui bogății erau renumite la toate popoarele. 
Mi-e ruşine să dezvălui ce spunea adesea Gallienus, sub 
formă de glumă, în timpul când se petreceau aceste lucruri 
spre nenorocirea neamului omenesc. Căci se spune că, 
atunci când s-a anunţat defecţiunea Egiptului, a zis: „Ce. 
fără inul egiptean nu putem trăi?” După ce a aflat că Asia a 
fost devastată atât din cauza zguduirii elementelor 
naturale cât şi datorită incursiunilor sciţilor, a afirmat: 
„Fără floarea de nitru nu putem trăi?” După ce Gallia a fost 
pierdută, se zice că a râs şi a spus: „Oare statul nostru nu 
poate fi în siguranţă decât numai datorită sprijinul militar 
al atrabaţilor? 53”. Tot astfel în sfârşit, glumea şi când a 
pierdut celelalte părţi ale imperiului, ca şi cum aceasta s- 
ar fi produs în paguba unor umili slujbaşi. Şi, pentru ca 
vremii lui Gallienus să nu-i lipsească nicio nenorocire 
cetatea bizantinilor, strălucită în războaiele navale, cheia 
Pontului, a fost astfel devastată de soldaţii aceluiaşi 
Gallienus, încât nimeni n-a supravieţuit; pentru a 
reprezenta vechimea şi strălucirea acestui popor nu se mai 
găseşte la bizantini nicio familie veche, afară de oamenii 


izolaţi care au scăpat cu viaţă, fiind în armată sau prin 
refugiere. 

7 Gallienus a pornit, aşadar, războiul împotriva lui 
Postumus împreună cu Aureolus şi generalul Claudius, 
care era un fruntaş al familiei lui Caesar, Constantius al 
nostru şi care, apoi, a şi obţinut domnia; ajutat de trupele 
auxiliare ale celților şi francilor, Postumus a pornit la 
război împreună cu Victorinus, care-i era părtaş la domnie; 
armata lui Gallienus a ieşit învingătoare în mai multe 
bătălii cu rezultate variate. Căci apărea câteodată la 
Gallienus cutezanţa unei neobişnuite vitejii; uneori era 
chiar grav impresionat de nedreptăţi. Gallienus a pornit, 
aşadar, pentru a se răzbuna împotriva bizantinilor şi, după 
ce a fost primit într-o zi între zidurile cetăţii, deşi nu 
credea că va fi posibil acest lucru, călcând tratatul 
încheiat, a ucis pe toţi soldaţii neînarmaţi după ce i-a 
înconjurat cu un lanţ de luptători înarmaţi. În acelaşi timp, 
fiind zdrobiţi şi sciţii din Asia, datorită vitejiei şi 
experienţei militare a generalilor romani, s-au retras şi 
aceştia în ţara lor. 

După ce au fost omorâţi soldaţii în Bizanţ, Gallienus, 
ca şi când ar fi dobândit o mare izbândă, s-a întors repede 
la Roma, şi, convocând pe senatori, a organizat 
sărbătorirea a zece ani de domnie, printr-un nou gen de 
petreceri şi procesiuni pline de strălucire, prin noi forme 
de plăceri rafinate. 

8 In primul rând, s-a îndreptat spre Capitoliu între 
senatorii îmbrăcaţi în togă, în mijlocul cavalerilor şi al 
soldaţilor îmbrăcaţi în haine albe, în timp ce întreg poporul 
înainta în faţa cortegiului precedat de aproape toţi sclavii 
şi femeile, care purtau torţe cernite şi făclii. De o parte şi 
de alta, înaintau 100 de boi albi cu coarnele împodobite cu 
aur şi având pe spate mătase strălucitoare de culori 
felurite; în ambele părţi înaintea acestora mergeau, de 
asemenea, pe două rânduri, 200 de mieluşele albe şi 10 


elefanţi care se aflau atunci la Roma, 1 200 de gladiatori 
îmbrăcaţi strălucitor cu haine ca cele aurite ale 
matroanelor, 200 de fiare domesticite de diferite specii, de 
asemenea, acoperite cu o îmbrăcăminte bogată, trăsuri cu 
mimi şi tot felul de histrioni, atleți, care, purtând arme 
inofensive, se prefăceau că luptă. Erau chiar şi bufoni care 
imitau pe ciclopi, tocmai pentru a prezenta lucruri cât mai 
uimitoare şi surprinzătoare; toate străzile vuiau de jocuri, 
strigăte şi aplauze. El însuşi, cum am spus, mergea spre 
Capitoliu la mijloc, îmbrăcat într-o togă brodată şi o tunică 
împodobită cu lauri, între senatori, preoţii înşişi fiind 
îmbrăcaţi în togă pretextă de purpură. De ambele părţi, 
mai erau vreo 500 lănci aurite, vreo 100 de steaguri, afară 
de cele care aparţineau diferitelor asociaţii, dragoni, 
steagurile templelor şi ale tuturor legiunilor. Pe lângă 
acestea mai erau reprezentate şi unele popoare, precum 
goții, sarmaţii, francii, perşii, aşa încât se aflau în fiecare 
grup nu mai puţini de 200 de oameni de acest fel. 

9 Printr-o asemenea strălucire, acest om absurd 
credea că înşală poporul roman, dar romanii, cu dibăcia 
lor, nu s-au lăsat amăgiţi, ci-şi manifestau simpatia unii 
pentru Postumus, alţii pentru Regillianus, alţii pentru 
Aureolus sau Aemilianus, alţii pentru Saturninus, astfel 
încât se credea că fiecare din aceştia a şi devenit împărat. 
În acest timp, se iscase o discuţie despre Valerianus tatăl, 
pe care fiul îl lăsase în părăsire şi pentru răzbunarea 
căruia luptaseră cei din afară. Totuşi Gallienus nu rămânea 
impresionat de astfel de lucruri deoarece inima lui 
stăpânită de plăceri îl îndemna mai degrabă să se 
intereseze la cei care erau în jurul lui: „Oare, ce avem 
astăzi de mâncare la prânz? Ce distracţii au fost pregătite? 
Ce fel de mâncare, ce piesă şi ce spectacole de circ vor fi 
mâine?” După ce s-a terminat astfel drumul spre Capitoliu 
şi după ce s-au celebrat sacrificiile, s-a întors la palatul 
imperial şi, după terminarea ospăţului şi consumarea 


mâncărurilor, şi-a petrecut zilele următoare în distracţii 
publice. Consider că merită să introduc aici şi un fel de 
glumă care nu e lipsită de fineţe. Căci, în timp ce era 
condusă cu o prefăcută strălucire (ce situaţie ridicolă!) 
ceata de perşi, care arătau ca nişte sclavi, nişte bufoni s-au 
infiltrat printre aceştia, cercetând foarte atent toate şi 
mirându-se în gura mare de înfăţişarea fiecăruia; iar, când 
au fost întrebaţi ce urmăresc prin această atitudine 
neobişnuită, ei au răspuns: „Căutăm pe tatăl împăratului”. 
Când aceasta i-a fost adusă la cunoştinţă împăratului, n-a 
manifestat nici ruşine, nici amărăciune, nici respect faţă de 
tatăl său, ci a poruncit doar ca bufonii să fie arşi de vii. 
Poporul însă a suportat aceasta cu mai multă tristeţe, 
decât şi-ar fi putut închipui cineva, iar soldaţii atât s-au 
îndurerat, încât nu mult după aceea i-au plătit-o. 

10 În timpul consulatului lui Gallienus şi al lui 
Saturninus, a obţinut conducerea întregului orient 
Odenatus, regele palmirenilor, care a afirmat că se 
consideră demn de o funcţie atât de înaltă, datorită 
faptelor sale vitejeşti, deoarece Gallienus sau nu face 
nimic sau înfăptuieşte lucruri ruşinoase, prosteşti şi 
ridicole. Aşadar a declarat imediat război perşilor, pentru a 
răzbuna pe Valerianus, pe care fiul său îl uitase. Ocupă 
îndată localităţile Nisibis şi Carrae6, ai căror locuitori s-au 
predat, criticând faptele lui Gallienus. Totuşi Odenatus s-a 
purtat respectuos faţă de Gallienus, căci a trimis la el pe 
satrapii arestaţi, fie în semn de insultă, fie pentru a-şi 
demonstra propriile fapte. După ce aceştia au ajuns la 
Roma, deşi Odenatus fusese învingătorul, Gallienus şi-a 
organizat triumful, fără să facă vreo menţiune despre tatăl 
său, căruia, numai fiind constrâns, i-a organizat onorurile 
divine după ce aflase că a murit, deşi era încă în viaţă, 
întrucât vestea pe care o aflase despre moartea lui era 
falsă. Odenatus, însă, a asediat la Cresifon7 armatele 
părţilor şi, devastând toate regiunile dimprejur, a ucis o 


mare mulţime de oameni. Şi, întrucât satrapii din toate 
regiunile se adunaseră pentru apărarea comună, s-au dat 
multe şi felurite bătălii, dar cu atât mai categorică a fost 
victoria romană. Deoarece, însă, nu urmărea nimic altceva 
decât să elibereze pe Valerianus, prea bunul împărat 
Odenatus presa mereu pe duşmani, deşi suferea din cauza 
greutăților ivite pe un pământ străin. 

11 In timp ce aceste lucruri se petreceau la perşi, 
sciţii au năvălit în Cappadocia8 şi, după ce au cucerit 
cetăţile în urma unui război îndelungat şi cu rezultate 
variate, s-au îndreptat spre Bithynia, de aceea, în aceste 
împrejurări, soldaţii s-au gândit din nou la alegerea unui 
alt împărat. lar Gallienus, după obiceiul său, fiindcă nu 
putea să-i readucă la supunere, i-a omorât pe toţi. 

Pe când soldaţii îşi căutau astfel un împărat demn, 
Gallienus era declarat arhonte la Athena, adică obținea cea 
mai înaltă magistratură, prin care dorea să fie considerat 
cetăţean grec şi să ia parte la sacrificii, ceea ce n-au făcut 
nici Hadrianus, decât în împrejurări fericite, nici Antonius 
decât într-o perioadă de pace îndelungată, deşi amândoi 
erau atât de cunoscători ai literaturii greceşti, încât, după 
părerea unor bărbaţi de seamă, rar s-au putut găsi savanţi 
care să-i întreacă. Gallienus voia chiar să fie introdus în 
numărul membrilor  areopagului9,  dispreţuind astfel 
propria sa patrie; căci, ceea ce nu i se poate nega, era 
strălucit în elocvenţă, în compunerea versurilor şi în 
exercitarea tuturor celorlalte arte. El a fost autorul unei 
culegeri de epitalame, pentru care a fost distins între alţi 
100 de poeţi. Căci, de pildă, când cununa pe fiii fraţilor săi, 
şi, după ce mai multe zile toţi poeţii greci şi latini 
prezentaseră epitalame, el, în timp ce ţinea mâinile 
logodnicilor, recita adesea cu voioşie, după cum afirmă 
unii, versurile următoare: 

Hei, copii, uniţi-vă prin toate firele între voi 

Nici porumbeii să nu vă-ntreacfi în şoapte dulci 


Nici iedera în îmbrăţişări, nici scoicile în sărutări. 

Mi-ar trebui prea mult timp ca să-i reproduc versurile 
şi cuvântările, prin care s-a distins la timpul său, atât între 
poeţi, cât şi între oratori. Dar altceva se cere unui împărat 
şi altceva unui orator sau unui poet. 

12 li sunt lăudate, desigur, şi faptele lui cele mai 
bune, căci, îndată ce a aflat că Odenatus a nimicit pe perşi, 
că Nisibis şi Carrae au fost readuse în stăpânirea romană, 
ca şi Mesopotamia noastră întreagă şi că, în sfârşit, a ajuns 
la Cresifon, că regele a fugit, satrapii au fost prinşi şi cei 
mai mulţi dintre perşi omorâţi, că, sub consulatul fratelui 
său Valerianus şi al rudei sale Lucilius, l-a numit Augustus 
pe Odenatus şi, urcându-l pe tronul împărătesc, a poruncit 
să i se bată o monedă, pe care să fie reprezentaţi, trăgând 
la carul său, prizonierii perşi, ceea ce au primit cu plăcere 
şi senatul şi oraşul şi toţi oamenii epocii sale. Pe lângă 
acestea, era şi foarte spiritual. Pentru a-i demonstra 
subtilităţile, evident, se cade să redăm câteva lucruri 
edificatoare: de pildă, după ce a trimis în arenă un taur 
imens, iar vânătorul ieşise pentru a-l străpunge, fără a 
reuşi, însă, să-l omoare, deşi animalul îi apăruse de 10 ori 
în faţă, împăratul a trimis totuşi vânătorului o coroană şi, 
deoarece toţi murmurau, întrebându-se cum se explică 
faptul că este încoronat un om atât de neputincios, el a 
dispus să se comunice prin aprod: „Este foarte greu să nu 
poţi străpunge de 10 ori un taur”. La fel, fiindcă cineva 
vânduse soţiei sale nişte nestemate false în locul celor 
adevărate, iar ea voia să-l pedepsească pentru înşelătorie, 
împăratul a poruncit să fie prins şi, prefăcându-se că-l 
aruncă în faţa unui leu, a cerut ca din cuşcă să se dea 
drumul unui clapon; tuturor celor care se mirau de un 
lucru atât de ciudat, a dat ordin să li se comunice prin 
aprod: „El a suferit înşelătoria pe care însuşi a comis-o!”, 
apoi a dat drumul negustorului. 

In timp ce Odenatus era ocupat cu războiul împotriva 


perşilor, iar Gallienus era, după cum obişnuia, preocupat 
cu nemerniciile lui, sciţii, construindu-şi corăbii, au ajuns 
la Heracleea10 şi, apoi, s-au retras pe pământul propriu 
încărcaţi de pradă, deşi învinşi în bătălia navală, mulţi au 
pierit din cauza naufragiului. 

13 În acelaşi timp, însă, datorită intrigilor vărului 
său, Odenatus a fost ucis, împreună cu fiul său, Herodes, 
pe care-l numise chiar împărat. Atunci, soţia lui, Zenobia, 
deoarece copiii care-i rămăseseră, Herennianus şi 
Timolaus, erau mici, şi-a însuşit ea însăşi domnia şi a 
condus mult timp, nu femeieşte, nici după obiceiul feminin, 
ci cu mai multă hotărâre şi îndemânare, nu numai decât 
Gallienus (căci orice fecioară ar fi putut conduce mai bine 
decât el), dar chiar decât mulţi alţi împărați. Indată ce i s-a 
anunţat moartea lui Odenatus11, Gallienus, după ce, cu 
ajutorul generalului Heraclianus, şi-a adunat buni 
luptători, a pregătit războiul împotriva perşilor în scopul 
unei prea târzii răzbunări a tatălui său, demonstrând 
calităţile unui comandant iscusit. Totuşi Heraclianus, după 
ce a pornit împotriva perşilor, fiind învins de către 
palmireni, a pierdut pe toţi soldaţii pe care-i adunase, în 
timp ce Zenobia a condus bărbăteşte pe palmireni, ca şi pe 
cele mai multe populaţii din orient. In acest timp, sciţii, 
trecând cu corăbiile peste Pontul Euxin, au înaintat spre 
Dunăre şi au provocat multe pierderi grave pe pământul 
roman. Aflând acestea, Gallienus a însărcinat pe bizantinii 
Cleodamus şi Athaeneus cu restaurarea şi întărirea 
oraşelor, după care s-au purtat lupte în jurul Pontului, 
barbarii fiind învinşi de comandanții bizantini. Pe de altă 
parte, Venerianus a obţinut asupra goților o victorie într-o 
luptă navală, în timpul căreia el însuşi a pierit de o moarte 
eroică. Apoi goții au devastat Cyzicu112, Asia şi întreaga 

Achaia; după aceea, fiind învinşi de atenieni sub 
comanda lui Dexippus, istoricul acelor timpuri şi, alungaţi 
din aceste ţinuturi, goții au cutreierat prin Epir, Macedonia 


şi Moesia. În acest timp, aţâţat de nenorocirile publice, 
Gallienus a ieşit în calea goților care treceau prin Illyricum 
şi, atacându-i prin surprindere, a ucis pe foarte mulţi 
dintre ei. Înţelegând situaţia, sciţii s-au apărat construind 
o întăritură din căruţe şi au încercat să fugă peste muntele 
Gessax13. Apoi Marcianus a avut un rezultat nedecis al 
luptei (lacună), ceea ce a aţâţat pe toţi sciţii la răscoală. 

14 Şi, într-adevăr, Heraclianus a dat această dovadă 
de devotament faţă de statul roman. Dar, fiindcă nu mai 
puteau suporta neruşinarea atât de mare a lui Gallienus, 
Marcianus şi Heraclianus au făurit un plan ca unul dintre 
ei să pună mâna pe domnie; (lacună); în realitate a fost 
ales Claudius, bărbatul cel mai bun dintre toţi, cum vom 
arăta la locul potrivit; el nu era la adunare, dar, datorită 
respectului de care se bucura în faţa tuturor a, era 
considerat demn de funcţia de conducere, ceea ce s-a şi 
confirmat după aceea. El este acel Claudius, din care-şi 
trage originea Constantius, împăratul care veghează acum 
asupra destinelor statului nostru. In acţiunea de a ridica la 
domnie pe Claudius, ei au fost sprijiniți cu înţelepciune şi 
iscusinţă de un oarecare Ceronius sau Cecropius, 
comandantul  dalmaţilor. Dar, fiindcă nu puteau să 
dobândească domnia cât timp Gallienus era în viaţă, au 
hotărât că trebuie să-l atace prin vicleşug în aşa fel, încât, 
puterea romană, copleşită de atâtea nenorociri, să 
îndepărteze această pată neruşinată de la conducerea 
neamului omenesc, pentru ca nu cumva statul roman, 
aservit teatrului şi circului, să piară datorită atracției 
plăcerilor. Vicleşugul a fost organizat astfel: Gallienus era 
în conflict cu Aureolus care se declarase împărat; de 
aceea, aştepta, din zi în zi, evenimentul grav şi 
insuportabil al sosirii împăratului uzurpator. Cunoscând 
aceasta, Marcianus şi Cecropius au transmis lui Gallienus 
vestea că Aureolus este pe punctul de a sosi. Aşadar 
Gallienus a pornit în grabă cu soldaţii, care erau convinşi 


că merg la o luptă adevărată; dar a fost omorât de ucigaşii 
trimişi în urmărirea lui. Se zice că împăratul a fost 
străpuns chiar de sabia lui Cecropius, comandantul 
dalmaţilor, cum afirmă unii, lângă Mediolanum, unde, după 
puţin timp, a fost omorât şi fratele acestuia, Valerianus14, 
despre care mulţi spun că a avut titlul de Augustus, alţii pe 
cel de Caesar, iar alţii că n-a fost niciuna nici alta; ceea ce 
nu este conform adevărului, căci după prinderea lui 
Valerianus, găsim scris în faste: „În timpul împăratului şi 
consulului Valerianus”, cine altul ar fi putut fi, aşadar 
Valerianus, decât fratele lui Gallienus? Toate acestea sunt 
clare cu privire la legăturile de rudenie, nu se ştie sigur, 
însă despre demnitatea lui şi, cum au început unii să 
vorbească, despre înalta lui autoritate. 

15 După uciderea lui Gallienus, s-a produs o foarte 
mare răscoală a soldaţilor, care, în speranţa prăzii şi a 
devastărilor publice, spuneau că le-a fost răpit un împărat 
folositor, necesar statului, hotărât şi potrivit în născocirea 
duşmăniei; de aceea hotărârea comandanților a fost ca 
soldaţii să fie potoliţi prin mijloacele de împăcare 
obişnuite. După ce li s-au promis, astfel, câte 20 de bani de 
aur şi îndată ce suma le-a fost distribuită (căci suma din 
tezaure le era la dispoziţie), militarii au luat hotărârea să-l 
introducă pe tiranul Gallienus în fastele publice. După 
liniştirea ostaşilor, a primit conducerea Claudius, un 
bărbat cinstit şi respectat pe bună dreptate, iubit de toţi 
cei buni, prietenul patriei şi al legilor, agreat de senat, bine 
cunoscut de popor. de 30 de tirani15, astfel încât mai bine 
decât el au condus statul chiar şi femeile. Şi ca să nu 
trecem uşor peste nenorocita-i ingeniozitate, aş mai aminti 
că primăvara îşi umplea dormitoarele cu trandafiri; îşi 
construia redute din fructe, avea struguri păstraţi timp de 
3 ani; în miezul iernii, oferea pepeni; învăţa şi pe alţii cum 
poate fi păstrat mustul de-a lungul întregului an; prezenta 
smochine verzi şi alte fructe mereu proaspete, culese din 


pomi în lunile nepotrivite dezvoltării lor. S-a culcat 
întotdeauna pe aşternuturi aurite; a cerut să i se 
confecţioneze vase aurite şi încrustate cu pietre scumpe; 
îşi împrăştia prin păr praf de aur; ieşea în public 
întotdeauna cu o coroană de raze pe cap16. La Roma, unde 
toţi împărații erau îmbrăcaţi în togă, apărea în hlamidă de 
purpură cu broşe de aur, încrustate cu pietre scumpe; avea 
o tunică bărbătească de purpură, aurită, cu mâneci; 
folosea o centură cu pietre scumpe; purta o încălţăminte 
militară!”?, de asemenea cu pietre scumpe, pe cea 
obişnuită socotind-o inferioară; oferea mese publice; căuta 
să atragă poporul prin distribuiri de vin şi ulei; fiind 
membru al senatului, dădea ajutoare colegilor săi. A 
invitat, la intrarea sa în funcţia de consul şi pe matroane, 
iar celor care îi sărutau mâna le oferea câte 4 bani de aur 
cu propria sa efigie. 

cupe de aur, dispreţuind sticla, despre care spunea 
că e prea obişnuită. Întotdeauna a schimbat vinurile şi 
niciodată, la aceeaşi masă, n-a băut două pahare din 
acelaşi vin. Adesea, în sufrageria sa, stăteau la masă şi 
concubinele. La desert, aproape întotdeauna, invita bufoni 
şi mimi. Când se plimba în grădinile care-i purtau numele, 
era însoţit de toţi funcţionarii de pe Palatin: mergeau şi 
prefecţii, erau de faţă şi şefii secretariatului, care, la 
ospeţe şi la înot, se scăldau împreună cu împăratul. Erau 
admise adesea şi femeile: de obicei, reţinea la el fetele 
frumoase, şi lăsa celorlalţi femeile bătrâne şi urâte, 
spunând că astfel înţelege să se distreze, deşi ruinase 
aproape întregul imperiu. 

18 A fost de o extremă cruzime faţă de soldaţi, din 
care omora câte trei şi patru mii în câte o zi. 

A dat ordin să i se ridice o statuie mai mare decât 
colosul, în felul celor care erau dedicate Soarelui, dar a 
pierit înainte ca aceasta să fie terminată; de altfel. 


172 îndată ce a aflat că tatăl său Valerianus a fost 


O concepuse în astfel de dimensiuni, încât părea de 
două ori mai mare decât colosul. Voia, însă, ca statuia să 
fie aşezată pe vârful muntelui Esquilin, purtând în mână o 
lance aşa de mare, încât prin interiorul acesteia să se 
poată urca un copil până în vârf. Aceasta 

1 s-a părut o prostie şi lui Claudius şi lui Aurelianus, 
mai ales că pentru măreţia statuii poruncise să se 
confecţioneze un car cu cai care să fie aşezaţi deasupra 
soclului. El însuşi îşi propusese să prelungească porticul 
Flaminia până la podul Molvius, cu patru rânduri de 
culoare sau cu cinci, cum susţin alţii, astfel încât primul 
rând să aibă nişte stâlpi precedaţi de coloane cu statui, iar 
al doilea şi al treilea, de câte patru coloane simple. 

Ar fi prea mult să le trec pe toate în lucrarea mea; 
cine vrea să le afle, să citească pe Palfurius Surra, care a 
compus jurnalul vieţii lui Gallienus. Noi vom reveni la 
Saloninus. 

SALONINUS GALLIENUS19 

19 A fost fiul lui Gallienus şi nepotul lui Valerianus; 
d'despre el, într-adevăr, aproape că nimic nu este demn de 
a fi trecut în istorie, afară de faptul că s-a născut dintr-o 
familie nobilă, a fost educat în chip strălucit şi a fost 
omorât, apoi, nu din cauza sa, ci a resentimentelor 
provocate de tatăl său. În ceea ce priveşte numele, există o 
mare nesiguranţă. Căci mulţi l-au transmis istoriei sub 
numele de Gallienus, mulţi sub cel de Saloninus: cei care îl 
numesc Saloninus susţin că a primit această poreclă 
datorită faptului că s-a născut la Salonae; cei care-i 
atribuie numele de Gallienus, consideră că se numea astfel 
după tatăl sau bunicul său, odinioară cel mai deosebit 
bărbat în stat. S-a păstrat, de altfel, până acum o statuie la 
poalele muntelui Romulus, la începutul Căii sacre, între 
templul Faustinei şi al Vestei, lângă arcul Fabianus, care 
poartă inscripţia: „Lui Gallienus cel tânăr”, după „Lui 
Saloninus”, de unde se poate deduce şi numele acestui 


împărat. 

Este destul de evident că împăratul Gallienus a 
rămas la conducerea imperiului timp de 10 ani: am 
precizat aceasta, deoarece sunt mulţi care afirmă că a 
pierit în al nouălea an al domniei sale. Vom mai arăta, la 
locul potrivit, că, în timpul domniei lui Gallienus20, s-au 
produs şi alte insurecţii, dar am găsit de cuviinţă ca cei 
treizeci de tirani să fie prezentaţi într-un volum separat, 
deoarece nu se pot spune prea multe despre fiecare în 
parte, iar, în cuprinsul vieţii lui Gallienus, au fost incluse 
cele mai multe aspecte din viaţa lor. 

De fapt, e de ajuns ce s-a spus în această carte 
despre Gallienus, căci despre el s-au spus multe şi în 
cadrul vieţii lui Valerianus şi se vor mai trata unele lucruri 
şi în cartea care se va ocupa de cei 30 de tirani; şi nu mi se 
pare folositor să le repetăm prea des. La aceasta se 
adaugă faptul că pe unele le-am lăsat intenţionat de o 
parte, pentru ca urmaşii săi să nu se simtă jigniţi din cauza 
prea multor aspecte scoase la lumină. 

20 Tu însuţi cunoşti, desigur, cât se războiesc unii 
oameni cu aceia care au scris istoria strămoşilor lor şi 
socotesc că îţi sunt tot atât de cunoscute cele spuse de 
Marcus 'Tullius în cartea sa de precepte şi sfaturi intitulată 
„Hortensius”. Eu mă voi opri, totuşi, asupra unui singur 
fapt care a provocat haz în popor, determinând, în acelaşi 
timp apariţia unui nou obicei: fiindcă cei mai mulţi militari, 
când veneau la ospăț îşi scoteau centura, se spune că 
Saloninus sau Gălbenuş, fiind copil, le-a ascuns aceste 
cingători cu dungi aurite, şi, cum era dificil să se caute, în 
sala palatină, ceva dispărut, oamenii au suportat în tăcere 
paguba; fiind chemaţi, din nou, altă dată, la masă, ei s-au 
aşezat încinşi; când au fost întrebaţi de ce nu-şi scot 
centura, ei au răspuns: „Din respectul pe care-l purtăm lui 
Saloninus” şi, de atunci, a rămas obiceiul de a se aşeza 
încinşi la masă, în prezenţa împăratului. Trebuie să 


menţionez că sunt alţii care cred că obiceiul a luat naştere 
din altă împrejurare: ei afirmă că la masa soldaţilor, care 
se numea şi parandium!73 - fiindcă avea rolul de a-i pregăti 
pentru război - militarii participau încinşi; deosebirea 
constă în faptul că, chiar în prezenţa împăratului, la masa 
de seară, toţi stăteau neîncinşi. Am introdus acestea, 
fiindcă le consider demne de a fi amintite şi cunoscute. 

afirmând că s-a numit astfel după mama sa Salonina 
<lacună), deşi împăratul a iubit-o nebuneşte pe Pipara, 
fiica nelegitimă a regelui (lacună); Gallienus împreună cu 
ai săi îşi făcea întotdeauna părul blond. 

Despre anii de domnie ai lui Gallienus şi Valerianus 
se transmit lucruri atât de nesigure, încât, deşi e clar că ei 
au condus imperiul timp de 15 ani - că, deci, Gallienus a 
ajuns până la al 15-lea an, iar Valerianus a fost prins în cel 
de-al 6-lea an - sunt alţii care transmit în operele lor că 
împăratul Gallienus a domnit 9 ani, alţii 10, deşi este ştiut 
că el a sărbătorit la Roma zece ani de domnie, că, după 
decenalii, a învins pe goti, a încheiat pacea cu Odenatus, a 
iniţiat o înţelegere cu Aureolus, a luptat împotriva lui 
Postumus şi al lui Lollianus, autorul multor fapte dintre 
care unele izvorau din virtute, iar cele mai multe, din 
neruşinare; căci se spune că întotdeauna îşi petrecea 
nopţile în cârciumi şi că ducea o viaţă uşuratică alături de 
proxeneţi, mimi şi bufoni. 

CEI TREIZECI DE TIRANI 

1 După ce am scris mai multe cărţi, într-un stil mai 
degrabă obişnuit decât istoric sau oratoric, am ajuns la 
acel şir de ani, în care, în timpul domniei lui Gallienus şi 


173 Acum să trecem la cei treizeci de tirani care au existat în timpul 
lui Gallienus, datorită dispreţului faţă de un împărat rău; despre ei 
trebuie să spun puţine lucruri şi pe scurt, căci cei mai mulţi dintre 
aceştia nu sînt demni să ocupe cu numele lor un volum întreg, deşi unii 
sînt de părere că au dat dovadă de virtute şi că au fost de mare folos 
patriei. Sînt atît de felurite părerile despre numele lui Saloninus, încît 
unii cred că respectă mai bine adevărul. 


Valerianus, au apărut cei treizeci de tirani, datorită 
faptului că, pe de o parte, Valerianus, era copleşit de 
marile nenorociri ale războiului persic, iar, pe de alta, 
Gallienus era disprețuit nu numai de bărbaţi, dar chiar şi 
de femei, aşa cum se va arăta la locul potrivit. Dar, fiindcă 
aceştia au fost învăluiţi în obscuritate, ca unii care s-au 
năpustit spre conducerea statului din felurite părţi ale 
lumii, încât nici cei mai înţelepţi scriitori nu pot spune şi 
nici nu pot cerceta prea multe despre ei, iar unii istorici 
greci şi latini îi trec chiar sub tăcere, de nici nu le 
pomenesc numele; şi, fiindcă, în sfârşit, cei mai mulţi au 
transmis, în privinţa lor, lucruri atât de felurite - m-am 
gândit să-i prezint pe toţi într-un singur volum. 
Prezentarea mea va fi scurtă, mai ales pentru faptul că nu 
e bine să repet cele pe care le-am mai spus despre ei în 
cadrul vieţii lui Valerianus sau a lui Gallienus. 

CYRIADES1 

2 Deşi bogat şi de origine nobilă, fugind de tatăl său 
pe care-l supărau destrăbălarea şi moravurile lui decăzute, 
Cyriades, plecă la perşi cu o parte din aurul luat de-acasă 
şi o mare cantitate de argint. După ce s-a asociat cu regele 
Sapor şi l-a îndemnat să pornească cu război împotriva 
romanilor, îl atrase mai întâi pe acesta şi apoi pe Odomaste 
spre teritoriul roman. După ce a fost cucerită Antiochia şi 
Caesarea, a primit numele de 

Caesareanus şi, după aceea, pe acel de Augustus; iar 
după ce a zguduit, prin teroarea forţelor sau a îndrăznelii, 
întregul orient şi, apoi, şi-a ucis propriul părinte - ceea ce 
unii istorici afirmă că nu s-a întâmplat - el însuşi a fost 
omorât, datorită curselor alor săi, în timp ce Valerianus se 
îndrepta cu război împotriva perşilor. Istoria nu ne-a 
transmis nimic mai mult care să fie demn de amintire 
despre acest tiran, pe care l-au făcut cunoscut doar 
refugierea la perşi, uciderea tatălui, cruda sa tiranie şi cea 
mai mare destrăbălare. 


POSTUMUS2 

3 Era un bărbat foarte viteaz în război, foarte 
statornic în timp de pace, serios în toate aspectele vieţii, 
astfel încât Gallienus i-a încredinţat supravegherea vieţii şi 
moravurilor, precum şi îndrumarea. În exercitarea 
autorităţii imperiale, a propriului său fiu, Saloninus, care 
fusese trimis în Gallia; dar, după cum susţin cei mai mulţi 
(ceea ce nu se potriveşte cu caracterul lui), Postumus a 
nesocotit încrederea acordată şi, omorând pe Saloninus, a 
pus mâna pe putere. După cum au transmis cu mai multă 
dreptate alţii, deoarece gallii urau cu înverşunare pe 
Gallienus şi nu puteau suporta să-i conducă un copil, l-au 
proclamat împărat pe acela căruia de fapt i se încredinţase 
conducerea, iar soldaţii trimişi în acest scop l-au omorât pe 
tânărul Saloninus. Primit cu plăcere de întreaga armată şi 
de toţi galii, el s-a purtat astfel timp de 7 ani, după 
moartea lui Saloninus, încât a reuşit să consolideze situaţia 
în Gallia, în timp ce Gallienus îşi petrecea vremea în 
petreceri şi cârciumi şi îşi consuma viaţa în dragoste cu o 
femeie străină. Gallienus a purtat împotriva lui un război 
atunci când a fost rănit de o săgeată. Într-adevăr, se 
bucura de o mare stimă la toate popoarele gallice pentru 
faptul că, în momentul când toate popoarele germanice 
erau în fierbere, el a reuşit să consolideze vechea 
securitate a imperiului roman. Dar, în timp ce-şi exercita 
cu foarte mare energie sarcinile imperiale, a fost omorât, 
la instigaţia lui Lollianusă, datorită cunoscutei predispoziţii 
permanente pentru răscoală a galiilor. 

Cine se interesează de meritele lui Postumus, va 
putea înţelege aprecierea de care se bucura din partea lui 
Valerianus din următoarea scrisoare, pe care acesta a 
trimis-o galiilor: „Am numit comandant al graniţei de la 
Rin şi guvernator al Galliei pe Postumus, un bărbat cât se 
poate de potrivit cu seriozitatea galiilor, în prezenţa căruia 
nu piere nici soldatul în tabără, nici dreptatea în for, nici 


justiţia în tribunale, nici demnitatea în senat şi care 
respectă fiecăruia ceea ce îi aparţine; pe acesta îl apreciez 
înaintea tuturor a, ca unul care ar merita pe bună dreptate 
scaunul imperial şi pentru care sper că-mi veţi aduce 
mulţumiri. Chiar dacă voi fi înşelat în părerea pe care mi- 
am făcut-o despre el, să ştiţi că nicăieri nu poate exista 
cineva care să fie aprobat în totul. Fiului acestuia, cu 
numele de Postumus, care, deşi tânăr, se dovedeşte demn 
de tatăl său, i-am acordat, de asemenea, tribunatul 
Voconţilor”. 

POSTUMUS CEL TINAR!”4 

LOLLIANUS 

5 Din cauza răscoalei lui Lollianus, a fost omorât, în 
Gallia, Postumus, bărbatul cel mai viteaz dintre toţi, după 
ce acesta, în vremea când Gallia se afla într-o situaţie 
dificilă datorită vieţii dezordonate a lui Gallienus, a readus 
statul roman în vechea sa situaţie. A fost, într adevăr, 
foarte viteaz, dar, datorită amintirii acestei răscoale, s-a 
bucurat la galii de o autoritate mai mică în raport cu 
meritele sale. A fost omorât de Victorinus, fiul Vitruviei sau 
al Victoriei, care apoi a primit numele de mamă a taberei 
militare şi de Augusta, dar, ferindu-se de imensitatea unei 
răspunderi atât de grele, a transferat conducerea mai întâi 
lui Marius, apoi lui Tetricus şi fiului acestuia. De altfel, 
Lollianus a fost de mare folos patriei sale; căci el a 
reconstruit cele mai multe cetăţi ale Galliei şi câteva 
redute militare, pe care Postumus le construise timp de 7 


174 Despre acesta aproape că nu se poate spune nimic altceva dedt 
că a fost numit Caesar de către tatăl său, apoi Augustus în onoarea lui 
însuşi şi că a fost omorit împreună cu tatăl său atunci cînd, fiind 
chemat în locul lui Postumus, Lollianus a primit conducerea imperiului 
care i s-a oferit de către galii. Demn de menţionat este faptul că s-a 
distins în declamaţii, astfel în- cît unele din controversele lui ajungeau 
să fie confundate cu cele care aparţin lui Quintillianus, pe care, de la 
prima vedere, lectura unui singur capitol îl arată ca cel mai fin 
declamator al neamului roman. 


ani pe pământ străin şi care, după uciderea acestuia, 
fuseseră jefuite şi incendiate de germani în timpul unui 
atac produs prin surprindere. Apoi, a fost ucis de soldaţii 
săi din cauza muncilor grele la care aceştia erau supuşi. 
Aşadar, în vreme ce Gallienus făcea să slăbească 
autoritatea romană, în Gallia, mai întâi Postumus, apoi 
Lollianus, după aceea Victorinus şi în cele din urmă 
Tetricus (căci despre Marius nu mai spunem nimic) au fost 
susţinătorii numelui roman în această parte a imperiului. 
Am convingerea că toţi aceştia au apărut printr-o putere 
divină, pentru ca tocmai atunci, când acea degradare 
publică era însoţită de nenorocirile celei mai neîntâlnite 
corupţii, să nu li se dea germanilor posibilitatea de a pune 
stăpânire pe pământul roman. Căci, dacă, de comun acord 
cu celelalte populaţii, şi germanii ar fi năvălit pe teritoriul 
roman în felul în care procedaseră goții şi perşii, aceasta 
ar fi însemnat sfârşitul dominaţiei respectabilului nume 
roman. Dar viaţa particulară a lui Lollianus, ca şi a lui 
Postumus, a fost în multe privinţe obscură; ei au fost 
străluciți prin virtutea lor personală şi nu prin autoritatea 
nobleţei de familie. 

VICTORINUS5 

6 Fiindcă vedea că e atacat de forţele numeroase ale 
lui Gallienus şi că nu numai că este necesar ajutorul 
soldaţilor, dar chiar e nevoie şi de un al doilea împărat, 
Postumus cel bătrân a chemat în participare la domnie pe 
Victorinus, un bărbat cu mari calităţi militare, şi a pornit 
împreună cu el la luptă împotriva lui Gallienus. In cele din 
urmă, fiindcă acesta primise numeroase ajutoare din 
partea germanilor, războiul s-a prelungit timp îndelungat şi 
ei au fost învinşi. După moartea şi a lui Lollianus, a rămas 
la conducere numai Victorinus; dar, fiindcă provocase 
corupţia în familiile militarilor, a fost şi el răpus, la 
Agrippina6, de către un grefier militar în timpul unui 
complot organizat de acesta împotriva împăratului, care îi 


necinstise soţia. Pe de altă parte, fiul său, numit tot 
Victorinus, a fost, de asemenea, omorât încă fiind copil, 
după ce primise numele de Caesar de la mama sa Vitruvia 
sau Victoria - numită mama taberei militare - şi după ce 
fusese omorât tatăl lui la Agrippina. Despre acesta s-au 
spus multe lucruri de către mulţi scriitori, fiindcă a fost 
foarte viteaz şi, în afară de înclinarea spre desfrâu, era un 
foarte bun împărat. In această privinţă, credem că este de- 
ajuns să reproducem un pasaj din cartea unui oarecare 
Iulius Atherianus, în care autorul vorbeşte astfel despre 
Victorinus: „Socotesc că nu trebuie să preferăm pe nimeni 
lui Victorinus, care a condus Gallia după Iulius Postumus: 
nici pe Traianus în ceea ce priveşte virtutea, nici pe 
Antoninus în privinţa bunăvoinţei, nici pe Nerva în ceea ce 
priveşte seriozitatea, nici pe Vespasianus, privind 
gospodărirea venitului statului, nici pe Pertinax sau 
Severus în ceea ce priveşte corectitudinea vieţii şi 
disciplina militară. Dar toate aceste calităţi au fost umbrite 
de tendinţa spre desfrâu şi pasiunea lui pentru femei, încât 
nimeni nu îndrăzneşte să-i descrie calităţile în operele 
literare, toţi fiind de acord că şi-a meritat pedeapsa”. Dar, 
fiindcă aceasta este părerea pe care au avut-o scriitorii 
despre Victorinus, mi se pare că am vorbit destul despre 
moravurile lui. 

VICTORINUS CEL TINAR 

7 Despre acesta nu s-a relatat în scris nimic mai mult 
decât că e nepotul Victoriei şi fiul lui Victorinus şi că a 
dobândit, de la tatăl său sau de la bunică, titlul de Caesar 
aproape în acelaşi moment, când era omorât Victorinus; 
imediat însă, cuprinşi de mânie, soldaţii l-au ucis şi pe el. 
Există, în sfârşit, lângă Agrippina, două morminte 
modeste, unite printr-o placă de marmoră subţire, pe care 
se află o singură inscripţie: „Aici au fost aşezaţi cei doi 
tirani Victorini”. 

MARIUS7 


8 După moartea lui Victorinus, a lui Lollianus şi a lui 
Postumus, a domnit numai trei zile Marius, care fusese, 
după cum se spune, fierar. Despre acesta nu ştiu ce s-ar 
putea spune mai mult, decât că ceea ce-l caracterizează în 
mod deosebit, este durata scurtă a domniei lui. Căci, după 
cum acelui consul, care îndeplinise această funcţie timp de 
6 ore la mijlocul zilei, M. Tullius i-a spus în glumă: 
„Avuserăm un consul atât de sever şi de vigilent, încât, în 
timpul magistraturii lui, nimeni n-a prânzit, nimeni n-a 
cinat, nimeni n-a dormit”, despre acesta, s-ar putea spune 
că: într-o zi a fost ales împărat, în alta a fost văzut 
conducând, în a treia a fost omorât. Într-adevăr, s-a dovedit 
conştiincios în viaţă şi a trecut prin toate gradele militare, 
fiind ridicat până la funcţia supremă de împărat. Cum 
fusese fierar, mulţi îi spuneau Mamurius, unii Veturius. Dar 
despre acesta nu spunem mai multe; e de ajuns ce s-a 
afirmat că nimeni n-a avut mâini mai puternice decât el, 
pentru a lovi sau a arunca, încât se părea că degetele lui n- 
au de loc vene, ci numai nervi. Se spune, de asemenea, că 
a respins nişte care de război, care veneau spre el, numai 
cu degetul arătător, iar pe cei mai puternici îi atingea în 
aşa fel cu un singur deget, încât aceştia se văitau de 
durere, parc-ar fi fost loviți cu un lemn sau o bucată de 
fier; mai mult, strivea orice lucru dacă-l strângea între 
două degete. A fost omorât de un soldat, cu care lucrase 
împreună în atelier şi pe care-l dispreţuise după ce 
devenise general sau împărat. Se spune că ucigaşul a 
adăugat: „Este sabia pe care tu însuţi ai făurit-o”. Se crede 
că prima lui cuvântare suna în felul următor: „Ştiu, 
camarazi, că îmi puteţi obiecta vechea meserie, pe care o 
cunoaşteţi cu toţii. Dar oricine poate spune ce vrea. O, de- 
aş mânui eu mereu sabia şi de n-aş pieri din cauza 
băuturii, a florilor, a femeilor şi a cârciumilor, cum se 
întâmplă cu Gallienus, care s-a dovedit atât de nedemn de 
tatăl său şi de noblețea neamului său. Mi se poate obiecta 


meseria de fierar; numai de-ar recunoaşte popoarele 
vecine că am mânuit fienul spre nenorocirea lor. În sfârşit, 
întreaga Alamannia şi toată Germania, împreună cu ceilalţi 
duşmani, care sunt în apropiere, să fie convinşi că poporul 
roman este un popor de fier, astfel îndat să se teamă mai 
ales de fierul din noi. 

Voi, de asemenea, să nu uitaţi că v-aţi ales un 
împărat care n-a ştiut niciodată să mânuiască altceva 
decât metalul. Spun acestea, fiindcă ştiu că nimic nu-mi 
poate reproşa acel nenorocit destrăbălat, decât că am fost 
făuritor de săbii şi alte arme”. 

INGENUUS8 

9 În timpul consulatului lui Tuscus şi Bassus, pe când 
Gallienus, ocupat cu băutura şi cu cârciumile, era 
prietenul proxeneţilor, al bufonilor şi al curtezanelor, 
degradându-şi calităţile într-un desfrâu fără margini, a fost 
ales împărat, de către legiunile din Moesia şi cu 
asentimentul celor din Pannonia, Ingenuus, care atunci era 
guvernatorul  Pannoniei. Într-adevăr, soldaţii aveau 
asigurarea că nicio hotărâre nu este mai înţeleaptă pentru 
stat, decât de a alege ca împărat, în momentul când 
sarmaţii primejduiau securitatea statului, pe acela care, 
prin virtutea sa, era singurul potrivit să redreseze o stare 
de oboseală şi decădere. Motivul care l-a determinat să 
pună mina pe conducere a fost teama de a nu fi suspect 
împăraţilor, deoarece era foarte viteaz şi necesar statului 
şi foarte iubit de soldaţi, ceea ce aţâţa neîncrederea 
conducătorilor. Dar Gallienus, pe cât era de moale şi 
decăzut, pe atât era, când necesitatea o cerea, iute, 
hotărât, violent şi crud; deci atacându-l, l-a învins pe 
Ingenuus şi, după ce acesta a fost omorât, s-a năpustit cu 
sălbăticie asupra moeşilor, atât asupra soldaţilor cât şi 
asupra cetăţenilor; nimeni n-a scăpat neatins de cruzimea 
sa; până acolo a ajuns cu asprimea şi răzbunarea, încât a 
distrus pe toţi bărbaţii din majoritatea cetăților. Se spune 


chiar că Ingenuus, după ce cetatea a fost cucerită, şi-a luat 
viaţa, strangulându-se, pentru ca să nu cadă în puterea 
crudului tiran. Există, într-adevăr, şi o scrisoare a lui 
Gallienus trimisă de el lui Verianus Celer, în care se 
dezvăluie caracterul excesiv al cruzimii sale. Eu am înţeles 
s-o introduc în lucrare, pentru ca să cunoască toţi de câtă 
cruzime e capabil un om desfrânat când i se iveşte 
împrejurarea: „Gallienus către  Verianus: Nu voi fi 
mulţumit, dacă vei ucide numai pe cei înarmaţi, pe care, în 
război, şi soarta i-ar putea nimici. Trebuie distrusă orice 
fiinţă omenească de sex bărbătesc; dacă s-ar putea fără 
intervenţia noastră, să fie nimiciţi chiar şi bătrânii şi 
tinerii. Trebuie omorât oricine manifestă intenții 
duşmănoase, oricine se pronunţă împotriva mea, împotriva 
fiului lui Valerianus, împotriva tatălui şi fratelui atâtor 
împărați. Ingenuus a fost făcut împărat: tu sfâşie, omoară, 
zdrobeşte, înţelege, sufletul meu, că sunt mâniat în inima 
mea, eu care ţi-am scris acestea cu mâna mea”. 

REGILIANUS9 

10 A fost un adevărat destin al statului nostru ca, în 
timpul domniei lui Gallienus oricine a putut să se avânte la 
conducerea imperiului. În sfârşit, a fost ales împărat 
Regilianus, guvernatorul  Îllyricului, datorită acțiunii 
moeşilor, care, mai înainte, fuseseră învinşi împreună cu 
Ingenuus şi ale căror rude avuseseră de suferit grava 
răzbunare a lui Gallienus. El a luptat cu vitejie împotriva 
sarmaților, dar, la instigaţia roxolanilor, cu asentimentul 
soldaţilor şi al provinciilor care se temeau ca nu cumva 
Gallienus să înfăptuiască lucruri şi mai grave, a fost şi el 
omorât. 

S-ar părea de mirare, dacă v-aş spune care e originea 
conducerii sale imperiale, căci a obţinut domnia dintr-o 
glumă a soldaţilor. Împreună cu ofiţerii aflaţi cu el la masă, 
era şi un locţiitor de tribun, care a zis: „De unde credeţi că 
i s-a tras numele de Regilianus?” altul a răspuns: „Cred că 


de la domnie”; atunci cel care era de faţă şi urmase 
cursurile şcolare, a început să decline, ca la gramatică: 
„Rex, regis, regi; de unde vine cuvântul Regilianus”, iar 
soldaţii, cum sunt un gen de oameni gata să execute ceea 
ce gândesc, au sărit cu vorba: „Deci, poate să fie rege”, iar 
un altul: „Aşadar, poate fi conducătorul nostru”, şi încă 
unul: „Zeii ţi-au pus acest nume de rege”. Ce să spun mai 
multe, a doua zi, de dimineaţă, când a ieşit din cort, a fost 
salutat împărat de toţi ofiţerii. Şi astfel, ceea ce alţii au 
dobândit prin îndrăzneală sau judecată, lui i-a oferit o 
glumă inteligentă. 

Sigur este că Regilianus a fost un bărbat renumit în 
arta militară, dar de mult suspectat de Gallienus, fiindcă i 
se părea potrivit pentru conducere; se trăgea din poporul 
dac şi, după cum se crede, era rudă cu Decibalus însuşi. S- 
a păstrat o scrisoare a divului Claudius, pe atunci 
particular, în care felicită pe Regilianus, comandantul 
Illyricului, pentru readucerea la supunere a Illyricului, în 
vreme ce toate mergeau spre pieire, datorită indolenţei lui 
Gallienus. Găsind-o în documente autentice, am considerat 
că e potrivit să introduc şi această scrisoare, care a 
devenit publică: 

„Claudius transmite lui Regilianus multe salutări. 
Ferice de statul care a binemeritat să aibă un bărbat ca 
tine în tabăra militară; ferice de Gallienus, deşi lui nu-i 
transmite nimeni adevărul nici despre cei buni, nici despre 
cei răi. Mi-au comunicat însoțitorii împăratului nostru, 
Bonitus şi Celsus, cum te-ai comportat în lupta de la Scupi, 
câte lupte ai dat într-o singură zi şi cu ce repeziciune ai 
câştigat victoria. Dacă s-ar fi menţinut vechile timpuri, ai fi 
meritat chiar triumful. Ce să spun mai multe? Aminteşte-ţi 
de fiecare om şi fii mai prevăzător în victorie. Te rog să-mi 
trimiţi nişte arcuri sarmatice şi două mantale cu agrafe, 
fiindcă şi eu însumi ţi-am trimis din ale noastre”. 

În această epistolă, ni se demonstrează ce părere 


avea despre Regilianus - Claudius, al cărui simţ de 
dreptate a fost, fără îndoială, cel mai serios din vremea sa. 

Regilianus, într-adevăr, n-a fost avansat de Gallienus, 
ci de tatăl acestuia Valerianus, ca şi Claudius, Macrianus, 
Ingenuus, Postumus şi Aureolus, care au fost omorâţi 
totuşi în timpul domniei, deşi meritau s-o păstreze. De 
altfel, în vremea lui Valerianus, s-a întâmplat că toţi, pe 
care i-a numit el comandanţi, au ajuns apoi la conducerea 
imperiului, datorită sprijinului armatei, încât se părea că 
bătrânul împărat se dovedea, în alegerea conducătorilor de 
stat, aşa cum cerea prosperitatea romană, dacă destinul ar 
fi permis ca ea să se continue sub un bun împărat. Bine-ar 
fi fost, dacă aceia care ajunseseră la putere ar fi putut să 
domnească sau dacă fiul lui Valerianus n-ar fi rămas atât 
de mult la conducere; numai astfel şi-ar fi putut păstra 
statul nostru strălucirea de odinioară. Dar soarta n-a 
înţeles să fie prea binevoitoare cu noi din moment ce ne-a 
răpit pe împărații buni împreună cu Valerianus şi, spre 
nenorocirea patriei, ne-a lăsat mai mult decât ar fi trebuit, 
pe Gallienus. 

AUREOLUS10 

11 Şi acesta, care comanda armatele illirice, fiind 
silit de soldaţi, aşa cum s-a întâmplat cu toţii în acea 
vreme, datorită dispreţului faţă de Gallienus, a luat 
conducerea imperiului. Şi, pe când Macrianus, împreună 
cu fiul său Macrianus şi cu foarte mulţi alţii, purtau război 
împotriva lui Gallienus, Aureolus i-a capturat o parte din 
armată, în timp ce o altă parte a trecut de bunăvoie alături 
de sine. După ce Aureolus şi-a consolidat autoritatea 
imperială, iar Gallienus a încercat în zadar să atace un 
adversar atât de puternic, întrucât era angajat şi în 
războiul împotriva lui Postumus, a făcut pace cu el. De 
altfel, despre aceste lucruri am mai vorbit şi va trebui să 
revin. Aureolus însuşi fu omorât, la rândul lui, de Claudius, 
după uciderea lui Gallienus; atacându-l lângă podul care 


acum se numeşte podul lui Aureolus11, Claudius a pus să-i 
construiască un mormânt umil, ca unui tiran. Există chiar 
o inscripţie în versuri cu următorul conţinut: 

„Fericit învingător după multe lupte, Claudius 
dăruieşte, în calitate de supravieţuitor de drept, acest 
mormânt, ca un ultim omagiu lui Aureolus, căruia i-ar fi 
permis să trăiască, dacă i-ar fi admis dragostea şi 
devotamentul armatei, care a refuzat, pe bună dreptate, 
viaţa tuturor celor nedemni şi mai ales lui Aureolus. 
Claudius, însă, manifestând îngăduinţă şi îndeplinind 
ultimele îndatoriri faţă de corpul lui, îi dedică un pod şi un 
mormânt”. 

lar eu am trecut aceste versuri, aşa cum au fost 
transmise de un gramatic, păstrând exactitatea, nu pentru 
că n-aş fi putut să le redau mai bine, ci pentru a fi 
respectat adevărul istoric, pe care, eu, înaintea celorlalţi, 
am socotit că trebuie să-l păstrez, fără să mă preocup de 
calitatea stilului oratoric. În realitate, mi-am propus să 
relatez fapte nu vorbe, mai ales că posed o mare 
abundență de fapte, din moment ce mi-am propus să 
descriu, în aceeaşi lucrare, vieţile celor treizeci de tirani. 

MACRIANUS 

12 După ce a căzut prizonier în mâinile perşilor, 
Valerianus, multă vreme un foarte strălucit fruntaş al 
cetăţii, apoi un împărat foarte viteaz, a devenit, în cele din 
urmă, cel mai nefericit dintre toţi, datorită faptului că a 
îmbătrânit la duşmani şi a lăsat după sine urmaşi nedemni. 
Ballista, prefectul lui Valerianus şi Macrianus, primul său 
general, înțelegând cât de mult merită Gallienus disprețul 
tuturor a şi fiindcă armata dorea un alt împărat, s-au 
întâlnit pentru a vedea ce e de făcut. Atunci s-a ajuns la 
concluzia că, întrucât Gallienus se afla prea departe, în 
timp ce Aureolus îşi însuşea cu forţa conducerea, era 
necesar să fie ales un alt împărat şi unul cu adevărat cel 
mai bun, ca să nu mai apară niciun tiran. După mărturia 


lui Maeonius Astyanax, care luase parte la consiliu, 
Ballista a rostit atunci următoarea cuvântare: „Şi vârsta şi 
ocupaţia şi voinţa mea sunt departe de dorinţa de a deveni 
împărat, dar, ceea ce nu pot să neg, doresc şi eu un 
împărat bun; totuşi cine este, într-adevăr, acela care ar 
putea lua locul lui Valerianus, decât unul ca tine, 
Macrianus! Tu eşti viteaz, statornic, integru, stimat de toţi 
şi, ceea ce interesează pentru stat, bogat. Ocupă, deci, 
locul care ţi se cuvine, datorită meritelor tale. Pe mine mă 
poţi folosi ca prefect, atât cât vei vrea. lar tu să ai în stat o 
astfel de comportare, încât toată lumea romană să se 
bucure că ai ajuns împărat”. La aceasta Macrianus a 
răspuns: „Mărturisesc, Ballista, că domnia e un lucru 
foarte potrivit unui om înţelept. În ceea ce mă priveşte, şi 
eu vreau să fiu de folos statului nostru, pentru a înlătura 
de la conducerea legală o astfel de nenorocire, dar aceasta 
nu se potriveşte cu vârsta mea: sunt bătrân, nu mai pot 
călări pentru a fi un exemplu; trebuie să mă spăl mai des, 
să mănânc cu mai multă atenţie, iar situaţia mea materială 
m-a împiedicat multă vreme de la exercitarea armelor. 
Trebuie să căutăm câţiva tineri foarte curajoşi, nu unul, ci 
doi sau trei, care, trimişi în diferite părţi ale lumii, să 
redreseze imperiul pe care l-au adus la ruină atât 
pierderea nenorocită a lui Valerianus, cât şi modul de viaţă 
al lui Gallienus. Ca urmare a acestor cuvinte Ballista 
înţelese că Macrianus a lăsat să se întrevadă că susţine pe 
propriii săi copii, de aceea răspunse astfel: „Noi 
încredinţăm statul înţelepciunii tale. Dă-ne, deci, pe fiii tăi, 
Macrianus şi Quietus, tineri foarte viteji, numiţi odinioară 
tribuni de către Valerianus şi care, sub conducerea lui 
Gallienus. tocmai fiindcă sunt buni, nu vor putea scăpa cu 
viaţă”. lar el, dându-şi seama că a fost bine înţeles, zise: 
„Îmi dau consimţământul; din propria mea avere, voi oferi 
o soldă dublă soldaţilor. Tu, Ballista, ca prefect, îngrijeşte- 
te să se împartă grâu în locurile potrivite; iar eu voi face ca 


însuşi Gallienus, cel mai josnic dintre fiinţele omeneşti, să 
înţeleagă ce pot generalii tatălui său”. Aşadar Macrianus 
fu ales împărat, prin voinţa tuturor soldaţilor, împreună cu 
cei doi fii ai săi, Macrianus şi Quietus; şi îndată, mai ales 
că acţiunile din orient fuseseră părăsite, a pornit cu război 
împotriva lui Gallienus. Dar, în timp ce ducea cu sine 
45.000 de soldaţi, într-o ciocnire cu Aureolus, care s-a 
produs în Illyricum sau în ţinuturile îndepărtate ale 
Thraciei, a fost învins şi omorât, 30.000 de soldaţi trecând 
de partea lui Aureolus. De fapt l-a învins Domitianus, un 
comandant foarte vitează şi foarte dârz al lui Aureolus, 
care susţinea că-şi trage originea de la Domitianus şi de la 
Domitilla. 

În ceea ce-l priveşte pe Macrianus, mi se pare 
nedrept să trecem peste aprecierea lui Valerianus, 
exprimată în cuvântul pe care acesta îl trimisese senatului 
din ţinuturile Persiei. Între altele, el spunea: „Eu, senatori, 
când comandam armatele în războiul împotriva perşilor, 
am încredinţat toate treburile statului, din punct de vedere 
militar, lui Macrianus. El vă este vouă credincios, iar mie 
îmi este devotat; pe el soldatul îl iubeşte şi se teme de el; 
oricând o vor cere împrejurările, el va acţiona împreună cu 
armata. Dar toate acestea, senatori, nu ne sunt noi şi 
nemaiauzite. Virtutea acestuia a fost verificată: când era 
copil, în Italia; ca adolescent, în Gallia; ca tânăr, în 
Thracia; ajuns la maturitate, în Africa şi, în sfârşit, ca 
bătrân, în Illyricum şi Dalmatia, când s-a purtat vitejeşte în 
diferite bătălii, fiind pentru toţi un bun exemplu. La 
aceasta, se adaugă faptul că are băieţi tineri, care sunt 
demni de adunarea poporului roman şi de prietenia 
noastră” şi celelalte. 

MACRIANUS CEL. TINAR 

13 Asupra acestuia au fost spuse multe în partea care 
tratează despre domnia tatălui său; de altfel, niciodată n-ar 
fi fost ales împărat, dacă n-ar fi inspirat încredere, datorită 


înţelepciunii tatălui său. S-au spus despre el multe lucruri 
uimitoare, legate de vitejia specifică vârstei tinereţii. Dar 
cât valorează, la război, vitejia în faţa destinului? Căci, cât 
a fost de viteaz, el a fost, totuşi, învins, împreună cu tatăl 
său, de Domitianus, care i-a răpit şi pe cei treizeci de mii 
de soldaţi (după cum am spus mai sus). Se trăgea dintr-o 
mamă nobilă şi dintr-un tată foarte bine pregătit pentru 
război, care, de la ultima funcţie militară, avansase cu o 
deosebită strălucire, până la cel mai înalt post de 
conducere şi în cinstea căruia el ajunsese la domnie. 

QUIETUS 

14 După cum am mai spus, acesta era fiul lui 
Macrianus. A fost ales împărat, împreună cu tatăl şi cu 
fratele său, datorită propunerii lui Ballista. Dar. când 

Odenatus, care stăpânea de mult Orientul, a aflat că 
Macrianus, tatăl lui Quietus, a fost învins împreună cu 
fratele său, Macrianus, de către Aureolus şi că soldaţii 
trecuseră de partea învingătorului sub pretext că susţine 
interesele lui Gallienus, l-a omorât pe Quietus împreună cu 
Ballista, prefectul comandanților. De altfel, tânărul Quietus 
s-a dovedit foarte demn de scaunul împărătesc; ca un 
adevărat fiu al lui Macrianus, ca şi fratele lui, Macrianus, 
amândoi ar fi putut conduce bine treburile statului, deşi 
situaţia era dificilă. 

Mi se pare că nu trebuie să trec peste o 
particularitate a familiei Macrienilor, care astăzi, ca 
întotdeauna, este în floare. Au avut întotdeauna o 
deosebită stimă pentru Alexandru cel Mare Macedonicul; 
de altfel, toţi îi purtau chipul: bărbaţii, pe inele şi monede; 
femeile, în fileurile de păr, pe brățări, pe inele şi pe orice 
fel de podoabă, până-ntr-atât încât şi astăzi se găsesc în 
familia lui, tunici, cordoane şi mantale care au imaginea lui 
Alexandru brodată în diferite feluri în țesătură. Am văzut 
de curând cum Cornelius Macer, un bărbat din aceeaşi 
familie, în timpul unei mese oferite de el în templul lui 


Hercules, prezentând pontifului o cupă de chihlimbar, care 
avea în partea de mijloc figura lui Alexandru, iar de jur- 
împrejur conţinea întreaga lui istorie redată pe scurt, cu 
caractere mărunte, a cerut ca această cupă să fie trecută 
din mână în mână pe la toţi cei care se pasionau după un 
bărbat atât de strălucit. Am povestit aceasta, pentru că se 
crede că cei care poartă figura lui Alexandru lucrată în aur 
şi argint au noroc în toate acţiunile lor. 

ODENATUS12 

15 Dacă Odenatus, comandantul palmyrenilor, n-ar fi 
cucerit puterea după capturarea lui Valerianus şi în 
momentul când statul roman se găsea în mare dificultate, 
situaţia ar fi fost pierdută în Orient. După ce aşadar, îşi luă 
titlul de rege, împreună cu soţia sa Zenobia şi cu fiul mai 
mare, care purta numele de Herodes, şi cu cei mai mici, 
Herennianus şi Timolaus, Odenatus îşi adună armatele şi 
porni împotriva perşilor. A readus în stăpânire mai întâi 
Nisibis şi cele mai multe ţări din Orient împreună cu 
întreaga Mesopotamie, pe al cărui rege l-a silit, după ce l-a 
învins, să se refugieze; urmărind, după aceea, pe Sapor şi 
pe copiii acestuia până la Cresifon şi capturându-i 
concubinele şi o mare pradă, se îndreptă spre Orient, 
sperând că va putea să înfrângă pe Macrianus, care pusese 
mâna pe putere împotriva lui Gallienus. Dar, după ce 
Macrianus a pierit în expediţia împotriva lui Aureolus şi a 
lui Gallienus, Odenatus omori şi pe Quietus fiul lui 
Macrianus, fără să-l poată suprima, după cum susţin unii, 
pe Ballista, care cucerise puterea. După ce, în mare parte, 
situaţia Orientului fusese consolidată, a fost ucis şi el de 
vărul său, Maeonius, care, de asemenea, îşi însuşise 
puterea. Odată cu Odenatus, şi-a găsit moartea şi fiul său, 
Herodes, care fusese ales împărat, alături de tatăl său, 
după înapoierea din Persia. Cred că zeii au fost foarte 
supăraţi pe noi, pentru că, după moartea lui Valerianus, n- 
au vrut să ni-l păstreze pe Odenatus. Într-adevăr, el, 


împreună cu soţia sa Zenobia, ar fi reorganizat nu numai 
Orientul, pe care-l readusese în vechea-i situaţie, ci 
aproape toate regiunile întregii lumi; căci era un bărbat 
aprig în războaie. După câte afirmă cei mai mulţi scriitori, 
avea o deosebită înclinare pentru vânătoare; încă din 
copilărie, demonstrase o forţă bărbătească în prinderea 
leilor, a leoparzilor, a urşilor şi a celorlalte animale 
sălbatice; trăia întotdeauna în păduri şi pe munţi, 
suportând căldura, ploile şi toate relele pe care le conţin în 
ele plăcerile vânătorii. Fiind călit, datorită acestui fel de 
viaţă, el a putut, astfel îndura, în războaiele cu perşii, 
soarele şi praful; tot atât de obişnuită cu ele era, de altfel, 
şi soţia sa, care, după părerea multora, a fost mai energică 
decât soţul ei; iar, după cum susţine Cornelius Capitolinus, 
era cea mai nobilă şi cea mai frumoasă dintre toate femeile 
din Orient. 

HERODES13 

16 Născut nu de Zenobia, ci de o altă soţie de mai 
înainte a lui Odenatus, Herodes a dobândit domnia 
împreună cu tatăl său; era omul cel mai afemeiat dintre 
toţi şi într-atât era dominat de desfrâul oriental şi grecesc, 
încât avea până şi corturile încrustate cu figuri, purta 
fluturi auriţi şi alte podoabe persane. Bucurându-se de 
talentul lui şi stăpânit de afecțiunea părintească, Odenatus 
i-a dăruit toate amantele, bogăţiile şi pietrele preţioase 
luate de la regele Sapor. Faţă de el, Zenobia manifesta 
sentimentul unei mame vitrege, ceea ce accentua şi mai 
mult dragostea tatălui. Este tot ce s-a putut afla despre 
Herodes. 

MAEONIUS 

17 Era vărul lui Odenatus şi, stăpânit nu de altceva 
decât de o invidie condamnabilă, a ucis pe cel mai bun 
împărat, căruia nimic nu i se putea reproşa în afară de 
imoralitatea fiului său, Herodes. Se spune că Maeonius a 
pus la cale această faptă prin înţelegere cu Zenobia care 


nu putea suferi ca fiul său vitreg, Herodes, să fie numit 
împărat înaintea fiilor ei, Herennianus şi Timolaus. De 
fapt, el însuşi a fost cât se poate de josnic; de aceea a fost 
numit, din greşeală, împărat. Dar, după puţin timp, a fost 
omorât de soldaţi, drept pedeapsă pentru neruşinarea lui. 

BALLISTA14 

18 În legătură cu acesta, scriitorii nu sunt de acord 
dacă a fost sau nu împărat. Căci mulţi susţin că, după 
uciderea lui Quietus de către Odenatus, i s-a acordat 
iertare lui Ballista, dar că el a pus mâna pe putere, 
deoarece nu avea încredere nici în Aureolus, nici în 
Gallienus, nici în Odenatus; alţii scriu că a fost omorât pe 
când trăia ca particular la moşia sa, pe care şi-o procurase 
lângă Dafnis. Mulţi pretind că s-a îmbrăcat în purpură şi a 
domnit, după obiceiurile romane, că a condus armatele, 
făcându-le, în numele său, numeroase promisiuni, dar că a 
fost ucis de soldaţii pe care Aureolus îi trimisese, ca să-l 
prindă pe Quietus, fiul lui Macrianus, pe care şi-l revendica 
drept pradă de război. Ballista era un bărbat deosebit de 
experimentat în problemele conducerii statului, aprig în 
adunări, renumit în campaniile militare, neîntrecut în 
problemele aprovizionării cu grâu; iar Valerianus l-a 
apreciat atât de mult, încât l-a susţinut în unele scrisori cu 
astfel de argumente: 

„Valerianus către  Ragonius Clarus, prefectul 
Illyricului şi al Galliilor. Dacă eşti înțelept, cum ştiu că eşti, 
dragul meu Clarus, urmează dispozițiile lui Ballista. 
Trimite informări conducerii imperiului. Vei vedea că el nu 
împovărează pe cei din provincii; că nu trimite cai decât 
acolo unde este nutreţ: că trimite soldaţi după 
aprovizionare numai acolo unde este grâu; nu sileşte vreun 
cetăţean proprietar de pământ să dea grâu, dacă nu are 
sau să trimită caii unde nu au ce paşte? Căci nu există un 
mai bun sistem de aprovizionare, decât dacă alimentele 
sunt consumate în acele locuri care le produc, pentru a nu 


păgubi statul cu cheltuielile de transport. Este bogată în 
cereale Galaţia15, Thracia e îmbelşugată, e plin Illyricul: 
aici să fie aşezată infanteria, deşi în Thracia poate ierna şi 
cavaleria, fără daune asupra cetăţenilor, căci aici se poate 
aduna mult fin de pe câmp. Pot fi date vin, slănină şi alte 
feluri de alimente în acele locuri care sunt bogate în astfel 
de produse. Toate aceste dispoziţii aparţin lui Ballista, care 
a ordonat ca din fiecare provincie să se ia ceea ce aceasta 
produce din belşug, apoi trupele să fie mutate în altă 
parte. Această hotărâre a fost transmisă printr-un 
document public”. 

Mai există şi o altă scrisoare a lui Valerianus, în care- 
i trimite mulţumiri lui Ballista, arătând că şi lui tot acesta 
i-a dat îndrumări în privinţa conducerii statului şi este 
foarte mulţumit că, ţinând seama de sfatul lui, nu are 
niciun funcţionar care să nu-şi îndeplinească sarcina sa, 
niciun locţiitor de tribun care să nu lucreze bine, niciun 
soldat care să nu lupte cu succes. 

Se spune că acesta a fost omorât, pe când dormea în 
cortul său, de un soldat de rând, care voia să fie pe plac lui 
Odenatus. Eu însumi n-am putut afla prea multe lucruri 
reale, deoarece scriitorii timpului au relatat destule despre 
activitatea ca prefect, dar puţine despre domnia lui. 

VALENS16 

19 Strălucind atât în gloria militară, cât şi în cea a 
virtuţilor civile, acesta îndeplinea pe atunci cu cinste 
funcţia de proconsul în Achaia, unde fusese numit de 
Gallienus. Dar Macrianus, temându-se groaznic de el, 
fiindcă-l cunoştea destul de strălucit în toate aspectele 
vieţii sau fiindcă-l considera duşman, din invidie pentru 
virtuțile lui, a dat dispoziţie să fie omorât, trimițând pentru 
aceasta pe Piso, un bărbat provenit dintr-o foarte vestită 
familie de fost consul, întrucât era foarte temător şi 
prevăzător, dându-şi seama că nu se poate salva astfel, 
Valens acceptă funcţia de împărat, dar în scurt timp fu 


omorât de soldaţi. 

VALENS CEL BĂTRÂN 

20 În timp ce caracterizam pe acest Valens, mi-a 
venit în minte să vorbesc ceva şi despre celălalt Valens, 
care a fost omorât în timpul împăraţilor de mai înainte. 
Căci se susţine că era unchiul cel mare al lui Valens, care a 
fost general sub Gallienus; alţii spun doar atât: că i-a fost 
unchi. Dar soarta a fost pentru amândoi aceeaşi, căci şi 
unchiul a fost ucis cu puţine zile după ce fusese proclamat 
împărat în Illyricum. 

PIS017 

21 Trimis de Macrianus, ca să omoare pe Valens, 
îndată ce a aflat că acesta, prevăzând primejdiile viitoare, 
s-a declarat împărat, Piso s-a retras în Thessalia; aici, cu 
sprijinul câtorva partizani, a pus mâna pe putere şi, după 
ce a primit prin forţă titlul de Thessalicus, a fost şi el 
omorât. Era un bărbat de o rară onestitate, încât era 
poreclit, în vremea sa, Piso Frugi şi se spune că se trăgea 
din acea familie a Pisonilor, cu care se înrudise Cicero, 
pentru a-şi asigura gradul de nobleţe. Era foarte mult iubit 
de toţi împărații. Însuşi Valens, care-i trimisese ucigaşi, 
după cum se spune, a afirmat că nu se va putea justifica în 
faţa zeilor infernului pentru faptul că a poruncit să fie 
omorât Piso, un bărbat care, deşi îi era duşman, era atât 
de ales. Încât nu avea egal în stat. 

Am introdus cu plăcere decretul pe care senatul l-a 
dat în legătură cu Piso, pentru a face cunoscută 
demnitatea acestuia: „În ziua a VII-a înainte de calendele 
lui Iulie, anunţându-se că Piso a fost omorât de Valens şi 
acesta de soldaţii săi, Arellius Fuscus, fost consul, care, 
fiind urmaşul lui Valerianus în calitate de fruntaş al 
senatului, avea dreptul primului cuvânt, a declarat: 
„Consulul să ceară părerea senatorilor”, iar, după ce i s-a 
cerut şi lui părerea, a spus: „Cer pentru Piso onoruri 
divine, senatori, şi sunt încredinţat că împărații noştri 


Gălbenuş, Valerianus şi Saloninus vor fi de acord, căci n-a 
existat un bărbat mai bun şi mai hotărât decât el”. După 
aceasta, cerându-li-se părerea, şi toţi ceilalţi au hotărât să 
i se ridice o statuie, care să fie aşezată între statuile 
triumfale, împreună cu un car tras de patru cai. Statuia se 
vede într-adevăr şi astăzi, dar carul a fost aşezat în altă 
parte cu intenţia de a fi transportat după aceea, dar n-a 
fost încă adus acolo. Căci a fost aşezat, iniţial, în locul 
unde acum sunt băile care poartă numele consacrat pentru 
vecie al lui Diocletianus. 

AEMILIANUS18 

22 Există un obicei foarte cunoscut la egipteni ca, 
pornind de la lucrurile cele mai neînsemnate, să fie atraşi, 
ca nişte furioşi şi demenţi, spre situaţiile cele mai 
primejdioase pentru stat. Adesea, din cauza lipsei de 
atenţie la salut sau fiindcă nu li se oferea locul la băile 
publice, datorită interzicerii vânzării cărnii şi legumelor 
sau discuţiilor cu privire la încălţămintea sclavilor ori la 
alte lucruri de acest fel, s-a ajuns spre cea mai mare 
primejdie a statului, până la răscoale, astfel încât, în cele 
din urmă, au fost organizate armate împotriva acestora. 
Aşadar, datorită acestei nebunii obişnuite, fiindcă într-o zi 
un sclav al guvernatorului din Alexandria a fost omorât de 
către un militar sub pretext că are sandale mai frumoase 
decât ale unui soldat, s-a adunat imediat o mulţime de 
oameni, care s-au îndreptat, fără să ştie ce fac, spre 
locuinţa comandantului Aemilianus şi s-au răzbunat 
nebuneşte împotriva lui cu toate mijloacele utilizate în 
timpul răscoalelor: a fost lovit cu pietre, a fost atacat cu 
sabia, n-a lipsit nicio armă de atac obişnuite în răscoale. 
Constrâns de această situaţie, Aemilianus s-a declarat 
împărat, deoarece îşi dădea seama că, oricum, trebuia să 
piară; a fost de acord cu el şi armata Egiptului, mai ales 
din cauza resentimentelor faţă de Gălbenuş. Într-adevăr, 
noului împărat nu i-a lipsit energia necesară conducerii 


treburilor publice, căci a cutreierat Thebaida şi întregul 
Egipt şi, cât i-a stat în putinţă, a alungat cu viguroasă 
autoritate multe popoare barbare. În sfârşit, a fost numit, 
pe baza meritelor sale, Alexander sau Alexandrius (căci şi 
aceasta este socotită nesigură). 

Dar, pe când pregătea expediţia împotriva Indilor, a 
fost aspru pedepsit din ordinul lui Gallienus de generalul 
Theodotus: se spune că a fost sugrumat în închisoare, cum 
se proceda cu prizonierii de război bătrâni. 

Fiindcă vorbesc despre Egipt, consider că nu trebuie 
să trec sub tăcere ceea ce a restabilit istoria cu privire la 
faptele lui Gallienus. Pe când acesta voia să acorde lui 
Theodotus conducerea proconsulară, a fost împiedicat de 
preoţi care au spus că nu admit ca fascele consulare să 
intre în Alexandria. De altfel, despre acest lucru ştim că a 
pomenit şi Cicero în cuvântarea sa împotriva lui Gabinius; 
e normal să se păstreze şi astăzi amintirea unui lucru 
întâmplat adesea. Trebuie să ştim aceasta, fiindcă nici 
rudei tale. Herennius Celsus, din acelaşi motiv, nu i s-a 
satisfăcut dorinţa de a fi ales consul. Se zice că la 
Memphis, pe o coloană de aur, există o inscripţie în limba 
egipteană, în care se spune că Egiptul va deveni liber 
atunci când vor intra în el fascele şi togile pretexte ale 
romanilor. Acest lucru se găseşte la gramaticul Proculus, 
cel mai învăţat bărbat al timpului său, în acea parte în care 
tratează despre regiunile străine. 

SATURNINUS19 

23 Saturninus a fost cel mai bun dintre generalii din 
vremea lui Gallienus, fiind numit în funcţie de către 
Valerianus. Întrucât nici el nu putea suporta desfrânarea 
lui Gallienus, care-şi petrecea nopţile în public, a admis să 
fie proclamat împărat de către soldaţii pe care-i obişnuise 
să urmeze exemplul generalului şi nu pe al împăratului; 
era un bărbat de o rară înţelepciune, de o deosebită 
demnitate, plăcut în viaţă, câştigătorul tuturor victoriilor 


cunoscute împotriva barbarilor. În aceeaşi zi, în care a fost 
îmbrăcat de soldaţi în mantia imperială, se zice că, ţinând 
o cuvântare, a spus următoarele: 

„Camarazi, aţi pierdut un general bun şi aţi dobândit 
un împărat rău”. În sfârşit, după ce, în timpul domniei sale, 
a înfăptuit multe şi cu deosebită stăruinţă, fiindcă era prea 
sever şi aspru cu soldaţii, a fost omorât de aceiaşi soldaţi 
care-l aleseseră împărat. Important în legătură cu 
Saturninus este faptul că poruncise ca soldaţii să stea la 
masă îmbrăcaţi în mantale - iarna mai groase, vara mai 
subţiri - ca să nu-şi descopere părţile inferioare. 

TETRICUS CEL BĂTRÂN20 

24 După moartea lui Victorinus şi a fiului său, mama 
acestuia, Victoria sau Vitruvia, îndemnând la domnie pe 
senatorul Tetricus, guvernatorul Galliei, care, cum susţin 
cei mai mulţi, îi era şi rudă, a determinat ca el să fie numit 
Augustus, iar fiul acestuia să primească titlul de Caesar. Şi 
după ce, în timpul domniei sale îndelungate, a obţinut 
multe succese, după ce a fost învins de Aurelianus, 
deoarece nu putea suporta neruşinarea şi îndrăzneala 
soldaţilor săi, s-a predat de bunăvoie acestui foarte demn 
şi sever împărat. 3-a transmis versul pe care-l scrisese în 
grabă lui Aurelianus: 

„Răpeşte-mă,  neînvinsule, din mijlocul acestor 
nenorociri”. 

Dar Aurelianus care nu judeca nimic simplu, cu 
blândeţe sau în linişte, fără să ţină seama că acesta fusese 
senator al poporului roman şi că fusese consul şi 
condusese toate Galliile cu drept de guvernator, l-a dus în 
carul triumfal la un loc cu Zenobia, soţia lui Odenatus şi 
împreună cu fiii acestuia mai mici, Herennianus şi 
Timolaus. Mai târziu, regretându-şi severitatea exagerată, 
Aurelianus l-a numit pe acela, asupra căruia triumfase, 
cenzor al întregii Italii, adică al Campaniei, Samniului, 
Lucaniei, Brutiilor, Apuliei, Calabriei, Etruriei, Umbriei, 


Picenului şi Flaminiei, precum şi al întregii regiuni de 
aprovizionare cu grâu21; cu alte cuvinte, nu numai că a 
admis ca Tetricus să trăiască, dar chiar i-a acordat o înaltă 
demnitate, nu mindu-l adesea coleg, camarad şi, uneori, 
chiar împărat. 

TETRICUS CEL TÂNĂR 

25 De copil, a primit titlul de Caesar de la Victoria, 
care fusese numită de către soldaţi mamă a taberei 
militare. Şi el a fost dus în triumf împreună cu tatăl său, 
iar după aceea a îndeplinit toate onorurile senatoriale, 
fiindu-i lăsată intactă averea pe care a transmis-o apoi 
urmaşilor săi şi, cum afirmă Arellius Fuscus, a fost socotit 
întotdeauna un om deosebit. Bunicul meu povestea că i-a 
fost prieten şi că nimeni n-a fost socotit nici de Aurelianus, 
nici de alţi împărați care au urmat după aceea, mai presus 
decât el. Casa Treticilor, care este foarte frumoasă, există 
şi acum pe colina Caelius, între două dumbrăvi sfinte, faţă 
în faţă cu statuia dedicată de Metellus zeiţei Isis. În ea, se 
află pictura în mozaic a lui Aurelianus pe când acesta 
acorda amândurora toga pretextă şi demnitatea 
senatorială, iar el primea de la ei un sceptru, o coroană şi 
un cyclas22. După ce i-au oferit aceste daruri, se zice că 
cei doi 'Tetrici l-au invitat la masă pe Aurelianus însuşi. 

TREBELLIANUS23 

26 îmi vine greu să înfăţişez mai departe câţi tirani s- 
au perindat în timpul lui Gallienus din cauza acelui viciu 
nenorocit, în care erau îmbinate, pe de o parte, decăderea 
morală datorită căreia au apărut cei mai mulţi 
conspiratori, iar pe de alta, cruzimea, care provoca o 
justificată teamă. De aceea Trebellianus a fost ales împărat 
în Isauria24 chiar de isaurienii care-şi căutau un 
conducător. Ei îl numiseră de fapt, şef al piraţilor, dar el şi- 
a însuşit titlul de împărat; a poruncit, apoi, să se bată 
monedă în numele lui şi să i se construiască un palat pe 
înălţimea Isauriei şi, retrăgându-se în locurile cele mai 


sigure, unde era apărat de dificultăţile de acces ale 
terenului şi de munţi, a domnit câtva timp la Cilicieni. Dar, 
fiind atras în câmp deschis, a fost învins şi omorât de 
generalul lui Gallienus, Camsisoleus, originar din Egipt, 
fratele lui Theodotus, care capturase pe Aemilianus. După 
aceea, de teamă de a nu provoca ura lui Gallienus 
împotriva lor, isaurienii înşişi n-au putut fi liniştiţi oricâtă 
bunăvoință le-au arătat împărații. 

După întâmplarea cu Trebellianus, isaurienii au fost 
socotiți în rândul barbarilor; într-adevăr, regiunea lor, 
aşezată în mijlocul teritoriului care purta nume roman, se 
afla înconjurată de un sistem deosebit de pază, ca o 
frontieră apărată de poziţia locurilor şi nu de oameni. De 
altfel, isaurienii nu erau de o statură impozantă, de o 
virtute severă, instruiți în mi nuirea armelor sau înţelepţi 
în sfaturi, ci erau asiguraţi de natura locului şi, întrucât 
erau situaţi pe poziţii întărite, nu puteau fi atacați. De 
aceea Claudius a ajuns, în această privinţă, până acolo, 
încât mutându-i din ţinuturile lor, i-a aşezat în Cilicia25, cu 
intenţia de a da întreaga regiune a isaurienilor în 
stăpânirea unuia dintre cei mai buni prieteni ai săi, pentru 
ca, după aceea, să nu se mai producă nicio răscoală în 
această parte a imperiului. 

HERENNIANUS28 

27 La moartea sa, Odenatus a lăsat doi copii: pe 
Herennianus şi fratele său, Timolaus, în numele cărora 
Zenobia a obţinut pentru sine domnia pe un timp mai 
îndelungat decât s-ar fi cuvenit unei femei. Ea îi scotea pe 
cei doi copii în public, îmbrăcaţi în purpură, în ţinuta 
împăraţilor romani; îi prezenta la adunările la care ea 
însăşi participa ca un bărbat, iar în cuvântările sale 
susţinea că se trage din aceeaşi familie cu Didona, 
Semiramida şi Cleopatra. Sfârşitul lor e nesigur. Mulţi 
transmit că au fost omorâţi de Aurelianus; alţii, că au pierit 
de moarte naturală, din moment ce urmaşii Zenobiei se 


află şi acum, la Roma, printre nobili. 

TIMOLAUS 

28 Despre acesta socotim că nu este nimic altceva 
demn de menţionat, decât ceea ce s-a spus şi despre 
fratele său. Un singur lucru îl deosebeşte de acesta, şi 
anume, faptul că era cuprins de atâta pasiune pentru 
studiile romane, încât, însuşindu-şi în scurt timp ceea ce-i 
predase profesorul, ar fi putut deveni un valoros retor al 
latinilor. 

CELSUS27 

29 După ce regiunile orientale, cele ale galiilor, şi 
chiar ale Pontului, Thraciei şi Illyricului au căzut în mâinile 
tiranilor şi în timp ce Gallienus îşi petrecea viaţa în 
cabarete, la băi şi în mijlocul proxeneţilor, africanii, sub 
conducerea lui Vibius Passienus, proconsulul Africii, şi a lui 
Fabius Pomponianus, comandantul graniţei cu Lybia, au 
numit împărat pe Celsus, îmbrăcându-l în mantia zeiţei 
Caelestes. Era unul din foştii tribuni, care, ca particular, 
trăia pe ogoarele sale, în Africa, dar avea un astfel de simţ 
ai dreptăţii şi un corp atât de mare, încât părea demn de 
funcţia de împărat. Dar, după şapte zile de domnie, a fost 
ucis de o femeie numită Galliena, verişoara lui Gallienus, 
astfel încât abia mai este socotit chiar printre împărații 
lipsiţi de importanţă. Corpul lui a fost dat pradă clinilor şi, 
apoi, spânzurat de locuitorii din Sicca28, rămaşi 
credincioşi lui Gallienus. Aceştia, folosind un nou gen de 
jignire, i-au spânzurat chipul pe o cruce, iar poporul 
adunat în jur îl insulta, ca şi cum l-ar fi avut în faţă, atârnat 
de stâlp, pe Celsus însuşi. 

ZENOBIA29 

30 A dispărut orice ruşine, dacă, într-adevăr, statul a 
decăzut până-ntr-atât, încât, în timp ce Gallienus se purta 
într-un mod cum nu se poate mai ruşinos, s-a ajuns ca 
femeile să fie bune conducătoare de stat. Într-adevăr, o 
străină, pe nume Zenobia, despre care am mai vorbit 


înainte şi care se lăuda că provine din familia Cleopatrei şi 
a  Ptolemeilor, după moartea soţului ei,  Odenatus, 
punându-şi mantia imperială pe umeri, îmbrăcându-se într- 
o ţinută ca a Didonei şi în podobindu-se cu diadema, a 
domnit, în numele fiilor săi, Herennianus şi Timolaus, mai 
mult decât ar putea fi îngăduit sexului feminin. Într-adevăr, 
în timp ce Gallienus conducea încă statul, iar Claudius era 
ocupat cu războiul împotriva goților, această femeie 
orgolioasă a deţinut puterea regală, fiind, în cele din urmă, 
cu greu învinsă de Aurelianus, purtată în triumf şi trecută, 
deci, în stăpânire romană. 

Există o scrisoare a lui Aurelianus, care transmite o 
mărturie în favoarea femeii captive. Fiindcă era criticat de 
unii că el, un bărbat atât de viteaz, purtase în triumf o 
femeie, ca pe un adevărat general, Aurelianus a trimis o 
scrisoare senatului şi poporului roman, pentru a se apăra 
prin această declaraţie: „Aud, senatori, că mi se obiectează 
faptul că, triumfând asupra Zenobiei, n-aş fi îndeplinit o 
îndatorire bărbătească. Dar chiar cei care mă critică, n-ar 
înceta să mă laude, dacă ar şti cine e această femeie, cât e 
de înţeleaptă în sfaturi, cât de hotărâtă în ordine, câtă 
fermitate manifestă faţă de soldaţi, cât de binevoitor se 
poartă când situaţia o cere, cât de severă când e nevoie de 
asprime. Aş putea spune că ei i se datorează faptul că 
Odenatus a învins pe perşi şi că, după alungarea lui Sapor, 
a ajuns până la Cresifon. Aş putea, de asemenea, adăuga 
faptul că această femeie a inspirat atâta respect 
popoarelor orientale şi egiptenilor, încât n-au mai făcut 
nicio mişcare nici arabii, nici săracenii, nici armenii. De 
altfel, nici n-aş fi cruţat-o, dacă n-aş fi ştiut cât a fost de 
folos romanilor când a consolidat pentru ea sau pentru 
copiii ei imperiul de răsărit. Pot să aibă în cuvintele lor 
oricât de mult venin aceia cărora nu le convine nimic. Căci, 
dacă nu constituie o faptă strălucită a triumfa asupra unei 
femei, ce spun ei despre Gallienus, spre ruşinea căruia ea 


şi-a îndeplinit atât de bine îndatoririle de împărat? Dar de 
Claudius, venerabilul şi respectatul comandant, care se 
zice că i-a îngăduit să domnească, fiindcă el era ocupat cu 
expedițiile împotriva goților? Consider că a procedat cu 
înţelepciune când, apărând cu destulă siguranţă graniţa 
imperiului de răsărit, a izbândit în tot ceea ce şi-a propus”. 

Această scrisoare arată ce părere avea Aurelianus 
despre Zenobia, care se spune că avea atâta castitate, 
încât nici pe bărbatul său nu-l accepta decât în momentele 
când dorea să procreeze. Căci îl primea lângă ea numai 
atunci când putea să-şi dea seama că rămâne însărcinată; 
altfel aştepta o altă împrejurare, potrivită scopului de a 
avea copii. Trăia într-o strălucire regală. Era adorată în 
felul regilor persani; după obiceiul acestora, îşi organiza şi 
masa. Mergea la adunări în ţinuta împăraţilor romani, cu 
coiful pe cap, cu mantia împodobită cu o bandă de purpură 
şi cu pietre scumpe, încheiată la mijloc printr-o agrafă în 
formă de cochilie şi cu braţele adesea goale. Avea o faţă de 
culoare negricioasă, nişte ochi negri peste măsură de 
strălucitori, de o frumuseţe divină şi cu un farmec de 
necrezut. Deosebita strălucire a dinţilor ei făcea pe mulţi 
să creadă că are în gură nu dinţi, ci mărgăritare. Avea o 
voce limpede şi puternică. Manifesta severitatea proprie 
tiranilor când necesitatea o cerea, precum şi bunăvoința 
împăraţilor buni când era nevoie de înţelegere. Era de o 
dărnicie cumpătată, ocrotitoare a bunurilor statului într-un 
chip mai mult decât feminin. Mergea într-o trăsură gallică, 
rar în lectică şi mai adesea călare. Se spune, însă, că în 
mod obişnuit, mergea cale de trei sau patru mii de paşi în 
marş, alături de pedestraşi. Vâna cu pasiune hispanică. 
Bea uneori împreună cu generalii, deşi altfel era sobră; 
bea şi împreună cu perşii sau cu armenii, ajungând chiar 
să-i întreacă. Întrebuinţa la masă vase de aur cu pietre 
scumpe, asemănătoare cu cele de care se folosea 
Cleopatra. În serviciul palatului, avea eunuci de vârstă 


înaintată şi, foarte rar, fete. Poruncise ca fiii săi să 
vorbească latineşte, astfel încât se foloseau mai rar şi cu 
greutate de limba greacă. Ea însăşi era cunoscătoare a 
limbii latine, dar o vorbea cu o pudoare reţinută. Vorbea 
foarte bine limba egipteană şi era aşa de pricepută în 
istoria alexandrină şi orientală, încât se spunea că-i 
cunoaşte întregul conţinut în rezumat; citise de asemenea, 
istoria romană în limba greacă. Fiindu-i înfăţişată lui 
Aurelianus după ce a fost capturată, acesta i s-a adresat 
astfel: „Ce e cu tine Zenobia? ai îndrăznit să înfrunţi pe 
împărații romani?” iar ea se spune că i-a răspuns: „Pe tine 
te recunosc de împărat, fiindcă ştii să învingi; dar pe 
Gallienus, Aureolus şi ceilalţi nu-i socotesc astfel. 
Considerând-o asemenea mie, aş fi dorit, dacă 
împrejurările ar fi permis-o, ca Victoria să-mi fie părtaşă la 
domnie”. Când a fost purtată, apoi, în triumf, poporul 
roman n-a văzut nimic mai strălucitor. Mai întâi, era aşa de 
împodobită cu enorme pietre scumpe, încât de-abia le 
suporta greutatea. Se zice că, deşi era o femeie foarte 
puternică, s-a oprit în loc, spunând că nu poate duce mai 
departe greutatea podoabelor, în afară de acestea, mâinile 
şi picioarele îi erau legate în lanţuri de aur; şi în jurul 
gâtului avea un lanţ de aur pe care-l susţinea unul din 
sclavii persani care o precedau. Fiind lăsată în viaţă de 
Aurelianus, se zice că a trăit, împreună cu copiii săi, după 
obiceiul matroanelor romane, pe pământul care i s-a oferit 
în 

Tibur, care şi astăzi îi poartă numele, nu departe de 
palatul lui Hadrianus şi de locul care se numeşte Conca. 

VICTORIA30 

31 N-ar fi fost de loc potrivit ca şi Vitruvia sau 
Victoria să fie pomenită în scris, dacă moravurile decăzute 
ale lui Gallienus n-ar fi determinat ca şi femeile să fie 
demne de amintire. Îndată ce i-a văzut omorâţi chiar de 
către soldaţii care-i aduseseră la domnie, pe fiul şi pe 


nepotul său, apoi pe Postumus, Lollianus şi chiar pe 
Marius, Victoria, gata să comită cu îndrăzneală fapte 
curajoase, l-a îndemnat să ocupe tronul pe Tetricus, despre 
care s-a vorbit mai sus. S-a distins prin titlul, pe care şi-l 
luase, de mamă a taberelor militare. Au fost bătute, în 
numele ei, monede de bronz, de aur şi argint, a căror 
formă mai există şi acum la treviri. Dar nici ea n-a trăit 
mult, căci a fost omorâtă, după cum spun unii, în timpul 
domniei lui Tetricus sau a pierit, datorită unei întâmplări 
fatale, după cum susţin alţii. 

Acestea cred că trebuiau spuse despre cei treizeci de 
tirani. Eu i-am adunat într-un singur volum, pentru ca nu 
cumva, prezentându-i separat, pe câte unul în câte o carte, 
să nu abuzez prea mult de răbdarea cititorului. Acum mă 
voi ocupa de împăratul Claudius, despre viaţa căruia 
consider că trebuie să public un volum special, deşi scurt, 
după cum merită, adăugând şi pe fratele acestuia, un 
bărbat deosebit, astfel încât să spun câteva lucruri despre 
o familie atât de virtuoasă şi de nobilă. 

În mod intenţionat am plasat la mijloc pe cele două 
femei, în semn de batjocură faţă de Gallienus; căci poporul 
roman n-a suferit până atunci nimic mai neobişnuit, 
adăugând încă doi tirani peste număr, deoarece ei fac 
parte din altă epocă, unul din timpul lui Maximinus, altul 
din vremea lui Claudius, astfel încât, în acest volum sunt 
cuprinse vieţile celor 30 de tirani. Te rog să fii de acord ca, 
după ce vei primi cartea completă, să-i adaugi la volumul 
tău şi pe aceştia. Eu îmi propusesem, să-i alătur, cum am 
procedat cu Valens cel bătrân, după Claudius şi 
Aurelianus, la aceia care au trăit în timpul dintre domnia 
lui Tacitus şi a lui Diocleţianus. Dar chibzuiala erudiţiei 
tale, care stăpâneşte toate faptele istorice, va şti să 
înlăture greşeala mea. Sunt recunoscător că bunăvoința ta 
înţeleaptă m-a ajutat să îndeplinesc cerinţele titlului pe 
care l-am ales. Astfel, nimeni nu va putea să spună, în 


templul Păcii, că am aşezat pe femei între tirani, ca nişte 
tirane sau tiranide, cum obişnuiesc să tot spună criticii, în 
glumă, despre mine. În felul acesta, este scos din tainele 
istoriei în scrierile mele numărul lor întreg. Căci Titus şi 
Cenzorinus (lacună) dintre care după cum am spus, unula 
fost sub Maximinus şi celălalt sub Claudius, au fost 
omorâţi amândoi de aceiaşi soldaţi care-i îmbrăcaseră în 
purpură. 

TITUS31 

32 După cum arată Dexippus, Herodianus şi toţi cei 
care au scris istoria acestor timpuri, Titus, tribunul 
maurilor, care fusese destituit din funcţie de către 
Maximinus, şi-a însuşit titlul de împărat de teama unei 
morţi violente sau, după alţii, fără voia lui, constrâns de 
soldaţi şi apoi omorât de aceştia după puţine zile de la 
înăbuşirea revoltei pregătite de fostul consul Magnus 
împotriva lui Maximinus. A domnit, deci, 6 luni. A fost unul 
dintre bărbaţii fruntaşi şi cu o atitudine demnă de laudă 
faţă de statul roman, atât în problemele interne cât şi în 
cele externe, dar prea puţin fericit în timpul domniei. Alţii 
spun că a fost făcut împărat de către arcaşii armeni pe 
care, ca şi pe alexandrini, Maximinus îi ura şi-i jignea. Să 
nu te miri că există o atâta varietate de păreri în legătură, 
cu acest om, căruia abia i se cunoaşte numele. Soţia. 

acestuia, Calpurnia, o femeie pură şi venerabilă, 
provenea din familia Caesoninilor, adică a Pisonilor. Pentru 
faptul că a avut un singur bărbat, strămoşii noştri o 
venerau, ca pe o preoteasă între cele mai sfinte femei; 
vedem şi acum statuia ei din piatră aurită în templul lui 
Venus. Despre ea se spune că avea nişte perle care 
proveneau de la Cleopatra, precum şi un platou de argint, 
de 100 de libre, despre care pomenesc mai mulţi poeţi şi 
pe care era reprezentată istoria strămoşilor ei. 

Mi se pare că am ajuns mai departe, decât cerea 
subiectul. Dar ce să fac? Natura te îndeamnă să spui tot 


ceea ce ştii. De aceea este cazul să mă ocup de 
Cenzorinus, un om nobil, dar care se spune că a domnit 
şapte zile, nu atât spre binele, cât mai ales spre răul 
imperiului. 

CENZORINUS32 

33 Era un bărbat dotat cu adevărate virtuţi militare 
şi care a demonstrat întotdeauna o deosebită demnitate în 
senat; a fost de două ori consul, de două ori prefectul 
gărzii pretoriene, de trei ori prefectul Romei, de patru ori 
proconsul, de trei ori fost consul, de două ori locţiitor de 
pretor, de patru ori fost edil, de trei ori fost cvestor; a 
îndeplinit funcţia de guvernator special al Persiei şi chiar 
al Sarmaţiei. 

După aceste onoruri, în timp ce lucra pe pământul 
său, fiindcă era bătrân şi şchiop din cauza unei răni pe 
care o primise în războiul cu perşii din timpul lui 
Valerianus, a fost declarat împărat şi numit în glumă, 
Claudius. Fiindcă, însă, se purta foarte aspru şi nu putea fi 
suportat de soldaţi din cauza disciplinei prea severe, a fost 
omorât şi el, de aceiaşi oameni care-l făcuseră împărat; 
există şi astăzi, lângă Bonoma, mormântul lui, pe care au 
fost săpate cu litere mari toate onorurile pe care le 
obținuse în viaţă; totuşi în ultimul vers s-a scris: „Fericit în 
toate, dar cel mai nefericit împărat”. Este, de asemenea, în 
viaţă, familia acestuia, a Cenzorinilor, din care o parte s-a 
refugiat în Thracia din cauza resentimentelor faţă de statul 
roman, iar cealaltă parte s-a instalat în Bithynia. S-a 
păstrat şi casa lor, foarte frumoasă, alături de aceea a 
familiei Flaviilor, şi despre care se spune că odinioară 
aparținuse împăratului Titus. 

Ai, acum, întregul număr al celor 30 de tirani33; deci 
pot fi sigur că n-o să mă mai critici, cum făceai odinioară, 
împreună cu cei răutăcioşi, dar, desigur, cu gând bun. Poţi 
să dai cui vrei această carte, pe care am scris-o nu cu 
talent, ci cu obiectivitate. Într-adevăr, mi se pare că n-am 


promis elocvenţă, ci fapte. Pe de altă parte, eu nu scriu, ci 
dictez aceste cărţi, în care înfăţişez viaţa împăraţilor; şi 
dictez în mare viteză, pentru că atunci, când eu îţi promit 
sau tu îmi ceri ceva, atât de mult mă grăbesc, încât nici nu- 
mi rămâne timp pentru a respira. 

DIVUS CLAUDIUS1 

1 Am ajuns la împăratul Claudius, pe care, din 
atenţie faţă de Constantius Caesar2, trebuie să-l prezint cu 
grijă în lucrare. Şi cum i-aş fi putut refuza acest lucru din 
moment ce i-am înfăţişat şi pe alţii, adică pe împărații şi 
regişorii turbulenţi, în cartea pe care am publicat-o despre 
cei 30 de tirani şi care cuprinde până şi pe urmaşii 
Cleopatrei şi pe Victoria. Ba chiar situaţia a ajuns până 
acolo, încât comparaţia cu Gallienus m-a determinat să 
descriu şi viaţa unor femei. In consecinţă, nu-mi era 
îngăduit să omit pe împăratul, care a lăsat după el o serie 
întreagă de urmaşi, care, prin vitejia lui, a dus la capăt 
războiul cu goții, care, ca învingător, a impus o limită 
dezastrului public şi care, voind să-şi exercite autoritatea 
imperială spre fericirea neamului omenesc, l-a îndepărtat 
de la conducerea publică pe însuşi monstruosul împărat 
Gallienus, cu toate că nu lui îi aparţine planul acestei 
acţiuni; dacă ar fi rămas mai mult timp în fruntea statului 
nostru, ar fi reuşit, prin virtuțile lui, prin sfaturile şi 
înţelepciunea sa, să ne redea vremurile bune ale 
Scipionilor, ale Camillilor şi ale altor bărbaţi viteji de 
odinioară. 

2 Trebuie să recunoaştem că timpul lui de domnie a 
fost scurt şi scurt ar fi fost, chiar dacă un astfel de om ar fi 
putut să conducă atât cât durează întreaga viaţă a 
oamenilor. Căci ce nu era de admirat la el? Ce nu era 
remarcabil? Sau ce-i lipsea, ca să nu-l preferi celor mai 
vechi triumfători? In el s-au îmbinat atât de bine virtutea 
lui Traianus, pietatea lui Antoninus, cumpătarea lui 
Augustus şi tot ce era bun în marii împărați, încât nu era 


necesar ca el să ia exemplu de la alţii, ci, chiar dacă 
aceştia n-ar fi existat, el tot le-ar fi lăsat urmaşilor 
exemplul său. Cei mai învăţaţi dintre astrologi au ajuns la 
concluzia că omului i-a fost dat să trăiască 125 de ani şi că 
nimănui nu-i este îngăduit să depăşească această limită, 
adăugând însă că numai Moses, un prieten al zeilor, după 
cum vorbesc cărţile iudeilor, a trăit 125 de ani; se zice că, 
pe când acesta se plângea că moare tânăr, o oarecare 
divinitate i-a răspuns că nimeni nu va trăi mai mult. Dar, în 
privinţa lui Claudius, chiar dacă ar fi trăit 125 ani, moartea 
lui - un lucru necesar, într-adevăr - n-ar fi fost aşteptată, 
decât aşa cum vorbeşte Tullius despre Scipio (în 
promilone): atât de admirabilă şi uimitoare ni se 
înfăţişează viaţa lui. Căci măreţe au fost calităţile de care a 
dat dovadă Claudius atât în familie cât şi în public? Şi-a 
iubit părinţii: ce minunat. Şi-a iubit şi fraţii: şi acest 
sentiment este cu adevărat minunat; şi-a iubit rudele: în 
vremea noastră şi aceasta se poate compara cu o minune; 
nu ura pe nimeni, dar nu ierta pe cei răi. Pe judecătorii 
necinstiţi i-a condamnat pe faţă şi în mod deschis; era 
îngăduitor până la dispreţ cu cei proşti. A întocmit cele 
mai bune legi. În stat, s-a comportat în aşa fel, încât cei 
mai de frunte oameni ai imperiului şi cei mai cinstiţi 
senatori au ales pe urmaşii săi în postul de conducere 
supremă. 

3 S-ar putea crede că vorbesc astfel, pentru a fi pe 
plac lui Constantius Caesar, dar martori sunt şi conştiinţa 
ta şi viaţa mea că niciodată n-am gândit, n-am spus şi n-am 
făcut ceva, pentru a-mi atrage favoruri. Eu vorbesc despre 
împăratul Claudius a cărui viaţă, probitate şi toate pe care 
le-a săvârşit i-au adus un atât de mare renume şi pentru 
urmaşi, încât senatul şi poporul roman i-au acordat noi 
onoruri după moarte; pe baza hotărârii unanime a 
senatului, după cum afirmă gramaticii, în sala de şedinţe a 
senatului i-a fost aşezat un scut de aur, astfel încât şi acum 


i se poate vedea înfăţişarea întipărită pe piept. Poporul 
roman i-a ridicat pe cheltuiala sa o statuie de aur, înaltă de 
10 picioare, în faţa templului lui Jupiter Maximus Optimus, 
ceea ce n-a făcut înainte pentru nimeni altul. La 
propunerea întregii lumi romane, i s-a aşezat în for o 
coloană palmată cu o statuie deasupra ei de 1500 libre de 
argint. Grijuliu, parcă pentru viitor, el a perpetuat familia 
Flaviilor, care aparţineau lui Vespasianus şi lui Titus; n-aş 
vrea să spun că şi lui Domitianus. A terminat în scurt timp 
războiul împotriva goților. îl laudă senatul şi poporul 
roman, îl ridică în slăvi popoarele din afară, provinciile; pe 
acest împărat l-au onorat toate ordinele, toate vârstele şi 
toate cetăţile cu statui, steaguri, coroane, temple, arcuri şi 
altare. 

4 Interesează pe aceia care urmează exemplul 
împăraţilor buni ca întreaga lume să ştie ce decrete a dat 
senatul în legătură cu el, pentru ca toţi să cunoască 
judecata lumii întregi despre acest deosebit împărat. 

Căci, după ce în ziua a opta înainte de calendele lui 
aprilie, ziua sângelui3, s-a anunţat, în însuşi sanctuarul 
Mamei zeilor, că a fost numit împărat Claudius, senatorii 
care nu puteau fi adunaţi în şedinţă, deoarece erau ocupati 
cu îndeplinirea unor ceremonii religioase, şi-au luat totuşi 
imediat togile şi s-au deplasat la templul lui Apollo, unde, 
după lectura scrisorii împăratului, s-au pronunţat astfel la 
adresa lui Claudius: „Claudius Augustus, Claudius 
Augustus, zeii să te aibă în pază!”, s-a repetat de 60 de ori; 
„aşa cum eşti tu, întotdeauna te-am dorit împărat” - s-a 
spus, de 40 de ori; „Claudius Augustus pe tine te dorea 
statul roman” - s-a spus de 40 ori; „Claudius Augustus, tu 
eşti frate, tată, prieten, bun senator şi cu adevărat 


împărat” - s-a spus de 80 de ori; „Claudius Augustus, 
apără-ne de Aureolus” - s-a spus de 5 ori; „Claudius 
Augustus, apără-ne de palmyreni” - s-a spus de 5 ori; 


„Claudius Augustus, eliberează-ne de Zenobia şi Vitruvia” 


- s-a spus de 7 ori; „Claudius Augustus, Tetricus n-a putut 
face nimic împotriva statului” - s-a spus de 7 ori. 

5 îndată ce a fost numit împărat, Claudius l-a atacat 
şi l-a îndepărtat de la conducere pe Aureolus, care era 
supărător pentru stat, deoarece era favoritul lui Gallienus 
şi a fost considerat tiran în decretele transmise poporului, 
ca şi în discurile pronunţate în faţa senatului. La acestea 
se adaugă faptul că împăratul, grav şi serios, n-a ascultat 
rugăminţile şi cererea lui Aureolus de a ajunge la 
înţelegere, ci l-a respins prin următorul răspuns: „Acestea 
ar fi trebuit cerute de la Gallienus; cine e de acord cu 
moravurile lui, ar putea să se şi teamă”. 

După aceea, fiind condamnat de judecata soldaţilor, 
Aureolus a avut, lângă Mediolanum, un sfârşit demn de 
viaţa şi moravurile sale; unii istorici au încercat să-l laude 
şi, desigur, în mod ridicol. Gallus Antipater, slujitor supus 
al onorurilor şi insultătorul istoricilor, a făcut o astfel de 
introducere cu privire la Aureolus: „Am ajuns la un 
împărat demn de acest nume”, ca şi cum ar fi o mare 
virtute faptul că-şi trăgea numele de la cuvântul „aur”. 
După câte ştiu eu, mai deseori, acest nume a fost acordat 
celor mai buni luptători dintre gladiatori. De curând, 
caietul tău de sarcini4 a prezentat acest nume în catalogul 
jocurilor. 

6 Dar să revenim la Claudius. El a îngăduit goților, 
care, aşa cum am spus mai înainte, scăpaseră de 
urmărirea lui Marcianus, să rămână liberi, ca să nu se 
repete ceea ce s-a mai produs, adică să aţâţe toate 
neamurile lor la jefuirea ținuturilor romane. În cele din 
urmă, diferitele populaţii ale sciţilor - peucii, grutungii, 
ostrogoții, intervingii, visii, gipezii, celții şi chiar erulii, din 
dorinţa prăzii, au năvălit pe pământul roman şi au devastat 
multe ţinuturi în timp ce Claudius era reţinut în altă parte 
şi se pregătea astfel, ca un adevărat împărat, pentru a 
duce la bun sfârşit acest război, încât se părea că destinul 


roman întârzia din cauza preocupărilor bunului împărat. 
Eu, însă, cred că lucrurile s-au desfăşurat în acest fel, 
pentru a spori gloria lui Claudius şi pentru ca strălucirea 
victoriei lui să se întindă pe tot globul pământesc; căci 
erau atunci 320.000 de soldaţi ai diferitelor populaţii. Ar 
putea spune cei care mă acuză de linguşire, că, în acest 
caz, Claudius nu era destul de iubit; trei sute douăzeci de 
mii de soldaţi: care Xerxes a avut o mulţime aşa de mare 
de luptători? Ce anecdotă a mai plăsmuit acest număr? Ce 
poet l-a imaginat? Au fost într-adevăr, 320.000 de oameni 
înarmaţi, la care se adaugă sclavii, familiile, căruțele, 
atâtea fluvii secate din cauza setei lor, păduri tăiate, încât 
se sufoca însuşi pământul, care era nevoit să suporte o atât 
de mare frământare barbară. 

7 Există o scrisoare a lui Claudius însuşi trimisă 
senatului, care trebuia citită în faţa poporului şi în care el 
face următoarele menţiuni despre numărul barbarilor: 
„Împăratul Claudius către senatul şi poporul roman (se 
zice că el însuşi a dictat-o, iar eu fireşte nu pretind că pot 
reda din memorie cuvintele oratorului): „Senatori, 
ascultați cu uimire ceea ce este adevărat: 320.000 de 
barbari au năvălit înarmaţi pe pământul roman. Dacă-i voi 
învinge pe toţi aceştia, la rândul vostru, îmi veţi 
recunoaşte meritele; dacă nu voi învinge, să ştiţi că eu am 
îndrăzneala de a lupta după Gallienus. Imperiul nostru este 
epuizat: luptăm după Valerianus, după  Ingenuus, 
Regilianus, Lollianus, după Postumus, Celsus, după o mie 
alţii, care, din dispreţ faţă de Gallienus, au trădat statul 
nostru. Ku mai sunt scuturi, nici spade, nici sulițe. Treticus 
stăpâneşte Galliile şi Hispaniile, care reprezintă forţele 
imperiului, iar toţi arcaşii, îmi e ruşine s-o spun, sunt în 
stăpânirea Zenobiei. Orice vom reuşi să facem, este destul 
de mult”. 

Claudius birui cu acea virtute înnăscută a sa şi în 
scurt timp îi zdrobi pe toţi aceştia, din care abia câţiva au 


avut posibilitatea de a se reintroduce în patria lor. Întreb 
cât preţuieşte un scut de aur aşezat în senat în comparaţie 
cu această victorie? Cât preţuieşte o statuie de aur? 
Răspunde Ennius, raportându-se la Scipio: „Ce statuie sau 
coloană atât de mare va ridica poporul roman, ca să poată 
vorbi despre faptele săvârşite de tine?” Am putea afirma că 
Flavius Claudius, unicul împărat de pe pământ, este 
sprijinit nu de coloane şi de statui, ci de forţa renumelui 
său. 

8 Pe lângă acestea, duşmanii mai aveau 2000 de 
corăbii adică de două ori mai multe decât cele cu care, 
odinioară, toată Grecia şi Thessalia au încercat să 
cucerească oraşele Asiei. Dar faptele de atunci au fost 
plăsmuite de imaginaţia poeţilor, pe cele de acum le 
conţine istoria adevărată. Desigur, pe bună dreptate îl 
lăudăm noi scriitorii pe Claudius, care a distrus, a înfrânt 
şi zdrobit 2000 de corăbii barbare şi 320.000 de soldaţi, 
care a dat pradă focului atâtea căruţe câte a putut să-şi 
pregătească un aşa de mare număr de soldaţi şi care i-a 
adus pe toţi aceştia, împreună cu familiile lor, sub 
stăpânirea romană, după cum precizează scrisoarea lui 
însuşi adresată lui Iunius  Brocchus, guvernatorul 
Illyricului: 

„Claudius către Brocchus. Am nimicit 320.000 de 
goți, am înecat 2000 de corăbii. Fluviile sunt pline de 
scuturi, tot pământul e acoperit de spade şi lănci; câmpiile 
zac ascunse sub mormane de oase, niciun drum nu e curat, 
un mare număr de căruţe sunt părăsite. Am captivat atâtea 
femei, încât fiecare soldat învingător ar putea să-şi atribuie 
câte două şi câte trei”. 

9 O, dacă patria noastră nu l-ar fi suportat pe 
Gallienus! dacă n-ar fi răbdat pe cei 600 de tirani! Cât de 
mult ar fi însemnat pentru statul roman, dacă ar fi acum în 
viaţă soldaţii care au dispărut în felurite bătălii, dacă ar fi 
intacte legiunile pe care le-a nimicit Gallienus, pentru a 


obţine o nefericită victorie. Dar grija noastră pentru 
integritatea statului roman face acum bilanţul rămăşiţelor 
dezastrului public; căci s-au dus lupte cu moesii, ne-am 
războit la Marcianopolis; mulţi pieriră în naufragiu, au fost 
capturate foarte multe căpetenii; au căzut în mâinile 
noastre multe femei nobile de la diferite populaţii; 
provinciile romane au fost înţesate cu sclavi barbari şi 
cultivatori sciți. Goţii prinşi în război au devenit coloni la 
graniţa barbară. Nu există regiune care să nu aibă sclavi 
goți luaţi din triumf. Câţi boi proveniţi de la barbari n-au 
văzut strămoşii noştri! Câte oi! Câte iepe celtice, a căror 
faimă a ajuns până la noi! Toate acestea ţin de gloria lui 
Claudius. Claudius a dăruit statului şi siguranţă şi o 
imensă bogăţie. S-a luptat apoi, la Byzantium, cu 
bizantinii, care supravieţuiseră şi care au opus rezistenţă 
cu vitejie. S-a războit la Thessalonica pe care, în lipsa lui 
Claudius, îl asediaseră barbarii. S-a luptat şi în alte diferite 
regiuni şi pretutindeni, sub conducerea lui Claudius, am 
învins pe goti, încât se părea de pe atunci că împăratul 
Claudius îi pregăteşte viitorului nepot, lui Constantius 
Caesar, conducerea unei ţări în deplină siguranţă. 

10 Bine că-mi vine în minte să reproduc prezicerea 
care se spune că i-a fost făcută lui Claudius de către 
commageni, ca să înţeleagă toţi că neamul lui Claudius a 
fost întemeiat prin forţă divină, spre fericirea statului 
roman. Căci, punându-se întrebarea, după înscăunarea lui 
ca împărat, cât timp va rămâne la domnie, a ieşit 
următorul răspuns: 

„Tu care, acum conduci ţinuturile strămoşeşti 

Şi, arbitru al zeilor, lumea stăpâneşti. 

Vei învinge pe toţi cei vechi prin forţele tale tinereşti; 

Căci vor domni mai departe şi urmaşii tăi 

Şi aceştia, la rândul lor, îi vor face regi pe ai lor”. 

De asemenea, în timp ce i se cerceta viitorul în 
Appenini, s-a primit răspunsul următor: 


„A treia vară îl va găsi domnind în Latium”. 

La fel despre urmaşii săi: 

„Pentru aceştia nu voi fixa nici limite nici date 
faptelorI. 

Tot aşa, în legătură cu fratele său Quintillus, pe care 
voia să-l aibă tovarăş de domnie, s-a răspuns: 

„Destinul nu va face decât să-l arate pământului”. 

Am prezentat acestea, ca să fie clar pentru toţi că 
Constantius este un bărbat de origine divină, că se trage 
dintr-o familie împărătească şi că va lăsa după el mulţi 
împărați; numai de s-ar bucura de o bună şi îndelungată 
sănătate împărații Diocletianus şi Maximinus şi fratele 
acestuia Galerius. după ce mulţimea popoarelor barbare, 
care mai supravieţuiau, se refugiaseră la Hemimontum; 
aici bântuiau atâta foame şi epidemii, încât lui Claudius îi 
părea nedemn să-i şi învingă. În sfârşit, s-a terminat şi 
acest război foarte greu, iar romanii au fost eliberaţi de 
teama pentru autoritatea numelui lor. Obiectivitatea mă 
sileşte să spun adevărul, în primul rând pentru ca cei care 
doresc să ne socotească linguşitori să ştie ceea ce istoria 
pretinde că ştie, iar nu să fie trecut sub tăcere: în acel 
timp, în care a fost dobândită victoria totală, cei mai mulţi 
soldaţi, îngâmfaţi din cauza succeselor lui Claudius, care 
slăbesc până şi sufletele înţelepţilor, în aşa măsură erau 
preocupaţi numai de jaf, încât, stăpâniţi de dorinţa 
prăzilor, nu se gândeau că e de ajuns o mină de oameni 
pentru a fi puşi pe fugă. Ca urmare, în plină victorie, 
aproape 2000 de ostaşi fură ucişi de câţiva barbari şi de 
aceia care, mai înainte, fuseseră puşi pe fugă. 

Dar, îndată ce Claudius a aflat acestea, deplasând o 
armată la faţa locului, i-a prins pe toţi care aţâţau pe cei 
nedisciplinaţi şi i-a trimis în lanţuri la Roma, spre a fi 
folosiţi la discreţiile publice; în felul acesta, tot ce 
întâmplarea sau unii soldați  săvârşeau în mod 
necorespunzător era corectat de virtutea acestui bun 


împărat. Căci el a prevăzut nu numai victoria asupra 
duşmanilor, ci şi răzbunarea. În acest război, a ieşit în 
evidenţă vitejia deosebită a cavalerilor dalmaţi, fiindcă se 
pare că însuşi Claudius susţinea că-şi trage originea din 
acea provincie, deşi unii spuneau că e dardan şi că e sânge 
din Iulus conducătorul troienilor sau chiar de la Dardanus. 

12 În aceste timpuri, sciţii ajunseseră până în Creta 
şi încercaseră chiar să devasteze Ciprul, dar, după ce 
armata le-a fost decimată de boală şi foame, au fost învinşi 
pretutindeni. 

După terminarea cu bine a războiului cu goții, a 
izbucnit o foarte grea molimă. Însuşi Claudius, fiind atins 
de boală, a încetat din viaţă, şi datorită virtuţilor sale, s-a 
îndreptat spre cerul care-i era prieten. Iar după ce acesta 
s-a mutat la zei, între stele, fratele său, Quintillus5, un 
bărbat venerabil, frate al fratelui său, cum pe bună 
dreptate aş putea spune, în urma propunerii tuturor, primi 
conducerea imperiului ce i s-a acordat, nu ca moştenire, ci 
datorită meritului virtuţilor sale; de altfel, el ar fi fost 
numit împărat, chiar dacă n-ar fi fost fratele lui Claudius. 
În timpul lui, barbarii care supravieţuiseră, încercară să 
devasteze Anchialon6 şi să ocupe Nicopolis, dar fură 
nimiciţi, datorită vitejiei armatelor provinciale. Quintillus, 
însă, nu putu săvârşi nimic demn de imperiu din cauza 
duratei scurte a domniei sale, deoarece, datorită severităţii 
faţă de soldaţi, deşi promitea să fie un adevărat împărat, a 
fost ucis, după numai 17 zile de la urcarea pe tron, în felul 
în care pieriseră Galba şi Pertinax. 

Dexippus nu spune că Quintillus a fost omorât, ci 
numai că a murit, fără să precizeze, însă, că a murit de 
boală, de aceea se pare că nici el nu era sigur în legătură 
cu această problemă. 

13 Fiindcă am vorbit numai despre faptele 
războinice, trebuie să spunem câteva lucruri şi despre 
familia sa, ca să nu se pare că am omis acele aspecte care 


merită să fie cunoscute. Fraţii lui au fost Quintillus şi 
Crispus; fiica lui Crispus se numea Claudia; din ea şi 
Eutropius, un bărbat dintr-o foarte vestită familie troiană, 
se născu Constantius Caesar. Au existat şi surori, dintre 
care una, numită Constantina, căsătorită cu tribunul 
assyrienilor, a murit în primii ani ai căsătoriei. Despre 
bunici cunoaştem prea puţin, căci cei mai mulţi ne-au 
transmis lucruri felurite. Însuşi Claudius era renumit prin 
seriozitatea moravurilor, prin viaţa sa neobişnuită şi de o 
singulară puritate, înalt de statură, cu ochii strălucitori, cu 
faţa rotundă şi plină, cu nişte degete atât de puternice, 
încât cu lovituri de pumn scotea dinţii cailor şi catârilor. A 
dovedit astfel de calităţi şi în tinereţe, în timpul milităriei, 
când avea loc, pe câmpul lui Marte, sub formă de întrecere 
distractivă, o luptă între cei mai puternici; căci, 
supărându-se pe unul dintre adversari, care-l apucase nu 
de centură, ci de organele genitale, i-a scos, dintr-un 
pumn, toţi dinţii, cerând îngăduinţă pentru apărarea 
pudorii. Atunci împăratul Dedus, în prezenţa căruia 
avusese loc întâmplarea şi care a scos în evidenţă în public 
vitejia şi modestia lui Claudius, după ce i s-au acordat din 
partea adunării soldaţilor, ca premiu, brățări şi coliere, a 
dispus să se renunţe la astfel de întreceri, pentru ca să nu 
se mai producă nimic mai violent decât pretinde lupta. 

Claudius însuşi n-a avut niciun copil; Quintillus, a 
avut, însă doi; iar Crispus, cum am spus, o fiică. 

14 Acum să ne ocupăm de părerile emise despre el 
de către diferiţii împărați, din care se poate deduce chiar 
că o dată Claudius avea să devină împărat. 

lată scrisoarea lui Valerianus către  Zosimion, 
procuratorul Syriei: „L-am numit ca tribun al celei mai 
viteze şi mai devotate legiuni, a V-a Martia, pe Claudius, 
originar din Illyricum, un om care merită să fie preferat 
celor mai devotați şi mai viteji bărbaţi dintre cei vechi. 
Acestuia îi vei da, ca leafă din tezaurul nostru particular: 


trei mii de baniţe de grâu, şase mii de orz, două mii de 
libre de slănină, trei mii cinci sute sextare de vin vechi, o 
sută cincizeci de sextare de ulei bun, şase sute sextare de 
ulei din a doua calitate, douăzeci baniţe de sare, o sută 
cincizeci de libre de ceară; fin, paie, oţet, legume, 
zarzavaturi cât este necesar; trei sute bucăţi de piei pentru 
cort, şase catâri, trei cai, zece cămile, nouă catârce, argint 
lucrat în greutate de cincizeci libre, o sută cincizeci de 
filipi cu chipul nostru, în ofrande patruzeci şi şapte, iar în 
cupe, o sută şaizeci, de asemenea, unsprezece în vase de 
gătit şi de băut; tunici roşii militare... 2 mantale militare, 2 
broşe de argint aurite, o broşă de aur cu ac cipric; un 
centiron de argint aurit, un inel cu două pietre scumpe de 
o uncie, o brățară de şapte uncii, un colier de o libră, o 
cască aurită, două scuturi împodobite cu aur şi o platoşă, 
pe care să le restituie; două lănci herculeane, două sulițe 
mici, două săbii de război, patru furci pentru fin; un 
bucătar, pe care să-l restituie; un grăjdar, pe care să-l 
restituie; două femei frumoase dintre captive; o tunică albă 
cu jumătate mătase şi cu purpură girbitană, o tunică cu 
purpură maură; un secretar pe care să-l restituie; un 
maestru de ospeţe, pe care să-l restituie; două perechi de 
cuverturi de Cypru; două cămăşi; o togă pe care s-o 
restituie; una cu bandă lată, pe care s-o restituie; doi 
vânători în serviciul său, un vizitiu, un intendent pentru 
casa personală, un sclav pentru apă, un pescar, un cofetar; 
lemne, zilnic, în greutate de 1.000 libre, dacă este 
cantitate suficientă, dacă nu, când va fi şi unde va fi; zilnic 
patru lopeţi de cărbuni; un băieş şi lemnele necesare 
pentru baie; dacă nu, să folosească baia publică; şi 
celelalte, care, fiind mărunte, nu pot fi scrise, dar pe care 
le vei stabili moderat, însă astfel, încât nimic să nu fie 
evaluat în bani şi nici să nu se dea echivalentul în monedă, 
dacă îi lipseşte ceva. Aşadar am oferit toate acestea în mod 
special, nu ca unui tribun, ci ca unui general, fiindcă este 


un astfel de bărbat, încât ar trebui să i se acorde chiar mai 
mult”. 

15 De asemenea, în scrisoarea aceluiaşi împărat 
către prefectul pretoriului Ablavius Murena, se spunea 
între altele: „Încetează de a te mai plânge că, până acum, 
Claudius este numai tribun şi încă nu a primit gradul de 
general al armatelor şi pentru acelaşi lucru spuneai că se 
plânge şi senatul şi poporul. Dar el a fost numit general şi 
chiar comandantul Illyricului întreg. Are, sub autoritatea 
lui, şi armatele din Thracia, Moesia, Dalmația, Pannonia şi 
Dacia. Acest bărbat superior, după judecata noastră, poate 
spera consulatul şi, dacă este corespunzător 
temperamentului său, ar putea primi, oricând va voi, 
funcţia de prefect al pretoriului. E bine să ştii că i-am fixat 
atâta salariu, cât primeşte guvernatorul Egiptului; atâta 
îmbrăcăminte, cât i-am acordat proconsulului Africii; atâţia 
bani, cât primeşte guvernatorul Illyricului; atâta personal 
în fiecare oraş, cât am hotărât pentru noi, ca să înţeleagă 
toţi care este părerea noastră despre un astfel de bărbat. 

16 În acelaşi fel, sună despre acelaşi Claudius 
scrisoarea lui Decius: 

„Decius trimite salutări lui Messala, guvernatorul 
Achaiei; am hotărât ca tribunul nostru Claudius, tânărul 
cel mai bun, militarul cel mai viteaz, cel mai statornic 
cetăţean necesar armatei, senatului şi statului, să meargă 
la  Thermophylae,  încredinţându-i şi administrarea 
Peloponesului, fiind convins că nimeni nu se va îngriji mai 
bine de toate care ne interesează. Îi vei da din legiunea 
dardanică 200 de soldaţi, 100 de cavaleri îmbrăcaţi în zale, 
60 de cavaleri uşor înarmaţi, 60 de arcaşi cretani, 1.000 de 
recruți bine înarmaţi; căci sunt sigur că armatele noi îi vor 
fi credincioase, deoarece nimeni nu-l întrece în 
devotament, bărbăţie şi înţelepciune”. 

17 De asemenea, este interesantă scrisoarea lui 
Gălbenuş trimisă după ce i s-a anunţat de către intendenţii 


aprovizionării despre indignarea lui Claudius faţă de viaţa 
prea desfrânată a împăratului: Nimic nu m-a surprins mai 
grav, decât ce-mi comunici prin informarea ta, că ruda şi 
prietenul nostru Claudius este grav mâniat din cauză că 
mulţi îi strecoară lucruri mincinoase. Te rog, aşadar, dragă 
Venustus, dacă-mi păstrezi credinţă, să faci în aşa fel ca el 
să fie înduplecat de Gratus şi Herennianus, şi aceasta 
pentru a nu se agrava situaţia; e bine ca aceasta să se facă 
fără ştirea soldaţilor din Dacia, care şi aşa sunt înfuriaţi. 
Eu însumi i-am trimis daruri, pe care e bine să-l determini 
să le primească cu plăcere. Trebuie să iei măsuri ca el să 
nu afle că eu ştiu aceasta, să creadă că sunt supărat pe el 
şi deci să ia vreo hotărâre grăbită, dictată de necesitate. I- 
am trimis două cupe cu pietre scumpe de trei libre, două 
căni de aur cu pietre scumpe de trei libre, un platou de 
argint încrustat cu frunze de iederă de 20 de libre, o 
farfurie de argint în formă de frunză de viţă în greutate de 
30 de libre, un platou de argint cu ramuri de iederă în 
greutate de 23 de libre, o farfurie pentru peşte de argint 
de 20 libre, două ulcioare de argint îmbrăcate în aur de 6 
libre, vase mai mici de argint de 25 libre, 10 cupe egiptene 
lucrate diferit, două hlamide cu banderole de purpură de o 
adevărată strălucire, 16 haine diferite, o tunică albă pe 
jumătate de mătase, o mantie brodată cu aur de trei uncii, 
trei perechi din ghetele noastre partice, 10 haine 
dalmatice, o manta troiană de țesătură groasă, două glugi 
pluşate, 4 batiste sarabdene, 150 valeriani de aur. 300 
treimi de saloniani. 

18 Şi senatul şi-a exprimat aprecierile sale valoroase 
înainte ca el să ajungă împărat. De pildă, după ce s-a 
anunţat că s-a luptat cu vitejie împreună cu Marcianus 
împotriva populațiilor din Illyricum, senatul a aclamat: „Să 
trăieşti Claudius, prea  viteazule comandant!  Slavă 
virtuţilor şi devotamentului tău. Toţi să hotărâm lui 
Claudius o statuie; toţi îl dorim consul pe Claudius. Aşa se 


poartă cine iubeşte imperiul, cine iubeşte pe împărați; aşa 
s-au purtat soldaţii de altă dată. Să fii fericit, Claudius, 
prin prețuirea împăraţilor, prin virtuțile tale; să fii un 
consul, un prefect fericit. Să trăieşti, Valerius, şi să fii iubit 
de împărat”. Ar fi prea mult ca să trec aici toate urările pe 
care le-a binemeritat acest bărbat; dar trebuie să subliniez 
că pe el astfel l-au iubit şi senatul şi poporul, atât înainte 
de domnie, cât şi în timpul când a fost împărat, ca şi după 
aceea, încât este evident că nimeni, nici Traianus, nici 
Antoninii, nici oricare alt împărat, nu s-a bucurat de atâta 
dragoste. 

DIVUS AURELIANUSI1 

de Flavius Vopiscus Syracusius. 

1 După ce au fost terminate ceremoniile? cu veselia 
cu care ştim că se îndeplinesc şi sunt descrise toate 
sărbătorile, prefectul Romei, un bărbat distins şi renumit 
printr-o remarcabilă modestie, Iunius îi berianus, mă primi 
în trăsura judecătorească. Şi cum aici gândul îi era eliberat 
de cauzele şi afacerile publice şi putea să circule singur, 
înjghebă o discuţie lungă, de la Palatin până la grădinile lui 
Varius, în care în mod deosebit veni vorba de viaţa 
împăraţilor. După ce ajunserăm la Templul Soarelui 
consacrat de către împăratul Aurelianus, întrucât el îşi 
trage cu siguranţă originea din familia acestuia, mă 
întrebă cine i-a scris biografia acestui împărat. Şi, fiindcă i- 
am răspuns că n-am citit la niciun scriitor latin şi numai la 
unii greci, acest bărbat venerabil îşi exprimă prin 
următoarele cuvinte amărăciunea: „Aşadar, pe Tersit, pe 
Sino şi celelalte monstruozităţi ale antichităţii noi toţi îi 
cunoaştem bine, iar urmaşii vor vorbi de ele; dar urmaşii 
nu-l vor cunoaşte, pe Aurelianus, cel mai strălucit 
conducător, cel mai serios împărat, datorită căruia tot 
globul pământesc a fost readus sub autoritatea romană? 
Să ne ferească zeii de această nebunie. Şi dacă ştiu eu 
bine avem jurnalul lui scris şi chiar istoria războaielor; pe 


acestea aş vrea să le iei şi să le descrii în ordine, adăugând 
cele ce se referă la viaţa lui. De toate acestea, cu sârguinţa 
ta, poţi lua cunoştinţă din analele oficiale, în care el însuşi 
a dispus să fie descrise faptele zilnice din vremea sa. Mă 
voi îngriji să ţi se aducă analele din biblioteca Ulpia!%5. Aş 
vrea să înfăţişezi pe Aurelianus într-o operă istorică, pe cât 
poţi, în chip real”. 

M-am supus deci, scumpul meu Pinianus, indicaţiilor 
lui 'Tiberianus, am primit cărţile greceşti şi am pus mâna 
pe toate câte-mi erau necesare şi din care am adunat într- 
un singur volum ceea ce era demn de amintire. Eu îţi cer 
îngăduinţă faţă de lucrarea mea şi, dacă nu vei fi mulţumit 
de ea, să citeşti pe greci, să cercetezi şi analele oficiale3 
pe care biblioteca Ulpia ţi le va pune la dispoziţie când vei 
vrea tu. 

2 Şi, fiindcă în aceeaşi trăsură a venit vorba despre 
Trebellius Pollio, care a descris vieţile unor împărați destul 
de străluciți, dar necunoscuţi, de la cei doi Filipi până la 
venerabilul Claudius şi fratele său Quintillus; şi fiindcă 
Tiberianus afirma că el a tratat multe lucruri cu neatenţie 
şi prea pe scurt, iar eu afirmam din contră că, atât cât 
priveşte istoria, n-a existat scriitor să nu fi plăsmuit ceva, 
aducând ca mărturie evidentă pe Livius, Sallustius, pe 
Cornelius Tacitus şi pe Trogus, el declarându-se de acord 
cu mine şi întinzându-mi mâna, îmi zise în glumă: „Deci 
scrie, cum îţi place; vei spune în linişte ce vei vrea, ştiind 
că vei avea tovarăşi de plăsmuiri pe aceia pe care noi îi 
admirăm ca autori de elocvenţă istorică”. 

Scythia prin faptul că s-au născut în nişte sătuleţe, 
deşi au înălţat până la cer toată forţa înţelepciunii? 

4 Acum, ca să revin la subiect, născut din părinţi 
modeşti, foarte vioi la spirit şi de o deosebită forţă fizică, 
n-a lăsat să treacă nicio zi, fie de sărbătoare, fie liberă, în 


175 Deci, ca să nu înşir multe lucruri superficiale, ca unul care nu 
urmăreşte, prin aceasta, răsplată, Au- 


care să nu facă exerciţii cu sulița, cu arcul sau cu alte 
arme. Callicrates din Tyr, un foarte învăţat scriitor al 
grecilor, susţine că mama lui a fost preoteasa templului 
Soarelui atotputernic din acelaşi sat în care locuiau 
părinţii săi. A avut chiar şi unele preziceri: astfel, odată, pe 
când se certa cu soţul ei, reproşându-i prostia şi josnicia, i- 
a adresat şi următoarele cuvinte: „Ei, iată, totuşi, un tată 
de împărat”, din care se deduce că femeia cunoştea 
hotărârile destinului. El mai afirma că Aurelianus a avut 
asemenea auspicii cu privire şi la soarta de viitor împărat: 
mai întâi, copil fiind, un şarpe s-a învălătucit în jurul 
leagănului de mai multe ori şi n-a putut fi deloc omorât; în 
sfârşit, mamă-sa însăşi, care privise aceasta, n-a admis ca 
şarpele să fie omorât, considerându-l o divinitate de 
familie; la aceasta se adaugă faptul că, dintr-o pelerină de 
purpură pe care împăratul timpului său o oferise Soarelui, 
preoteasa făcuse un talisman pentru fiul său; precum şi 
aceea că un vultur a răpit din leagăn pe Aurelianus 
înfăşurat într-o panglică şi l-a aşezat pe un altar din 
apropierea unui templu, care era, din întâmplare, fără foc. 
Tot el susţine că mamei lui Aurelianus i s-a născut un 
viţeluş de o mărime uimitoare, alb şi cu pete purpurii, 
având scris pe o latură „să trăieşti, împărate!”, iar pe 
cealaltă, o coroană. [au, cum a demonstrat realitatea, pe 
viitorul conducător al imperiului: pe când intra în 
Antiochia, în trăsură, fiindcă nu putea călări din cauza unei 
răni, o mantie purpurie, care fusese arborată în cinstea lui, 
a căzut astfel, încât i-a acoperit umerii; iar în momentul 
când voia să se urce pe cal, întrucât considera nepotrivit 
să meargă în cuprinsul cetăţii în trăsură, s-a apropiat de el 
calul împăratului, pe care Aurelianus s-a urcat grăbit; 
imediat, însă, ce-a înţeles realitatea, a trecut pe calul său. 
Pe lângă acestea, mergând în solie? la perşi, i s-a oferit o 
cupă, care de obicei se dăruia împăraţilor, de către regele 
perşilor şi pe care era sculptat Soarele în aceeaşi 


înfăţişare cum era venerat în templul în care mama sa 
fusese preoteasă; i s-a mai dat, de asemenea, un elefant 
deosebit, pe care l-a dăruit, apoi, împăratului, el fiind 
singurul care, ca particular, a fost posesorul unui elefant. 

6 Dar să lăsăm la o parte astfel de detalii: era 
strălucitor, grațios de o frumuseţe bărbătească, de o 
statură impunătoare, de o deosebită forţă fizică, puţin cam 
lacom la băutură şi mâncare; căuta rar plăcerea şi era de o 
accentuată severitate, de un deosebit simţ al disciplinei şi 
dornic să mânuiască spada. Fiindcă erau în armată doi 
tribuni cu numele Aurelianus, el şi un altul, care a fost 
capturat împreună cu Valerianus, lui Aurelianus, viitorul 
împărat, armata îi fixase ca semn distinctiv „cu mâna pe 
sabie”, pentru ca, dacă s-ar fi cercetat care Aurelianus a 
făcut sau a săvârşit ceva, să fie adus „Aurelianus cu mâna 
pe sabie” şi să fie recunoscut. 

A săvârşit multe isprăvi şi înainte de a fi împărat; 
astfel, singur cu 300 de soldaţi de pază, a nimicit pe 
sarmaţii care năvăliseră în Illyricum8. Theoclius, scriitor al 
timpurilor imperiale, relatează că Aurelianus a ucis cu 
mâna sa, în războiul sarmatic, într-o singură zi, patruzeci 
şi opt de adversari, iar în mai multe zile, peste 950, astfel 
încât şi copiii compuneau în cinstea lui Aurelianus astfel de 
versuri, pe care, în zilele de sărbătoare, le rosteau 
dansând milităreşte: 

„O mie, o mie, o mie am decapitat. 

Un singur oml o mie am decapitat. 

O mie, trăiască cel care a omorât o mie. 

Nimeni n-are atâta vin, cât sânge a vărsat el”. 

Eu îmi dau seama că toate acestea sunt lipsite de 
importanţă, dar, fiindcă scriitorul amintit mai înainte le-a 
introdus, sub această formă, în lucrările lui în limba latină, 
am socotit că nu trebuie să le trec sub tăcere. 

7 La fel, lângă Magontiacum9, ca tribun al legiunii a 
VI-a gallice, astfel a zdrobit pe francii10 năvălitori, în timp 


ce aceştia rătăceau prin toată Gallia, încât a ucis 700 
dintre ei şi a prins alţi 300, pe care i-a vândut ca 
prizonieri. 

Cu această ocazie, i s-a mai compus un cântec: 

„Am omorât, o dată, o mie de sarmaţi, o mie de 
franci, altă dată; căutăm o altă mie de perşi. 

Inspira, după cum am spus, atâta teamă soldaţilor, 
încât în timpul lui, după ce a pedepsit odată, cu deosebită 
severitate, abaterile soldaţilor, nimeni n-a mai greşit. 
Numai el, de pildă, pedepsea atât de aspru pe soldatul 
care comitea un adulter cu soţia gazdei: aplecând vârfurile 
a doi arbori, lega de ele picioarele soldatului vinovat şi, 
dându-le imediat drumul, vinovatul rămânea spânzurat şi 
de unul şi de altul, fiind spintecat în două. Desigur că 
aceasta a produs o imensă teamă soldaţilor. A rămas de la 
el un astfel de ordin militar, adresat locotenentului său: 
„Dacă vrei să fii tribun şi chiar să trăieşti, opreşte pe 
soldaţi de la jaf. Nimeni să nu-şi însuşească niciun puişor 
străin; să nu se atingă de o oaie; să nu rupă un strugure; 
să nu distrugă recolta; nimeni să nu pretindă ulei, sare sau 
lemne; să fie mulţumit cu raţia lui; să trăiască din prada de 
la duşman, nu din lacrimile oamenilor din provincii; armele 
să fie curăţite, părţile de fier să fie lustruite, încălţămintea 
bine întreţinută; numai hainele noi să înlocuiască pe cele 
vechi; să-şi păstreze solda la centură şi să n-o piardă în 
cârciumă; să poarte colierul, brăţara şi inelul; să curețe 
calul şi harnaşamentul, să nu vândă pieptarul calului; să 
îngrijească împreună catârii centuriei; soldaţii să se 
respecte reciproc, dar nimeni să nu slujească altuia ca un 
sclav; să fie îngrijiţi gratuit de către medici; prezicătorilor 
să nu li se dea nimic; în cantonament să se poarte corect; 
cine va crea conflicte, va fi bătut crunt”. 

8 De curând, am găsit în biblioteca Ulpia, în analele 
oficiale, o scrisoare a împăratului Valerianusll despre 
generalul Aurelianus şi pe care, cum se cuvine, eu o redau 


întocmai: 

„Valerianus Augustus către consulul Antoninus 
Gallus. Mă învinovăţeşti, într-o scrisoare prietenească, 
pentru faptul că am preferat să încredinţez pe fiul meu 
Gallianus lui Postumus, şi nu lui Aurelianus, deoarece, în 
felul acesta, şi fiul şi armata ar fi fost daţi în seama unui 
om serios; dar, desigur, nu vei rămâne prea mult în această 
părere, dacă vei afla cât de aspru este Aurelianus: e mult 
prea aspru, ceea ce nu se potriveşte cu timpul nostru; iau 
martori pe toţi zeii că chiar m-am temut să nu ia vreo 
măsură prea severă faţă de fiul meu - cum acesta e din 
natură predispus spre lucruri neserioase -, dacă va săvârşi 
vreo abatere”. 

Această scrisoare ne arată cât de mare i-a fost 
severitatea, pentru ca însuşi Valerianus să afirme că se 
temea de el. fectul Romei. Aş vrea, într-adevăr, să asigur 
bărbaţilor celor mai devotați faţă de statul nostru venituri 
cu mult mai mari, decât cere demnitatea lor, mai ales 
pentru cazurile în care faptele vieţii confirmă valoarea 
rangului - pe lângă demnitate, trebuie stabilită şi o 
preţuire a meritelor fiecăruia - dar stricteţea legilor 
publice pretinde ca nimeni să nu poată primi din 
contribuţia provinciilor mai mult decât se cuvine ordinului 
său. În ceea ce priveşte pe Aurelianus, un bărbat atât de 
viteaz, i-am stabilit sarcina de a inspecta şi organiza toate 
unităţile militare; ţinând seamă de mărturia comună a 
întregii armate, lui îi datorăm atât de mult, atât noi cât şi 
statul, încât şi cele mai mari recompense abia sunt pe 
măsura meritelor lui. Căci ce nu e strălucit la el? Prin ce 
nu-l putem compara cu Corvinii şi Scipionii? 12 El este 
eliberatorul Illyricului, este restauratorul Galliei; este, în 
întregime, un general demn de exemplu; şi totuşi nici 
acestui bărbat atât de mare, buna şi înţeleaptă conducere 
a statului nu-mi îngăduie să-i adaug nimic peste acestea, 
ca recunoştinţă pentru meritele sale. Cu toate acestea, 


bunăvoința ta, scumpul meu prieten, va oferi bărbatului 
sus menţionat, cât timp va sta la Roma, următoarele: 16 
pâini militare albe, 40 pâini militare cazone, 40 sextare de 
vin de masă, o jumătate de purcel, doi cocoşi, 30 libre de 
carne de porc, 40 libre de carne de vacă, un sextar de ulei, 
de asemenea un sextar de suc, un sextar de sare, legume şi 
zarzavat cât este nevoie. Şi fiindcă trebuie să-i hotărâm şi 
ceva deosebit, atât timp cât va sta la Roma, îi vei stabili 
nutreţ peste cantitatea obişnuită; iar pentru cheltuielile 
personale, câte doi antoniani de aur pe zi, câte 50 de 
filipici de argint mici, 100 dinari de aramă. Celelalte îi vor 
fi date prin prefecţii tezaurului”. 

10 Toate acestea ar putea părea cuiva fără 
importanţă, dar o bună cunoaştere a faptelor nu neglijează 
nimic. Căci a îndeplinit de multe ori funcţia de guvernator, 
de mai multe ori pe cea de tribun; în diferite timpuri, de 
aproape 40 de ori, pe cea de locţiitor al guvernatorului sau 
al tribunilor, astfel încât a fost numit în locul lui Ulpius 
Crinitus, care provenea din familia lui Traianus, fiind 
foarte asemănător cu el şi care, pe lângă acestea, a fost 
pictat chiar împreună cu Aurelianus în templul Soarelui, 
iar Valerianus hotărâse să-i dea titlul de Caesar; a condus 
armate, a întărit graniţele, a împărţit prada soldaţilor, a 
îmbogăţit Thracia cu boi, cai şi sclavi; a predat prăzile în 
palatul de pe Capitoliu; a adus în vila particulară a lui 
Valerianus 500 de sclavi, 2000 de vaci, 1.000 de iepe, 
10.000 de oi şi 15.000 de capre. In acest timp, Ulpius 
Crinitus a trimis mulţumiri publice lui Valerianus, care se 
afla la băi lângă Byzantium, afirmând că a avut o bună 
părere despre el, de vreme ce i-a hotărât ca înlocuitor pe 
Aurelianus; pentru aceasta el a hotărât să-l adopte. 

11 Este interesant să se cunoască această scrisoare 
şi însăşi adoptarea. 

Iată scrisoarea lui Valerianus către Aurelianus: „Prea 
stimate Aurelianus, dacă ar fi altcineva care să ia locul lui 


Ulpius Crinitus, aş discuta cu tine despre virtutea şi 
hărnicia acestuia şi, împreună cu tine, aş fi putut duce la 
bun sfârşit această cercetare. În consecinţă, ia conducerea 
războiului de lângă Nicopolis, pentru ca boala lui Crinitus 
să nu ne ţină pe loc; fă tot ce poţi. Mai multe nu-ţi spun: 
conducerea expediției militare va fi în mâinile tale. Ai sub 
conducere 300 de arcaşi ityrieni, 600 de armeni, 150 de 
arabi, 200 de  săraceni, 400 trupe auxiliare din 
Mesopotamia; mai ai legiunea a treia Felix şi 800 de 
călăreţi îmbrăcaţi în zale. Cu tine vor fi Hariomundus, 
Haldagates, Hil domundus şi Carioviscus. Aprovizionarea 
necesară pentru toate taberele a fost asigurată prin 
prefecţi. Bazându-ne pe virtutea şi măiestria ta, îţi revine 
sarcina de a instala taberele de iarnă şi de vară acolo, 
unde vei găsi de toate; de aceea cercetează unde este 
aşezată tabăra duşmanilor, află câţi sunt şi de ce forţă, ca 
să nu se consume în zadar alimentele sau să se arunce fără 
rost suliţele, care contează foarte mult la război. Eu, cu 
bunăvoința zeilor, atâta speranţă îmi pun în tine, cită ar 
putea avea statul în Traianus, dacă ar mai trăi. De altfel, 
nu e mai mic nici acela în locul căruia ţi-am oferit postul de 
încredere. Poţi să speri că vei urma, împreună cu Ulpius 
Crinitus, la consulat pentru anul următor, începând din 
ziua a 11-a înainte de calendele lunii iunie, în locul lui 
Gălbenuş şi al lui Valerianus. Cheltuielile vor fi suportate 
de stat, pentru că trebuie găsită posibilitatea de a 
îmbunătăţi situaţia materială mai mult decât a oricui, a 
oamenilor care, deşi au servit statul multă vreme cu 
devotament, au rămas, totuşi, săraci”. Din această 
scrisoare reiese cât de valoros a fost încă din tinereţe 
Aurelianus; căci aşa a fost într-adevăr. Nimeni, de altfel, n- 
a ajuns vreodată la loc de frunte, fără să fi urcat încă din 
prima tinereţe pe treptele virtuţii”. 

Iată şi scrisoarea cu privire la consulat: 

12 „Valerianus Augustus către Aelius Xifidius, 


prefectul tezaurului; îi vei da, pentru a organiza 
spectacole, lui Aurelianus, căruia i-am încredințat 
consulatul, fiindcă, deşi sărac e mare, chiar mai mare 
decât ceilalţi: 300 de antonini de aur, 3.000 de filipici mici 
de argint, 50 de sesterţi de bronz, 10 tunici bărbăteşti de 
diferite forme, alte 20 din în egiptean, două scurte cipriene 
asemănătoare, 10 covoare africane, 10 cuverturi maurice, 
100 de porci, 100 de oi. Vei da dispoziţie ca senatorilor şi 
cavalerilor romani să li se organizeze un ospăț public, 
pentru care vei lua măsuri să se facă două sacrificii mai 
mari şi patru mai mici”. 

Şi, fiindcă spuneam că voi adăuga despre 
adopţiune13 câteva lucruri, care se referă la un împărat 
atât de mare, îmi cer iertare, dacă, pentru a nu părea prea 
vorbăreţ şi plicticos, am crezut potrivit pentru 
obiectivitate, să prezint faptele aşa cum sunt redate în 
memoriile lui Acholus, fostul maestru de ceremonii al lui 
Valerianus, în cartea a 9-a, care tratează despre faptele lui 
Valerianus. 

13 După ce s-a instalat la băi lângă Bizantium, în 
prezenţa armatei şi a personalului palatului, fiind de faţă 
Nummius Tuscus, consul obişnuit, Baebius Macer, 
comandantul gărzii  pretoriene, Quintus  Ancarius, 
guvernatorul imperiului de răsărit, iar în partea stângă 
Avulnius Saturninus comandantul graniţei cu Scytia, 
Murrentius Mauricius numit în Egipt, Iulius Triphon, 
comandantul graniţei de răsărit, Maecius Brundisinus, 
prefectul aprovizionării din răsărit, Ulpius Crinitus, 
comandantul graniţei cu Illyricum şi Thracia şi Ful vius 
Boius, comandantul graniţei cu  Retium, împăratul 
Valerianus s-a adresat astfel lui Aurelianus: „Imperiul 
roman îţi mulţumeşte, Aurelianus, pentru că l-ai salvat de 
forţele goților. Datorită ţie suntem îmbelşugaţi în pradă, în 
glorie şi în toate acelea prin care creşte bunăstarea 
romană. Primeşte, pentru faptele săvârşite de tine, 4 


coroane murale, 5 coroane pentru fortificaţii, 2 coroane 
navale, două coroane civile, 10 sulițe simple, 4 drapele 
bicolore, 4 tunici roşii de comandant, două mantii 
proconsulare, o togă pretextă, o tunică brodată cu lauri, o 
togă brodată, o tunică groasă, un tron împodobit cu fildeş. 
Căci eu te numesc de-acum consul şi voi scrie senatului să- 
ţi trimită bastonul şi fascele; pe acestea de obicei nu le dă 
împăratul, ci, când cineva devine consul, le primeşte de la 
senat”. 

14 După cuvintele lui Valerianus, Aurelianus s-a 
ridicat şi s-a apropiat, aducând mulţumiri în termeni 
militari pe care mi-am propus să-i transcriu întocmai: „Eu, 
stăpâne şi împărate Valerianus, de aceea le-am săvârşit pe 
toate, am suportat cu răbdare rănile, am ţinut, în continuă 
mişcare caii şi echipajele, ca să merit mulţumirile statului 
roman şi satisfacția conştiinţei mele... Dar tu ai făcut mai 
mult. Aduc recunoştinţă bunăvoinţei tale şi primesc funcţia 
de consul, pe care mi-o oferi. Facă zeii şi atotputernicul 
Soare, care e cu siguranţă un zeu, ca şi senatul să mă 
aprecieze astfel”. În timp ce toţi cei dimprejur îşi exprimau 
mulţumirile, s-a ridicat Ulpius Crinitus şi  ţinu 
următoareacuvânt are: „A existat, la strămoşii noştri, un 
obicei, practicat cu plăcere şi în familia mea, ca toţi 
bărbaţii cu renume să adopte, ca fii, pe oamenii cei 
remarcabili prin vitejia lor, pentru ca, în felul acesta, 
fecunditatea noului moştenitor să regenereze familiile 
îmbătrânite sau să suplinească absenţa copiilor din 
căsătoriile neproductive. Aşa au procedat, căutând să-şi 
asigure moştenitori,  Cocceius Nerva, adoptând pe 
Traianus; Ulpius Traianus, adoptând pe Hadrianus; 
Hadrianus, adoptând pe Antoninus şi alţii după aceea; 
astfel şi eu am socotit să propun adoptarea lui Aurelianus, 
pe care, cu autoritatea judecății tale, l-ai stabilit 
înlocuitorul meu. Porunceşte, deci, să se aplice legea şi 
Aurelianus să devină moştenitorul penaţilor, numelui, al 


tuturor bunurilor şi drepturilor lui Ulpius Crinitus, care, 
prin hotărârea ta, va deveni imediat proconsul”. 

15 Ar dura prea mult să le înşir pe toate, pentru a 
arăta mulţumirile adresate de Valerianus lui Crinitus şi 
îndeplinirea, după ritual, a adopţiunii. Reţin că am citit, în 
cartea unui scriitor grec, ceea ce socot că nu trebuie să 
trec sub tăcere, că Valerianus a împuternicit pe Crinitus să 
adopte pe Aurelianus, mai ales că acesta era sărac; dar 
cred că e bine să las la o parte această problemă. 

Fiindcă am reprodus mai înainte scrisoarea, prin care 
s-au acordat lui Aurelianus sumele necesare pentru 
consulat, trebuie să precizez de ce am socotit că trebuie 
menţionat un lucru care pare neînsemnat; de altfel, am 
văzut foarte de curând de câtă strălucire a fost înconjurat, 
în circ, consulatul lui Furius Placidus, încât nu avea 
aspectul unei premieri a vizitiilor, ci părea mai degrabă o 
adevărată moştenire, deoarece li s-au dat, în murmurele 
oamenilor cumpătaţi, tunici pe jumătate de mătase, haine 
de in brodate şi chiar cai; în felul acesta, s-a dat impresia 
că e un consulat destinat bogățiilor şi nu unui om, fiindcă, 
în orice caz, dacă el se acordă virtuţilor, n-ar trebui să se 
ajungă la ruinarea celui care-l merită. Au dispărut acele 
vremi pline de sentimente curate şi vor dispărea şi mai 
mult din cauza tendinței de a fi pe plac poporului - dar, ca 
de obicei, să lăsăm şi acest lucru pe seama altora. 

16 Sprijinindu-se pe astfel de aprecieri şi binefaceri, 
Aurelianus s-a distins atât de mult în timpul lui Claudius1 
1, încât, după acesta şi după omorârea fratelui acestuia 
Quintillus şi a lui Aureolus, cu care Gălbenuş încheiase 
pacea, a rămas singur împărat. Asupra acestui punct, 
părerile istoricilor - chiar ale celor greci - sunt atât de 
diferite, încât unii susţin că Aureolus a fost omorât de 
Aurelianus15, fără voia lui Claudius; alţii, din contră, că a 
făcut-o din ordinul şi cu voinţa lui Claudius; alţii, în sfârşit, 
că a fost omorât de Aurelianus ca împărat; iar alţii, că 


aceasta s-a întâmplat anterior venirii acestuia la domnie. 
Dar ne vom abţine de a ne spune părerea şi în această 
privinţă, urmând ca problema să fie rezolvată de aceia 
care au transpus-o în istorie. 

17 Sigur este că venerabilul Claudius nimănui altuia 
nu i-a încredinţat războiul împotriva meoţilor, decât lui 
Aurelianus. Există şi o scrisoare, pe care eu, după cum 
obişnuiesc, din motive de obiectivitate, de altfel cum văd 
că au procedat şi alţi scriitori de anale, am socotit că 
trebuie s-o introduc aici: 

„Flavius Claudius trimite salutări prietenului său 
Valerianus Aurelianus. Statul nostru doreşte să obţină de 
la tine îndeplinirea unei sarcini care-ţi este cunoscută. 
Porneşte, de ce întârzii? Vreau ca soldaţii să fie sub 
conducerea ta, iar tribunii să te aibă general. Trebuie să 
ataci pe goți şi să-i îndepărtezi de Thracia. Cei mai 
numeroşi dintre aceştia, care au fugit pe când tu luptai, 
pricinuiesc pagube în Hemimont şi Europa. Îţi dau sub 
autoritate toate armatele din Thracia şi Illyricum, graniţa 
întreagă; iată, ai ocazia să-ţi dezvălui vitejia ta obişnuită. 
împreună cu tine va fi, imediat ce se va prezenta, şi fratele 
meu Quintillus. Fiind ocupat cu alte probleme, îţi 
încredinţez ţie şi virtuţilor tale sarcina supremă a acestui 
război. Îţi trimit 10 cai, două platoşe şi alte obiecte, de 
care vei avea nevoie când vei porni la război”. După aceea, 
folosindu-se de îndrumările lui Claudius, a dat cu succes 
câteva bătălii, a restabilit integritatea imperiului şi, în 
scurt timp, după cum am spus mai înainte, a fost ales 
împărat cu asentimentul tuturor legiunilor. 

18 înainte de a fi împărat, Aurelianus a condus, sub 
Claudius, cavaleria-ntreagă după ce comandanții acesteia 
au căzut în dizgrație, deoarece au luptat la întâmplare, 
fără ordinul lui Claudius. 

Aurelianus a luptat, de asemenea, în aceleaşi 
împrejurări, cu deosebită vitejie, împotriva suevilor10 şi 


sarmaților, obţinând o foarte strălucită victorie. Totuşi, sub 
conducerea lui, s-a produs din greşeală, şi o înfrângere din 
partea marcomanilor; căci nu şi-a luat măsuri, ca să atace 
de front, ci se pregătea să-i urmărească din spate pe 
duşmanii care încercaseră o străpungere, dându-le astfel 
posibilitatea să ne provoace grave pierderi în apropiere de 
Mediolanum; dar, după aceea, şi marcomanii au fost 
înfrânți. 

În atmosfera de groază generală, provocată de 
devastările marcomanilor, la Roma au izbucnit imense 
răscoale, din teama de a nu reveni situaţia din timpul lui 
Gallienus. De aceea au fost cercetate cărţile sibiline, 
cunoscute pentru serviciile aduse statului şi în ele s-a găsit 
indicaţia să se organizeze în anumite locuri, peste care 
barbarii nu puteau trece, nişte sacrificii. A fost, în sfârşit, 
înfăptuit ceea ce era prevăzut în diverse categorii de 
ceremonii religioase şi astfel barbarii s-au oprit, iar 
Aurelianus i-a ucis pe toţi cei care rătăceau în grupuri 
izolate. 

Imi  îngădui să prezint conţinutul decretului 
senatului, în care autoritatea celui mai strălucit ordin a 
dispus cercetarea cărţilor sibiline: 

19 „În ziua a treia înaintea idelor lui ianuarie, 
pretorul urban Fulvius Sabinus s-a adresat astfel senatului: 
„Senatori, vă înfăţişăm propunerea pontifilor şi scrisoarea 
împăratului Aurelianus, în care se cere să se cerceteze 
cărţile profetice, în care se găseşte speranţa terminării 
războiului din porunca sfântă a zeilor. Căci voi înşivă ştiţi 
că, ori de câte ori s-a produs vreo răscoală mai 
primejdioasă, au fost cercetate întotdeauna aceste cărţi şi 
nenorocirile publice n-au luat sfârşit până nu s-a înfăptuit 
indicaţia din ele cu privire la sacrificii”. Atunci s-a ridicat 
Ulpius Silanus, care avea dreptul primului cuvânt şi a 
vorbit astfel: „Ne sfătuim prea târziu, senatori, cu privire 
la salvarea statului; târziu ne gândim la poruncile 


profetice, după obiceiul bolnavilor, care nu trimit după cei 
mai buni medici decât când se află în cea mai mare 
disperare, ca şi cum bărbaţii cei mai învăţaţi ar trebui să 
se ocupe numai de cazurile mai grave, deşi ar fi mai 
potrivit să se prevină toate bolile. Vă amintiţi că eu am 
spus adesea, aici, din mijlocul acestui ordin, îndată ce s-a 
comunicat despre invazia marcomanilor, că trebuie să 
consultăm hotărârile Sibyllei şi să folosim bunăvoința lui 
Apollo, dar că am întâmpinat opoziţia însoţită de cea mai 
mare calomnie a acelora care, din linguşire, susțineau că 
virtutea împăratului Aurelianus este aşa de mare, încât nu 
mai e nevoie să cerem sfatul zeilor, ca şi cum chiar un 
mare împărat n-ar cinsti pe zei şi nu şi-ar pune speranţa în 
ei. Ce să spun mai multe? Am ascultat scrisoarea în care el 
solicită sprijinul zeilor, căci nu e un lucru ruşinos ca cel 
mai viteaz bărbat să fie ajutat astfel. Hai, pontifilor, urcati 
în templu, cât mai curaţi, cât mai îngrijiţi, cât mai 
evlavioşi, cu îmbrăcămintea şi sufletele cât mai potrivite 
pentru astfel de ceremonii; ridicaţi scaunele împodobite cu 
lauri, răsfoiţi cărţile cu mâinile acoperite - şi aflaţi 
destinele statului nostru care sunt eterne; învăţaţi pe copiii 
care au şi tată şi mamă cântecele cuvenite; noi vom stabili 
cheltuielile pentru ceremonii, fastul necesar sacrificiilor 
precum şi victimele pentru altare”. 

20 După acestea, fiind întrebaţi, cei mai mulţi 
senatori şi-au spus părerile, a căror reproducere mi-ar lua 
prea mult timp. Apoi votul senatorilor a întărit decretul 
senatului, unii votând prin ridicarea mâinilor, alţii prin 
gruparea alături de cei cu aceeaşi părere, cei mai mulţi 
prin viu grai. Au mers, deci, la templu, au fost cercetate 
cărţile, au fost extrase versurile, oraşul a fost purificat prin 
sacrificii, au fost intonate cântece, s-a făcut înconjurul 
solemn al oraşului, au fost promise ambarvalii17 şi, în felul 
acesta, a fost îndeplinită ceremonia, care se impunea. 

Urmează scrisoarea lui Aurelianus despre cărţile 


sibiline, căci am introdus-o şi pe aceasta pentru 
respectarea realităţii: „Mă mir, venerabili senatori, că aţi 
stat la îndoială atâta timp cu privire la deschiderea cărţilor 
sibiline, ca şi cum n-aţi fi hotărât toate până acum în 
templul zeilor, ci în bisericile creştinilor. Porniţi, aşadar, şi, 
prin puritatea preoţilor şi ceremoniile tradiţionale, ajutaţi 
pe împăratul frământat din cauza nevoilor publice. Să fie 
cercetate cărţile şi să se îndeplinească ceremoniile cerute. 
Nu numai că nu resping, dar ofer cu plăcere, pentru 
aceasta, orice cheltuială, pe prizonierii oricărui popor, 
orice animale din averea împăratului, căci nu e ruşinos să 
învingi cu ajutorul zeilor. În felul acesta, au fost începute şi 
terminate cu bine multe războaie. Am cerut prin scrisoarea 
trimisă prefectului tezaurului să vi se pună la dispoziţie 
sumele necesare. În afară de acestea, vă este la îndemână 
tezaurul public al puterii voastre, oare ştiu că e mai bogat 
chiar decât doresc eu”. sfârşit, dacă n-ar fi existat, ca 
urmare a cunoaşterii prevederilor cărţilor sibiline, grija 
pentru organizarea sacrificiilor menţionate şi barbarii n-ar 
fi fost opriţi de nişte vedenii supranaturale, victoria 
romanilor n-ar fi fost posibilă. 

După lichidarea războiului cu marcomanii, 
Aurelianus, cu temperamentul lui prea năvalnic, plin de 
mânie, aţâţată şi de duritatea răscoalelor 19, se îndreaptă 
spre Roma, dornic de răzbunare. În sfârşit, acest bărbat, 
altfel foarte bun, folosind în mod prea brutal puterea, după 
ce au fost ucişi cu deosebită cruzime autorii răscoalelor, a 
reuşit să liniştească o situaţie care, de altfel, putea fi 
restabilită cu mai multă blândeţe. Au fost omorâţi şi unii 
senatori nobili, aducându-se cu uşurinţă împotriva 
acestora, ca martori, de pildă, un cunoscut sau un om mai 
josnic sau mai neserios, lucru care ar fi trebuit interzis de 
un împărat mai omenos. Ce să spun mai multe? 

Această mare domnie, care fusese dorită atât de mult 
şi nu fusese sperată, de altfel, în chip zadarnic, a fost 


pătată de lovitura unei prea sumbre nelegiuiri. 

În sfârşit, acest împărat superior a început să fie 
temut şi nu iubit; în timp ce unii spuneau că un astfel de 
împărat trebuie, mai degrabă, înlăturat şi nu dorit, alţii 
susțineau că este - într-adevăr, un doctor bun, dar aplică 
un tratament greşit. Fiindcă îşi dădea seama ce se putea 
întâmpla datorită acestor fapte, adică să se repete ceea ce 
se produsese sub Gallienus, Aurelianus a convocat 
adunarea senatului şi a luat hotărârea de a prelungi 
zidurile oraşului Roma. La pomeriu, însă, n-a adăugat, 
nimic atunci, ci după aceea; căci mărirea pomeriului nu e 
îngăduită decât acelui împărat care a îmbogăţit statul cu 
vreo parte din ţinutul barbarilor. Astfel au procedat 
Augustus, Traianus, Nero, în timpul căruia Pontul 
Polemoniacus20 şi Alpii Cottici au trecut sub stăpânire 
romană. cu caracter civil, a pornit împotriva palmirenilor, 
adică împotriva Zenobiei care deţinea, în numele fiilor săi, 
imperiul de răsărit. În drum, a dat multe şi diverse genuri 
de războaie: în Thracia şi Illyricum22, a învins pe barbarii 
care-i ieşiseră în cale, a ucis, chiar, pe conducătorul 
goților, Canabas sau Canna baudes, împreună cu 5.000 de 
oameni, dincolo de Dunăre; a făcut, apoi, trecerea prin 
Byzanţ în Bithynia, pe care a cucerit-o fără luptă. Multele 
lui fapte de arme, mari şi strălucite, au fost descrise pe 
măsura înfăptuirii lor, dar nu le pot cuprinde în această 
carte şi, de altfel, nici nu vreau, pentru a nu plictisi pe 
cititor, dar tot trebuie să alegem câteva care vor ajuta la 
înţelegerea obiceiurilor şi a virtuţilor lui. După ce a ajuns 
la Tyana'"$ şi a găsit-o cu porţile zăvorâte, se zice că a 


176 De fapt, Aurelianus poseda două din laturile principale ale 
personalităţii unui conducător: prin una, îşi manifesta severitatea, iar 
prin cealaltă, blîn- deţea. Căci, pe de o parte, înțeleptul învingător a 
dat ordin ca Heraclammon, trădătorul patriei sale, să fie ucis, iar pe de 
altă parte, cînd soldaţii îi cereau distrugerea oraşului, pe 
considerentul afirmației împăratului că la Tyana nu va lăsa cu viaţă 
nici un cîine, acesta le-a răspuns: „Am spus că nu voi mai lăsa în acest 


exclamat plin de mânie: „Niciun câine n-am să mai las în 
acest oraş”; şi, datorită atât soldaţilor care depuneau un 
mare zel în speranţa prăzii, cât şi sprijinului unui oarecare 
Heraclammon, care şi-a trădat patria de teamă să nu-şi 
găsească sfârşitul împreună cu ceilalţi, cetatea a fost 
cucerită, şi-a cruțat patria, n-ar fi putut să-mi păstreze nici 
mie credinţă. În sfârşit, numai el a pierit dintre toţi care 
erau asediați. Era bogat, trebuie să recunosc, dar n-am 
putut să-i confisc bogăţiile, ci am lăsat copiilor toate 
bunurile, ca să nu mă învinuiască cineva că am permis să 
fie ucis un om bogat pentru averea lui t). 

24 Şi cetatea a fost cucerită într-un chip uimitor. 
Căci, după ce Heraclammon i-a arătat o ridicătură ca un 
meterez natural, pe care împăratul se putea urca în ţinuta 
oficială, el a înaintat pe înălţime, arborându-şi hlamida de 
purpură în faţa cetăţenilor dinăuntru şi a soldaţilor săi din 
afară; şi astfel cetatea a fost cucerită, ca şi cum armata lui 
Aurelianus ar fi fost între ziduri. 

Nu trebuie lăsat, de asemenea, necunoscut un alt 
lucru legat de renumele acestui venerabil bărbat. Se spune 
că Aurelianus se exprimase şi cugetase într-adevăr la 
nimicirea cetăţii Tyana. Dar se mai spune că Appollonius 
din Tyana, un înţelept cu un strălucit renume şi autoritate, 
filosof recunoscut şi prieten cu adevărat al zeilor, care 
trebuia să fie venerat el însuşi ca o divinitate, s-a înfăţişat 
lui Aurelianus pe când acesta se întorcea în cort şi, 
oprindu-se la distanţă, astfel încât abia să fie observat, i se 
adresă în limba latină, aşa ca să fie înţeles de un locuitor al 
Pannoniei: „Aurelianus, dacă vrei să biruieşti, nu te sileşte 
nimic să te gândeşti la uciderea concetăţenilor mei. 


oraş nici un cîine; deci, ucideţi toţi cîinii“. 

Iată scrisoarea despre Heraclammon: „Aurelianus Augustus către 
Mallius Chilo. Am admis să fie omo- rit acela, prin binefacerea căruia 
se pare că am cucerit Tyana; într-adevăr, n-am putut niciodată să 
accept un trădător şi am îngăduit cu plăcere ca acesta să fie omorît de 
soldaţi; de altfel, unul ca el, care nu 


Aurelianus, dacă vrei să mai fi împărat, nu te atinge de 
sângele oamenilor nevinovaţi. Aurelianus dacă vrei să 
trăieşti, poartă-te cu blândeţe”. Aurelianus cunoştea figura 
venerabilului filosof, fiindcă îi văzuse imaginea în multe 
temple. În sfârşit, înspăimântat, împăratul îi promise un 
portret, nişte statui şi un templu şi, astfel, reveni la 
gânduri mai bune. Am auzit acestea de la oameni serioşi, 
le-am şi citit în cărţile bibliotecii Ulpia şi, mai mult, pentru 
măreţia lui Appollonius, le-am şi crezut. Căci ce putea fi 
mai curat, mai venerabil, mai simplu şi mai divin decât el 
între oameni? El a dat viaţă morţilor, a săvârşit şi a 
pronunţat multe lucruri supraomeneşti. Cine vrea să afle 
mai mult, să citească pe grecii care au scris despre viaţa 
lui. Eu însumi, dacă voi mai fi în viaţă şi îngăduinţa lui va fi 
trainică, voi trata într-o lucrare faptele unui bărbat atât de 
mare, nu pentru că faptele lui au nevoie de darul descrierii 
mele, ci pentru ca cele ce sunt demne de admirat să fie 
lăudate de glasul tuturora. 

25 După cucerirea Tyanei, în urma unei lupte de 
scurtă durată, lângă Dafne24, a pus stăpânire pe 
Antiochia, oferindu-le tuturor a iertarea şi urmând, după 
câte se dovedeşte, sfaturile  venerabilului bărbat 
Appollonius25, a devenit un împărat mai uman şi mai 
îngăduitor. După acestea, s-a luptat pentru conducere, într- 
o mare bătălie de lângă Emessa20, împotriva Zenobiei şi a 
aliatului ei, Zaba. Şi, în timp ce călăreţii lui Aurelianus, 
obosiţi, erau gata să părăsească lupta şi s-o ia la fugă, 
dintr-odată, datorită forţei unei divinităţi, care după aceea 
s-a dat la iveală printr-o înfăţişare divină care încuraja pe 
soldaţi, au fost restabilite şi rândurile cavaleriei cu 
ajutorul trupelor de infanterie. După ce a fost consolidată 
situaţia imperiului de răsărit, Aurelianus a intrat victorios 
în Emessa şi s-a îndreptat spre templul lui Heliogabalus, ca 
pentru a îndeplini, printr-o manifestare comună, 
ceremoniile religioase; şi acolo a observat din nou acea 


figură pe care o simţise favorabilă în timpul bătăliilor. De 
aceea a ridicat şi aici temple, înzestrându-le cu imense 
prinoase; la Roma, de asemenea, a pus să se construiască 
templul Soarelui!””, pe care l-a împodobit cu cele mai mari 
onoruri, după cum vom spune la locul potrivit. de către 
tâlharii sirieni, a avut multe de suferit, iar în timpul 
asediului şi-a primejduit chiar viaţa, fiind rănit de o 
săgeată. 

Există o scrisoare trimisă de el lui Mucapor, în care 
vorbeşte despre greutăţile acestui război, cu o sinceritate 
care depăşeşte orgoliul obişnuit unui împărat. 

„Romanii vorbesc că eu lupt doar împotriva unei 
femei, ca şi cum Zenobia ar lupta singură şi numai cu 
forţele ei, dar e atâta mulţime, încât, dacă ar trebui să lupt 
cu un bărbat aş face-o cu un mult mai slab sentiment de 
teamă. Nu se poate spune câte săgeți sunt aici, ce maşină 
de război, câte sulițe, câte pietre; nu există nicio parte de 
zid, care să nu fie ocupată de câte două şi trei baliste; şi 
foc se aruncă prin maşinile de război. Ce să spun mai 
multe? Se teme, ca o femeie, luptă ca un bărbat, care se 
sperie de pedeapsă, dar cred că zeii cei buni, care 
niciodată nu ne-au părăsit în mijlocul eforturilor, vor ajuta 
şi acum statul roman”. 

tji sfârşit, obosit şi aproape copleşit de eforturi, 
Aurelianus a trimis o scrisoare Zenobiei, cerându-i să se 
predea cu asigurarea vieţii; redau mai jos conţinutul ei: 
„Aurelianus, împăratul lumii romane şi restauratorul 
orientului către Zenobia şi ceilalţi pe care-i uneşte alianţa 
războinică. Ar fi trebuit să faceţi din proprie iniţiativă ceea 
ce vi se porunceşte acum în scrisoarea mea. Căci vă 
sfătuiesc să vă predaţi cu promisiunea că viaţa vă va fi 
asigurată, astfel încât, tu, Zenobia, împreună cu ai tăi, vă 


177 După primirea acestei scrisori, Zenobia a răspuns cu mai multă 
îngîmfare şi îndrăzneală decît îi permitea soarta, probabil, pentru a 
produce groază. De aceea am reprodus şi conţinutul acestei scrisori: 


veţi petrece viaţa acolo, unde vă voi fixa în conformitate cu 
hotărârea marelui senat. Vei aduce în posesia statului 
roman pietrele scumpe, aurul, argintul, mătasea, caii şi 
cămilele. Palmirenilor li se vor respecta drepturile lor”. 27 

„Zenobia, regina  orientului către Aurelianus 
Augustus. Până acum, nimeni în afară de tine nu mi-a cerut 
într-o scrisoare ceea ce-mi pretinzi tu. 

Pentru tot ce vrei să obţii în acțiunile războinice e 
nevoie de curaj. Îmi ceri să mă predau, ca şi când n-ai şti 
că regina Cleopatra, cu toate demnităţile promise, a 
preferat să moară decât să trăiască în orice altă demnitate. 
Avem la dispoziţie ajutoarele perşilor, pe care le aşteptăm; 
alături de noi sunt săracenii, pentru noi vor lupta armenii. 
Bandiţii sirieni au învins armata ta, Aurelianus. Dacă-mi va 
veni în sprijin această mulţime, pe care o aşteptăm din 
toate părţile, vei renunţa, desigur, la orgoliul, cu care, ca 
un atotbiruitor îmi porunceşte supunerea”. 

Nicomachus spune că el a tradus din limba sirienilor 
în limba greacă această scrisoare dictată de Zenobia 
însăşi. Cea de mai înainte, a lui Aurelianus, a fost trimisă, 
de asemenea, în limba greacă. 

28 Primind această scrisoare, Aurelianus nu s-a 
ruşinat, dar s-a mâniat şi, adunându-şi imediat armata şi 
comandanții, a asediat din toate părţile Palmyra şi, ca un 
bărbat viteaz, n-a nesocotit nimic care i se părea 
nedesăvârşit sau neglijat: a interceptat ajutoarele trimise 
de perşi, a atras de partea lui aripile săracenilor şi ale 
armenilor, când prin forţă, când prin viclenie; în sfârşit, cu 
multe eforturi a reuşit să învingă cea mai puternică 
femeie. 

În cele din urmă, pe când fugea, după înfrângere, cu 
cămilele, pe care ei le numesc dromadere, şi se îndrepta 
spre Perşi, Zenobia a fost prinsă de călăreţii trimişi în 
acest scop şi adusă în stăpânirea lui Aurelianus. Aşadar, 
biruitor, stăpânitor al întregului orient, având-o pe Zenobia 


în lanţuri, mândru şi cutezător faţă de perşi, armeni şi 
săraceni, a înfăptuit ceea ce-i cerea raţiunea momentului: 
au fost transportate îmbrăcăminţile împodobite cu pietre 
scumpe, pe care le vedem în templul Soarelui, drapelele şi 
bonetele persane şi un fel de purpură pe care niciun popor 
n-a produs-o şi nici lumea romană n-a mai văzut-o. 

29 Despre aceasta, îmi îngădui să spun doar câteva 
cuvinte. Vă amintiţi, că, în templul lui Jupiter Optimus 
Maximus Capitolinus, era o mantie scurtă de lână 
purpurie, de care, când matroanele şi însuşi Aurelianus şi 
le apropiau pe ale lor, acestea se părea că-şi pierd 
culoarea, devenind cenuşii alături de strălucirea divină a 
celeilalte. Se crede că acest dar i-a fost oferit lui Aureli 
anusle către regele perşilor, care-l luase de la indienii 
îndepărtați, împreună cu următoarea scrisoare: Primeşte 
această purpură, aşa cum e pe la noi” (dar acest lucru n-a 
fost adevărat). După aceea şi Aurelianus şi Probus, mai pe 
urmă Diocleţianus au căutat foarte insistent prin nişte 
vopsitori trimişi în mod special, dar n-au putut, totuşi, să 
mai găsească acest gen de purpură. Se spune că sandica 
indică produce o astfel de purpură, dacă e bine îngrijită. 

30 Dar pentru a reveni la subiectul iniţial, s-a produs 
atunci o mare frământare în rândurile soldaţilor, oare 
cereau pedepsirea Zenobiei. Aurelianus, însă, considerând 
nedemn să ucidă o femeie, după ce a poruncit să fie 
omorâţi foarte mulţi din cei care au contribuit la 
dezlănţuirea, la pregătirea şi conducerea războiului, a 
păstrat-o pe femeie pentru triumf, spre a o înfăţişa 
privirilor poporului roman. Dintre cei care au fost ucişi, o 
situaţie penibilă s-a creat în legătură cu filosoful 
Longinus28, care se spune că a fost profesorul Zenobiei 
pentru literatura greacă; pe acesta Aurelianus l-a trimis la 
moarte, tocmai pentru că socotea că el a fost autorul 
scrisorii arogante trimise împăratului, deşi fusese compusă 
în limba siriană. 


După liniştirea orientului, Aurelianus s-a înapoiat în 
Europa şi aici a nimicit trupele carpilor şi, fiindcă senatul l- 
a numit, în absenţă, Carpicus, se zice că şi-a dat 
consimţământul, afirmând în glumă: „Rămâne, senatori, să 
mă numiţi şi Carpisculus, căci se ştie destul de bine că 
acest cuvânt, „Carpisculum”, reprezintă un fel de 
încălţăminte. De fapt, această poreclă părea 
necorespunzătoare, deoarece i se mai spunea şi Gothicus 
şi Sarmaticus şi Armeniacus şi Parthicus şi Adiabe nicus29. 

31 Rar se întâmplă ca sirienii să-şi respecte 
jurământul de credinţă, şi încă destul de greu. Căci, în 
timp ce Aurelianus era ocupat cu problemele din Europa, 
palmyrenii care fuseseră învinşi şi zdrobiţi, s-au răsculat 
destul de aprig. Astfel, ei au ucis împreună cu 600 de 
arcaşi, pe  Sandario, pe care Aurelianus îl numise 
guvernator acolo, având de gând să pună în locul lui, la 
conducere, pe un oarecare Achilleus, o rudă a Zenobiei. De 
aceea Aurelianus, fiind pregătit de luptă, s-a întors din 
Rhodope şi a distrus oraşul, după cum o merita. Dar 
cruzimea, sau, cum îi spun unii, asprimea lui Aurelianus a 
luat proporţii considerabile, aşa cum reiese din scrisoarea 
de mai jos, care cuprinde mărturisirea unei furii 
îngrozitoare: „Aurelianus Augustus către  Cerronius 
Bassus. Nu e bine ca săbiile soldaților să meargă prea 
departe. Au fost omorâți destui palmyreni. N-am cruțat 
femeile, am ucis pe copii, am strangulat pe bătrâni, am 
nimicit pe ţărani. Cui vom lăsa ogoarele şi oraşul? Trebuie 
să lăsăm viaţa celor care au mai rămas; socotim că aceştia 
sunt puţini în timp ce mulţi au fost supuşi chinurilor. 
Doresc să fie reconstituit, în vechea lui formă, templul 
Soarelui de lângă Palmyra, pe care l-au jefuit stegarii 
legiunii a treia împreună cu reangajaţii, cu trâmbiţaşii şi 
cu muzicanţii. Ai la îndemână pentru aceasta 300 livre de 
aur din casetele Zenobiei, 1 800 livre de argint din averile 
palmyrenilor, ca şi pietrele scumpe regale. Ia măsuri ca, 


folosind toate posibilităţile, să fie înfrumusețat templul: în 
felul acesta, mă veţi mulţumi pe mine şi pe zeii nemuritori. 
Voi scrie senatului, cerându-i să trimită un pontif, pentru a 
face inaugurarea templului”. 

Această scrisoare arată, după cum vedem, că 
asprimea severului împărat se potolise. 

32 În sfârşit, fiind în mai multă siguranţă, revine în 
Europa şi, cu acea vitejie cunoscută lui, zdrobeşte pe toţi 
duşmanii care rătăceau în cuprinsul imperiului. Dar, în 
timp ce Aurelianus săvârşea astfel de lucruri importante în 
Thracia şi în toată Europa, s-a găsit un oarecare Firmus30 
care, fără a deţine atributele de împărat, a pus stăpânire 
pe Egipt, ca şi cum aceasta ar fi fost o cetate liberă. De 
aceea, Aurelianus s-a deplasat imediat în această regiune, 
obţinând un deosebit succes. În curând, aşadar, luă în 
stăpânire Egiptul şi, cum era un temperament aspru şi se 
conducea mult după instinct, supărându-se grav pentru 
faptul că Tetricus rămăsese până atunci la conducerea 
Galliei, s-a îndreptat spre occident şi după ce însuşi 
Tetricus i-a predat legiunile care nu-i puteau suferi 
crimele, a luat în stăpânire legiunile predate. După 
liniştirea Orientului şi a Galliei, Aurelianus devine 
conducătorul întregii lumi, şi răspândind groaza 
pretutindeni, se îndreaptă spre Roma, pentru a organiza şi 
a înfăţişa romanilor triumful asupra Zenobiei şi a lui 
Tetricus, adică asupra orientului şi occidentului. 

33 Nu e lipsit de interes de a cunoaşte cum a fost 
triumful lui Aurelianus. Căci a fost foarte măreț. Au fost 
trei care Împărăteşti; dintre acestea, unul care aparținea 
lui Odenatus, era lucrat cu migală şi împodobit cu argint, 
aur şi pietre scumpe; altul, pe care regele perşilor îl 
dăduse în dar lui Aurelianus, şi el lucrat cu aceeaşi 
minunată artă; iar cel de-al treilea, pe care Zenobia însăşi 
şi-l construise în speranţa că-şi va face intrarea cu el în 
oraşul Roma. Şi nu s-a înşelat în această privinţă, căci, cu 


el a intrat în oraş, dar învinsă şi subjugată. A mai fost şi un 
alt car tras de patru cerbi, care se zice că a aparţinut 
regelui goților şi în care, după cum susţin mulţi, 
Aurelianus se îndrepta spre Capitoliu, pentru a sacrifica 
acolo cerbii pe care, capturați împreună cu carul, îi 
consacrase lui Jupiter Optimus Maximus. În fruntea; 
convoiului, înaintau douăzeci de elefanţi, două sute de 
diferite animale domesticite din Lybia şi Palestina, pe care 
Aurelianus le-a dăruit îndată unor cetăţeni, ca să nu 
greveze venitul statului. Din convoi mai făceau parte: 
patru tigri, girafe, cerbi nordici şi alte astfel de animale 
conduse în şir, opt sute de perechi de gladiatori, în afară 
de prizonierii popoarelor barbare care mergeau cu mâinile 
legate: blemi, axomiţi, arabi eudaimoni, inzi, bactrani, 
hiberi, săraceni, perşi, fiecare cu darurile sale, goti, halani, 
roxolani, sarmaţi, franci, suevi, vandali, germani. Printre 
aceştia înaintau şi palmireni, fruntaşii cetăţii care 
supravieţuiseră, precum şi egiptenii care se răsculaseră. 
34 Mai erau şi zece femei, pe care le capturase în 
haine bărbăteşti, luptând în mijlocul goților, după ce multe 
fuseseră omorâte şi pe care o inscripţie le arăta că provin 
din neamul amazoanelor: în faţă, erau purtate nişte 
placarde cu numele popoarelor învinse. Între aceştia, se 
găsea şi Tetricus, îmbrăcat cu o hlamidă stacojie, o tunică 
de culoare gălbuie şi pantaloni gallici, având alături de el 
pe fiul său, pe care-l înscăunase împărat în Gallia; venea, 
apoi, Zenobia, împodobită cu pietre scumpe şi cu mâinile 
legate în lanţuri de aur, pe care le susțineau alţi prizonieri; 
în faţa convoiului erau purtate coroanele de aur ale tuturor 
cetăților, prevăzute cu placarde care ieşeau în evidenţă. În 
afară de cei de mai sus, adăugau la strălucirea triumfului: 
poporul roman însuşi, drapelele colegiilor şi ale unităţilor 
armate, soldaţii îmbrăcaţi în zale, bogăţiile regale, 
întreaga armată şi senatorii (deşi puţin cam abătuti, 
deoarece se vedeau făcând parte din triumful împăratului). 


În sfârşit, au ajuns pe Capitoliu abia la ora a noua; iar pe 
Palatin, seara târziu. In zilele următoare, au fost 
organizate pentru popor distracţii cu spectacole de teatru 
şi de circ, vânători, lupte de gladiatori şi întreceri navale. 

35 Mi se pare că nu trebuie să trecem cu vederea un 
lucru pe care poporul îl păstrează în amintire, iar adevărul 
istoric îl respectă, anume, că, în acest timp, Aurelianus, 
când pleca spre orient, a promis poporului, în caz de 
întoarcere victorioasă, coroane de câte două libre; şi, în 
timp ce poporul spera coroanele de aur promise, 
Aurelianus, fie că n-a putut, fie că n-a vrut, a pus să le 
confecţioneze coroane din pâini care acum se numesc 
„lamură” şi le-a oferit cetăţenilor, astfel încât zilnic, tot 
timpul vieţii, fiecare primea şi transmitea urmaşilor săi 
câte o astfel de coroană. Pe de altă parte, Aurelianus a 
împărţit poporului şi carne de porc, ceea ce şi astăzi se 
obişnuieşte. 

El a promulgat şi o mulţime de legi într-adevăr 
salutare. A înfiinţat sacerdoţiile, a construit templul 
Soarelui şi l-a înconjurat cu parcuri; a stabilit avantaje 
pentru arhitecţi şi îngrijitori. 

Plecând apoi, după înfăptuirea acestora, în Gallia, 
eliberă pe vindelici de asediul barbarilor, se duse, în 
sfârşit, în Illyricum şi, pregătind o mare, dar nu numeroasă 
armată, declară război perşilor, pe care-i învinse în chip 
glorios în acelaşi timp în care biruise pe Zenobia. Dar, în 
timpul călătoriei, a fost omorât lângă Caenofrurium31, o 
localitate de popas între Heraclia şi Byzantium, datorită 
perfidiei secretarului său, de mâna lui Mucapor. 

36 Şi, ca să nu rămână necunoscută, voi povesti pe 
scurt care a fost cauza uciderii lui şi cum a fost răpus. 
Ceea ce nu se poate nega, Aurelianus a fost un împărat 
aspru, crud, sângeros. Şi, fiindcă a ajuns cu asprimea până 
acolo, încât a ucis, pentru un motiv nici prea grav şi nici 
prea potrivit, chiar pe fiica surorii lui, şi-a atras mai întâi 


ura alor săi. După părerea unora, s-a întâmplat, cum se 
desfăşoară uneori lucrurile în mod fatal, să şi-l facă 
duşmănos, datorită amenințărilor, pe însuşi libertul său 
Mnesteus32, pe care-l folosea ca secretar şi pe care nu ştiu 
de ce îl bănuia. Acesta, fiindcă ştia că Aurelianus nici nu 
obişnuia să amenințe fără rost şi nici să ierte, dacă 
ameninţa, a compus o listă de nume, introducând pe aceia 
pe care Aurelianus era mâniat cu adevărat împreună cu cei 
cărora nu le purta niciun gând rău; a introdus, de 
asemenea, în listă, şi numele său, pentru a inspira mai 
multă încredere celorlalţi prin grija deosebită pe care le-o 
arăta. Apoi, a citit această listă fiecăruia dintre cei ale 
căror nume le conţinea, prevenindu-i că Aurelianus a 
dispus să-i omoare: dacă sunt bărbaţi cu adevărat, le-a 
spus el, lor li se datorează propria viaţă. Astfel, fiindcă cei 
care meritau jignirea erau cuprinşi de teamă, iar cei 
nevinovaţi de necaz că Aurelianus se arată nerecunoscător 
faţă de devotamentul şi serviciile pe care i le făcuseră, 
atacându-l pe neaşteptate pe când se afla în drum, l-au 
ucis la locul amintit mai sus. 

37 Acesta a fost sfârşitul lui Aurelianus, un împărat 
mai degrabă necesar decât bun. După moartea sa, imediat 
ce fapta a fost dezvăluită, chiar cei care-l omorâseră i-au 
ridicat un mormânt măreț şi un templu. In ceea ce priveşte 
pe Mnesteus, el a fost legat de un pom şi lăsat pradă 
animalelor sălbatice, după cum arată nişte statui de 
marmoră aşezate de o parte şi de alta, în acelaşi loc undei 
s-au ridicat şi lui Aurelianus nişte statui în mijlocul unor 
coloane. Senatul a regretat moartea lui Aurelianus, şi mai 
mult poporul, căruia-i plăcea să spună că: „Aurelianus a 
fost învățătorul senatorilor”. A domnit şase ani, fără câteva 
zile şi, datorită faptelor sale glorioase, a fost trecut în 
rândul zeilor. Nu pot trece cu vederea, însă, fiindcă se 
referă la Aurelianus, un lucru care a trecut şi în istorie. 
Mulţi relatează că Quintillus, fratele lui Claudius, pe când 


se găsea în comandamentul Italiei, şi-a însuşit domnia 
imediat ce a auzit de moartea fratelui său. Dar, când s-a 
aflat că Aurelianus a fost ales împărat, a fost părăsit din 
această cauză de întreaga armată şi, fiindcă soldaţii nu 
voiau să asculte ceea ce încerca să spună împotriva lui 
Aurelianus, şi-a deschis el însuşi venele, murind, astfel, în 
cea de-a douăzecea zi a domniei sale. Aurelianus a 
pedepsit cu deosebită perseverenţă toate crimele, toate 
dezordinele, viciile şi comploturile, astfel încât a curăţit în 
întregime tot universul. 

38 Consider că e în legătură cu subiectul nostru 
faptul că Zenobia a domnit peste orient în numele fiului 
său, Vabalatus şi nu al lui Timolaus şi Herennianus. Sub 
Aurelianus s-a dezlănţuit şi o răscoală a lucrătorilor din 
monetării, pusă la cale de un oarecare controlor financiar, 
Felicissimus. împăratul a înăbuşit-o cu foarte mare 
îndârjire şi severitate, pierzând, însă, 7.000 dintre soldaţii 
săi, după cum arată scrisoarea trimisă lui Ulpius Crinitus, 
consul pentru a treia oară şi care-l adoptase mai înainte: 

„Aurelianus Augustus către tatăl său Ulpius. S-a 
întâmplat aproape în mod fatal că orice acţiune războinică 
a mea să fie agravată prin mişcări de tot felul. O răscoală 
ivită în interiorul Romei a dat naştere la un război foarte 
greu: la instigaţia lui Felicissimus, ultimul dintre sclavi, 
căruia îi încredinţasem funcţia de controlor financiar, 
lucrătorii din monetării au aţâţat pe cei predispuşi la 
revoltă. Toţi aceştia au fost nimiciţi, dar am pierdut 7.000 
de lembari, riparensi, castriani şi daci: din aceasta am 
ajuns la concluzia că zeii nemuritori nu mi-au dat nicio 
victorie fără sacrificiu”. 

39 După triumful asupra lui Tetricus, l-a numit pe 
acesta guvernator al Lucaniei, iar pe fiul lui l-a menţinut în 
senat. A construit un foarte măreț templu al Soarelui. A 
extins astfel teritoriul Romei, încât zidurile Capitalei se 
întind acum pe o lungime de aproape 50.000 de paşi. A 


urmărit cu deosebită severitate pe denunţători şi delatori. 
Pentru siguranţa particularilor, a poruncit ca registrele 
publice să fie arse în forul lui Traianus. 

Sub domnia lui, s-a decretat amnistia delictelor 
publice, după exemplul atenienilor, despre care amintea şi 
Cicero în Philippice. Pe hoţii bunului public din provincii şi 
pe defraudatori, depăşind regulile militare, i-a pedepsit 
prin groaznicele chinuri ale spânzurătorii. În templul 
Soarelui, a adunat o mare cantitate de aur şi pietre 
scumpe. Văzând că Illyricum a fost devastat, iar Moesia 
ruinată, a părăsit provincia transdunăreană Dacia33, 
provincie întemeiată de Trăia nu-s, după ce a fost ridicată 
armata şi locuitorii din provincii trimişi acolo, deoarece 
pierduse speranţa că ea mai poate fi păstrată; a aşezat 
populaţia adusă de acolo în Moesia şi a numit această 
regiune Dacia sa, care acum desparte cele două Mossii. În 
afară de acestea, se spune că a fost de o astfel de cruzime, 
încât celor mai mulţi senatori le arunca pe seamă o vină 
imaginară de conspirație şi tiranie, ca să-i poată omori mai 
uşor. Unii adaugă chiar că a omorât nu pe fiica, ci pe fiul 
surorii sale; cei mai mulţi susţin, însă, că şi pe fiică. 

40 Cât e de greu să alegi un împărat nou în locul 
unuia superior a demonstrat-o atât ezitarea venerabilului 
ordin senatorial, cât şi autoritatea înţeleaptă a armatei. 
Căci, după omorârea unui împărat atât de aspru, armata s- 
a adresat senatului în privinţa alegerii noului împărat, fiind 
de părere că nu trebuie ales niciunul din cei care îl 
omorâseră pe un conducător atât de bun. Dar senatul, la 
rândul său, a cedat armatei dreptul acestei alegeri, ştiind 
că militarii nu primesc cu plăcere pe împărații aleşi de 
senat. Ín sfârşit, aseastă transmitere de atribuţii s-a 
produs de trei ori, astfel încât, timp de 6 luni, lumea 
romană n-a avut împărat, rămânând în funcţiune 
magistraţii, pe care-i alesese senatul sau îi numise 
Aurelianus, în afară de faptul că, în locul lui Arrelius 


Fuscus a fost ales, ca proconsul al Asiei, Falconius Probus. 

41 Cred că va fi privită cu plăcere însăşi scrisoarea 
pe care armata a trimis-o senatului: 

„Armatele cele fericite şi puternice către senatul şi 
poporul roman. împăratul nostru Aurelianus a fost omorât 
din cauza vicleniei unui singur om şi prin greşeala tuturor 
celor buni şi a celor răi. Acum, senatori venerabili, aşezaţi- 
l în rândul zeilor şi procedaţi la alegerea altuia dintre voi, 
dar pe care-l socotiți demn de această onoare. În orice caz, 
noi nu îngăduim să ne comande nimeni din cei care au 
greşit sau au vrut să facă acest rău”. 

Li s-a răspuns printr-un decret al senatului. 

După el, în ziua a treia înainte de nonele lui 
februarie, senatul s-a adunat în curia pompiliană; luând 
cuvântul, consulul Aurelius Gordianus a zis: „Vă 
prezentăm, senatori, scrisoarea prea fericitei armate”; iar 
după citirea ei, Aurelius Tacitus, senator cu dreptul 
primului cuvânt, a vorbit astfel (acesta a fost numit, 
conform părerii tuturor a, împărat după Aurelianus): „O 
dacă zeii nemuritori ar fi hotărât cu dreptate şi 
înţelepciune ca împărații buni să fie invulnerabili, deci să 
poată avea o viaţă cât de lungă şi să nu aibă nicio putere 
asupra lor aceia care, cu gânduri funeste, pun la cale 
crime nelegiuite, ar trăi şi acum împăratul Aurelianus, 
decât care n-a fost nimeni mai viteaz şi mai folositor. Căci 
în mod sigur, după nefericirea lui Valerianus, după 
nenorocirile cauzate de Gallienus, imperiul nostru 
începuse să răsufle mai liniştit sub împăratul Claudius, iar, 
după ce Aurelianus a supus în întregime toată lumea, 
statul nostru a fost complet restabilit. El ne-a redat 
Galliile, a eliberat Italia, a salvat pe vindelici de sub jugul 
sclaviei barbare; în urma victoriei lui, a fost restituit 
Illyricul, Thracia, a fost supusă legilor romane; el a readus 
sub stăpânirea dreptului roman orientul care gemea în 
mod ruşinos sub jugul femeiesc; el a împrăştiat, a fugărit şi 


a nimicit pe perşi, care ne-au insultat prin moartea lui 
Valerianus. Pe el l-au venerat, aproape ca pe un zeu în 
viaţă, popoarele  săracenilor, blemnylor,  exomiţilor, 
bactranilor, serilor, hiberilor, albanilor, armenilor şi chiar 
ale indienilor. Cu darurile pe care le-a obţinut de la 
populaţiile barbare, a fost reînnoit Capitoliul. Datorită 
generozităţii lui, un singur templu deţine 15.000 de libre 
de aur; toate sanctuarele strălucesc, în Roma, de darurile 
lui. De aceea senatori, reproşez pe drept zeilor că au admis 
să moară un astfel de împărat, afară de cazul că au 
preferat să-l aibă cu ei. Aşadar, propun să-i acordăm 
onoruri divine şi consider că toţi veţi aproba aceasta. Pe de 
altă parte, socot că, în privinţa alegerii împăratului, 
trebuie să ne adresăm tot armatei. Căci, în cazul unei 
astfel de hotărâri, dacă nu se realizează ceea ce se spune, 
va exista, pe de o parte, primejdie pentru cel ales, iar, pe 
de alta, ură pentru alegător”. 

Propunerea lui Tacitus a fost aprobată. Totuşi, în timp 
ce scrisorile circulau de la unii la alţii, a fost numit printr- 
un decret al senatului împărat Tacitus, de care vom vorbi 
în capitolul despre viaţa lui Tacitus. 

42 Aurelianus a lăsat numai o fiică, ai cărei urmaşi, 
mai trăiesc şi acum la Roma. Căci Aurelianus, proconsul în 
Cilicia, un foarte bun senator, venerabil prin autoritatea şi 
felul său de viaţă şi care acum trăieşte în Sicilia, este 
nepotul lui. 

Voi încerca să explic acum cum se face că au existat 
puţini împărați buni, deşi au fost atâţia caesari. Căci, în 
analele publice, este înscrisă o întreagă listă de mari 
demnitari, de la Augustus până la Diocletianus şi 
Maximianus; dar cei mai buni dintre aceştia au fost: 
Augustus însuşi, Flavius Vespasianus, Flavius Titus, 
Cocceius Nerva, Divus Traianus, Divus Hadrianus, Pius şi 
Marcus Antoninus, Severus Afer, Alexander, fiul 
Mammaeei, divus Claudius şi divus Aurelianus; căci pe 


Valerianus, deşi a fost cel mai bun, nenorocirea l-a separat 
de cei buni. Vezi, tu, rogu-te, cât de puţini sunt împărații 
buni, încât bine a spus un oarecare actor de mimi din 
timpul lui Claudius că împărații buni ar putea fi înscrişi şi 
pictaţi pe un inel. Şi, din contră, cât de lungă este seria 
celor răi! Căci, ca să lăsăm la o parte pe unii de felul lui 
Vitellius, Caligula şi Nero, cine ar putea suporta pe cei ca 
Maximinus şi Philippus sau acea nesfârşită drojdie de 
sălbatici? Totuşi, ar trebui să scoatem din rândul acestora 
pe Decii, a căror viaţă şi moarte s-ar putea alătura celor de 
altă dată. 

43 Pe bună dreptate, se cercetează ce lucruri fac răi 
pe împărați. Mai întâi, dragă prietene, desfrâul. apoi 
bogăţia; pe lângă acestea, prietenii necinstiţi, curtenii 
respingători, eunucii foarte lacomi, slujitorii proşti sau răi 
şi, ceea ce este destul de grav, ignorarea problemelor de 
stat. Eu am auzit însă, de la tatăl meu, că Diocletianus, 
înainte de a fi împărat, spunea că nimic nu e mai greu 
decât de a fi un bun conducător. Se adună patru sau cinci, 
făuresc planul cum să înşele pe împărat şi-i dictează 
hotărârile. Căci, conducătorul care stă închis acasă, nu 
cunoaşte realitatea, E obligat să ştie doar ce-i spun alţii, 
numeşte ca judecători pe cei care n-ar trebui să 
îndeplinească această funcţie, îndepărtează de treburile 
statului pe cei care ar trebui apropiaţi. Ce să spun mai 
multe? După cum afirmă însuşi Diocletianus, împăratul 
bun, prudent, chiar şi cel mai bun este vândut. De aceea, 
am introdus aceste cuvinte ale lui Diocletianus, pentru ca 
înţelepciunea ta să afle că nimic nu e mai greu de găsit 
decât un bun împărat. 

44 Mulţi nu-l consideră pe Aurelianus nici între 
împărații buni, nici între cei răi, pentru faptul că i-a lipsit 
îngăduinţa, prima calitate a împăraţilor. Verconnius 
Herennianus, prefectul gărzii pretoriene a lui Diocletianus, 
afirmă adesea, sprijinindu-se pe mărturia lui 


Asclepiodotus, că Diolectianus repeta mereu, când critica 
asprimea lui Maximinus, că Aurelianus ar fi trebuit să fie 
mai degrabă general decât împărat; căci îi displăcea prea 
marea violenţă a acestuia. 

Ar părea poate uimitor ceea ce Asclepiodotus a aflat 
de la Diocletianus şi a spus consilierului său, Celsinus, dar 
despre aceasta vor judeca urmaşii. Spunea, astfel, că odată 
Aurelianus cerea sfatul druidelor gallice34, întrebându-le 
dacă titlul de împărat se va transmite urmaşilor săi şi ele 
au răspuns că niciun nume nu va fi mai strălucit în statul 
roman decât acela al urmaşilor lui Claudius. Şi într-adevăr, 
există astăzi „din acelaşi sânge, împăratul Constantius, ai 
cărui urmaşi cred că vor ajunge la acea glorie pe care au 
prezis-o druidele. lar eu am plasat acest lucru în cadrul 
vieţii lui Aurelianus, fiindcă aceste răspunsuri au fost date 
lui Aurelianus însuşi atunci când se interesa despre soarta 
imperiului şi a urmaşilor săi. 

45 Aurelianus a impus Egiptului, ca tribut pentru 
oraşul Roma, sticlă, hârtie, în cânepă şi acele ţesături 
specifice, de o durabilitate veşnică. lIncepuse să 
construiască nişte băi de iarnă în regiunea de peste Tibru, 
deoarece aici lipsea cantitatea suficientă de apă rece. Tot 
el a început să construiască un for lângă mare, în 
apropierea  Ostiei, unde, apoi, s-a instalat palatul 
comandantului suprem. Pe prietenii săi i-a înstărit în mod 
onorabil şi modest pentru ca, pe de o parte, să-i ferească 
de mizeriile sărăciei, iar pe de alta, să nu le aţâţe invidia 
din cauza bogățiilor acumulate, în raport cu modestia 
averii iniţiale. N-a avut nici el, în dulapul de haine, 
îmbrăcăminte de mătase şi n-a dat nici altora spre 
folosinţă. lar când soţia sa îi cerea permisiunea de a 
îmbrăca o mantie neobişnuită de mătase purpurie, el a 
răspuns: „Nu e bine ca firele să aibă greutatea aurului”, 
căci, atunci libra de mătase avea valoarea aurului. 

46 Avea de gând să nu permită folosirea aurului nici 


în apartamente, nici pe haine, nici pe blănuri, nici în aliaj 
cu argintul, spunând că în natură este mai mult aur decât 
argint, dar că aurul piere datorită diferitelor întrebuinţări 
sub formă de foi, fire sau lichid, pe când argintul îşi 
păstrează forma sa proprie. A acordat, însă, dreptul, 
pentru cine voia, să folosească vase şi cupe de aur; a 
admis, de asemenea, ca particularii să aibă trăsuri 
argintate, deşi înainte ve hicolele erau numai de aramă şi 
de fildeş. A permis, în acelaşi timp, ca matroanele să aibă 
tunici şi celelalte haine din purpură, pe când înainte 
purtau stofe de mai multe culori sau cel mult de culoarea. 
ametistului; soldaţilor de rând le-a dat cel dintâi voie să 
poarte broşe de aur, pe când înainte acestea erau de 
argint. De asemenea, el a fost primul care a dat soldaţilor 
tunici de mătase, pe când înainte aveau îmbrăcăminte de 
purpură simplă; unora le-a permis să aibă o bandă de 
purpură, altora două, altora trei şi chiar până la cinci, cum 
sunt astăzi cele din în 

47 A mărit cu o uncie cantitatea de pâine a Romei din 
tributul egiptean, după cum el însuşi se laudă într-o 
scrisoare adresată prefectului aprovizionării din Roma: 

„Aurelianus Augustus către Flavius Arabianus, 
prefectul aprovizionării. Dintre celelalte lucruri, prin care, 
cu ajutorul zeilor, am sprijinit statul roman, nimic nu este 
pentru mine mai măreț decât faptul că, prin adăugarea 
unei uncii, am mărit cantitatea tuturor alimentelor din 
oraş. Şi, pentru ca aceasta să fie permanentă, am înfiinţat 
noi căi fluviale de transport pe Nil, în Egipt şi la Roma; am 
consolidat țărmurile Tibrului, am adâncit vadul albiei care- 
şi revarsă apele, am stabilit sacrificii zeilor şi Eternităţii 
imperiului; am celebrat pe mama Ceres. lţi rămâne ţie, 
prea scumpul meu Arabianus, sarcina să iei măsuri, pentru 
ca dispoziţiile mele să nu fie zadarnice. Căci ce fericire 
poate fi mai mare decât ca poporul roman să fie bine 
hrănit?;! 


48 Hotărâse, printr-un ordin cu caracter permanent, 
să se dea poporului şi vin în mod gratuit, aşa cum se dădea 
ulei, pâine şi carne de porc33. Pe de altă parte, imensele 
întinderi de pământ ale Etruriei, prin Aurelia până la Alpii 
maritimi, sunt roditoare sau plantate cu pădure. De aceea, 
el a hotărât să se ofere suma corespunzătoare 
proprietarilor locurilor necultivate, care doreau acest 
lucru, pentru a fixa acolo familiile prizoniere şi a planta 
pantele cu vii, iar din această muncă fiscul să nu 
primească niciun profit, ci tot vinul cuvenit lui să fie 
distribuit poporului; s-a precizat măsura doagei, a 
butoaielor, corăbiilor şi construcţiilor. Mulţi spun că 
Aurelianus a fost prevenit să nu facă aceasta; alţii susţin că 
prefectul gărzii pretoriene l-a oprit chiar, adresându-i-se 
astfel: „Dacă dăm şi vin poporului, mai rămâne să-i dăm 
pui de găină şi gâşte”. Drept dovadă este faptul că, în 
realitate, Aurelianus a reflectat la toate acestea, ba chiar 
că a dispus să se ia măsuri ca vinul provenit din impozite 
de stat să fie plasat în parcul templului Soarelui, dar să nu 
fie dat gratuit poporului, ci contra cost. Trebuie să se ştie, 
de asemenea, că el a făcut de trei ori distribuire de 
alimente, că a împărţit poporului tunici albe cu mâneci, 
provenite din diverse provincii, haine de in africane şi din 
cele albe egiptene şi că cel dintâi a oferit poporului batiste 
pe care să le folosească pentru a-şi arăta aprobarea. 

49 Când era la Roma, nu-i plăcea să locuiască în 
palatul de pe Palatin, ci mai degrabă în grădinile lui 
Sallustius sau ale Domiţiei. A înfrumusețat, printr-un 
portic lung de o mie de paşi, grădinile lui Sallustius, unde 
făcea exerciţii de călărie, deşi nu se bucura de o sănătate 
perfectă. Poruncea ca sclavii sau slujitorii vinovaţi să fie 
omorâţi în faţa sa, după unii, pentru a-şi menţine 
severitatea, după alţii, din predispoziția pentru cruzime. A 
hotărât pedeapsa capitală pentru servitoarea sa, care 
săvârşise un adulter cu un sclav din casă. Pe mulţi sclavi 


din familia proprie, care căzuseră în greşeală, i-a trimis la 
judecata publică, pentru a fi supuşi legilor. Voi ca 
matroanele38 să aibă senatul sau o adunare a lor, un fel de 
mic senat, astfel încât să fie dintre ele, în primul rang, 
acelea care au fost considerate de senat demne de a fi 
preotese. A interzis bărbaţilor, permiţând nu mai femeilor, 
pantofi de culoare roşie, gălbuie, albi sau verzi ca iedera. 
Senatorilor le-a admis să aibă vizitii cu aceeaşi 
îmbrăcăminte pe care o purtau şi ai lui însuşi. A interzis ca 
cineva să aibă concubine de origine nobilă. A reglementat 
numărul eunucilor, potrivit cu sarcinile senatoriale, 
datorită faptului că se ajunsese la preţuri imense. N-a avut 
niciodată un vas de argint mai mare de 30 de libre. Masa 
lui se compunea mai ales din carne friptă. Îi plăcea cu 
deosebire vinul roşu. 

50 Niciodată nu chema medicul la el când era bolnav, 
ci singur îşi trata bolile. A stabilit, ca şi un particular, 
pentru soţia şi fiica sa, cantitatea de cadouri anuală. 
Sclavilor săi le-a dat, ca împărat, aceleaşi haine pe care le 
dădea când era particular, afară de doi bătrâni, Antistius şi 
Gillo, cărora le oferea cantitatea obişnuită pentru liberţi şi 
care, după moartea lui, au fost eliberaţi printr-un decret al 
senatului. Era reţinut în ceea ce priveşte plăcerile, dar 
mimii îl distrau în mod deosebit şi mai ales îl desfăta un 
mare mâncău, care atât de mult mânca, încât într-o 
singură zi, înaintea mesei împăratului, consuma un mistreţ 
întreg, 100 de pâini, un berbec şi un purcel şi bea printr- 
un robinet tot vinul dintr-un butoi aşezat lângă el. 

În afară de unele răscoale interne, a avut o domnie 
cât se poate de fericită. Poporul roman l-a iubit, iar senatul 
s-a şi temut de el. 

TACITUS 

1 Pontifii, care aveau posibilitatea de a scrie istoria, 
au trecut în documentele lor că, după moartea lui 
Romulus, fiind vorba de o formă nouă de conducere a 


oraşului Roma, a intrat în funcţie un interregnl, când 
urma să se găsească un urmaş bun al unui rege bun; acest 
lucru s-a produs şi după Aurelianus şi a durat timp de şase 
luni, când, între senat şi armată, s-a desfăşurat o 
adevărată bătălie, nu duşmănoasă sau crudă, ci 
respectuoasă, delicată. In multe privinţe, însă, situaţia de 
acum e deosebită de neliniştea creată atunci. Căci, îndată 
ce, intrând în funcţiune interregnul după Romulus, au fost 
creaţi interregii, conducerea fiind încredinţată, într-un an 
întreg, la 100 de senatori, câte 5, 4 sau 3 zile, iar cei care 
meritau erau interregi pe rând, numai câte unul. În felul 
acesta, s-a ajuns ca interregnul să dureze mai mult de un 
an, pentru ca nu cumva vreunul din ei să rămână în afara 
egalităţii în drepturi, neluând parte la conducerea statului 
roman. La aceasta se adaugă faptul că, şi sub consuli şi 
sub tribunii militari investiţi cu putere consulară, au 
existat interregi, dacă s-a creat un interregn; în felul 
acesta statul roman n-a fost niciodată lipsit de acest titlu, 
încât niciun interrege n-a fost ales pentru două zile, ci cel 
puţin pentru trei zile. Mi s-ar putea obiecta că, la strămoşii 
noştri, n-au existat în stat magistrați curuli timp de patru 
ani, dar existau tribunii plebei investiţi cu putere 
tribuniciară, care este cea mai înaltă demnitate a 
conducerii regale. Totuşi nu ni s-a transmis că în acel timp 
n-au fost interregi, ba chiar, după referirile adevăraţilor 
istorici, s-a afirmat că au fost numiţi consuli de către 
interregii, care ţineau adunările în care erau aleşi ceilalţi 
magistrați. fericite amânări şi să se înscrie, în mod 
deosebit, pe monumente publice, spre ştiinţa urmaşilor, 
această surprinzătoare atitudine moderată a întregii lumi, 
ca să înveţe cei care umblă după domnie că rolul de 
conducător nu trebuie smuls cu forţa ci trebuie meritat. 
Aşadar, după ce Aurelianus a fost omorât prin viclenie, 
după cum s-a arătat în cartea anterioară, datorită 
şireteniei unui sclav necinstit şi lipsei de vigilenţă a 


soldaţilor (după cum cei cărora le plac fel de fel de 
născociri, le ascultă când mâniaţi, când de cele mai multe 
ori beti, dar aproape întotdeauna fără judecată), fiindcă 
toţi ajunseseră la gânduri mai înțelepte, iar vinovaţii 
fuseseră sever pedepsiţi de către armată, au început să se 
întrebe, cine ar trebui să devină, dintre toţi, împărat. 
Atunci, datorită faptului că cei de faţă erau înconjurați de 
ură, armata, care obişnuia să numească pe împărați pe 
ascuns, a trimis senatorilor o scrisoare despre care s-a 
vorbit în cartea anterioară, cerându-i să aleagă pe împărat 
din mijlocul lor. Dar senatul, ştiind că împărații aleşi de el 
nu sunt pe placul armatei, a înapoiat soldaţilor problema 
spre rezolvare şi, în timp ce acest lucru s-a repetat de mai 
multe ori, s-au scurs şase luni. 

despre armatele din toate aceste părţi? Până când 
credeţi că se pot menţine fără existenţa unui conducător? 
Deci, porniţi la acţiune, senatori, şi numiţi un împărat. 
Căci armata sau va primi pe cel ales de voi „sau, dacă-l va 
refuza, va alege pe altul. 

4 După acestea, pe când Tacitus, care era fost consul 
cu dreptul primului cuvânt, exprimase în mod neprecis 
ideea pe care voia s-o dezvolte, întreg senatul a aclamat: 
„Tacitus Augustus, zeii să te apere. Te alegem împărat, îţi 
încredinţăm grija statului roman şi. a întregii lumi. 
Primeşte de la autoritatea senatului conducerea supremă, 
care ţi se cuvine după rang, după viaţa şi înţelepciunea ta. 
Primul dintre senatori este pe drept ales împărat; pe drept 
e ales împărat, omul căruia-i aparţine dreptul primului 
cuvânt. Cine poate conduce mai bine decât un om serios? 
Cine poate conduce mai bine decât un învăţat? Ceea ce 
este bun, norocos şi salutar, este faptul că ai fost mult timp 
simplu particular: ştii cum trebuie să conduci tu, care ai 
suportat atâţia împărați; ştii cum trebuie să conduci tu, 
care ai suportat pe ceilalţi împărați”. lar el a răspuns: „Mă 
mir, senatori, că, în locul unui împărat foarte viteaz, cum a 


fost Aurelianus, vreţi să alegeţi pe unul bătrân. lată. 
membrele care ar trebui să arunce sulița, să izbească 
lancea, să facă să răsune scuturile sau să călărească 
neîncetat, pentru a oferi exemplu soldaţilor. Eu abia 
îndeplinesc îndatoririle de senator, abia  formulez 
hotărârile, la care mă obligă rangul. Judecaţi mai atent la 
ce vârstă înaintată mă trimiteţi din dormitor şi de la 
adăpost în zăpadă şi în arşiţă. Şi credeţi că soldaţii vor 
accepta pe un împărat bătrân? Fiţi atenţi, ca nu cumva să 
nu puneţi în fruntea statului pe împăratul pe care-l voiţi de 
fapt, iar mie să-mi dăuneze chiar faptul că mă alegeţi în 
unanimitate”. zece ori; „şi Hadrianus a ajuns împărat la 
bătrâneţe”. 

— Au spus de zece ori; „şi Antonius a ajuns împărat 
la bătrâneţe” - au spus de zece ori; „şi tu ai citit ce-a spus 
poetul: şi barba albă a regelui roman” 5 - au spus de zece 
ori; „cine poate conduce mai bine decât un bătrân” - au 
spus de zece ori; „te alegem împărat şi nu soldat” - au 
spus de zece ori; „tu porunceşti, soldaţii să lupte” - au 
spus de treizeci de ori; „ai înţelepciune şi un frate bun” - 
au spus de zece ori; „Severus a spus: capul conduce, nu 
picioarele” - au spus de treizeci de ori; „alegem mintea ta 
şi nu corpul”. 

— Au spus de douăzeci de ori; „Tacitus Augustus, zeii 
să te păzească”. Apoi au votat toţi. 

6 După acestea, senatorul fost consul, Maecius 
Falconius Nichomachus, care şedea în spatele lui Tacitus, a 
vorbit astfel: „Într-adevăr, senatori, întotdeauna această 
măreaţă adunare a luat hotărâri drepte şi înțelepte pentru 
stat şi din partea nici unui popor de pe glob nu s-a 
demonstrat o mai mare înţelepciune; totuşi, niciodată n-a 
fost pronunţată o hotărâre mai profundă şi mai înţeleaptă 
în acest sanctuar. Alegem ca împărat pe un bătrân şi pe un 
bărbat, care să se îngrijească de toţi ca un părinte. Din 
partea lui nu trebuie să ne temem de nimic necugetat, 


grăbit sau aspru. Tot ce începem astăzi trebuie să aibă un 
caracter serios, înţelept, profund, ca şi cum patria ar 
porunci. Căci el ştie ce fel de împărat şi-a dorit 
întotdeauna şi nu poate să ne dea altceva decât ce-a dorit 
şi a vrut el însuşi. Amintiţi-vă, dacă vreţi, de acei vechi 
monştri - vorbesc de unii ca Nero, ca Heliogabalus şi 
Commoduse - sau aş zice, mai degrabă „incomodul”. 

— Şi veţi ajunge, cu siguranţă, la concluzia că 
adevăratele cauze n-au fost atât viciile oamenilor, cât mai 
ales vârsta lor. Zeilor nu le place să fie numiţi împărați sau 
părinţi ai patriei nişte copii sau tineri, cărora profesorii 
trebuie să le conducă mâna pentru a semna, oricare 
numesc pe consuli, pentru a primi dulciuri, jucării şi orice 
pofteşte copilăria. Ce rațiune există să avem un împărat 
care nu ştie să-şi respecte autoritatea, care nu ştie ce 
înseamnă statul nostru; care se teme de educator, priveşte 
cu respect la doică, se supune loviturilor sau este cuprins 
de groaza pe care i-o inspiră nuielile pedagogului; care 
numeşte consuli, comandanţi şi judecători, pe aceia cărora 
nu le cunoaşte nici viaţa, nici meritele, nici vârsta, nici 
familia şi nici faptele? Dar ce s-o lungesc, senatori? Să ne 
bucurăm mai mult că avem un împărat bătrân, decât să 
repetăm acele situaţii care au provocat numai jale celor 
care le-au tolerat. Aduc, deci, mulţumiri şi port 
recunoştinţă zeilor nemuritori şi, în numele întregului 
imperiu, vin să te rog şi să-ţi cer pentru patria noastră 
comună şi legile ei ca nu cumva, dacă soarta ţi se va 
împlini prea de vreme, să laşi pe copiii tăi ca urmaşi la 
conducerea imperiului roman, pentru ca astfel să nu laşi 
moştenire patria, pe senatori şi poporul roman ca pe vila, 
colonii şi sclavii tăi. De aceea, fii cu băgare de seamă şi 
imită pe cei ca Nerva, ca Traianus, ca Hadrianus. A fi iubit 
mai mult patria decât pe fiii săi constituie o glorie imensă 
pentru împărat în momentul morţii sale”. foarte adevărat 
şi nu pot ascunde că, după ce s-a răspândit zvonul că el 


trebuie să fie ales împărat, a plecat şi a rămas la Baiae7 
timp de două luni. Apoi, fiind chemat, a luat parte, ca un 
adevărat particular, la şedinţa senatului, cu intenţia de a 
refuza titlul de împărat. 

8 Ca să nu afirme cineva că eu am crezut pe cuvânt 
pe vreunul dintre scriitorii greci sau latini, în biblioteca 
Ulpia, în dulapul al şaselea, are la îndemână o carte 
îmbrăcată în fildeş, în care a fost transcris decretul 
senatului semnat de însuşi Tacitus. Căci mult timp 
decretele senatului cu privire la împărați erau înscrise în 
cărţi încrustate în fildeş. 

Apoi s-a prezentat armatelor. Şi aici, de îndată ce s-a 
ridicat la tribună, Moesius Gallicanus, prefectul gărzii 
pretoriene, a rostit următoarea cuvântare: „Prea cinstiţi 
camarazi de arme, senatul ne-a dat împăratul pe care l-aţi 
cerut. Acel prea venerabil ordin a ascultat de indicaţiile şi 
voinţa unităţilor militare. Mai multe nu pot să vă spun 
chiar în prezenţa împăratului.  Ascultaţi, deci, cu 
bunăvoință cuvântul celui care de acum trebuie să se 
ocupe de soarta noastră”. După aceasta, Tacitus Augustus 
spuse: „Şi Traianus a ajuns bătrân la domnie, dar el a fost 
ales de un om singur, pe când pe mine, prea cinstiţi 
camarazi de arme, mai întâi m-aţi ales voi, care ştiţi să 
aprobaţi pe împărat, apoi marele senat m-a socotit demn 
de acest nume: mă voi îngriji, îmi voi da toată silinţa, mă 
voi strădui în aşa fel, încât să vă fiu de folos şi să vă dau, 
dacă nu fapte vitejeşti, cel puţin sfaturi demne de voi şi de 
un bun împărat”. 

9 După aceasta le-a promis, după obicei, mărirea 
soldei şi daruri, iar în faţa senatului a rostit următoarea 
cuvântare: „Senatori, să-mi fie îngăduit să conduc astfel 
imperiul, încât să se simtă că am fost ales de voi; sunt 
hotărât să nu fac nimic, decât sprijinindu-mă pe hotărârea 
şi puterea voastră. Datoria voastră este de a porunci şi a 
consfinţi prin legi cele ce sunt demne de voi, de o armată 


înţeleaptă şi de poporul roman 1. În aceeaşi cuvântare, a 
hotărât să i se aşeze lui Aurelianus o statuie pe Capitoliu, o 
statuie de argint în sala senatului, la fel în templul 
Soarelui, ca şi în forul lui Traianus. Dar n-a fost o statuie 
de aur, întrucât erau dedicate numai statui de argint. In 
aceeaşi împrejurare, a stabilit că va fi socotită ca o vină 
capitală, cu confiscarea bunurilor, dacă cineva, pentru 
folosinţa publică sau particulară, va combina arama cu 
argintul, argintul cu aurul, plumbul cu arama. De 
asemenea, a mai prevăzut ca sclavii să nu fie interogaţi 
împotriva stă pânilor şi nici chiar în procesele cu privire la 
autoritatea de stat. A mai adăugat ca toţi să aibă portretul 
lui Aurelianus. A poruncit să se ridice un templu închinat 
zeilor, unde să se aşeze statuile împăraţilor buni şi unde să 
se efectueze, sacrificii la ziua lor de naştere, la sărbătorile 
închinate lui Pales, la calendele lui ianuarie şi la 
ceremoniile de căsătorie. Tot atunci, a cerut consulatul 
pentru fratele său, Florianus, dar n-a obţinut aceasta, 
datorită faptului că senatul declarase închise adunările 
pentru alegerea consulilor sufecţi. Se spune că s-a bucurat 
mult de libertatea de care a dat dovadă senatul din 
moment ce i-a refuzat consulatul cerut pentru fratele său. 
Se spune, în sfârşit, că a afirmat: „Ştie senatul ce fel de 
împărat a ales”. 

10 Tacitus a procedat la predarea către stat a averii 
sale personale, care se ridica la un venit de 2 800 de 
sesterţi. A transformat în soldă pentru soldaţi banii pe 
care-i avea acasă. îmbrăca, fiind împărat, aceeaşi togă şi 
tunică pe care le folosea şi ca particular. A oprit să se 
instaleze, în interiorul zidurilor Romei, casele de desfrâu, 
ceea ce n-a reuşit însă să păstreze mult timp. A dat ordin 
ca termele să fie închise la sfârşitul zilei, pentru a nu se 
isca răzvrătiri în timpul nopţii. A poruncit, de asemenea, ca 
bustul scriitorului istoriei împăraţilor, Cornelius Tacitus, pe 
care îl recunoştea drept rudă a sa, să fie aşezat în toate 


bibliotecile şi, ca să prevină neglijenţa cititorilor, a dispus 
ca opera lui să fie copiată de zece ori pe an în mod public 
şi să fie plasată în arhive şi în biblioteci. A interzis tuturor 
a de a purta haine de mătase. A ordonat să fie distrusă 
casa sa personală şi, pe locul ei, să se construiască, pe 
cheltuiala sa, băi publice. Din veniturile proprii, a dăruit 
locuitorilor Ostiei8 o sută de coloane mumidice, înalte de 
douăzeci şi trei de picioare. A destinat averile, pe care le 
poseda în Mauritania, pentru reparația Capitoliului. A 
dedicat argintăria de masă, pe care o avea ca avere 
personală, pentru organizarea meselor care aveau loc în 
templu. A eliberat pe toţi sclavii din oraş de ambele sexe, 
cam în număr de 100, pentru a nu se părea că trece peste 
legea Caninia9. 

11 Ducea o viaţă foarte cumpătată, astfel încât într-o 
zi întreagă nu bea niciodată un sextar de vin, adesea 
numai o jumătate. Masa lui consta dintr-o singură găină, la 
care mai adăuga un creier şi ouă. Prefera în mod deosebit 
legumele şi înainte de toate lăptucile, susţinând că această 
salată îi asigură somnul. li plăceau mâncăruri amărui. 
Făcea baie rar, dar cu atât mai sănătos era la bătrâneţe. li 
plăcea foarte mult diversitatea şi arta cristalurilor - N-a 
mâncat niciodată decât pâine uscată şi aceasta acoperită 
cu sare şi alte condimente. Era foarte priceput în 
prelucrarea artistică a materialelor, iubitor de marmoră, 
admirator al măreției senatoriale, dornic de vânători. Şi-a 
împodobit întotdeauna masa numai cu produse de la ţară. 
N-a acceptat să se pună carne de fazan decât la 
aniversarea sa şi a rudelor sale sau la cele mai mari 
sărbători. I se aduceau întotdeauna acasă vitele sacrificate 
şi impunea alor săi să se hrănească cu ele. N-a permis 
soţiei sale să poarte pietre scumpe. De asemenea, a 
interzis portul hainelor brodate cu aur. Se spune că tot el a 
determinat pe Au relianus să interzică aurul de pe haine, 
din apartamente şi de pe încălţămintea de piele. Multe se 


mai spun, dar ar fi prea mult să le trec pe toate în lucrare. 

Dar, dacă cineva doreşte să ştie totul despre acest 
bărbat deosebit, să citească pe Suetonius Optatianus, care 
a descris pe larg viaţa lui. Aş adăuga numai că bătrânul 
citea cu o uşurinţă surprinzătoare lucrările cu literele cele 
mai fine şi nu i-a trecut nicio noapte, afară de ziua 
următoare calendelor, în care să nu scrie sau să citească 
ceva. 

12 De asemenea, trebuie să subliniez şi să repet că a 
fost spre marea bucurie a senatului faptul că i-a revenit 
marelui ordin sarcina de a alege pe împărați. Ca urmare, 
senatorii au hotărât rugăciuni publice, au promis 
hecatombe, fiecare senator a scris alor săi despre acest 
eveniment şi nu numai alor săi, ci şi altora, străini; au fost 
trimise scrisori către provincii: să ştie toţi aliaţii şi toate 
populaţiile că statul şi senatul au redobândit vechea 
autoritate în alegerea conducătorilor, ba chiar că senatul a 
devenit el însuşi împăratul, că legile vor fi obţinute de la 
senat, senatului îi vor adresa rugăminţi regii barbari, 
senatului îi va reveni tratarea problemelor păcii şi 
războiului. Şi, ca să nu lipsească nimic curiozităţii de a 
cunoaşte, am trecut la sfârşitul cărţii mai multe scrisori de 
acest fel, care trebuie citite, după cum socotesc eu, cu 
interes şi cu plăcere. Însă, n-a săvârşit nimic mare. Căci el 
a pierit numai după şase luni, fie din cauza curselor întinse 
de militari, după cum susţin unii, fie de boală, după cum 
afirmă alţiil1. Totuşi este evident că el şi-a pierdut 
judecata şi curajul în faţa comploturilor. El a poruncit ca 
luna septembrie să fie numită Tacitus, fiindcă în această 
lună s-a născut şi a fost ales împărat. 

I-a urmat la domnie fratele său Florianus. despre 
care va trebui să spunem câteva cuvinte. 

14 Florianus12 a fost fratele lui Tacitus şi, după 
moartea fratelui său, şi-a asumat rolul de împărat nu prin 
autoritatea senatului, ci printr-o răscoală provocată de el, 


ca şi cum funcţia de împărat ar fi fost ereditară. El ştia că 
Tacitus a jurat în senat că, atunci când va fi pe punctul de 
a muri, nu va lăsa după sine pe copiii săi, ci va numi în 
funcţia de împărat pe cel mai bun dintre toţi. Dar a deţinut 
numai două luni domnia, căci a fost omorât la Tarsus13 de 
soldaţii care aflaseră că împărat este Probus, pe care-l 
alesese armata. Căci Probus era atât de prețuit pentru arta 
militară, încât senatul îl dorea, soldaţii l-au ales şi însuşi 
poporul roman îl cerea prin aclamații. Florianus a încercat 
să imite caracterul fratelui său, dar numai până la un 
punct. Căci fratele lui, cum era cumpătat, i-a criticat 
abuzul de mâncare, iar dorinţa însăşi de a domni 
demonstrează că avea alte trăsături de caracter decât 
fratele său. 

Din aceeaşi familie, au ieşit, deci, doi împărați dintre 
care unul a domnit şase luni, iar celălalt numai două luni, 
ca şi cum ar fi fost doar interregi între Aurelianus şi 
Probus (După interregn, au ajuns la conducere adevăraţi 
împărați). 

15 Acestor doi împărați li s-au ridicat două statui de 
marmură, înalte de câte treizeci de picioare, la 
Interamna14, unde li s-a construit, pe pământ propriu, şi 
două cenotafe. Dar, fiind lovite de trăsnet, cele două statui 
au fost distruse şi împrăştiate în bucăţi. 

În această vreme, s-a primit din partea haruspiciilor 
răspunsul că, odată şi odată, va fi un împărat din familia 
acestora, fie din parte bărbătească, fie din parte feminină, 
care va da legi părţilor şi perşilor, va aduce sub stăpânirea 
romanilor pe franci şi alamani, nu va mai lăsa niciun 
barbar în toată Africa, va impune un guvernator 
taprobanilor, va trimite un proconsul în insula romană 
luverna, va da legi tuturor sarmaților, va aduce sub 
stăpânirea romană, după ce vor fi cucerite, toate 
neamurile, întreg pământul înconjurat de Ocean, apoi va 
readuce puterea în mâinile senatului şi viaţa va decurge 


după vechile obiceiuri, iar el va fi învingător timp de 120 
de ani şi va muri, fără să aibă vreun moştenitor. Ei au mai 
spus că aceasta se va întâmpla după 1.000 de ani, socotiți 
din ziua când va cădea un trăsnet şi vor fi distruse statuile. 
Dar n-a fost prea mare iscusinţa haruspiciilor care au 
afirmat că un astfel de împărat va apărea după 1.000 de 
ani, fiindcă, dacă prezicerea lor ar fi pentru 100 de ani, li 
s-ar putea surprinde minciuna, întrucât au promis toate 
acestea pentru o perioadă când o astfel de poveste de-abia 
ar mai putea fi verificată. Eu totuşi am socotit că trebuie să 
introduc acestea în volum, ca nu cumva cineva, citindu-mi 
cartea, să creadă că eu însumi nu le-am cunoscut. 

16 In cele şase luni, Tacitus n-a făcut decât o singură 
distribuire de alimente poporului roman. Imaginea lui 
Tacitus apare într-un tablou din palatul Quintiliilor sub 
cinci înfăţişări: când îmbrăcat în togă sau în hlamidă, când 
înarmat, când îmbrăcat în mantie, când în ţinută de 
vânătoare. Despre aceasta un oarecare epigramist a glumit 
în termenii următori, spunând între altele: „Nu recunosc 
pe bătrânul înarmat, nici pe cel în hlamidă, ci recunosc pe 
cel îmbrăcat în togă”. Atât Florianus cât şi Tacitus au lăsat 
după ei un mare număr de copii, din care mai sunt, cred, 
urmaşi care aşteaptă să treacă cei 1.000 de ani. La adresa 
acestora au fost compuse o mulţime de epigrame care îşi 
bat joc de haruspicii prezicători ai unei astfel de stăpâniri. 

Acestea sunt lucrurile demne de amintit, pe care le- 
am aflat despre viaţa lui Tacitus şi a lui Florianus. Acum 
trebuie să ne ocupăm de Probus, bărbat deosebit atât în 
timp de pace cât şi în timp de război, oare merită să fie 
preferat lui Aurelianus, Traianus, Hadrianus, Antoninilor, 
lui Alexander şi lui Claudius, deoarece la aceştia toţi au 
apărut calităţi variate, pe când la el, au fost în modul cel 
mai înalt unite toate la un loc; el a fost ales împărat după 
Tacitus, pe baza hotărârii tuturor celor buni; a stăpânit 
peste întreaga lume romană, liniştită după nimicirea 


tuturor populațiilor barbare şi distrugerea celor mai mulţi 
tirani care au existat în aceste vremuri. Despre el s-a spus 
că era atât de demn, încât merita să-i spună Probus, chiar 
dacă nu s-ar fi numit astfel. Mulţi susţin că acesta a fost 
anunţat chiar de cărţile sibiline şi că, dacă ar fi rămas mai 
mult timp la domnie, ar fi curăţit lumea de barbari. Am 
vrut să relatez despre Probus în cadrul vieţii altor 
împărați, pentru ca nu cumva ziua, ora sau chiar momentul 
să nu se răzbune, printr-o necesitate fatală, asupra mea şi 
să dispar astfel, fără a fi dat unele cunoştinţe despre el. 
Acum, voi încheia această carte, socotind că am făcut 
destul pentru dorinţa şi plăcerea mea. 

17 lată ce prevestiri i s-au făcut lui Tacitus în privinţa 
conducerii: un preot, întinzând braţele, a exclamat în 
templul lui Silvanus: „Purpura e a lui Tacitus, purpura e a 
lui Tacitus” şi aceasta a fost repetată de şapte ori, ceea ce 
mai târziu a fost socotit drept o prevestire. Altă dată, vinul 
din care Tacitus avea de gând să facă libaţiuni în templul 
lui Hercules. Fundanus a devenit dintr-odată purpuriu; 
vitele, care de obicei dădeau struguri albi, în acel an în 
care el a devenit împărat, au devenit roşii (lacună) cele 
mai multe lucruri au început să se facă roşii ca purpura. A 
avut astfel de prevestiri şi în privinţa morţii: uşile de la 
mormântul tatălui său s-au deschis, sfărâmându-se; umbra 
mamei, parc-ar fi fost vie, s-a arătat în timpul zilei şi lui 
Tacitus şi lui Florianus, căci se spune că erau născuţi din 
taţi diferiţi. Toți zeii din capela larilor au căzut datorită fie 
unui cutremur, fie unei întâmplări oarecare. Statuia lui 
Apollo, care era venerat de ei, a dispărut de pe acoperiş, 
fiind găsită în pat, fără să fie desprinsă şi adusă de mâna 
vreunui om. Dar până unde vom ajunge? Sunt alţii care vor 
vorbi despre acestea. Acum să-mi păstrez forţele pentru 
Probus şi faptele deosebite ale acestuia. 

18 Dar, fiindcă am promis că voi introduce câteva 
scrisori, care demonstrează bucuria senatului după ce 


Tacitus a fost ales împărat, după ce le voi adăuga şi pe 
acestea, voi termina de scris. lată acum scrisorile publice: 
„Marele senat către curia Carthaginei. Nouă ne-a revenit 
dreptul de a da legi imperiului, de a numi pe împărat, de a 
acorda numele de Augustus, ceea ce constituie un lucru 
bun, norocos, fericit şi salvator pentru statul şi lumea 
romană. Nouă să ne raportați, deci, despre problemele 
voastre importante. Orice drept de apel, cel puţin cel care 
provine de la proconsuli şi de la judecătorii obişnuiţi, va 
aparţine prefectului Romei. Prin aceasta credem că şi 
demnitatea voastră a revenit la vechea situaţie, dacă 
acesta este primul for care, reintrând în puterea sa, 
asigură şi dreptul celorlalţi”. O altă scrisoare: „Marele 
senat către curia trevirilor. Sunteţi fericiţi, suntem siguri, 
pentru că sunteţi şi aţi fost întotdeauna liberi. Dreptul de a 
alege pe împărat a revenit senatului şi, în acelaşi timp s-a 
decretat că orice drept de apel aparţine prefecturii 
Romei”. 

În acelaşi fel s-au trimis scrisori şi antiochienilor, 
aquileienilor, alexandrinilor, thessalonicienilor, 
corinthienilor şi athenienilor. 

19 Scrisorile particulare au fost acestea: „Autronius 
Tiberianus trimite salutări tatălui său Autronius Iustus. 
Acum, cinstite tată, s-ar cuveni să te intereseze mai mult 
marele senat şi să participi la hotărârile lui, fiindcă i-a 
crescut autoritatea, iar statul roman a revenit la vechea lui 
putere; noi numim pe conducătorii imperiului, noi alegem 
pe împărați, noi acordăm titlul de Augustus. Ai grijă să fii 
sănătos, pentru a face parte din senatul de odinioară. Am 
redobândit dreptul proconsular, iar apelul tuturor puterilor 
şi al tuturor demnităţilor se va adresa prefectului Romei”. 
Şi încă una: „Claudius Sapilianus către tatăl său, Cereius 
Maecianus. Am obţinut, cinstite tată, ceea ce am dorit 
întotdeauna: senatul a revenit la vechea lui situaţie. Noi 
numim pe împărați, toate puterile aparţin ordinului nostru. 


Mulţumim armatei romane, această armată cu adevărat 
romană: ea ne-a redat puterea pe care întotdeauna am 
avut-o. Renunţă la izolarea de la Baiae şi Puteoli, 
dăruieşte-te Romei şi senatului. Roma înfloreşte, înfloreşte 
tot statul roman. Noi alegem pe împărați, noi numim pe 
comandanţi; putem să-i numim, dar şi să ne opunem, ceea 
ce am şi început să facem. Pentru un înţelept ca tine este 
de ajuns ceea ce am spus”. 

Ar fi prea mult să reproduc toate scrisorile pe care le- 
am aflat şi pe care le-am citit. Spun numai atât că toţi 
senatorii au fost cuprinşi de o astfel de bucurie, încât în 
casele lor au sacrificat victime albe, au descoperit 
imaginile strămoşilor; şedeau la masă îmbrăcaţi în alb, 
dădeau banchete bogate, credeau că le-a revenit libertatea 
de demult. 

PROBUS1 

1 Este adevărat ceea ce au prezentat, sub formă de 
sentinţă în operele lor, istoricii Sallustius Crispus, Marcus 
Cato şi Gellius, şi anume, că toate virtuțile oamenilor sunt 
aşa cum au reuşit să le prezinte talentele scriitorilor care 
le-au descris faptele. 

lată de ce Alexandru cel Mare Macedonicul, după ce 
a ajuns la mormântul lui Achille, a afirmat suspinând 
adânc: „O fericite tânăr, care ai găsit un astfel de cântăreţ 
al virtuţilor tale”, voind să se înţeleagă prin aceasta că e 
vorba de Homerus, care i-a atribuit lui Achille atâta 
dragoste pentru virtute pe măsura talentului său însuşi! 

Poate vrei să ştii, dragă Celsinus, unde vreau să 
ajung. Din cauza carenţei scriitorilor, aproape că nu-l 
cunoşteam pe Probus, împăratul sub a cărui domnie 
orientul, occidentul, sudul, nordul, toate regiunile globului 
pământesc au fost readuse la o integrală siguranţă. A 
dispărut, ce ruşine! o astfel de istorie a unui bărbat atât de 
mare, cum nu au nici războaiele punice, nici teroarea 
galiilor, nici răscoalele din Pont, nici şiretenia hispanică. 


Dar pe mine, care am primit invitaţia să mă ocup numai de 
Aurelianus, căruia i-am urmărit viaţa cât am putut mai 
bine, acum, după ce am terminat descrierea lui Tacitus şi 
Aurelianus, nu mă rabdă inima să nu mă ocup de faptele 
lui Probus, pentru ca, după aceea, dacă voi mai trăi, să-i 
prezint pe toţi care au mai rămas până la Maximianus şi 
Diocletianus. Desigur că nu promit o lucrare de un mare 
talent literar, ci descrierea unor fapte, pe care nu pot să le 
las să piară. 

2 Ca să nu dezamăgesc, în vreo privinţă, un prieten 
care-mi este foarte scump, am folosit cu deosebire cărţile 
din biblioteca Ulpia, care acum se află în termele lui 
Diocletianus, precum şi pe cele din palatul lui Tiberius; m- 
am folosit, de asemenea, de registrele secretarilor 
porticului purpuriu şi chiar de documentele senatului şi ale 
poporului. Şi nu trebuie să trec sub tăcere cât m-a ajutat, 
la adunarea faptelor unui astfel de bărbat, jurnalul lui 
Turdulus Gallicanus, un bătrân foarte onest şi foarte 
sincer, de a cărui bunăvoință m-am bucurat în virtutea unei 
vechi prietenii. 

Căci cine l-ar fi putut cunoaşte pe Cn. Pompeius, care 
a strălucit în cele trei triumfuri în urma războiului contra 
piraţilor, contra lui Sertorius şi a lui Mithridate, celebru 
prin multele-i fapte măreţe, dacă nu l-ar fi trecut în operele 
lor M. Tullius şi T. Livius? Oare pe Publius Scipio Africanus 
şi chiar pe toţi Scipionii sau pe cei ca Lucius sau ca Nasica 
nu i-ar acoperi bezna uitării, dacă n-ar fi existat istorici 
renumiţi sau obscuri care să le perpetueze memoria? 

Dar ar necesita prea mult timp, ca să le urmărim pe 
toate de care, după astfel de exemple, ar trebui să ne 
ocupăm, chiar dacă pe unele din ele le-am trece sub 
tăcere. Vreau numai atât să mărturisesc: că am prezentat 
nişte fapte pe care, dacă cineva ar dori, le-ar putea descrie 
cu mai mult succes şi într-un stil mai ales. Pe de altă parte, 
mi-am propus să imit nu pe Sallustius, Livius, Tacitus, 


Trogus sau pe scriitorii prea iscusiţi în descrierea vieţii 
împăraţilor şi a epocilor istorice, ci mai degrabă pe Marius 
Maximus, pe Suetonius Tranquillus, Fabius Marcellinus, 
Gargilius Martialis, pe Iulius Capitolinus, Aelius 
Lampridius şi pe ceilalți, care ne-au transmis astfel de 
lucruri nu atât de elocvent, ci respectând mai ales 
adevărul istoric. Căci fac parte, întrucât nu pot ajunge să 
le cunosc pe toate, dintre cei dornici de a cerceta cu 
exactitate lucrurile şi aceasta datorită impulsului 
permanent al vostru care, deşi cunoaşteţi destule, doriți să 
ştiţi cu mult mai multe. Şi, ca să nu vorbesc prea mult 
despre cele care se referă la planul meu, mă voi ocupa 
acum de viaţa unui împărat atât de strălucit, cum n-a 
cunoscut istoria noastră. 

3 Originar din Pannonia, din cetatea Sirmium, dintr-o 
mamă mai nobilă decât tatăl, cu o avere modestă şi dintr-o 
familie nu prea mare, Probus s-a distins, atât ca particular 
cât şi ca împărat, prin virtuţi strălucite. Cum susţin unii în 
operele lor, tatăl lui se numea Maximus, care, după cea 
îndeplinit în mod foarte onorabil demnităţile acordate, a 
dobândit funcţia de tribun şi şi-a petrecut viaţa până la 
moarte în Egipt, părăsindu-şi soţia, fiul şi pe fiica sa. Mulţi 
afirmă că 

Probus era rudă cu Claudius2, prea bunul şi cinstitul 
împărat, ceea ce noi lăsăm la o parte, deoarece acest lucru 
a fost relatat numai de unul dintre scriitorii greci. Voi 
pomeni numai de faptul, pe care, după câte îmi amintesc, l- 
am citit în jurnal, că a fost înmormântat de sora sa 
Claudia. În adolescenţă, a devenit atât de strălucit prin 
calităţile fizice, încât a primit, datorită aprecierii lui 
Valerianus, funcţia de tribun, deşi era încă tânăr. Există o 
scrisoare a lui Valerianus către Gallienus, în care laudă pe 
tânărul Probus şi îl propune tuturor drept exemplu. De aici 
rezultă că niciodată n-a ajuns cineva, chiar la maturitate, 
la cea mai înaltă cinste, decât dacă, fiind copil, crescut la 


izvorul virtuţilor alese, a dat dovadă de calităţi cu totul 
deosebite. 

4 lată scrisoarea lui Valerianus: 

„Valerianus Augustus către fiul său Gallienus 
Augustus. Ca urmare a preţuirii pe care întotdeauna am 
avut-o, de cum a ajuns la vârsta tinereţii, pentru Probus, şi 
pe care o au toţi cei buni care-l consideră, la fel cu noi, un 
bărbat demn de numele său, i-am acordat funcţia de 
tribun, încredinţându-i şase cohorte de săraceni şi trupele 
auxiliare ale galiilor, împreună cu grupul de perşi pe care 
l-am primit în stăpânire de la sirianul Artabassis. Te rog, 
deci, scumpul meu fiu, să acorzi acestui tânăr, care aş vrea 
să fie de exemplu tuturor copiilor, deosebita cinste pe care 
o impun meritele minţii lui strălucite”. 

Altă scrisoare trimisă de acelaşi Valerianus către 
prefectul gărzii pretoriene, în legătură cu veniturile 
materiale: 

„Valerianus Augustus către  Milvius  Gallicanus, 
prefectul gărzii pretoriene. Te-ai putea mira că am numit 
tribun pe un tânăr, împotriva părerii lui Hadrianus, dar nu 
te vei mira prea mult, dacă afli că e vorba de Probus, un 
tânăr cu adevărat desăvârşit; căci, când mă gândesc la el, 
nimic altceva nu-mi apare în minte, decât numele lui. Intr- 
adevăr, dacă n-ar purta acest nume, l-ar merita ca poreclă. 
Fiindcă are posibilităţi materiale modeste şi pentru ca 
demnitatea lui să sporească prin creşterea veniturilor, vei 
porunci să i se dea două tunici roşii, două mantii galice cu 
broşe, două cămăşi brodate cu aur, un platou de peşte cu 
două feţe de argint în greutate de 10 libre, 100 de 
antoniani de aur, 1.000 de aureliani de argint, 10.000 
filipici de aramă; de asemenea, în solda zilnică: libre 
(lacună) carne de vițel, de porc, 6 libre; de capră, 10 libre; 
de găină, pentru două zile; un sextar de ulei pentru două 
zile; 10 sextari de vin vechi pe zi, împreună cu slănină şi 
nutreţ, sare, legume şi lemne, cât este necesar. De 


asemenea, vei da dispoziţii să i se ofere o locuinţă ca 
tribunilor de legiuni”. 

5 Acestea se spun, într-adevăr, în scrisori. Eu voi mai 
prezenta şi altele pe care le-am putut afla din efemeride: 

După ce, ca tribun, trecând dincolo pe Dunăre, a 
săvârşit multe fapte în războiul cu sarmaţii, i s-au dăruit în 
mod public, în adunarea soldaţilor, patru lănci simple, 
două coroane pentru fortificaţii, o coroană civică, patru 
steaguri simple, două brățări de aur, un colier de aur, o 
cupă pentru sacrificii de cinci libre. Într-adevăr, în această 
împrejurare, el salvase din mâinile cvazilor pe Valerius 
Flaccinus, un tânăr nobil, rudă cu Valerianus, de aceea 
Valerianus i-a dăruit coroana civică. In acest sens, 
Valerianus i s-a adresat astfel, în adunare: „Primeşte, 
Probus, aceste daruri pentru salvarea patriei, iar coroana 
civică, pentru salvarea rudei mele”. În acelaşi timp, ca 
mărturie a admiraţiei sale, i-a mai dat sub comandă şi 
legiunea a treia. lată scrisoarea cu privire la această 
legiune: 

„Faptele tale, iubite Probus, mă fac să par că-ţi dau 
prea târziu comanda unor armate mai importante; de 
aceea, eu ţi-o ofer imediat. Primeşte în seama ta legiunea a 
treia Felix3, pe care n-am încredinţat-o până acum 
nimănui, decât când a fost înaintat în vârstă. Mie însumi 
mi s-a încredinţat numai în acea vreme, când împăratul 
care mi-a acordat-o m-a văzut cu satisfacţie albit de vreme. 
Dar eu de la tine nu mai aştept o vârstă înaintată, 
deoarece străluceşti prin virtuțile tale şi te distingi prin 
moravuri. Am poruncit să ţi se dea trei rânduri de haine, ți- 
am dublat salariul şi ţi-am repartizat un port-drapel”. 

6 Mi-ar lua prea mult timp, dacă aş parcurge toate 
câte a înfăptuit ca particular un bărbat atât de mare sub 
Valerianus, sub Gallienus, sub Aurelianus şi Claudius; de 
câte ori s-a aruncat pe metereze şi a distrus fortificaţii! 
cum a ucis pe duşman în luptă corp la corp, a meritat 


răsplata împăraţilor sau a readus, prin vitejia sa, vechea 
strălucire a imperiului! Scrisoarea lui Gallienus către 
tribuni ne arată, de altfel, cine a fost Probus: 

„Gallienus Augustus către tribunii armatei din 
Illyricum. Cu toate că soarta neînduplecată a războiului cu 
perşii a pus stăpânire pe tatăl meu, am, totuşi, un părinte, 
pe Aurelius Probus, prin grija căruia eu m-aş putea 
considera în siguranţă. Dacă ar fi fost el aici, n-ar fi apărut 
acel tiran, al cărui nume nu merită să fie pomenit, care să 
pună mâna pe conducerea imperiului. De aceea doresc ca 
voi toţi să ascultați de dispoziţiile acestui om, care este 
apreciat şi de tatăl meu şi de senat”. 

S-ar părea poate lipsită de autoritate aprecierea lui 
Gallienus, acest împărat fără energie, dar, ceea ce nu se 
poate contesta este faptul că oamenii neserioşi nu-şi 
manifestă încrederea decât faţă de aceia ale căror virtuţi 
cred că le vor fi de folos. 

Dar, fie, să lăsăm la o parte scrisoarea lui Gallienus; 
ce să spunem, însă, despre părerea lui Aurelianus, care i-a 
încredinţat lui Probus pe soldaţii legiunii a zecea4, cei mai 
viteji din armata sa şi cu care el însuşi săvârşise lucruri 
extraordinare, făcând următoarea mărturisire: 

„Aurelianus Augustus transmite salutări lui Probus. 
Ca să ştii cât de mult te preţuiesc, ia în primire pe soldaţii 
legiunii a zecea, pe care mi i-a încredinţat odinioară 
Claudius. Căci aceştia se deosebesc de ceilalţi prin faptul 
că, drept chezăşie a norocului, au fost întotdeauna sub 
comanda unor viitori Împărați”. 

De aici s-a înţeles că Aurelianus, dacă i s-ar fi permis 
să acţioneze după voinţa şi înţelepciunea sa, avea de gând 
să-l numească împărat pe Probus. 

7 Pe de altă parte, ar fi nevoie de prea mult timp, ca 
să înşirăm aprecierile exprimate cu privire la Probus de 
Claudius şi de Tacitus, deşi se spune că acesta a afirmat în 
senat, când i se oferea lui domnia, că Probus ar trebui să 


fie împărat; dar n-am găsit acest decret al senatului. 

lată, însă, prima scrisoare pe care Tacitus a trimis-o 
lui Probus după alegerea sa ca împărat: 

„Tacitus Augustus către Probus. Din voinţa armatei 
înțelepte, senatul m-a ales, pe mine împărat. Trebuie să 
ştii, însă, că acum problemele statului apasă mai mult pe 
umerii tăi. Noi toţi cunoaştem şi senatul ştie cât de mult 
valorezi. Fii atent la nevoile noastre. După cum obişnuieşti, 
de altfel, adaugă la grijile familiale treburile statului. După 
ce ţi-am încredinţat comandamentul militar al întregului 
orient, ţi-am încincit salariul, ţi-am dublat echipamentul 
militar, am hotărât să fii consul, împreună cu noi, în anul 
următor: pentru virtuțile tale, îţi rămâne de dobândit toga 
palmată capitolină”. 

Unii consideră chiar că a fost ca o prezicere pentru 
conducerea imperială faptul că Tacitus a afirmat în 
scrisoare „îţi rămâne de dobândit toga palmată capitolină”. 
Dar, în legătură cu această apreciere, tuturor consulilor li 
se scria în aceiaşi termeni. 

8 A fost întotdeauna foarte mare dragostea soldaţilor 
faţă de Probus şi totuşi el niciodată nu le-a tolerat 
greşelile. Adesea, însă, a oprit pe Aurelianus de la o 
cruzime excesivă. El vizita fiecare manipul în parte, 
inspecta îmbrăcămintea şi încălţămintea soldaţilor; iar, 
dacă exista pradă de război, astfel o împărțea, încât el nu 
păstra pentru sine decât armele de atac şi de apărare. Ba 
chiar, odată, după ce printre lucrurile luate pradă de 
război, nu e sigur dacă de la alani ori de la altă populaţie, 
a fost găsit un cal, nu prea arătos şi nici prea mare, care, 
după câte spuneau soldaţii, putea alerga pe zi 100.000 de 
picioare şi aceasta fără întrerupere, timp de 8 - 10 zile şi, 
pe cinci soldaţii îşi exprimau părerea că Probus va păstra 
pentru sine un astfel de animal, el a spus imediat: „Acest 
cal se potriveşte mai degrabă unui. soldat fugar şi nu 
unuia viteaz”. Apoi a poruncit ca soldaţii să-şi pună numele 


în urnă, pentru ca cineva să-l primească trăgându-l la sorţi. 
Şi, fiindcă, în armată, se aflau patru soldaţi cu numele de 
Probus, s-a întâmplat ca primul bilet care a ieşit să poarte 
acest nume, deşi numele comandantului însuşi nu fusese 
pus în urnă. Fiindcă cei patru soldaţi se luptau între ei şi 
fiecare îşi apăra norocul, a dat ordin să se agite din nou 
urna, dar şi a doua oară, a ieşit numele Probus; şi chiar 
după repetarea operaţiei de trei şi patru ori, şi a patra 
oară a fost scos numele Probus. Atunci întreaga armată, cu 
asentimentul chiar al celor patru soldaţi al căror nume 
ieşise din urnă, a oferit calul comandantului ei. 

9 A luptat cu multă vitejie în Africa, împotriva 
înarmărizilor, pe care i-a învins; apoi din Lybia a trecut în 
Carthagina şi a curăţat-o de comploturi. În Africa, a mai 
luptat printr-o luptă singulară împotriva unui oarecare 
Aradio, pe care l-a aruncat la pământ şi, fiindcă l-a văzut 
bărbat foarte viteaz şi foarte înverşunat, i-a dedicat un 
mormânt foarte mare, care şi acum există, pe o movilă la o 
înălţime de aproape 200 de picioare de la pământ, fiind 
ridicat de soldaţii săi, pe care niciodată nu-i lăsa în 
inactivitate; în acest sens, au rămas în Egipt lucrările lui, 
pe care le-a construit cu soldaţii în diferite localităţi. Pe 
Nil, de asemenea, a executat multe lucrări, astfel încât 
numai el a contribuit la asigurarea recoltelor de griu. A 
construit, prin munca soldaţilor, temple, poduri, porticuri, 
basilice; a lărgit multe maluri ale fluviilor, a secat foarte 
multe mlaştini, transformându-le în ogoare roditoare. A 
luptat şi împotriva palmyrenilor, apărând Egiptul contra 
grupărilor lui Odenatus şi Cleopatrei, mai întâi cu succes, 
apoi cu destulă uşurinţă, astfel încât era gata să fie luat 
prizonier; dar, după aceea, refăcându-şi forţele, a readus în 
stăpânirea lui Aurelianus Egiptul şi cea mai mare parte a 
orientului. 

10 Fiindcă Probus strălucea, aşadar, prin astfel de 
fapte şi virtuţi atât de mari, după ce Tacitus a fost răpus de 


moarte şi în timp ce Florianus punea stăpânire pe putere, 
toate armatele orientului l-au ales pe el împărat. Nu este 
nepotrivit şi nici lipsit de delicateţe să se cunoască şi 
povestea care arată cum a ajuns Probus la conducerea 
imperiului: după ce vestea morţii lui Tacitus a ajuns la 
armate, primul gând al soldaţilor a fost de a preveni 
armatele italice ca nu cumva senatul să aleagă iarăşi pe 
împărat. Şi, pe când între soldaţi se născuse o discuţie 
aprinsă în legătură cu cel care trebuie să devină 
conducător, iar tribunii le vorbeau în câmpul lui Marte, pe 
unităţi, spunându-le că trebuie să fie căutat un împărat 
viteaz, curat, modest, îngăduitor şi cinstit şi în timp ce 
acest lucru se discuta, cum se obişnuieşte, în diferite 
grupuri, ca printr-o aprobare divină, toţi au exclamat: 
„Probus Augustus, zeii să te aibă sub pază!” Apoi s-au 
adunat imediat, s-a organizat o tribună din pământ şi, fiind 
numit împărat, a fost îmbrăcat în mantia de purpură 
smulsă de pe statuia unui templu; după aceea a fost 
condus, fără voia lui, pe Palatin în timp ce el protesta şi 
spunea: „Nu vă e de folos, soldaţi, cu mine n-o veţi duce 
bine, eu nu vă pot linguşi”. 

Prima lui scrisoare trimisă lui Capito, prefectul gărzii 
pretoriene, suna astfel: „N-am dorit niciodată puterea şi 
am primit-o fără voia mea. Dar nu-mi e îngăduit să renunţ 
la o funcţie atât de invidiată. Trebuie să-mi îndeplinesc 
rolul pe care mi l-a impus armata. Pe tine, Capi to, te rog 
să te străduieşti ca, împreună cu mine, să te bucuri de o 
patrie puternică şi să te îngrijeşti de aprovizionarea cu 
grâu a armatei, oriunde s-ar afla ea, de transporturi şi de 
tot ceea ce este necesar. Eu, cât îmi stă în putinţă, dacă vei 
conduce bine toate, nu voi avea alt prefect”. 

Aşadar, la vestea că Probus a fost ales împărat, 
soldaţii au ucis pe Florianus, care acaparase tronul ca şi 
cum ar fi fost ereditar, fiind convinşi că nimeni nu poate 
merita domnia mai mult decât Probus. Astfel, fără nicio 


dificultate, i s-a transmis conducerea întregii lumi, pe baza 
hotărârii armatei şi a senatului. 

11 Şi, fiindcă am pomenit despre senat, consider că 
trebuie să aduc la cunoştinţă scrisoarea trimisă de împărat 
senatului şi, de asemenea, care a fost răspunsul 
strălucitului ordin: 

Cea dintâi cuvântare a lui Probus către senat a fost 
aceasta: 

„Senatori, în mod corect şi organizat, în anul imediat 
precedent, s-a întâmplat ca bunăvoința voastră să dea 
lumii un împărat chiar dintre voi, care sunteţi, aţi fost 
întotdeauna şi veţi fi, prin urmaşii voştri, conducătorii 
lumii. De-ar fi voit Florianus să aştepte domnia şi nu şi-ar fi 
însuşit-o ca pe o moştenire, puterea voastră măreaţă l-ar fi 
ales împărat, fie poate chiar pe el, fie pe oricare altul. 
Acum, fiindcă el şi-a însuşit cu forţa funcţia de conducere, 
mie mi-a fost acordat titlul de Augustus de către soldaţii 
înţelepţi, care s-au răzbunat împotriva aceluia care-l 
dobândise pe nedrept. 

Vă rog să vă spuneţi părerea asupra meritelor mele, 
iar eu voi face ceea ce va porunci bunăvoința voastră”. 

Şi acum, iată decretul senatului: 

În ziua a treia înainte de nonele lui februarie5, în 
palatul Concordiei, între altele, consulul Aelius Scorpianus 
a zis: „Aţi ascultat, senatori, scrisoarea lui Aurelius 
Valerius Probus: ce părere aveţi despre aceasta?” Atunci 
au aclamat: „Probus Augustus, zeii să te aibă în pază. 
Odinioară erai comandant demn şi viteaz, drept şi bun, 
acum vei fi un bun împărat. Exemplu pentru soldaţi, vei fi 
exemplu pentru împărați. Zeii să te aibă în pază. Apărător 
al statului, să domneşti în fericire; conducător al armatei, 
să domneşti în fericire; pe tine şi pe ai tăi zeii să vă aibă în 
pază. De curând, ai fost ales de senat. Mai mic de vârstă ca 
Tacitus, îi eşti superior în toate celelalte. Pentru că ai luat 
asupra ta conducerea imperiului, îţi mulţumim. Ai grijă de 


noi, ai grijă de statul roman. Îţi încredinţăm pe aceia, pe 
care i-ai salvat înainte. Tu eşti Francicus, Gothicus; tu 
Sarmaticus, tu Parthicus; tu eşti totul. Şi înainte ai fost 
întotdeauna demn de rolul de conducător, demn de triumf. 
Să fii fericit, să domneşti în fericire”. 

12 După acestea, a vorbit Manlius Staţianus, care 
atunci avea dreptul primului cuvânt: „Senatori, mulţumesc 
zeilor nemuritori şi, înaintea tuturor, lui Jupiter Optimus, 
care ne-au dat un astfel de împărat, cum întotdeauna ne- 
am dorit. Dacă judecăm drept, nu trebuie să regretăm nici 
pe Aurelianus, nici pe Alexander, nici pe Antoninus, nici pe 
Traianus sau Claudius. Într-un singur împărat, de data 
aceasta, se găsesc întrunite: ştiinţa militară, o inimă 
blândă, o viaţă onorabilă, un model pentru conducerea 
treburilor statului, o chezăşie a tuturor virtuţilor. Căci, 
într-adevăr, ce parte a lumii ne-a rămas necunoscută, 
datorită victoriilor lui? Martori sunt înarmărizii, învinşi pe 
pământul Africii, francii  nimiciţi în  mlaştinile lor 
inaccesibile, germanii şi alamanii alungaţi departe de 
malurile Rhinului. Ce să mai vorbesc de sarmaţi, de goti, 
de părţi, de perşi, şi de toată regiunea pontică? 
Pretutindeni sunt vii urmele virtuţilor lui Probus. Ar fi 
necesar prea mult timp, ca să arătăm câţi regi ai marilor 
popoare a fugărit, câţi comandanţi a omorât cu mâna sa, 
câte arme a capturat el însuşi înainte de a fi împărat. 
Pentru mulţumirile pe care i le-au adus Împărații anteriori 
sunt martore scrisorile depuse în monumentele publice. 
Zei buni, de câte ori i s-au oferit daruri militare! Ce laude a 
binemeritat de la soldaţi! Ca tânăr, a primit tribunatul; nu 
mult după vârsta tinereţii, a primit conducerea legiunilor. 
Jupiter Optimus Maximus, regină luno şi tu Minerva, 
căpetenie a virtuţilor, tu Concordia lumii şi Victoria 
Romană,  îndepliniţi această dorinţă a senatului şi 
poporului roman, a soldaţilor, a aliaţilor şi popoarelor din 
afara Romei: să împărăţească aşa cum a condus armata! 


Aşadar, senatori, îi hotărăsc prin votul unanim al tuturor a, 
numele de împărat, numele de Caesar şi Augustus, adaug 
puterea proconsulară, titlul de părinte al patriei, marele 
pontificat, dreptul de a-şi spune părerea de trei ori, 
puterea tribuniciară”. După acestea, s-a aclamat: „Toți, toţi 
suntem de acord”. 

13 După ce a fost adoptat decretul senatului, prin cea 
de a doua cuvântare, a acordat senatorilor dreptul de a 
cunoaşte unele din apelurile marilor judecători, de a numi 
pe proconsuli, de-a acorda funcţia de locţiitori ai 
împăratului foştilor consuli, puterea de pretor 
guvernatorilor, dreptul de a sancţiona prin decrete proprii 
legile propuse de împărat. 

Imediat, apoi, pe cei care au mai supravieţuit dintre 
omorâtorii lui Aurelianus i-a pedepsit în diferite feluri, mai 
blând şi mai moderat decât procedase mai înainte armata 
şi, după aceea, Tacitus. În cele din urmă, a luat măsuri şi 
împotriva acelora care instigaseră contra lui Tacitus. A 
cruțat pe aliaţii lui Florianus, fiindcă nu susţinuseră pe un 
tiran oarecare, ci pe fratele împăratului lor. A primit, după 
aceea, în supunere toate armatele europene, care îl 
făcuseră împărat şi îl şi omorâseră pe Florianus. 

După ce toate acestea au fost îndeplinite, s-a 
îndreptat cu o armată imensă spre Galliile, care, după 
moartea lui Postumus, se răsculaseră, iar, după cea a lui 
Aurelianus, fuseseră cotropite de germani. Aici s-au dat 
atâtea bătălii şi cu atâta succes, încât a recucerit de la 
barbari 60 de cetăţi dintre cele mai renumite şi toată 
prada prin care barbarii, în afară de faptul că se 
îmbogăţiseră, îşi creaseră un titlu de glorie. Şi, fiindcă mai 
erau din cei care rătăceau fără grijă pe ţărmul nostru şi 
prin Gallia, după ce a omorât aproape 500 dintre aceştia, 
care ocupaseră pământul roman, a alungat pe ceilalţi peste 
fluviul Niger1 şi dincolo de Alba, luând înapoi de la barbari 
întreaga pradă pe care ei o răpiseră de la romani. A ridicat 


oraşe şi fortărețe pe pământ barbar şi a instalat acolo 
garnizoanele. 

14 Tuturor celor pe care i-a aşezat de pază dincolo de 
Rhin le-a asigurat ogoare, hambare, case şi aprovizionare 
cu alimente. Dar lupta n-a încetat, deoarece zilnic i se 
aduceau capete de-ale barbarilor, câte unul pentru o 
monedă de aur, până ce nouă regi de la diferite popoare s- 
au prezentat şi i-au jurat credinţă, aruncându-se la 
picioarele lui. Probus le-a cerut mai întâi ostatici, care i-au 
fost predaţi imediat; apoi griu, în cele din urmă, vaci şi oi. 
Se zice că le-a interzis cu asprime folosirea armelor şi le-a 
indicat să aştepte, dacă vor fi atacați, apărarea romanilor. 
Dar se părea că aceasta nu se va putea îndeplini, decât 
dacă frontiera romană8 va fi extinsă şi după ce toată 
Germania va deveni provincie romană. Totuşi a luat măsuri 
de pedepsire, cu consimţământul regilor înşişi, Împotriva 
celor care nu aduceau în mod cinstit tributul. Pe lângă 
acestea, a mai primit 16.000 de recruți, pe care i-a 
răspândit prin toate provinciile, aşa încât la un mare 
număr de soldaţi grăniceri a introdus câte cincizeci sau 
şaizeci de recruți, zicând că e bine să se simtă, dar să nu 
se vadă, că romanii sunt ajutaţi de barbari. 

15 După liniştirea lucrurilor în Gallia, a trimis 
senatului următoarea scrisoare: „Aduc mulţumire zeilor 
nemuritori, senatori, fiindcă au confirmat în totul 
aprecierile voastre faţă de mine. A fost supusă Germania 
pe toată întinderea sa, nouă regi ai diferitelor populaţii s- 
au aruncat rugători la picioarele mele, adică la ale voastre. 
Toţi barbarii ară pentru voi, pentru voi seamănă şi luptă 
împotriva populațiilor din interior-Hotărâţi, după obiceiul 
vostru, rugăciuni publice; căci au fost omorâţi 400.000 de 
duşmani, iar 16.000 de militari vi s-au supus, 70 oraşe cele 
mai renumite au fost salvate de sub jugul duşmanilor, iar 
cetăţile Galliei au devenit în întregime libere. Am dedicat 
bunăvoinţei voastre, senatori, coroanele de aur9 pe care 


mi le-au oferit toate cetăţile Galliei. Pe acestea închinaţi-le 
cu mâinile voastre lui Jupiter Optimus Maximus, precum şi 
celorlalţi zei şi zeițe nemuritoare. A fost luată înapoi toată 
prada şi alta a fost capturată, chiar în cantitate mai mare 
decât cea care ne fusese răpită de ei înainte. Ogoarele 
gallice sunt arate cu boii barbarilor, plugurile captive ale 
germanilor sunt conduse de agricultorii noştri, vitele 
diferitelor populaţii pasc, pentru a oferi hrană alor noştri; 
caii lor măresc cavaleria noastră; hambarele sunt pline cu 
griul barbarilor. Ce să spun mai multe? Lor le-am lăsat 
numai pământul, noi stăpânim toate bunurile. Voiam, 
senatori, să numesc un nou guvernator al Germaniei, dar 
am amânat aceasta până ce dorinţele noastre vor fi 
complet satisfăcute, ceea ce credem că se va întâmpla 
când Providența divină va face să crească şi mai mult 
armatele noastre”. 

16 După acestea, a plecat spre Illyricum10. Înainte 
de a ajunge acolo, a lăsat Retia atât de liniştită, încât nu 
mai exista nicio bănuială de răscoală. În Illyricum, aşa a 
înspăimântat pe sarmaţi şi celelalte populaţii, încât, 
aproape fără lupte, a recucerit toate lucrurile, pe care ei le 
jefuiseră de la romani. Apoi şi-a continuat drumul prin 
Thracia, primind, fie ca prietene, fie ca supuse, toate 
populaţiile getice, înspăimântate de faima acţiunilor şi 
copleşite de forţa vechiului renume roman. Înfăptuind 
acestea, s-a îndreptat spre orient şi, în drum, după 
prinderea şi omorârea unui tâlhar foarte puternic, numit 
Palfuerius, a eliberat Isauria întreagă, populaţiile şi 
oraşele fiind readuse sub legile romane. A luat în 
stăpânire, prin teroare sau de bunăvoie, localităţile 
barbarilor care se află lângă Isauria. După ce le-a străbătut 
pe toate, el a zis: „Este mai uşor ca tâlharii să fie 
împiedicaţi de a ajunge în aceste locuri, decât să fie 
alungaţi”. Veteranilor le-a dăruit în stăpânire personală 
toate acele locuri în care era greu de pătruns, adăugând 


obligaţia ca fiii lor, numai bărbaţii, începând de la 18 ani, 
să fie trimişi la armată, ca să nu mai înveţe să tâlhărească 
înainte de a se instrui să lupte în război. 

17  Liniştind, în sfârşit, toate  fracţiunile din 
Pamphylia11 şi celelalte provincii vecine cu lIsauria, s-a 
abătut spre Orient. A supus Blemmyael2 şi a trimis la 
Roma pe locuitorii ei luaţi prizonieri, care au oferit 
poporului roman un spectacol uimitor şi surprinzător. 
Eliberându-le din sclavia barbarilor, a adus apoi sub 
stăpânire romană oraşele Coptos şi Ptolemais13. Aceasta i- 
a fost de un folos atât de mare, încât părţii au trimis la el 
nişte soli care, cuprinşi de spaimă, au cerut pacea. 
împăratul i-a primit cu multă răceală şi i-a trimis îngroziţi 
înapoi. Se crede că, după respingerea darurilor pe care i le 
trimiseseră, Probus a trimis această scrisoare regelui 
Narseus: „Mă mir că tu, din toate care vor fi ale noastre, 
ne-ai trimis aşa de puţine lucruri. Între timp, păstrează mai 
departe toate de care te bucuri, căci, dacă voi dori să le 
avem, noi ştim cum trebuie să le luăm în stăpânire. După 
ce a primit această scrisoare, Narseus s-a înspăimântat 
peste măsură, mai ales după ce a aflat că oraşele Coptos şi 
Ptolemais au fost eliberate din mâinile blemmyilor, care le 
subjugaseră şi că au fost nimiciţi aceia care înainte 
răspândiseră groaza printre populaţii. 

18 După încheierea păcii cu perşii, s-a dus în Thracia 
şi a fixat pe pământul roman, 100.000 de bastarni care au 
păstrat credință romanilor; dar, fiindcă transferase, 
împreună cu bastarnii, foarte mulţi oameni şi din alte 
populaţii, adică din gepizi, grautungi şi vandali, toţi aceştia 
din urmă au călcat înţelegerea şi, în timp ce Probus era 
ocupat cu războaiele împotriva tiranilor, ei s-au împrăştiat 
pretutindeni, pe uscat şi pe apă, aruncând o mare pată 
peste gloria romană. Şi pe aceştia i-a nimicit în diverse 
rânduri, obţinând diferite victorii; totuşi câţiva s-au mai 
putut întoarce acasă, considerând ca o glorie faptul că 


scăpaseră din mâinile lui Probus. Acestea au fost acţiunile 
pe care le-a întreprins Probus împotriva barbarilor. 

A mai avut de înăbuşit destul de grele comploturi 
provocate de tirani. Astfel, datorită cunoscutei lui virtuţi, a 
învins, în diferite bătălii pe Saturninus, care pusese mâna 
pe imperiul de răsărit. După învingerea lui, însă, a fost 
atâta linişte în orient, încât, după cum se vorbea în popor, 
nimeni n-a mai auzit un şoarece mişcând. Apoi, cu ajutorul 
barbarilor, a învins, la Agrippina, pe Proculus şi Bonosus, 
care îşi însuşiseră conducerea în Gallia14 şi revendicau 
Brittannia, Hispa mă şi provinciile Galliei. Dar să nu 
pretinzi mai multe cu privire la Saturninus, Proculus sau 
Bonosus, căci pe ei îi voi introduce în cartea destinată lor, 
unde, după cum se cuvine şi chiar după cum cere 
necesitatea, voi spune câteva cuvinte în legătură cu ei. Un 
singur lucru trebuie cunoscut, că toţi germanii, la cererea 
lui Proculus de a-i veni în ajutor, au preferat să servească 
sub ordinele lui Probus decât să meargă împreună cu 
Bonosus şi Proculus. De aceea a permis tuturor galiilor, 
hispanilor şi britanilor să crească viţă de vie şi să aibă vin. 
El însuşi a plantat cu viţă selecționată muntele Alma din 
Illyricum, lângă Sirmium, pe care l-a săpat cu forţele 
militare. 

19 A oferit romanilor distracţii şi unele chiar 
neobişnuite, organizând şi distribuirii de alimente. A 
triumfat asupra germanilor şi blemmylor, ducând în faţa 
triumfului batalioanele tuturor populațiilor, până la 50 de 
oameni din fiecare. A organizat, în circ, o foarte bogată 
vânătoare, în cadrul căreia animalele erau la discreţia 
poporului. Spectacolul a fost de genul următor: au fost 
fixaţi nişte arbori puternici, smulşi din rădăcini de soldaţi 
şi legaţi în lung şi în lat prin scânduri acoperite cu pământ, 
astfel încât, din cauza frunzelor verzi, întreg circul părea o 
adevărată pădure deasă. Au fost lăsaţi să iasă prin toate 
intrările 1.000 de struţi, 1.000 de cerbi, 1.000 de porci 


mistreți, chiar căprioare, capre sălbatice, oi sălbatice şi 
alte animale erbivore, câte au putut fi crescute sau găsite. 
Apoi au intrat oamenii din popor şi a prins fiecare ce a 
vrut. În altă zi, s-a dat drumul, în amfiteatru, printr-o 
singură ieşire, la 100 de lei cu coama mare, care provocau 
cu răgetele lor tunete îngrozitoare. Aceştia toţi au fost însă 
nimiciţi de vânători la ieşirea lor din cuşti, fără să ofere, 
deci, un spectacol măreț în momentul uciderii lor; căci nu 
s-a produs o năvală a animalelor, cum se obişnuieşte când 
sunt lăsate să se năpustească afară din cuştile lor. Pe lângă 
acestea, au fost ucişi cu săgețile mulţi care nu voiau să se 
îndrepte spre arenă. Au fost scoşi, în sfârşit, 100 de 
leoparzi libieni, apoi 100 de leoparzi sirieni, 100 de leoaice 
şi, în acelaşi timp, 300 de urşi; spectacolul acestora a fost, 
în realitate, mai mult măreț decât plăcut. In cele din urmă 
au fost introduse 300 perechi de gladiatori, cei mai mulţi 
fiind dintre luptătorii blemmyi, care fuseseră purtaţi în 
triumf, alţii germani şi sarmaţi şi chiar câţiva tâlhari 
isaurieni. 

20 După ce au fost înfăptuite toate acestea, în timp 
ce pregătea războiul cu perşii, trecând prin Illyricum, a 
fost omorât de soldaţii săi. Cauzele uciderii lui au fost 
acestea: mai întâi, fiindcă niciodată n-a îngăduit un răgaz 
de odihnă soldaţilor, ba chiar a ridicat multe construcţii cu 
braţele militarilor, spunând că soldatul nu trebuie să 
consume hrană pe gratis. La acestea s-a adăugat afirmaţia 
lui importantă şi salvatoare pentru statul roman, dacă s-ar 
împlini vreodată că în scurt timp nu vor mai fi necesari 
soldaţiil5. Oare ce şi-a imaginat în minte cel care făcea 
această afirmație? Nu supusese el toate populaţiile 
barbare şi nu adusese în întregime toată lumea sub 
stăpânire romană? „În scurt timp, a spus el, soldaţii nu ne 
vor mai fi necesari”; aceasta ce-ar putea să însemne 
altceva decât că, în curând, nu va mai exista niciun soldat 
roman? Pe oriunde va domni, statul roman va stăpâni totul 


în deplină siguranţă. Întreaga lume nu va mai fabrica 
arme, nu se vor mai împărţi alimente în mod gratuit, boii 
vor fi folosiţi la plug, calul se va naşte pentru pace, nu va 
mai fi niciun război, nici prizonieri; pretutindeni, va fi 
pace; pretutindeni, legile romane; pretutindeni, judecătorii 
noştri. 

21 Din respect pentru cel mai bun împărat, am ajuns 
mai departe decât pretinde stilul prozei. Voi mai adăuga 
doar un fapt care a grăbit moartea unui bărbat atât de 
deosebit. Căci, după ce a ajuns la Sirmium16, dorind să 
lărgească şi să facă mai roditor pământul natal, a trimis 
mai multe mii de soldaţi ca să sece o mlaştină, poruncindu- 
le să sape astfel un canal imens, cu ajutorul căruia, 
îndreptând apele bălților în râul Savus, urma să asaneze 
terenurile care aveau să fie de folos sirmienilor. Revoltaţi 
de această situaţie, soldaţii l-au urmărit pe când se refugia 
într-un turn de fier, pe care îl construise înalt, pentru a-i 
servi ca post de observare şi l-au omorât în al cincilea an al 
domniei sale. 

După aceea, toţi soldaţii fără deosebire i-au construit 
un mormânt pe o terasă înaltă cu această inscripţie săpată 
în marmoră: „Aici zace împăratul Probus, cinstit cu 
adevărat, învingătorul tuturor populațiilor barbare, 
învingătorul chiar al tiranilor”. 

22 Comparându-l pe împăratul Probus cu alţi 
împărați şi aproape chiar cu toți comandanții romani, 
oricât de viteji, de îngăduitori, de înţelepţi, de admirabili 
au fost, sunt convins că el a fost sau egal cu ei sau chiar 
mai bun, dacă nu se vor găsi invidioşi, care să mă 
contrazică. În cei cinci ani ai domniei sale, a purtat atâtea 
războaie în toată lumea, şi s-ar putea spune că chiar 
conduse personal, încât e de mirare cum a putut face faţă 
tuturor bătăliilor. În multe împrejurări, a participat direct 
la luptă. A pregătit pe cei mai străluciți generali, căci la 
şcoala lui s-au format: Carus, Diocletianus, Constanţi us, 


Asclepio dotus,  Annibalianus,  Leonides, Cecropius, 
Pisonianus, Herennianus, Gaudiosus, Orsinianus şi ceilalţi, 
pe care părinţii noştri i-au admirat şi din mijlocul cărora au 
ieşit mai mulţi împărați buni. Să aducă pentru comparaţie, 
cui îi place aceasta, cei douăzeci de ani ai lui Traianus şi 
Hadrianus şi pe cei tot atâţia ai Antoninilor. Ce să mai 
vorbesc de Augustus, ai cărui ani de domnie egalează 
aproape viaţa unui om. Pe împărații răi nu-i mai pun la 
socoteală. Însuşi glasul prea strălucit al lui Probus ne arată 
ce spera că va putea realiza când spunea că, în scurt timp, 
armata nu va mai fi necesară. 

23 Într-adevăr, încrezător în sine, nu s-a temut de 
barbari şi nici de tirani. Ce situaţie fericită s-ar fi creat, 
dacă, sub domnia lui, n-ar fi mai fost soldaţi? Niciun 
locuitor n-ar mai fi fost obligat să dea tribut în grâne, nu s- 
ar mai risipi prin dărnicii veniturile statului, statul roman 
ar avea bugete statornice, nimic n-ar fi risipit de Împărați, 
nimic n-ar fi luat de la proprietar; promitea, desigur, un 
veac de aur. N-aveau să mai fie tabere militare, nu s-ar mai 
auzi nicăieri trâmbiţa, n-ar mai trebui să se fabrice arme; 
acest popor de soldaţi, care acum zguduie imperiul în 
războaie civile, ar lucra pământul, s-ar aşterne pe studii, s- 
ar perfecționa în arte, ar călători pe mare. Să adăugăm la 
acestea că nimeni nu şi-ar mai găsi moartea în război. Zei 
buni, cu ce v-a supărat statul nostru, căruia i-aţi înlăturat 
un astfel de împărat? Să plece mai degrabă cei care 
pregătesc pe soldaţi pentru războaiele civile, care 
înarmează mâinile celor care vor să-şi omoare părinţii, 
care contestă lui 

Probus divinitatea, pe care împărații noştri au înţeles 
s-o cinstească prin statui, s-o venereze în temple, s-o 
celebreze în spectacolele de circ. 

24 Urmaşii lui Probus, fie din ură, fie din teama 
invidiei, au părăsit Roma şi şi-au aşezat larii în Italia, în 
regiunea din jurul Veronei, al Benacului şi al Lariuluil7. N- 


aş putea trece peste faptul că, atunci când statuia lui 
Probus aşezată în împrejurimile Veronei, a fost lovită de 
trăsnet, astfel încât toga lui pretextă şi-a schimbat 
culoarea, haruspicii au răspuns că urmaşii acestei familii 
vestite se vor bucura de atâta strălucire în senat, încât vor 
îndeplini cele mai înalte onoruri. Dar până acum n-am 
văzut pe nimeni în această situaţie, deci se pare că urmaşii 
posedă eternitatea, dar nu şi strălucirea prezisă. 

Senatul, ca şi poporul, a primit cu foarte mare 
tristeţe moartea lui Probus. Iar, după ce s-a anunţat că va 
fi la conducere Carus, bărbat bun, evident, dar departe de 
Probus, din cauza fiului acestuia Carl nu-s, care ducea o 
viaţă nenorocită, atât senatul cât şi poporul s-au îngrozit. 
Fiecare se temea desigur de un împărat extrem de crud 
cum era Carus, dar mai mult de moştenitorul lui nelegiuit. 

lată ce am cunoscut despre Probus sau ce am 
considerat demn de amintit. Acum vom vorbi în altă carte, 
pe scurt, despre Firmus şi Saturninus, despre Bonosus şi 
Proculus. Căci n-am considerat demn să pun pe cei patru 
tirani la un loc cu un împărat bun. După aceea, dacă vom 
mai fi în viaţă, vom începe să înfăţişăm pe Carus împreună 
cu copiii săi. 

FIRMUS, SATURNINUS, PROCULUS ŞI BONOSUSI78 

(adică: cei patru tirani) 

cel mai desăvârşit şi mai limpede scriitor, nu s-a 
ocupat de loc de Antoninus şi de Vindex, mulţumindu-se 
să-i critice în fugă; pe de altă parte, Marius Maximus i-a 
prezentat pe Avidius - de pe vremea lui Marcus - pe 
Albinus şi pe Niger, de pe vremea lui Severus, nu în cărţile 
sale proprii, ci în altele străine. De altfel, nu ne mirăm de 
Suetonius a cărui trăsătură caracteristică era conciziunea. 
Dar de ce nu s-a preocupat de această parte a istoriei 


178 Asupra tiranilor neînsemnaţi, ştiu că cei mai mulţi istorici au 
păstrat tăcere sau au trecut repede peste ei. Căci, pe de o parte, 
Suetonius Tranquillus, 


noastre Marius Maximus, cel mai guraliv dintre toţi, care 
s-a angajat în diverse lucrări mitico-istorice? Şi din contră, 
Trebellius Pollio a demonstrat atâta exactitate în tratarea 
împăraţilor buni şi răi, încât chiar pe cei treizeci de tirani 
i-a cuprins pe scurt, într-o singură carte, deşi aceştia n-au 
fost cu mult mai înainte sau mai târziu decât vremea lui 
Valerianus şi a lui Gallienus. De aceea, cu toate că, atunci 
când le-am adresat elogii, fie chiar în grabă, am acordat o 
atenţie deosebită lui Aurelianus, Tacitus, Florianus şi, fără 
îndoială, şi lui Probus, marele şi distinsul împărat, înainte 
de-a prezenta pe Carus, Carinus şi Numerianus, nu voi 
trece sub tăcere nici pe Satuminus, Bonosus, Proculus şi 
Firmus, care au trăit în timpul lui Aurelianus. 

2 Căci ştii, dragul meu Bassus, ce mare dispută am 
avut de curând cu prietenul istoricilor, Marcus Fonteius, 
deoarece el susţinea că Firmus, care ocupase Egiptul în 
timpul lui Aurelianus, a fost un tâl har şi nu un împărat. 
împotriva părerilor lui mă găseam eu şi, împreună cu mine, 
Rufius Celsus şi Ceionius Iulianus şi Fabius Sossianus, care 
susțineau că Firmus a îmbrăcat mantia de purpură şi că a 
fost numit Augustus, bătându-i-se monedă, şi că Severus 
Archontius i-a scos chiar bani, iar din cărţile greceşti şi 
egiptene reiese că, în decretele sale, era numit autocrat. 
Într-adevăr, adversarul nostru avea împotrivă singurul 
argument că Aurelianus a scris în edictul său nu că a 
omorât un tiran, ci că a alungat de la treburile statului pe 
un tâlhar oarecare, ca şi cum un împărat cu un nume aşa 
de mare ar fi putut socoti tiran pe un tulburător; de altfel 
marii Împărați au numit întotdeauna tâlhari pe aceia pe 
care i-au omorât, fiindcă voiau să ia cu forţa purpura 
imperială. Eu însumi, în descrierea vieţii lui Aurelianus, 
înainte de a fi cunoscut totul despre Firmus, nu l-am 
socotit pe acesta printre purtătorii de purpură r ci ca pe un 
oarecare tâlhar; de aceea am făcut această observaţie ca 
nu cumva să se aprecieze că sunt în contradicţie cu 


propriile-mi afirmaţii. D-ar ca să nu lungesc volumul pe 
care l-am promis scurt, să revin la Firmus. 

3 Firmus s-a născut la Seleucia, deşi cei mai mulţi, 
dintre greci îi stabilesc altă patrie2, neştiind că, în acel 
timp, au existat trei Firmus, dintre care unul. era prefectul 
Egiptului, altul comandantul graniţei africane şi proconsul, 
iar al treilea, cel despre care vorbim, era prietenul şi 
aliatul Zenobiei; aţâţat de furie, el a invadat Alexandria 
egiptenilor, dar a fost zdrobit de Aurelianus. Despre 
bogăţiile sale se spun, de asemenea, multe; căci se susţine 
că şi-a construit o casă din pătrate de cristal îmbinate cu 
bitum şi alte soluţii şi că avea atâtea cărţi, încât afirma în 
public că poate să aprovizioneze toată armata cu papirus şi 
gumă. A întreţinut strânse relaţii cu blemmyi şi cu 
săracenii. Adesea a trimis corăbii de comerţ la indii. Se 
mai spune, chiar că avea doi dinţi de elefant de câte 10 
picioare, din care Aurelianus, adăugând alţi doi dinţi, 
hotărâse să facă un tron. pe care urma să fie aşezat un 
Jupiter din aur şi pietre scumpe; pe acesta, îmbrăcat în 
togă pretextă, voia „apoi, să-l aşeze în templul Soarelui şi 
să-l încredinţeze divinităţilor apenine, acordându-i numele 
de Jupiter Consul sau Consulens. Dar Carinus a oferit 
aceşti dinţi în dar unei femei oarecare, care se zice că a 
făcut din ei un pat. Asupra acestui lucru nu-mi spun, însă, 
părerea, fiindcă, pe de o parte, acum lucrul e cunoscut, iar 
pe de altă parte, nu va fi de niciun folos urmaşilor. 

4 Din cele de mai sus, reiese că acest dar indian, 
închinat lui Jupiter Optimus Maximus a fost transformat de 
un împărat desfrânat într-un instrument al plăcerilor lui 
josnice. 

Firmus era de o statură foarte înaltă, cu ochii ieşiţi în 
afară, cu părul ondulat, cu o rană pe frunte şi cu faţa 
negricioasă; în restul corpului era alb, dar păros şi 
necioplit, de aceea cei mai mulţi îl numeau ciclop. Se 
hrănea cu multă carne, încât se spune că mânca un struţ 


pe zi. Nu bea vin mult, bea însă foarte multă apă. Era 
foarte viguros la minte şi cu o constituţie fizică foarte 
puternică, astfel încât putea învinge şi pe Tritanus, despre 
care aminteşte Varro; suporta. pe piept, fiind aşezat pe 
spate şi sprijinit în mâini, o nicovală pe care se bătea 
încontinuu fierul. Se lua la întrecere şi în băutură cu 
comandanții lui Aurelianus, dacă voiau să-l pună la 
încercare. lar când unul dintre stegari, numit Burburus, un 
băutor vestit, l-a provocat la băutură, el a băut două urne 
cu vin şi apoi a rămas treaz tot timpul mesei. La întrebarea 
lui Burburus „De ce n-ai băut şi drojdia”, el i-a răspuns: 
„Prostule, pământul nu se bea”. Dar observ că ne ocupăm 
de lucruri fără valoare, deşi ar trebui să vorbim despre 
altele mai importante. 

Aşadar, Firmus a pus stăpânire pe domnie împotriva 
lui Aurelianus, pentru a apăra grupurile care îi rămăseseră 
credincioase Zenobiei. Dar, la întoarcerea lui Aurelianus 
din Thracia, a fost învins. Mulţi susţin că şi-a luat viaţa 
prin spânzurătoare3. Dar altceva arată Aurelianus în 
decretul pe care l-a dat, după ce l-a învins pe Firmus: 

5 „Aurelianus Augustus transmite salutări poporului 
Toman prea iubit. După ce am liniştit întreaga lume, pe 
toată întinderea ei, l-am fugărit, l-am atacat, l-am 
spânzurat şi l-am ucis, ca să nu vorbesc mai mult, pe 

Firmus, tâlharul egiptean, care se agita în timpul 
mişcărilor barbare şi atrăgea de partea sa pe foştii 
partizani ai unei neruşinate. Nu mai există nimic de care 
să vă puteţi teme, cetăţeni ai lui Romulus. Tributul 
Egiptului, care fusese întrerupt de nelegiuitul tâlhar, vă va 
reveni în întregime. Consolidaţi înţelegerea cu senatul, 
întăriţi prietenia cu ordinul ecvestru, strângeţi relaţiile cu 
garda pretoriană. Eu mă voi strădui să nu mai existe grijă 
în legătură cu situaţia statului roman. Ocupaţi-vă cu 
jocurile şi spectacolele de circ. Pe noi să ne preocupe 
treburile publice, pe voi plăcerile. De aceea, prea cinstiţi 


cetăţeni”... şi celelalte. 

6 lată ce trebuie să ştii că am aflat despre Firmus. 
Dar toate sunt demne de amintire, căci dacă vrei să 
cunoşti ceea ce a spus în mod deosebit Aurelius Festivus, 
libertul lui Aurelianus, trebuie să-l citeşti pe acesta însuşi, 
mai ales pasajul în care afirmă că Firmus a înotat între 
crocodili, uns cu grăsime de crocodil sau că a condus un 
elefant, a călărit pe un hipopotam şi că a fost transportat, 
odată, de nişte struţi imenşi, încât lăsa impresia că zboară. 
Dar cui îi foloseşte să le ştie pe toate acestea? De altfel 
Livius şi Sallustius trec peste lucrurile fără importanţă în 
legătură cu aceia, de a căror viaţă s-au ocupat. Nu ştim 
câţi catâri a avut Clodius sau câte catârce Titus Annius 
Millo sau dacă pe un cal etrusc sau pe unul sardinian a 
călărit Catilina, ori ce fel de hlamidă cu purpură purta 
Pompeius. De aceea e bine să terminăm cu Firmus şi să ne 
ocupăm de Saturninus, care şi-a asumat conducerea 
imperiului pentru regiunile orientului, contra lui Probus. 

7 Saturninus4, după locul naşterii, este gal, dintr-un 
neam de oameni turbulenţi şi dornici de a deţine 
conducerea sau a impune pe împărați. Dintre ceilalţi 
comandanţi, fiindcă se pare în mod cert că era un foarte 
deosebit om, acestuia i-a încredințat Aurelianus 
conducerea frontierei orientale, făcându-i, cu înțelepciune, 
recomandarea de a nu vizita niciodată Egiptul. Căci, ca un 
bărbat foarte prudent, se gândea, după cum vedem, la 
temperamentul galilor şi se temea ca nu cumva, apărând o 
cetate atât de turbulentă, să nu intre într-o societate, spre 
care-l atrăgea de altfel chiar propria lui natură. Căci, după 
cum bine ştii, egiptenii sunt nişte bărbaţi nestatornici, 
furioşi, trufaşi, vătămători, prefăcuţi, independenţi, dornici 
de schimbări, folosind, în acest scop, chiar şi cântecele 
publice; sunt  versificatori,  epigramişti, astrologi, 
prezicători, medici. Căci sunt creştini, samariteni, cărora 
le place să critice fără limite timpurile de faţă. Dar, ca să 


nu se supere pe mine vreun egiptean şi să nu creadă că 
ceea ce am trecut în lucrare este o invenţie de-a mea, voi 
reproduce şi o scrisoare a lui Hadrianus găsită în cărţile 
lui Flego, libertul acestuia, în care se află descrisă în 
întregime viaţa egiptenilor. 

8 „Hadrianus Augustus transmite salutări consulului 
Servianus. Scumpul meu Servianus, am cunoscut Egiptul, 
pe care mi-l lăudai atât de mult, ca o ţară uşuratică, 
neliniştită şi pătimaşă în orice clipă după zvonuri. Cei care 
venerează pe Serapis sunt creştini, iar cei care declară că 
sunt episcopii lui Christos, sunt devotați cultului lui 
Serapis; acolo nu există şef de sinagogă iudaică, nu există 
samaritean sau preot al creştinilor care să nu fie astrolog, 
prezicător sau îngrijitor de atleți. Însuşi patriarhul, când 
vine în Egipt, e constrâns de unii să adore pe Serapis, iar 
de alţii să se închine lui Christos. Este un neam de oameni 
foarte răzvrătitor, foarte prefăcut şi predispus la injurii; 
altfel este o cetate bogată, îndestulată, roditoare şi în care 
nimeni nu stă degeaba: unii prelucrează sticla, alţii 
pregătesc papirusurile; toţi cei care sunt consideraţi apți 
pentru un meşteşug oarecare lucrează stofe de in şi cei 
bolnavi le podagră au ce face; au ce face şi orbii, nici chiar 
bolnavii de gută nu stau fără lucru. Ei au un singur zeu, 
banul, pe care-l venerează şi creştinii şi iudeii şi toate 
populaţiile. O de-ar fi avut şi moravuri mai alese această 
cetate, care, desigur, e demnă şi care, pentru rodnicia şi 
mărimea ei, deţine întâietatea întregului Egipt. Eu i-am 
făcut multe concesii, i-am redat vechile privilegii, am 
adăugat altele noi, pentru care mi s-au adus mulţumiri 
când eram de faţă. Dar, de îndată ce am plecat de acolo, au 
spus multe lucruri rele despre fiul meu Verus şi cred că ai 
aflat ce-au vorbit despre Antonius. Nu le doresc nimic 
altceva decât să se hrănească cu puii lor, despre care mi-e 
ruşine să spun ce metode folosesc pentru a-i înmulţi. Ti-am 
trimis nişte cupe de cristal multicolore, pe care mi le-a 


dăruit preotul templului, dedicate în mod special ţie şi 
surorii mele şi pe care aş vrea să le foloseşti la mese în 
zilele de sărbătoare. la seama, însă, ca africanul nostru să 
nu le utilizeze cu prea multă bunăvoință”. 

9 Cu astfel de păreri despre egipteni, Aurelianus 
poruncise ca Saturninus să nu viziteze Egiptul şi într- 
adevăr, a făcut-o cu profundă judecată. Căci, îndată ce au 
simţit că i s-a acordat acestuia puterea asupra Egiptului, 
egiptenii au exclamat: „Saturninus Augustus, zeii să te 
aibă în pază”, iar el într-adevăr, ca un bărbat inteligent, 
ceea ce nu i se poate nega, a fugit imediat din Alexandria 
şi a plecat în Palestina. Totuşi, gândindu-se că a început să 
nu-i mai fie în siguranţă situaţia de simplu particular, 
punând pe el un cyclas feminin, a fost acoperit cu o mantie 
de purpură luată de pe statuia lui Venus şi salutat împărat 
de către soldaţii care-l înconjurau. Am auzit adesea pe 
bunicul meu spunând că era de faţă când a fost aclamat 
împărat. „Plângea”, a spus el „şi zicea”: „Statul roman a 
pierdut un om necesar, dacă nu mă exprim cu îndrăzneală. 
Într-adevăr, eu am reorganizat Gallia, după ce am ocupat- 
o, am redat Africa maurilor; am liniştit Spania. Dar la ce 
foloseşte? am pierdut toate acestea din moment ce am 
primit titlul de împărat”. 

10 Şi, pe când cei care-l îmbrăcaseră cu purpura îl 
îndemnau să păstreze şi viaţa şi domnia, el a vorbit astfel: 
„Nu ştiţi, prieteni, ce rău e să fii conducător. Atârnând 
printr-un fir de păr, săbiile ne ameninţă grumazul; în toate 
părţile vezi sulițe şi lănci. i-e teamă de paznici, te 
înspăimântă propriii tăi tovarăşi; nu există mâncare de 
plăcere, nici călătorie din proprie voinţă, nici războaie 
provenite din discernământ, nici mânuirea armelor după 
dorinţă. Adaugă faptul că, în munca de conducere, orice 
vârstă este supusă criticilor: e cineva bătrân? pare 
incapabil; e tânăr? pare înfierbântat de furie. Ce să spun 
de Probus, care merită să fie iubit de toţi? Îndemnându-mă 


să-i fiu adversar, căruia mă recunosc inferior şi doresc să 
fiu general sub comanda lui, mă atrageţi spre o moarte 
inevitabilă. Am, evident, şi o consolare pentru moarte: că 
nu voi pieri singur”. 

Marcus Salvidienus susţine că aceasta i-a fost, într- 
adevăr, cuvântarea, căci, în realitate, era un mare învăţat: 
în Africa, s-a ocupat cu oratoria, iar la Roma frecventa 
şcolile marilor maeştri. 

11 Şi ca să nu ajung prea departe, trebuie să spun că, 
în legătură cu el, unii greşesc socotind că este vorba de 
acel Saturninus care a dobândit funcţia de împărat în 
timpul lui Gallienus, deşi acesta din urmă este cu totul 
altul. În sfârşit, a fost ucis fără voia lui Probus. Se zice, 
însă, că Probus îi trimitea, adesea, scrisori binevoitoare şi-i 
promisese iertarea, dar soldaţii, care-i fuseseră complici, 
n-au crezut. Fiind, deci, înconjurat într-o cetate, de trimişii 
lui Probus, a fost strangulat fără voia acestuia. 

Ar trebui prea mult timp şi ar fi plicticos să mai arăt- 
cu privire la Saturninus, şi anumite lucruri lipsite de 
importanţă, precum: ce statură avea, ce corp, ce calităţi, 
ce bea, ce mânca; alţii să vorbească despre toate acestea, 
care nu pot fi folosite aproape de loc drept exemplu. Noi să 
ne întoarcem la cele pe care le considerăm demne de a fi 
spuse. 

12 Patria lui Proculus5 a fost Albingaunum aşezat în 
Alpii maritimi. Era dintr-o familie nobilă, deşi strămoşii lui 
se ocupau cu tâlhăriile: în schimb, el era foarte bogat în 
turme, sclavi şi alte lucruri provenite din jaf. Se spune, în 
sfârşit, că, în perioada în care a pus mâna pe putere, a 
înarmat 2000 din sclavii săi. Avea de soţie o femeie 
puternică, numită Samso, nume ce i s-a dat ulterior, pentru 
că înainte se numea Vituriga; ea a fost aceea care l-a 
împins la această nebunie. Avea un fiu care se numea 
Herennianus şi pe care, după cum îi plăcea să spună, l-ar fi 
asociat la domnie după împlinirea vârstei de cinci ani. 


Ceea ce se poate afirma (lacună), el însuşi foarte viteaz şi 
obişnuit cu tâlhăriile, astfel încât îşi petrecea viaţa 
înarmat, dar pe de altă parte, ca tribun, a şi condus multe 
legiuni, săvârşind fapte vitejeşti. Şi, fiindcă sunt unele 
lucruri lipsite de importanţă, dar care au oarecare farmec 
atunci când sunt citite, consider că nu trebuie să le trec 
sub tăcere, pentru că şi el se mândreşte cu ele într-o 
scrisoare a sa pe care e mai bine s-o reproduc întocmai, 
decât să vorbesc prea multe despre ea: 

„Proculus trimite salutări rudei sale, Maecianus. Am 
pus mâna pe o sută de fecioare sarmate. Pe zece din 
acestea le-am avut într-o noapte; şi, întrucât a depins de 
mine, în răstimp de cincisprezece zile, le-am făcut pe toate 
femei”. 

Se mândreşte, după cum se vede, cu o acţiune urâtă 
şi desfrânată şi socoteşte că-şi poate crea o reputaţie 
printre cei viteji, pe baza mulţimii violenţelor săvârşite. 

13 Deşi ajunsese la demnități militare, ducea o viaţă 
necinstită şi desfrânată. Întrucât era curajos, la îndemnul 
lugdunezilor, care, fie că se credeau grav asupriţi de 
Aurelianus, fie că se temeau îngrozitor de Probus, l-au 
chemat la domnie în glumă şi aproape în bătaie de joc, 
după cum afirmă Onesimus; pot spune, însă, că n-am mai 
găsit aşa ceva la nimeni altul. Căci într-o zi, pe când se 
juca de-a tâlharii în timpul unui banchet, iar el ieşise de 
zece ori împărat, un bufon vestit pentru numele lui i s-a 
adresat: „Să trăieşti Augustus!” şi aducând o stofă de lină 
purpurie, i-a aşezat-o pe umeri şi i-a căzut în genunchi. Ca 
urmare a acestei împrejurări, complicii fiind cuprinşi de 
teamă, l-au atras la conducerea armatei şi a imperiului. 
Totuşi a fost de mare folos pentru galii. Căci, luptând 
întotdeauna după metoda tâlharilor, i-a zdrobit cu deosebit 
succes pe alamani, care erau consideraţi până atunci 
germani. Dar, în timp ce dorea să vină în ajutorul francilor 
din care susţinea că-şi trage originea, ceea ce confirmau şi 


francii înşişi care obişnuiau să calce jurământul râzând, 
Probus l-a ucis după ce l-a învins şi l-a fugărit până în 
ultimele regiuni ale imperiului. Urmaşii lui trăiesc şi acum 
la Albingaunum, spunând în glumă că nu le place să fie nici 
tâlhari, nici împărați. 

Despre Proculus, pe acestea le-am găsit demne de 
amintire. Să trecem la Bonosus, despre care am descoperit 
fapte mult mai puţin importante. 

14 Bonosuse se trăgea dintr-o familie hispanică, fiind 
însă britan de origine, din mamă gallică şi, după cum 
însuşi afirma, era fiul unui retor, iar după cum am aflat de 
la alţii, al unui învăţat profesor. De mic, a pierdut pe tatăl 
său; dar, fiind educat de mama sa, care era altfel foarte 
virtuoasă, nu şi-a făcut în suficientă măsură pregătirea 
literară. A făcut armata mai întâi la infanterie, apoi la 
cavalerie: a condus armate, a îndeplinit funcţia de tribun, a 
fost comandant al graniţei retice, nu era întrecut de 
nimeni la băutură. Despre el Aurelianus spunea adesea: 
„Nu s-a născut ca să trăiască, ci ca să bea”, cu toate că l-a 
apreciat pentru calităţile lui militare. Dacă veneau la Roma 
soli de la oricare din populaţiile barbare, aceştia îi erau 
încredinţaţi lui Bonosus ca să-i trateze cu băutură, să-i 
îmbete şi, cu ajutorul vinului, să afle totul de la ei. Dar, 
oricât de mult ar fi băut, era întotdeauna sigur de el şi 
treaz şi, după cum afirmă Onesimus, biograful lui Probus, 
cu atât mai chibzuit. Se bucura, însă, de o sănătate 
uimitoare, pentru că, oricât bea de mult, urina totul şi 
niciodată n-a fost bolnav de piept, stomac sau vezică. 

Dar, odată, când germanii dăduseră foc unor corăbii 
romane de pe Rhin, de teama de a nu fi pedepsit, a pus 
mâna pe putere şi a păstrat-o mai mult decât merita. Fiind 
învins, însă, de Probus în urma unei lupte lungi şi grele, şi- 
a pus capăt zilelor, spânzurându-se; în legătură cu aceasta, 
există chiar o glumă - că s-a spânzurat o amforă şi nu un 
om. 


A lăsat doi fii, cărora Probus le-a cruțat viaţa, soţia 
lui bucurându-se chiar de consideraţie şi de pensie până la 
moarte, căci se spune, după cum afirma şi bunicul meu, că 
era o femeie de familie nobilă, dar dintr-o populaţie gotică 
şi de o cinste exemplară. Însuşi Aurelianus i-o dăduse pe 
aceasta ca soţie, pentru ca, prin el, să cunoască totul 
despre goti. Fusese, de altfel, o fecioară de neam regesc. A 
rămas, în această privinţă, o scrisoare a lui Aurelianus 
către locotenentul Thraciei în legătură cu nunta şi darurile 
pe care poruncise să le trimită cu această ocazie lui 
Bonosus şi pe care am introdus-o în lucrare: 

„Aurelianus Augustus trimite salutări lui Gallonius 
Avitus. În scrisoarea anterioară, îţi spuneam să aduci la 
Perinthus7 câteva tinere nobile gotice şi să le fixezi 
veniturile, astfel încât să nu le primească separat, ci câte 
şapte să ia masa împreună. Căci, primindu-şi drepturile în 
mod separat, şi ele ar primi prea puţin şi statul ar pierde 
foarte mult. Acum, fiindcă am găsit de cuviinţă ca Hunila 
să fie dată în căsătorie lui Bonosus, îi vei da toate cele pe 
care le-am prevăzut conform listei de mai jos: veţi celebra 
căsătoria pe cheltuiala statului”. 

Lista darurilor a fost aceasta: tunici cu capişon pe 
jumătate de mătase, de culoare violetă; o tunică pe 
jumătate de mătase, brodată cu aur de o libră; două 
cămăşi în două culori şi altele, care se potrivesc unei 
matroane. Lui îi veţi da 100 de filipi de aur, 1.000 de 
antoniani de argint, 1.000.000 de sesterţi de bronz”. 

Acestea sunt cele pe care-mi amintesc că le-am citit 
despre Bonosus. Aş fi putut trece, într-adevăr, peste viaţa 
acelora, de care nu se interesează nimeni, totuşi m-am 
străduit să arăt ceea ce am aflat despre cei prezentaţi mai 
sus pentru satisfacția de a respecta obiectivitatea. Imi mai 
rămân de tratat: Carus, Carinus şi Numerianus, căci 
Diocletianus şi cei care urmează necesită un stil mai înalt, 
decât al meu. 


CARUS, CARINUS ŞI NUMERIANUS 

1 Moartea lui Probus a demonstrat îndeajuns că 
republica noastră e condusă de destin, fiind ori ridicată pe 
cele mai mari înălţimi, ori aruncată la pământ. Căci, după 
ce a trecut peste vremuri, fie înălţată, fie răsturnată din 
cauza diferitelor frământări, a suportat când în împrejurări 
grele, când într-o variată prosperitate, toate aspectele prin 
care trece o fiinţă omenească supusă pieirii. Astfel se 
părea că, în urma nenumăratelor nenorociri şi după 
dispariţia violentului împărat Aurelianus, se va putea 
bucura de o lungă perioadă de siguranţă şi prosperitate, 
sub domnia lui Probus care manifesta dorinţa de a asigura 
un caracter mai moderat legilor şi conducerii, în 
conformitate cu hotărârile senatului şi ale poporului. Dar 
imensa decădere, asemenea unui naufragiu sau unui 
incendiu, provocată de revolta unor soldaţi conduşi parcă 
de destin, a răpit poporului un împărat atât de deosebit şi 
a aruncat peste tot disperarea, de teama de a nu reînvia 
vremurile grele ale lui Domitianus, Vitelius sau Nero. Căci 
îi stăpânea pe toţi mai mult teama decât speranţa într-un 
împărat ale cărui moravuri le erau necunoscute, cu 
deosebire în situaţia în care se găsea statul roman, care 
copleşit de proaspetele nenorociri şi cu corpul sfârtecat 
din cauza războaielor civile revendicative, a suferit, 
cuprins de jale, captivitatea lui Valerianus, desfrâul lui 
Gallienus, ca şi tulburările din timpul celor treizeci de 
tirani, care urmăreau în interesul lor uciderea cetăţenilor. 

2 Căci, dacă am vrea să ne reamintim câte schimbări 
a suferit statul roman de la începuturile lui, vom ajunge la 
concluzia că niciodată ca acum n-a ajuns la o mai mare 
înflorire, chiar când a fost condus de împărați buni şi nici 
n-a fost mai zguduit când împărații au fost răi. Şi, ca să 
încep de la Romulus, adevăratul părinte al statului nostru, 
de cită fericire s-a bucurat în vremea domniei lui! el, care 
i-a pus bazele, a construit şi a consolidat noul stat, fiind 


singurul dintre fondatori care a lăsat o cetate desăvârşită. 
Ce să mai vorbesc, după aceea, de Numa? care a întărit 
prin religie o cetate frământată de răsunetul războaielor şi 
plină de triumfuri. A înflorit, aşadar, până în vremea lui 
Tarquinius Superbus, când, producându-se o răsturnare, 
statul roman a ştiut să pedepsească printr-un mare măcel 
moravurile necorespunzătoare ale regelui. S-a maturizat, 
apoi, până în vremea războiului galic, când, fiind pe 
punctul de a pieri ca într-un naufragiu, după ce a fost 
cucerit aproape întreg oraşul în afară de cetatea întărită, a 
îndurat mai multă nenorocire decât avusese fericire 
înainte. S-a refăcut, apoi, în întregime, dar situaţia s-a 
agravat din nou din cauza războaielor punice şi a groazei 
produse de Pyrrhus, încât teama pieirii i-a cuprins întreaga 
fiinţă. 

3 După victoria asupra Carthaginei, a crescut iarăşi, 
extinzându-şi imperiul peste mări, dar, sleită de puteri din 
cauza frământărilor sociale, şi-a slăbit ritmul prosperității 
şi a îmbătrânit datorită războaielor civile care au durat 
până la Augustus. În sfârşit, a fost restabilită de către 
Augustus, dacă se poate spune astfel, din moment ce 
libertatea a fost înlăturată. Totuşi, oricum, deşi copleşită 
de tristeţe în interior, ea a dobândit o nouă înflorire în 
afară. După ce a suferit din cauza atâtor Neroni, sub 
Vespasianus a ridicat din nou capul. Nici nu s-a bucurat de 
întreaga prosperitate creată de Titus, că a şi fost rănită de 
sălbăticia lui Domitianus, şi, după ce s-a găsit într-o 
situaţie mai avantajoasă în timpul lui Nerva şi Traianus 
până la Marcus, a fost iarăşi sfâşiată de nebunia şi 
cruzimea lui Commodus. Începând din această perioadă, în 
afară de sârguinţa lui Severus, n-a mai simţit nicio fericire 
până la Alexander, fiul Mamaeei. Ar dura prea mult să le 
cuprindem pe toate cele care au urmat; este suficient să 
arătăm că n-a putut să se bucure de împăratul Valerianus 
şi a suportat pe Gallienus timp de cincisprezece ani. 


Duşmană a dreptăţii şi dornică de necontenite schimbări, 
soarta n-a admis lui Claudius o domnie îndelungată. Căci 
aşa a fost omorât Aurelianus, aşa a fost înlăturat Tacitus, 
aşa a fost sfâşiat Probus, încât este evident că nimic nu 
este mai plăcut sorții, decât ca toate cele ce stau la baza 
treburilor publice să se schimbe neîncetat prin 
succesiunea întâmplărilor. Dar de ce suntem ţinuţi pe loc 
de astfel de nenorociri şi de împrejurările neprevăzute ale 
vremurilor? Să ne ocupăm acum de Carus, un bărbat de 
mijloc, ca să spunem astfel, şi care merită să fie aşezat mai 
degrabă, între împărații buni decât între cei răi; şi ar fi fost 
chiar cu mult mai bun, dacă n-ar fi lăsat ca moştenitor pe 
Carinus. 

4 Patria lui Carus este atât de neclar prezentată de 
cei mai mulţi istorici, încât, din cauza marii varietăţi a 
părerilor, n-aş putea să spun care dintre ele este cea 
adevărată. Căci Onesimus, care a scris cu mare atenţie 
viaţa lui Probus, susţine că el s-a născut şi a studiat la 
Roma, dar că a provenit din părinţi illyrieni. Pe de altă 
parte, Fabius Ceryllianus, care a urmărit cu multă 
iscusinţă vremurile lui Carus, Carinus şi Numerianus, 
pretinde că nu s-a născut la Roma, ci în Illyricum şi nu din 
părinţi panonici, ci carthaginezil. Îmi amintesc că am citit, 
în efemeride, despre Carus că e originar din Mediolanum, 
dar că a fost înscris într-un trib din cetatea Aquileia. El 
însuşi, ceea ce merită să subliniem, după cum arată şi 
scrisoarea, pe care, în calitate de proconsul, a scris-o către 
înlocuitorul său, îndemnându-l la o comportare bună, este 
faptul că voia să pară roman. lată scrisoarea lui Carus: 
„Proconsulul Marcus Aurelius Carus către Iunius, 
locotenentul Ciliciei. Strămoşii noştri, acei vestiți fruntaşi 
romani, obişnuiau ca, cu ocazia alegerii locotenenţilor, să 
înfățişeze ca model al moravurilor lor pe aceia cărora le 
încredinţau treburile statului. Intr-adevăr, dacă realitatea 
n-ar fi aşa, aş fi procedat altfel, dar n-am procedat altfel, 


fiind sigur că, datorită comportării tale, nu mă voi înşela. 
Poartă-te, deci, în aşa fel, încât să nu fim în dezacord cu 
strămoşii noştri, adică cu romanii”. 

Se vede că, în toată scrisoarea, el vrea să se ştie că 
strămoşii săi sunt romani. 

5 Şi cuvântarea către senat arată această preferinţă 
în privinţa originii sale. Căci îndată ce a devenit împărat, 
iată ce a scris între altele către ordinul senatorial: 
„Trebuie să ne bucurăm, aşadar, senatori, că a fost ales 
împărat unul din ordinul vostru, din neamul vostru chiar. 
De aceea, ne vom strădui ca să nu se creadă că împărații 
străini sunt mai buni decât ai voştri”. Şi din acest pasaj 
reiese destul de clar că el a voit să reiasă că este roman, 
adică născut la Roma. 

Aşadar, după cum arată inscripţiile de pe statuile 
sale, el a urcat treptele civile şi militare, fiind numit de 
Probus prefect al gărzii pretoriene2; a ştiut atât de bine să- 
şi atragă dragostea soldaţilor, încât, după omorârea unui 
împărat atât de mare ca Probus, numai el părea cel mai 
bun pentru postul de conducere. 

6 Nu mi-a scăpat din vedere că cei mai mulţi au 
bănuit şi au trecut în anale că Probus a fost omorât de 
partizanii lui Carus; nici afirmaţiile despre atitudinea 
binevoitoare a lui Probus faţă de Carus şi despre 
comportarea lui Carus, care a răzbunat cu cea mai mare 
asprime şi consecvență moartea lui Probus, nu merită 
crezare. Scrisoarea trimisă senatului despre onorurile lui 
Carus ne arată ce sentimente avea Probus faţă de el: 

„Probus Augustus trimite salutări senatului său prea 
iubit”. Între altele spune: „Ar fi fericit statul nostru, dacă 
aş putea acorda sarcini de răspundere unora cum e Carus 
şi cum, de altfel, sunt cei mai mulţi dintre voi. De aceea, 
dacă sunteţi de acord, socotesc că trebuie să hotărâm 
acestui bărbat de vechi moravuri o statuie ecvestră, 
adăugându-se la aceasta construirea, din venitul public, a 


unei case din marmoră oferită de mine. Căci se cuvine să 
răsplătim integritatea unui astfel de bărbat” şi celelalte. 

7 Dar, ca să nu mă ocup de lucruri prea mici sau care 
vor putea fi găsite şi la alţii, îndată ce a primit funcţia de 
conducere, a început, cu asentimentul tuturor soldaţilor, 
războiul contra perşilor, pe care-l pregătea Probus. Inainte 
de a pleca la război, le-a acordat copiilor săi titlul de 
Caesar3, astfel încât lui Carinus i-a fixat sarcina de a apăra 
Galliile împreună cu cei mai aleşi bărbaţi, iar cu sine a dus 
pe Numerianus, un tânăr care pe cât era de distins, pe atât 
era de elocvent. Se spune, de asemenea, că adesea 
mărturisea regretul că trebuie să trimită pe Carinus în 
calitate de conducător al Galliei şi că Numerianus nu are 
vârsta necesară, ca să-i încredinţeze lui imperiul gallic, 
pentru care se cerea un conducător de o deosebită 
statornicie. Dar despre acestea voi reveni altă dată. Căci 
există chiar o scrisoare a lui Carus, în care se plânge 
prefectului său despre obiceiurile lui Carinus. Incât se 
confirmă ceea ce spune Onesimus în această privinţă 
despre Carus, că a avut de gând să anuleze lui Carinus 
titlul de Caesar. Dar despre acestea, după cum am spus, va 
trebui să vorbim în cadrul vieţii lui Carinus însuşi. Acum 
vom reveni la subiect. 

8 După ce, în mare parte, a fost dus la bun sfârşit 
războiul pe care-l purta împotriva sarmaților prin folosirea 
tuturor pregătirilor şi a forţelor lui Probus, plecând contra 
perşilor, Carus a cucerit Mesopotamia fără opoziţie, a 
ajuns la Cresifon şi, ocupând ţara perşilor datorită unei 
răzvrătiri interne, a dobândit numele de împărat al 
perşilor4. Dar, după ce, dornic de glorie, a înaintat prea 
mult, mai ales la îndemnul prefectului său, care-i dorea 
pieirea lui şi a fiului său din dorinţa de a deveni el împărat, 
şi-a găsit moartea: după cum spun unii, din cauză de boală; 
după cei mai mulţi, datorită unui trăsnet. Este cert, însă, 
că, în timpul morţii lui, au fost atâtea trăsnete, încât se 


spune că mulţi au pierit de groază. Pe când, aşadar, era 
bolnav şi zăcea în cort, izbucnind o furtună foarte 
puternică, cu fulgere înfricoşătoare, a fost omorât, după 
cum am spus, de un trăsnet şi mai îngrozitor. Iulius 
Calpurnius, care dicta după memorie, a trimis prefectului 
Romei scrisoarea următoare despre moartea lui Carus: 

Printre celelalte: „Pe când Carus, prea scumpul 
nostru împărat, era bolnav şi zăcea în cort, s-a dezlănţuit 
deodată o furtună însoţită de o atât de mare întunecime, 
de nu se mai puteau recunoaşte unul pe celălalt. Şi, în 
acest timp, vibrația prelungită de străluciri şi tunete, ca 
nişte fulgere produse de o stea aprinsă, ne-a făcut pe toţi 
să pierdem simţul adevărului; căci deodată cineva a strigat 
că împăratul a murit. Aceasta s-a întâmplat mai ales după 
acel tunet care provocase peste tot groaza. La acestea s-a 
adăugat faptul că îngrijitorii, îndureraţi de moartea 
împăratului, au dat foc cortului. De aici s-a răspândit 
imediat zvonul după care Carus a fost ucis de trăsnet, dar, 
după câte ştim, a pierit de boală” 5. 

9 Am introdus această scrisoare, deoarece mulţi 
afirmă că a fost o manifestare a forţei destinului ca un 
împărat roman să nu poată trece dincolo de Cresifon, deci 
Carus ar fi fost nimicit de trăsnet, pentru că dorea să 
treacă peste acele hotare fixate din voinţa destinului. Dar 
să admitem că teama îşi creează născocirile ei, dar pe care 
trebuie să le înlăturăm prin virtute. Este şi va fi desigur 
îngăduit, după cum a stabilit Augustus Caesar 
Maximianuse, să învingem pe perşi şi să trecem dincolo de 
hotarele lor şi cred că aşa va rămâne şi în viitor, dacă nu 
ne va părăsi sprijinul pe care ni l-au promis zeii. 

Că a fost Carus un împărat bun o arată atât multele 
lui isprăvi, dar mai ales faptul că, imediat ce a dobândit 
domnia, într-atât i-a zdrobit pe sarmaţii care se 
răsculaseră din cauza morţii lui Probus şi aveau de gând să 
invadeze nu numai Illyricul, dar şi Thracia, amenințând 


chiar şi Italia - încât, în foarte puţine zile, după ce, într-un 
război crunt, a ucis 16.000 de sarmaţi şi a capturat 20.000 
de bărbaţi şi femei, a asigurat liniştea în Pannonia. 

10 Credem că acestea sunt suficiente despre Carus; 
să ne ocupăm, deci, de Numerianus1, a cărui istorie este 
mai apropiată de cea a tatălui său şi devine mai 
interesantă, datorită socrului său. Deşi Carinus era mai 
mare ca vârstă, considerăm necesar să vorbim mai întâi 
despre Numerianus, care a murit imediat după tatăl său şi 
după aceea despre Carinus, pe care Augustus Diocletianus, 
acest împărat atât de necesar statului roman, l-a omorât în 
timpul unor ciocniri care s-au produs între ei. i s-a 
decernat, nu ca unui Caesar, ci ca unui retor, o statuie 
pentru a fi aşezată în biblioteca Ulpia, cu următoarea 
inscripţie: „Lui Numerianus Caesar, cel mai mare orator 
din vremea sa”. 

12 A fost însoţitorul tatălui său în războiul cu perşii; 
după moartea acestuia, de prea mult plâns, a început să-l 
doară ochii, un fel de boală care-i era foarte obişnuită, 
deoarece era debil din cauza oboselii; iar, când era purtat 
în lectică, a fost omorât de partizanii lui Arrius Aper, socrul 
său, care urmărea, astfel, să pună stăpânire pe conducere. 
Dar, în timp ce mai multe zile de-a rândul soldaţii se 
interesau de soarta împăratului, iar Aper susţinea în 
adunări că Numerianus nu poate fi văzut, fiindcă îşi ţine 
ochii bolnavi la adăpost de vânt şi soare, adevărata situaţie 
a fost descoperită din cauza mirosului urât al cadavrului. 
Atunci, toţi au năvălit asupra lui Aper, a cărui conspirație 
n-a mai putut rămâne ascunsă şi l-au dus cu forţa în faţa 
drapelelor şi a primelor linii de soldaţi. Apoi a avut loco 
mare adunare şi s-a construit o tribună. 

13 Pe când se întrebau cine va fi cel mai drept 
răzbunător al lui Numerianus, cine va fi bunul împărat al 
statului, toţi într-un acord desăvârşit, l-au numit pe 
Diocletianus, desemnat încă de mult pentru domnie de 


multele semne care i se arătaseră. Având funcţia de 
comandant al gărzii palatului, Diocletianus era un bărbat 
distins, priceput, cu dragoste de patrie, iubitor faţă de ai 
săi, pregătit întotdeauna pentru a face faţă cerinţelor 
momentului; întotdeauna de o înţelepciune profundă, 
câteodată cu o înfăţişare sumbră dar determinată de 
prudenţă şi de necesitatea de a ascunde, printr-o excesivă 
îndărătnicie, chinurile unui suflet neliniştit. Astfel, după ce 
a fost declarat Augustus, s-au urcat la tribună şi, în timp ce 
se făceau cercetări asupra modului cum a fost omorât 
Numerianus, a scos sabia şi, arătându-l drept criminal pe 
Aper, prefectul pretoriului, l-a omorât, adăugând cu 
vorbele sale: „Acesta este autorul morţii lui Nume nanus”. 
Astfel, Aper, care se murdărise de o crimă la care l-au 
împins ambiţii ruşinoase, şi-a primit o moarte demnă de 
caracterul său. Bunicul meu povestea că a luat parte la 
adunare când Aper a fost ucis de mâna lui Diocletianus; 
spunea el că, după ce l-a omorât, Dio cletianus a afirmat: 

„Mândreşte-te Aper. 

Pieri de mâna marelui Aeneas” 8 

Mă mir că acest vers a fost spus de un militar, deşi, 
de altfel, ştiu că cei mai mulţi din ei şi-au însuşit pasaje din 
comici sau din marii poeţi, fie în latineşte, fie în greceşte 
şi, pe de altă parte, autorii comici înşişi pun de multe ori 
pe soldaţi să rostească vechile expresii. De pildă, „Deşi tu 
însuţi eşti iepure, umbli totuşi după carne”, sunt cuvintele 
lui Livius Andronicus. Multe altele ne-au fost lăsate de 
Plautus şi Caecilius. 

14 Nu consider nepotrivit sau prea vulgar să introduc 
despre Diocletianus Augustus o anecdotă adecvată acestui 
pasaj, care, de altfel, a şi fost considerată ca o prevestire a 
domniei şi mi-a transmis-o bunicul meu, ca fiind cunoscută 
de la Diocletianus însuşi. „Pe când se afla într-o cârciumă 
la Tungri, un oraş din Gallia, fiind în serviciul militar cu 
grad inferior şi în timp ce făcea socoteala consumaţiei cu o 


oarecare femeie druidă, iar ea îi spunea: „Diocletianus, 
eşti prea zgârcit, prea cumpătat”, se zice că Diocletianus i- 
a răspuns în glumă: „Când voi deveni împărat, voi fi mai 
darnic”, după care druida a zis: „Diocletianus nu glumi, 
căci vei fi împărat după ce vei omori un mistreţ”. 

15 De atunci, a fost mereu stăpânit de dorinţa 
domniei şi comunicase acest lucru confidentului său 
Maximianus şi bunicului său, căruia i-a transmis şi 
cuvintele druidei; după aceea, cum era profund, a râs şi a 
făcut. Totuşi, la vânătoare, când avea posibilitatea, 
întotdeauna avea predilecţia de a ucide, cu mâna lui, 
mistreți. In sfârşit, după ce au fost aleşi împărați 
Aurelianus, Probus, Tacitus şi Carus, însuşi, Diocletianus a 
afirmat: „Eu omor mereu mistreți, dar altul le consumă 
carnea”. Această expresie a fost cunoscută, apoi, şi 
popularizată, fiindcă atunci când a ucis pe Aper, se zice că 
prefectul gărzii pretoriene a spus: „În sfârşit, am omorât 
mistrețul stabilit de destin”. Bunicul meu spunea că chiar 
Diocletianus a afirmat că nu a avut alt motiv de a-l omori 
cu mâna sa, decât pentru a îndeplini prezicerea druidei şi 
a-şi consolida domnia. De altfel, nu dorea să fie considerat 
atât de crud, mai ales în primele zile ale domniei, dacă 
necesitatea nu l-ar fi împins la această crimă groaznică. 

16 Am vorbit despre Carus şi Numerianus; ne 
rămâne Carinus, cel mai pătat dintre toţi, adulter, 
corupător permanent al tineretului (mi-e ruşine să 
reproduc ceea ce ne-a transmis, în această privinţă, 
Onesimus în lucrările sale), un om care se folosea în chip 
nefericit de posibilităţile sale bărbăteşti. Căci, după ce i s- 
au încredinţat Gallia, Italia, Illyricum, Hispania, Britannia 
şi Africa, în timp ce, lăsat de tatăl său ca Caesar, deţinea 
toată puterea, el o exercita ca şi când ar fi fost Augustus şi 
s-a murdărit de vicii nemaipomenite şi de neruşinările cele 
mai groaznice: a exilat pe toţi prietenii săi cei mai buni; a 
ales sau a păstrat pe cei mai răi; a numit ca prefect al 


Romei pe unul din uşierii săi, decât care nimic mai ruşinos 
nu s-ar fi putut gândi sau spune vreodată; a omorât pe 
prefectul gărzii pretoriene, numind în locul lui pe un vechi 
agent, unul din secretari, pe care l-a avut întotdeauna 
drept confident şi sprijinitor al plăcerilor lui neruşinate; a 
obţinut demnitatea de consul fără voia tatălui său. 

A trimis senatului o scrisoare trufaşă. Populaţiei 
oraşului Roma, ca şi când ar fi fost vorba de întregul popor 
roman, i-a promis averile senatorilor. A ţinut nouă soţii cu 
care se căsătorea şi pe care le înlătura cu uşurinţă, pe 
unele chiarânsărcinate. A umplut palatul cu bufoni, 
curtezane, pantomimi, cântăreţi şi proxeneţi. Avea atâta 
silă de semnături, încât punea ca să-l semneze, pe un 
desfrânat, cu care se distra întotdeauna la amiază şi căruia 
îi reproşa de multe ori că-i imita prea bine semnătura. 

17 Pe încălţăminte, avea pietre scumpe; nu purta 
broşe decât cu pietre scumpe; şi centura cu care se 
încingea avea pietre scumpe. Cei mai mulţi illyrieni îl 
numeau regele  Illyricului. Niciodată n-a mers în 
întâmpinarea prefecţilor sau a consulilor. Era darnic, dar 
de cele mai multe ori cu oamenii necinstiţi, pe care 
întotdeauna îi invita la masă. La mesele sale, se prezentau 
în mod obişnuit 100 de libre de păsări, 100 de libre de 
peşti şi 1.000 libre de carne diferită. Risipea foarte mult 
vin. Înota între fructe şi pepeni. Şi-a aşternut întotdeauna 
sala de mese şi dormitorul cu trandafiri din Mediolanum. 
Obişnuia să facă băi aşa de reci, încât sălile de baie păreau 
ca nişte gheţării. Când a ajuns, în vreme de iarnă, într-o 
localitate oarecare, în care se găseau şi izvoare călduţe, 
după cum se întâmplă în mod natural iarna, aruncându-se 
în bazin, se zice că s-a adresat astfel băieşilor: „Mi-aţi 
pregătit o apă femeiască” o expresie care s-a răspândit 
fiind considerată celebră. Fiind informat de cele ce făcea, 
tatăl lui exclamă: „Nu e copilul meu”. Hotărâse chiar să-l 
omoare (cum susţine Onesimus) şi să numească în locul lui 


pe Constantius, care atunci era guvernatorul Dalmației, 
iar, pe urmă, a primit titlul de Caesar, deoarece se părea că 
nu era niciun bărbat mai deosebit decât el. Ar fi prea mult 
să spunem mai multe despre desfrânarea lui. Oricine 
doreşte să cunoască acestea în amănunt, poate citi pe 
Fulvius Asprianus9, care descrie până la dezgust toate 
faptele lui. 

18 îndată ce a aflat că tatăl său a fost omorât de 
trăsnet, că fratele a fost răpus de socru şi că Diocletianus a 
fost numit împărat, a născocit mai multe vicii şi crime, ca 
şi cum ar fi fost eliberat prin moartea alor săi, de frânele 
respectului familial. Nu i-a lipsit nici forţa raţiunii de a 
aspira la domnie. Căci s-a ciocnit cu Diocletianus în mai 
multe lupte, dar, fiind învins în ultima din ele, care s-a dat 
lângă Margum, şi-a pierdut viaţa. 

Acesta a fost sfârşitul celor trei împărați, Carus, 
Numerianus şi Carinus. După ei, zeii ne-au dat ca împărați 
pe Diocletianus şi Maximianus, adăugând la aceşti bărbaţi 
atât de însemnați, pe Galerius şi Constantinus, dintre care 
unul s-a născut, ca să spele ruşinea captivităţii lui 
Valerianus, iar celălalt, ca să repună Gallia sub legile 
romane. Au fost, într-adevăr, patru viguroşi împărați ai 
lumii, înţelepţi, buni, destul de îngăduitori, având aceleaşi 
sentimente înalte faţă de statul roman, mereu respectuoşi 
faţă de senatul roman, cumpătaţi, prieteni ai poporului, 
foarte cinstiți, gravi, pioşi, aşa cum ne-am dorit 
întotdeauna împărații. Claudius Eusthenius10, care a fost 
secretarul lui Diocletianus, a scris viaţa acestora în cărţi 
separate, iar eu vă spun aceasta, pentru ca cineva să nu 
pretindă de la mine o lucrare atât de importantă mai ales 
că descrierea vieților unor împărați vii e întotdeauna 
supusă criticii. 

19 Domnia lui Carus, a lui Carinus şi a lui 
Numerianus a fost deosebită prin aceea că ei au oferit 
poporului roman jocuri înfrumuseţate cu noi spectacole, pe 


care le-am văzut pictate pe Palatin de jur-împrejurul 
porticului. Ei au prezentat şi un acrobat, care, încălţat ca 
actorii tragici, părea suspendat în văzduh, şi un tihobat, 
care mergea pe ziduri ca să scape de un urs; şi urşi care 
jucau roluri de pantomimă, şi un concert de o sută de 
trâmbiţaşi care cântau cu toţii într-un singur sunet, o sută 
de cornişti, o sută de flautişti, o mie de pantomimi şi 
gimnaşti, apoi o maşină care a produs flăcări pe scenă, 
reconstituită, după aceea, de Diocletianus în chip şi mai 
măreț. Pe lângă acestea, a chemat bufoni de pretutindeni. 
A prezentat şi teatrul sarmatic, care e neîntrecut în 
frumuseţe. A înfăţişat pe ciclopi. Artiştilor, luptătorilor, 
histrionilor şi muzicanţilor greci le-a oferit aur, argint şi 
haine de mătase. 

20 Nu ştiu de cită trecere se bucură toate acestea în 
faţa poporului, dar la împărații buni ele nu prezintă nicio 
importanţă. Se transmite astfel o expresie a lui 
Diocletianus, care, când un distribuitor de binefaceri al său 
lăuda reprezentațiile lui Caras, spunând că aceşti împărați 
au fost mult apreciaţi pentru spectacolele de teatru şi 
luptele de circ, a zis: „Aşadar, s-a râs pe socoteala lui 
Carus în timpul domniei lui”. De aceea, când Diocletianus 
dădea spectacole în faţa popoarelor adunate, şi-a permis o 
libertate foarte cumpătată, afirmând că jocurile trebuie să 
fie mai demne, din moment ce ele se desfăşoară sub 
supravegherea cenzorului. 

Să citească acest pasaj şi Iunius Messala pe care eu 
îndrăznesc să-l critic fără reţinere. Căci el a dăruit averea 
sa personală histrionilor, dar a refuzat-o moştenitorilor; a 
oferit tunica mamei sale unei comediene, haina tatălui 
unui bufon: aş considera drept, dacă un actor tragic ar 
purta mantia de purpură brodată cu aur a bunicii sale, 
pentru a reprezenta un personaj sarmat. S-a păstrat până 
acum numele soţiei sale, Messala, înscris pe o mantie de 
purpură violetă de coristă, de care se bucura, parcă ar fi 


smuls un titlu de nobleţe. Ce să mai vorbesc de inul adus 
din Egipt? sau de stofele de purpură, de o fineţe 
strălucitoare sau de cele foarte vestite prin arta broderiei, 
provenite din Tyr şi Sidon? Au fost dăruite mantale de 
culoare roşie aduse de atrabaţi, mantale canusine şi 
africane, lucruri nemaivăzute până atunci pe scenă. Am 
trecut toate acestea în lucrare, pentru a determina im 
sentiment de pudoare la organizatorii de spectacole, ca să 
nu-şi risipească averile pe la bufoni şi ticăloşi, înlăturând 
pe moştenitorii adevăraţi. 

Primeşte, dragă prietene, opera mea, pe care, după 
cum am spus adesea, am dat-o la lumină, nu pentru 
elocvenţa ei, ci pentru curiozitatea pe care o provoacă; am 
urmărit mai ales ca, dacă cineva cu talent vrea să descrie 
faptele împăraţilor, să nu mai caute materialul în altă 
parte, din moment ce va avea, în sprijinul talentului său, 
cărţile mele. Te rog să-i acorzi atenţia cuvenită şi să fii 
încredinţat că am voit să scriu mai bine decât am putut. 

NOTE 

1 Hadrianus - şi nu Adrianus - este forma oare se 
găseşte în cele mai bune manuscrise, ca şi pe monede, şi 
inscripţii. 

2 Picentini (Picentes), locuitori ai ținutului Picenum, 
pe coasta Adriaticii, în Italia. 

— Hadria, localitate în Picenum. 

4 Italica, oraş în Hispania (Spania), în provincia 
Baetica - azi Santiponce, nu departe de Sevilla -, întemeiat 
de Scipio Africanus pentru veteranii săi în anul 205 î.e.n. 

5 Gades, azi Cadix, insulă şi port în Baetica. 

Istoricii de astăzi socotesc întemeiată indicaţia lui 
Eutropius care afirma că Hadrianus s-a născut în Italica. 

7 Adică la 24 ianuarie, 76 e.n. 

8 Numele corect este nu Caelius Attianus, ci Acilius 
Attianus. Vezi critica de text a ediţiei Teubner. 

9 Afirmația că Hadrianus, la 15 ani, a revenit în 


patrie produce nedumerire: cum a revenit în patrie, adică 
în Spania, după cum se înţelege din context, dacă s-a 
născut la Roma, aşa cum se arată mai sus? Această 
afirmaţie ar putea însemna că indicaţia oraşului Roma, ca 
loc al naşterii lui Hadrianus, este o greşeală nu a 
biografului, ci a copiştilor de mai târziu. 

40 Decemyvir pentru judecarea proceselor, membru al 
unei comisii de 10 bărbaţi, care sub imperiu erau un fel de 
preşedinţi de secții în tribunalul contumvirilor, aceştia din 
urmă fiind magistrați cu competenţă destul de largă în 
materie de drept civil. 

11 Adiutrix (ajutătoare), legiune formată ocazional, 
pentru a veni în ajutorul altor unităţi militare. Prima 
legiune ajutătoare (Legio I Adiutrix) a fost înfiinţată de 
Nero în 68, probabil din soldaţii flotei de la Misenum, 
pentru a interveni împotriva trupelor şi populaţiei 
răsculate. La moartea lui Nero însă, această legiune a 
trecut îndată de partea lui Otho, apoi de partea lui 
Vespasianus, iar sub împărații următori a fost folosită la 
diferite acţiuni militare. Probabil că a luat parte şi la 
războaiele lui Traian împotriva dacilor, fiindcă din inscripţii 
rezultă că după al doilea război dacic a fost cantonată la 
Apulum (Alba Iulia) şi apoi mutată în Pannonia, unde a 
rămas până la sfârşitul imperiului. Legio II Adiutrix a fost 
formată în anul 70, de soldaţii flotei de la Ravenna, pentru 
a veni în ajutorul lui Vespasianus. În 71 a fost trimisă în 
Britannia, iar pe timpul lui Domitianus se găsea la Dunăre. 
Sub împărații următori a luat parte la diferite expediţii în 
Europa şi Asia. 

12 Când a fost adoptat de Nerva, Traian era 
guvernatorul provinciei Germania şi, după cum relatează 
istoricul Sextus Aurelius Victor, la data morţii lui Nerva se 
găsea la Colonia Agrippina. 

13 Servianus fost consul pentru a treia oară cu T. 
Vibius Varus în 134, a fost silit de Hadrianus să se 


sinucidă, cum se va vedea mai departe. Cassius Dio arată 
că Traian îl preţuia foarte mult pe Severus, socotindu-l 
demn de a-l lăsa moştenitor al domniei. 

14 Gallus, probabil şeful pedagogilor despre care 
este vorba aici. Copiii de casă din serviciul palatului 
imperial primeau anumită educaţie de la pedagogi angajaţi 
special pentru această sarcină. 

15 Cassius Dio (LXVIII. 7) spune despre Traian: 
„Ştim că-i plăcea vinul şi tineretul şi că ar fi meritat să fie 
blamat pentru aceste defecte, dacă ele l-ar fi angajat să 
facă ceva „Contra onestităţii şi justiţiei. Dar astfel era 
temperamentul său faţă cu vinul, că atunci chiar când bea 
prea mult nu făcea impresia că depăşeşte limitele 
sobrietăţii. Cât priveşte pasiunea sa pentru tineri, el nu 
săvârşea nimic rău prin aceasta”. 

Aceste relatări nu sunt luate în serios de către 
istoricii de azi, care le consideră calomnii ale vremii. Vezi 
Roberto 

Pari be ni: Optimus Rinceps Sagio sulla storţa e 
tempi dell'imperatore Traiano, Messina, 1926. 

16 După legendă apărute la Roma pe vremea lui 
Tarquinius 

Priscus, dar, în realitate, mai târziu, pe la începutul 
re publicii, cărțile sibylline, atribuite profetesei Sibylla de 
la Cumae, erau o culegere de oracole greceşti, la care se 
adresau romanii în situații excepţionale; ele erau păstrate 
în templul lui Jupiter Capitolinul şi respectate cu sfinţenie, 
credinţa în preziceri ocupând un loc important în religia şi 
în viaţa romană, cum se va vedea şi în Istoria Augusta. Mai 
întâi doi bărbaţi, apoi zece, sub autoritatea pontificilor, 
aveau misiunea de a păzi cărţile sibylline şi, atunci când 
hotăra senatul, de a le consulta. 

17 Citatul este din Vergilius (Acneida, VI, 808 - 812) 
şi se referă la regele Numa Pompilius. La oracole se 
folosea şi procedeul de a se extrage din scriitori propoziţii 


şi fraze care, depunându-se într-o urnă, se scoteau la 
întâmplare, socotindu-se că soarta vorbeşte prin ele. 

18 Niceforium (Nicephorium, Nicephorion) oraş pe 
Eufrat, în 

Mesopotamia, unde se găsea, ca şi în alte localităţi, 
un templu al lui Jupiter. 

19 Apollonius din Syria, filosof eclectic din secolul al 
Ill-lea î.e.n., autor al unui comentariu asupra operei 
Timaios de Platon. 

20 Licinius Sura, prieten al lui Traian, căruia îi 
compunea discursurile; Hadrianus i-a urmat, făcând lui 
Traian aceleaşi servicii, spune mai departe biograful, 
repetând probabil afirmaţiile răuvoitoare ce se făceau la 
adresa lui Traian de duşmanii personali, care-l socoteau 
incapabil de a-şi compune singur discursurile. 

21 Marius Maximus, prefect al Romei sub împăratul 
Macrinus, a scris o istorie a împăraţilor romani de la 
Traian până la Alexander Severus, operă pierdută, dar 
citată adesea de biograf. 

22 Era obiceiul, încă de pe vremea lui Augustus, să 
se citească de către cvestori, în senat, discursurile 
împăraţilor. 

25 încă de la Augustus, împărații romani îşi luaseră 
asupra lor magistraturile cele mai însemnate, între care şi 
puterea de tribun pe viaţă (perpetua tribunicia potestas). 

24 Legiunea I Minervia a fost înfiinţată de 
Domitianus şi era cantonată în Germania Inferioară. 

25 Hadrianus a fost cvestor în anul 101, tribun al 
plebei în 105, pretor în 106, consul pentru prima dată în 
108, iar pentru a doua oară în 117. Pârticipând la a doua 
expediţie în Dacia în fruntea legiunii 1 Minervia, a girat 
preţura. 

26 9 august 117 e.n. 

27 11 august 117 e.n. 

28 După Cassius Dio, Hadrianus n-a fost adoptat de 


Traian, ci a ajuns împărat ajutat de Plotina, al cărei 
procedeu arătat aici nu era o inovaţie, ci mai fusese folosit 
şi de alţii. 

După istoricii mojderni, care s-au ocupat cu problema 
succesiunii lui Hadrianus şi a adoptării acestuia de către 
Traian (H. Dessau, E. Groag, G. Camozzi), chiar dacă din 
cauza morţii sale venite pe neaşteptate Traian n-a avut 
timp să-şi lase succesor, totuşi, prin capacitatea sa, 
Hadrianus căpătase atâta preţuire şi încredere din partea 
lui Traian, încât acesta n-ar fi putut alege pe altcineva să-i 
urmeze în scaunul imperial. Astfel că, după moartea lui 
Traian, fie că acesta, în ultimele clipe ale vieţii, l-a numit 
sau nu succesor, Handrianus s-a considerat îndreptăţit să 
primească insignele imperiale şi conducerea imperiului, 
mai ales că era rudă apropiată a lui Traian: bunica lui 
Hadrianus era soră cu M. Ulpius Traianus, tatăl lui Traian, 
iar soţia sa, Vibia Sabina, era fiica Matidiei, o nepoată a lui 
Traian. Despre moartea lui Traian, Cassius Dio (LXVIII, 33) 
scrie: „Traian crezu că boala i se datorează unei intoxicații; 
alţii o atribuiră unui surplus de sânge, pe care avea 
obiceiul să şi-l extragă anual. Este sigur că a fost lovit de 
apoplexie, că i s-a paralizat o parte a corpului şi a făcut 
hidropizie. De îndată ce a ajuns la Selinonta, oraş în 
Cilicia, pe care-l numim Traianopole, a murit subit, după 
ce a domnit 19 ani, 6 luni şi 15 zile”. 

29 Titus Livius (XLV, 18) afirmă că din generozitate 
romanii au acordat libertate macedonenilor, pentru a arăta 
că ei nu subjugau, ci eliberau popoarele subjugate. 

**  Parthamasiris, formă greşită în loc de 
Parthamaspates (vezi critica de text a eildiţiei Teubner). 

31 Denumirea de republică s-a menţinut mult timp 
pentru statul roman şi pe timpul imperiului, deşi forma de 
guvernământ instaurată de împărații romani nu mai avea 
aproape nimic comun cu vechile instituţii republicane. 

32 Tributul coronar (aurum coronarium) era aurul pe 


care aliaţii şi provinciile îl trimiteau împăratului la urcarea 
pe tron sau cu ocazia vreunei victorii importante. La 
început sub formă de dar, acest aur a devenit până la urmă 
un adevărat impozit către împărat. 

53 Despre moartea acestora însă, Cassius Dio, LXIX, 
2 spune: „El a ordonat, la începutul domniei sale, să fie 
ucişi Palma, Celsus, Nigrinus şi Lusius, sub pretext că 
aceştia ar fi vrut să-l asasineze la o vânătoare. A ucis şi pe 
alţii, sub alte pretexte, după puterea şi bogăţiile pe care ei 
le dobândiseră. Când a auzit de plângerile în legătură cu 
moartea lor, a căutat să se justifice, negând că ar fi 
ordonat-o el. Cât despre cei pe care i-a ucis spre sfârşitul 
domniei, aceştia au fost Severianus şi Fuscus” (a se vedea 
şi mai departe cap 15 şi 22). 

34 „De îndată ce a intrat în Roma, spune Cassius Dio, 
LXIX. 8, Hadrianus a scutit pe particulari de tot ce datorau 
de 16 ani tezaurului particular al împăratului şi tezaurului 
public al poporului roman. A dat gratuit poporului jocuri şi 
spectacole de circ în ziua proclamării sale şi au fost ucise 
la un singur spectacol pentru distracţia publicului 100 de 
lei şi 100 de leoaice. A aruncat separat bărbaţilor şi 
femeilor, în teatru şi în circ, mici bule în care erau închise 
bilete, indicând diferite daruri. El a ordonat, de asemenea, 
bărbaţilor şi femeilor să facă baie separat. (A se vedea şi 
cap. 17). 

35 precum s-a văzut în cap. 4, Hadrianus îşi serba ca 
zi de naştere şi ziua în care a fost adoptat, ca şi pe cea în 
care a ajuns împărat. 

39 Procedeul fusese folosit înainte de către Antonius 
şi Oc tavianus după moartea lui Caesar şi de către 
Tiberius, după moartea lui Augustus; aceştia au luat 
măsuri pe care le-au socotit necesare, pretextând că 
execută ordinele predecesorilor. 

37 Cassius Dio vorbeşte elogios despre Turbo, 
Similus şi Fronto. Despre Turbo spune că era un bun 


militar şi comandant al pretoriului, trăind modest în viaţa 
privată „fără luxul şi trufia celor mari”. lar despre Similus 
spune, de asemenea, că nu era depăşit în virtute de către 
Turbo şi Fronto. 

38 Milla romană (miile passuum, miile passus) era de 
1478, 54 m; deci 20 mile făceau aproape 30 km. 
„Împăratul, spune Cassius Dio LXIX, 9, vizită diferite 
provincii şi diferite oraşe, schimbând în câte unele 
fortărețele şi zidurile. El avea cunoştinţă de tot ce privea 
armata, armele, maşinile şi organizarea militară a 
terenului. El se interesa de conduita soldaţilor şi 
ofiţerilor... de felul cum făceau de pază, de viaţa lor 
particulară. Înlătură abuzurile, dărâmă clădiri amenințate 
de ruină şi construi altele. Obişnui pe soldaţi cu disciplina 
militară, onoră pe unii, pedepsi pe alţii, le arătă tuturor 
care le este datoria. Nu îndrăznea nimeni să se sustragă 
îndatoririlor, când vedea disciplina şi severitatea pe care 
împăratul şi le impunea sieşi”. 

39 Acest zid, lung de 118 km, se întindea de la 
estuarul râului Ituna până aproape de vărsarea râului Tina 
în mare. 

40 Este vorba de istoricul Suetonius care, ca secretar 
al cancelariei imperiale, a avut putinţa să consulte diferite 
documente secrete, pentru a scrie Vieţile Caesarilor. Dar 
Hadrianus n-a voit să răzbune onoarea Sabinei prin 
destituirea lui Septicius Clarus şi a lui Suetonius, ci să 
restabilească respectul datorat casei imperiale. 

41 Frumentarii, ostaşi din serviciul aprovizionării, 
având libertatea de a merge oriunde, de a sta de vorbă cu 
oricine, erau folosiţi adesea ca informatori secreţi ai 
împăratului, iar în acţiuni militare şi politice ca spioni. 

42 Boul Apis, pentru a fi considerat ca atare, trebuia 
să aibă în frunte o pată albă în formă de semilună, pe spate 
figura unui vultur, iar pe limbă imaginea unui cărăbuş. 

43 „Hadrianus, spune Cassius Dio, LXIX, 10, a 


organizat forme extraordinare de cinstire a memoriei 
Plotinei, de care fusese iubit cu pasiune şi ridicat pe tron. 
Într-adevăr, el s-a îmbrăcat timp de 9 zile în haine cernite, 
i-a ridicat un templu şi i-a compus imnuri de laudă”. 
Istoricii de azi consideră însă povestea iubirii dintre 
Hadrianus şi Plotina ca o bârfeală de culise, ce nu merită 
să fie luată în serios. Nemausus, oraşul Nîmes de astăzi, în 
care se găsesc importante vestigii ale civilizaţiei romane. 

41 Tacitus spune în Anuale I, 78 că Tarraco fusese 
unul dintre primele oraşe care au ridicat temple lui 
Augustus, constituind un exemplu şi pentru alte provincii. 

45 Acest război, pe care scriitorul îl menţionează în 
treacăt, fără să-i indice cauza principală, a fost serios, 
dând multă bătaie de cap armatelor de ocupaţie. Romanii 
au încercat să înalțe pe ruinele Ierusalimului dărâmat un 
nou oraş roman, cu numele de Aelia Capitolina, iar pe locul 
unde fusese marele templu din Ierusalim un templu în 
cinstea lui Jupiter Capitolinul, în care să fie venerat 
Hadrianus însuşi. În faţa acestei situaţii, iudeii s-au 
răsculat, având în fruntea lor pe Simon, cunoscut sub 
numele de  Barkokeba (Barkosiba, Bar-Cohba), Fiul 
stelelor, şi au opus rezistenţă îndârjită şi îndelungată 
legiunilor romane, care au înăbuşit cu greu această ultimă 
răscoală, în urma căreia Hadrianus a dat un decret de 
împrăştiere a evreilor în tot cuprinsul imperiului roman, 
interzicându-le să mai locuiască pe teritoriul Iudeii, (vezi 
Cassius Dio, LXIX, 12 - 15). 

46 Hadrianus a numit un oraş în Egipt cu numele de 
Antinous, şi credea că acest favorit al lui după moarte s-a 
transformat într-o stea. 

47 „Dorinţa nesăturată de glorie de care ardea, 
spune Cassius Dio (LXIX, 3), i-a sttrnit curiozitatea pentru 
cele mai mici lucruri. El a învăţat sculptura şi pictura şi a 
practicat toate exerciţiile din timp de pace şi din timp de 
război, neignorând nimic din ceea ce un particular sau un 


suveran trebuie să ştie”. 

48 Vorbind despre calităţile şi defectele lui 
Hadrianus, Cassius Dio arată că defectele acestui împărat 
- invidie, curiozitate exagerată, vanitate, inegalitate în 
moravuri - erau depăşite de mari calităţi: vigilenţă, 
prevedere, mărinimie, dărnicie, bunătate, dragoste de 
pace, dând un mare număr de exemple pentru ilustrarea 
însuşirilor pozitive ale lui Hadrianus. Ca fapte negative, 
arată că Hadrianus a ucis pe Severianus numai pentru că 
acesta s-a opus ca împăratul să-l lase succesor la domnie 
pe Ceionius Commodus şi că din invidie a făcut să piară 
mulţi oameni de valoare, ca filosoful Favorinus, Dionisie 
din Milet sau arhitectul Apollodor, devenit vestit prin 
construcţiile ele pe vremea lui Traian. „Tot din invidie, 
spune Cassius Dio, a voit să distrugă operele lui Hommer 
şi să pună în locul lor pe ale lui Antimachos, despre care 
mulţi nu auziseră decât de nume”, Antimachos, poet grec 
din secolul al V-lea î.e.n., autor al unei poeme intitulate 
Thebaida. 

49 Favorinus, filosof şi orator, a predat retorica la 
Atena şi la Roma. 

IO Phlegon, istoric grec din secolul al II-lea, libert al 
lui Hadrianus; au rămas de la el o lucrare despre miracole 
şi una despre oameni cu viaţă lungă, urmată de un extras 
din cărţile sibyline. Însă opera lui cea mai însemnată, o 
istorie conţinând 229 de olimpiade, până la al IV-lea an al 
domniei lui Antoninus Pius, s-a pierdut în cea mai mare 
parte. 

51 Din mulţimea de ipoteze, pe care comentatorii 
acestui cuvânt le-au emis în legătură cu titlul şi cu 
conţinutul operelor prin care Hadrianus imita pe 
Antimachos, critica de text a ediţiei Teubner alege între 
cuvintele catacannas, catacaimos,  catacaymos şi 
catachannas din diferitele manuscrise, forma catacannas 
care, după comentatorul Saumaise din secolul al XVII-lea 


ar fi fost la început Ta kata kannas = faptele de la Cannae, 
operă pe care Hadrianus ar fi scris-o pentru a celebra 
evenimentele de la Oannae, (unde armata romană a fost 
înfrântă de armata lui Hanibal în 216 L.e.n.) aşa cum 
Antimachos scrisese o poemă despre războaiele Tebei. 

M Florus, poet necunoscut; unii comentatori cred că 
este vorba despre istoricul Florus, de la care a rămas o 
prescurtare a istoriei romane de la Romulus la Augustus. 

31 În traducere am completat lacuna din text a 
acestui vers cu adaosul indicat în notele ediţiei Teubner. 

54 Vezi Suetonius, Viața lui Titus, cap. VII: „Când 
oamenii casei sale îi atrăgeau atenţia că făgăduia mai mult 
decât putea să facă, el spunea că nimeni nu trebuie să 
plece trist după o convorbire cu împăratul”. 

55 Saturnalele, sărbători în cinstea zeului Saturnus, 
durau la început o zi, apoi 3, apoi, începând [din timpul lui 
Claudius, câte 5 zile pe an (17 - 22 decembrie). În aceste 
sărbători, pline de veselie şi voie bună, se spune că sclavii 
erau serviţi la masă de către stăpâni. Sigilarele, erau două 
zile de sărbătoare adăugate Saturnalelor; în aceste zile se 
făceau daruri, constând din statuete, păpuşi şi alte mici 
obiecte (sf, gilla: figurine, statuete). 

33 Farasmanes (Pharasmanes), nume pe care l-au 
avut 7 regi în Iberia, din secolul I până în secolul al VI-lea 
e.n. Cel mai însemnat dintre ei a fost Pharasmanes I, care 
a domnit între 35 şi 54 e.n. Cel de pe vremea lui 
Hadrianus, Pharasmanes al VI-lea pomenit şi de Cassius 
Dio, nu este cunoscut prin fapte deosebite. 

37 Obiceiul de a face baie în acelaşi local bărbaţii şi 
femeile a fost combătut de Cato Cenzorul, iar Agrippa a 
construit, în timpul edilităţii sale, băi publice separate 
pentru bărbaţi şi femei. Hadrianus a încercat şi el să 
înlăture practica băilor mixte, dar n-a reuşit, pentru că şi 
pe vremea împăraţilor următori obiceiul a continuat, cum 
se va vedea mai departe. Marcus Aurelius interzicându-le, 


iar Heliogabalus admiţându-le. (Nu trebuie să se înţeleagă 
prin băi mixte că bărbaţii şi femeile făceau baie împreună. 
Descoperirile arheologice arată că băile pentru femei erau 
aparte de ale bărbaţilor. Erau mixte numai prin aceea că 
funcționau în acelaşi local, iar unii împărați au voit să 
existe clădiri complet separate.) 

58 Pretor, magistrat cu atribuţii de organizare şi 
conducere în justiţie. Uneori pretorii dădeau ajutor 
consulilor sau le ţineau locul, cu dreptul de a comanda 
armatele în timp de război. În provinciile senatoriale, 
puţine la număr, pretorii erau guvernatori; dictator - 
magistrat suprem, numit în împrejurări excepţionale, aici 
are sensul obişnuit de prim magistrat în oraşele latine. 
Edili - magistrați care aveau drept sarcină inspecția şi 
îngrijirea edificiilor publice şi particulare, organizarea 
spectacolelor publice şi a sărbătorilor, direcţia 
aprovizionării, a drumurilor, a pieţelor şi a altor servicii 
legate de întreţinerea şi înfrumusețarea oraşelor duumviri 
- o comisie de doi magistrați, care căpătau diferite 
însărcinări; aici duumvir, unul dintre cei doi magistrați 
supremi în imperiu. Despre duumviratul în municipii, vezi 
articolul lui Atelio Degrassi: Sul duovirato noi municipi 
italici (cu bibliografia citată) în Omagiu lui C. Daicoviciu, 
1960, p. 141 - 147; demarch, magistrat grec cu atribuţii 
asemănătoare celor pe care le avea tribunul plebei la 
romani; pe timpul lui Hadrianus demarchul era magistrat 
suprem; quinquenal - magistrat ales pe o perioadă de 5 
ani, un fel de cenzor în municipii şi colonii; arhonte - 
primul demnitar în oraşele-state greceşi; Atena avea 9 
arhonţi, care erau aleşi anual prin tragere la sorți, 
îndeplinind fiecare o anumită funcţie. 

M Este vorba de sclavii care vânau în circ animale 
sălbatice. 

** Scriitorii vremii vorbesc despre aceste „ploi” de 
parfum răspândite în teatru. 


11 Istoricul bizantin Procopius (Despre construcţii, V, 
22) descrie amănunţit acest monument, pe care îl numeşte 
când mormânt, când turn sau fortăreață, denumirea 
aceasta din urmă explicându-se prin aceea că din secolul al 
V-lea mausoleul lui Hadrianus a fost transformat în 
fortăreață, devenind în evul mediu castelul Sf. Înger. 

88 Nomenclator, sclav cu sarcina de a spune 
stăpânului numele cetăţenilor pe care îi întâlnea în cale şi 
pe care acesta nu-i cunoştea. 

63 Hadrianotherae, nume format din Hadrianus şi 
cuvântul grecesc ther = fiară, animal sălbatic. 

64 Cuvânt grecesc dat unui medicament în 
compoziţia căruia intrau patru substanțe, pentru 
Hadrianus avea sensul particular, precum se vede, de 
mâncare pregătită din patru elemente de bază. 

85 Biograful pierde din vedere faptul că în războiul 
cu iudeii au pierit sute de mii de oameni, precum arată 
Cassius Dio. (A se vedea şi nota 45). 

66 Albanii şi iberii, populaţii din Caucaz. 

87 Bactrani (bactriani) locuitori ai Bactrianei, în 
antichitate ţară în podişul Iranului, făcând parte, în 
vremea lui Hadrianus, din regatul părţilor. 

88 Istoricul Suetonius arată că împăratul Claudius 
făcuse, ca să poată asana lacul Fucinus, un canal de 
scurgere în râul Liris pentru construcţia căruia a fost 
nevoie să se străpungă munţii, lucrare ce a durat 11 ani şi 
la ea au participat permanent câte 30.000 de oameni. 
Lăsat în părăsire de Nero, acest canal a fost refăcut de 
Nerva şi apoi de Hadrianus (vezi Suetonius, Viaţa lui 
Claudius, XX şi T ac i tu’s, Annales, XI, 56). 

89 În anul 137 e.n. 

70 10 iulie 138 e.n. 

71 Cassius Dio, LXIX, 17 - 24, relatează pe larg 
ultimele momente din viaţa lui Hadrianus şi ezitările 
acestui împărat în alegerea succesorului. 


78 Anii domniei lui Hadrianus îi arată corect Cassius 
Dio, care spune: „Ela trăit 62 de ani, 5 luni şi 19 zile şia 
domnit 20 de ani şi 11 luni”. 

73 Cassius Dio spune că Hadrianus a fost primul 
împărat roman care şi-a lăsat barbă. Totuşi o statuie din 
Muzeul naţional din Roma îl arată şi pe Nero cu barbă. 
Contradicţia este numai aparentă şi îşi are explicaţia sa. 
Într-adevăr, din secolul al III-lea î.e.n. se introdusese de 
romani obiceiul bărbieritului, barba lăsată mare rămânând 
semn de neglijenţă, doliu sau alt motiv cu totul particular. 
împăratul Hadrianus şi-a lăsat barbă pentru a-şi acoperi 
semnele de pe faţă - cum arată aici biograful - şi exemplul 
lui a devenit modă: până pe vremea lui Constantin cel 
Mare portul bărbii a fost regula generală pentru bărbaţi, 
dar după aceea s-a renunţat iar la barbă până la sfârşitul 
imperiului. Cât despre Nero, acesta şi-a lăsat-o doar câteva 
săptămâni, pentru a o rade şi a o depune într-o casetă (de 
aur ca dar în templul lui Jupiter Capitolinul... 

74 Aşa cum s-a văzut şi înainte, Hadrianus a făcut 
multe călătorii, nu numai din interese de stat, dar şi din 
simplă plăcere turistică, cel puţin jumătate din anii de 
domnie petrecându-i afară din Roma. 

75 Despre pasiunea lui Hadrianus pentru vânătoare, 
biograful vorbeşte, cum s-a văzut, şi în cap. 2 şi 24. Vezi şi 
Cassius Dio LXIX, 10: „Se spune că a avut o mare pasiune 
pentru vânătoare, că şi-a rupt o claviculă şi că puţin i-a 
lipsit de n-a rămas fără un picior. Pentru acest motiv a dat 
numele de Vânătoarea lui Adrianus (Hadrianotherae) unui 
oraş pe care îl întemeiase în Mysia. De asemenea, ceea ce 
a făcut pentru un cal, numit Borysthene, de care de obicei 
se servea la vânătoare, arată până unde îl ducea această 
pasiune: când calul a murit, el i-a ridicat un mormânt în 
formă de coloană, pe care i-a gravat un epitaf... De altfel, 
avea aptitudini atât de potrivite pentru vânătoare, că o 
dată a ucis dintr-o singură lovitură un mistreţ de o mărime 


neobişnuită”. 

n Athelane, comedii burleşti, care reprezentau pe 
scenă personaje caraghioase: Maccus, un mâncăcios cu 
urechile mari, Bucco, pântecos şi flecar, Pappus, un bătrân 
păcălit de nevastă, Dossenus, un cocoşat escroc şi 
mincinos etc. 

77 Liceul, gimnaziu la nord-est de Atena (în 
apropierea templului lui Apollo Lykeios), unde şi-a ţinut 
cursurile filosoful Aristotel. Academia, şcoală întemeiată 
de filosoful Platon în grădinile lui Akademos de lângă 
Atena. (În istoria filosofiei antice se vorbeşte despre 
vechea academie, academia mijlocie şi noua academie, 
şcoli filosofice având la bază ideile lui Platon). 

— Prytaneul, clădire publică, în care se întreținea 
focul sacru în oraşele greceşti; aici erau primiţi şi 
întreţinuţi oaspeţii publici şi unele persoane de seamă care 
făcuseră servicii deosebite statului. 

— Canopus, oraş în Egipt, lângă gurile Nilului (azi 
ruine în apropiere de Abukir); Poekile (stoa) portic cu 
picturi de Polygnotos la Atena; aici şi-a ţinut cursurile 
filosoful Zenon, întemeietorul stoicismului, adică al 
filosofiei din stoa poekile. 

— Thessalia, regiune celebră prin priveliştile sale 
minunate, în partea de nord a Greciei. 

78 „S-a făcut odios, spune Cassius Dio, încheind 
biografia lui 

Hadrianus, prin omorurile pe care le-a săvârşit la 
sfârşitul şi la începutul domniei. Trebuie arătat totuşi că 
nu era din firea sa crud, ceea ce reiese din felul în care s-a 
răzbunat într-o zi împotriva unora care îl ofensaseră; căci 
în loc să le facă rău, s-a mulţumit să le spună că ar trebui 
să comunice în ţara lor neplăcerea ce i-au produs-o. De 
altfel, dacă cei ce săvârşiseră vreo crimă aveau copii, el 
ţinea seamă de numărul acestora şi în legătură cu numărul 
lor atenua rigoarea legilor şi a pedepselor”. 


79 Flamini, preoţi numiţi de marele pontifice în 
slujba unui zeu anumit. Între ei, cel mai mare în demnitate 
era flaminul lui Jupiter. (flamen Dialis): Sociali, membri ai 
unui grup, ai unei corporaţii, ai unui colegiu, prieteni, 
simpatizanți ai unei idei sau ai unei persoane. Pentru 
cinstirea memoriei lui Hadrianus şi a altor împărați sau 
membri ai familiei imperiale, socialii constituiau un colegiu 
de preoţi. 

AELIUS 

I Despre adoptarea lui Traian de către Nerva, 
Cassius Dio, LVIII, 3 - 4, scrie: „Când Nerva văzu că 
bătrâneţea îi este din ce în ce mai dispreţuită, se urcă pe 
Capitoliu şi spuse cu voce tare: „Pentru binele imperiului, 
al poporului şi al meu chiar, adopt pe Marcus Ulpius Nerva 
Traianus”. lată cum s-a făcut că, deşi Nerva avea rude, 
Traian a fost totuşi declarat Caesar şi apoi împărat. Nerva 
a pus interesul statului mai presus de dragostea pentru cei 
apropiaţi ai săi şi, socotind că oamenii trebuie judecaţi mai 
degrabă după meritele lor proprii decât după legăturile de 
naştere, a ales pe Traian, originar din Spania, pentru a-l 
ridica pe tron, unde nimeni nu se urcase până aici fără să 
fie din Roma sau din Italia”. 

— Caesus - a-um = tăiat, spintecat, de unde termenul 
de operaţie cezariană. 

— Ceasaries - ei = păr, chică. 

4 Caesius - a-um = albastru cenuşiu. 

5 Oraş în Italia centrală, Faenza de astăzi. 

6 Aelius Verus a fost adoptat de Hadrianus în anul 
136. 

7 În biografia lui Hadrianus (cap. 23), scriitorul 
arată, cum s-a văzut, că împăratul a cheltuit, cu ocazia 
adopţiei lui Aelius, 400 de milioane de sesterţi, pe când în 
biografia lui Aelius este arătată suma de 300 de milioane. 

8 Vergilius, Acneida, VI, 869 - 870. 

8 Vergilius, Acneida, VI, 870 - 871. 


Io Vergilius, Acneida, VI, 883 - 885. 

Îl împăraţilor li se acordau după moarte onoruri 
divine şi erau zeificaţi. împăratul Vespasianus, obişnuit să 
facă glume în orice împrejurare, când a simţit că i se 
apropie ceasul morţii, a exclamat: „Cred că devin zeu!” 
(vezi Suetonius, Viaţa lui Vespasianus, XXIII). 

12 Mâncarea născocită de Aelius cuprindea cinci 
feluri de carne şi de aceea a fost numită pentefarmacum, 
pe când celei folosite de Hadrianus îi lipsea carnea de 
păun (a se vedea Viaţa lui Hadrianus cap. 20 şi nota 64). 

13 Probabil M. Gabius Apicius, renumit gastronom în 
lumea romană a secolului I e.n. 

14 Lucius Verus, fiul lui Aelius, a fost adoptat nu de 
Marcus, ci de Antoninus Pius, care l-a adoptat totodată şi 
pe Marcus. Existau probabil două versiuni: una, potrivit 
căreia Antoninus Pius, răspunzând dorinţei lui Hadrianus, 
a adoptat pe Marcus Aurelius şi pe Lucius Verus, fiul lui 
Aelius şi cealaltă, potrivit căreia Marcus Aurelius, adoptat 
de Antoninus Pius, a adoptat, la rându-i, pe Verus. Această 
din urmă versiune, menţionată şi în Viaţa lui Marcus 
Aurelius, este considerată de către istoricii moderni ca 
falsă (A se vedea studiul lui Vasile Pârvan: M. Aurelius 
Verus Caesar şi L. Aurelius Commodus, Bucureşti, 1909, 
pp. 10 - 11 nota 5, ca şi nota ediţiei Teubner). De altfel mai 
departe, vorbindu-se despre Marcus Aurelius şi despre 
Verus, aceştia sunt arătaţi ca fii adoptivi ai lui Antoninus 
Pius, versiune considerată mai verosimilă deci chiar în 
acea vreme). 

Versiunea adoptării lui Lucius Verus de către Marcus 
Aurelius a putut lua naştere datorită faptului că Antoninus 
Pius, deşi i-a adoptat şi pe Lucius, şi pe Marcus, totuşi a 
lăsat moştenitor al tronului numai pe Marcus, care după 
moartea lui Antoninus Pius şi l-a asociat la domnie pe 
Lucius Verus şi i-a dat în căsătorie pe fiica sa, Annia 
Lucilla, l-a făcut deci co-împărat şi ginere al său. Acesta 


este sensul afirmației din text că „Antoninus Verus a fost 
adoptat de Marcus - sau cu Marcus - şi a avut domnia în 
mod egal împreună cu acesta”. 

15 Faste (fasti) zile în care, în opoziţie cu cele nefaste 
(nefasti) se judecau procese. Tabloul acestor zile îl ţineau 
preoţii şi era accesibil la început numai patricienilor, mai 
târziu devenind public. Pe baza acestui tablou s-a alcătuit 
calendarul (calendarium), în care erau înscrise toate zilele 
anului, cu sărbătorile şi cu alte date ale anului. Fastele 
consulare (fasti consulares) erau o anexă a calendarului în 
care erau trecute anual numele consulilor, ei fiind numiţi 
pe timp de un an. Aceste faste n-au putut fi prea utile 
cronologiei calendarului, producând încurcături, pentru că 
nu toţi consulii rămâneau în funcţie un an întreg şi ca 
atare nu se putea număra şirul anilor numai după fasti 
consularei. 

Prin abdicarea sau decesul unuia dintre cei doi 
consuli aleşi anual, în locul devenit vacant era numit în 
mod provizoriu un alt consul, Care se numea consul 
suffectus. El îndeplinea funcţiile cerute de această 
magistratură până la sfârşitul anului, adică până la 
expirarea mandatului celui înlocuit. Pe timpul imperiului, 
împăratul recomanda sau numea mai multe perechi de 
consuli, dintre care prima pereche intrată în funcţie 
(consules ordinarii) dădea numele anului. După două luni 
urma a doua pereche (consules suffecţi sau minores) şi 
prin această practică s-a ajuns ca în vremea lui Commodus 
să existe într-un an 25 de consuli. 

16 A se vedea mai sus, nota 7. 

17 Aelius Verus a murit la 1 ianuarie 138 e.n.; vezi 
Viaţa lui Hadrianus. 

11 Verus şi Marcus au fost adoptați de către 
Antoninus Pius la 25 februarie 138 e.n. Antoninus Pius a 
avut două fiice: pe Aelia Fadilla, care s-a căsătorit cu 
Lamia Silanus şi pe Annia Faustina, care a devenit soţia lui 


Marcus, şi nu a lui Verus. 

19 Cuvinte care amintesc pe cele spuse de 
Vespasianus, că un împărat trebuie să moară în picioare 
(vezi Suetonius, Viaţa lui Vespasianus, XXIV). 

ANTONINUS PIUS 

1 Aurelius Victor (istoric latin din secolul al IV-lea 
e.n.), în opera sa Despre istoria caesarilor 12, spune de 
asemenea, că toţi au felicitat pe Nerva la venirea ca 
împărat, în afară de Arrius Antoninus, un om respectat şi 
bun prieten al lui Nerva, care a spus că el felicită poporul, 
senatul şi provinciile, dar că pe Nerva, faţă cu greutăţile 
pe care le are de întâmpinat ca împărat, nu-l poate felicita. 

2 Aşa după cum s-a văzut în biografia lui Hadrianus 
(vezi şi mai departe cap. 4), Antoninus Plus a fost ales de 
către acesta ca principe moştenitor, cu condiţia ca el să 
adopte pe Lucius Commqdus şi pe Marcus Venis, rude mai 
apropiate ale lui Hadrianus, dar nevârstnice pentru a urma 
imediat după Hadrianus în domnie. Adoptarea a avut loc la 
25 februarie 138 e.n., iar Hadrianus a murit la 18 iulie în 
acelaşi an la Baiae. Antoninus Pius, în afară de cei doi fii 
adoptați, a avut şi copiii săi proprii, şi anume doi fii: M. 
Aurelius Fulvus Antoninus şi M. Galerius Aurelius 
Antoninus, şi două fiice, despre care vezi Aelius, nota 18. 
La adoptarea sa de către Hadrianus, Antoninus nu mai 
avea niciun fiu în viaţă (cf. Gr. Lacour-Gayet, Antonin le 
Pieux et son temps, essai sur l'histoire de l'Empire Romain 
au milieu du deuxieme siecle (138 - 161), Paris, 1888, pp. 
459 - 460. 

s 19 septembrie 86 e.n. 

4 Lorium, oraş la 48 km de Roma, azi Loria-Villa. 

5 Izvorul acestei ipoteze l-a găsit biograful în Cassius 
Dio, LXX, 2: „Antoninus a fost supranumit Pius, pentru că 
mai multor persoane care se găseau condamnate la 
începutul domniei sale şi pe punctul de a fi executate el le- 
a salvat viaţa, spunând că nu vrea să-şi înceapă domnia 


printr-o faptă atât de odioasă”. Dar din toate ipotezele 
arătate, cea mai plauzibilă este aceea că Antoninus s-a 
numit Pius. pentru pietatea arătată faţă de tatăl său 
adoptiv, căruia senatul refuza să-i acorde calitatea de 
divus. 

6 În anul 120 e.n. - Catilius Severus, unul dintre 
oamenii politici de frunte, contemporani cu Antoninus 
Pius. 

7 Probabil Campania, unde se găsea cea mai mare 
parte din proprietatea agricolă a lui Antoninus Pius; a se 
vedea mai departe, cap. 7. 

8 Tralles, localitate în Asia Mică, aproape de râul 
Meandru, între Magnesia şi Nysa. 

9 Cyzicus, oraş pe ţărmul asiatic al Propontidei 
(Marea Mar mara de azi); vezi şi nota 33, la Viaţa lui 
Severus. 

10 A V-a zi înainte de calendele lui martie, adică 25 
februarie (138 e.n.)! a se vedea şi nota 2. 

11 Vezi nota 32, la Viaţa lui Hadrianus. 

12 Grădinile Domitiei erau pe malul Tibrului şi se 
numeau astfel, fiindcă fuseseră proprietatea Domitiei, 
mătuşa lui Nero. Baiae, oraş balnear pe coasta Campaniei, 
la apus de Napolis. 

13 În legătură cu scutul, ca formă de cinstire a 
memoriei cuiva, Titus Livius arată (XXXVIII, 35) că edilii P 
Claudius Pulcher şi Servius Sulpicius Galba au aşezat în 
templul lui Hercule 12 scuturi de aur. 

14 Alanii, populaţie care locuia la nordul munţilor 
Caucazi. 

19 Această speţă de delatori (quadruplatores) 
primeau a patra parte din avutul celor denunţaţi şi 
condamnaţi la moarte sau exil cu confiscarea averii. 

, 9  Mesomedes, poet din Creta, apreciat de 
Hadrianus pentru odele scrise în cinstea lui Antinous; 
Hadrianus îi acordase o pensie pe care, precum se vede, 


Antoninus Pius a redus-o. 

17 Diferitele colegii înfiinţate pentru cinstirea 
memoriei unei persoane din familia imperială primeau 
denumirea după numele persoanei respective. Faustina, 
fiică a lui M. Annius Verus, s-a căsătorit cu Antoninus Pius 
în 112 e.n. sau 115 e.n. şi a murit în 140 e.n. sau la 
începutul lui 141 e.n., Antoninus Pius rămânând cu fiica sa, 
Faustina, şi cu cei doi fii adoptivi. 

19 Grecostadionul, o clădire în Forul roman destinată 
găzduirii gratuite a ambasadorilor străini pe timpul 
misiunii lor. Templul lui Agrippa a rămas cunoscut şi sub 
numele de Pantheonul lui Agrippa. Podul de lemn a rămas 
cu acest nume, devenind renumit prin curajul arătat de 
Horatius 

Cocles, care a rezistat atacului etruscilor până ce 
acest pod a fost distrus de romani, Horatius Cocles sărind 
apoi în Tibru şi salvându-se înot (T i tu's Livius II, 10); 
Ostia, Caieta, Terracina (Iarracina), localităţi pe malul 
mării, la sud de Roma; Lanuvium, orăşel în Latium la sud- 
est de Roma. Între alte lucrări publice, pe care biograful 
nu le citează, merită să fie amintită reconstrucţia unui 
amfiteatru în 157 la Porolissum (Moigrad în ţinutul 
Zalăului) în Dacia. Vezi G. Lacour-Gayet, op. cit., p. 162. 

19  Pharasmanes (Farasmane), vezi Viaţa lui 
Hadrianus, nota 56. 

20 Lăzii, popor în Sciţia, la nordul Caucazilor. 

21 Olbiopoliţii, locuitori ai oraşului Olbia, colonie 
greacă în Sciţia, la vărsarea fluviului Borysthenes (Niprul 
de azi) în mare. Grecii au numit acest oraş mai întal 
Borysthenes, cu numele fluviului, iar mai târziu 
Melitopolis, de la o colonie mileziană - Taurosciţii, locuitori 
ai Cnersonesului tauric, în Crimeea de azi. 

22 Calchis, oraş în insula Eubeea, la nord de Atena - 
Arghirofilia lui Apollonius o ironizează scriitorul Lucian în 
biografia lui Demonax (31), despre care spune că, odată, 


văzând pe filosoful Apollonius - care ieşise cu şcolarii săi 
din palatul imperial, unde fusese pentru a ţine lecţii lui 
Marcus Aurelius -, a exclamat: „lată, trece Apollonius cu 
argonauţii săi”  (comparându-l deci în derâdere pe 
Apollonius cu Iason, căutătorul lânii de aur, pentru a-i 
ridiculiza dorinţa de câştiguri băneşti. Totuşi Marcus 
Aurelius vorbeşte cu mare stimă despre Apollonius, 
socotindu-l ca pe unul dintre cei mai buni profesori ai săi). 

29 Homullus, probabil vreunul dintre marii bogătaşi 
ai Romei, ajuns în această situaţie prin mijloace ilicite, sau 
moştenind o avere nemeritată. Despre libertăţile pe care şi 
le permitea în convorbirile cu Antoninus Pius, a se vedea şi 
cap, 6 din biografia lui Marcus Aurelius. 

24 La greci şi la romani, ca şi la multe alte popoare 
vechi, din motive de igienă publică, morţii erau îngropaţi 
în afara oraşelor. Fiindcă acest obicei era uneori călcat, a 
trebuit să intervină legea pentru a fi respectat. Astfel, 
Legea celor 

12 table interzicea înmormântarea sau incinerarea în 
interiorul oraşelor, iar în timpul imperiului această 
interdicţie a fost repetată de Hadrianus şi de Antoninus 
Pius. 

25 Comentatorii au remarcat că biograful dovedeşte 
neglijenţă în indicarea vârstei de 70 de ani, pe care ar fi 
avut-o la moarte Antoninus Pius. Dacă s-a născut la 19 
septembrie 86 e.n. (a se vedea nota 3) în al XII-lea an al 
domniei lui Domitianus, este uşor de socotit că Antoninus 
Pius avea 75 de ani când a murit, adică în anul 161 e.n., la 
venirea lui Marcus A%Yrelius pe tronul imperial. 

28 Statueta Fortunei, zeiţa norocului, a sorții, stătea 
în dormitorul împăratului, ca simbol al puterii împăratului 
cât timp se socotea că acesta este ajutat de noroc. 

27 Cuvântul aeguanimitas, egalitate de suflet, vrea să 
însemne îngăduinţa şi răbdarea pe care le recomanda 
împăratul, pe patul de moarte, chiar gărzilor sale. 


28  Xifilinus (Cassius Dio, LXX, 3), folosind 
documentele vremii, spune că Antoninus Pius a murit la o 
vârstă foarte înaintată, de o moarte bună, asemenea 
somnului, după o domnie de 24 de ani. 

29 A se vedea mai sus nota 17, precum şi nota 79 la 
biografia lui Hadrianus. 

MARCUS ANTONINUS PHILOSOPHUS 

1 Adevăratul nume al mamei lui Marcus Antoninus 
era Domi tia Lucilla, iar nu Domitia Calvilla; vezi 
comentariul ediţiei Teubner, după al cărei text am făcut 
traducerea. 

2 26 aprilie 121 e.n.; vezi nota 45. 

3 Salentinii, populaţie din Calabria, în sudul Italiei. 

— Lopiae (Lupiae), mică localitate în Calabria, la sud 
de Brun disium. 

6 Dintre profesorii lui Marcus Antoninus Philosophus 
(sau mai scurt Marcus Aurelius, cum este cunoscut) citați 
aici, mai însemnați sunt Herodes Atticus şi Cornelius 
Fronto. Herodes 

Atticus, retor grec, s-a născut la Marathon, cam pe la 
anul 110 e.n., ca fiu al unui atenian bogat. Ajuns strălucit 
profesor de retorică la Atena, a fost chemat de către 
Antoninus Pius la Roma, pentru instrucţiunea celor doi fii 
adoptivii: Marcus şi Lucius. Consul în 143, a guvernat o 
parte a Asiei şi a Greciei, împodobind Atena cu frumoase 
monumente, între care Odeonul, ale cărui ruine lângă 
Acropole se văd şi astăzi. A murit în 186 e.n. Cornelius 
Fronto, născut pe la anul 100 în Cirta Numidiei, consul în 
143 şi de asemenea retor de seamă, e cunoscut şi prin 
stima cu totul deosebită pe care i-a acordat-o Marcus 
Aurelius, mărturie a acestei prietenii  constituind-o 
corespondenţa lui Fronto cu Marcus Verus, Antoninus Pius 
şi alţii. Au rămas de la el şi alte lucrări, care dovedesc 
cultura şi preocupările lui Fronto, ca şi locul pe care el îl 
ocupă în istoria literaturii latine. Despre acest profesor al 


său, Marcus Aurelius scrie în însemnările către sine însuşi 
următoarele: „De la Fronto am învăţat că domnia arbitrară 
dă naştere la invidie, certuri şi artei de a se preface şi cât 
de puţină omenie poartă în inimă aceia pe care îi numim 
patricieni” (trad. Bezdechi). Cartea I din însemnările către 
sine însuşi e o mărturie şi un omagiu de recunoştinţă adus 
de Marcus Aurelius tuturor celor care într-o formă sau 
alta, au contribuit la educaţia lui. 

O Poate şi din cauza aceasta a avut o sănătate 
şubredă toată viaţa. Cassius Dio (LXXI, 6) scrie: „Marcus 
Antoninus era de o sănătate atât de delicată, că nu putea 
suporta frigul. Când era în faţa oştirii şi trebuia să-i 
vorbească, mai întâi lua theriac, nu de frică, şi nici pentru 
a-i servi drept contraotravă, ci ca un remeţdiu, pentru a-i 
întări stomacul...” 

— 'Theriacul era un medicament contra muşcăturilor 
provenite de la animalele veninoase, dar, într-o anumită 
doză şi combinaţie, putea fi un tonic pentru stomac. Acest 
medicament îi era pregătit după reţeta vestitului medic 
grec Galenos. 

7 Despre profesorul Commodus nu găsim referinţe, 
fiindcă nici Marcus Aurelius nu-l aminteşte. E vorba, 
probabil, de cineva din familia lui Commodus. 

Este desigur acelaşi filosof (chemat de Antoninus 
Pius pentru Marcus), care în biografia lui Antoninus Pius 
este numit Apollonius din Calchis, iar nu din Chilcedonia. 
Vezi şi nota 22 la Viaţa lui Antoninus Pius. 

Pe Claudius Severus l-a socotit Marcus ca pe un 
adevărat frate „De la fratele meu Severus, zice el, am 
învăţat dragostea pentru rude şi iubirea de adevăr şi 
dreptate; prin el am aflat cine au fost Thraseas, Helvidius, 
Cato, Dion, Brutus, şi am căpătat o idee de ce înseamnă un 
stat liber, unde domneşte deplina egalitate în drepturi 
pentru toţi, fără deosebire, şi ce înseamnă o regalitate 
care pune mai presus de orice altă datorie respectul 


pentru libertatea supuşilor (Către sine însuşi, I. 4, trad. V. 
Pârvan). Despre lunius Rusticus spune: „Rusticus m-a 
făcut să înţeleg că am mereu de lucrat la formarea 
caracterului meu şi că trebuie să mă feresc de căile false 
pe care ne atrag sofiştii, să nu scriu despre ştiinţele 
speculative ori să ţin discursuri care ţintesc la aplauze... El 
m-a povăţuit să mă arăt uşor de împăcat şi gata de iertare 
faţă de cei ce mă duşmănesc ori m-au ofensat, de îndată ce 
aceia vor dori a reveni asupra sentimentelor lor, şi să 
citesc cu grijă, să nu mă mulţumesc a înţelege lucrurile 
numai în general şi să nu aprob prea repede pe cei ce spun 
vrute şi nevrute (op. cit. I. 7). Iulius Rusticus a fost consul 
pentru a doua oară în anul 162. 

10 Fiica lui Aelius (Lucius Ceionius Commodus) se 
numea Fabia. 

11 Fenile latine erau diferitele sărbători sau zile de 
odihnă la romani. Pentru oamenii liberi, arată Plinius, 
fenile constau în vacanţele tribunalelor, iar pentru sclavi în 
încetarea lucrului. Fenile erau fixe sau mobile, ordonate de 
consuli. Ferii erau de asemenea vacantele şcolare. 

u Comificina, sora lui Marcus Aurelius, s-a măritat cu 
M. Ummidius Quadratus şi a murit înainte de urcarea pe 
tron a fratelui ei; Domitia Lucilla, mama lui Marcus, a 
murit între 156 şi 161. 

13 L. Ceionius Commodus Verus nu a fost adoptat de 
Marcus, ci de Antoninus Pius, împreună cu Marcus. Vezi 
aceeaşi eroare în Viaţa lui Aelius, cap. 5. 

14 Vezi Cassius Dio (LXXI, 36): „Înainte de a veni la 
domnie a visat că are braţele şi mâinile de fildeş, putându- 
se servi de ele la orice lucru”. 

15 în anul 139 e.n. 

16 În anul 140 e.n. 

17 Sevir al cavalerilor romani, (Sevir equitum 
Romanorum), şef al uneia dintre cele 6 mari grupări 
(burmae) în care era împărţită tagma cavalerilor. Sevirii 


erau numiţi de împărat dintre senatori şi rar dintre 
cavaleri. Ei nu deţineau funcţia seviratului decât pentru 
anul în care organizau jocurile sevirale. 

48 Vasile Pârvan subliniază acest refuz al lui Marcus 
Aurelius ca un act de modestie, casa tiberiană fiind un 
palat somptuos, iar Marcus preferând să locuiască mai 
departe în casa lui Hadrianus sau în cea părintească. 

18 În anul 145 e.n. 

80 Annia Faustina, fiică a lui Antoninus Pius şi a 
Anniei Galeria Faustina (aceasta din urmă era fiică a lui M. 
Annius Verus), mai întâi logodită de Hadrianus cu viitorul 
împărat L. Verus, a fost căsătorită de tatăl ei în 145 cu 
Marcus Aurelius, care-i era văr şi frate adoptiv. A avut 
mulţi copii, între care pe Commodus, care a ajuns împărat. 
Primul copil a fost o fiică, cea despre care este vorba aici, 
născută în 146, şi s-a numit Faustina, ca şi mama şi bunica 
ei. 

81 împărații aveau prerogativa dată de senat de a 
aduce în aceeaşi şedinţă două sau mai multe probleme în 
discuţie, prerogativă numită ius primae, secundae, tertiae, 
quartaie et quintaie relationis (dreptul la prima, la a 
doua, la a treia, la a patra şi la a cincea propunere). 
Relationes erau propunerile făcute în senat de magistraţii 
competenţi şi mai târziu, sub imperiu, de împărat, care, 
precum se vede, avea dreptul de a face mal multe 
propuneri în aceeaşi şedinţă. 

22 Scrisorile lui Fronto vorbesc clar despre relaţiile 
de stimă şi afecţiune dintre Pius şi Marcus. De asemenea, 
în către sine însuşi (| 16), Marcus face un călduros elogiu 
virtuţilor lui Pius, care i-au fost o pildă înălţătoare şi un 
îndemn. 

23 Vezi nota 27, la Viaţa hii Antoninus Pius. 

24 Adevăratul nume este Ummidius, nu Mummius. 

25 În text lacună. „Ceea ce l-a făcut să-şi aleagă un 
tovarăş de domnie - spune Cassius Dio (LXXI, 1) - a fost 


faptul că el era o fire delicată şi dedată cu totul studiului; 
căci se spune că şi după ce a primit autoritatea de suveran 
a continuat să meargă la şcolile filosofilor, să asculte 
adesea pe Sextus din Beotia şi discursurile oratorului 
Hermogene. El făcea parte din şcoala stoicilor. Lucius era 
din contră în floarea vârstei, se bucura de o sănătate 
deplină şi avea înclinații războinice”. La 161, când a murit 
Antoninus Pius, Marcus Aurelius era în vârstă de 40 ani, 
iar Lucius Verus de 31. 

26 Catthii (catthi, cathi, catti), populaţie germanică 
din ţinutul Hessei şi Thuringiei de azi. 

27 Canusium, oraş în Apulia, pe râul Aufidus în sudul 
Italiei. 

28 Daphne, oraş în Siria, unde se găsea o pădure de 
lauri şi un templu al lui Apollo şi al Dianei. 

25 Artaxata, capitala Armeniei, oraş ale cărui ruine 
se văd şi astăzi lângă Erevan. 

30 Verus, care se găsea în Antiochia, le-a ieşit în cale 
la Efes, ca să nu vină Lucilla în Syria şi să afle cum îşi 
petrecea el viaţa în Antiochia. Vezi Viaţa lui Verus, 7. 

31 Legea Laetoria dura din 262 î.e.n. şi apăra pe 
minori împotriva tuturor spoliatorilor. 

32 Lacună în text. 

33 Coroana civică (corona civica) se dădea celui ce 
salvase un cetăţean din mâinile duşmanilor. „Coroana 
civică, spune Aulus Gellius (Nopțile atice, V, 6, 8), se 
numeşte cea pe care un cetăţean o dă altui cetăţean de 
care a fost salvat într-o luptă, ca mărturie şi recunoştinţă 
că i-a salvat viaţa. Ea se face din frunze de stejar, fiindcă 
cea mai veche hrană a oamenilor se zice că a fost ghinda 
de stejar... 

34 Lectisterniile erau sărbătorile când se aşezau la 
masă scaune pentru zei, ca şi cum aceştia ar fi fost invitaţi 
ca musafiri. Statuetele zeilor erau aşezate pe scaune în 
jurul unui altar plin cu mâncărurile cele mai alese. 


Sărbătoarea a luat naştere la Roma, în timpul unei ciume. 
Marcus Aurelius, fiind un om de cultură şi un filosof, nu 
credea în viaţa de dincolo de moarte şi în intervenţia 
vreunei puteri supranaturale în desfăşurarea 
evenimentelor; totuşi, cum se vede aici, accepta practicile 
religioase. După fiecare victorie împotriva duşmanilor 
făcea numeroase jertfe, ceea ce, pe drept cuvânt a făcut pe 
un contemporan al său să-l ironizeze, punând următoarele 
cuvinte în gura unor boi: „Impărate, dacă iarăşi te vei 
întoarce învingător, nu va mai rămâne niciunul dintre noi”. 

35 Victualii (victovalii), popor germanic sau sarmat; 
marco manii, popoare germanice din podişul Boemiei. 

36 Aquileia, oraş în nordul Italiei. 

37  Quazii, populaţie care locuia în centrul 
Cehoslovaciei de azi. 

38 Cassius Dio, LXXI, 2 dă elită versiune asupra 
morţii lui Verus. După ce arătă victoriile strălucite 
repurtate de acesta, spune: „Dar soarta n-a mai continuat 
să-l mai favorizeze; căci se spune că după aceea, 
conspirând de mai multe ori împotriva socrului său Marcus 
Antoninus, a fost otrăvit înainte de a-i reuşi conspirația”. 

39 Vezi nota 79 la Viaţa lui Hadrianus. 

40 în anul 177 e.n.; în text, lacună. 

41 Ceea ce se afirmă aici este în contradicţie cu cele 
arătate în cap. 4 şi 6, unde se spune că Marcus Aurelius 
fusese logodit de Hadrianus cu Fabia, fiica lui Aelius, şi că 
la câţiva ani mai târziu, după moartea lui Hadrianus, adică 
în 145, Marcus Aurelius s-a căsătorit cu fiica lui Antoninus 
Pius, care şi l-a dorit ca ginere; este una dintre multele 
inadvertenţe pe care le întâlnim în Istoria augustă. 

42 Vezi Eutropius, VIII, 12 „A tratat provinciile cu 
mare bunătate şi moderație. Sub conducerea lui, acţiunile 
împotriva germanilor au fost duse cu succes. El însuşi 
împotriva marcomanilor a purtat un singur război, dar atât 
de mare, cum nu se mai aminteşte altul pe vremea lui, 


asemănător cu războaiele punice. Şi cu atât mai greu, cu 
cât în acest război au pierit toate armatele romane. În 
timpul lui a fost şi o gravă epidemie de ciumă care, după 
victoria din Persia, a nimicit cea mai mare parte din 
populaţia Romei, a Italiei şi a provinciilor şi aproape toată 
armata”. 

43 Vezi Eutropius, VIII, 13. „Cu multă trudă şi 
răbdare, după ce a stat trei ani la Carnutum, a terminat 
războiul cu marcomanii căci se puseseră în mişcare 
împreună cu aceştia quazii, vandalii, sarmaţii, suevii şi 
întreaga lume barbară. A ucis multe mii de oameni şi, după 
ce a eliberat Pannoniile din sclavie, a revenit la Roma, 
unde şi-a sărbătorit pentru a doua oară triumful împreună 
cu fiul său, Co mmodus Antoninus, pe care-l făcuse 
Caesar...” 

44 Cupe de murin, vase scumpe făcute din murra 
(myrrha, murrha) o materie asupra căreia s-au purtat 
multe discuţii între specialişti, fără să se poată stabili 
precis în ce consta; după ultimele opinii, era o sticlă fină şi 
frumos colorată. 

45 Marcus Aurelius a murit în mijlocul trupelor, în 
tabăra de la Vindobona (aproape de Viena de astăzi), în 
primăvara anului 180, contaminat de ciumă, care i-a 
decimat armata. La începutul cap. 4, biograful arată că 
Marcus avea 18 ani când a fost adoptat de Antoninus Pius, 
adică în 138, ceea ce ar reieşi că s-a născut în 120. Istoricii 
au socotit juste indicaţiile date de Cassius Dio, care spune 
că Marcus Aurelius a trăit 58 de ani, 10 luni şi 20 de zile, 
adică aproape 59 de ani, şi de aceea arată ca dată a 
naşterii lui Marcus Antoninus anul 121. 

48 Chaldeeni, astrologi, ghicitori ai viitorului prin 
citirea în stele şi zodii, numiţi astfel de la chaldei, 
populaţie la sud-vest de Babilon, celebră prin cunoştinţele 
sale astronomice. 

47 Caieta, oraş şi port în Latium, la nord de Napoli, 


unul dintre locurile de plajă şi petrecere pentru romani. 

48 Vezi ceea ce spune Burrus lui Nero când acesta 
era pe punctul de a părăsi pe Octavia: „Trebuie să-i dau 
înapoi şi dota, adică domnia” (Cassius Dio LXII, 13). V. 
Pârvan combate opinia că Marcus Antoninus n-a divorţat 
de Faustina ca să nu piardă domnia. „Asupra legendei - 
spune istoricul român - că Marcus nu s-a despărţit de 
Faustina din interese de stat: el căpătase ca zestre 
imperiul pe care ar fi trebuit să-l dea înapoi (V. Mărci c. 
19), e de ajuns să spunem că autorul ei n-a cunoscut 
istoria. Marcus a fost ales de Hadrianus ca viitor 
moştenitor netrebuind a se căsători cu Faustina, ci cu fiica 
Caesarului reposat, Aelius” (Op. cit. pag. 183 - 184). 

49 Căsătorindu-şi fiica, pe Lucilla, cu fiul unui simplu 
cavaler roman, originar din Antiochia, împăratul dovedea 
că preţuieşte oamenii după meritele lor personale, nu după 
consideraţii de familie şi rang social; totuşi acest lucru n-a 
plăcut, cum se vede, nici fiicei şi soţiei şi nici romanilor de 
baştină, mândri de obârşia lor. 

50 Bucolii, păstori nomazi (gr. boucolos = păstor de 
vite) din regiunea mlăştinoasă a deltei Nilului, puşi în 
mişcare de o sectă religioasă sub conducerea unui preot 
Isidoros, s-au ridicat cu armele împotriva legiunii romane, 
pe care au bătut-o şi au voit să ocupe Alexandria, dar 
răscoala lor a fost zdrobită de Avidius Cassius în 172 - 173. 

51 Praeneste, oraş în Latium (azi Palestrino). 

82 Rugăciuni făcute de salieni, preoţi ai lui Marte şi 
ai lui Hercule. 

52  Voloni, nume dat sclavilor înrolați după 
înfrângerea de la Cannae (216 î.e.n.), pentru a lupta 
alături de soldații romani împotriva armatelor lui 
Hannibal. 

54 în text obseguentes, aceştia făceau parte din suita 
împăratului. 

M Diogmiţi (diogmitaie, diocmitaie) erau soldaţi uşor 


înarmaţi, folosiţi în provincii pentru urmărirea tâlharilor. 

52 Eutropius (VIII, 13) vorbeşte şi despre vandali, 
longobarzi şi obli; vezi Cassius Dio, LXII, 13.2. Suevii erau 
o populaţie care locuia aproape în toată Germania; variştii 
(Varistare,  Maristare) şi hermundurii erau populaţii 
germanice,  lacringii şi bureii, probabil tot populaţii 
germanice; sosibii, sicoboţii, roxolanii, alanii (halani), 
populaţii  sarmatice;  bastarnii, populaţie germanică, 
peucinii (peucini, penceni), locuitori din Peuca aproape de 
delta Dunării; costobocii, populaţie dacică, locuind în 
nordul Moldovei de azi. 

57 Forul lui Ulpius (Forum Ulpium), nu este vorba 
aici de Forul lui Traian (Forum Traiani) oraş în Sardinia, 
azi Fordongiano, ci de un for purtând numele lui Traian în 
Roma. 

48 Provincii proconsulare, guvernate de un proconsul 
(magistrat ţinând loc de consul); provincii consulare, 
guvernate de foşti consuli; provincii pretoriene, guvernate 
de un pretor. 

s9 În anul 177 e.n. 

40 Vezi nota 57 la Viaţa lui Hadrianus. 

41 Pelusium, oraş maritim în Egiptul de jos, unde se 
găsea templul lui Serapis, divinitate greco-egipteană, 
adoptată şi de romani în timpul imperiului. 

42 Vezi Herodianus, I, 2: „Din toţi împărații care şi-au 
luat numele de filosofi, el singur l-a meritat. El nu era 
filosof numai prin aceea că era deosebit de iniţiat în ideile 
şi tendinţele tuturor şcolilor filosofice, ştiind să vorbească 
frumos despre orice, ci mai ales prin practica exactă şi 
severă a virtuţii. Supuşii îşi făceau o plăcere din a-şi imita 
împăratul; nu s-au văzut niciodată mai mulţi filosofi ca sub 
domnia lui”. Cassius Dio însă arată că mulţi îl imitau pe 
împărat, studiind filosofia nu pentru a deveni mai buni, ci 
pentru ca, dobândind favoarea împăratului, să-şi satisfacă 
anumite ambiţii politice sau interese materiale. Pentru 


ideile filosofice ale lui Marcus Aurelius, vezi între altele, 
Andre Cresson: Marc-Aurèle, să vie, son oeuvre, avec un 
exposé de să philosophie. Paris, Alcan 1935. 

43 Este un fapt obişnuit la istoricii vechi de a însera 
în operele lor şi zvonuri despre fapte miraculoase, 
indiferent dacă este vorba de prevestiri sau exagerări ale 
meritelor unor persoane. Despre Marcus Aurelius au putut 
circula asemenea zvonuri, deoarece el a respectat şi 
apărat tradiţiile religioase ale poporului roman, deşi 
convingerile lui intime despre zei nu corespundeau 
credinţei poporului. Vezi nota 34. 

1 Cyrrus (Cyrrhus) capitală a Cyrrhesticei, o parte 
din Syria. 

65 Taurus, lanţ de munţi în Asia Mică. 

66 Satul Halala, în Cappadocia, la poalele munţilor 
Taurus, a devenit colonia Faustinopolis. 

67 Numele corect este Dryantianus; vezi Teubner, 
critica de text, la Viaţa lui Marcus Antoninus Philosophus, 
26. 

68 Intrarea în sanctuar era îngăduită numai celor cu 
o conduită ireproşabilă. 

69 Pentru a se evita tulburările interne şi folosirea 
forţei armate, comandanții militari şi trupele lor, întorşi din 
războaie, n-aveau voie să intre în Roma în echipament 
militar decât pentru sărbătorirea triumfului. Călcarea 
acestui ordin însemna război civil, cum s-a întâmplat când 
Caesar a trecut Rubiconul în fruntea legiunilor, 
nerespectând ordinul senatului ca la râul Rubicon, deci la 
o apreciabilă distanţă de Roma, să-şi depună mandatul 
militar şi să intre în Roma ca simplu particular. 

70 Marcus Aurelius, născut la 26 aprilie 121, a murit 
în primăvara anului 180, în al 59-lea an al vieţii; vezi nota 
45. 

71 În legătură cu cauza morţii şi cu ultimele 
momente din viața lui Marcus, Cassius Dio (LXXI, 33 - 34) 


spune: „A murit la 17 martie nu de boală, ci de otrava pe 
care medicii i-o administraseră pentru a câştiga favoarea 
lud Commodus, fapt pe care-l ştiu sigur. Când a fost 
aproape să moară, el a recomandat pe Commodus armatei, 
nevoind să creadă că acesta i-a grăbit moartea şi, tribunul 
cerându-i cuvântul de ordine, el i-a răspuns: «Întoarceţi-vă 
către răsăritul soarelui, căci eu am ajuns la apus». Pentru 
cinstirea memoriei sale s-au adus mari onoruri şi, între 
altele, i s-a ridicat o statuie de aur în senat. Astfel a murit 
cel mai bun împărat din câţi au existat vreodată”. 
Versiunea că 

Marcus Aurelius a murit otrăvit este, desigur una 
dintre invențiile răuvoitorilor. 

72 Ter = de trei ori; de trei ori Tullus = Tertullus. 

— Fabia, fiica lui Aelius şi sora lui Verus; cu aceasta 
fusese Marcus logodit la început de către Hadrianus. 

71 Pe Marcus Aurelius ca om îl putem cunoaşte cu 
adevărat nu din Istoria Augustă, ci din propriile lui 
însemnări, intitulate aşa cum am mai amintit. 

VERUS 

1 Vezi Suetonius, Nero VI. „Nero s-a născut la 
Antium, la nouă luni după moartea lui Tiberius, cu 
optsprezece zile înainte de calendele lui ianuarie”, adică la 
15 decembrie. 

2 Vezi nota 5, la Aelius. 

3 Q. Terentius Scaurus, tatăl lui Scaunnus şi 
profesorul lui Hadrianus, „gramatic foarte cunoscut” cum 
îl numeşte Aulus Gellius (Nopțile atice, XI. 15), a scris 
lucrări de gramatică şi un comentariu la Horatius; din 
lucrările lui s-au păstrat doar fragmente dintr-un tratat 
despre ortografie. Fiul său, cu acelaşi nume, a fost 
profesorul împăratului Beverus Alexander. Telephus, autor 
al unor lucrări de istorie literară (biografii de poeţi comici 
şi tragici), precum şi al unui tratat despre legile 
atenienilor.  Hephaestion, profesor de literatură din 


Alexandria; a rămas de la el un tratat de metrică. 
Harpocration retor din Alexandria, autor al unui studiu 
despre lexicul folosit de zece oratori atenieni. Apollonius 
Dyscolos  (Dificilul - spre deosebire de Apollonius din 
Calchis, citat mai departe şi cunoscut din biografia lui 
Antoninus Pius - era numit astfel din cauza obscurităţii 
exprimării sale. Celer Caninius a fost luat de Marcus 
Aurelius ca secretar. Pentru Herodes Atticus şi Cornelius 
Fronto, vezi notele 5 şi 8 la biografia lui M. Antoninus 
Philosophus. 

4 Sextus din Cheroneea, filosof stoic, nepot al 
scriitorului Plutarh. 

5 Adică din 138 când, în vârst? de 6 - 7 ani, a fost 
adoptat împreună cu Marcus de către Antoninus Pius, din 
dorinţa lui Hadrianus, şi până în 161 când, la moartea lui 
Antoninus Pius, a fost luat ca tovarăş de domnie de către 
Marcus. 

6 Lui Hadrianus. 

7 în anul 154. 

8 în anul 161. 

9 împărații Gaius (Caligula), Nero şi Vitellius sunt 
cunoscuţi prin viţiile şi extravaganţele lor. 

10 Verzii erau concurenţii la cursele de care, 
îmbrăcaţi în tunici verzi, pentru a se deosebi de partida 
adversarilor, care erau îmbrăcaţi în tunici albastre. 

11 în latineşte joc de cuvinte: „Septern convivurm, 
novem vero convitium” (convivum = ospăț, convitium = 
zgomot, gălăgie) Aulus Gellius, vorbind despre numărul cel 
mai potrivit de oaspeţi la masă, citează pe Marcus 
Terentius Varro, care recomanda ca oaspeţii să nu fie mai 
puţin de trei, dar nici mai mulţi de nouă (ca să nu se 
producă gălăgie şi pentru ca discuţiile angajate să poată fi 
auzite de toţi comesenii). 

12 Suetonius vorbeşte despre astfel de mese date de 
Nero şi de Vitelius. 


18 Vineţii (venetus - a - um = bleu marin) erau 
conducătorii carelor de curse, îmbrăcaţi în tunică albastră; 
v. şi nota 10. 

14 Volucer = zburătorul, nume dat calului, pentru a-i 
indica sprinteneala. 

15 Capua, orăşel în Campania, pe Via Appia. 

19 Vezi nota 27 la Viaţa lui Marcus Antoninus 
Philosophus. 

17 Pamphilia şi Cilicia, provincii în Asia Mică, pe 
malul Mării Mediterane, în Turcia de azi. 

18 Antiochia, Laodiceea, Daphne, oraşe în Syria; 
Cassius Dio spune că Verus la Alexandria s-a ocupat serios 
de pregătirea războiului cu părţii. 

19 Efes, oraş în Asia Mică, pe coasta Mării Egee. 

20 Despre această molimă şi despre locurile 
primejdioase sănătăţii şi vieţii, vezi P. Orosius VII, 15 şi 
Ammianus Marcellinus, XXIII, 6, 16 - 19. 

21 Erau mai multe oraşe cu numele de Seleucia; aici 
este vorba de Seleucia din Syria. 

22 Asinius Quadratus a scris în greceşte o istorie 
romană, care îmbrăţişa un spaţiu de 1.000 de ani. A 
compus, de asemenea, o istorie a părţilor şi a războaielor 
cu părţii. 

23 Apolaustus = de care te poţi bucura, de la gr. 
apolauein = a se bucura, a petrece. 

24 Histrioni, mimi, actori comici. 

25 Altinum, oraş în Italia de Nord, aproape de 
Veneţia de azi. 

26 În anul 169. 

27 Din 161 şi până în 169, când a murit, Verus a fost 
co-împărat, cu Marcus (8 ani şi nu 11, cum spune 
biograful), care i-a oferit acest loc alături de el. 

AVIDIUS CASSIUS 

Tatăl lui Avidius Cassius s-a numit nu Severus, ci 
Heliodorus; vezi Cassius Dio, care spune că Avidius 


Cassius, sirian de origine, era fiul unui retor cu numele de 
Heliodorus, ajuns mai târziu guvernator al Egiptului. (Vezi 
şi mai departe nota 14). 

2 Din conţinutul scrisorii reiese că este adresată lui 
Marcus Aurelius. 

2 Suetonius, Domitianus, XX. 

4 Sergius Catilina, cunoscutul conspirator din timpul 
consulatului lui Cicero (63 î.e.n.). 

5 Lat. dialogista (gr. dialogistes) = exersat în arta 
discuţiei, logician, dialectician, cuvânt folosit în dispreţ, 
deşi Cassius Dio spune că Avidius Cassius n-a întrebuințat 
niciodată vreun cuvânt contrar respectului datorat lui 
Marcus Aurelius. 

6 Vezi Lucanus: „A meritat să fie temut, fiindcă nu s-a 
temut”. Lucanus, poet latin, nepot al lui Seneca filosoful, 
şi-a găsit moartea în conspirația pusă la cale împotriva 
împăratului Nero. A rămas de la el poema Pharsalia, o 
povestire în versuri a războiului civil dintre Caesar şi 
Pompeius. 

7 Aemilius Parthenianus, istoric citat doar aici şi 
necunoscut din alte opere; probabil nume fictiv. 

O Orăşelul Daphnis (Daphne) de lângă Antiochia 
Syriei, cu o poziţie pitorească şi cu vile frumoase, era 
totodată centru de petrecere şi depravare morală. 

9 Caesonius Vectilianus, aceeaşi observaţie ca la nota 
7. 

10 Prin energia şi virtuțile sale, Avidius Cassius este 
asemănat cu Caius Cassius, unul dintre asasinii lui Caesar. 

11 Poetul Quintus Ennius (240 - 169 î.e.n.), socotit 
prin epopeea sa Annales părintele poeziei latine. 

12 Grecizaţi (graecanici = de modă grecească, trăind 
ca grecii) cuvânt folosit în sens peiorativ, pentru a pune în 
contrast cu virtuțile cerute unui adevărat ostaş viaţa de 
moleşire şi decadenţă în care se complăceau soldaţii în 
Orient. 


13 Vezi nota 50, la Viaţa lui Marcus Antoninus 
Philosophus. 

14 Vezi Cassius Dio (LXXI, 22): „Cassius era originar 
idin Cyr, oraş în Syria, om de o rară virtute şi dotat cu 
toate calităţile pe care şi le poate dori un împărat. Nu-i 
lipsea decât neamul nobil, fiindcă era fiul lui Heliodor, care 
a ajuns prin profesiunea de retor la prefectura Egiptului. 
El a făcut, desigur, o mare greşeală când a voit să uzurpe 
autoritatea suverană, dar a fost angajat la aceasta de 
Faustina. Ea era fiica lui Antoninus Pius şi soţia lui Marcus 
Antoninus Philosophus. Văzând că împăratul, soţul ei, era 
cu sănătatea şubredă, iar Commodus era tânăr şi 
incapabil, ea s-a temut să nu cadă tronul imperial în 
mâinile altcuiva, care s-o reducă la o condiţie inferioară, şi 
a sfătuit pe Cassius să se pregătească în secret s-o ia în 
căsătorie şi să ajungă stăpânul imperiului, în caz că lui 
Antoninus i se întâmplă vreo nenorocire fatală... „Mai 
departe, Cassius 

Dio arată cum s-a răspânidit ştirea despre moartea 
lui Marcus şi cum Avidius Cassius, primind puterea 
imperială de la trupe, n-a mai dat înapoi când a auzit că 
ştirea e falsă. 

15 Numele adevărat nu este Druentianus, ci 
Dryantianus; vezi nota 67, la Viaţa lui Marcus Antoninus 
Philosophus. 

16 Nu este vorba de Verus, care murise în 169, ci 
despre un alt Verus (Martius Verus) guvernator al 
Cappadociei; acesta a anunţat cel dintâi pe împărat despre 
răscoala lui Cassius, care a avut loc în 175. 

*7 În oraşul Alba (vechiul Alba Longa din Latium), 
familia imperială avea un palat de odihnă. 

18 Scrisorile din care reiese că Faustina n-a fost 
implicată în răscoala lui Avidius Cassius, ca mai toate 
documentele citate de biograf, în legătură cu viaţa lui 
Commodus, sunt false. 


18 Despre acest Celsus nu se cunosc alte date; era 
probabil un răzvrătit din timpul lui Antoninus Pius. 

20 Vezi nota 49 la Viaţa lui Marcus Antoninus 
Philosophus. 

M In oraşul Formiae (azi Mola di Gaeta) din Latium şi 
în alte oraşe (v. nota 17) familia imperială avea un palat de 
odihnă. 

22 Fadilla, una dintre fiicele mai mici ale împăratului 
Marcus Aurelius. 

23 Citat din Horatius, Ode, I, 17. 

24 Pompeianus, ginerele lui Marcus Aurelius, care de 
aceea îl numeşte „al nostru”. 

25 Din Istoria Augustă înţelegem mai bine decât din 
alte scrieri latine obiceiul aclamaţiilor şi formulele lor. 
Acestea nu erau simple izbucniri spontane, ci lozinci 
politice, pregătite din timp şi învăţate pentru a fi rostite în 
cor cu o anumită modulație a vocii, ceea ce l-a făcut pe 
Plinius cel Tânăr să le dea numele de cantica. Ele erau 
consemnate cu grijă în jurnalul actelor publice. 

COMMODUS ANTONINUS 

1 Commodus Antoninus s-a născut la 31 august 161, 
pe când erau consuli Marcus Aurelius şi Luduş Verus, 
acesta din urmă fiindu-i unchi, ca frate adoptiv al lui 
Marcus. 

2 Bunicul după mamă al lui Commodus a fost 
Antoninus Pius. 

Vorbind despre caracterul rău al lui Commodus, 
Cassius Dio şi Herodianus îl explică prin influenţele 
negative căpătate de la mediul corupt şi de la curtenii 
linguşitori, pe când biograful îl prezintă aci ca fiind de la 
început înclinat spre vicii, fără ca educaţia primită să-l fi 
putut schimba. 

4 Centumcellae (azi Civita Vecchia) oraş pe litoral în 
Etruria; aici se găsea o vilă imperială, unde adesea venea 
familia împăratului pentru distracţie şi petreceri. 


5 Fratele său Verus (numele întreg M. Annius Verus), 
al treilea fiu al Faustinei, a murit la vârsta de 17 ani. 

— Cuvântul tressoli (în text lacună: Inter + tressolos) 
nu se găseşte în niciun dicţionar; probabil tres soios, cum 
se găseşte în unele texte, pentru a indica un rang în rândul 
tineretului (unul dintre cei trei principi ai tineretului). 

1 15 iulie 176. 

8 27 noiembrie 176. 

8 Nici aici, nici în Cassius Dio nu se vorbeşte despre 
începutul domniei lui Commodus; Herodianus, în schimb, 
dă suficiente detalii în această privinţă. 

10 Cassius Dio povesteşte foarte pe scurt şi cu unele 
obscurităţi de sens despre această conspirație (LXXII, 4): 
„Pe când Commodus intra în teatru, Claudius Pompeianus 
a încercat să-l ucidă şi, într-un loc strâmt, a întins spre el 
un pumnal spunând: «lată ce-ţi trimite Senatul 1» Acest 
Pompeianus se logodise cu fiica Lucille! şi avea legături 
apropiate şi cu una şi cu cealaltă, ajungând pe această cale 
în relaţii de familie cu Commodus, încât participa la toate 
petrecerile acestuia. Lucilla, care nu era mai puţin 
descumpănită în moravuri decât fratele ei Commodus, îşi 
dispreţuia soţul, pe Pompeianus, şi de aceea a sfătuit pe 
cel pomenit mai sus să conspire împotriva împăratului, 
cauzându-i şi lui şi sieşi pieirea, când conspirația a fost 
descoperită”. Evenimentul îl povesteşte mai pe larg 
Herodianus (I, cap. VIII), care ne face să înţelegem mai 
bine mobilul conspirației puse la cale de Lucilla. Anume 
aceasta, nemulțumită de situaţia inferioară în care se 
găsea faţă de cumnata sa Crispina, care era împărăteasă, 
pe când ea, fiică de împărat, era soţia unui senator bătrân 
şi de origine modestă, a pus la cale asasinarea fratelui ei 
pentru a ajuta să vină pe tron un tânăr patrician bogat 
Quadratus, cu care ea ar fi urmat să se căsătorească, 
fiindcă nu-şi iubea soţul, cu care o căsătorise Marcus 
Aurelius după moartea primului ei soţ L. Verus. Pentru a 


asasina pe Commodus a recurs la concursul lui Claudius 
Pompeianus (omonim al soţului ei şi pe care Herodianus îl 
numeşte Quintianus) cu care-şi logodise fiica, acesta 
putând, datorită relaţiilor intime în care se găsea cu 
familia imperială, să ajungă până la Commodus. Claudius 
Pompeianus, soţul Lucillei, a fost devotat lui Commodus şi 
de aceea, între atâtea omoruri ale împăratului, el cu puţini 
alţii a fost cruțat. 

11 Vezi nota 40 la Viaţa l-ai Hadrianus. 

12 Cassius Dio povesteşte pe larg cum a scăpat 
Sextus de urmărirea lui Commodus. 

12 Vezi Cassius Dio (LXXII, 4) despre soarta Crispinei 
Augusta, soţia lui Commodus. 

14 Cassius Dio nu arată în culori chiar atât de 
defavorabile caracterul lui Perennis; despre acesta şi 
despre Cleander dau mai multe amănunte Cassius Dio şi 
Herodianus. 

15 Această concubină l-a împins pe Commodus şi la 
crime, luând apoi ea însăşi parte la conspirația împotriva 
lui. Din dragoste pentru ea, Commodus a luat şi numele de 
Amazonius, cum se va vedea mai departe. 

16 Cassius Dio expune pe larg diferitele acte de 
cruzime şi ucideri săvârşite de Commodus. 

17 Bellona, zeiţa războiului, sora şi însoţitoarea 
zeului Marte; numele acesta a căpătat întrebuinţări 
figurate: câmpul Bellonei - câmpul de luptă, furiile 
Bellonei - furia luptei etc. 

18 Anubis, divinitate egipteană, reprezentată cu corp 
omenesc şi cu cap de şacal. 

19 Cultul zeului asiatic Mithras, divinitate persană, a 
fost adus în Italia la 64 î.e.n. şi în timpul imperiului avea 
un ritual şi dogme asemănătoare religiei creştine. Autorul 
greşeşte când afirmă că misterele lui Mithras inspirau 
groază; uciderea unui om în cadrul acestor mistere a fost 
una dintre extravaganţele lui Commodus. 


20 Istoricul Suetonius, cunoscut prin Vieţile 
Cezarilor. Vezi nota 39 la Viaţa lui Hadrianus. 

21 Vezi Cassius Dio (LXXII, 25): „A inventat un nou 
mod. de a socoti lunile şi de a le numi cu 12 dintre numele 
lui, astfel: Amazonianul, Invincibilul, Fericitul, Piosul, 
Lucius, Aelius, Aurelius, Commodus, Augustus, Hercule, 
Romanul, învingătorul. Deşi pe celelalte nume le-a mai 
schimbat, pe cel de Amazonianul şi învingătorul le-a 
păstrat mereu. Ca şi cum ar fi depăşit pe toţi oamenii prin 
înzestrările sale, atâta aroganță şi vanitate avea. Când 
scria senatului, începea astfel: „Împăratul Caesar Lucius 
Aelius Aurelius Commodus Augustus Pius Felix Sarmaticus 
Germanicus, Marele Britanic, Pacificatorul Universului, 
Invincibilul, Romanul, Hercule, Marele pontifice, de 18 ori 
tribun, de 8 ori imperator, de 7 ori consul, părintele 
patriei, către consuli, pretori, tribuni şi senatul comedian, 
sănătatel” Dintre aceste titluri ale lui Commodus, unele 
sunt adaosuri târzii, care nu se găsesc în inscripţii. 

22 Despre extravaganţele lui Commodus ca gladiator 
şi despre conduita poporului faţă de pasiunea împăratului 
pentru spectacole se găsesc amănunte interesante la 
Cassius Dio şi Herodianus. 

** La 12 octombrie 166. 

21 În anul 172. 

25 În anul 175. 

26 23 decembrie 176. 

27 În anul 178. 

28 În anul 180. 

29 În anul 188. 

30 Vezi Cassius Dio (LXXII, 10) care arată că, după 
suprimarea lui Perennis, Commodus îşi petrecea timpul 
ucizând animale şi oameni: „Fără a vorbi de execuțiile ce 
aveau loc pe ascuns în palat, el a ucis în public mulţi 
oameni şi multe animale. Astfel, a achitat singur, cu 
mâinile lui, într-o singură zi, 5 hipopotami, în alte 2 zile doi 


elefanţi, un rinocer şi o girafă...” (vezi şi LXXII, 19). 

31 Despre războaiele care au avut loc pe vremea lui 
Commodus, despre victoriile generalilor şi despre felul în 
care s-a purtat cu aceştia Commodus, vezi Cassius Dio, 
LXXII, 8 şi următoarele. 

22 Cassius Dio, LXXII, 22, după ce arată că, între alte 
extravaganţe, Commodus a înlocuit capul statuii colosale, 
(ridicată de Nero şi dedicată de Hadrianus soarelui), cu alt 
cap, reprezentând pe al său (vezi mai departe cap. 17), i-a 
pus colosului în mână o măciucă şi alături un leu de aramă 
ca să semene cu Hercule, iar pe soclu i-a gravat această 
inscripţie: „Primul luptător dintre secutores, care, deşi 
stângaci, a învins singur cam 12.000 de oameni”. Se 
numea secutor (următor) gladiatorul care urma să lupte 
cu alt gladiator victorios. Dacă secutor lupta cu cel ce 
învinsese pe alt gladiator înseamnă că, primind de 620 ori 
numele de  secutor (învingător al învingătorilor), 
Commoidus putea să numere 12.000 de oameni învinşi, 
sau măcar 1.000, cum este arătat în cap. 13. 

33 Intre aceste semne de rău augur din timpul 
domniei lui Commodus, Cassius Dio şi Herodianus citează, 
cu amănunte, o ciumă pustiitoare la Roma şi în Italia, o 
foamete ce i-a urmat şi un incendiu în care au ars cele mai 
frumoase cartiere ale Romei. 

34 Un mare număr de dezertori organizaţi şi conduşi 
în 186 de unul dintre ei numit Maternus (v. Herodian I, 16) 
au atacat satele şi oraşele din Gallia, trecând în Spania; ei 
au fost nimiciţi sau împrăştiaţi de Pescennius Niger şi de 
împăratul Severus, despre care va fi vorba mai departe. 
Răscoala dezertorilor (bellum desertorum) nu este însă un 
simplu act de dezordine militară, ci una dintre formele de 
luptă revoluţionară a maselor asuprite. Vezi A. Dmitriev: 
Mişcarea „Latrones” - o formă a luptei de clasă în imperiul 
roman, în „Analele româno-sovietice”, Nr. 1 din 1953 şi 
N.N. Bel o va: Mișcările sociale din Gallia în secolele I şi Il. 


în „Analele româno-sovietice” nr. 2 din 1953. 

35 Se numea poarta Libitina, aceea prin care erau 
scoşi morţii afară din oraş, ca şi cea prin care erau scoşi 
din circ gladiatorii ucişi. Libitia era un alt nume al 
Proserpinei, zeiţa înmormântărilor, care aducea moartea 
cui vrea ea (ad libitum - după plac). 

36 Atletul Narcissus; vezi Herodianus a I, 18. 
Moartea lui Commodus este arătată pe larg, în chip 
asemănător de către Cassius Dio, dar cu unele deosebiri de 
către Herodianus. 

37 Această statuie colosală, înaltă de peste 30 m., 
reprezentând pe Nero care şi-o ridicase în cinstea sa, a 
fost dedicată lui Helios, zeul soarelui, de către Hadrianus 
(vezi Viața lui Hadrianus, 19) care i-a înlocuit capul lui 
Nero cu capul lui Helios. Commodus deci a schimbat nu 
capul lui Nero, ci pe al soarelui cu capul său, precum arată 
şi Herodianus. Reprezentând soarele, statuia aceasta era 
venerată de către romani, ceea ce nu ar fi fost cu putinţă, 
dacă ar fi avut pe vremea lui Commodus tot capul lui Nero. 

38 Este vorba despre Pertinax (vezi biografia 
următoare), căruia senatul îi adresează aclamaţiile şi pe 
care îl salută ca împărat după moartea lui Commodus. 

39 Speratus, unul dintre numele pe care şi le luase 
Commodus ca gladiator. 

40 Commodus a domnit 13 ani, cum arată 
Herodianus sau, mai exact, 12 ani, 9 luni şi 14 zile, şi a 
trăit 31 ani şi 4 luni, cum arată Cassius Dio, adică născut 
la 31 august 161 (vezi nota 1) şi a domnit de la 180 până în 
noaptea anului nou, 193, când a fost asasinat. 

HELVIUS PERTINAX 

1 Ediţiile mai vechi arată că Pertinax era fiu de 
cărbunar; critica de text la ediţia Teubner, cu argumente 
convingătoare, consideră corecte manuscrisele care-l arată 
pe Pertinax ca fiu al unui comerciant de lână: lanariae şi 
nu lignariae negoțiationis. 


2 Pertinax în latineşte înseamnă perseverent, dârz, 
încăpățânat. 

3 Vezi nota 46, la Viaţa lui Marcus Antoninus 
Philosophus. 

4 Sulpicius Apollinaris, profesor, contemporan cu 
Marcus Au relius, autor de lucrări care s-au pierdut; este 
menţionat şi de Aulus Gellius, care în Nopțile atice (IV, 17 
10) îl numeşte „cunoscător distins în ale literaturii”. 

Sub împăratul Antoninus Pius (numit aici Titus 
Aurelius), Pertinax a fost comandantul unei cohorte 
auxiliare în Syria. 

5 Lollianus Avitus a fost consul pe timpul lui 
Antoninus Pius. 

— Neavând autorizaţia de călătorie necesară, n-a 
putut bene ticia de transportul cu trăsura sau cu caii 
publici. 

7 Intendenţa aprovizionării se dădea pentru toate 
oraşele şi târgurile prin care trecea una dintre marile căi 
de comunicaţie. 

2 Flota de la Rin (classis Germanica). Unele dintre 
legiunile romane îşi aveau numele de la regiunile în care 
luptaseră sau de unde fuseseră recrutate: Macedonia, 
Gallica, Cyrenaica, Hisnania. La fel era situaţia şi cu 
unităţile de marină: classis augusta Alexandrina, classis 
Pontica, classis 

Britannica, sau cele fluviale: classis Germanica (flotă 
de pe Rin) classis Pannonica, classis Mocsica (unităţile 
navale de pe Dunăre) etc. 

O Mai multe legiuni purtau numele de prima, dar se 
distingeau unele de altele prin numele întreg: Legio I 
Adiutrix, Legio I Germanica, Legio I Italica, Legio I 
Macriana, Legio I Minervia, Legio I Parthica. 

10 Raetia, provincie la nordul Italiei, între Elveţia la 
vest şi Noricum la est, era mărginită la nord de fluviul 
Dunărea şi străbătută de munţii Alpi, numiţi în acea 


regiune Alpii retici; a fost cucerită şi transformată în 
provincie romană la 15 î.e.n. de către Tiberius şi Drusus. 
Noricum, între Raetia la vest şi Pannonia la est, având 
Dunărea la nord şi Illyricum la sud, străbătută de munţii 
Alpii nordici, bogaţi în zăcăminte feroase; a fost cucerită, 
de asemenea, de romani în timpul domniei lui Augustus. 
Ambele provincii, Raetia şi Noricum se întindeau în cea 
mai mare parte pe actualul teritoriu al Austriei. 

11 A fost consul suffectus în 175 şi a exercitat acest 
mandat în absenţă; vezi cap. 3 (Consul suffectus, vezi nota 
15, la Viaţa lui Aelius). 

12  Prefecţii pretoriului se numeau din rândul 
cavalerilor, iar nu din al senatorilor; Alexander Severus a 
înlăturat această restricţie, pentru a nu fi judecat un 
senator de cineva care nu făcea parte din acest ordin. 

13 Prăvălie de postav, şi nu de cărbuni; vezi nota 1. 
Ediţia Teubner adoptă lecţiunea tabernam coactiliariam 
(prăvălie de postav) şi nu coactilitiam, sau coactiliciam, ca 
alte ediţii. 

14 Zeița cartagineză Tanit a căpătat la romani 
numele Caeles tis (fiindcă personifica cerul) şi, asemenea 
lui Apollo la greci, dădea oracole prin gura unei preotese. 
Herodianus spune că această zeiţă era numită la Libieni 
Urania, iar fenicieni Astroarhe şi închipuia luna. La 
cartaginezi era reprezentată stând pe un leu, în mâna 
dreaptă cu un trăsnet şi în cea stângă cu o lance. 

15 În anul 192. 

16 Biograful, care este mai reţinut în relevarea 
meritelor lui Pertinax şi-i găseşte şi slăbiciuni, vrea să 
spună că acesta n-a fost total străin de asasinarea lui 
Commodus; totuşi, din relatările lui Cassius Dio şi 
Herodianus reiese că Pertinax n-a avut niciun amestec în 
acest asasinat, de care a luat cunoştinţă după ce se 
comisese. 

17 Mai corect, calendele lui ianuarie, întrucât 


Commodus a fost ucis în ajunul calendelor şi, în noaptea 
următoare, după miezul nopţii, adică la 1 ianuarie 193, 
Pertinax a fost numit împărat; evenimentele legate de 
venirea lui Pertinax pe tronul imperial sunt expuse 
amănunţit de Cassius Dio şi mai ales de Herodianus. 

10 Q. Sosius Falco, pe care Commodus voise să-l 
omoare; vezi şi Cassius Dio (LXXII, 22) care-l prezintă ca 
pe un personaj cu mare influenţă prin bogăţiile pe care le 
avea. 

19 Dreptul la a patra propunere, vezi nota 21 la Viaţa 
lui Marcus Antoninus Philosophus. 

20 Vectilianae, o casă pe colina Caelius în Roma, 
servind în primul rând de cazarmă pentru garda imperială. 

21 12 ianuarie 193. 

22 Crima de lezarea majestăţii (crimen lesae 
maiestatis), de care în timpul republicii erau acuzaţi şi 
condamnaţi duşmanii poporului, s-a extins încetul cu 
încetul, considerându-se vinovat de această crimă oricine 
manifesta o atitudine duşmănoasă faţă de conducătorii 
politici, socotiți ca reprezentanţi ai poporului. In timpul 
imperiului erau acuzaţi de lezarea maiestăţii toţi cei ce 
manifestau, într-o formă sau alta lipsită de respect faţă de 
persoana împăratului. Pedeapsa pentru crima de lez- 
majestate era de obicei moartea şi ea aducea şi urmaşilor 
grave prejudicii. 

23 Numele întreg, Q. Hedius Rufus Lollianus 
Gentianus; vezi critica de text ed. Teubner. 

24 Vase bardaice, vase originare din ţinutul bardeilor, 
populaţie în Illyria. 

25 Mici obiecte obscene, vase în forme obscene, sau 
pe care erau gravate ori desenate figuri obscene. 

26 Valea Sabatia, ţinut şi port în nordul Italiei, în 
provincia maritimă Liguria. 

27 Scufundaci agrar (agrarius mergus), o izbutită 
îmbinare de cuvinte, pentru a caracteriza lăcomia lui 


Pertinax de a-şi întinde posesiunile agricole; mergus - 
scufundaci, pasăre foarte lacomă, care se scufundă în apă 
în urmărirea prăzii. 

28 Textul are în această parte mai multe lacune. 

29 După Cassius Dio (LXXIII, 9), două sute: Zonară 
(istoric grec idin secolul al XII-lea) este de acord cu 
Cassius. 

20 Ateneu (Athenaeum), templu dedicat Minervei (gr. 
Athena), loc unde se adunau poeţii şi oratorii. Atheneul din 
Roma fusese construit de Hadrianus. Sensul de astăzi nu s- 
a depărtat, precum se vede, de cel vechi. 

31 Pentru această cuvântare, vezi Herodian II, 5. 

32 Tungri, populaţie şi oraş în Gallia Belgică. 

33 Ziua de aniversare a întemeierii Romei era 21 
aprilie, când începeau sărbătorile Paliliilor, zi pe care 
Pertinax nu a mai apucat-o, căci a fost ucis la 28 martie 
193. Paliliile erau sărbători în cinstea zeiţei Pales, 
ocrotitoarea păşunilor şi a păstorilor. 

34 Vezi Herodianus II, 4: „N-a voit niciodată ca fiul 
lui, care avea 12 ani, să locuiască în palat, ci l-a lăsat în 
casa părintească; acesta mergea, ca mai înainte, la şcoală 
cu colegii, fără distincţie şi fără suită. El făcea toate 
exerciţiile obişnuite şi nu se cunoştea prin niciun fel de 
fast sau de ostentaţie că e fiul împăratului” Cassius Dio 
vorbeşte de asemenea elogios despre modestia lui 
Pertinax, care a respins titlurile imperiale acoifdate fiului 
şi soţiei: „N-a voit să acorde numele de Augusta soţiei sale, 
de frică să nu păteze acest nume prin nedemnitatea ei, şi 
nici pe cel de Caesar fiului său, de teamă să nu-l angajeze 
de la o vârstă fragedă la un legământ, sau să-i corupă 
spiritul prin speranţa de a se urca într-o zi pe tron”, 
(LXXIII, 7). 

35 Cherestos - generos; logos - cuvânt. 

aG Plinius cel Bătrân în Historia naturalis (XXVIII, 5), 
arată că întunecarea pupilei este un semn de apropiere a 


morţii. Atât timp cât te vezi în ochii unui bolnav, spune el, 
adică atât timp cât pupila reflectă imaginea celui ce 
priveşte, omul nu moare. 

37 Cassius Dio (XXIII, 10): „Astfel a murit Pertinax, 
pentru că a căutat să reformeze totul în puţin timp; cu 
toată marea sa experienţă în afaceri, el nu înţelesese că e 
imposibil să corectezi deodată numeroase abuzuri, fără să 
te expui primejdiei, şi că rânduiala statului, mai mult decât 
a oricărui lucru, cere timp şi prudenţă”. 

38 Dacă s-a născut la 1 august 126 şi a murit la 28 
martie 193, înseamnă că n-a trăit numai 60 ani, cum 
armată biograful; este mai exact ceea ce spune Cassius Dio 
(LXXIII, 10): „A trăit 67 de ani fără 4 luni şi 3 zile şi a 
domnit 87 de zile”. 

DIDIUS IULIANUS 

1 Insubri (Insubres) populaţie din Gallia Cisalpină, a 
cărei capitală era Mediolanum, azi Milano); Adrumetum 
(Hadrumetum), colonie de origine punică în Africa, în 
ţinutul Byzacium. 

2 În anul 1757 (ed. Teubner). 

3 Tot cu semn de întrebare indică ed. Teubner anul 
175, ca an de consulat al lui D. Iulianus cu Pertinax. 

4 Deşi biograful nu-l prezintă pe Didius Iulianus în 
culori chiar atât de defavorabile, Cassius Dio şi 
Herodianus au altă părere despre urmaşul lui Pertinax la 
domnie. Cassius Dio, contemporan evenimentelor şi 
cunoscând ca senator pe toţi cei ce râvneau domnia după 
asasinarea lui Pertinax, povesteşte cu indignare cum 
scaunul imperial ajunsese la mezat şi era ocupat nu de cel 
mai capabil, ci de cel ce da mai mulţi bani. Despre Iulianus 
scrie (LXXIII, 11): „Didius Iulianus, om bogat, care-şi 
risipea banii cu o dărnicie egală cu entuziasmul cu care îi 
strânsese şi care de altfel nu se gândea decât la noi 
întreprinderi, pentru motivul că fusese exilat de 
Commodus la Mediolanum, oraşul său de naştere, acest 


Iulianus n-a apucat să audă bine de atentatul săvârşit de 
soldaţi împotriva lui Pertinax, că s-a şi dus la ei şi le-a 
cerut să-l numească succesorul lui Pertinax. Niciodată 
Roma n-a văzut ceva mai infam şi mai nedemn de ea. 
Puterea suverană a fost scoasă la licitaţie de cei ce-şi 
înmuiaseră mâinile în sângele suveranului lor, licitaţia 
ridicată la preţ de Sulpicianus, care era în tabără, şi de 
Iulianus, care era afară Mai departe se arată cum 

Iulianus a fost proclamat împărat pentru că a dat mai 
mult şi cum a fost întâmpinat de popor cu ostilitate 
îndârjită, soldaţii fiind nevoiţi să-l apere şi pe el şi să se 
apere şi pe ei înşişi de furia mulțimilor care regretau 
moartea lui Pertinax. Vezi şi Herodianus (II. 6): „Soldaţii 
văzând că poporul se calmase şi că nu se mai gândea să 
răzbune moartea lui Pertinax... urcară pe ziduri pe cei ce 
aveau voce mai puternică şi-i puseră să strige că împărăţia 
e de vânzare pentru cel ce oferă mai mult, că ei o vor da-o 
cui le va da bani mai mulţi şi-l vor conduce cu gardă sigură 
la palat... Fu anunţat Iulianus de declaraţia soldaţilor pe 
când lua masa şi petrecea ca de obicei. El fusese consul şi 
trecea ca un om cu avuţii imense...” Mai departe, arată, de 
asemenea, cum lulianus a luat domnia contralicitând 
printr-o sumă mai mare pe Sulpicianus, fost consul, 
pretorul oraşului şi socrul lui Pertinax. 

5 Herodian spune că dimpotrivă soţia şi hica au 
sfătuit pe Iulianus să cumpere domnia pusă la mezat de 
gărzile pretoriene. 

6 Nu se ştie pe temeiul căror documente prezintă 
biograful pe Didius Iulianus ca pe un om cumpătat, când 
atât Cassius Dio, cât şi Herodian îl arată dimpotrivă, ca pe 
un om obişnuit să trăiască în lux şi îndestulare. 

7 Despre Didius Iulianus ca împărat, vezi Cassius Dio 
(LXXIII, 14): „lulianus a păstrat domnia prin mijloace 
nedemne, prin linguşiri josnice, prin care căuta să câştige 
afecțiunea senatorilor şi a oamenilor de vază, promițând 


unora, dând altora, şi purt! ndu-se curtenitor cu toată 
lumea. 1 asista adesea la jocuri şi la distracţii de teatru, 
dând mese şi neuitând nimic din ceea ce putea să ne 
câştige afecțiunea. Dar toate acestea nu au împiedicat ca 
felul său curtenitor să ne fie suspect”. Cassius Dio era 
senator şi-l putea cunoaşte îndeaproape pe Iulianus. Vezi şi 
Excerpta palatina: „lulianus, care a ocupat domnia după 
moartea lui Pertinax, flata pe toată lumea. Senatul 
decernându-i o statuie de aur, el a refuzat-o spunând: 
VDaţi-mi una de aramă, pentru ca să rămână; căci văd că 
statuile de aur şi de argint, ridicate împăraţilor care m-au 
precedat, au fost răsturnate, pe când cele de aramă sunt 
încă în picioare!» - cuvinte negândite suficient, căci 
virtutea este aceea care păstrează amintirea suveranilor; 
arama care i s-a dat a fost răsturnată, când a fost el însuşi 
răsturnat”. 

8 Este aici o eroare datorită biografului, sau 
reproducerilor ulterioare ale textului, căci dimpotrivă 
Pescennius Niger era în Syria şi Septimius Severus în 
Illyricum, când au început răscoala împotriva lui Iulianus: 
vezi Teubner şi alte ediţii. 

8 Între diferitele fapte memorabile citate de Valerius 
Maxi mus, există şi unul asemănător celui de aici: sub 
conducerea lui Archelaos, soldaţii egipteni, obişnuiţi cu 
trândăvia din timpul regilor anteriori, puşi să lucreze la 
nişte fortificaţii, au refuzat, spunând că acestea se cade să 
se facă de oameni plătiţi (IX, 1, 6). 

10 Cassius Dio şi Herodian nu vorbesc despre gândul 
lui D. Iulianus de a ucide pe senatori. 

11 Vezi Cassius Dio (LXXIII, 16), „lulian făcu să 
moară mulţi copii pentru a exersa asupra lor arta magiei, 
încredinţat că, dacă va putea descoperi prin intermediul 
acesteia alte nenorociri de care era ameninţat, va putea să 
le şi evite”. Precum vedem şi în epoda a V-a a lui Horatius 
erau vrăjitoare care ucideau copii, în numele artei lor. 


Printr-o lege, Hadrianus a interzis sacrificiile umane. De 
altfel, sacrificiile umane puse pe seama lui Didius Iulianus 
trebuie privite ca născocire. 

12 Cum s-a văzut şi din biografiile anterioare, 
Claudius Pompeianus era căsătorit cu Lucilla, fiica lui 
Marcus Aurelius. 

13 Despre evenimentele legate de căderea şi 
uciderea lui D. Iulianus, Cassius Dio spune, (LXXIII, 14): 
„lată schimbările care se pregăteau în provincii, în timp ce 
Roma era în starea în care ajunsese prin proclamarea 
acestui nou împărat: trei generali vestiți, care comandau în 
provincii diferite trei armate compuse atât din romani, cât 
şi din streini, porniră în acelaşi timp să uzurpe autoritatea 
suverană. Unul se numea Severus, celălalt Pescennius 
Niger şi celălalt Albinus. Primul era în Pannonia, al doilea 
în Syria şi al treilea în Britannia... Mai departe, Cassius 
Dio arată cum a procedat fiecare dintre aceştia, ce măsuri 
de apărare a luat D. Iulianus în faţa acestei situaţii - 
măsuri nepotrivite şi nechibzuite, care lui Cassius Dio îi 
provocau râsul - şi cum, până la urmă, cu toate încercările 
de a-l asasina pe Severus, sau de a-l câştiga, făcându-l 
asociat la domnie, Iulianus a fost asasinat de oamenii lui 
Severus. Herodian; de asemenea, arată cum lulianus nu 
putuse da pretorienilor cât le promisese şi cum, pe de altă 
parte, cei trei arătaţi mai înainte s-au gândit fiecare să 
ocupe domnia. Pescenius Niger a fost proclamat împărat 
de armatele din Syria, dar în loc să vină la Roma, a început 
să petreacă şi să dea jocuri populaţiei din Antiochia, în 
timp ce Severus, mai întreprinzător, a pornit de îndată din 
Illyria cu armată numeroasă şi, înainte de a intra în Roma, 
senatul, în faţa slăbiciunii lui Iulianus ale cărui măsuri de a 
preîntâmpina forţele lui Severus erau neputincioase, l-a 
părăsit pe acesta şi a trecut de partea lui Severus. 
„Consulii - spune Herodian (II, 12) - convocară senatul. În 
timp ce ei deliberau, Iulianus, rămas în palatul său, se 


lamenta şi cerea să i se lase măcar viaţa, că e gata să se 
detroneze singur şi să dea lui Severus puterea. Senatorii 
văzându-l aşa de înspăimântat şi fiind anunţat că garda l-a 
părăsit, i-au decretat moartea şi l-au declarat pe Severus 
împărat. Ei trimiseră o delegaţie de senatori şi de oameni 
cu mai multă autoritate pentru a-i încredința cu mâinile lor 
toate titlurile şi onorurile de împărat. Au trimis în acelaşi 
timp un tribun să ucidă pe Iulianus. Tribunul găsi pe laşul 
şi nefericitul bătrân plângându-şi nenorocirea pe care el 
singur şi-o atrăsese, cumpărând acest loc primejdios; 
nimeni nu se crezu dator să-l apere şi ofiţerul execută 
ordinul”. 

14 În cap. 3, soţia lui D. Iulianus este numită Mallia 
Scântilla, iar aici Manlia Sean tilla; ediţia Teubner nu dă 
atenţie alternanţei Mallia-Manlia. 

15 Biograful greşeşte când afirmă că D. Iulianus a 
trăit 56 de ani; sunt socotite mai exacte datele arătate de 
Cassius Dio care spune că D. Iulianus a trăit 60 de ani, 4 
luni şi 4 zile şi că n-a domnit decât 66 de zile (LXXIII, 14). 
Dacă Iulianus a domnit de la 28 martie până la 11 iulie 193 
înseamnă că biograful, de asemenea, greşeşte când afirmă 
că Severus a urmat la domnie după lulianus la ideile lui 
august; în realitate, acesta fusese proclamat de armată 
înainte de uciderea lui Iulianus, adică la începutul lunii 
mai, ceea ce concordă mai bine chiar cu datele arătate; de 
biograf. 

SEVERUS 

1 Leptis, numele a doua oraşe pe coasta Africii de 
Nordi Leptis Magna, între cele două Syrte (astăzi Libida în 
Trypolitania) şi Leptis Minor, colonie feniciană între 
Hadrumetum şi Thapsus, patria lui Septimius Severus (azi 
Lempta în Tunisia). 

2 Numele întreg în inscripţii este P Septimius Geta. 

3 Prin constituţia antonina, dată de Caracalla în 212, 
dreptul de cetăţenie a fost extins - cu unele restricţii - 


asupra tuturor cetăţenilor liberi ai Imperiului roman. 

4 8 aprilie 146; după Cassius Dio, Severus s-a născut 
la 11 aprilie. 

5 Pallium, manta de modă grecească, spre deosebire 
de togă, care era îmbrăcăminte romană. 

6 Didius Iulianus, viitorul său rival: vezi biografia 
acestuia. 

7 Deşi quaestura era una dintre magistraturile 
minore (magistratus minores), candidatul la această 
magistratură trebuia să facă parte din tagma senatorială şi 
în general n-o putea obţine înainte de 25 de ani. 
Denumirea de quaestor indica funcţii destul de variate. 
Astfel, cvestorii din Roma (quaestores urbani) au fost la 
început quaestores parricida, judecători de instrucţie 
pentru crimele de paricid şi quaestores aerarii, magistrați 
având în răspunderea lor finanţele şi arhivele statului. In 
secolele următoare ale republicii, atribuţiile judiciare li s- 
au limitat treptat, rămânând până la urmă numai cu cele 
legate de tezaurul public (aerarium). In provincii, 
quaestores provinciales însoțeau pe proconsuli şi 
propretori, cu misiunea de a administra finanțele 
provinciei şi de a ţine chiar locul guvernatorilor pe timpul 
absenței acestora. Se întâlnesc şi alte categorii de cvestori: 
quaestores militares, cu sarcina administraţiei şi 
intendenţei armatei, cvestorul fiind ajutor de comanidant 
şi înlocuitorul acestuia când cerea necesitatea; quaestores 
classici administratorii financiari ai flotei; quaestores 
consulum - asistenții consulilor; quaestores caesaris, 
principis, candidati, însoțitori ai împăratului, cu sarcina de 
a citi în senat decrete şi alte acte în numele împăratului. 
Se întâlnesc de asemenea quaestores în municipii, cu 
sarcina de a administra finanţele municipiului, quaestores 
care administrau fondurile de ajutorare a tinerilor, 
quaestores pentru diferite corporaţii şi colegii etc. 

8 Baetica, vezi nota 4, la Viaţa lui Hadrianus. Se pare 


că nu după cvestură, ci tot în calitate de cvestor, ţinând loc 
de guvernator (quaestor pro praetore), a fost în Baetica, de 
unde a trecut în Sardinia în anul 172. 

O Proconsul în Africa a fost în 173 sau 174. 

10 în 174 sau 175 a fost designat de împărat tribun al 
poporului; numele primei soţii a fost Paccia Marciana, cum 
arată inscripţiile, şi nu Marcia. 

11 În Spania, Severus a fost judecător (legatus 
iuridicus) sau comandant de legiune în 179. 

12 Legiunea a IV-a scitică se găsea în Syria, cum 
arată> Cassius Dio, şi nu în Massilia (Marsilia de azi) cum 
estearătat aici. 

13 Sub domnia lui Commodus, Severus a fost ţinut la 
distanţă, cât timp a durat prefectura lui Perennis, dar în 
187 - 188 a intrat în favoarea împăratului şi a fost numit 
guvernator al provinciei Gallia Lugjdunensis, regiune în 
centrul căreia se găsea Lugdunum, oraşul Lyon de astăzi. 

14 Iulia Doamna, a doua soţie a lui Severus, născută 
la Emesa, în Syria, era fiica lui Iulianus Bassianus, mare 
preot al zeului Baal. Femeie foarte ambițioasă, a încurajat 
pe Severus în toate acţiunile pe care acesta le-a întreprins 
pentru învingerea rivalilor la domnie, ca şi în expedițiile 
războinice. Severus a încărcat-o cu toate onorurile şi pe 
inscripţii este salutată cu numele de Pia, Felix, Augusta, 
Mater Augustorum, mater patriae, (ca Livia, soţia lui 
Augustus), mater castrorum (ca Faustina, soţia lui Marcus 
Aurelius) şi chiar mater senatus, nume cu totul nou. Prin 
ambițiile ei Plautianus, despre care va fi vorba mai 
departe, a fost suprimat şi Bassianus (fiul ei şi ginerele lui 
Plautianus) a ajuns împărat. Cum a ajutat pe Severus aşa a 
ajutat şi pe Bassianus în conducerea imperiului. Prin ea au 
venit la Roma mulţi sirieni, care au ajuns în diferite funcţii 
importante. Datorită ei curtea imperială a devenit pe 
vremea lui Severus un centru de activitate intelectuală şi 
de viaţă mondenă. 


15 Primul fiu, Bassianus (viitorul împărat Caracalla) 
s-a născut la Lugdunum (Lyon), la 4 aprilie 188; al doilea 
fiu, Geta, s-a născut la Roma în 189, pe când Severus era 
praetor în Sicilia. 

36 Tot în 189 Severus a fost designat consul 
suffectus, printre cei 25 de consuli numiţi de Commodus. 
Vezi Cassius 

Dio LXXII, 18. (Consul suffectus, vezi nota 15 la Viaţa 
lui Aelius). 

37 A fost numit comanjdant al armatei din Pannonia, 
cum arată Cassius Dio, şi nu al armatei din Germania, cum 
arată greşit biograful. La armata din Pannonia se afla când 
a fost numit împărat de către soldaţi. 

18 Carnuntum, oraş pe Dunăre, în Pannonia de nord. 
Severus avea 47 ani, când a fost numit împărat. În privinţa 
datei de numire, vezi nota 16 la Viaţa lui Didius Iulianus. 
(Severus a intrat la 9 iunie 193 în Roma, unde a stat 30 de 
zile, după care a plecat în urmărirea lui Pescennius, cum 
se va vedea mai departe). 

19 Interamna, localitatea Terni de azi, în Umbria. 

20 Dio Cassius (LXXIII, 15) spune că Albinus primise 
titlul de Caesar de la Septimius Severus, care-l designa 
astfel ca succesor la domnie; după Herodian (II, 15) însă 
Septimius Severus n-a dat titlul de Caesar lui Albinus 
decât după intrarea sa în Roma. 

21 Unii comentatori socotesc, pe bună dreptate, că 
trebuie citit aici nu Britannia, ci Bithynia, mai ales că, în 
biografia lui Niger (cap. 5) se vorbeşte despre Bithynia şi 
despre Heraclitus: „Severus a trimis pe Heraclitus să 
ocupe Bithynia, iar pe Fulvius să pună mâna pe copiii lui 
Niger... 

22 Cassius Dio (LXXIV, 1) şi Herodian (II, 13) arată 
mai amănunţit cum Severus, înainte de a intra în Roma, a 
chemat pe pretorieni, i-a dezarmat şi i-a alungat, 
interzicându-le, sub ameninţarea pedepsei cu moartea, să 


se apropie de Roma mai mult de 100 de mile. 

25 Vezi Cassius Dio (LXXIV, 1): „Severus a sosit la 
Roma călare, în costum de cavaler. La poartă a coborât şi a 
intrat pe jos în oraş, îmbrăcat în togă. Era urmat de toate 
trupele, atât de cavalerie, cât şi de infanterie. Intrarea a 
fost dintre cele mai măreţe spectacole pe care le-am văzut 
vreodată. Toate străzile erau împodobite cu flori, cu ramuri 
de lauri, cu covoare şi velinţe, luminate de o mulţime 
nesfârşită de torţe. Locuitorii erau îmbrăcaţi în alb şi 
răsuna văzduhul de aclamaţiile şi strigătele lor de bucurie. 
Ostaşii erau înarmaţi şi mergeau într-o ordine desăvârşită, 
ca într-o zi de triumf...” Herodian, după ce descrie în chip 
asemănător entuziasmul cu care a fost primit Severus de 
popor şi de senat, ca şi discursurile prin care acesta 
anunţa că voieşte să urmeze în toate exemplul lui Marcus 
Aurelius, adaugă (II, 14): „Aceste discursuri fermecau pe 
cea mai mare parte dintre senatori, care-i luau în serios 
toate cuvintele lui frumoase. Dar cei mai bătrâni, care 
cunoşteau pe împărat mai de aproape, au sfătuit pe ceilalţi 
să nu se încreadă decât în împrejurări, pentru că el era un 
spirit dibaci, viclean, impenetrabil, cu toate cuvintele şi 
gesturile studiate, schimbându-se în mii de feluri, după 
feluritele lui vederi şi procedând întotdeauna printr-o 
desăvârşită disimulaţie. Urmarea a făcut să se vadă că 
acest portret era veritabil”. 

24 Vezi Cassius Dio (LXXIV, 2), „Făcu o mulţime de 
lucruri care nu plăcură soldaţilor şi celorlalţi cetăţeni. Mai 
ales am văzut pe mulţi cetăţeni care-i aduceau acuzaţia de 
a fi luat soldaţi de gardă dintre neamurile streine şi de a fi 
umplut oraşul cu soldaţi fioroşi la vedere, imposibil de 
înţeles, sălbatici şi intratabili în felul lor de viaţă, şi de a fi 
concediat pe cei de care se serviseră predecesorii de până 
aici, cei concediaţi fiind din Italia, Spania, Macedonia şi 
Noricum, oameni cu o fizionomie plăcută şi cu o fire 
agreabilă”. 


25 Vezi Cassius Dio, XLVI. 

26 Ca martor ocular, Cassius Dio face o descriere 
precisă şi foarte interesantă pentru cunoaşterea felului 
cum se organiza ceremonialul de înmormântare a 
împăraţilor. Fiindcă trecuseră multe zile de la uciderea lui 
Pertinax, i s-a făcut acestuia slujba înmormântării cu o 
pregătire ca şi cum i-ar fi înmormântat însuşi corpul lui 
Pertinax şi nu un simulacru făcut din ceară. Colegiul 
Helvienilor, colegiu de preoţi pentru cinstirea memoriei lui 
Helvius Pertinax. 

27 Fiicele din prima căsătorie a lui Severus cu Paccia 
Marciana; vezi şi nota 10. 

28 Mulți istorici consideră că este arătat cu 
exagerare excedentul de alimente rămas la moartea lui 
Severus. 

29 Stâncile Roşii (azi La Grotta Rossa), la câţiva 
kilometri depărtare de Roma. 

30 Severus a folosit între alte tactici şi pe aceea de a 
lua ostatici pe copiii adversarilor, obligându-i pe aceştia să- 
i accepte condiţiile ca să nu le ucidă copiii. 

31 Perinthul, oraş în Thracia, aproape de Bizanţ (azi 
Erekli în Turcia), cunoscut prin rezistenţa eroică împotriva 
regelui macedonean Filip. 

32 Aemilianus, proconsul în Asia, fusese guvernatorul 
Syriei înaintea lui Pascennius Niger. 

33 Cyzicus, oraş în Asia Mică, pe coasta Propontidei 
(Marea 

Marmara), cunoscut prin clădirile sale măreţe: 
temple, teatre, stadioane etc. Şi prin diferite evenimente 
istorice legate de viaţa acestui oraş bine fortificat. 

Campania lui Severus împotriva lui Niger ti (durat 
aproape un an şi jumătate, bătălia decisivă dându-se în 
toamna anului 194 la Issos, unde Alexandru cel Mare în 
333 î.e.n. Învinsese pe Darius Codomanul. Bizanțul a fost 
asediat de L. Marius Maximus, comandant al legiunii I-a 


Italica şi însărcinat cu comanda armatei venite de la 
Dunăre. Rezistenţa eroică a Bizanțului, care a capitulat 
până la urmă prin foame la sfârşitul anului 193, este 
povestetită magistral de (Cassius Dio. Şi Herodian 
povesteşte amănunţit cum Niger, care ducea o viaţă de 
petreceri în Antiohia, când a auzit să severus vine cu 
armată numeroasă împotriva lui, a cerut ajutor populațiilor 
vecine, ¿iar acestea fie l-au refuzat, fie i-au dat ajutoare 
insuficiente, iar când au văzut că armatele lui Severus sunt 
victorioase, au trecut de partea învingătorului. Dacă nu și- 
ar fi atras această nenorocire prin întârzierea şi neglijenţa 
sa, spune Herodian despre Pescennius, el ar fi fost mai 
demn de compătimire, căci se văzuseră la el calităţi 
deosebite”. 

34 Afirmația este contrazisă ceva mai jos, unde tot 
biograful spune că Severus a ucis pe senatorii care 
luptaseră alături de Niger. Vezi şi cap. 13, unde se dă lista 
celor ucişi. 

35 Napolitani din Palestina, locuitori ai vechiului oraş 
Sichem (la circa 50 de kilometri nord de Ierusalim), numit 
după cucerirea romană Neapolis. 

36  Adiabenii, locuitori ai Adiabenului, parte a 
Kurdistanului, la est de Tigru; despre această populaţie 
vorbeşte Ammianus Marcellinus în cartea a XXIII-a. 

37 Totuşi Severus este găsit pe monede şi în inscripţii 
cu numele de Parthicus Arabicus, Parthicus Adiabensis sau 
simplu: Arabicus, Adiabenicus. 

38 Nu se înţelege cu claritate dacă este vorba de 
copiii lui Niger sau ai lui Albinus. În unele texte se găseşte 
lecţiunea filii Nigri (fiii lui Niger). Sfârşitul cap. 11 însă ne 
face să credem că este vorba de soţia şi copiii lui Albinus. 

39 Septimius Geta, fratele lui Septimius Severus, a 
fost coleg de consulat cu Plautianus în 203 şi spera titlul 
de caesar sau de coleg al împăratului dar, văzând că 
Severus pregăteşte domnia pentru fiii săi, s-a resemnat, 


mulţumindu-se să idenunţe pe Plautianus că ar unelti 
pentru ocuparea scaunului imperial.  Viminacium 
(Viminatium), oraş în Moesia Superioară, pe malul drept al 
Dunării, în apropierea localităţii Pojarovăţ de astăzi. 

40 In primele lupte, armatele lui Albinus au ieşit 
victorioase, o serioasă înfrângere suferind Lupus, unul 
dintre generalii lui Severus, dar până la sfârşit Albinus a 
fost învins şi a pierit în valea Ronului. 

41 Tinurtium, localitate lângă Lugdunum, în sudul 
Franţei. 

42 Soldații se gândeau să aleagă împărat pe 
generalul Laetus, care a fost mai târziu ucis de Severus. 

43 Precum se vede, despre campania pe care Severus 
a dus-o între 196 şi 197 în Gallia împotriva lui Albinus, 
biograful dă mai multe amănunte decât despre cea dusă 
împotriva lui Pescennius. Luptele au fost îndârjite şi, după 
Cassius Dio, victoria a fost dobândită prin intervenţia 
directă a lui Severus, care a dat bătălia decisivă la 19 
februarie (a unsprezecea zi înainte de calendele lui martie) 
197 la Lugdunum, zi în care Albinus şi-a pierdut viaţa; 
după Herodian însă, Severus a fost mai întâi respins (cum 
este arătat şi aci) răsturnat de pe cal şi silit să-şi arunce 
mantaua pentru a nu fi recunoscut, victoria decisivă 
datorându-se lui Laetus, care a intervenit cu cavaleria în 
favoarea armatelor lui Severus. Albinus a fost răpus la 19 
februarie 197. 

44 Cassius Dio şi Herodian povestesc pe larg felul în 
care s-au dat luptele dintre armatele lui Albinus şi cele ale 
lui Severus, sfârşindu-se cu moartea celui dintâi. Ultima 
bătălie, care a adus şi moartea lui Albinus, Cassius Dio o 
descrie astfel (LXXV, 7); „Câmpul de bătaie a fost acoperit 
de morţi, de răniţi şi de alţi soldaţi care, fără să fi fost 
răniţi, se găseau ca şi îngropaţi sub grinzile de arme şi de 
trupuri. Pâraie de sânge îngroşară fluviul şi-i schimbară 
culoarea. Albinus fugi într-o casă pe malul Rhonului dar, 


când se văzu împresurat, se sinucise. Povestesc lucrurile 
aşa cum s-au întâmplat, nu cum i-a plăcut lui Severus să le 
descrie. Acesta a privit cu atenţie cadavrul lui Albinus, 
mărturisind, prin mişcarea ochilor, bucuria de a-l fi văzut 
astfel. Apoi a poruncit ca corpul să fie aruncat, iar capul să 
fie dus la Roma şi atârnat pe o cruce. Neomenia acestei 
fapte a făcut să se vadă că el n-avea nicio însuşire de 
principe bun”. Herodian, după ce povesteşte şi el cum s-a 
desfăşurat lupta de lângă Lyon şi cum Albinus până la 
urmă a fost ucis (spre deosebire de Cassius Dio care 
afirmă că Albinus s-a sinucis), spune (III, 7 - 8): „Aşa a 
pierit Albinus, după ce s-a bucurat puţin timp de o onoare 
funestă. Severus şi-a manifestat îndată mânia împotriva 
prietenilor pe care-i avea acest patrician la Roma: a trimis 
acolo capul lui Albinus, cu ordinul (de a fi aşezat în 
mijlocul pieţei pe un butuc, iar în scrisorile pe care le-a 
trimis poporului pentru a-l anunţa despre victorie a 
menţionat că a dat dispoziţii să se expună în public capul 
acestui duşman al imperiului, pentru ca spectacolul să-i 
anunţe pe partizanii lui Albinus ce-i poate aştepta”. 

45 Intendenţi pentru averea particulară a împăratului 
existau încă de pe vremea lui Augustus; asemenea 
procuraturi deci se găseau şi înainte, cum existau şi trăsuri 
publice încă înainte de Hadrian. Poate că Sparţiacus vrea 
să spună că Severus a restabilit aceste lucruri căzute în 
desuetudine. 

e Lista e lungă, dar nu completă; Cassius Dio arată şi 
alte nume de senatori şi personalităţi, care nu se 
amestecaseră de loc în luptele politice şi care au fost totuşi 
ucişi. 

47 A ridicat aceste statui, neaşteptând să hotărască 
senatul persoanele demne de a li se ridica statui în public. 

4 E Cassius Dio şi Herodian relatează, în chip diferit, 
cauzele care au adus moartea lui Plautianus. După Cassius 
Dio, acest Plautianus, care era cel mai bogat om al vremii 


sale, şi-a căsătorit fiica, pe Plautilla, cu Bassianus 
Antoninus, fiul lui Severus, dându-i o dotă aşa de mare, că 
ar fi ajuns pentru înzestrarea a 50 de fiice de regi. 
Neînţelegerile dintre tinerii soţi însă au dus la neînţelegeri 
şi între socri, mai ales că Severus mai dinainte nu putea 
suporta vaza deosebită de care se bucurase Plautianus. 
Intervenind şi intrigile lui Geta, fratele lui Severus, 
Plautianus a fost ucis chiar de ginerele său, Bassianus, sub 
ochii lui Severus. „lată cum cel mai puternic om al 
secolului, care era mai temut decât împărații, spune 
Cassius Dio (LXXVI, 4 şi 6), a fost măcelărit la comanda 
ginerelui său şi aruncat din palat în stradă... Plautilla şi 
Plautus, fiii lui Plautianus, au fost atunci exilați în insulele 
Lipare, unde au dus o viaţă nefericită, sub continuă 
ameninţare a morţii şi lipsiţi de lucrurile cele mai 
elementare. Până la urmă, aceştia au fost ucişi sub domnia 
lui Bassianus Antoninus”. Herodian arată că, dimpotrivă, 
Plautianus a dorit să ocupe scaunul imperial şi că, în acest 
scop, a trimis pe un soldat de încredere să asasineze pe 
Severus şi pe Bassianus în timpul nopţii, dar soldatul, 
cuprins de teamă, s-a predat celor doi, denunţându-l pe 
Plautianus, care a fost ucis. 

49 Plautilla, despre care a fost vorba în nota 
precedentă. 

50 Pertinax - înverşunat, severus - aspru; vezi cap. 1 
si 7, 

51 Cassius Dio şi Herodian povestesc pe larg 
campania lui Severus în Orient după terminarea operaţiilor 
împotriva lui Albinus, campanie care a avut loc în 197 - 
199. Pornind împotriva părţilor, Severus cucereşte oraşele 
Seleucia, Babylon şi Cresifon, dar Atra îi opune o 
rezistenţă îndârjită şi nu se predă nici prin asediu. 
Părăsind asediul Atrei, Severus se duce în Palestina şi apoi 
în Egipt, unde strânge din sanctuare cărţile cu învățături 
mistice şi le închide în mormântul lui Alexandru. Istoricii 


arată că 100.000 de prizonieri au fost luaţi de romani după 
ocuparea Cresifonului, capitala părţilor. După ce a mai 
rămas în Orient între 199 şi 202, interval în care a vizitat 
şi Egiptul, s-a întors la Roma în aprilie 202. 

52 La începutul anului 198, Severus şi-a adăugat 
numele de Parthicus Maximus; pe Bassianus, fiul cel mai 
mare, l-a numit Augustus, făcându-l părtaş la domnie, iar 
pe Geta, fiul cel mai mic, care avea 8 sau 9 ani, l-a numit 
Caesar, deci un fel de al treilea împărat, succesor la 
domnie după Bassianus. 

53 Herodian spune, dimpotrivă că Severus a intrat 
triumfal în Roma (III, 10): „Ierminând astfel războiul în 
Orient, el luă drumul Italiei cu cei doi fii ai săi, care erau 
adolescenţi. În drum aranjă toate afacerile din provincii, 
trecu în revistă armatele din Moesia şi Pannonia şi intră în 
Roma în triumf, cu pompa şi aclamaţiile obişnuite”. 

54 Biograful menţionează că iudeii napolitani (vezi 
cap. 9) au luptat de partea lui Niger, dar alţi istorici nu 
vorbesc despre vreun război al lui Severus contra iudeilor. 

55 Bassianus a fost făcut consul în anul 202, înainte 
de a împlini 15 ani. 

38 Scriitorul Tertullianus îl arată totuşi pe Severus 
favorabil iudeilor: „Celor pe care-i ştia că aparţin, acestei 
secte, nu numai că nu le-a făcut niciun rău, ci i-a împodobit 
cu dreptul de a depune mărturii publice...” 

57 Cele ce urmează, până la cap. 19, sunt povestite 
aproape cu aceleaşi cuvinte în cartea lui Aurelius Victor 
despre Caesari. 

58 Aurelius Victor arată că un partizan de-al lui 
Albinus, căzând în mâinile lui Severus, l-a întrebat pe 
acesta: „Tu ce ai fi făcut în locul meu”? şi că Severus i-a 
răspuns: „Aş fi suferit la fel ca tine”. 

59 Aurelius Victor îl numeşte Aggar (Caes. 20, 14). 

60 Nu trebuie înţeles ca un zid continuu, ci ca un lanţ 
de fortificaţii. 


61 După unii comentatori, trebuie să înţelegem că 
este vorba de untdelemnul distribuit pentru luminat în 
gimnazii, care se dădea şi înainte periodic. Severus 
distribuindu-l zilnic; din cap. 23 însă se înţelege că 
untdelemnul se distribuia pentru hrană. 

62 Interesul lui Severus pentru cărţile de filosofie 
este subliniat şi de alţi autori, care arată că nu numai el, ci 
şi soţia sa se îndeletniceau cu lecturi filosofice, întreţinând 
discuţii cu filosofii şi cu sofiştii vremii. 

63 Cassius Dio povesteşte despre acţiunile 
organizate ale unor tâlhari; între aceştia, un oarecare 
Bulas, din Italia, avea o bandă de 600 de oameni. 

64 Cassius Dio nu consideră memoriile lui Severus 
demne de încredere; vezi nota 44. 

65 Pe de o parte, în cap. 16, se arată că armata a 
făcut pe Bassianus părtaş cu Severus la domnie, cu care 
prilej acesta a făcut soldaţilor mari daruri, iar pe de altă 
parte, se spune aici că Bassianus, împotriva voinţei lui 
Severus, a primit de la armată numele de Augustus. 
Contradicţia este aparentă pentru că, aşa cum afirmă 
Cassius Dio şi Herodian, Bassianus făcându-se mare a voit 
să conspire împotriva tatălui său şi să ia domnia cu 
ajutorul armatei, dar n-a putut face aceasta, negăsind 
complici. 

66 Cassius Dio şi Herodian povestesc pe larg ultima 
expediţie a lui Severus şi moartea acestuia, cu amănunte 
foarte interesante despre viaţa şi obiceiurile populațiilor 
britanice. Despre moartea lui Severus, Herodian spune 
(III, 15): „Niciodată un împărat n-a dus atât de departe 
gloria armelor sale, fie în războaiele civile, fie în cele cu 
străinii. A murit după 18 ani de domnie, lăsând celor doi 
copii ai săi bogății imense şi forţe cărora nimic nu li se 
putea împotrivi...” Devenind împărat în vara anului 193, 
Severus a murit la 4 februarie 211 în Eboracum, York-ul de 
azi. 


67 Septizonium, un palat care exista şi înainte de 
Severus (Suetonius spune că împăratul Titus s-a născut 
într-o căsuţă lângă Septizonium) şi pe care acesta probabil 
că l-a restaurat şi l-a împodobit, inaugurându-l în 203. Nu 
sunt date suficiente pentru a ne da seama despre 
dimensiunile şi construcţia acestui palat, care încă exista 
în sec. XVI, dar după nume se pare că iniţial fusese 
construit în forma unui turn sau a unei piramide cu 7 etaje 
sprijinite fiecare pe câte 7 coloane, cu faţa spre Via Appia, 
ce venea dinspre Africa. 

88 iată portretul lui Severus, zugrăvit de Cassius Dio 
(LXXVI), 16): „Era mic de statură, dar cu un corp destul de 
robust, deşi puţin slăbit de gută. Spirit deosebit, iubea 
literatura, căreia i se dedică într-o astfel de măsură, încât 
progresele realizate l-au făcut mai degrabă abil decât 
elocvent. Recunoscător faţă de prieteni, răzbunător faţă de 
duşmani, se ocupa cu grijă de îndatoririle sale şi nu ţinea 
seama de ce spunea împotriva lui. Avea o pasiune extremă 
de a strânge bani şi se servea pentru aceasta de tot felul 
de mijloace. Totuşi, trebuie mărturisit că niciodată n-a ucis 
pe cineva pentru ca să-i ia averea. Cheltuielile sale erau 
foarte mojderate... 

69 Numai autorul Istoriei Augusta şi Aurelius Victor 
socotesc pe cei doi fraţi Bassianus şi Geta născuţi din 
mame diferite; Cassius Dio şi Herodian vorbesc despre ei 
ca despre fiii aceleiaşi mame. 

70 Salu'stiu's, Bellum. Iugurthinum, X. 

71 Lacună; unii comentatori presupun că în pasajul 
care lipseşte se arată că Bassianus şi-a ucis fratele, care 
era în floarea tinereţii, cu tot îndemnul tatălui lor la 
înţelegere. 

72 După un comentator citat de ediţia Teubner, acest 
număr nu trebuie raportat la viaţa lui Severus, ci la anii 
trecuţi de la naşterea lui Septimus Severus până la 
uciderea lui Severus Alexander, adică de la 146 până la 


235, fiindcă Septimius Severus a trăit 65 de ani. 

73 Glumă sinistră, vrând să spună că Severus va muri 
în curând; se ştie că împărații după moarte erau zeificaţi. 

74 Potrivit istorisirii lui Cassius Dio (LXXVI, 16), 
corpul lui Septimius Severus a fost ars la Eboracum (York) 
în prezenţa fiilor săi, iar cenuşa i-a fost pusă într-o urnă de 
porfir şi transportată la Roma, unde a fost depusă în 
mormântul Antoninilor, adică în mausoleul construit de 
Hadrianus în 133 - 136 în regiunea Vaticanului. 

75 Forma Septizodium nu este atestată de niciun 
dicţionar; în alte ediţii există forma Septizonium (vezi nota 
67). 

PESCENNIUS NIGER 

1 Curatorii erau în general oameni de încredere, cu 
sarcini destul de variate; secretari, inspectori, intendenţi, 
perceptori de impozite, comisari însărcinați cu 
aprovizionarea cu grâu şi cu împărţirea pământurilor etc.; 
se pare că bunicul lui Pescennius Niger era perceptor de 
impozite. 

2 Aquinum, oraş în Latium, patria poetului satiric 
Juvenal. (După unii comentatori, ar fi vorba de localitatea 
Aquino, în apropierea Neapolelui). 

3 Cassius Dio arată că Pescennius Niger era italic, 
dintr-o familie equestră, ceea ce a făcut pe unii 
comentatori să adopte lecţiunea ex equestri familia, în loc 
de ex ciua familia, cum se găseşte în manuscrise. 

4 Aceiaşi comentatori înlocuiesc forma immodicus 
divitiis  (nemăsurat în dorinţa de avere, setos de avuţie) 
cu modicus divitiis, voind să arate că Pescennius avea o 
stare materială mediocră. 

5 Narcissus; vezi nota 36, la Viaţa lui Commodus. 

—  Primipilar, sau primipil, comandantul primei 
centurii dintr-o legiune. 

7 Nu trebuie înţeles că programul avea numai 
reprezentații de circ, căci ludi circenses cuprindeau 


spectacole variate; lupte în arenă, piese de teatru etc. 

8 Tribunii militari, vezi nota 11 la Viaţa lui 
Hadrianus. 

9 Nu se cunosc amănunte despre acest Cornelius 
Balbus, care era probabil unul dintre sfetnicii apropiaţi ai 
lui Marcus Aurelius; a rămas mai cunoscut un alt Cornelius 
Balbus, care, originar din Spania, a ajuns consul în 40 
î.e.n., după ce obținuse cetăţenia romană pentru meritele 
sale. Fiindu-i contestat dreptul de cetăţenie, a fost apărat 
de Cicero al cărui discurs, Pro L. Cornelio Balbo, se 
păstrează şi astăzi. 

10 Septimius Severus a trăit nu 89, ci 65 de ani; vezi 
nota 72 la Viaţa lui Severus. 

11 C. Fulvius Plautianus, a cărui fiică, Plautilla, s-a 
căsătorit în 202 cu Bassianus, fiul lui Septimius Severus; 
vezi biografia acestui împărat. 

12 După Herodian (III, 2) cauza principală a 
înfrângerii armatelor lui Pescennius s-a datorat trădării lui 
Aemilianus, care s-a lăsat să fie înfrânt fie din invi die faţă 
de Niger, fie pentru a nu-şi pierde copiii luaţi ostateci de 
Severus. 

13 După ceilalţi istorici, Niger a pierit nu la Cyzicus, 
ci în apropiere de Antiochia Syriei. Cassius Dio (LXXIV, 8) 
spune că Niger fiind învins în lupta de la Issos, a voit să 
scape fugind mai întâi în Antiochia, apoi în răsărit, spre 
Eufrat, dar lângă Antiochia a fost prins şi ucis, iar capul i-a 
fost trimis la Bizanţ pentru intimidarea locuitorilor de 
acolo. 

u Primul război pentru domnie a fost susţinut de 
Severus împotriva lui Iulianus, al doilea împotriva lui Niger 
şi al treilea împotriva lui Albinus. 

15 Sylla Punicul, pentru că se născuse în Leptis, 
colonie feniciană (fenicienii fiind numiţi şi puni), comparat 
cu Sylla pentru actele sale de cruzime. 

18 Niger, lat. - negru. 


17 Isis, una dintre divinităţile principale la egipteni. 
Soră şi soţie a faraonului Osiris, a fost divinizată, ca şi 
acesta, după moarte, devenind în credinţele religioase ale 
egiptenilor zeiţă a lunii sau a naturii. În cinstea ei se 
celebrau mistere, care au trecut din Egipt în Grecia şi în 
Italia, confundându-se cu misterele Cybelei. Anubis, vezi 
nota 18 la Viaţa lui Commodus. 

18 Născut între 135 şi 140, Pescennius Niger a intrat 
în armată, fiind între 160 şi 170 centurion primipilar şi 
tribun. Către 172 a fost comandantul armatelor din Egipt, 
iar între 175 şi 180 intendent în Roma şi Syria. În 180 a 
fost ales pretor, în anul următor consul suffectus, în 183 
guvernator imperial în Dacia, în 188 a fost detaşat pe 
lângă Severus în regiunea Lugdunum, unde a reprimat 
răscoala lui Maternus, iar în ultimii ani (190 - 191) a fost 
guvernator imperial în Syria, unde, după moartea lui 
Pertinax, a fost numit de armată împărat, fără să ocupe 
însă scaunul imperial la Roma, pentru că a fost înfrânt şi 
ucis de Septimius Severus, cum se arată şi în biografia lui, 
ca şi în cea a lui Severus. 

18 Aemilius Papinianus, jurisconsult de seamă al 
antichităţii, rudă cu lulia Doamna, soţia lui Septimius 
Severus, şi sirian ca şi ea, a fost avocat al fiscului pe 
vremea lui Marcus Aurelius şi prefect al pretoriului sub 
Septimius Severus, cu care a avut legături de strânsă 
prietenie. A scris numeroase lucrări de drept, care au 
constituit baza învăţământului juridic, dar nu au rămas din 
ele decât fragmente. A fost ucis din ordinul lui Caracalla în 
212. 

20 încă de pe vremea lui Augustus, guvernatorii de 
provincii erau salariați ai statului, dar nu şi subalternii lor. 

21 Suetonius (Augustus XLII) spune că Augustus, o 
dată, când oamenii se plângeau de lipsa şi scumpetea 
vinului, i-a dojenit răspunzându-le că ginerele său Agrippa 
a luat măsuri ca Roma să fie din abundență alimentată cu 


apă, pentru ca nimeni să nu sufere de sete. 

22 Săraceni, trib din deşertul Arabiei, au opus o 
dârză şi îndelungată rezistenţă armatelor romane. De la ei 
îşi trag numele sarasinii din evul mediu. 

23 Dorinţa lui Pescennius s-a împlinit, pentru că mai 
târziu s-a introdus un impozit chiar pe aer, nu numai 
pentru iudei, ci pentru toţi locuitorii imperiului, în sensul 
că oricine era impus la un impozit, indiferent dacă avea 
sau nu avere, numai pentru faptul că exista. 

24 Vezi mai departe biografia lui Clodius Albinus, 
cap. 4 şi 13. 

25 Imitaţie a versului: „Didona plecată dintr-un oraş 
tirian deţine domnia” (Acneiida I, 340). 

26 Vezi Vergilius, Acneida I. 381: „Cu douăzeci de 
corăbii am plecat pe marea frigiană”. 

27 Severus a domnit 17 ani şi jumătate, din vara 
anului 193, până în februarie 211. 

23 Vindex, guvernator al unei părţi din Gallia pe 
timpul lui Nero, s-a răsculat împotriva acestui împărat în 
67 şi, în fruntea unei armate puternice de galii a oferit 
domnia lui Galba. C. Calpurnius Piso a organizat în 65 un 
complot împotriva lui Nero, dar complotul a fost descoperit 
şi Piso s-a sinucis. În acest complot au fost implicaţi şi 
scriitorii Lucar.us, Petronius, Seneca şi mai mulţi senatori. 

22 Lucius Antonius Saturninus, comandant al 
armatelor din Germania, s-a răsculat împotriva lui 
Domitianus, dar a fost învins şi ucis de L. Appius Maximus 
Norbanus în 90. 

30 pe vaiea Ronului lângă Lugdunum; vezi mai 
departe biografia lui Clodius Albinus. 

31 Este vorba de o băutură răcoritoare, un amestec 
din oţet şi apă. folosit în antichitate. 

32 Obiceiul de a se depune banii şi obiectele mai de 
preţ la casieria unităţii înainte de lupte se practica şi 
înainte de Pescennius, dar acesta l-a aplicat în chip 


riguros, pentru ca, aşa cum spune aici autorul, dacă 
armata romană ar fi fost învinsă, să nu se laude 
învingătorii cu prăzile luate de la romani. 

33 Panegiric, discurs festiv, de laudă la adresa cuiva. 

34 Marius, Camillus, Quinctius şi Marcius 
Coriolanus, oameni însemnați din istoria Romei: Marius 
(156 - 86 î.e.n.) cunoscut mai ales prin victoria împotriva 
cimbrilor şi teutonilor şi prin rivalitatea cu Sylla; Camillus, 
prin salvarea Romei ocupată de galii în 386 î.e.n., ag 
căpătat numele de al doilea întemeietor al Romei; L. 
Quintius Cincinnatus, celebru prin simplitatea vieţii sale, 
numit dictator în timpul războiului cu equii şi volscii, a 
învins pe duşmani şi s-a întors apoi la coarnele plugului, de 
unde plecase pentru a-şi servi patria în primejdie. Marcius 
Coriolanus, vestit general roman din secolul al V-lea î.e.n. 

5 Mulţi bărbaţi din familia Scipionilor au intrat în 
istorie, dar probabil că aici autorul se referă la primul şi al 
doilea Africanus; primul, P. Cornelius Scipio, în al doilea 
război punic a învins pe Hannibal în 202 î.e.n. la Zama, iar 
al doilea, P Cornelius Scipio Aemilianus, a distrus 
Carthagina la sfârşitul celui de al treilea război punic în 
146 î.e.n, amândoi căpătând pentru aceste fapte 
supranumele de Africanus. Nu ştim sigur despre ce fapte 
din viaţa lor de acasă este vorba aici. Alte texte adoptă 
lecţiunea nimis speciosa (prea strălucitoare), în sensul că 
ei au trăit în lux şi strălucire şi înseamnă că biograful s-ar 
referi la faptul că Scipionii au favorizat pătrunderea 
curentului elenistic la Roma, plăcându-le viaţa de lux şi 
rafinament, care nu se potrivea cu austeritatea vechilor 
virtuţi romane; în ediţia Teubner însă textul este minus 
speciosa (mai puţin strălucitoare) ceea ce ne obligă să 
înţelegem că viaţa lor a fost mai puţin strălucită acasă. 
Credem că autorul nu se referă numai decât la viaţa 
particulară a Scipionilor, cărora le plăceau într-adevăr 
banii şi averea, ci la activitatea lor din timp de pace, adică 


la politica lor antidemocratică. Istoria spune că Scipio 
Aemilianus a fost găsit mort, fiind asasinat, după unele 
bănuieli de Sempronia, propria lui soţie şi soră a 
Gracchilor apărători ai intereselor poporului, cu care au 
fost în rivalitate Scipionii, aceştia susţinând interesele 
nobilimii. 

CLODIUS ALBINUS 

Severus se găsea, dimpotrivă, la armatele de la 
Dunăre, şi nu în Syria, când a fost numit împărat; vezi şi 
nota 8 la biografia lui Didius Iulianus. 

2 Cassius Dio (LXXIII, 15) spune că Severus, numit 
împărat de legiunile din Pannonia, obţinând sprijinul 
celorlalte legiuni de la Dunăre şi Rin, precum şi sprijinul 
lui Albinus, care era atunci guvernator al Britaniei şi 
comandant al legiunilor de acolo, înainte de a ajunge la 
Roma i-a conferit lui Albinus titlul de Caesar, aceasta 
însemnând că-l numea succesor al său şi ajutor la domnie. 
După Herodian (11, 15) însă, Severus după ce a venit la 
Roma l-a numit Caesar pe Albinus din şiretlic, făcând. du- 
şi-l provizoriu aliat pentru a nu-l avea duşman pe timpul 
expediției împotriva lui Pescennius, pentru că Albinus, prin 
familia şi averea sa, i-a şi el ispitit de gândul domniei. Şi 
Albinus, spune Herodian, a primit bucuros numele de 
Caesar, socotind că-şi realizează fără luptă aspiraţiile. 

3 Vezi răspunsul oracolului în cap. 8 al biografiei lui 
Pes cennius Niger. 

4 Vezi Viaţa lui Commodus c. 11. 

5 Comentatorii pun la îndoială autenticitatea acestei 
scrisori, ca şi pe a celorlalte citate în biografia lui EI. 
Albinus, pentru că ele nu se găsesc la Cassius Dio şi la 
Herodian şi pentru că nu se acordă în întregime conţinutul 
lor cu evenimentele epocii. 

Vezi Cassius Dio (LXXV, 6): „Albinus era superior prin 
nobleţe şi instruire, Severus îl întrecea prin ştiinţa 
militară...” Aici se spune, dimpotrivă, că Albinus de neam 


nobil, dar cu o stare modestă, avea o cultură mijlocie. 

P Licinius Egnatius Gallienus, fiu al împăratului 
Valerian, a fost luat de tatăl său asociat la domnie şi apoi a 
devenit el însuşi împărat, domnind de la 260 până la 268, 
când a fost ucis la Mediolanum. În timpul domniei lui, 30 
de generali ai săi, cunoscuţi sub numele de cei 30 de 
tirani, s-au autoînscăunat împărați. Gordian I, ajuns 
împărat în 237 contra voinţei sale, la vârsta de 80 de ani, 
s-a sinucis după numai şase săptămâni de domnie, când a 
auzit că fiul său Gordianus al II-lea, cu care împărțea 
domnia, a fost ucis la Carthagina de Capelianus, un 
general al lui Maximinus: Gordianus al III-lea, nepotul lui 
Gordianus I a fost făcut împărat în 238, când avea doar 
vârsta de 12 ani. A domnit ajutat de Timesitheus, prefectul 
pretoriului, şi a murit ucis de Filip 

Arabul în 244. În biografiile acestora, cum se va 
vedea mai departe, Timesitheus este numit Misitheus. 

8 Vergilius, Acneida, Il, 314 

9 Vergilius, Acneida, VI, 857 - 858 

10 Porfyrius - purpuriu 

11 Aelius Cordus (lunius Cordus), istoric roman din 
secolul al IV-lea, a scris, cu multe detalii neînsemnate, 
istoria unor împărați puţin cunoscuţi, de la Clodius Albinus 
până la Maximus şi Balbinus. 

12 Clodius Albinus s-a născut cam pe la 150. A intrat 
de timpuriu în armată şi a condus mai multe unităţi 
auxiliare. În 175 se găsea în Bithynia şi a luat parte la 
lupta împotriva lui Avidius Cassius. În 180 a fost pretor 
împreună cu Pescennius Niger şi s-a distins în luptele din 
Dacia. Consul pentru prima oară între 190 şi 193, a fost 
numit guvernator al Britanniei de către Commodus. 
Severus, pentru a câştiga timp, cum s-a văzut mai înainte, 
nu şi-l face duşman de la început, ci i-a dat titlul de Caesar, 
designându-l la consulat împreună cu el pentru anul 194. 
După campania împotriva lui Pescennius însă, Severus nu 


l-a mai tratat ca pe un Caesar şi a încercat chiar să-l 
asasineze. La 15 decembrie 195, Severus l-a declarat 
duşman public şi a pornit din Mesopotamia împotriva lui. 
Din acest an, Albinus nu mai figurează pe inscripţii ca 
asociat al lui Severus la Jdomnie. 

13 Despre înfrângerea şi moartea lui Albinus, vezi 
nota 44 la Viaţa lui Severus. 

V. Se înţelege că este o exagerare; de altfel nici 
biograful nu-l citează pe Cordus ca pe un istoric demn 
întru totul de încredere. Labicum, probabil Colonna de azi, 
oraş în Latium, între Praeneste şi Tusculum. 

15 Marcus Licinius Crassus (115 - 53 î.e.n.), renumit 
prin bogăţiile sale, a făcut parte din primul triumvirat, 
împreună cu Caesar şi Pompei. În 55 numit guvernator al 
Syriei, a murit cu doi ani mai târziu într-un război 
împotriva părţilor. 

ANTONINUS CARACALLUS 

1 Severus lăsase domnia celor doi fii ai săi, cel mai 
mare căpătând numele de Antoninus datorită faptului că 
însuşi Septimius Severus îşi adăugase acest nume, care 
era iubit de popor şi de armată, iar pe cel de Bassianus de 
la numele bunicului său după mamă, Bassianus, care era 
preot al zeului local din Emessa. 

2 Dimpotrivă, Cassius Dio (LXXVII 1 - 4) spune 
despre Bassianus: „Nu se preocupa niciodată în mod serios 
de învăţătură sau virtute cum o mărturisea el însuşi; de 
aceea ne dispreţuia pe toţi cei ce ne osteneam cu studiul”. 
Mai departe vorbeşte despre strădania fără rezultate a lui 
Septimius Severus de a-şi educa şi instrui copiii; Cassius 
Dio indică şi numele profesorilor lui Bassianus. 

3 Despre Plautianus, vezi nota 48 la biografia lui 
Septimius Severus. 

— Sigillare, vezi nota 55, la biografia lui Hadrianus. 

5 Amănunte în legătură cu faptele săvârşite de 
Bassianus şi cu extravaganţele lui pentru a se asemăna cu 


Alexandru cel Mare se găsesc la Dio Cassius, LXXVII, 7 - 9 
şi Herodian IV, 8. 

6 lată cum îi prezintă Herodianus pe cei doi fraţi (IV, 
3) „Cei mai mulţi erau de partea lui Geta. El părea mai 
moderat, vorba lui era plăcută şi îndatoritoare; avea 
frumoase înclinații, îi plăceau luptele şi toate exerciţiile 
care pot forma pe un tânăr principe, iubea literatura, 
atrăgea la palat şi trata în mod deosebit pe invitaţi... 
Antoninus, dimpotrivă, ducea pretutindeni un aer aspru şi 
sălbatic, făcându-şi o cinste din a dispreţui toate lucrurile 
care-i plăceau fratelui său... Dacă erau câţiva de partea lui, 
aceasta mai mult de frică decât din afecţiune şi mai mult 
amenințările decât promisiunile îi împiedicau să-l 
părăsească...” Tot cam la fel vorbeşte şi Dio Cassius despre 
Bassianus. 

7 Fie că erau fraţi vitregi, (cum se spune aici), fie că 
erau fraţi buni (cum afirmă Cassius Dio şi Herodianus). 
Bassianus şi Geta, departe de a se înţelege între ei, se urau 
atât de mult, încât fiecare se temea să nu fie asasinat de 
celălalt şi-şi luau măsuri de apărare. După moartea lui 
Severus, mama lor, Iulia Doamna, a încercat zadarnic să-i 
împace, dar n-a acceptat ca ei să dezmembreze imperiul 
(căci pentru a curma discordia au voit să-şi împartă 
domnia, Geta urmânţă să ia Asia, iar Bassianus restul) şi 
conflictul s-a rezolvat prin asasinarea lui Geta direct de 
către Bassianus sub ochii Iuliei, la al cărui sân a încercat 
să-şi găsească scăpare Geta, cum arată unii istorici, între 
care şi biograful aici, sau indirect, cu ajutorul soldaţilor 
din gărzile pretoriene, cum arată alţi istorici. După 
asasinat, Bassianus pentru a scăpa de ura poporului pe de 
o parte a afirmat că Geta a voit să-l asasineze şi el s-a 
apărat, iar pe de alta a făcut daruri mari armatei, 
secătuind tezaurul lăsat de Severus. În afară de aceasta, 
Bassianus a ucis pe toţi cei care, într-un fel sau altul, îşi 
arătaseră simpatia sau compătimirea pentru uciderea lui 


Geta, cum se va vedea mai departe. 

8 O parte dintre gărzile pretoriene îşi aveau cazarma 
în Roma, iar o parte erau cantonate la Alba, în apropiere 
de Roma. 

9 Numai soldaţilor de la Alba le-a promis 2.500 de 
dinari, o sumă enormă pentru valoarea dinarilor în acea 
vreme (vezi Herodianus, IV, 4). 

10 Relegaţii erau exilaţii cărora nu li se confisca 
averea; în această situaţie s-a găsit poetul Ovidiu, exilat, 
cum se ştie, la Tomis, Constanţa de azi. 

11 Papinianus, vezi nota 19, la biografia lui 
Pescennius Niger; Cilo (Chilo), prefect al pretoriului şi apoi 
consul; vezi mai departe cap. 4. 

12 Iulia Doamna; autorul îi spune astfel, pentru că, 
aşa cum s-a văzut, socoteşte pe Bassianus ca fiu al lui 
Severus din căsătoria cu prima soţie. 

13 Laetus, general cu rol hotărâtor în victoria lui 
Severus asupra lui Albinus; vezi nota 43, la Viaţa lui 
Severus. 

14 Pompeianus, vezi nota 10, la Viaţa lui Commodus 
Antoninus. 

15 Uciderea prin tăierea capului cu securea avea 
ceva înjositor: execuţia cu sabia părea lui Bassianus mai 
demnă de Papinianus. Nero arăta consideraţie pentru unii 
osândiţi la moarte, dându-le libertatea să-şi aleagă singuri 
felul morţii. 

16 Sammonicus Serenus, istoric latin puţin cunoscut; 
vezi mai departe Viața lui Gordian cel Tânăr, 13. 

17 Gallia Narbonensis, partea de sud a Galliei, 
ajunsese provincie romană înainte de cucerirea Galliei de 
către Caesar. 

15 în limba latină, Germanicus putea fi şi o aluzie la 
faptul că Bassianus îşi ucisese fratele, (germanus - 
german, dar şi frate) iar Lucanicus îl putea arăta gurmand, 
acest cuvânt însemnând şi locuitor din Lucania, dar şi un 


fel de mâncare obişnuită în Lucania (vezi Ammianus 
Marcellinus, XXVIII). 

19 în timpul imperiului, începând cu Tiberius, orice 
gest, orice atitudine care se putea interpreta ca lipsă de 
severență față de persoana împăratului era o crimă de 
lezmajestate şi se pedepsea, de cele mai multe ori, cu 
moartea; vezi nota 22, la Pertinax. 

20 „Măcelul a fost atât de mare, spune Herodianus 
(IV, 9), că sângele a înroşit apele Nilului până la vărsarea 
în mare. După o execuție aşa de îngrozitoare a plecat la 
Antiochia”. Textele nu concordă asupra timpului când a 
avut loc expediția lui Bassianus împotriva lui Artabane, 
dacă anume această expediție a avut loc înainte, sau după 
măcelul din Alexandria. Bassianus a atacat mişeleşte pe 
Artabane, regele părţilor, pentru că acesta nu voia să-i dea 
fiica în căsătorie, gândindu-se că, în reeditate, Bassianus 
nu fiica, ci regatul lui Artabane îl doreşte. Tot mişeleşte a 
masacrat şi populaţia din Alexandria şi a jefuit-o, pentru că 
locuitorii acestui oraş l-au ironizat pentru statura lui mică 
şi nu i-au aprobat crima de a-şi fi ucis fratele. 

21 Cadusieni (Cadusii) locuitori ai Cadusiei, ţinut la 
sud-vest de Marea Caspică. 

22 În cap. 5 se arată că Bassianus a primit titlul de 
Ger manicus ca împărat; contradicţia e aparentă, pentru 
că un supranume ca acesta se putea da de mai multe ori 
aceleiaşi persoane. 

23 6 aprilie; jocurile megalense erau o sărbătoare în 
cinstea zeiţei Magna Mater sau Cybela şi se celebrau în 
fiecare an, după unele date, la 4 aprilie. După alte izvoare, 
această sărbătoare dura şase zile, astfel că data de aici 
cade în timpul acestor sărbători. 

24 Cassius Dio (LXXVIII) spune că Martialis era un 
ostaş care a asasinat pe Bassianus pentru că acesta nu 
voise să-l numească centurion; Herodianus însă (IV, 13) 
arată că Martialis era tribun şi, la îndemnul generalului 


Macrinus, a acceptat să ucidă pe Bassianus care-i ucisese 
un frate. Herodianus, de asemenea, spune că Bassianus 
plecase la Edessa să viziteze templul de acolo şi că pe 
drum (în aceeaşi împrejurare arătată şi de biograf aici şi 
de Cassius Dio) a fost ucis de Martialis, care la rându-i a 
fost ucis de îndată de către garda personală a lui 
Bassianus. Cum generalul Macrinus se prefăcea că regretă 
asasinarea lui Bassianus, iar armata nu ştia de rolul pe 
care-l avusese acest general în asasinat l-a numit pe el 
împărat în locul lui Bassianus. 

25 Unele popoare orientale adorau luna ca pe un zeu, 
altele ca pe o zeiţă. Carrhii din Mesopotamia mai ales o 
socoteau de genul masculin şi-i aduceau sacrificii, bărbaţii 
îmbrăcaţi în haine de femei, iar femeile îmbrăcate 
bărbăteşte. Pe monedele populațiilor din Carla, Frigia şi 
Pisida, luna este reprezentată în chipul unui tânăr cu o 
bonetă frigiană pe cap, cu o semilună în spate, având în 
mâna dreaptă un frâu, în cea stângă o torţă şi la picioare 
un cocoș. 

26 De obicei cvestorii erau aceia care făceau sau 
ţineau discursuri pentru împărați; vezi nota 7 la Severus. 

27 Bassianus a murit la 8 aprilie 217. Istoria augustă, 
Aurelius Victor şi Eutropius spun că Bassianus a trăit 43 
de ani, dar Cassius Dio afirmă (LXXVIII, 6): „A trăit 29 de 
ani, după ce a domnit 6 ani, 2 luni şi 2 zile”. Diferenţa 
aceasta s-ar explica, probabil, prin faptul că primii îl 
socotesc pe Bassianus fiul Marcianei, pe când, după Dio 
Cassius, Bassianus şi Geta erau fiii luliei Doamna, a doua 
soţie a lui Severus. 

28 Viitorul împărat Heliogabalus. 

29 Vezi nota 6 asupra firii celor doi fraţi; în culori şi 
mai negre este prezentat Bassianus de către Cassius Dio, 
care, între altele, spune (LXXVII, 9): „Antoninus trata 
foarte bine pe militari; în schimb nu se gândea decât să 
despoaie, să oprime şi să ruineze persoanele de toate 


condiţiile, îndeosebi pe senatori”. Mai departe, după ce-i 
arată diferitele acte de cruzime, îl prezintă ca pe un om 
superstiţios, imoral şi înconjurat de oameni de nimic. 

30 Textul despre băile antoniane are dificultăţi de 
traducere: cellam soleariam ar însemna sala cu sandale 
Csoaea-sandală), ceea ce nu pare a fi cazul aici; pentru ca 
să însemneze sala cu cabinete de baie (căci) cum pare a 
reieşi din context, ar trebui să fie soliariam, de la solium- 
cadă. Unii comentatori propun să se citească solariam, sau 
solarem sală expusă soarelui. 

81 Precum se vede, caracalla era un fel de manta 
lungă galică, sau germanică, pe care Bassianus o purtase 
de mic în tabără şi pentru care a primit de la soldaţi 
această poreclă; de aceea în cărţile de istorie se găseşte 
mai des numele de Caracalla, deşi forma Caracallus 
figurează în cele mai bune manuscrise. (Porecla de 
Caracallus sau Caracalla nu se găseşte pe monede şi 
inscripţii, ci numai în textele Istorice). 

82 Biograful dă aici ca adevărată căsătoria lui 
Bassianus cu lulia şi probabil de aceea preferă versiunea 
că aceasta era mamă vitregă; s-ar putea însă să fie vorba 
mai degrabă de acuzaţii calomnioase, răspândite în public 
pentru a defăima şi mai mult pe Caracalla. Se ştie că Iulia 
Doamna era o femeie energică şi deşteaptă, care a ajutat 
în conducere şi pe Severus şi pe Bassianus. Căsătoria Iuliei 
Doamna cu Caracalla este, fără îndoială, o calomnie. 

33 Din vremea aceasta încep să apară în istorie 
germanii cu numele de alamani, de la o populaţie 
germanică. 

34 Autori ai imprudenţei de a fi numit pe Bassianus 
împărat înainte de a muri Severus, care era greu bolnav de 
gută; vezi cap. 18 din biografia lui Severus. 

35 Eutropius, autorul unei istorii prescurtate a 
poporului roman, începând de la întemeierea Romei şi 
până la 364 î.e.n. (operă importantă pentru informaţiile 


referitoare la istoria noastră), scrie doar aceste puţine 
cuvinte despre Caracalla (VIII, 19): „Marcus Aurelius 
Antoninus Bassianus, numit Caracalla, a avut o conduită 
asemenea tatălui său; încă a fost mai aspru şi mai fioros. A 
făcut la Roma clădirea măreaţă a băilor, care se numesc 
Antoniane. Altceva demn de amintire nu a făcut. Cu pofte 
neînfrânate, s-a căsătorit cu lulia, mama sa vitregă. A 
murit la Osroene, lângă Edessa, pe când punea la cale o 
expediţie împotriva părţilor, după 6 ani şi 2 luni de domnie, 
în vârstă de 43 de ani, şi i s-a făcut o înmormântare pe 
seama statului”. Între alte fapte despre care biograful nu 
vorbeşte au rămas, din vremea lui Caracalla, două 
documente foarte importante: Itinerarium Antonim 
Auguşti, un catalog de drumuri ale Imperiului roman, cu 
stațiile şi distanța între ele şi Tabula Peutingeriana (Tabla 
lui Peutinger un erudit care a descoperit-o în timpul 
Renaşterii), o hartă cu drumurile şi oraşele din timpul lui 
Caracalla. Trebuie, de asemenea, amintită Constituția 
Antoniniana din 212 asupra extensiunii dreptului de 
cetățenie; măsura generalizării acestui drept în cuprinsul 
Imperiului roman este şi astăzi în discuția istoricilor şi 
juriştilor şi, după Cassius Dio, constituția din 212 a fost 
dictată de interese financiare, dar în realitate ea însemna 
recunoaşterea unor stări de fapt parţial existente anterior. 
Despre Constituţia Antoniana vezi, între altele, M. Besnier, 
LEmpire Romain de lavenement des Severes au Concile 
de Nicee, Paris 1937, pp. 

65 - 73; Jacques Ellul, Histoire des institutions de 
lľantiquité, Paris 1961, pp. 481 - 482 şi Roger Remondo n, 
La crise de l'Empire Romain de Marc-Aurèle à Anastase, 
Paris, 1964, pp. 95 - 96. 

ANTONINUS GETA 

1 Expresiile de tată, fiu, frate, se întrebuinţau ca 
forme de respect. Cassius Dio (LXXV, 7 şi LXXVI, 9) 
confirmă că Severus s-a numit fiul lui Marcus Aurelius şi 


frate al lui Commodus. 

26 mai 189; în 198 Geta a fost numit Caesar, în 209 
Augustus, în 210 Britannicus şi în 211 părinte al patriei, 
iar în 205 şi 208 a fost consul împreună cu fratele său 
Bassianus. 

3 Pentru deosebirea de caracter dintre cei doi fraţi, 
vezi nota 6 la Bassianus. 

4 Dacă, aşa cum se arată aici, Bassianus era fiu 
vitreg al Iuliei, era firesc ca aceasta să-l iubească mai mult 
pe Geta, dar după istoricii moderni este sigur că Geta şi 
Caracalla erau fraţi buni amândoi fii ai Iuliei Doamna. 

5 Cassius Dio arată că ambii fraţi au avut o tinereţe 
foarte dezordonată, de petreceri şi desfrâu. 

6 Vezi Viaţa lui Bassianus, cap. 10. 

OPILIUS MACRINUS 

1 Sunt numiţi aici  principi-împăraţii, tirani- 
uzurpatorii, iar caesari-fiii împăraţilor sau cei pe care 
împărații îi adoptau pentru a-i face succesori. 

2 In text, lacună. Biograful învinuieşte pe Iunius 
Cordus de slăbiciuni în care cade el însuşi, pentru că şi în 
biografiile scrise de el se găsesc multe lucruri mărunte şi 
fapte anecdotice despre împărați. 

— În manuscrise se găseşte forma Opilius Macrinus, 
iar pe medalii şi inscripţii Opellius Macrinus. 

4 În privinţa rolului avut de Macrinus, în asasinarea 
împăratului precedent, vezi Herodianus (IV, 12 - 13) şi 
nota 24 la Antoninus Bassianus. 

5 Zeița Caelestis, vezi nota 14, la Viaţa lui Pertinax. 

6 Este vorba de viitorul împărat Severus Alexander, 
numit Caesar de către senat, după moartea lui Macrinus. 

7 Nu se înţelege din text clar despre ce fel de citit 
era vorba: S-a dedicat în vremea aceasta Macrinus unui 
studiu aprofundait, sau abia atunci învăţa să citească? 
Eutropius (X, 10) spune că Vetranion a învăţat să citească 
la bătrâneţe, când a ajuns împărat. Unii comentatori cred 


că şi Macrinus a învăţat să citească târziu, dar după 
funcţiile avute se înţelege că el ştia carte din copilărie. 

8 Inelele, de aur constituiau o distincţie prin care 
liberţii intrau în tagma cavalerilor. 

— Originar din Mauretania, Macrinus s-a născut la 
Caesareea (azi Cherchell) şi a fost primul împărat ridicat 
din rândul cavalerilor, primul care din prefect al 
pretoriului a ajuns împărat. lată cum îl prezintă Cassius 
Dio din acest punct de vedere (LXXVIII, 11): „Macrinus era 
maur din Caesareea. născut din părinţi de condiţie obscură 
şi avea o ureche găurită după obiceiul maurilor; dar 
covârşitoarea sa virtute îi acoperea într-un fel 
inferioritatea originii. Avea mai multă grijă să aplice cu 
stricteţe legile decât să se instruiască. A fost onorat de 
Antoninus cu funcţia de prefect al pretoriului, pe care a 
îndeplinit-o cu o desăvârşită integritate. La 4 zile după 
moartea împăratului a fost declarat succesor de către 
armată, căreia îi promisese s-o elibereze de grijile 
războiului”. Mai departe, Cassius Dio arată însă că, odată 
ajuns împărat, Macrinus a început să trăiască în lux, 
încercând să-şi acopere condiţia umilă de naştere şi 
pedepsind pe cei ce i-o aminteau. 

10 La numele său, Macrinus a adăugat pe cel de 
Severus, iar la numele fiului său Diadumenus, a adăugat, 
fie direct, fie prin intermediul armatei, cum rezultă de aici, 
pe cel de Antoninus. 

11 Herodianus (IV, 13) arată că Macrinus a ars corpul 
lui Cara calla şi i-a trimis cenuşa la Antiohia, unde se 
găsea Iulia Doamna, mama lui Caracalla, pentru ca aceasta 
s-o depună în mormântul familiei. 

12 După Herodianus, colegul lui Macrinus era 
Ecdecianus Adventus, căruia soldaţii i-au oferit domnia, 
dar pe care el a refuzat-o, sub motiv că e bătrân şi nu se 
simte capabil să facă faţă cerinţelor domniei. 

13 Din alte izvoare nu rezultă că Macrinus era chiar 


atât de vicios; se vede că autorul care scrie, apărând 
interesele de clasă ale tagmei, îl tratează cu severitate, 
neiertându-i originea obscură, felul cum a ajuns împărat şi 
unele acte de cruzime despre care va fi vorba meu 
departe. _ 

14 In scrisoarea citată de Herodianus, (V 1) 
dimpotrivă, Macrinus vorbeşte cu ură despre Antoninus 
Bassianus şi despre toţi împărații care au tratat rău pe 
senatori; arată că nu neamul, ci meritul personal conferă 
valoarea unui împărat şi promite să conducă în perfect 
acord cu senatul, pentru a oferi poporului roman pace, 
prosperitate şi raporturi bune cu toate popoarele vecine. 
Această scrisoare a plăcut senatului, care s-a grăbit să 
acorde lui Macrinus toate onorurile imperiale. 

15 Puterea proconsulară şi cea de tribun al poporului 
făceau parte din atributele demnităţii imperiale. 

16 Cassius Dio şi Herodianus arată că vestea numirii 
lui Macrinus ca împărat a fost bine primită de senatori, dar 
acesta a făcut greşeala de a nu veni la Roma îndată după 
numire, ci de a rămâne mai departe în Antiohia, unde viaţa 
pe care a înţeles s-o ducă acolo a făcut pe soldaţi să se 
îndepărteze de el şi să treacă de partea lui Heliogabalus. 
Domnia lui a jdurat, după Cassius Dio, 1 an, 2 luni şi 3 zile. 

17 Aceiaşi istorici povestesc mai amănunţit cum 
soldaţii l-au ales pe Macrinus împărat, fiindcă Artabane 
ameninţa cu război şi fiindcă ei nu ştiau de rolul avut de 
Macrinus în asasinarea lui Caracalla. Armatele părţilor au 
luptat vitejeşte sub conducerea lui Artabane - pentru a 
şterge ruşinea pricinuită de Antoninus Caracalla - care-i 
atacase mişeleşte - şi au provocat grele pierderi armatelor 
romane conduse de Macrinus care, văzând că nu-l poate 
învinge pe Artabane, a intrat în tratative cu el, spunându-i 
că Antoninus Caracalla a fost asasinat şi plătindu-i pe 
deasupra şi o sumă de peste 15 milioane de drahme, cum 
spune Cassius Dio. 


18 La început Macrinus s-a purtat bine cu Iulia, dar 
văzând-o că unelteşte împotriva lui, a dat ordin să fie 
alungaţi din Roma toţi sirienii aduşi de Severus şi de 
Caracalla sub îndemnul Iuliei, iar pe aceasta a pus-o sub 
supraveghere la Antiohia, unde se găsea când a fost 
asasinat Caracalla. Iulia, bătrână şi bolnavă, n-a putut 
suporta această situaţie şi s-a lăsat să moară de foame, 
cum arată Cassius Dio. Sora ei Maesa, sau Varia cum este 
numită în Istoria Augusta, apare în toate inscripţiile şi 
monedele cu numele de Iulia Maesa. În privinţa celor două 
fiice ale acesteia, de asemenea, este de arătat că prima 
avea două nume: Symiamira şi Soemis, dintre care autorii 
greci îl folosesc numai pe cel din urmă. 

— Emisena, sau Emessa (Emissa, Emisa), oraş în 
Syria (azi Hoems sau Hems). 

19 Herodianus arată că fiicele Maesei aveau fiecare 
câte un fiu, şi anume fiul Soemiei se numea Bassianus, iar 
al Mamaeii, Alexianus. Când a fost numit împărat 
Bassianus avea 14 ani, iar vărul său 10 şi erau amândoi 
preoţi ai soarelui, pe care fenicienii îl numeau 
Heliogabalus. Despre numirea lui Bassianus (Heliogabalus) 
împărat ca urmare a zvonului lansat de Maesa printre 
soldaţi că Heliogabalus era fiul lui Caracalla, Herodianus 
scrie (V, 3)”. Ea le spunea că, pe când se găsea la Roma în 
palat, acest împărat a avut legături cu fetele ei, care erau 
atunci foarte frumoase şi în floarea vârstei. Aceştia 
spuseră acelaşi lucru tovarăşilor lor de arme şi zvonul se 
răspândi în curând în toată tabăra. Trebuie adăugat faptul 
că ea avea piese de aur şi de argint, pe care era gata să le 
împartă soldaţilor, dacă aceştia ofereau nepotului ei 
domnia. Ei promiseră s-o primească în tabără şi să 
numească pe Bassianus împărat şi fiul lui Antoninus”. Ceea 
ce au şi făcut, cum povesteşte Herodianus mai departe. 

20 După Cassius Dio, lupta dintre partizanii lui 
Macrinus şi cei ce trecuseră de partea tânărului Bassianus- 


Heliogabalus s-a dat la 180 de stadii de Antiohia, iar după 
Herodianus (pe care-l urmează autorul Istoriei Augusta) la 
hotarul dintre Fenicia şi Syria. Amândoi istoricii relatează 
amănunţit desfăşurarea acestei lupte, rolul femeilor care 
au îmbărbătat pe ostaşi şi înfrângerea lui Macrinus, care a 
fugit deghizat, până ce la Calcedon a fost prins, dus la 
Cappadocia şi ucis la 8 iunie anul 218. „lată - spune 
Cassius Dio - cum Macrinus, în vârstă de 54 de ani, 
respectabil prin marea sa experienţă, prin priceperea de 
care dăduse dovadă în conducerea armatelor şi prin gloria 
cuceririlor, a fost înfrânt de un copil, căruia abia dacă îi 
era cunoscut numele”. Herodianus se exprimă în termeni 
asemănători despre sfârşitul lui Macrinus: „Aşa pieri în 
mod mizerabil acest principe pentru că nu s-a dus la Roma 
de la începutul domniei, neaşteptându-se la un astfel de 
sfârşit. Norocul l-a părăsit, pentru că n-a ştiut să-l 
folosească. Moartea i-a fost urmată de aceea a fiului său, 
Diadumenianus, pe care îl făcuse Caesar”. 

21 Nemernic, pentru cuvântul latinesc gabalus, 
sinonim vulgar al cuvântului crux - cruce, care figurat 
înseamnă om demn de cruce, ticălos, nemernic, după cum 
carcer la satirici înseamnă şi închisoare, dar şi om demn 
de închisoare. 

22 Eudemoni, locuitori ai Arabiei fericite (în gr. 
eudaimon fericit). 

23 Vers parafrazat din Acneida lui Vergilius (VII, 
653), în care Mezentius, domnitor legendar în oraşul Cere 
din Etruria, este arătat ca un om crud şi dispreţuitor de 
zei, având ca fiu pe tânărul Lausus, „decât care nimeni nu 
era mai frumos, în afară de Turnus”; în acţiunea Acneidei, 
şi tatăl, şi fiul mor ucişi de mâna lui Aeneas. 

2*  Macellinus, (diminutiv din Macrinus, putea 
însemna şi Măcelarul, de la macellum-piaţă, unde se vinde 
carne, măcelărie. 

25 Cum s-a văzut în notele anterioare, alţi istorici 


atribuie asasinarea lui Macrinus mai degrabă puterii 
banului, iscusinţei familiei lui Heliogabalus şi greşelii lui 
Macrinus, care nu s-a dus la Roma îndată ce a fost numit 
împărat, ci a rămas în Antiohia, unde s-a dedat unei vieţi 
de paradă, purtându-se sever cu soldaţii şi făcându-i să se 
îndepărteze de el. 

26 Verus, ca substantiv propriu, se referă la numele 
Anto ninilor, dar poate fi şi adjectiv, însemnând adevărat; 
din dublul sens al cuvântului rezultă poanta epigramei. 

ANTONINUS DIADUMENUS 

1 Cei mai mulţi istorici moderni citează numele lui 
Dia dumenus sub forma Diadumenianus, aşa cum se 
găseşte pe monede şi inscripţii şi cum este folosit şi de 
Cassius Dio. Fiul lui Macrinus s-a numit la început 
Diadumenus, de la bunicul după mamă, (aşa cum arată 
biograful în cap. 4), dar de când - la intervenţia tatălui său 
- a fost numit de armată Antoninus, i s-a schimbat numele 
în Diadumenianus. 

2 Vezi Herodianus V, 4. 

3 Paenuleus sau Paenularius, de la paenula-manta 
mare de lină, pentru călătorii. 

4 Antoniani şi Antoniane, băieţi şi fete cu subvenţii 
acordate de împărat, în cadrul instituţiilor alimentare. 

5 Diadumenianus mergea pe 10 ani, când a fost 
numit Caesar (vezi Cassius Dio, LXXVIII, 34). 

6 Ca prefect al pretoriului putea afirma că este 
secundus, al doilea după Antoninus Caracallus, întrucât pe 
lângă unii împărați prefectul pretoriului era, cum îl 
numeşte un comentator, un fel de împărat fără purpură. 

7 Vergilius, Acneida, IV, 272 - 276. 

ANTONINUS HELIOGABALUS 

1 Heliogabalus este numele grecizat şi apoi latinizat 
al lui Helagabal din El Gabal, cuvânt semit, cum îl arată 
comentatorii, însemnând Zeul locului înalt, zeul suprem, 
adorat sub forma unei pietre. Herodian (V, 3) arată că 


locuitorii din Emesa, localitate în Syria, adorau soarele sub 
forma unei mari pietre conice, despre care spuneau că e 
căzută din cer şi pe care o ţineau în templul din Emesa. 
Despre familia lui Heliogabalus şi despre felul în care a 
ajuns împărat, vezi nota 18 şi următoarele la biografia lui 
Macrinus. 

2 Este vorba aici de Bassianus Caracallus, care îşi 
ucisese fratele, pe Geta, cum s-a văzut din biografiile 
anterioare. Este numit paricid, pentru că acest nume nu 
însemna numai ucigaş de tată, ci şi ucigaş şi de rude. 

3 Orcus, alt nume al lui Pluton, zeul infernului. 

4  Biograful numeşte Symiamira pe mama lui 
Heliogabalus. Herodian o numeşte lulia Soemis, iar pe 
inscripţii este numită Iulia Soaemia Bassiana. 

În lat. uanus-variat, amestecat, totuşi adevărul este 
că acesta îi era nume de familie, întrucât tatăl său, fost 
consul, de origine syriană, se numea Sextus Varius 
Marcellus, iar numele întreg al lui Heliogabalus a fost la 
început Varius Avitus Bassianus. La 16 mai 218 a fost 
salutat ca împărat, cu numele tde M. Aurelius Antoninus 
(acelaşi nume cu al lui Caracalla şi Marcus Aurelius), 
acesta rămânându-i numele oficial. 

Cassius Dio îi spune, de obicei, Avitus, dar dintre 
porecle: falsul Antoninus, Asirianul, Sardanapal, Tiberinus, 
o foloseşte mai mult pe cea de Sardanapal (rege mai mult 
legendar decât istoric, căruia i s-au atribuit tot felul de 
acte desfrânate) cu acesta părându-i-se că se aseamănă 
mai mult Heliogabalus, după cum lui Caracalla îi spune de 
obicei Tarautas, nume al unui sclav scund, urât şi rău. Şi 
Cassius Dio şi Herodian îl arată pe Heliogabalus ca pe un 
tânăr josnic şi infect. De asemenea, la ambii istorici, dar 
mai ales la Herodian, se găsesc date interesante asupra 
cultului solar al lui El Gabal, ca şi asupra altor culte 
orientale. De la cuvântul grecesc helios (soare) s-a ajuns la 
schimbarea lui El Gabal în Heliogabal, pentru a lega 


numele acestui împărat de cultul soarelui. 

6 Această biografie este adresată împăratului 
Constantin, cunoscut sub numele de Constantin cel Mare 
(cu numele întreg: Caius Flavius Valerius Aurelius Claudius 
Constantinus) care prin tatăl său, împăratul Constantius 
Chlorus, era din familia Constanţiilor iar după bunica sa 
după tată, Claudia, fiică sau nepoată a împăratului 
Claudius al II-lea era din familia Claudiilor. 

7 Cugetare asemănătoare celei formulate de Tacitus 
în Historiae, Il, 91. 

8 Clarissima, foarte strălucită: Clarissimii Viri, (prea 
străluciți bărbaţi), era unul dintre termenii de reverență cu 
care se adresa un vorbitor senatorilor. 

9 În cea mai mare parte, această biografie relatează 
destrăbălări, perversiuni şi  extravaganţe ale lui 
Heliogabalus, unele adevărate - fiindcă era un 
temperament erotic anormal, de oriental depravat, un 
remarcabil exemplu de psihopatie sexuală, cum îl numeşte 
un comentator - dar cele mai multe inventate, desigur, de 
autor sau de cei ce au voit să atribuie lui Heliogabalus 
asemenea fapte. 

10 Protogene, Gordius, Hierocle, parteneri de 
perversiune sexuală ai lui Heliogabalus. Cu atletul 
Hierocle s-a căsătorit, ca şi cu Zoticus, cum se va vedea în 
cap. 10, Heliogabalus fiind în rol feminin. Deşi cu aceste 
infirmităţi, Heliogabalus s-a căsătorit totuşi şi cu femei, şi 
anume mai întâi cu Cornelia Paula, pe care a părăsit-o 
repede, pentru a se căsători cu vestala Aquilia Severa, sub 
motiv că el, fiind preot, trebuie să se căsătorească cu o 
preoteasă, deşi vestalele romane nu aveau voie să se 
căsătorească. A lăsat-o şi pe aceasta şi s-a căsătorit cu 
altele, pentru ca după aceea să revină la Cornelia Paula 
(vezi Cassius Dio, DXXIX, 9). 

11 Palladium, statuetă a zeiţei Pallas Athena, de la 
Troia» se păstra ascunsă în templul zeiţei Vesta din Roma 


printre alte statui la fel, pentru a nu fi identificată şi răpită. 
Heliogabalus a luat-o şi a dus-o în templul pe care-l 
construise pentru zeul soarelui. 

12 După Aurelius Victor, Heliogabalus s-a castrat, 
consacrân du-se zeiţei Magna Mater; după Cassius Dio 
(LXXIX, 11), ceea ce pare mai probabil, s-a circumcis, 
potrivit ritului oriental. Gallii despre care este vorba aici 
erau preoţi ai zeiţei Magna Mater, eunuci, pentru a plăcea 
zeiţei, după credinţa lor. (Vezi P1 în i u's, Hist. nat. XI, 119) 
Magna Mater era zeiţa Cybele, numită de asemenea şi 
Mama zeilor sau Buna zeiţă, pe care mitologia o arată ca 
fiind soţia lui Saturn şi mama zeilor principali: Jupiter, 
Junona, Neptun şi alţii. Cultul Cybelei s-a răspândit în 
Frigia, de unde a trecut în Creta, iar la Roma a fost 
introdus în timpul celui de al doilea război punic. La 
sărbătoarea Cybelei aveau loc manifestări zgomotoase, 
delirante şi licenţioase, ca la Bacchanale. 

13 Trei Râuri, localitate lângă Apa Hebrului, râul 
Marița de azi. 

14 Pseudoantoninus-Falsul Antoninus, după modelul 
lui Pseu dophilippus-Falsul Filip. 

15 Cuvânt grecesc format din onos (măgar) şi belos 
(suliță). 

16 Numele de Varius îl avea mai degrabă de la 
Sextus Varius Marcellus, tatăl său: vezi şi nota 5. 

17 Zoticus, un atlet din Smirna, care prin intrigile lui 
Hierocle, celălalt „soţ” al lui Heliogabalus, a fost până la 
urmă alungat, ca necorespunzător faţă cu viciul 
împăratului (vezi Cassius Dio, LXXIX, 16). 

16 Expresie al cărei sens n-apare destul de clar, 
textul „con cide Magire” dând loc la confuzii şi interpretări 
nesatisfăcătoare. După unii comentatori, traducerea este: 
„Taie, bucătare”, o exclamaţie pe care cineva, după datină, 
o pronunţa când mirele şi mireasa intrau în camera 
nupţială» Magirus însemnând bucătar: după alţii, care 


pleacă de la informaţia dată de Cassius Dio (LXXIX, 16) că 
Zoticus era poreclit Magirus de la meseria de bucătar al 
tatălui său, forma coincide trebuie considerată nu 
imperativul verbului conciţiere-a tăia, ci a verbului 
coincidere - a cădea împreună. 

39 Terentius, piesa Adelphoi vers 643; în ediţia 
Teubner se arată că pe manuscrisul 5816 (P) se găseşte o 
notă a lui Petraroa, poetul italian, care, când a citit 
exclamaţia lui Heliogabalus, a scris pe marginea 
manuscrisului: „Aceasta e din Adelphi lui Terentius”. 

20 Cules cu adevărat liber, joc de cuvinte, sprijinit pe 
faptul că la romani Bacchus, zeul vinului, era numit Liber. 

21 Herodian arată că Maesa, văzând că Heliogabalus 
prin purtarea lui poate fi ucis de soldaţi, l-a convins pe 
acesta să-l numească Caesar şi să-l adopte pe Alexander 
vărul lui, spunându-i că astfel va avea mai mult timp 
pentru petreceri, grijile împărăției urmând să le ducă 
Alexander, care era totuşi cu 4 ani mai mic decât 
Heliogabalus. Când a văzut însă că Alexander câştigă 
simpatia armatei, Heliogabalus a căutat prin toate 
mijloacele să-l ucidă, până ce el însuşi a căzut ucis de 
soldaţi. Alexander era fiul Iuliei Mammaea şi se numea 
Alexianus Bassianus, dar i-a fost numele schimbat în 
Alexander în amintirea pretinsului său tată, Caracalla, care 
dorise să se asemene cu Alexandru Macedon. El a fost 
adoptat la 20 iulie 221 de Heliogabalus primind numele de 
Caesar şi Marcus Aurelianus, la care i s-a adăugat cel de 
Alexander. 

22 Suflet de paricid, capabil de a ucide pe Alexander, 
care îi era văr şi fiu adoptiv. 

23 Caesar însemna prim moştenitor al domniei, iar 
Augustus era titlu al împăratului însuşi; se înţelege deci că 
biograful îi spune aici Caesar lui Alexander şi Augustus lui 
Heliogabalus. 

— La 1 ianuarie anul 222. 


23 Domitius Ulpianus, celebru jurist roman, născut în 
Tyrul Feniciei, în 170, şi ucis de pretorieni în 228. În 
timpul lui 

Caracalla ajunsese secretar al cancelariei imperiale, 
pe vremea lui Heliogabalus a fost persecutat, dar Severus 
Alexander, urmând la domnie lui Heliogabalus, l-a făcut 
prefectul aprovizionării şi apoi prefectul pretoriului. Cu 
toate atribuţiile administrative, a avut o intensă activitate 
juridică şi a scris în acest domeniu multe tratate, din care 
n-au mai rămas decât fragmente păstrate în Digeste. Vezi 
mai departe şi Viaţa lui Alexander Severus. 

26 Vitellius a avut aceeaşi soartă (vezi T ac i tu's, 
Hist. III, 86 şi Suetonius, Vitellius 17); diferenţa dintre ei 
poate fi doar aceea că Vitellius n-a fost aruncat în canal. 
Cassius Dio (LXXIX, 17.20) arată astfel sfârşitul lui 
Heliogabalus: „Sardanapal primi în curând pedeapsa 
pentru crimele sale şi fu asasinat în tabără de soldaţi, care, 
oricare au fost satisfacţiile primite de la el, n-au mai putut 
suporta dezmăţul şi prostituţia lui monstruoasă... A fost 
ucis în vârstă de 18 ani; mama sa, care-l ţinea îmbrăţişat, a 
fost ucisă cu el. Capetele le-au fost tăiate, corpurile 
dezbrăcate şi târâte prin tot oraşul. Apoi capul lui 
Sardanapal a fost aruncat în Tibru, iar al mamei sale în alt 
loc. Mai mulţi au fost executaţi odată cu el...”. I s-a dat 
numele de Tiberinus, pentru că a fost aruncat în Tibru şi 
pentru a-l asemăna cu Tiberius, Tractatitius, pentru că i-a 
fost cadavrul târât pe străzi şi prin arena circului, iar 
Impurus, pentru infamiile sale. Heliogabalus a fost făcut 
împărat la 16 mai 218 şi a fost ucis la 11 martie 222, după 
4 ani de domnie şi nu după 6 ani cum spune greşit 
Herodian. 

57 Istoria ne transmite numele a trei bărbaţi din 
aceeaşi familie, cunoscuţi în antichitate prin risipa la 
mesele pe care le dădeau, fiind şi mari gurmanzi. Cel mai 
faimos din aceştia a fost M. Gavius Apicius care, după ce 


şi-a cheltuit cea mai mare parte din avere în orgii, s-a 
sinucis. Despre el scrie Seneca la Consolat, ad Helviam, 
10. Vezi şi nota 13 la Viaţa lui Aelius. 

28 Acest proiect a fost adus la îndeplinire de către 
Alexander Severus. 

29 Aceleaşi fantezii le avea şi Vitellius, care cheltuia 
sume imense pentru mese pregătite cu ficaţi de nisetru, 
creieri de fazani şi păuni, lapţi de mrene etc. (vezi 
Suetonius, Vitellius, XIII). Faptul arătat aici nu e verosimil 
şi constituie un exemplu tipic pentru a se înţelege că mare 
parte dintre extravaganţele şi monstruozităţile puse pe 
seama lui Heliogabalus sunt născociri fanteziste. 

30 Lei şi leoparzi, cărora li se scoteau dinţii şi li se 
tăiau ghiarele, pentru a-i face neprimejdioşi. 

11 Apameea, (Apamea, Apamia), localitate în Asia 
Mică. 

32 Marsi, locuitori din Samnium cunoscuţi ca 
vrăjitori şi ghicitori. 

33 Ixion, personaj mitic, pedepsit pentru faptele sale 
de către Jupiter să stea spânzurat în infern pe o roată în 
veşnică mişcare. 

34 Mai ales faptul arătat aici este, prin absurditatea 
lui, grăitor pentru a dovedi că multe dintre 
monstruozităţile puse pe seama lui Heliogabalus sunt de 
domeniul fanteziei, fapte care nu le putea săvârşi un 
adolescent (dacă este adevărat că a fost numit împărat la 
14 ani), chiar dacă era împărat roman. 

35 Magna mater, Marea mamă, zeiţa Cybele, vezi 
nota 12; Liber, vezi nota 20. 

36 Agathodemoni  - spirite bune, duhuri 
binefăcătoare (gr agathos-bun şi daimon-demon, spirit). 

37 Preceptele evreilor în această privinţă erau 
prohibitive şi nu afirmative; se vede eroarea sau răutatea 
lui Heliogabalus, căci la evrei carnea de struţ era interzisă. 

36 Este vorba de nişte mese în formă de semilună, 


numite sigma, la care se aşezau de obicei 7 sau 8 
persoane. 

39 Hydrogarum (hydorapă şi garum-sos de peşte), 
după etimologia cuvântului pare a fi mai degrabă un 
apetitiv, decât o băutură propriu-zisă. 

40 Sybariţi, locuitori ai oraşului Sybaris din Italia 
sudică, renumiţi prin luxul şi desfrânarea lor. Întemeiat în 
725 î.e.n. de locrieni, Sybarisul s-a îmbogăţit repede prin 
comerţ şi a devenit primul oraş din Grecia Magna, ţinând 
sub legile lui 16 oraşe. Moravurile sybariţilor au adus însă 
pieirea oraşului lor, care a fost cucerit şi distrus în 510, de 
către crotoniaţi. Ruinele acestui oraş se văd şi astăzi, în 
apropiere de localitatea italiană Torre Brodognato. 

41 Suetonius spune că Nero niciodată n-a făcut o 
călătorie cu mai puţin de o mie de trăsuri cu catâri 
potcoviţi cu potcoave de argint (Nero, XXX). În antichitate, 
potcoavele nu se fixau în cuie de copitele animalelor de 
tracţiune, ci erau un fel de sandale, care se legau de picior 
cu curele. Arheologic, potcoava apare în forma din vremea 
noastră, abia în secolul al III-lea e.n. 

42 Suetonius, de asemenea, spune în acelaşi loc 
despre Nero că nu îmbrăca o haină de două ori. 

43 Miră (myrrha, murrha, murra) un mineral din care 
se făceau vase preţioase; vezi şi nota 44 la Marcus 
Antoninus Philosophus. 

44 Este vorba despre împăratul Filip Arabul (244 - 
249), care a interzis prin lege depravările dintre bărbaţi, 
permise de moravurile antice. Vezi mai departe Viaţa lui 
Severus Alexander, cap. 24. 

45 Scutari - soldaţi scutieri din garda împăratului şi 
nu lucrători de scuturi. 

46 Vezi nota 6. 

47 Severus Flavius şi L.. Domitius Alexander. (Vezi 
Critica de text, Ed. Teubner.) 

ALEXANDER SEVERUS 


1 Alexander Severus s-a născut la Arca (Arce, Ace) în 
Fenicia, la 1 octombrie 205. La început se numea 
Alexianus Bassianus, iar părinţii săi erau Avita Mammaea, 
nepoata luliei Doamna, şi soţul ei de al doilea Gessius 
Marcianus din ordinul cavalerilor, fost procurator roman. A 
fost crescut de părinţi la Emesa, şi după moartea lui 
Macrinus a venit la Roma cu vărul său Heliogabalus, care 
l-a adoptat cu numele de M. Aurelius Alexander - fiu al lui 
Aurelius Antoninus, schimbându-i numele de Alexianus în 
Alexander pentru a aminti de Alexandru Macedon, pe care- 
l admira şi el, ca şi Caracalla. Când a ajuns împărat şi-a 
adăugat şi cognomenul de Severus, în memoria lui 
Septimius Severus, şi a devenit M. Aurelius Severus 
Alexander, încetând de a se mai numi fiul lui Heliogabalus 
şi ataşându-se ca nume direct lui Caracalla. Bunica sa, 
Maesa, a murit în 226 şi Mammaea, mama lui - a primit 
titlul de Augusta, fiind pe lângă fiul ei ceea ce fusese Iulia 
Doamna pe lângă Caracalla şi Iulia Maesa pe lângă 
Heliogabalus. Inscripţiile o numesc mama lui Augustus, a 
taberelor, a senatului şi a patriei, dar istoricii o fac 
răspunzătoare de lipsa de energie şi hotărâre a lui Severus 
Alexander, căutând prin ambiția ei să conducă în locul 
fiului, căruia îi paraliza astfel iniţiativa şi voinţa. Vezi şi 
notele 18 şi următoarele la Macrinus, ca şi nota 21 la 
Heliogabalus în legătură cu numele şi cu membrii familiei 
lui Severus Alexander. 

2 Se înţelege că Gabalus este numele lui 
Heliogabalus prescurtat într-adins de biograf; pentru 
sensul cuvântului gabalus, vezi nota 21 la Viaţa lui Opilius 
Macrinus. 

3 Dreptul la a V-a propunere, vezi nota 21 la Viaţa lui 
Marcus Antonius Philosophus. 

4 Numele corect nu este Lucius Virtdex, ci C. Iulius 
Vindex; pentru acesta şi pentru Lucius Antonius vezi notele 
29 şi 30 la Pescennius Niger. 


5 Biograful arată că şi Pertinax a primit toate 
distincţiile deodată; vezi biografia acestui împărat. 

8 Vergilius, Acneida, VI, 882. 

7 Heliogabalus a primit numele de Antoninus datorită 
spuselor bunicii sale despre legăturile Maesei cu 
Caracalla; vezi biografia lui Heliogabalus. 

8 6 martie 222. 

9 Este vorba de Q. Caecilius Metellus, fiul lui 
Metellus Nu midicus, care cu lacrimi şi rugăminţi a obţinut 
rechemarea tatălui său din exil. 

10 Şi Iulius Caesar a arătat aceeaşi severitate faţă de 
legiuni, dar el nu era împărat, astfel că în acest sens 
trebuie luată afirmaţia biografului că nu s-a mai găsit altul 
care, ca Severus Alexanider, să concedieze legiunile 
rebele. 

11 Localitatea unde s-a născut Severus Alexander. 

12 Se vede şi în româneşte legătura dintre piersic şi 
perşi: în lat. perstcus-persan, dar şi piersic pom din Persia. 

13 Vergilius, Acneida, VI, 847 - 853. 

u Vezi Suetonius, care spune despre Augustus 
(LXXIX): „Avea ochii limpezi şi strălucitori şi voia să fie 
considerat că are în ei putere divină. li plăcea ca fixând pe 
cineva acela să lase ochii în jos, ca înaintea razelor 
soarelui...” 

15 Zonară (Annales, XII, 15) spune despre începutul 
domniei lui Severus Alexander: „N-apucase să plece bine 
de pe lume falsul Antoninus, când Alexander, vărul său, luă 
în stăpânire domnia şi declară pe Mammaea, mama sa, 
împărăteasă. Prima grijă a acesteia la schimbarea domniei 
a fost de a aduce în jurul fiului ei savanţi pentru a-l instrui 
şi de a alege pe cei mai buni şi pricepuţi dintre senatori 
pentru a le cere părerea în toate chestiunile”. lar Herodian 
(VI, 4) arată că la începutul domniei, Alexander, după 
îndemnul bunicii şi al mamei sale, a ales mai întâi un 
consiliu de 16 senatori cu experienţă şi autoritate, care să- 


l ajute în conducerea imperiului. Cu aceştia a luat primele 
măsuri menite să înlăture tot ce era rău din moştenirea 
trecutului, revocând numirile făcute de Heliogabalus şi 
ridicând în funcţii numai pe cei ce meritau. După moartea 
Maesei, Mammaea a continuat să exercite influenţă şi 
autoritate asupra fiului ei, sfătuindu-l şi ferindu-l de 
influenţe negative. Dar Mammaea este arătată de 
Herodianus şi de ceilalţi istorici totodată ca lacomă după 
avuţie. 

18 Ulpianus, prefect al aprovizionării la începutul 
anului 222, a fost numit în acelaşi an prefectul pretoriului, 
având în subordine pe cei doi colegi ai săi. Flavianus şi 
Chrestus, iar după uciderea acestora pe Paulus, până ce el 
însuşi a fost ucis de pretorieni în 228. Vezi şi nota 25 la 
Heliogabalus. 

17 Acest consiliu de jurisconsulţi era deosebit de cel 
de 16 senatori, despre care s-a vorbit în nota anterioară; 
despre cei 50 nu precizează, dar se înţelege că şi aceştia 
erau tot senatori. 

18 Marna, poate o divinitate orientală; toată fraza 
aminteşte de Catilinara I (1 - 2) a lui Cicero: „O timpuri, o 
moravuri... acesta totuşi trăieşte! Trăieşte? Ba chiar vine 
în senat...” 

13 Proverbul este dat şi în greceşte, şi aminteşte de 
cuvintele guvernatorului Verres, care, jefuind crunt Sicilia, 
spunea că din cei trei ani de guvernare, câştigul primului 
an îl reţine pentru el, pe cel din al doilea an îl dă 
apărătorilor, iar pe al celui de al 3-lea an, cel mai gras şi 
mai profitabil, îl rezervă în întregime judecătorilor (Cicero, 
în Verrem, actio prima, 14). 

20 Biograful vorbeşte despre soţia lui Severus 
Alexander şi în cap. 49 unde, folosind ca izvor pe istoricul 
Dexippus, nu-i pronunţă numele, dar o arată ca fiică a unui 
oarecare Macrianus, investit cu titlul de Caesar şi apoi ucis 
ca participant la un complot împotriva lui Severus 


Alexander. Inscripţiile o arată cu numele de Cn. Seia 
Herennia Sallustia Bărbia Orbiana Augusta. Discordanţa 
dintre izvoare sugerează ipoteza că Severus Alexander s-a 
căsătorit de mai multe ori. Herodian nu-i arată numele 
soţiei lui Severus, dar spune că lulia Mammaea şi-a 
căsătorit fiul cu o patriciană, cu care nu s-a înţeles, pentru 
că Mammaea nu suporta ca nora ei să aibă titlul de 
Augusta. Din cauza persecuțiilor suferite din partea 
Mammaeei, soţia lui Severus Alexander s-a refugiat cu 
tatăl ei la gărzile pretoriene, dar pentru acest gest ea a 
fost exilată în Egipt, iar tatăl ei ucis. 

21 Clarissimi viri - bărbaţi prea străluciți; vezi nota 8 
la Heliogabalus. 

22 Laticlava, toga împodobită la poale cu o bandă 
lată de purpură şi pe care aveau dreptul s-o poarte 
senatorii. Maurice Besnier (Histoire romaine, tome IV, 
premiere partie; [Empire romain de Vavenement des 
Severes au concile de Nicee, Paris, 1937, p. 92) spune că 
biograful foloseşte aici termeni improprii, confundând 
titlurile pur onorifice cu cele care impuneau obligaţii 
precise; laticlava şi chiar titlul de vir clarissimus nu 
obligau pe prefectul pretoriului să demisioneze, ci pentru 
aceasta era nevoie de adlectio inter senatores (numire în 
rândul senatorilor), ceea ce impunea demisia din 
prefectura pretoriului pentru intrarea în senat. „Când un 
prefect încetase de a mai plăcea, nu laticlava trebuia să i 
se acorde pentru a-l obliga să se retragă, ci adlectio” 
(adlectio-alegere, cooptare, aici cu sensul de numire în 
rândul senatorilor). Besnier se sprijină pe Cassius Dio 
(LXXII, 5, 1) care arată că Tarrutenius Paternus, prefectul 
pretoriului lui Commodus, a fost ales între consulari 
(adlectus inter consulares) şi puţin după aceea ucis. 

23 Confarreatio, căsătorie cu ceremonie religioasă. 

21 Quindecemviri - colegiu de 15 bărbaţi cu o funcţie 
oarecare; aici colegiu de 15 bărbaţi, care aveau ca funcţie 


paza şi interpretarea cărţilor sibylline; vezi nota 15 la 
Hadrianus. 

— Auguri, preoţi ghicitori, care făceau prevestiri 
după zborul păsărilor. 

25 Curioni, crainici care anunțau, în timpul 
spectacolelor edictele împăratului sau alte decrete, 
vorbind sau punând uneori întrebări publicului în locul 
împăratului. 

26 Libră-măsură de greutate de 327 gr. 

27 Cu toate bunele intenţii ale lui Filip Arabul (căci 
despre el este vorba aici) în ceea ce priveşte îndreptarea 
moravurilor din vremea sa, Istoria Augustă îl trece în 
rândul împăraţilor odioşi, acuzându-l că a ucis pe 
Gordianus al III-lea pentru a-i lua locul. 

28 Dimpotrivă, numele de Severus şi l-a adăugat el, 
în memoria lui Septimius Severus; vezi nota 1. 

29 Alexandru cel Mare, cu care voia să se asemene 
Alexandei Severus. 

30 Electrum, un aliaj compus din aur şi argint. 

31 Papinianus, vezi nota 19 la Pescennius Niger. 

32 Baiae, localitate balneară pe coasta Campaniei. 

33 Haruspici, ghicitori moştenind de la etrusci 
credinţa că prevestesc viitorul după măruntaiele păsărilor, 
după trăsnete şi după diferite fenomene neobişnuite; 
uneori haruspicii se confundau cu augurii, vezi nota 22. 

34 Vasconi (basci) populaţie care locuia între Pirinei 
şi Na vara de astăzi; probabil că şi aceşti locuitori erau 
vestiți ghicitori. 

35 Şi Severus Alexander, ca şi Heliogabalus, fusese la 
început preot în templul din Emessa. 

36 Apollonius din Tyana (Cappadocia) filosof 
pitagorcician, care a trăit în sec. I e.n. A călătorit mult, 
însoţit de discipolul său Damis, stârnind admiraţie prin 
învăţătura şi faptele miraculoase pe care se spune că le 
săvârşea. Amintirile lui Damis despre profesorul său au 


servit lui Filostrate, care a scris biografia romanţată a lui 
Apollonius; vezi şi nota 25 la Viaţa lui Aurelianus. 

37 Orpheus, cântăreţ legendar din Tracia. Despre el 
s-au creat diferite mituri, între care unele îl prezintă ca pe 
un iniţiat în tainele despre zei, natură şi lume, învăţăturile 
lui fiind cunoscute cu numele de mistere orfice. 

38 Sextar (Sextarius) cam o jumătate de litru (exact 
0,547 1). 

39 Suetonius (Claudius, XX) spune că din ordinul 
împăratului Claudius au fost canalizate şi aduse din 
apropiere în Roma trei izvoare bogate în apă rece, rămase 
cu numele de apele lui Claudius (aquae Claudiae). 

40 Tetrafarmacon, vezi Viața lui Hadrianus, cap. 20 şi 
Viaţa lui Aelius Verus, cap. 5. 

41 Vezi nota 31, la Hadrianus. 

42 Vezi Viaţa lui Septimius Severus, cap. 19. 

43 Vezi Viaţa lui Pescennius Niger, cap. 11. 

44 Vezi nota 12, la Viaţa lui Heliogabalus; jocuri 
apollinare, în cinstea lui Apollo. 

45 Saturnale, vezi nota 55, la Viaţa lui Hadrianus. 

46 Se pare că acest Gargilius este inventat ad-hoc de 
către biograf. 

47 Fecundus în latineşte însemna şi fructuos: de aici 
jocul de cuvinte. 

46 Martialis, V. 29; citatul nu e chiar textual. 

49 În latineşte, un joc de cuvinte provenit din 
diferenţa de accent: lâporem - iepure şi lepârem - 
frumuseţe, farmec. 

50 Asemenea magazii erau şi pe timpul lui Antoninus 
Heliogabalus, dar, Severus Alexander le-a făcut în toate 
cartierele. 

51 Această monedă de aur (aureus) avea aceleaşi 
amprente ca şi moneda de argint şi era la început din aur 
curat, dar sub ultimii împărați cantitatea de aur din ea a 
început să fie micşorată din ce în ce mai mult prin 


adăugarea altor aliaje, care au făcut să-i scadă valoarea 
intrinsecă. Sub Nero se fabricau 45 de galbeni dintr-o livră 
de aur, iar sub Constantin cel Mare 62. Sub Augustus, un 
aureus cântărea 7, 78 - 8, 75 gr. - sub Nero 7, 266 gr., iar 
sub Caracalla 6, 54 (Vezi Roger Remondon, op. cit., p. 88, 
în nota 35 la Antoninus Caracallus). 

62 Preoţii numiţi salieni (salire - a sări) la 
ceremoniile în cinstea zeului Marte alergau prin oraş 
sărind şi cântând. 

53 Cicero (în Verrem, IV, 5.9): „Strămoşii noştri pe 
nimeni din cei ce plecau cu un comandament sau cu o 
delegaţie în provincie nu-l socoteau că va fi atât de nebun, 
încât să cumpere argintărie pe cont propriu; i se dădea şi 
aceasta din tezaurul public, ca şi îmbrăcămintea, prin 
lege...” 

j4 încă înainte de Severus Alexander existau 
particulari care aveau trăsurile cu garnituri de aur. 

55 Este greu de crezut că în secolul al III-lea, când 
religia creştină nu era permisă de stat, Severus Alexander, 
care a avut într-adevăr atitudine binevoitoare faţă de 
creştinism, se putea gândi să ridice un templu lui Hristos 
şi să-l primească între zei. Autorul atribuie secolului al I- 
lea fapte petrecute în secolul al IV-lea, făcând în mod 
arbitrar din Severus Alexander un precursor, pentru a 
plăcea creştinilor din vremea sa. Cu atât mai mult nu se 
putea gândi Hadri anus să primească pe Hristos între zei şi 
nici scriitorii bisericii nu-i atribuie asemenea intenţii. 
Probabil că acest împărat voise să ridice temple pentru 
propria sa adorare, dar acestea au rămas neterminate, fără 
dedicație, până în vremea biografului, dând ocazie să se 
presupună că Hadrianus nu le ridicase pentru sine, ci 
pentru Hristos. 

58 Persius, Sat., II, 69. 

57 Severus Alexander n-a fost primul care a fixat 
salarii asesorilor, pentru că măsuri similare se luaseră şi 


înainte: vezi Viaţa lui Pescennius Niger, cap. 7. 

58 Vezi Viaţa lui Hadrianus, cap 18. 

59 Cele mai înalte onoruri dădeau dreptul de a purta 
sabie. 

60 Dexippus (secolul al III-lea e.n.) a scris o cronică a 
împăraţilor romani de la Severus Alexander până la 
Aurelian şi o istorie a războaielor cu goții (238 - 274). Este 
cunoscut nu numai ca istoric şi retor, ci şi ca general, în 
fruntea unei armate de atenieni învingând pe heruli, o 
populaţie scitică. 

81 Herodian spune despre caracterul şi guvernarea 
lui Severus Alexander (VI, 1) „Acest principe avea o fire 
aşa de bună şi de moderată, cum i-o dovedeşte tot cursul 
vieţii sale: căci în 14 ani n-a vărsat o picătură de sânge 
nevinovat, ceea ce nu se poate spune despre împărații care 
i-au urmat lui Marcus Aurelius şi ceea ce este atât de 
adevărat despre el, încât nu se va găsi un singur om care, 
în timpul unei domnii atât de lungi, să fi fost condamnat 
fără judecată după toate legile. Câteodată nu se putea 
hotări să condamne la moarte oameni care erau totuşi 
vinovaţi de cele mai mari crime”. 

62 Vezi Zosimos (I, 11): „Mammaea a dat coleg lui 
Flavian şi Chrestus pe Ulpian, un excelent jurisconsult şi 
un mare om de stat, dar soldaţii, nemulţumiţi de ridicarea 
lui, s-au gândit să scape de el. Mammaea descoperind 
acest plan şi vrând să-l preîntâmpine, a dat sarcini de 
prefect numai lui Ulpian. Dar devenind suspect militarilor 
pentru motive despre care nu ştiu să spun nimic, el a fost 
ucis într-o insurecție, fără ca împăratul să-i poată 
împiedica moartea”. Zonară motivează astfel uciderea lui 
Ulpianus (Annales, XII, 15): „Soldaţii din gardă îl uciseră 
repede noaptea, aşa cum ucisese şi el pe Flavian şi pe 
Chrestus”. Vezi şi nota 16. 

63 Cetăţeni (quirites), termen care se adresa civililor, 
Alexan der Severus îl adresează soldaţilor, arătând că-i 


socoteşte nedemni de haina militară, deci termen injurios 
pentru ei: vezi Suetonius, Iuliu Caesar, cap. LXX. 

64 Din celelalte documente istorice reiese că 
rezultatul expediției lui Severus Alexander împotriva lui 
Ardaşir Sassanidul, regele perşilor, numit aici Artaxerxe, n- 
a fost chiar cel arătat de biograf. În realitate, campania din 
Orient s-a terminat printr-un eşec, iar cea din Germania 
prin moartea tragică a lui Severus Alexander. Campania 
din Orient a fost determinată de ambiția lui Ardaşir de a 
cuceri toată Asia Mică de la Tigru şi Eufrat, până la Marea 
Egee, pretinzând că nu face altceva decât să reconstituie 
vechiul Imperiu persan. Severus Alexander a încercat în 
două rânduri să negocieze cu acesta, dar fără succes, ceea 
ce l-a determinat să pornească împotrivă-i cu trei corpuri 
de armată: unul pe la nord de Armenia, altul pe centru şi 
altul pe la sud, urmând ca acestea să se întâlnească în 
inima regatului persan, la Cresifon. Numai armata de nord 
însă a ajuns în Media; cea de mijloc a fost înfrântă, iar cea 
de sud a înaintat încet, din cauza ezitării lui Alexander şi a 
mamei lui. Pierderile grele suferite, lupta cu climatul şi cu 
condiţiile de teren l-au făcut pe Alexander să înceteze 
expediţia şi să se înapoieze la Antiochia. Această situaţie a 
convenit şi lui Ardaşir, care n-a continuat nici el lupta 
împotriva romanilor, mai ales că armata persană se lovea 
şi de rezistenţa populațiilor locale. La Roma a venit totuşi 
ştirea că armatele romane au ieşit învingătoare şi lui 
Severus Alexander i s-a dat titlul de Parthicus şi Persicus... 

65 23 septembrie 233. 

88 Vezi Viaţa lui Antoninus Pius, cap. 8. 

67 Mauretania Tingitana, în care se afla oraşul Tinge 
(Tingi), Tangerul de astăzi. 

88 Isauria, ţinut în Asia Mică. 

89 Herodian (VI, 7) arată că Alexander n-apucase să- 
şi refacă sănătatea pe care şi-o pusese în primejdie în 
războiul din Orient, că a trebuit să ia măsuri pentru 


securitatea imperiului în Europa, unde germanii trecuseră, 
ca de atâtea ori, Rinul şi Dunărea, şi amenințau să ocupe 
nu numai părţile de nord ale imperiului, dar să ajungă în 
Italia şi chiar la Roma. Pentru a asigura liniştea imperiului 
în acea parte, el a socotit că e mai bine să ducă tratative 
de pace cu germanii, decât să înceapă război, şi a trimis 
solie la germani, obţinând pacea contra unei sume de bani. 
„Acest fapt, spune Herodian (VI, 7) n-a plăcut soldaţilor, 
care erau nemulţumiţi că au fost ţinuţi atâta timp sub arme 
fără să li se dea ocazia de a lupta, pe când împăratul, 
ziceau ei, nu se gândea decât să se distreze şi să-şi piardă 
timpul la întrecerile de care, în loc să reprime insolenţa 
barbarilor...” 

70 Sicilia, probabil Bretzenheim de azi, aproape de 
oraşul german Mainz. 

71 împrejurările în care a fost ucis Alexander 
Severus le arată astfel Zonară (Annales, XII, 15): „Soldaţii, 
înfuriaţi că Alexander cumpărase pacea cu germanii, 
făcură o răscoală şi proclamară împărat pe Maximin, 
originar din Tracia, fost în tinereţe păstor. Acesta, la 
început nu voi, dar până la urmă nu ezită să se pună în 
fruntea celor ce-l proclamaseră împărat şi să-i conducă la 
locul unde se găsea Alexander. împăratul ceru ajutor şi 
fidelitate oamenilor săi, care îi promiseră mai întâi că vor 
lupta pentru el, dar după aceea ei începură să murmure 
împotriva avariţiei împărăte sei, mama lui, chiar pe el 
acuzându-l de laşitate, şi-l părăsiră. Când se văzu tratat 
astfel, se întoarse în cort, unde îmbrăţişă pe mama sa şi 
începu să-şi plângă cu ea nenorocirea. Maximinus îi ucise 
pe ei şi pe cei apropiaţi ai lor printr-un centurion şi-şi 
asigură astfel autoritatea”. Despre Mammaea, Herodian 
spune că, sub pretext că-şi strânge bani necesari domniei, 
folosea tot felul de mijloace pentru a pune mâna pe avutul 
altora. Ea îl căsătorise pe Alexander cu o tânără 
patriciană, pe care apoi tot ea a alungat-o din palat, 


exilând-o în Africa, deşi împăratul îşi iubea soţia şi nu avea 
niciun motiv să se despartă de ea. 

72 Fusese adoptat la 20 iulie 221 şi a fost ucis în 235, 
luna şi ziua nu se cunosc precis, dar se ştie sigur că în 
intervalul ianuarie-martie, deşi după datele oferite de 
biograf ar însemna că a fost adoptat la 30 aprilie sau 1 mai 
221, şi a fost ucis la 8 ianuarie 235. Cum s-a mai văzut şi la 
alte biografii, datele cronologice din Istoria Augustă în 
general nu inspiră încredere şi trebuie confruntate mereu 
cu cele pe care le oferă alte documente istorice. 

73 Driadă - ghicitoare gallică (nu nimfă a pădurilor, 
despre care vorbeşte mitologia). 

7* În text lacună. 

73 Acholius se pare că este un nume inventat ad-hoc 
de biograf. 

70 Lacună. 

77 În ediţii care pornesc de la alte manuscrise sunt 
arătate şi alte nume de bărbaţi din consiliul lui Severus 
Alexander. 

CEI DOI MAXIMINI 

1 Iulius Capitolinus, unul dintre pseudonimele 
autorului anonim (vezi introducerea). 

2 Dedicaţia este adresată lui Constantin cel Mare 
(306 - 337). 

3 Maximinus. Caius Iulius Verus Maximinus (a. 235 - 
238) era originar din Tracia şi în tinereţe fusese păstor. În 
armata romană s-a remarcat încă din timpul lui Septimius 
Severus prin forţa sa fizică neobişnuită. A fost proclamat 
împărat de legiunile răsculate împotriva voinţei senatului. 
A câştigat victorii la Rin şi Dunăre (a. 236), dar a fost urât 
pentru cruzimile şi cheltuielile sale excesive. împotriva lui 
s-au produs răscoale în Africa şi în Italia. A fost înjunghiat 
de propriii săi soldaţi, sub zidurile cetăţii Aquileia pe când 
încerca să ajungă la Roma, unde fuseseră proclamaţi doi 
împărați. 


4 Thracia, nume acordat din primele timpuri unui 
vast ţinut mărginit la nord de Dunăre, la sud de Propontida 
şi Marea Egee, la est de Pontul Euxin, iar la vest de 
Strymon şi cele mai orientale triburi ilirice. Era divizată în 
două părţi de muntele Haemus (Balcani). 

5 Milo, celebrul atlet din Crotona, de şase ori 
învingător la jocurile olimpice şi tot de atâtea ori la jocurile 
pithice. A fost unul dintre adepţii lui Pythagora şi a 
comandat o armată învingând pe sybariţi (510 î.e.n.). 

— In realitate, asasinarea lui Alexander Severus s-a 
produs chiar în tabăra romană, pe când se afla în cortul 
său împreună cu mama sa lulia Mammaea. 

7 După moartea lui Alexander Severus, până la 
urcarea pe tron a lui Claudius al II-lea Gothicus, urmează, 
timp de 33 ani (235 - 268 e.n.), una dintre cele mai sumbre 
perioade ale Imperiului roman, pe care istoricii au 
denumit-o: anarhia militară. Pe de o parte, lumea romană 
este presată din toate părţile de asalturile popoarelor 
invadatoare, cărora puterea centrală le face cu greu faţă, 
iar pe de altă parte, lupta comandanților militari pentru 
acapararea funcţiei de conducător al statului, cărora 
senatul le opune fără succes Împărați aleşi de el, întreţine 
o stare de anarhie, care contribuie din ce în ce mai mult la 
agravarea situației. Această decădere a autorităţii 
imperiale creează condiţiile favorabile pentru detaşarea de 
putere centrală a provinciilor gallice în Occident, precum 
şi a regatului Palmyrei, care nu mai au încredere în 
posibilităţile de apărare ale Romei. Este preludiul 
catastrofei finale care pândeşte iremediabil imperiul 
sclavagist roman. 

8 Este primul împărat a cărui autoritate provine 
numai de la legiuni (vezi Aurelius Victor: Caesares, 25, 1; 
O. Th. Schulz, Wesen des râm. Kaisertums, p. 54, 
Paderborn, 1916 şi Vom Prinzipat zum Dominat, p. 266, 
Paderborn, 1919). 


8 Personaje mitice: 

Cyclops: ciclopii erau fiinţe omeneşti închipuite, cu 
un singur ochi în frunte. Textul se referă la ciclopul Polifem 
din Odyseea; Busiris, rege al Egiptului, care sacrifica pe 
străini lui Jupiter; Sciro, renumit bandit, care acţiona la 
frontiera dintre Attica şi Megarida şi care, în afară de 
faptul că jefuia pe călători, îi forţa să-i spele picioarele pe 
stânca scironiană, aruncându-i apoi în mare; Phalaris, tiran 
din Agrigent care-şi arunca victimele într-un taur de 
aramă, în care a pierit el însuşi; Typhon sau Typhoeus, 
monstru al lumii primitive, care este reprezentat când ca 
un uragan distructiv, când ca un gigant care varsă flăcări, 
adică personificând furtunile sau fenomenele vulcanice; 
Gigas era unul dintre giganţi, fiii lui Uranus şi ai 
pământului, care sunt reprezentaţi ca nişte fiinţe de o 
mărime monstruoasă, cu înfăţişare groaznică şi cu coadă 
de dragon. 

10 Athenio, conducător al sclavilor răsculați în 
Sicilia. A rezistat timp de patru ani armatelor romane până 
a fost înfrânt şi ucis de consulul Aquilius în anul 101 î.e.n. 

11 Trupele de arcaşi osdroeni fuseseră aduse din 
Orient de Severus Alexander. 

12 Titus, pe care arcaşii osdroeni l-au ales împărat, 
Maxi minus, apare în unele izvoare şi sub numele de 
Quartinus. 

Is Sirmium, oraş important al Pannoniei inferioare, 
pe ţărmul stâng al Savei, fundat de taurisci, a devenit sub 
romani capitala Pannoniei. 

11 Mişcarea de la Tysdrus nu aparţine ţăranilor, ci 
claselor dominante şi a fost îndreptată împotriva unui 
împărat numit de soldaţi, care nu susţinea interesele 
aristocrației (Herodianus, VII, 4 - 10; Aurelius Victor, 
Caesares, 26, Epitomae, 26; Eutropius, IX, 2; Zos., I, 14; 
Zonar., XII, 16; R. C a g n-a t - Larmee romaine d’Afrique, 
pp. 56 - 58 şi 155 - 160; M. Rostovtzeff, Social and 


Economic Histori, pp. 401 - 403). 

15 Gordianus I (Marhus Antonius Gordianus 
Sempronius), proclamat împărat în martie 238 de 
răsculații din Africa, îndeplinise funcţia de proconsul al 
Africii. Era bogat, cult şi avea optzeci de ani când a devenit 
împărat. El şi-a asociat la tron pe fiul său Gordianus al II- 
lea, dându-i titlul de Augustus. 

16 Cortegiu regal (regius apparatus): Herodianus 
arată că unul dintre aceste atribute ale puterii imperiale 
era focul, care era purtat în faţa cortegiului. 

17 Se numeau protectores gărzile care apărau pe 
împărat (qui corpus eius protegebant). 

18 În calitate de proconsul, Gordianus avea lictori. 

19 Vitalianus, prefectul pretoriului, a fost asasinat la 
Roma de trimişii răsculaților din Africa, partizanii 
Gordienilor. 

20 Dioscuri, adică fiii lui Jupiter, nume prin care erau 
desemnaţi Castor şi Pollux, cei doi eroi vestiți ai 
antichităţii, pe care grecii îl numeau şi Polydeuces, iar 
romanii Castores. 

21 Ziua a şasea înainte de Calendele lui iulie: 26 
iunie. 

22 Senatorii M. Clodius Puppienus Maximus şi D. 
Caelius Calvinus Balbinus au fost proclamaţi Auguști de 
senat la vestea morţii împăraţilor Gordiani (mai 238) şi au 
primit misiunea de a lupta împotriva lui Maximinus, 
împiedicându-l să pătrundă în Italia Nemulţumiţi de 
alegerea senatului, armata şi poporul din Roma i-au 
obligat să-l asocieze la domnie, acordându-i titlul de 
Caesar, şi pe nepotul lui Gordianus I, un copil de 13 ani, 
care va domni apoi singur sub numele de Gordianus l III- 
lea. 

23 Hemona era un oraş din Pannonia, situat în 
extremitatea acestei regiuni şi, fiindcă se afla în drumul de 
trecere spre Italia, era considerat ca un oraş italiot. Este 


cunoscută rezistenţa locuitorilor din acest oraş faţă de 
armatele lui Maximinus. Locuitorii Hemonei şi-au devastat 
propriul teritoriu, pentru a nu-i da lui Maximinus 
posibilitatea să se aprovizioneze. 

21 Deus Belenus: divinitate gallică, echivalent cu 
Apollo al romanilor şi Orus al egiptenilor. 

2: Este vorba de soldaţii legiunii a Il-a partice, ale 
căror familii se aflau în garnizoana obişnuită de lângă Alba 
Longa, deci amenințate de răzbunarea senatului şi a 
poporului. 

26 Ravenna, important oraş al Galliei Cisalpine. 
Situată în mijlocul mlaştinilor, nu era accesibilă decât 
dintr-o parte pe uscat, probabil pe drumul care vine 
dinspre Ariminum. Importanţa ei creşte sub Augustus, care 
a făcut din ea unul dintre marile porturi de staţionare a 
flotei romane. 

27 Palatin (Mons Palatinus), una dintre cele şapte 
coline, pe care - spune legenda - a fost întemeiată cetatea 
Roma. Colina Palatinus era situată între Tibru şi Forum şi 
avea trei vârfuri dintre care mai important era Palatium. 
Începând cu Augustus, pe Palatin s-au ridicat locuinţele 
familiei imperiale: Domus Auguşti, palatul lui Tiberius, 
palatul lui Domitianus etc. În timpul lui Septimius Severus 
a fost clădit pe Palatin „Palatul Severilor”. 

23 Primele două versuri (Qualis, ubi Oceani perfusus 
Lucijer unda). 

Extulit os sacrurn caelo tenebrasque resolvit, sunt 
din Vergilius, Acnei's, VIII, v. 589 şi 591, iar ultimul este 
apocrif, fiind, probabil adăugat de Fabillus, pentru a 
completa epigratul. 

29 Iulius Titianus, senior, tatăl retorului, renumit 
pentru lucrarea sa despre provinciile imperiului 
(Provinciae vei Chorografia), care a fost foarte apreciată. 

30 încălțăminte împărătească (Campagum regiuni): 
era un fel de încălţăminte cu mai multe bride, pe care o 


purtau senatorii, împărații şi copiii lor şi care apoi a fost 
adoptată de regi şi episcopi. 

31 Numele Arcia nu se cunoaşte: unii comentatori 
consideră că era vorba de fluviul Arsia, ceea ce nu e 
verosimil. 

32 Este vorba de împăratul Severus Alexander, care îl 
preţuia mult pe Maximinus. 

33 Dexippus vezi nota 60 la viaţa lui Severus 
Alexander. 

34 Douăzeci de bărbaţi: senatul a încredinţat 
apărarea Italiei împotriva lui Maximinus unei comisii 
formate din douăzeci foşti consuli, viginti consulares ex 
senatus consulto reipublicae curândae. Această afirmaţie 
se găseşte şi la Z o simos, I, 14. Între ei se aflau şi viitorii 
împărați, Maximus şi Balbinus, precum şi apărătorii 
Aquileiei, Crispinus şi Menofilus. 

35 Autorul nu era probabil de acord cu această 
versiune. El dă, în altă parte a lucrării, o relatare a morţii 
lui Maximinus, care diferă de cea menţionată aici. 

36 Este, probabil, o greşeală, în loc de Heredianus, 
cum apare în alt manuscris; autor al unor scrieri istorice, 
tratate de filosofie şi artă militară, el s-a născut în Bithinia 
în jurul anului 95 e.n. Era prieten al împăratului 
Hadrianus. A scris Istoria expedițiilor lui Alexandru, 
Istoria Indiei şi altele. Multe dintre operele sale s-au 
pierdut. A murit cam pe la anul 180 e.n., astfel încât în 
niciun caz n-a putut scrie despre fapte petrecute după 
moartea lui. 

37 Numele lui era M. Clodius Puppienus Maximus, 
fiind vorba deci de o singură persoană. 

CEI TREI GORDIANI 

1 Pompeiana domus: Casa lui Pompeius şi-a păstrat 
multă vreme prestigiul de care vorbeşte atât Plutarh, cât şi 
Suetonius. 

2 Cerbi palmaţi (cerni palmati): se numeau astfel, din 


cauza formei plate a aşezării coarnelor. 

3 Juvenaliae: era sărbătoarea tineretului, în timpul 
căreia se făceau sacrificii dedicate zeiţei Juventa; a fost 
înfiinţată de Nero. 

— Gordianus cel Tânăr. 

5 Mutius, Rutilius, Laelius: Mutius Scaevola, 
contemporan cu Cicero, propus de senat, pentru 
integritatea sa, ca exemplu pentru toți guvernatorii Asiei; 
Rutilius, despre care vorbesc, de asemenea, Valerius 
Maximus, Cicero şi Seneca; Laelius, cunoscut pentru 
înțelepciunea lui; Junius, istoricul Iunius Cordus citat de 
mai multe ori în conținutul operei. 

6 După un strămoşesc obicei, nici fiul nu făcea baie 
alături de tatăl său, nici ginerele alături de socrul său. 

7 Apar unele ştiri contradictorii în legătură cu 
răscoala din Africa, împotriva  procuratorului lui 
Maximinus. În acelaşi aliniat, autorul arată că era o 
răscoală a nobililor nemulțumiți, care au atras de partea 
lor pe soldați, apoi vorbeşte de răscoala țăranilor africani. 

8 întrucât în timpul campaniei, soldații nu aveau la 
îndemână o mantie de purpură, care constituia un atribut 
imperial, când alegeau pe împărat, se foloseau de purpura 
de pe steaguri. 

9 Lacună în text. 

9 a Lui Gordianus I şi Gordianus al Il-lea li s-au 
adăugat şi cognomenul de Africanus (în amintirea lui 
Scipio Africanus) şi pe cel de Romanus. 

10 Licinius Valerianus a fost comandantul legiunilor 
de la Rhin şi Dunărea de sus, care l-au proclamat împărat. 
În acelaşi timp, Trebonianus, Aemilianus şi Ingenuus, 
sprijinindu-se şi ei pe legiunile pe care le comandau, 
luptau pentru tron (a. 252). Licinius Valerianus reuşeşte să 
se menţină la conducere după înlăturarea celorlalţi şi 
domneşte, având ca asociat pe fiul său, Licinius Gallienus 
(a. 253 - 260), cum se va vedea mai departe. 


11 Moartea celor doi Gordiani a avut loc în jurul 
datei de 20 aprilie 238 e.n. 

12 Serenus Sammonicus, autorul unui poem intitulat 
„Carmen de re medica”, a fost condamnat la moarte de 
Caracalla în 212. 

13 Priapus, fiul lui Dionysos (Bacchus) şi al Afroditei 
(Venus), era zeul protector al turmelor de oi şi capre, al 
albinelor şi al vinului, zeul abundenței şi al desfrâului. 

14 Gordianus cel bătrân reproduce trei versuri din 
Vergilius, Acneis, VI, 869 - 871 (Ostendent terris hune 
tantum fata, neque ultra 

Esse sinent. Nimium vobis Romană propago Visa 
potens, Superi, propria haec şi dona fuissent). 

15 Gordianus al II-lea (a. 238 - 244), numit în 
inscripţii Divi M. Antonii Gordiani, sororis filius; era, prin 
urmare, nepot de fiică al lui Gordianus I. 

16 Maximus şi Balbinus au fost înlăturați în anul 238, 
la începutul lunii mai, printr-o răscoală a pretorienilor, 
care i-au prins şi i-au masacrat (R. Bloch, J. Cousin: Rome 
et son déstin. Armand Colin 1960, p. 252). 

17 Complotul lui Sabinianus a avut loc în 240. 

18 Căsătoria lui Gordianus al III-lea cu fiica lui Caius 
Furius Sabinius Aquíla Timesitheus (în text, Misitheus), 
numită Furia Sabina Tranquillina, este atestată de 
monedele descoperite în Alexandria (Egipt). Timesitheus 
exercitase demnități importante: comandantul cohortei 
auxiliare în Spania, procurator în Gallia la Roma, în Siria, 
în Asia Mică, locţiitor de guvernator, vice praesidis, în 
Arabia şi în Asia. Gordianus al III-lea l-a numit prefect al 
pretoriului. El a avut, de fapt, conducerea imperiului în 
locul împăratului care era prea tânăr. 

19 Porţile templului Ianus au fost închise în timpul lui 
Marcus Aurelius şi n-au mai fost deschise de atunci. lanus 
deţinea un loc important în religia romanilor; prezida 
începutul oricărei acţiuni; la Roma, regele Numa i-a 


consacrat un templu, care era închis în timp de pace şi 
deschis odată cu declararea războiului. 

20 Sapor I, regele perşilor, ia domnia în 240 şi începe 
să atace provinciile romane. El a năvălit în Mesopotamia, a 
cucerit Carrae şi Nissibis, ajungând până în Antiochia. 
Gordianus al III-lea, ajutat de socrul său, a întreprins o 
campanie împotriva perşilor şi a obţinut unele victorii, 
reuşind să restabilească graniţa pe Eufrat. 

21 Artaxerxes  (Ardaşir) fondatorul dinastiei 
sasanizilor după înfrângerea lui Artaban V (a. 226 e.n.) 
când s-a declarat rege al statului părților. 

22 Misitheus (sau Timesitheus, cum apare în tratate) 
a murit, la sfârşitul anului 243. Unii istorici pun la îndoială 
versiunea reprodusă aici, considerând că moartea lui s-a 
datorat unei boli (K. F.W. Lehmann: Kaiser Gordian III, pp. 
87 - 88). 

23 M. Iulius Philippus, supranumit Arabul, fiindcă se 
născuse în Arabia, era, după unii istorici, fiul unui şef de 
tâlhari (Aurelius Victor: Epitome, 28, 4), iar după alţii 
provenea dintr-o familie de cavaleri (M. Besnier, op. cit... 
p. 152). În războiul purtat de Gordianus al III-lea împotriva 
perşilor a îndeplinit funcţia de comandant, alături de 
Timesitheus. După moartea acestuia a devenit prefect al 
pretoriului în locul lui. După asasinarea lui Gordianus. al 
III-lea în martie 244 Philippus devine împărat (244 - 249). 
El a făcut pace cu perşii, i-a învins pe carpi (245 - 247). 

După încercarea de uzurpare a lui Pacatianus, 
comandantul legiunilor de la Dunăre (248) şi a altor 
generali în Orient, Philippus a încredinţat conducerea 
armatelor lui Decius, care, datorită succeselor dobândite, a 
fost proclamat împărat de către soldaţi. Philippus a fost 
învins şi ucis într-o luptă lângă Verona (249). 

Naves frumentariae: corăbii care transportau 
alimente; făceau parte din categoria naves onerariae, 
corăbii mari grele, cu pânze; romanii mai foloseau, la 


război, o serie de alte corăbi: naves acturiae, pentru 
acţiuni rapide; naves longae, cu multe rame (până la 50); 
naves tectae, acoperite; naves turritaie, prevăzute cu un 
turn, de unde soldaţii aruncau suliţele. 

25 Marmora de Carystos provenea din Eubeea; 
marmora Claudiana de lângă oraşul Claudiae, aflat în Asia, 
pe malul drept al Eufratului; cea de Synnada, din Frigia, o 
marmoră albă, cu vine purpurii, folosită de romani pentru 
ornamentarea principalelor edificii. 

26 Philippus a celebrat, în anul 246, centenarul 
întemeierii Romei. Jocurile seculare au fost organizate în 
21 aprilie 248. Sărbătorile au ţinut trei zile. 

27 Caius Caesar se potriveşte şi lui Iulius Caesar şi 
lui Caligula (autorul se referă, desigur, la cel din urmă). 

28 A şaptea zi înainte de idele lui iulie: 9 iulie 23S 
e.n. 

23 Este vorba de M. Clodius Puppienus Maximus, 
deci o singură persoană (vezi şi nota 16). 

— 30 Rezultă că Gordianus al II-lea a fost impus 
senatului, ca împărat, atât de către poporul din Roma, cât 
şi de armată. 

51 Curius Fortunatianus, retor din secolul al III-lea. 

32 Bithynia, provincie din Asia Mică, lăsată 
moştenire Romei de regele său Nicomedes IV Philopator, 
în anul 74 î.e.n. 

*3 Narbo, capitala Galliei Narbonensis (cuprinsă 
între Aquita mă, M. Mediterană şi Alpi). 

31 Balbus Cornelius Theophanis din Mitilene, 
renumit prin lucrările sale istorice şi prieten al lui 
Pompeius. 

53 Maximus şi Balbinus au devenit Împărați în 238, 
la începutul lunii mai şi au domnit nouăzeci de zile (Vezi M. 
Besnier, op. cit., p. 149). 

36 Cartierul carenelor din Roma se găsea la poalele 
muntelui Caelius; principalul edificiu din acest cartier era 


templul lui Tellus, în jurul căruia se ridicau frumoase 
construcţii în forma unei carene de corabie. 

37 Carpii: unul dintre triburile dace, aşezate iniţial 
pe Prut şi Siret, care au atacat, separat sau împreună cu 
goții, în secolul al III-lea, Imperiul roman. 

13 Sfârşitul Histriei: menţionat în timpul lui Maximus 
şi Balbinus, legat de luptele carpilor cu moesii, de războiul 
împotriva sciţilor, nu se poate referi la cetatea Histria de la 
gurile Dunării, care a fost distrusă de goți mai târziu (vezi 
E. Condurachi: Histria, E.S.L.A., p. 11) şi articolul prof. R. 
Vulpe din revista „Studii clasice” IX 1969). 

CEI DOI VALERIANI 

1 Lacuna mare de la începutul biografiei celor doi 
Valeriani arată că manuscrisul cuprinzând biografiile 
împăraţilor de la cei doi Philippus până la Valeriani (şi 
începutul biografiei acestora) s-a pierdut. 

Sapor I, (apur) fiul lui Artaxerxes (Ardaşir) regele 
părţilor din dinastia Sasanizilor, a domnit între anii 241 şi 
273 e.n. S-a luptat cu Gordianus al Ill-lea şi apoi cu 
Valerianus, care, fiind învins, a fost luat prizonier (la 260) 
şi ţinut în captivitate până la sfârşitul vieţii. După aceasta, 
Sapor a cucerit Siria, a distrus Antiochia, Tarsos şi 
Cezarea. A fost înfrânt de Odenatus şi Zenobia. Velsolus nu 
e cunoscut în istorie, de aceea unii comentatori consideră 
că, în manuscris, trebuie să fi fost vei solus, referindu-se la 
Sapor însuşi. 

3 ai capturat pe un împărat bătrân”: se referă la 
Publius Licinius Valerianus (a. 252 - 260), proclamat 
împărat de soldaţii săi la vârsta de 70 de ani; în 253 şi-a 
asociat la tron pe fiul său, Licinius Gallienus (R. Bloch, J. 
Cousin, op. cit., p. Ţ90). A purtat lupte cu Sapor I, regele 
părţilor şi a fost făcut prizonier la Edessa (260), în 
împrejurări îndoielnice: după unii (Zosimos), a fost făcut 
prizonier prin trădare în momentul când se îndrepta 
pentru tratative spre Sapor; după alţii (Zonaras, Aurelius 


Victor), fiind învins în luptă s-a văzut nevoit să se predea, 
după ce a intrat în Edessa, de teama unei revolte a 
propriei armate. Tratamentul administrat de Sapor 
prizonierului său a fost foarte dur, ceea ce se constată 
după modul cum este înfăţişat pe basoreliefurile de la 
Nach, Rustem şi Sapur, unde, cu ocazia triumfului lui 
Sapor I, Valerianus apare în genunchi implorând pe 
învingător. 

4 Galii, năvălind în 391 î.e.n., au ocupat Roma şi au 
incendiat-o în 387 î.e.n. În timpul celui de al doilea război 
punic (218 - 202 î.e.n.), cartaginezii, sub conducerea lui 
Hannibal, au pătruns în Italia şi i-au învins în mai multe 
lupte pe romani. Romanii au purtat războaie grele 
împotriva lui Mithridate, care era regele Pontului (120 - 63 
î.e.n.). După moartea acestuia, fiul său, Pharnace, care se 
afla de partea lui Pompeius, este învins de Caesar (a. 47 
î.e.n.). 

5 Velenus, unul dintre regii caduşilor, puternic trib 
scitic, care locuia în munţii situaţi în partea de sud-vest a 
Mării Caspice. 

6 Artabasd.es primise tronul Armeniei cu sprijinul lui 
Sapor I, care-l înlăturase pe Tindates, fiul lui Cosroes. 

7 Odenatus, conducătorul Palmyrei, l-a învins pe 
Sapor I, după ce acesta fusese oprit în înaintarea sa, după 
înfrângerea lui Valerianus de către Macrianus şi Ballista. 
Important centru al comerţului ide caravane, aşezat la 
graniţa dintre Siria şi Parthia, Paimyra fusese anexată de 
romani în secolul al III-lea e.n. După moartea lui Odenatus, 
Zenobia (a. 266 - 273), soţia lui, se declară independentă 
faţă de romani, ocupă Siria, Egiptul şi Asia Mică. Dar, în 
cele din urmă, Aurelianus a învins-o şi a distrus Paimyra, 
iar Zenobia a fost obligată să-şi trăiască restul zilelor sale 
în captivitate. 

8 Caius Messius Q. Traianus Dedus (a. 248 - 251) era 
generalul lui Philippus Arabul, pe care îl ucide într-o 


bătălie, luând tronul Imperiului roman. A murit într-o luptă 
cu goții împreună cu fiul său. Se pare că ştirea în legătură 
cu restabilirea funcţiei de cenzor (desfiinţată sub 
Augustus) de către Decius nu este întemeiată, iar discursul 
lui Decius este un document apocrif (M. B e’s nie r), op. 
cit., p. 158). 

9 Valerianus cel Tânăr, (Licinius Valerianus), fiul lui 
Vale nanus, dintr-o altă mamă decât Gallienus, deci frate 
vitreg cu acesta. Cel de-al treilea Valerianus, P. Licinius 
Cornelius Valerianus, era fiul lui Gallienus şi nepotul lui 
Valerianus tatăl. 

CEI DOI GALLIENI 

1 După capturarea lui Valerianus (a. 260), a rămas 
singur, la conducerea imperiului, fiul acestuia, Gallienus, 
care, asociat la domnia tatălui său din anul 253, va 
continua să-şi exercite funcția supremă singur, din anul 
260 până în anul 268 e.n., când a căzut, împreună cu 
fratele său vitreg, victimă unui complot al generalilor din 
statul său major, în timp ce asedia Mediolanum, în care se 
refugiase Aureolus. Situaţia imperiului a devenit, în 
această perioadă, din ce în ce mai grea: epidemia care 
făcea ravagii în mijlocul populaţiei (5.000 de victime pe zi); 
cutremure de pământ, care au zguduit Roma, Africa şi 
Asia; o răscoală a sclavilor în Sicilia; atacurile repetate ale 
populațiilor năvălitoare; în interior o serie de uzurpatori 
care asaltează tronul imperial etc. În aceste împrejurări, 
Gallienus a încercat să restabilească ordinea, deplasându- 
şi armatele fie pentru a pedepsi pe uzurpatori, fie pentru a 
respinge pe năvălitorii de la graniţe (ăla manii care 
invadaseră Italia de Nord, şi goții, care, după ce intraseră 
în Dacia, şi-au continuat acţiunile pe mare şi pe uscat prin 
Moesla spre Grecia şi Asia Mică). În ceea ce priveşte 
aprecierea asupra persoanei lui Gallienus ca împărat şi ca 
om, istoricii se împart în două grupe: pe de o parte, 
autorul Istoriei Auguste, la care se adaugă Eutropius şi 


Aurelius Victor, care pretind că fiul lui Valerianus s-a 
dovedit cu totul inferior rolului de conducător, datorită 
vieţii desfrânate, caracterului său crud şi perfid, care au 
determinat o atitudine de indiferenţă completă faţă de 
interesele statului şi de adversitate faţă de senat, căruia îi 
diminuase simţitor rolul prin anularea comandamentelor 
deţinute anterior; pe de altă parte, unii scriitori greci din 
secolul al V-lea, cum sunt Zosimos şi Zonaras, fără să 
vorbească despre viciile lui Gallienus, scot în evidenţă 
victoriile obţinute, succesele diplomatice şi reformele lui 
militare şi administrative. 

2 Macrianus a fost unul dintre generalii care au 
uzurpat tronul lui Gallienus. După ce Valerianus a fost luat 
prizonier de Sapor I, Macrianus şi Ballista au reuşit să-i 
respingă pe perşi. La Efes, Macrianus a proclamat ca 
Auguşti pe fiii săi, Macrianus cel Tânăr şi Quietus, care au 
fost recunoscuţi în Asia Mică, Siria şi Egipt. împreună cu 
fiul său cel mare, Macrianus, a trecut în Europa, ca să 
ajungă la Roma. Au fost învinşi şi omorâţi în Illyricum (a. 
261). Gallienus, care purta lupte cu alamanii şi cu 
Postumus, un alt pretendent la tron, s-a înţeles cu 
Odenatus, conducătorul Palmyrei, care l-a învins pe 
Quietus, fiul cel mic al lui Macrianus, la Emessa. Quietus a 
fost omorât din ordinul lui Odenatus, iar Gallienus a reuşit 
să restabilească autoritatea imperială în Orient. 

3 Răscoala lui Aemilianus din Egipt nu este 
menţionată în alte izvoare. 

4 Gallienus fusese silit să părăsească o parte a 
Galliei, pentru a apăra ltalia de o invazie germană şi 
pentru a înfrânge pe uzurpatorii Ingenuus şi Regalianus 
care fuseseră proclamaţi împărați (a. 258). In Gallia, 
armata şi poporul proclamaseră ca împărat pe M. 
Casslanus Latinius Postumus „restitutor Galliarum”. După 
câteva încercări de a-l înlătura pe Postumus, Gallienus a 
fost silit să-l recunoască de conducător al Galliei. 


5 Achaia - provincie romană, care cuprindea 
Peleponesul şi Grecia septentrională, la sud de Thessalia. 

5 a Atrabes sau Atrebates - populaţie a Galliei 
belgice. 

6 Nisibis şi Corrae, oraşe în Mesopotamia. 

7 Cresiphon, localitate în Assyria, aşezată pe malul 
de răsărit al Tigrului; a dobândit importanţă după ce a 
devenit reşedinţa de iarnă a regilor părţi. 

8 Cappadocia, regiune din partea de nord-est a Asiei 
Mici. După ce a fost independentă şi condusă de monarhi, 
a devenit provincie romană. Era renumită în hergheliile de 
cai care se hrăneau pe întinsele păşuni în care era bogată 
Cappadocia. 

9 Areopagul - era tribunalul suprem din Atena, care 
judeca procesele mari. Membrii lui erau foşti arhonţi. 

10 Heraclea: sub acest nume se cunosc mai multe 
localităţi în Europa şi Asia. Aici este vorba, desigur, de 
Heraclea 

Pontica de pe coasta de sud a Mării Negre, în 
Tithynia. 

Din acest pasaj reiese că fiecare corporație îşi avea 
drapelul său; pe unele dintre aceste drapele era 
reprezentat un dragon. 

11 Odenatus a fost ucis între 226 şi 267. Fiul său, 
Vaballath, condus de Zenobia, a avut, la începutul domniei, 
conflicte cu Gallienus. 

12 Cyzicus vezi nota 9 la Viaţa lui Antoninus Pius şi 
nota 35 la Viaţa lui Severus. 

13 Pentru a-şi proteja retragerea, goții au construit în 
urma lor, un meterez din căruţe. Muntele Gessax n-a putut 
fi identificat, deoarece autorul nu dă alte indicaţii, iar alţi 
scriitori nu-l menţionează. 

14 În ceea ce priveşte identitatea lui Valerianus, aşa 
cum s-a mai arătat, părerile variază. 

15 Cei treizeci de tirani: prin analogie cu o situaţie 


similară din istoria Greciei, au fost astfel numiţi împărații 
care s-au luptat pentru tron şi s-au perindat la conducerea 
imperiului, începând cu data când a devenit împărat 
Gallienus şi până la moartea acestuia. 

16 Coroana cu raze aparţinea, în mod obişnuit, numai 
zeilor. 

17 Este vorba de încălţămintea (campagus sau 
campacus), ale cărei curele formau un fel de reţea 
(reticuli) în jurul piciorului. Era de culoarea neagră sau, 
pentru senatori, albă, iar pentru împărați de culoarea 
purpurii. Gallienus purta încălţăminte militară caliga, 
pentru că proteja mai bine piciorul. 

18 Se referă la Xenophon, care a arătat o deosebită 
fermitate când i s-a comunicat moartea fiului său. 

19 Despre Saloninus Gallienus nu sunt alte menţiuni. 
Fiul lui Gallienus, Valerianus cel Tânăr, a fost lăsat de tatăl 
său în Gallia, având consilieri pe Postumus şi Silvanus. 
Soldaţii lui Postumus l-au omorât pe Valerianus şi 
Postumus a fost proclamat împărat. Pe unele monede 
apare chipul împărătesei Salonina, soţia lui Gallienus (M. 
Besnie, op. cit., p. 186), ucisă împreună cu acesta la Milan. 
Historia Augusta îl identifică pe Saloninus cu Valerianus 
cel Tânăr, în realitate sunt persoane diferite, ambii fii ai lui 
Gallienus; de la Iulia Cornelia Salonina, a avut şi pe cel de 
al treilea, Macinanus, consul în 268. 

20 Gallienus a domnit singur, după ce tatăl său a fost 
luat prizonier, între 260 şi 268. 

21 Parandium de la verbul parare: a pregăti. 

CEI TREIZECI DE TIRANI 

1 Cyriades sau Miriades era cetăţean roman din 
Antiochia, refugiat la perşi din cauza unor nereguli. După 
cucerirea Antiochiei, Sapor i-a dat titlul de Augustus (256). 
(Vezi M. Besnier, op. cit., p. 177.) 

2 De personalitatea lui Postumus (M. Cassianus 
Latinius Pos tumus 258 - 268) este legată întemeierea 


imperiului  galiilor, care s-a declarat independent, 
rămânând, în acelaşi timp, credincios puterii romane. 
Datorită calităţilor lui militare, Postumus a fost numit de 
Gallienus comandantul graniţei transrenane, guvernator 
(praeses) al unei provincii gallice (probabil, Gallia Belgica) 
şi consilier al lui Saloninus, iar în timpul unei revolte a 
soldaţilor, a fost declarat de aceştia împărat. Spre 
deosebire de ceilalţi tirani, Postumus n-a încercat să 
supună autorităţii sale Italia şi întreaga lume romană, fiind 
mulţumit să domnească asupra Galliei dintre Rhin şi Rhon, 
la care s-au adăugat ulterior Hispania şi Britania. Fiind 
general roman, el a înţeles caracterul roman al conducerii 
sale, şi sarcina care-i revenea de a apăra graniţa 
imperiului de invazia barbară. Aşa se explică demnităţile 
pe care şi le-a atribuit (puterea tribuniciară, consulatul, 
proconsulatul), titlurile înscrise pe monede (Pius, Felix, 
Invictus, Augustus, Pater Patriae) funcţiile administrative 
acordate, măsurile luate pentru asigurarea graniţelor 
romane, lucrările edilitare ridicate, după mojdelul roman, 
în interiorul Galliei etc. Încercările lui Gallienus de a-l 
înlătura (259 - 260 - 265) au rămas zadarnice. A fost ucis, 
împreună cu fiul său, Postumus junior, de propriii săi 
soldaţi, datorită faptului că le-a interzis jefuirea oraşelor 
cucerite. 

3 Lollianus: istoricii ulteriori îl menţionează sub 
numele de Laelianus care, de fapt, este cel corect atestat 
şi pe monede; încercând să se opună lui Postumus a fost 
învins de acesta, dar după moartea lui Postumus, a rămas, 
împreună cu  Victorianus, la conducerea  Galliei, 
împărţindu-şi puterea: unul la Mayenţa, altul la Agrippina 
(Colonia). Amândoi au căzut răpuşi de soldaţi, deşi 
Laelianus reuşise să oprească invazia francilor şi a 
alamanilor şi să consolideze graniţa prin întărituri. 

— Postumus cel Tânăr a fost asociatul tatălui său la 
tronul Galliei şi a fost măcelărit, împreună cu el, de soldaţi 


(a. 268). 

5 Af. Piavonius Victorianus a fost impus de soldaţi, ca 
asociat la tron, lui Postumus (vezi nota 3). 

8 Agrippina (Agrippinensis Colonia), azi Koeln, oraş 
pe Rhin. 

7 Marius (Marcus Aurelius) a urmat după Laelianus 
la conducerea Galliei. Istoricii spun că a domnit numai trei 
zile, deşi numărul mare de monede cu chipul său indică o 
domnie mai lungă. 

8 În anul 258, legiunile de la Dunăre au proclamat, 
pe rând. ca împărați, pe Ingenuus, un foarte bun general şi 
apoi pe Regilianus. Galldenus a fost silit să întrerupă 
campania de la Rhin şi să pornească în Pannonia, la 
Dunăre, împotriva lui Ingenuus. Învins la Mursa de 
cavaleria comandată de Aureolus, Ingenuus a fost 
masacrat de soldaţii săi. 

9 Regilianus, proclamat şi el împărat de legiunea de 
la Dunăre, fusese guvernator al provinciei Illyricum. A avut 
aceeaşi soartă ca şi Ingenuus. El apare la istorici sub 
numele de Regalianus. Despre originea dacă a lui 
Regilianus nu apare vreo menţiune la alţi istorici (vezi M. 
B e's nier, op. cit., pp. 175 - 176 şi M. Rostovtzeff, op. 
cit., p. 391). 

10 Aşa cum s-a mai arătat, Aureolus a fost unul 
dintre cei mai buni generali ai lui Gallienus. El s-a răsculat 
contra lui Gallienus şi a fost proclamat împărat. Gallienus 
l-a învins la Milan (268), dar el însuşi a fost omorât de 
propriii săi soldaţi. În legătură cu venirea la tron a lui 
Claudius. 

M. Rostovtzeff (op. cit., p. 391) arată că acesta a fost 
proclamat împărat de soldaţii care l-au ucis pe Galllenus în 
268. Claudius a continuat lupta împotriva lui Aureolus. şi l- 
a silit să capituleze. Apoi Aureolus a fost ucis în cursul unei 
răscoale militare. Historia Augusta îi atribuie lui Claudius 
moartea sa. 


11 Pons Aureoli, lângă satul Pontiruolo, aproape de 
Milan. 

12 Odenatus. La cealaltă extremitate a lumii, în 
orient, la frontiera Eufratului, ca şi în occident, la frontiera 
Rhinului, a apărut un stat independent, care apăra 
imperiul roman de barbarii năvălitori. Spre deosebire, 
însă, de imperiul galiilor, în Palmyra, mişcarea avea un 
caracter naţional. În timp ce Postumus sau Tetricus 
conduceau după obiceiul roman, imperiul palmyreian avea 
în frunte şefi indigeni, investiţi într-adevăr cu demnități 
romane, dar în luptă deschisă împotriva generalilor 
romani. De aceea, Palmyra a avut o evoluţie ciudată: un 
singur moment de strălucire precedat şi urmat de secole 
pline de obscuritate, iar astăzi, pe locul ei nu mai sunt 
decât ruine. Odenatus, fratele lui Septimius-Hairanes, ne 
apare ca un om remarcabil, înzestrat, inteligent şi 
ambițios, cu deosebite calităţi militare şi diplomatice; este 
un prinţ indigen, care s-a romanizat, obţinând un rang în 
ierarhia imperială începând din anul 258 e.n. el este, în 
acelaşi timp (inscripţiile o atestă), Claris simiusconsularis 
şi dominus al Palmyrei. În anul 260, când situaţia 
Imperiului roman s-a agravat în mod brusc în Orient prin 
acţiunea lui Sapor şi capturarea lui Valerianus, 
Odenatusapare pe primul plan, atacând şi învingând atât 
pe Sapor, cât şi pe fiul lui Macrianus, Quietus, ucis în 
timpul luptei „contribuind astfel la restabilirea autorităţii 
romane în Orient. 

În Herodes şi Maeonius. (Vezi nota precedentă.) A. 
Calderini. (I. Severi, la crisi dell'Impero nell'IIl secolo, 
Bologna, 1949, pp. 180 - 181), nu constderă ca sigură 
înrudirea lui Maeonius cu Odenatus. El îl citează pe Solari, 
care credecă atât Gauienus, cât şi Zenobia nu au fost 
străini de asasinarea lui Odenatus. 

14 Ballista: Relatarea făcută de Historia Augustă 
asupra morții lui Ballista nu este susținută de M. Besnier 


(op. cit., p. 183), care afirmă că acesta s-a retras în viaţa 
particulară. Această versiune nu apare nici la A. Calderini 
(op. cit., p. 175). In ceea ce priveşte moartea lui Quietus, 
Calderini arată că acesta a fost ucis de locuitorii cetăţii 
E.messa. 

15 Galatia, regiune din Asia Mică, locuită de o 
populaţie formată din galii, care ca urmare a unei invazii 
celte în direcţia Balcanilor (când au atacat şi oraşul Delii) 
se instalaseră aici în diferite perioade ale secolului al II- 
lea î.e.n. Fiind o populaţie amestecată - greci şi galii - 
vorbea limba gallică; ea şi-a păstrat tradiţiile greceşti şi 
gallice, fiind împărţită în trei triburi (tolistobagi, tectosagi 
şi troemi), fiecare divizat în câte patru părţi numite 
tetrarhii şi având în frunte un tetrarh. Unul dintre aceştia, 
Deiotarus, a primit de la romani titlul de rege, ca 
recompensă pentru ajutorul dat în războiul contra lui 
Mithridate, regele Pontului. După moartea lui Deiotarus, 
sub urmaşul acestuia Amyntas, Galatia a fost transformată 
în provincie romană de Augustus (anul 25 î.e.n.). 

16 Valens, proconsulul Achaiei, fost conducător al 
unei răscoale din Grecia, a fost proclamat împărat, în 
acelaşi timp când, în altă parte a imperiului, Macrianus 
transmisese domnia fiilor săi (261). In ceea ce-l priveşte pe 
Valens cel Bătrân, textul se referă, probabil, la Valens 
Licinius, pe care poporul l-a susţinut câtva timp împotriva 
lui Decius (a. 249 - 251). Calderini arată că acesta era de 
rang senatorial şi a fost proclamat împărat la Roma de 
popor şi de pretorieni pe când Decius lipsea. Apoi a fost 
înlăturat tot de aceştia (A. Calderini, op. cit., pp. 157 şi 
285). 

17 Piso: în legătură cu activitatea lui, vezi M. 
Rostovtzeff (op. cit., p. 614), privind aprecierea lui J. 
Grafton Milne, din care rezultă că Piso a încercat o 
mişcare împotriva lui 

Gallienus, în Grecia, fiind silit apoi de propriii săi 


soldaţi să se declare împărat. 

13 Aemilianus. Unii istorici contestă veridicitatea 
ştirilor asupra răscoalei conduse de Aemilianus. Se pare că 
Historia Augusta a inventat acţiunea lui Aemilianus din 
Egipt şi el ar fi numai un dublet al lui Aemilianus, care a 
condus o răscoală în Moesia, în timpul lui Valerianus (M. B 
e'snier, op. cit., p. 184). A. Calderini (op. cit., p. 175) 
admite că, după moartea lui Quietus, Aemilianus, prefectul 
Egiptului, s-a alăturat şi el răsculaților lui Aurelianus. 

Saturninus este menţionat ca unul dintre generalii 
care au încercat să uzurpe tronul lui Probus, în Siria, în 
jurul anului 276 (M. Rostovtzeff, op. cit., p. 394). A. 
Calderini spune că Saturninus s-a proclamat împărat la 
Alexandria şi apoi a intrat în Palestina, unde a fost ucis de 
soldaţi. 

20 Tetricus cel Bătrân (Caius Pius Esuvius Tetricus) 
era senator roman şi guvernator al Aquitaniei. A fost 
ultimul împărat din Gallia (268 - 273). 

21 Regiuni de aprovizionare (annonariae) se numeau 
unele din provinciile Italiei, obligate la un tribut în natură 
pentru asigurarea aprovizionării cu alimente a armatei şi a 
casei imperiale; altele, care se aflau în jurul Romei până la 
borna 100 (147 - 200 km), purtau numele de urbicariae şi 
erau sub conducerea de drept a prefectului Romei. 
Tetricus era corector, deci guvernator al regiunii 
annonaria. 

22 Cyclas - îmbrăcăminte feminină, care consta 
dintr-o draperie lungă şi largă, de o țesătură foarte fină, 
care se punea în jurul corpului, ca palliumul, şi putea să 
acopere, când era nevoie, întreaga figură. De jur- 
împrejurul marginilor avea o banderolă de culoarea 
purpurii sau o broderie de aur. 

23 Trebellianus. Şi în ceea ce priveşte relatările 
asupra lui Trebellianus există rezerve. (M. Besnier, op. cit., 


p. 


184) şi A. Ca 1 der îni, op. cit., p. 564). Este vorba, 
de fapt, de o „invenţie“ a Historiei Auguste, numele lui 
fiind un dublet al lui Regalianus. 

2 i Isauria, ţinut în Asia Mică, la nord de Taurus, între 
Pisidia şi Cilicia. Isaurienii au fost înfrânți de consulul 
roman L. Serviiius (75 î.e.n.), care a primit numele de 
Isauricus. 

25 Cilicia, ţinut în Asia Mică, împărţit, printr-un lanţ 
de munţi (Taurus). În Cilicia aspera şi Cilicia campestris. 
Şi-a păstrat independenţa până în timpul perşilor care au 
făcut din ea o satrapie. A fost cucerită de Alexandru cel 
Mare, iar după moartea acestuia a devenit o parte a regilor 
Seleucizi. Locuitorii ei au fost, apoi, alungaţi în munţi de 
grecii care s-au aşezat în câmpie, devenind briganzi şi 
pirați. Aceştia din urmă au fost înfrânți de Pompeius, iar 
ulterior ţara a fost transformată în provincie romană: 
partea de câmpie, în anul 67 - 66 î.e.n. cea muntoasă, sub 
împăratul Vespasianus. 

26 Heremiianus şi Timolaus, fiii Zenobiei, regina 
Palmyrei. În legătură cu Zenobia şi fiii săi, istoricii acceptă 
versiunea că, după înfrângere, ea ar fi trăit la Roma, într-o 
vilă pe Tibru, bine tratată de Aurelianus; Timolaus este, 
probabil, identic cu Vaballath (Vabalatus). 

27 Celsus este menţionat şi de A. Calderini (op. cit., 
p. 476), în legătură cu ruda împăratului, Galbena 
(„influente fino a creare în Africa Celso imperatore”). 

28 Sicca (Sicca Veneria), localitate în nordul Africii, 
la hotarul dintre Numidia şi Zeugftana, construită pe o 
colină de pe malul fluviului Bagrada. 

29 Zenobia, soţia lui Odenatus; după moartea soţului 
ei şi a lui Maeonius, Zenobia, care se pare că n-a fost 
străină de pieirea celui din urmă, a determinat încoronarea 
fiului său mai mare, Vaballath (probabil, identic cu 
Timolaus) şi a domnit în numele lui. De origine arabă sau 
alexandrină, se numea Bat-Zabbai şi era fiica lui Zabe, iar, 


ca soţie a lui Odenatus, a purtat numele de Septimia 
Zenobia. Pretindea descendența din Semiramida şi-i plăcea 
să i se spună „Noua Cleopatra”, iar ca mamă a tânărului 
rege manifesta tendinţa de a rupe legăturile cu Roma şi a 
întemeia un imperiu separat de puterea romană. 
Cunoscându-i intenţiile, Aurelianus a hotărât să pună capăt 
acestei ambiţii nemăsurate. În două campanii conduse cu 
energie şi rapiditate (a. 271 - 272 şi 272 - 273), el le-a 
zdrobit armatele şi i-a luat pe amândoi prizonieri. 
Devastată în 273, Palmyra nu şi-a mai redobândit 
strălucirea de pe timpul lui Odenatus. De-a lungul 
timpului, diferiţi savanţi au efectuat o serie de lucrări 
pentru explorarea trecutului şi consolidarea ruinelor şi au 
publicat rezultatele cercetărilor (R. Wood: The Ruins of 
Palmira, Londres; L.F. Cassas: Voyage pittoresque de la 
Syrie, Paris, 1799; M. De Vogué: Syrie centrale, Inser. 
sémitiques, Paris, 1868 - 1877; M. von Oppenheim: Vom 
Mittelmeer zum Persischen Golf, Berlin, 1899, I, p. 228 - 
229). 

30 Activitatea Victoriei este apreciată de A. Calderini 
(op. cit., p. 475, 511). Nu se menționează însă modul în 
care a murit. Probabil că ştirea cuprinsă în Historia 
Augusta nu a fost confirmată şi, de alte izvoare. 

31 A. Calderini reproduce ştirile în legătură cu 
proclamarea lui Titus ca împărat şi asasinarea lui de către 
soldaţi (op. cit., p. 129). 

3 - La enumerarea demnităţilor care i s-au acordat 
lui Cenzorinus (a. 269), autorul foloseşte gradaţia 
descendentă. În denumirea lor se constată că, pentru 
locţiitorul împăratului într-o provincie, foloseşte 
întotdeauna cuvântul legatus alături de consularis (care 
putea avea această funcţie fără a fi fost neapărat consul); 
iar pentru edil şi cvestor se folosesc cuvintele aedilitius şi 
questorius, care, de fapt, n-au locţiitori. 

33 M. Besnier (op. cit., p. 182) arată că uzurpările 


pretendenţilor la tronul imperiului, pe care Historia 
Augusta i-a reunit sub numele de „30 de tirani” s-au 
produs în timpul domniei lui Gallienus (a. 260 - 268); vezi 
nota 25 la cei doi gallieni. 

DIVUS CLAUDIUS 

1 în timpul lui Valerianus şi al lui Gallienus, lumea 
romană ajunsese într-o extraordinară situaţie de 
dezorganizare. Cei treizeci şi trei de ani, cât a durat 
anarhia, au dus la compromiterea unităţii imperiului şi a 
securităţii frontierelor sale. Un împărat roman căzuse în 
mâinile perşilor şi murise în captivitate, francii şi alamanii 
jefuiau provinciile din occident, goții asaltau pe cele din 
orient, generalii se declarau împărați cu ajutorul soldaţilor. 
Gallia şi Palmyra se detaşaseră de Roma. Răscoalele 
paralizau viaţa economică şi intelectuală a Romei. În 
aceste împrejurări, din provinciile illyriene sau dunărene, 
s-au ridicat câţiva împărați energici, care au reuşit să 
restabilească situația, deschizând calea împăraților 
reformatori, Diocletianus şi Constantinus (Maurice 
Besnier, Histoire romaine, tome IV, première partie, Paris, 
1937, p. 224). Seria împăraților, care au reuşit să 
împiedice decadenţa Imperiului roman, este deschisă de 
Claudius al II-lea Gothicus (M. Aurelius Claudius), care s-a 
născut la 10 mai 214 e.n., în provincia balcanică a 
Dardaniei, ceea ce a determinat pe autorul biografiei sale 
să afirme că-şi trăgea originea din regele troian Dardanus. 
În realitate, cum o indică nomen gentilicium, bunicul să 
fusese un soldat auxiliar de origine barbară, care a primit 
cetăţenia romană de la unul dintre împărații denumiți 
Aurelius, la sfârşitul secolului al Il-lea sau începutul 
secolului al III-lea. Din activitatea anterioară urcării pe 
tronul imperial, se cunosc puţine lucruri, mai ales că nu se 
poate spune cu precizie dacă este aceeaşi persoană cu M. 
Aurelius Claudius, procurator Augustorum, menţionat pe o 
inscripţie din Frigia (C.1.G. 3940). Este clar că a început să 


fie cunoscut datorită carierei militare. Se pare că a jucat 
un rol important sub Gallienus, pe care l-a însoţit în 
campania din Gallia împotriva lui Postumus (anul 262 - 
263 e.n.) şi în Moesia, împotriva goților (anul 267 e.n.) şi 
că, în cele din urmă, primise comanda cavaleriei romane 
(Zonaras, XII, 6). În timpul răscoalei provocate de Aureolus 
(anul 267), a fost, de asemenea, alături de Gallienus, la 
Mediolanum, unde a şi fost proclamat împărat. A domnit 
doi ani: 268 - 270 e.n. 

După înfrângerea lui Aureolus, Claudius a învins pe 
alamani care invadaseră Italia de Nord, obligându-i să se 
retragă în Retia, pentru această victorie, senatul i-a 
acordat titlul de Germanicus Maximus, iar pe monede, 
(CIL, V, 4869; XII, 2228) apar menţiunile: Victoria 
aeterna, Victoria Augusta, Victoria Germanica. In Orient, 
Claudius a preferat o politică de prudenţă, lăsând Zenobiei 
şi lui Vaballath (Vabalatus) libertatea de a-şi extinde 
stăpânirea asupra Egiptului, asupra Syriei şi Asiei Mici, 
afară de Bithynia. A luptat însă cu toată hotărârea 
împotriva goților, a căror ameninţare constituia marea 
primejdie a Imperiului roman, ca şi împotriva altor 
populaţii barbare, care au suferit o înfrângere totală, ceea 
ce i-a binemeritat denumirea de Gothicus Maximus. 
Îndreptându-se spre Sirmium, pentru a apăra Pannonia de 
ameninţarea barbarilor (vandali, iutungi, alamani şi 
marcomani), a murit bolnav de ciumă în anul 270 (august, 
după He n ze, loc. cit., p. 2462; aprilie, A. Stein, loc. cit., 
p. 45; spre mijlocul lui ianuarie, L. H o în o, loc. cit., p. 34 - 
35 şi „Rev. histor.”, 1926, II, p. 16). 

2 Constantius, supranumit Chlorus, din cauza 
paloarei feţei, era fiul Claudiei, fiică sau nepoată a lui 
Divus Claudius. 

3 Ziua sângelui (sanguinis dies); se numea astfel, 
deoarece preoţii Bellonei îşi tăiau braţele pentru a linişti, 
prin curgerea sângelui, această divinitate a războiului. 


Ritualul avea loc în ziua de 24 martie. 

— Caietul de sarcini (libellus numerarius) era un 
catalog cu numele gladiatorilor şi al jocurilor la care 
trebuiau să participe aceştia. Jocurile erau date de consuli, 
pretori şi alţi magistrați, ca sarcină a funcţiei lor (munus). 
Vezi şi Cicero în Pro Sextio, C, XXIV: erai eram munus 
Scipionis. 

— Quintillus, fratele lui Claudius al Il-lea, a fost 
alesul Senatului. Armata l-a detronat, pentru a-i da tronul 
lui 

Aurelianus. În privinţa morţii sale nu există ştiri 
precise. 

e Anchialon (Anchiale, Anchialus) şi Nicopolis oraşe 
în 

Thracia, (azi în Bulgaria), pe ţărmul Mării Negre, la 
hotarul cu Moesia. 

DIVUS AURELIANUS 

1 Flavius Vopiscus, unul dintre pseudonimele 
autorului Historiei Auguste. 

2 Sărbători în cinstea Cybelei şi a lui Pan, 
caracterizate prin muzică, dans, veselie: preoţii dansau în 
sunetul cimbalelor şi al altor instrumente, făcând felurite 
mişcări. 

3 Biblioteca Vipia, probabil una dintre cele două 
biblioteci care se aflau în Forul lui Traian. Tot acolo era şi 
basilica Ulpia. 

Analele oficiale (libri lintei) erau scrise pe pânză şi 
conţineau formalităţile pe care le îndeplineau, la sacrificii, 
vechii pontifi romani. 

— Aurelianus (L. Domitius Aurelianus) este una 
dintre marile personalități ale secolului al III-lea. Se trăgea 
dintr-o familie modestă: tatăl lui era un țăran sărac stabilit, 
în calitate de colon, pe pământul unui senator numit 
Aurelius iar mama era preoteasă a Soarelui. S-a născut la 
5 septembrie anul 214 e.n. In Pannonia, într-o localitate de 


lângă Sirmium. S-a distins repede în cariera militară, 
datorită însuşirilor superioare de care a făcut întotdeauna 
dovadă, ridicându-se de la comandamentul trupelor 
auxiliare, la tribunatul legiunilor şi, apoi, la înalta funcţie 
de dux. Succesele dobândite sub Gordianus al III-lea 
împotriva sarmaților şi a francilor i-au creat o mare faimă. 
Valerianus l-a apreciat în mod deosebit, mai ales după 
campania victorioasă împotriva goților. Mai puţin agreat 
de Gallienus, Aurelianus şi-a continuat seria acţiunilor 
militare sub Claudius al II-lea, după care a fost proclamat 
împărat de către armată (în primul semestru al anului 270: 
între 10 şi 15 martie, după cum susţine L. Homo, 
sprijinindu-se pe Zosimos şi Chronograful din 354). Ca 
împărat, Aurelianus a avut de îndeplinit o sarcină grea, 
ţinând seama de situaţia imperiului în Occident sau în 
Orient, ca şi în Italia de Nord sau la Dunăre. După 
campania întreprinsă împotriva iutungilor din Italia de 
Nord, a vandalilor şi sarmaților de la Dunăre, după 
liniştirea lucrătorilor din monetării în interior, Aurelianus a 
întreprins o acţiune sistematică de refacere a unităţii 
imperiului, readucând atât regatul Palmyrei, cât şi 
imperiul galiilor sub stăpânirea puterii centrale. În cadrul 
măsurilor pentru salvarea şi consolidarea imperiului, 
considerând că Dunărea va constitui o linie mai uşor de 
apărat în condițiile slăbirii forţei statului şi ale 
descompunerii orânduirii sclavagiste, el a procedat la 
retragerea armatei şi administraţiei romane din Dacia, 
permiţând aşezarea în aceste ţinuturi, în calitate de aliaţi, 
a vizigoților. Dar, pe când se pregătea să desăvârşească 
opera de restaurare în Orient prin cucerirea de la perşi a 
Mesopotamiei, a fost ucis, datorită unui complot pus la 
cale de secretarul său (ultimele zile ale lunii august sau 
primele zile ale lunii septembrie, anul 275 e.n.). 

Aristoteles Stagiritul, deoarece s-a născut la Stagira, 
localitate din Chalcidica în Macedonia, iar Zenon Eleatul s- 


a născut în Elea mică, localitate în sudul Italiei vechi. 

7 Solia din care a făcut parte trebuie să fi avut loc în 
timpul domniei lui Decius. 

— Acţiunea s-a petrecut sub împăratul Gordianus al 
Ill-lea în anul 242 e.n., deci pe când Aurelianus era în 
vârstă de 28 de ani, când îndeplinea funcţia de tribun al 
unei cohorte auxiliare. 

Acţiunea s-a produs tot sub împăratul Gordianus al 
III-lea, Aurelianus fiind în vârstă de aproape 30 ani. 

10 Francii formau o confederație a germanilor de 
nord-vest După ce au năvălit în Gallia, au format la 
sfârşitul secolului al V-lea sub Clovis un stat care s-a întins 
treptat pe întregul teritoriu al Galliei. 

11 Historia Augusta relatează că Valerianus şi-a 
exprimat, în termeni superlativi, prețuirea faţă de un 
general atât de valoros ca Aurelianus, în patru scrisori: 
una, adresată în anul 256, când Aurelianus se afla pe 
graniţa de la Rhin, consulului Antonius Gallus; a doua, lui 
Ceionius Albinus, prefectul Romei; a treia, lui Aurelianus 
însuşi; şi a patra, lui Aelius Xyfidius, prefectul tezaurului, 
completată cu un proces verbal al consiliului de război 
ţinut în Byzantium, din care reiese că în 257 - 258 
Aurelianus, ca locţiitor al lui Ulpius Crinitus la Dunăre, a 
obţinut victoria asupra goților, primind, drept recompensă, 
titlul de consul sufect şi adoptarea din partea lui Crinitus. 
Bineînţeles, toate aceste scrisori sunt documente apocrife, 
plăsmuite de autorul anonim, dar în acelaşi timp, ele 
demonstrează valoarea personalităţii celui la care se 
referă. 

18 Corvini, Scipioni: Valerius Maximus Corvinus 
Messala, consul în 263 î.e.n., învingătorul cartaginezilor la 
Mylae, datorită invenției ciocului (rostrum), prin care 
agăța corăbiile adversarilor, transformând lupta navală 
într-o luptă de infanterie; M. Valerius Messala Corvinus, 
născut în anul 64 î.e.n., a luat parte la bătălia de la Philippi 


(42) în rândurile republicanilor, devenind, apoi, unul dintre 
primii generali ai lui Augustus. E cunoscută prietenia lui 
cu Scipionii, familie de mari oameni politici ai istoriei 
romane: P Cornelius, Scipio, P. Scipio Bărbătuş consul (a. 
328 î.e.n.) şi dictator în 306, Cornelius Scipio Asina, 
Cornelius Scipio Calvus, P Cornelius Scipio Africanus. 

I. Cornelius Scipio Asiaticus, P Cornelius Scipio 
Nasica etc. etc. 

13 Despre actul adopţiei nu se mai pomeneşte în 
niciun alt document. Se presupune să această poveste s-a 
creat ca urmare a faptului că soţia lui Aurelianus, Ulpia 
Severina era rujdă cu Ulpius Crinitus (Maurice Besnier, op. 
cit., p. 232), 

u în timpul lui Claudius, Aurelianus s-a găsit în 
permanență pe primul plan, în calitate de comandant al 
cavaleriei (pe monedele bătute la Tarraco, capitala 
Hispaniei Citerior, în 270 - 271, se află legenda: Virtus 
equitum). Aprecierile lui Claudius sunt exprimate şi în 
scrisoarea pe care autorul anonim i-o atribuie acestuia şi 
care ar fi fost trimisă lui Aurelianus înainte de a-i 
încredința conducerea războiului împotriva goților; aceasta 
s-ar fi produs în anul 269, când, după ce i-a înfrânt în 
Balcani, la Naissus, i-a nimicit pe toţi cei care se 
retrăseseră pe muntele Haemus. În momentul morţii lui 
Claudius, Aurelianus se găsea în regiunea Dunării de Jos, 
ocupat cu atacul împotriva unui grup de goți, care 
încercau să se refugieze, prin Anchialos şi Nicopolis, spre 
nord. 

13 în legătură cu rolul lui Aurelianus în omorârea lui 
Aureolus, M. Besnier (op. cit., p. 232) consideră ca 
plauzibilă versiunea, conform căreia Aurelianus a 
contribuit la omorârea lui Aureolus, fără ştirea lui Claudius 
al II-lea. 

16 Suevii, sarmațţii, marcomanii: populaţii germanice 
năvălitoare. 


17 Se numea ambarvallia sacrificiul efectuat în 
cinstea zeiţei Ceres în timpul celebrării ambarvaliilor, la 
care erau sacrificate, ca victime, o scroafă, o oaie şi un 
taur; sacrificiul acesta poartă numele de Suovetaurilia 
(sus, ovis, taurus). 

18 În ultimele luni ale anului 270, în timp ce vandalii 
şi iazigii, după înfrângerea suferită din partea armatelor 
lui 

Aurelianus, se retrăgeau, iutungii au năvălit din nou 
în Italia de Nord, înaintând până lângă Mediolanum. 
Aurelianus le-a ieşit înainte, pentru a le tăia retragerea, 
între munţii Alpi şi râul Pad. Dar în apropiere de Placentia, 
oraş pe ţărmul Padului, datorită vicleniei duşmanilor care 
se ascunseseră în pădure, armata romană, atacată prin 
surprindere, a suferit o grea înfrângere. Ca urmare a 
acestei situaţii, senatul, la propunerea lui Aurelianus, a 
hotărât să consulte cărţile sibyline. Apoi, într-o luptă 
decisivă, barbarii au fost înfrânți în Umbria pe malurile 
râului Metaurus şi lângă Ticinus. 

19 Se referă la răscoalele pe care lucrătorii din 
monetăriile Romei le-au produs în timp ce Aurelianus lupta 
cu barbarii germani, apărând Italia. In aceste răscoale au 
fost amestecați şi senatorii. Cu acest prilej a fost 
proclamat împărat şeful monetăriei, Procurator Summae 
Rationis Felicissimus (M. Besnier, op. cit., p. 245). 

20 Pontus Polemoniacus: o parte a regatului Pontului, 
care, nefiind cucerit de Caesar (47 î.e.n.), s-a declarat 
regat independent şi a avut printre conducători doi cu 
acelaşi nume, Polemon, de la care a deţinut această 
denumire. 

21 Apărarea capitalei statului roman împotriva 
atacurilor din afară a constituit o problemă de mare 
importanţă încă din primele timpuri ale existenţei puterii 
romane. Dar dezvoltarea continuă a oraşului a făcut ca 
vechiul zid al lui Servius să nu mai constituie o linie de 


apărare. Cu cartiere noi, care se întindeau dincolo de acest 
zid iniţial, Roma devenise un oraş deschis, care avea totuşi 
o siguranţă în perioada lui Augustus şi a împăraţilor 
ulteriori, când frontierele imperiului erau apărate de 
armate puternice. Situaţia era diferită, însă, în secolul al 
III-lea al erei noastre, când, în repetate rânduri, populaţiile 
barbare reuşiseră să năvălească în grupuri numeroase pe 
pământiil roman lipsit de fortificaţii; Aurelianus însuşi a 
fost nevoit să respingă în 270 de două ori pe iutungi în 
momentul când aceştia se angajau pe drumurile care 
conduceau din valea Padului spre sud. De aceea lui 
Aurelianus i s-a părut necesar ca Roma să fie pusă la 
adăpost prin construirea unui zid, care a început în 
primele luni ale anului 271, dar n-au fost terminate decât 
peste zece ani, sub domnia lui Probus. Zidul lui Aurelianus 
a fost conceput pe o întindere totală de 18 837, 50 m; el 
înconjura o suprafaţă de 1 230 ha, având o înălţime de 8 - 
18 metri şi o grosime de 4 metri, cu 382 de turnuri înalte 
de 16 - 22 m; avea forma unui hexagon, şi cu centrul în 
marginea forului. Zidul depăşea cu mult vechea incintă şi 
linia pomerium-ului, limita religioasă a cetăţii, care nu 
coincidea cu vechea limită militară; în 274, Aurelianus a 
procedat la o extensiune a pomerium-ului până la aproape 
de zidul cel nou. 

Deşi de-a lungul vremii a fost obiectul unor restaurări 
şi transformări, zidul de apărare al lui Aurelianus s-a 
păstrat mai ales în partea sa de la temelie şi constituie un 
model de arhitectură militară antică (Descrierea detaliată 
a zidului cu diferite ilustraţii aparţine lui L. H o în o, La 
civilisation romaine. Paris, 1930, pp. 423 - 427). 

22 Illyricum: sub acest nume se înţelegea regiunea 
situată între Istria şi Epir, adică Liburnia, Dalmația şi 
Illyria greacă. În anul 168 î.e.n., Illyricum a fost cucerit de 
romani şi declarat, în anul următor, provincie romană. 

23 Tyana, oraş din Cappadocia în Asia. 


24 Dafne (Daphne) t vezi nota 28, la Viaţa lui Marcus 
Antoninus Philosophus şi nota 8 la Viaţa lui Avidius 
Cassius. 

25 Apollonius din Tyana, filosof pithagorecian din 
secolul I e.n. contemporan cu Nero, care l-a alungat din 
Roma, şi cu împărații din familia Flaviilor, care, din contră, 
i-au purtat un mare respect, consultându-l yde multe ori. 
El şi-a dobândit o mare reputaţie printr-o viaţă austeră, 
prin cuvântările lui sentenţioase şi prin pretinsele miracole 
pe care i le atribuiau discipolii săi. Viaţa lui Apollonius a 
fost scrisă de retorul Philostratos din Samos, care a predat 
retorica la Athena şi apoi la Roma, unde a fost primit de 
Septimius Severas şi soţia lui, Iulia Doamna (începutul 
secolului al III-lea). Lucrarea se opreşte, în special, asupra 
faptelor extraordinare: îl înfăţişează pe Apollonius 
cutreierând lumea cu părul lung şi desculţ, predicând, 
punând capăt epidemiilor şi cutremurelor de pământ, 
vindecând bolnavii şi prezicând viitorul, recunoscând în 
soare puterea creatoare şi organizarea universului. 

28 Emessa: oraş în Syria, pe ţărmul răsăritean al 
fluviului Oronte, patria lui Heliogabalus. 

27 Cultul soarelui a luat o mare dezvoltare în timpul 
lui Aurelianus. Prima încercare de organizare, la Roma, a 
unui cult al soarelui aparţine lui Heliogabalus, care se 
considera reprezentantul şi slujitorul lui Baal din Emessa, 
iar pe monede apare cu titlul sacerdos Dei Solis Elagabali. 
Spre deosebire deci de Heliogabalus, care a introdus în 
Roma cultul soarelui, al zeului Elagabal, sub numele lui 
semitic şi după riturile ţării sale de origine, Aurelianus, 
plasându-se, după restaurarea unităţii romane, sub 
patronajul lui Sol invictus, îl concepe ca pe o divinitate 
care, sub numele latin de Sol, întruchipa simbolul religios 
al tuturor naționalităților care făceau parte din Imperiul 
roman (el evoca amintirea lui Apollo al grecilor, a lui 
Serapis al egiptenilor, a lui Baal al semiţilor şi al lui 


Mithrasa al perşilor), fiind considerat ca un zeu al luminii, 
principiul generator al lucrurilor şi stăpânul destinelor 
omeneşti, zeul suprem, primul zeu şi protectorul 
imperiului. Adorator el însuşi al zeilor păgâni şi în primul 
rând al soarelui, Aurelianus construise, cu fondurile aduse 
din Palmyra, în partea de est a Câmpului lui Marte, un 
templu dedicat nu lui Baal din Emessa, ci soarelui în 
accepţia lui cea mai largă. Cultul era încredinţat unui 
colegiu de pontifi, pontifices Dei Solis, de rang senatorial, 
care se mai numeau, pentru aceasta, şi pontifices majores. 
Au fost instituite, în cinstea lui, mari jocuri, agones Solis, 
care trebuiau să aibă loc din patru în patru ani şi care s-au 
desfăşurat pentru prima dată în anul 274. După concepţia 
lui Aurelianus, religia soarelui trebuia să domine şi să 
concilieze toate celelalte culte păgâne, cunoscute şi 
practicate de romani, fără să li se opună. Ea devenea 
religie oficială de stat, cu o nuanţă filosofică şi lipsită de 
exaltarea senzuală pe care i-o imprimase Heliogabalus. De 
altfel, împăratul ocupa, conform acestei concepţii, pe 
pământ, acelaşi loc pe care-l deţinea soarele în univers. 
Aurelianus este cel dintâi împărat roman, care a fost 
denumit deus în timpul vieţii; începând din anul 271, pe 
unele inscripţii din Italia se găseşte asociat lui Hercules, 
unul dintre semizeii favoriţi ai împăraţilor din secolul al II- 
lea, care vedeau în el personificarea forţei şi a valorii 
militare: Herculi Augusto Consorţi domini noştri invicți 
Auguşti (CIL, XI, 6308); în altele este numit Deus 
Aurelianus (CIL, II, 3892; VIII, 4877); iar pe două monede 
din 274 - 275, Deus et Dominus. 

28 Longinus (Dyonisius Cassius), filosof şi gramatic 
distin». Născut la Athena către anul 213 e.n., a predat 
retorica la Athena apoi a fost profesorul de literatură 
greacă al Zenobiei. A fost omorât din ordinul lui 
Aurelianus. 

28 În inscripţii (CIL, XII, 5561) e numit şi Persicus în 


loc de Parthicus, odată Arabicus. Unele monede au 
legenda: Victoria Parthica; altele, Restitutor Orientis şi 
Păcător Orientis şi o singură dată (CIL, V 4319) 
Palmyrenus. 

30 Firmus, bogat negustor din Seleucia (Syria), s-a 
răsculat împotriva lui Aurelianus, sprijinindu-se pe 
partizanii dinastiei din Palmyra. Sediul răscoalei a fost la 
Alexandria 

(A. Ca 1 der în i, op. cit., p. 206). 

31 Localitatea Caenojrurium, unde a fost omorât 
Aurelianus (275), era în Thracia, între Perinthus şi 
Byzantium (M. Besnier, op. cit., p. 264, M. Rostovtzeff, op. 
cit., p. 393). 

32 Mnesteus: sub acest nume se găseşte în Istoria 
Augustă; alţi scriitori ai timpului (Zosimos, Zonaras) îl 
denumesc Etos. 

33 Dintre toate provinciile romane, Dacia suferise cel 
mai mult, în decursul secolului al Ill-lea, din partea 
atacurilor barbare, la care participau şi sclavii şi colonii 
din interior. De aceea, însuşi Aurelianus, cu toate 
succesele dobândite în campaniile militare de la Dunăre, n- 
a putut ajunge la restabilirea puterii romane până la 
granița stabilită de Traianus. În aceste condiții precare, el 
a considerat înțelept să se menţină pe malul drept al 
Dunării hotărând retragerea din Dacia a soldaţilor şi a 
funcţionarilor imperiali; legiunea a XII-a Gemina şi-a 
instalat garnizoana la Retiaria, iar a V-a Mar. edonica la 
Oescus. Au fost create astfel, două noi provincii cu numele 
de Dacia: Dacia ripensis, cu capitala la Retiaria şi Dacia 
mediteranea, cu capitala la Sardica (Sofia), ceea ce 
demonstrează dorinţa împăratului de a nu abandona 
definitiv provincia de la nord de Dunăre. Dar evacuarea n-a 
fost totală. Aşa cum rezultă din cercetările arheologice, din 
unele izvoare istorice scrise, din dovezile toponimice, 
lingvistice etc., populaţia civilă şi cu deosebire masa mare 


a ţăranilor daco-romani a rămas pe loc, constituind 
comunităţi autonome care au rezistat invadatorilor, 
asimilând pe unii din ei. „Aşa se explică persistenţa atât de 
îndârjită a neamului şi limbii latine în regiunile cucerite de 
Traianus şi care poartă şi astăzi numele de România” 
(Maurice Besnier, op. cit., p. 244). Pentru problemele 
referitoare la retragerea armatei şi administraţiei romane 
din Dacia, Conf. VI. I 1 i e's cu, Părăsirea Daciei, în lumina 
izvoarelor literare, publicat în rev. „Studii Clasice”, 1971. 
31 Druidele gallice, preotese care, împreună cu 
preoţii formau o castă privilegiată la galii şi celți. Pe lângă 
atribuţiile religioase, preoţii au jucat şi un rol politic, erau 
medici, se ocupau cu ştiinţele. Romanii au încercat să 
desființeze aceste organizaţii care deveniseră centre de 
rezistenţă politică. (A. M. Calderini: Dizionario di Antichită 
Greche e Romane, Ceschina, Milano, 1960, pp. 275 - 276.) 
35 În afară de distribuirile extraordinare de alimente 
(congiaria), care au avut loc cu ocazia revenirii la Roma a 
împăratului sau a altor împrejurări fericite, se pare că 
Aurelianus a proiectat, după triumful din 274, o reformă a 
instituţiei annona (aprovizionarea cu grâu). Începând cu 
sfârşitul republicii, 200.000 de cetăţeni săraci ai capitalei 
primeau, în fiecare lună, grâu, gratuit sau în condiţii foarte 
avantajoase. Septimius Severus adăugase, la grâu, ulei, iar 
Severus Alexander, în mod excepţional carne. Aurelianus a 
organizat distribuiri gratuite de pâine în loc de grâu, a 
reluat distribuirea de ulei, întreruptă de multă vreme şi a 
dat un caracter de regularitate distribuirii de carne de 
porc şi sare. Hotărâse cultivarea viței de vie pe o scară mai 
largă, şi, până la recolta proiectată, distribuirea la preţ 
redus a vinului în porticele templului Soarelui; în această 
privinţă detaliile oferite de Historia Augusta sunt 
confirmate şi de alţi scriitori, ca: Aurelius Victor, Zosimos 
şi Cronograful din 354 (Bibliografia nouă). În legătură cu 
reforma monetară şi reforma annonaria, vezi şi A. 


Colderini (op. cit., p. 210), unde se confirmă cele arătate 
mai sus. 

36 Se referă la reformele prin care Aurelianus a 
căutat să întărească morala familiei romane şi prestigiul 
femeii. 

TACITUS 

1 în legătură cu interregnul dintre moartea lui 
Aurelianus şi proclamarea lui Tacius ca împărat. A. 
Calderini (op. cit., pag. 211) crede că această ştire provine 
din Cronica imperială care s-a pierdut. În ceea ce priveşte 
durata interregnului el menţionează, că unii istorici o 
stabilesc la şase sau şapte luni, în timp ce alţii cred că a 
durat doar trei sau patru săptămâni. In acest timp ar fi 
condus văduva lui Aurelianus, Augusta Ulpia Severina. 

2 Tacitus era un bătrân de 75 de ani, originar din 
Interamna foarte bogat, cinstit şi pios, care pretindea că se 
trage din familia marelui istoric Tacitus. Fusese consul în 
273, iar în momentul uciderii lui Aurelianus (275), era 
senator cu dreptul primului cuvânt (princeps senatus). La 
propunerea repetată a armatei, ca senatul să aleagă pe 
noul împărat, acesta s-a pronunţat pentru Tacitus, după 
care el s-a prezentat în faţa armatelor. A fost o adevărată 
satisfacţie pentru senatul roman, care, astfel, se vedea 
intrând în drepturile lui de odinioară, care-i fuseseră răpite 
de Gallienus. Tacitus, la rândul său, aşa cum declară 
Aurelius Victor, redeschide senatului porţile carierei 
militare, îi acordă vechiul drept proconsular, adică de a fi 
numiţi dintre senatori guvernatori ai provinciilor imperiale 
în calitate de proconsuli sau propretori; procedează la 
consolidarea funcţiei de prefect al Romei, care aparţinea, 
de asemenea, senatului, la acordarea dreptului de a bate 
monedă, întrucât de acum pe acestea reapar inițialele S.C. 
(senatus consulto) etc. Pe lângă acestea, Tacitus ia unele 
măsuri de restabilire a moravurilor de comportare serioasă 
în public şi de înfrânare a luxului, ridică unele construcţii, 


folosind pentru aceasta şi propriile venituri. Din nefericire, 
această domnie promițătoare de bune realizări a trebuit să 
se termine, în chip fulgerător la câteva luni de la urcarea 
pe tron, după obţinerea victoriei împotriva goților, pentru 
care primise titlul de Gothicus maximus. 

3 Ziua a şaptea înainte de calendele lui octombrie: 25 
septembrie. 

4 în anul 98 e.n. 

5 Fragmente din două versuri ale lui Vergilius 
(Acneis, VI, 809 - 810): 

nosco crines incanague menta 

Regis Romani primam qui legibus urbem 

Fundabit (= recunosc părul şi barba albă a unui rege 
roman care va întemeia prin legi prima cetate romană). 

6 Commodus (L. Aurelius), împărat roman (a. 180 - 
192 e.n.). care avea numai 20 de ani când a îmbrăcat 
purpura imperială. A fost un fiu nedemn de tatăl său 
(Marcus Aurelius), devenind unul dintre cei mai sângeroşi 
şi mai destrăbălaţi tirani, care a dezonorat tronul imperial 
(de aceea*, „incomodul”). 

7 Baiae, oraş în Campania, la vest de Napoli; 
izvoarele sale erau celebre în Italia, de aceea a devenit o 
localitate balneară mult frecventată de nobilimea romană. 

8 Ostia, un mare oraş şi port la gurile Tibrului, a 
cărui întemeiere este atribuită de tradiţie regelui legendar 
Ancus Martius; împăratul Claudius a construit un port nou 
care apoi a fost consolidat de împăratul Traianus. 

9 Legea Caninia, privitoare la eliberarea sclavilor. 

10 Maeotis (idiş palus) Marea de Azov, aşezată la 
nord de Marea Neagră. Triburile scitice care locuiau pe 
țărmurile ei se numeau Maeotaie sau Maeotici. 

11 Asupra cauzei, ca şi asupra locului şi datei morţii 
lui Taci tuş sunt mai multe versiuni: Historia Augusta, 
Zosimos (I, 63) şi Zonaia A (XII, 29) susţin că ea se 
datorează curselor întinse de militari; H.A. introduce în 


ipoteza unei boli, care i-a produs moartea, iar alţi scriitori 
mai noi, cum este Maurice Besnier (op. cit. p. 268), o 
atribuie unui complot urzit împotriva guvernatorului 
Syriei, Maximinus, o rudă a împăratului, care a pricinuit 
moartea amândurora. În ceea ce priveşte locul, Aurelius 
Victor (Caesi, 36, 2) îl plasează la Tyana, iar Epitomele la 
Tarsus. În legătură cu data L. Homo (Aurelianus, p. 338) o 
fixează spre mijlocul lunii aprilie 276, iar A. Stein (Arch, 
für Papyrusforsch., VII, 1923, p. 46) în mai sau iunie; A. 
Calderini (op. cit., p. 214) spune că a fost asasinat la Tyana 
în primul semestru al anului 276. 

12 Florianus este fratele lui Tacitus, pe care acesta îl 
propusese consul sufect senatului, dar acesta i-a respins 
propunerea pe motivul că alegerea pentru această 
magistratură era încheiată; a îndeplinit apoi funcţia de 
prefect al pretoriului, însoţind în această calitate, pe 
împărat în care pania din Asia împotriva goților. La 
moartea lui Tacitus, Florianus a pus mâna pe puterea 
supremă fie din proprie voinţă printr-o lovitură de forţă 
(izvoarele latine: Istoria Augustă; Aurelius Victor, Caes., 
36, 2), fie printr-o hotărâre a senatului (Izvoarele greceşti: 
Zosimos, I. 63; Zonaras, XII, 28). Câteva inscripţii şi 
numeroase monede atestă recunoaşterea lui ca împărat de 
către Occident, dar Armatele din Orient, pe de altă parte, 
îl şi proclamaseră, în acest timp, împărat pe Probus. Cei 
doi adversari s-au înfruntat în apropiere de Tarsus, unde 
Florianus a fost ucis de soldaţii săi, după două luni de 
domnie (iulie, august 276). 

13 Tarsus, oraş principal al Ciliciei, care a jucat un 
rol important, ca post de frontieră. 

14 Interamna, oraş la sudul Umbriei (astăzi, Terni), 
locul natal al istoricului Tacitus. 

PROBUS 

Marcus Aurelius Probus era fiul unui centurion şi s-a 
născut la Sirmium; este deci, ca şi Claudius al II-lea şi 


Aurelianus, originar din provinciile dunărene şi, înainte de 
a fi proclamat împărat, a îmbrăţişat cariera militară (tribun 
sub Valerianus şi Gallienus, comandant de legiune şi al 
armatei din Orient sub Aurelianus). După ce a eliberat 
Gallia de franci şi alamani, pacificând graniţa Rhinului, a 
trecut în Illyricum şi apoi în Orient, unde a înfrânt pe 
vandali, şi pe blemnyi în Egipt, întronând liniştea pe 
Eufrat, aşa cum procedase pe Rhin şi pe Dunăre. 
Întorcându-se la Roma, a sărbătorit un mare triumf 
îndreptându-se după aceea, spre Sirmium, unde a fost ucis 
de soldaţii săi, înspăimântați de perspectiva unui nou 
război împotriva perşilor (sfârşitul lui august sau începutul 
lui septembrie 282). 

2 Această presupunere se bazează pe faptul că sora 
sa se numea Claudia. 

3 Este vorba de legiunea a II-a Felix - sau a II-a 
Italica aflată în cantonament în Retia; ulterior, Gallienus i-a 
acordat comanda armatei din Illyricum. 

4 Aurelianus i-a încredinţat comanda legiunii a X-a, 
pengă a duce lupta împotriva egiptenilor şi a palmyrenilor, 
doH care l-a numit comandantul armatei din Orient. 

5 Ziua a treia înainte de nonele lui februarie: 3 
februarie. 

6 Probus este prezentat drept un continuator al lui 
Tacitus în ceea ce priveşte relaţiile cu senatul; în 
consecinţă, fiind ales de armată, Probus ar fi fost confirmat 
de senat, faţă de care a manifestat un mare respect, 
recunoscându-i prerogativele. În realitate, politica sa faţă 
de senat e deosebită de cea a predecesorului său: unele 
dintre aceste prerogative erau o simplă formalitate 
(ratificarea legilor imperiale prin senatus consultus); altele 
constituie numai în parte un drept exclusiv al senatului (L. 
Horn o, op. cit., p. 41, de pildă, arată că dreptul de apel se 
putea face atât în faţa senatului, cât şi a împăratului). 
împăratul îşi rezerva drepturile sale, afară de unele cazuri 


excepţionale, pentru a menaja  susceptibilităţile 
senatorilor; de pildă, în legătură cu dreptul de a numi pe 
proconsuli sau pe legaţii imperiali, se găsesc sub domnia 
lui, pe lângă legaţi propretori senatoriali, şi guvernatori ai 
provinciilor consulare, printre cavaleri. 

7 Niger sau Nicrum, râu în Germania; azi, Necker. 

8 în realitate, n-a existat ocupaţie permanentă 
dincolo de fluviul Rin care a continuat să constituie graniţa 
din această parte a imperiului. 

9 Coroanele de aur i-au fost decernate de cetăţile 
gallice drept recunoştinţă faţă de acţiunea care a eliberat 
Gallia de ameninţarea barbarilor şi a instaurat liniştea la 
graniţa Rhinului. 

10 Mai multe monede cu efigia lui Probus poartă 
menţiunile:  Restitur Illyrici, securitas perpetua (Cohen2, 
VI. Probus, pp. 505 şi 610 - 620). 

11 Pamphylia, regiune la sud de Asia Mică; a trecut 
în stă pânirea romanilor sub Attalus al III-lea. 

K 

nvingătorul blemmyilor a fost, probabil, C. Iulius 
Saturninus. [all sau african de origine, care era guvernator 
în Syria şi care a fost declarat împărat de o parte din 
populaţia Alexandriei; asediat de Probus în Apamea, 
Saturninus a fost ucis de propriii săi partizani (a. 280). 

13  Coptos, oraş de importanţă comercială al 
Thebaidei, în nordul Egiptului. 

Ptolomais, oraş în nordul Egiptului, în apropiere de 
Abydos. 

14 Se pare că a existat tendinţa cetăților din 
Occident de a submina autoritatea împăratului ales de 
provinciile din Orient. Aşa se explică şi ştergerea numelui 
lui Probus, chiar în timpul domniei lui, de pe unele 
inscripţii din Italia, Spania şi Africa (CIL, II, 3738; VIII, 
100 şi 1353; X, 3728). 

15 Convins de nenorocirile pe care le prilejuieşte o 


situaţie în care războiul constituie preocuparea de 
căpetenie, Probus a întrevăzut şi posibilitatea de a rezolva, 
şi pe alte căi, neînțelegerile dintre popoare, bineînţeles, 
Roma având rolul de conducător şi arbitru; Brevi milites 
necessarios non habebimus (în scurt timp nu vom mai avea 
nevoie de soldaţi), sunt cuvintele care sintetizează o 
concepţie nouă şi îndrăzneață pe acele vremuri şi care, 
tocmai din această cauză, lui personal i-a cauzat moartea. 
Capitolul reuşeşte să înfăţişeze în mod pregnant aceste 
trăsături ale personalităţii lui Probus. 

16 Unele monede aflate în Sirmium poartă 
menţiunea: Adventus Auguşti (Venirea împăratului). 

17 Benacus lacus, astăzi, lacul de Garda; lacus 
Larius, astăzi. Como. 

FIRMUS, SATURNINUS, PROCULUS, BONOSUS 

1 În legătură cu cei patru tirani: Firmus, Saturninus, 
Proculus şi Bonosus, istoria arată că numai răscoala lui 
Firmus s-a produs în timpul lui Aurelianus. Ceilalţi s-au 
răsculat în timpul lui Probus (Vezi şi nota nr. 35 în legătură 
04, Firmus). 

2 A. Calderini (op. cit., p. 206) acceptă că Firmus era 
originar din Seleucia. 

5 în legătură cu moartea lui Firmus, A. Calderini (op. 
cit., p. 206) acceptă versiunea sinuciderii lui. 

— Saturninus era unul dintre generalii lui Aurelianus. 
El s-a răsculat în timpul lui Probus (281). (A. Calderini op. 
cit., p. 217). 

5 Proculus, născut la Albingaunum, oraş în Liguria, s- 
a răsculat împotriva lui Probus în 281. Învins de Probus, a 
fugit la franci, care se pare că l-au trădat (A. Calderini, op. 
cit., p. 217). 

6 Bonosus, născut în Spania, dar de origine britanică, 
era, în jurul anului 281, comandantul flotei romane de pe 
Rhin. El s-a sinucis după eşuarea încercării sale de a 
deveni împărat. (A. Ca lderini, op. cit., 217 - 218). 


7 Perinthus, localitate în Thracia vezi nota 31 la Viaţa 
lui Severits. 

CARUS, CARINUS, NUMERIANUS 

1 M. Rostovtzeff (op. cit., p. 394) reproduce 
versiunea originii danubiene a lui Carus. A. Calderini (op. 
cit., p. 220) redă trei versiuni, fără a preciza care este cea 
mai plauzibilā. S-a născut probabil, aşa cum susține 
Eutropius, în oraşul Narbo, capitala Galliei Narbonensis. 

2 Marcus Aurelius Carus a fost prefectul pretoriului 
şi guvernator al Retiei şi Pannoniei când Probus se afla în 

Moesia şi se pregătea să pornească împotriva 
perşilor. Soldații săi l-au proclamat împărat încă pe când 
era sub comanda lui Probus şi se spune că moartea 
acestuia se datorează partizanilor lui Carus. După ce a 
dobândit o serie de victorii împotriva cvazilor la Dunăre şi 
în Orient, unde a cucerit Mesopotamia, ajungând până la 
Cresifon, a murit în împrejurări misterioase (aprilie-mai 
283). După Aurelius Victor, odată cu moartea lui Carus, se 
înscrie ştergerea definitivă a autorității senatului şi 
triumful absolutismului militar. 

3 în inscripții, ei sunt denumiți principes iuventutis 
(CIL, II, 4103; VIII, 5332). 

4 Inscripţiile şi monedele îi acordă titlul de: Persicus 
maximus şi Parthicus maximus. 

5 În legătură cu împrejurările morții lui Carus (283), 
A. Cal derini (op. cit., p. 221) opinează că, probabil, a fost 
ucis. 

6 Marcus Aurelius Valerius, împărat roman (a. 286 - 
305), coleg de domnie al lui Diocletianus. 

7 Numerianus şi Carinus, cei doi fii ai lui Carus, 
asociați la domnie 63 tatăl lor în 284, unul pentru Orient, 
celălalt pentru Occident. Poetul  Nemesianus, în 
Cynegetica, laudă victoriile lor, care, de fapt, n-au existat. 
În realitate, Numerianus, bolnav de ochi, a lăsat comanda 
socrului său, Arrius Aper, care, acuzaţ de moartea 


ginerelui, a fost ucis de Diocletianus. Fiind proclamat 
împărat, Diocletianus a pornit cu armata împotriva lui 
Carinus, care, în timpul luptei care s-a produs pe malul 
fluviului Margus, a fost ucis de soldaţii săi (prima jumătate 
a anului 285). 

8 Prima parte a versului 830 din Vergilius, Acneis, X 
(cuvintele adresate de Aeneas victimei sale, tânărul 
Lausus): „Aeneae magni dextra cadis”. 

9 Fulvius Asprianus a scris despre Carinus. 

10 Claudius Fusthenius a scris viaţa lui Diocletianus. 

Cei doi scriitori menționați de autorul anonim n-au 
existat în realitate sau au fost atât de neînsemnaţi, încât n- 
au meritat acest titlu. 

prezicere pe care i-o făcuse şi unchiul său dinspre 
tată. 

Aelius Hadrianus, un om priceput în ştiinţa 
fenomenelor cereşti. Cu ocazia adoptării lui Traian de 
către 

Nerval2, i s-a dat misiunea de a prezenta noului 
viitor împărat felicitările armatei, apoi a fost transferat în 
de sesterţi/, au fost organizate jocuri de circ şi nu s-a 
neglijat nimic care să poată produce bucurie publică. A 
avut atâta trecere în faţa lui Hadrianus, încât, în afară de 
afecțiunea pe care o primea ca fiu adoptiv, obținea singur 
tot ce dorea, chiar printr-o scrisoare. N-a lipsit niciodată 
de la datorie în provincia peste care era pus guvernator, a 
dobândit faima dacă nu de excepţional conducător de oşti 
măcar pe aceea de bună căpetenie. Totuşi a fost de o 


sănătate atât de precară. 

conform obiceiului proconsulii, n-a zis „Slavă ţie, 
proconsule”, ci: „Slavă ţie, împărate”. La Cyzious9, o 
coroană a fost mutată de la portretul unui zeu la statuia 
lui. După consulat, unor arbori din grădina sa le-au crescut 
crengile încurcate printre coarnele unui taur de marmură, 
pe care l-au ridicat în sus. Un trăsnet a căzut din senin 
peste casa lui, fără să-i facă vreo pagubă. In Etruria, vasele 
mari, îngropate cu vin foarte bună pregătire în filosofia 
stoică. Cu acesta stătea de vorbă în toate hotărârile sale 
publice şi particulare, îl săruta prieteneşte întotdeauna în 
faţa prefecţilor pretoriului, l-a desemnat consul pentru a 
nă cu tatăl său, ci cu prefectul pretoriului şi nu i s-a dat alt 
nume de onoare, decât acela de fiu al lui Autermine tatăl 
său şi, acceptând condiţiile puse de duşstat acolo trei ani şi 
a făcut comerţ prin intermediul sclavilor săi. După ce 
Perennis a fost ucis, Commodus a dat satisfacţie lui 
Pertinax şi l-a chemat prin scrisori să se ducă în Britannia. 
S-a dus şi a potolit răzarmatele pe care le comandau, au 
părăsit pe lulianus8. Când i s-a anunţat că l-a părăsit 
Severus, pe care niu-l socotise suspect, tulburat foarte 
mult, a venit în senat şi a cerut ca Severus să fie declarat 
duşman public, iar soldaţilor care urmaseră pe Severus le- 
a fixat o zi peste care, cine rămânea alături de Severus era 
socotit în numărul duşmanilor. În afară de aceasta, au fost 
trimişi de către senat soli dintre foştii consuli la soldaţi 
pentru a-i sfătui să părăsească pe Severus şi pentru a le 
spune că împărat este acela pe care-l alesese senatul. Intre 
soli se găsea şi Vespronius Candi începuse să se ruineze. 
După aceea, tot în vis, din vârful unui munte foarte înalt, a 
văzut tot pământul ar fi zis că o lungă domnie nu i se 
cuvine nici lui, nici lui Pescennius, ci lui Severus, care 
merita mai mult să fie urât de senatori, soldaţi, provinciali, 
popor, cum au arătat evenimentele. Pescennius a fost 
foarte bun prieten cu Severus, pe când acesta guverna 


provincia Lugdunum, fiind şi el trimis pentru a prinde pe 
nenumăraţii dezertori care prădau pe atunci Gallia. A 
îndeplinit această misiune cu succes şi a fost foarte 
apreciat de Severus care, într-un raport către Commodus, 
îl arăta ca pe un bărbat necesar republicii. Şi într-alevăr, în 
armată a fost foarte energic. Niciodată sub comanda lui 
soldaţii 

7 Se spune că înmormântarea lui Geta a avut loc cu 
mai multă pompă decât a unuia ucis de fratele său. A fost 
dus în mormântul strămoşilor, adică al lui Severus, care se 
găseşte în dreapta pentru cei ce intră în Roma pe şoseaua 
Appia, construit în forma Septizodiumului 7 

prefectul pretoriului său, Opilius Macrinusă, care-i 
fusese înainte intendent particular, a pus mâna pe domnie. 
Născut dintr-o familie de jos, necivilizat la suflet şi la 
vorbă, şi-a zis singur când Severus, când Antoninus. 

16 A făcut multe legi moderate în domeniul fiscului şi 
ai drepturilor poporului şi n-a luat nicio hotărâre fără să fie 
asistat de 20 de jurisconsulţil6 17, precum şi de 50 de 
bărbaţi cel puţin, dintre cei mai învăţaţi, mai înţelepţi şi 
mai pricepuţi, pentru ca numărul celor din consiliu să nu 
fie mai mic decât al celor ce redactau o hotărâre 
senatorială, astfel ca toţi să-şi spună părerea pe rând şi să 
se scrie ce a zis fiecare, dându-li-se totuşi timp să 
cerceteze problemele şi să reflecteze înainte de a lua 
cuvântul, să nu fie nevoiţi a vorbi negândit despre lucruri 
de cea mai mare importanţă. Avea, pe lângă acestea, 
obiceiul ca în probleme de drept sau de comerţ să aibă pe 
lângă sine specialişti pregătiţi, iar în probleme militare 
ostaşi vechi, ofiţeri distinşi în lupte, cunoscători ai 
locurilor, ai războaielor, ai taberelor, scriitori şi mai ales 
istorici, căutând să afle ce au făcut, în situaţii similare, 
vechii împărați romani sau ai altor popoare. 

11 Tot sub el, a mai existat un complot, datorită 
trădării arcaşilor osdroenil1, dezlănţuit din dragostea lor 


faţă de Alexander, care, după ei, fusese omorât de 
Maximinus şi nu putuse nimeni să le schimbe această 
convingere. În cele din urmă, ei înşişi au declarat 
comandant şi împărat pe Titus12, unul dintre ai lor, pe 
care Maximinus îl destituise din armată. Ei l-au îmbrăcat în 
purpură, l-au împodobit cu atributele regale şi, chiar fără 
voia lui, a fost înconjurat de armată, ca de propriii săi 
soldaţi. Dar, pe când dormea în casa lui, a fost omorât şi 
acesta de unul luat prizonier, se spune că a afirmat ceea ce 
a zis cel mai bun filozof18 la moartea fiului său: „Ştiam că 
l-am născut muritor”, schimbând expresia astfel: „Ştiam că 
tatăl meu este muritor”. Şi n-a lipsit chiar unul, ca Annius 
Cornicula, care îl lăuda în chip nesincer ca pe un împărat 
plin de fermitate (dar era mai rău cel care credea astfel). 
Adesea mergea pe stradă însoţit de cântecul flautistului şi 
se retrăgea în cântec de orgă, fiindcă poruncea să i se 
cânte şi la plecare şi la întoarcere. Vara, făcea baie de 7 
sau de 6 ori, iar iarna, de două sau de trei ori pe zi. Bea 
întotdeauna din 

3 Este important, totuşi, să se ştie cum a fost ales 
Tacitus2 împărat: 

În ziua a şaptea înainte de calendele lui octombrie3 *, 
după ce senatul s-a adunat în şedinţă în sala lui Pompilius, 
consulul Velius Cornificius Gordianus. a spus: „Vă vom 
raporta, senatori, ceea ce v-am prezentat adesea: trebuie 
ales un împărat, fiindcă armata nu poate să rămână prea 
mult timp fără comandant: aşa cere situaţia, căci mi se 
transmite că germanii au trecut graniţa transrenană, au 
ocupat oraşele mari, vestite, bogate şi puternice; şi, dacă 
nu ni se comunică nimic despre mişcările perşilor, gândiţi- 
vă la nestatornicia sirienilor, care preferă să fie conduşi de 
nişte femei decât să suporte vitejia noastră. Ce să mai 
vorbesc despre Africa, despre Illyricum, despre Egipt şi 


